
Evanghelia şi Apostolul zilei 


Prochimen, glasul al 2-lea: Tăria mea şi lauda mea este Domnul şi mi-a fost 
mie spre mântuire. 


Stih: Certând, m-a certat Domnul, dar morții nu m-a dat. 


Din Faptele Sfinţilor Apostoli, citire: 


1. In zilele acelea, înmulţindu-se ucenicii, eleniştii (iudei) murmurau împo- 
triva evreilor, pentru că văduvele lor erau trecute cu vederea la slujirea cea de 
fiecare zi. 





2. Și chemând cei doisprezece mulțimea ucenicilor, au zis: Nu este drept ca 
noi, lăsând de-o parte cuvântul lui Dumnezeu, să Slujim la mese. 

3. Drept aceea, fraţilor, căutaţi şapte bărbaţi dintre voi, cu nume bun, plini de 
Duh Sfânt şi de înţelepciune, pe care noi să-i rânduim la această slujbă. 

4. lar noi vom Stărui în rugăciune şi în Slujirea cuvântului. 

5. Și a plăcut cuvântul înaintea întregii mulțimi, şi au ales pe Ştefan, bărbat 
plin de credinţă şi de Duh Sfânt, şi pe Filip, şi pe Prohor, şi pe Nicanor, şi pe 
Timon, şi pe Parmena, şi pe Nicolae, prozelit din Antiohia, 

6. Pe care i-au pus înaintea apostolilor, şi ei, rugându-se şi-au pus mâinile 
peste ei. 

7. Și cuvântul lui Dumnezeu creştea, şi se înmulțea foarte numărul uce- 
nicilor în Ierusalim, încă şi mulțime de preoţi se supuneau credinţei. 


Aliluia, glasul al 2-lea: Auză-te Domnul în ziua necazului, scutească-te numele 
Dumnezeului lui Iacob. 


Stih: Doamne, mântuieşte pe împăratul şi ne auzi pe noi, în orice zi Te vom 
chema. 


Evanghelia 


La Utrenie: Evanghelia a patra a Învierii 


1. Iar în prima zi după Sâmbătă, foarte de dimineaţă, au venit ele la mormânt, 
aducând miresmele pe care le pregătiseră. 

2. Şi au găsit piatra răsturnată de pe mormânt. 

3. Şi intrând, nu au găsit trupul Domnului lisus. 





4, Și fiind ele încă nedumerite de aceasta, iată doi bărbaţi au stat înaintea lor, 
în veşminte strălucitoare. 

5. Și, înfricoşându-se ele şi plecându-şi feţele la pământ, au zis aceia către 
ele: De ce căutaţi pe Cel viu între cei morţi? 

6. Nu este aici, ci S-a sculat. Aduceţi-vă aminte cum v-a vorbit, fiind încă în 
Galileea, 

7, Zicând că Fiul Omului trebuie să fie dat în mâinile oamenilor păcătoşi şi 
Să fie răstignit, iar a treia zi Să învieze. 

8. Și ele şi-au adus aminte de cuvântul Lui. 

9. Şi întorcându-se de la mormânt, au vestit toate acestea celor unsprezece şi 
tuturor celorlalți. 

10. Iar ele erau: Maria Magdalena, şi Ioana şi Maria lui Iacov şi celelalte 
împreună cu ele, care ziceau către apostoli acestea. 

11. Și cuvintele acestea au părut înaintea lor ca o aiurare şi nu le-au crezut. 
12. Şi Petru, sculându-se, a alergat la mormânt şi, plecându-se, a văzut 
giulgiurile singure zăcând. Și a plecat, mirându-se în sine de ceea ce se 
întâm-plase. 


La Liturghie: Evanghelia de la Marcu 


43. Și venind Iosif cel din Arimateea, sfetnic ales, care aştepta şi el împărăţia 
lui Dumnezeu, şi, îndrăznind, a intrat la Pilat şi a cerut trupul lui lisus. 

44. lar Pilat s-a mirat că a şi murit şi, chemând pe sutaş, l-a întrebat dacă a 
murit de mult. 

45. Și aflând de la sutaş, a dăruit lui Iosif trupul. 

46. Și Iosif, cumpărând giulgiu şi coborându-L de pe cruce, L-a înfăşurat în 
giulgiu şi L-a pus într-un mormânt care era săpat în Stâncă, şi a prăvălit o 
piatră la uşa mormântului. 

47. lar Maria Magdalena şi Maria, mama lui losi, priveau unde L-au pus. 


1. Și după ce a trecut ziua sâmbetei, Maria Magdalena, Maria, mama lui 
Iacov şi Salomeea au cumpărat miresme, ca Să vină să-L ungă. 

2. Şi dis de dimineaţă, în prima zi a săptămânii (Duminică), pe când răsărea 
soarele, au venit la mormânt. 

3. Și ziceau între ele: Cine ne va prăvăli nouă piatra de la uşa mormântului? 
4. Dar, ridicându-şi ochii, au văzut că piatra fusese răsturnată; căci era foa- 
rte mare. 

5. Și, intrând în mormânt, au văzut un tânăr şezând în partea dreaptă, 
îmbrăcat în veşmânt alb, şi s-au spăimântat. 

6. lar el le-a zis: Nu vă înspăimântați! Căutaţi pe lisus Nazarineanul, Cel 
răstignit? A înviat! Nu este aici. lată locul unde L-au pus. 





7. Dar mergeţi şi spuneţi ucenicilor Lui şi lui Petru că va merge în Galileea, 
mai înainte de voi; acolo îl veţi vedea, după cum v-a spus. 

8. Și ieşind, au fugit de la mormânt, că erau cuprinse de frică şi de uimire, şi 
nimănui nimic n-au Spus, căci se temeau. 





Duminica a treia după Paşti a Sfintelor femei mironosiţe şi a dreptului Iosif 
(Penticostar) 


HTICOSTAR 


EDITURA INSTITUTULUI BIBLIC ŞI DE MISIUNE 
AL BISERICII ORTODOXE ROMÂNE 
5 


Sâmbată seara la Vecernia cea mică 
La Doamne strigat-am... punem stihirile învierii pe 4, glasul al 2-lea 


Și cântăm acestea: Celui mai-nainte de veci din Tatăl născut, lui Dumnezeu 
Cuvân-tului, Celui întrupat din Fecioara Maria, veniţi să ne închinăm, că Crucea 
răbdând îngropării s-a dat, precum însuşi a voit; şi înviind din morţi, m-a 
mântuit pe mine, omul cel rătăcit. 


Hristos Mântuitorul nostru pe Cruce fiind pironit, a şters zapisul cel ce era 
asupra noastră şi stăpânirea morţii a stricat, să ne închinăm sculării Lui celei de 
a treia ZI. 


Cu Arhanghelii să lăudăm Invierea lui Hristos, că Acesta este izbăvitorul şi 
Mân-tuitorul sufletelor noastre şi întru slavă înfricoşată şi întru putere tare, 
iarăşi va să vină să judece lumea pe care a zidit-o. 


Alte stihiri ale lui Anatolie. 


Pe Tine, Stăpânul Cel ce Te-ai răstignit şi Te-ai îngropat, îngerul Te-a 
propovăduit şi a zis femeilor: Veniţi de vedeți unde a zăcut Domnul; că a înviat 
precum a zis, ca un puternic a toate. Pentru aceasta ne închinăm Ție unuia fără 
de moarte, dătătorule de viață Hristoase, miluieşte-ne pe noi. 





Slavă... glasul al 2-lea. 


Pentru ce amestecați miruri cu lacrimi, o ucenițelor? Piatra s-a răsturnat, mor- 
mântul s-a deşertat; vedeţi stricăciunea călcată de viață, peceţile mărturisind 
arătat, străjerii celor neplecaţi greu dormind, firea cea muritoare s-a mântuit prin 
trupul lui Hristos Dumnezeu; iadul se tânguieşte. Deci alergând cu bucurie 
spuneți apos-tolilor, că Hristos, Cel ce a omorât moartea, întâi născutul din 
morți, va merge mai înainte de voi în Galileea. 


Și acum... a Născătoarei de Dumnezeu, Dogmatica lui Studit, glasul acelaşi: 


O, prea mare taină! Văzând minunile, propovăduiesc Dumnezeirea, că 
Emmanuil uşile firii le-a deschis ca un iubitor de oameni, iar încuietorile 
fecioriei nu le-a rupt ca un Dumnezeu, ci aşa din pântece a ieşit precum prin 
auzire a intrat; aşa s-a întrupat precum s-a zămislit. Fără patimă a întrat şi 
negrăit a ieşit, după cum zice proorocul: Uşa aceasta încuiată va fi şi nimenea 
nu va trece printr-însa, fără numai însuşi Domnul Dumnezeul lui Israil, Cel ce 
are mare milă. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, Cel ce 
dai viaţă, pentru aceasta lumea Te slăveşte. 


şi prochimenul: Domnul a împărăţit..., cu stihirile. Apoi: Învredniceşte-ne, 
Doa-mne... 


La Stihoavnă 


Stihiria învierii, glasul al 2-lea: Învierea Ta, Hristoase Mântuitorule, toată 
lumea a luminat şi a chemat făptura sa, întru tot puternice Doamne, slavă ie. 


Și acestea ale Născătoarei de Dumnezeu, glasul acelaşi. 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Stih: Pomeni-voi numele Tău întru tot neamul şi neamul. 





Tuturor scârbiţilor bucurie şi asupriților folositoare şi flămânzilor hrană, 
străinilor mângâiere şi toiag orbilor, bolnavilor cercetare, celor neputincioşi 
acoperământ şi sprijin şi celor sărmani ajutătoare tu eşti, Preacurată Maica 
Dumnezeului Celui Prea Înalt; grăbeşte, rugămu-ne, să se mântuiască robii tăi. 


Stih: Ascultă fiică şi vezi şi pleacă urechea ta. 


Toată fărădelegea neapărat, tot păcatul fără opreală am făcut eu ticălosul; 
vrednic sunt a toată osândirea; ci pricini de pocăință dă-mi, Fecioară, ca să mă 
arăt acolo neosândit; că pe tine te aduc rugătoare, pe tine te chem folositoare, să 
nu mă ruşinezi, dumnezeiască Mireasă. 


Stih: Feţei tale se vor ruga bogaţii poporului. 


Altă scăpare către Făcătorul şi Stăpânul nu avem, fără numai pe tine, Curată 
dumne-zeiască Mireasă; să nu ne lepezi pe noi de la folosinţa ta cea caldă, nici 
să ne ruşinezi pe cei ce alergăm cu dragoste sub acoperământul tău; Maica 
Dumne-zeului nostru, grăbeşte şi ne dă nouă ajutorul tău şi de mânia aceasta de 
acum, mântuieşte-ne pe noi. 


Slavă... Și acum... glasul al 2-lea. 


Mironosiţele de dimineață mânecând şi la mormântul Tău cu sârguință 
ajungând, Te căutau pe Tine, Hristoase, ca să ungă cu miresme prea curat trupul 
Tău şi din cuvintele îngerului învăţându-se, semne făcătoare de bucurie 
apostolilor au vestit, că a înviat începătorul mântuirii noastre, moartea prădând 
şi lumii dăruind viață veşnică şi mare milă. 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; 
lumină spre descoperirea neamurilor şi slava poporului Tău Israel. 


Sfinte Dumnezeule... şi după Tatăl nostru... 

Troparul, glasul al 2-lea: Când Te-ai pogorât la moarte, Cela ce eşti viaţa cea 
fără de moarte, atunci iadul ai omorât cu strălucirea Dumnezeirii şi când ai 
înviat pe cei morţi din cele dedesubt, toate puterile cereşti au strigat: Dătătorule 


de viaţă Hris-toase, Dumnezeul nostru, slavă Ție. 


Slavă... 





Iosif cel cu bun chip de pe lemn luând prea curat trupul Tău, cu giulgiu curat 
înfăşurându-l şi cu miresme în mormânt nou îngropându-l l-a pus; ci a treia zi ai 
înviat, Doamne, dăruind lumii mare milă. 


Și acum... 


Mironosiţele femei, stând lângă mormânt, îngerul a strigat: Mirurile morților 
sunt bine cuvenite, dar Hristos putrejunii S-a arătat străin. Ci strigaţi: A înviat 
Domnul, dăruind lumii mare milă. 


Ectenia şi otpustul. 
Tot în această zi - Vecernia cea mare 


Hristos a înviat... de trei ori, după obicei şi psalmul 103. Apoi catisma toată. La 
Doamne strigat-am... punem stihirile pe 10 şi cântăm stihirile învierii, Glasul al 
2-lea: 


Celui mai-nainte de veci din Tatăl născut, lui Dumnezeu Cuvântului, Celui 
întrupat din Fecioara Maria, veniţi să ne închinăm, că Crucea răbdând îngropării 
s-a dat, precum însuşi a voit; şi înviind din morți, m-a mântuit pe mine, omul cel 
rătăcit. 


Hristos Mântuitorul nostru pe Cruce fiind pironit, a şters zapisul cel ce era 
asupra noastră şi stăpânirea morţii a stricat, să ne închinăm sculării Lui celei de 
a treia ZI. 


Cu Arhanghelii să lăudăm Invierea lui Hristos, că Acesta este izbăvitorul şi 
Mântuitorul sufletelor noastre şi întru slavă înfricoşată şi întru putere tare, iarăşi 
va să vină să judece lumea pe care a zidit-o. 


Alte stihiri ale lui Anatolie. 


Pe Tine, Stăpânul Cel ce Te-ai răstignit şi Te-ai îngropat, îngerul Te-a 
propovăduit şi a zis femeilor: Veniţi de vedeţi unde a zăcut Domnul; că a înviat 
precum a zis, ca un puternic a toate. Pentru aceasta ne închinăm Ție unuia fără 
de moarte, dătătorule de viață Hristoase, miluieşte-ne pe noi. 


Cu Crucea Ta ai stricat blestemul lemnului, cu îngroparea Ta ai omorât 
stăpânirea morţii şi cu scularea Ta ai luminat neamul omenesc; pentru aceasta 
strigăm Ție: Făcătorule de bine Hristoase, Dumnezeul nostru, slavă Ție. 





Deschisu-s-au Ție, Doamne, cu frică porțile morţii şi portarii iadului văzându- 
Te s-au spăimântat; că porţile cele de aramă le-ai sfărâmat şi încuietorile cele de 
fier le-ai zdrobit şi ne-ai scos pe noi din întuneric şi din umbra morţii şi ai rupt 
legăturile noastre. 


Laudă de mântuire cântând, din guri glas să înălțăm, veniţi toţi în casa 
Domnului, să cădem grăind: Cela ce pe lemn Te-ai răstignit şi din morţi ai înviat 
şi eşti în sânurile Tatălui, curăţeşte păcatele noastre. 


Apoi stihirile samoglasnice ale mironosiţelor, a lui Anatolie, glasul al 2-lea. 


Mironosiţele femei la mânecare adâncă miresme luând, la mormântul Domnului 
au venit şi cele ce nu se nădăjdui-au aflând, cu bună cucernicie gândeau de 
răsturnarea pietrei şi una către alta zicea: Unde sunt pecețile gropii ? Unde este 
straja lui Pilat şi întărirea cea cu dinadinsul? Şi un înger strălucit s-a făcut 
vestitor femeilor celor ce nu se pricepeau şi a zis către dânsele: Ce căutaţi cu 
plângere pe Cel ce este viu şi a înviat neamul omenesc? Sculatu-s-a din morți 
Hristos, Dumnezeul nostru, ca un atotputernic, dăruind nouă tuturor 
nestricăciune şi viață, luminare şi mare milă. 


A lui Cumula. 


Pentru ce amestecați miruri cu lacrimi, o ucenițelor? Piatra s-a răsturnat, mor- 
mântul s-a deşertat, vedeţi stricăciunea călcată de viață, pecețile mărturisind 
arătat, pe străjerii celor neplecaţi greu dormind, firea cea muritoare s-a mântuit 
prin trupul lui Hristos Dumnezeu, iadul se tânguieşte. Deci, alergând cu bucurie 
spuneţi apostolilor, că Hristos, Cel ce a omorât moartea, întâiul născut din 
morţi, va merge mai-nainte de voi în Galileea. 


Mironosiţele de dimineaţă venind şi la mormântul Tău cu sârguinţă ajungând, 
Te căutau pe Tine, Hristoase, ca să ungă cu miresme prea curat trupul Tău, şi 
din cuvintele îngerului învăţându-se, semne îmbucurătoare au vestit apostolilor, 
că a înviat Începătorul mântuirii noastre, moartea prădând şi lumii dăruind viaţă 
veşnică şi mare milă. 


Slavă... glasul al 6-lea, a lui Cosma monahul. 


Mironosiţele femei la mormântul Tău ajungând şi pecețile gropii văzând şi 
neaflând prea curat trupul Tău, tânguindu-se cu sârguinţă au venit, zicând: Cine 
a furat nădejdea noastră? Cine a luat pe mortul cel gol şi cu smirnă uns, pe Cel 
ce este unul mângâierea Maicii Sale? O, cum S-a omorât Cel ce a înviat morții! 
Cum S-a îngropat Cel ce a prădat iadul! Ci scoală-Te, Mântuitorule, a treia zi ca 
Cel ce însuţi eşti puternic, precum ai zis, mântuind sufletele noastre. 





Şi acum... a Născătoarei de Dumnezeu, glasul al 2-lea. 


Trecut-a umbra legii şi darul a venit; că, precum rugul n-a ars fiind aprins, aşa 
Fecioară ai născut şi Fecioară ai rămas; în locul stâlpului celui de foc, a răsărit 
Soarele dreptăţii; în locul lui Moise, Hristos mântuirea sufletelor noastre. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, Cel ce 
dai viaţă, pentru aceasta lumea Te slăveşte. 


Prochimenul zilei: Domnul a împărăţit... 
La Litie 
Stihirile, glasul 1, singur glasul. 


Femei mironosiţe, ce aţi venit la mormânt ? Ce căutați pe Cel viu între cei 
morţi! A înviat Domnul, îndrăzniţi, strigat-a îngerul. 


Cu frică au venit femeile la mormânt, sârguindu-se să ungă cu miresme trupul 
Tău şi pe acesta neaflându-l, se mirau întru sine, neştiind învierea. Ci a stătut 
înaintea lor îngerul şi a zis: A înviat Hristos, dăruindu-ne nouă mare milă. 


Venit-au la mormânt Magdalena şi cealaltă Marie, căutând pe Domnul şi au 
văzut pe înger ca un fulger şezând pe piatră şi a zis către dânsele: Ce căutaţi pe 
Cel viu cu cei morţi? A înviat, precum a zis, în Galileea îl veţi afla pe EI. Către 
Carele să strigăm: Cela ce ai înviat din morţi, Doamne, slavă Ţie. 


Slavă... glasul al 6-lea. 
Cerut-a Iosif trupul lui lisus şi l-a pus pe el în mormântul cel nou al său, că se 
cădea Lui să iasă din mormânt ca dintr-o cămară. Cel ce ai sfărâmat puterea 


morţii şi ai deschis oamenilor uşile Raiului, slavă Ţie. 


Și acum... a Născătoarei de Dumnezeu 


Făcătorul şi izbăvitorul meu, Preacurată, Hristos Domnul, din pântecele tău 
ieşind, întru mine îmbrăcându-Se, din blestemul cel dintâi pe Adam l-a izbăvit,; 
pentru aceasta ţie, prea curată, ca Maicii lui Dumnezeu şi Fecioarei cu adevărat 
strigăm fără tăcere, ca îngerul: Bucură-te; bucură-te, Stăpână, folositoarea şi 
acoperământul şi mântuirea sufletelor noastre. 





La Stihoavnă 


Stihira învierii, glasul al 2-lea: Învierea Ta, Hristoase Mântuitorule, toată lumea 
a luminat şi a chemat făptura sa, întrutot puternice Doamne, slavă Ție. 


Apoi stihirile Paştilor cu stihurile lor după cel slavonesc; iar după cel grecesc, 
stihurile învierii. 

Stih: Domnul a împărăţit, întru podoabă s-a îmbrăcat. 

Prin lemn, Mântuitorule, ai stricat blestemul lemnului. Puterea morții cu 


îngroparea Ta o ai omorât şi ai luminat neamul nostru cu scularea Ta. Pentru 
aceasta strigăm 'Ție: Dătătorule de viață Hristoase, Dumnezeul nostru, slavă Ție. 


Stih: Pentru că a întărit lumea, care nu se va clinti. 


Pe Cruce arătându-Te, Hristoase, pironit ai schimbat frumuseţea făpturilor şi 
fără omenie ostaşii arătându-se, cu sulița coasta Ta au împuns. lar evreii au 
cerut să pecetluiască mormântul, neştiind puterea Ta. Ci, Cela ce pentru 
îndurarea milos-tivirilor Tale ai primit îngropare şi a treia zi ai înviat, Doamne, 
slavă, Ţic. 


Stih: Casei Tale se cuvine sfinţenie, Doamne, întru lungime de zile. 


Dătătorule de viaţă Hristoase, suferit-ai patimă de voie pentru cei morţi; şi în iad 
pogorîndu-Te ca un puternic, pe cei ce aşteptau acolo venirea Ta, i-ai răpit ca 
dintr-o mână puternică şi Raiul în locul iadului le-ai dăruit să locuiască. Pentru 
aceasta şi nouă celor ce slăvim scularea Ta cea de a treia zi, dăruieşte-ne iertare 
păcatelor şi mare milă. 


Slavă... glasul al 5-lea. 


Pe Tine, Cela ce te îmbraci cu lumina ca şi cu o haină, pogorându-Te de pe 
lemn losif cu Nicodim şi văzându-Te mort, gol, neîngropat, plângere cu 
umilință luând şi tânguindu-se a zis: Vai mie, prea dulce lisuse pe Carele cu 
puţin mai-nainte văzându-Te soarele pe Cruce răstignit, cu întuneric s-a 
îmbrăcat şi pământul de frică s-a clintit şi catapeteasma bisericii s-a rupt. Ci iată 
că te văd acum pe Tine supunându-Te morții de voie pentru mine. Cum te voi 
îngropa, Dumnezeul meu? Sau cum Te voi înfăşura cu giulgiuri? Sau cu ce 
mâini mă voi atinge de trupul Tău cel nestricat? Sau ce cântări voi cânta ducerii 
Tale de aici, Îndurate? Slăvesc patimile Tale; cu cântări laud îngroparea Ta, 
împreună şi învierea, strigând: Doamne, slavă Ţie. 





Și acum... 


Ziua învierii, să ne luminăm cu prăznuirea şi unul pe altul să îmbrățişăm, să 
zicem fraţilor şi celor ce ne urăsc pe noi. Să iertăm toate pentru înviere ! Şi aşa 
să strigăm: Hristos a înviat din morţi, cu moartea pe moarte călcând şi celor din 
mor-mânturi viață dăruindu-le. 


Și Hristos a înviat... o dată şi după Tatăl nostru... Troparul: Născătoare de 
Dumnezeu... de trei ori; Binecuvântarea pâinilor şi obişnuita citire la tâlcuirea 
Faptelor Sfinților Apostoli. 


Spre ştiinţă: De se va întâmpla să nu fie priveghere : La Doamne strigat-am... 
se cântă stihirile învierii 4 şi ale mironosiţelor cu cele de la litie pe 6. Vohod, 
prochimenul zilei. La stihoavnă: stihira învierii şi stihirile Paştilor, Slavă... Şi 
acum... glasul al S-lea. Pe Tine, Cela ce Te îmbraci cu lumina ca şi cu o 
haină... Şi după Tatăl nostru... şi troparele: 


Troparul, glasul al 2-lea: Când Te-ai pogorât la moarte, Cela ce eşti viaţa cea 
fără de moarte, atunci iadul ai omorât cu strălucirea Dumnezeirii şi când ai 
înviat pe cei morți din cele de desubt, toate puterile cereşti au strigat: Dătătorule 
de viaţă Hristoase, Dumnezeul nostru, slavă Ţie. 

Slavă... 

Iosif cel cu bun chip de pe lemn luând prea curat trupul Tău, cu giulgiu curat 
înfăşurându-l şi cu miresme în mormânt nou îngropându-l l-a pus; ci a treia zi ai 
înviat, Doamne, dăruind lumii mare milă. 

Și acum... 

Mironosiţele femei, stând lângă mormânt, îngerul a strigat: Mirurile morților 
sunt bine cuvenite, dar Hristos putrejunii S-a arătat străin. Ci strigaţi: A înviat 
Domnul, dăruind lumii mare milă. 

ȘI otpustul. 


La Miezonoptică se cântă canonul Sfintei Treimi din octoih, după obicei. 


Duminică, a treia săptămână după Paşti la Utrenie 


La Dumnezeu este Domnul... troparele ce s-au scris mai sus. 





După întâia Catismă, sedealna, glasul al 2-lea: Piatra mormântului neoprind a 
se pecetlui, pe piatra credinţei, când ai înviat o ai dăruit tuturor, Doamne, slavă 


Ţie. 
Slavă... 


Sânul cel prea curat nedeşertându-l între cele de sus, îngropare şi înviere pentru 
toţi ai luat, Doamne, slavă Ţic. 


Și acum... a Născătoarei de Dumnezeu 


Toate tainele tale sunt mai presus de cuget, toate sunt prea slăvite, Născătoare 
de Dumnezeu; cu curăţia find pecetluită şi cu fecioria păzită, Maică te-ai 
cunoscut nemincinoasă, născând pe Dumnezeu cel adevărat, pe Care roagă-L să 
mântuiască sufletele noastre. 


După a doua Catismă, sedealna, glasul al 2-lea: Mironosiţele de dimineaţă 
venind şi mormântul deşert văzând, apostolilor au zis: Putrejunea o a stricat cel 
Puternic şi pe cei din iad 1-a scos din legături; propovăduiţi cu îndrăzneală, că a 
înviat Hristos Dumnezeu, dăruindu-ne nouă mare milă. 


Slavă... 


Miresmele cele de îngropare femeile aducând, prin taină au venit, mânecând la 
mormânt, temându-se de urgia evreiască şi mai înainte văzând întărirea cea cu 
ostaşi. Dar firea cea slabă a biruit pe cea bărbătească; că, gândul cel milosliv a 
plăcut lui Dumnezeu. Pentru aceasta cu cuviinţă strigau: Scoală-Te, Doamne, 
ajută nouă şi ne mântuieşte pe noi pentru numele Tău. 


Și acum... a Născătoarei de Dumnezeu 


Prea proslăvită eşti, Născătoare de Dumnezeu Fecioară, pe tine te lăudăm, că 
prin Crucea Fiului tău s-a surpat iadul şi moartea s-a omorât şi cei morţi am 
înviat şi vieţii ne-am învrednicit; Raiul am luat, desfătarea cea de demult. Pentru 
aceasta mulțumind, slăvim pe Hristos Dumnezeul nostru, ca pe cel puternic şi 
unul mult milostiv. 


Și îndată citirea. Şi: Fericiţi cei fără prihană... Soborul cel îngeresc... Apoi: 


Ipacoi, glasul al 2-lea: După patimă mergând femeile la mormânt, ca să ungă 
trupul Tău, Hristoase Dumnezeule, văzut-au îngeri în mormânt şi s-au 
spăimântat, că glas au auzit de la dânşii, că a înviat Domnul, dăruind lumii mare 
milă. 





Apoi treptele. 
Antifonul 1, glasul al 2-lea. 


Spre cer ridic ochii inimii mele la Tine, Mântuitorule, mântuieşte-mă cu 
strălucirea Ta. 


Miluieşte-ne pe noi, cei ce-Ți greşim Ție mult în tot ceasul, o Hristosul nostru! 
Și ne dă chipuri mai înainte de sfârşit să ne pocăim. 


Slavă... Și acum... 


Sfântului Duh a împărăţi se cuvine, a sfinţi şi a mişca făptura, că Dumnezeu este 
de o ființă cu Tatăl şi cu Cuvântul. 


Antifonul al 2-lea 


De n-ar fi că Domnul era întru noi, cine ar fi îndestulat întreg a se păzi de vrăj- 
maşul, împreună şi de ucigașul de om? 


Dinţilor lor nu da, Mântuitorule, pe robul Tău, că în chipul leului se pornesc 
asupra mea vrăjmaşii mei. 


Slavă... Și acum... 


În Sfântul Duh este începătoria vieţii şi cinstea, că toate cele zidite, ca un 
Dumne-zeu ce este, le întăreşte, împreună le păzeşte cu Tatăl şi cu Fiul. 


Antifonul al 3-lea 


Cei ce nădăjduiesc în Domnul se aseamănă muntelui celui sfânt, care nicidecum 
nu se clătesc de bântuielile lui velar. 


Intru fărădelegi mâinile sale să nu-şi tindă, care dumnezeieşte viețuiesc. Că nu 
va lăsa Hristos toiagului soarta sa. 


Slavă... Și acum... 


Prin Duhul Sfânt izvorăşte toată înţelepciunea, de aici este darul apostolilor, şi 
cu daruri de biruinţă se încununează mucenici şi proorocii văd. 


Prochimen, glasul al 2-lea: Scoală-Te, Doamne, Dumnezeul meu, cu porunca 
care ai poruncit şi adunare de popoare Te va înconjura. 





Stih: Doamne, Dumnezeul meu, întru Tine am nădăjduit. 


Apoi: Toată suflarea... Evanghelia învierii, a treia; Învierea lui Hristos... de trei 
ori şi psalmul 50. 


Canoanele al Paştilor cu irmosul pe 4 şi al Născătoarei de Dumnezeu pe 2. 
Canonul Paştilor 

Cântarea 1-a, glasul 1 

Irmos: Ziua învierii să ne luminăm, popoare, Paştile Domnului, Paştile; că din 

moarte la viaţă şi de pe pământ la Cer, Hristos Dumnezeu ne-a trecut pe noi, cei 

ce-l cântăm cântare de biruinţă. 

Să ne curăţim simţirile şi să vedem pe Hristos strălucind, cu neapropiata lumină 

a învierii şi bucuraţi-vă zicând, luminat să-L. auzim, cântându-l cântare de 

biruinţă. 

Cerurile după cuviință să se veselească şi pământul să se bucure şi să 

prăznuiască lumea cea văzută toată şi cea nevăzută că Hristos S-a sculat, veselia 

cea veşnică. 


Al Născătoarei de Dumnezeu 


Hotarul morții l-ai stricat, născând pe Hristos, viaţa cea veşnică, Carele a răsărit 
astăzi din mormânt, Fecioară cu totul fără prihană şi lumea a luminat. 


Văzând pe Fiul tău şi Dumnezeu înviat, bucură-te împreună cu apostolii, de 
Dum-nezeu cu daruri dăruită, Curată, ceea ce ai luat mai întâi aceasta, bucură- 
te, ca ceea ce eşti pricina bucuriei tuturor, Maica lui Dumnezeu, cu totul fără 
prihană. 


Alt Canon al Duminicii mironosiţelor 
Pe care îl punem pe 3. 
Facere a lui Andrei Criteanul 
Cântarea 1-a, glasul al 2-lea 


Irmos: Cântarea lui Moise luând, strigă suflete: Ajutor şi acoperitor s-a făcut 
mie spre mântuire, Acesta este Dumnezeul meu şi-L voi proslăvi pe EL. 





Răstignitu-Te-ai cu trupul, Cela ce eşti fără de patimă, după firea Tatălui; 
împunsu-Te-ai în coastă, izvorând lumii Sânge şi Apă. Tu eşti Dumnezeul 
nostru, pe Tine Te slăvim. 


Crucea Ta o cinstesc şi îngroparea o slăvesc, Bunule, şi laud şi mă închin 
învierii Tale şi strig: Tu eşti Dumnezeul nostru, pe Tine Te slăvim. 


De ai şi gustat fiere, Cela ce eşti dulceaţa bisericii, dar ai izvorât nouă nestri- 
căciune din coasta Ta; Tu eşti Dumnezeul nostru, pe Tine Te slăvim. 


Socotit ai fost Mântuitorule cu morţii, Cela ce ai sculat pe cei morți; gustat-ai 
stricăciune şi stricăciune nicicum n-ai cunoscut. Tu eşti Dumnezeul nostru, pe 
Tine Te slăvim. 


Să se veselească Sionul, să se bucure şi cerul; Hristos a înviat ridicând pe cei 
morţi, care îl laudă pe Dânsul cu cântări. Tu eşti Dumnezeul nostru, pe tine te 
slăvim. 


Cu giulgiuri înfăşurând Iosif trupul Tău, Hristoase, în mormânt Te-a pus pe 
Tine mântuirea noastră şi pe cei morți ca un Dumnezeu, i-ai înviat. 


Venind mai înainte de dimineaţă femeile, au văzut pe Hristos şi către 
dumnezeieștii ucenici au strigat: Adevărat a înviat Hristos, veniţi împreună cu 


noi să-L lăudăm pe Dânsul. 


Slavă... 


Preasfântă Treime, Dumnezeire una, unime fără de început, Părinte şi Fiule şi 
dumnezeiescule Duh, mântuieşte lumea; că Tu eşti Dumnezeul nostru, pe Tine 
Te slăvim. 


Și acum... 


Blestemul cel de demult l-ai dezlegat, Curată, în pântecele tău odrăslind nouă 
bine-cuvântare şi prunc născând: că Acesta este Dumnezeu, măcar deşi poartă 
trup. 


Catavasie: Ziua învierii să ne luminăm, popoare, Paştile Domnului, Paştile; că 
din moarte la viaţă şi de pe pământ la Cer, Hristos Dumnezeu ne-a trecut pe noi, 


cei ce-l cântăm cântare de biruinţă. 


Canonul Paştilor 





Cântarea a 3-a 
Irmos: Veniţi să bem băutură nouă, nu făcută din piatră stearpă cu minuni, ci 
din izvorul nestricăciunii; din Hristos Cel ce a izvorât din mormânt, întru Carele 


ne întărim. 


Acum toate s-au umplut de lumină şi cerul şi pământul şi cele dedesubt. Deci, să 
prăznuiască toată făptura învierea lui Hristos, întru care s-a întărit. 


leri m-am îngropat împreună cu Tine, Hristoase, astăzi mă scol împreună cu 
Tine, înviind Tu. Răstignitu-m-am ieri împreună cu Tine, însuţi împreună mă 
prea slă-veşte, Mântuitorule, întru împărăţia Ta. 


Al Născătoarei de Dumnezeu 


La viaţa cea nestricăcioasă mă întorc astăzi, prin bunătatea Celui ce S-a născut 
din tine, Curată, şi tuturor marginilor lumină a strălucit. 


Pe Dumnezeu, pe Carele ai născut cu trup, văzându-L înviat din morţi precum a 
zis, dănţuieşte Curată şi pe Acesta ca pe un Dumnezeu slăveşte-L. prea cinstită. 


Alt Canon al Duminicii mironosiţelor 
Cântarea a 3-a 


Irmos: Pe mine, cel sterp la minte, arată-mă aducător de roadă, Dumnezeule, 
lu-crătorule al celor bune şi săditorule al celor cuvioase, cu milostivirea Ta. 


Palmele pe Cruce Ţi-ai pironit, lisuse şi toate neamurile din înşelăciune 
adunând, spre cunoştinţa Ta le-ai chemat, Mântuitorule. 


Norodul iudeu a strigat către Pilat: Slobozeşte nouă pe tâlharul cel făcător de 
rele; ridică, ridică, răstigneşte pe cel fără de păcat. 


Răstignindu-Te 'Tu, Hristoase, s-a întunecat lumina, pământul s-a cutremurat şi 
din mormânturi mulţi morţi s-au sculat, de frica puterii Tale. 


Stând înaintea Crucii Mieluşeaua Ta, lisuse, cu plângere a strigat: Unde mergi, 
Fiule ? Unde Te duci, Mielule ? Cela ce Te-ai junghiat pentru toți. 


Inchinu-mă Crucii Tale, laud şi îngroparea, cinstesc patimile şi cuiele mâinilor 
şi sulița, lisuse, şi învierea Ta. 





Inviat-ai, lisuse, prădatu-s-a vrăjmaşul, Adam împreună cu Eva s-au izbăvit din 
legături şi din stricăciune, cu învierea Ta. 


Înviind Tu, Hristoase, s-au sfărîmat încuietorile şi uşile iadului şi lanţurile 
morţii s-au dezlegat îndată de frica puterii Tale. 


De Dumnezeu primitorule losife, vino de stai împreună cu noi strigând: Înviat-a 
lisus Mântuitorul, Cel ce a sculat pe Adam, pentru milostivirea Sa. 


Să se bucure cu noi cei doisprezece ucenici, împreună cu purtătoarele de mir 
femei, cu losif şi cu ceilalți ucenici şi uceniţe ale lui Hristos. 


Slavă... 


Tatălui împreună şi Fiului şi Duhului celui drept, firii celei una mă închin şi o 
laud după ipostase despărțită şi după fiinţă unită. 


Și acum... a Născătoarei de Dumnezeu 


Fericită eşti, Curată, ceea ce eşti din rădăcina lui lessei, din care toiagul şi 
floarea Hristos, după trup, pentru noi a odrăslit. 


Condacul Paştilor: De Te-ai şi pogorât în mormânt, Cela ce eşti fără de moarte, 
dar puterea iadului ai zdrobit şi ai înviat ca un biruitor, Hristoase Dumnezeule, 
zicând purtătoarelor de mir femei: Bucuraţi-vă! Şi apostolilor Tăi pace 
dăruindu-le, Cela ce dai celor căzuţi sculare. 


Icos: Pe Soarele cel mai-nainte de soare, Carele a apus oarecând în mormânt, 
mers-au mai-nainte de către ziuă, căutându-L ca pe o zi, purtătoarele de mir 
femei şi una către alta au strigat: O prietenelor, veniți cu miresme să ungem 
trupul cel de viaţă purtător şi îngropat, trupul cel ce a înviat pe Adam cel căzut, 
care zace în mormânt. Să mergem, să ne sârguim ca şi magii şi să ne închinăm 
şi să aducem miruri, în loc de daruri, Celui ce nu în scutece, ci în giulgiu este 
înfăşurat şi să plângem şi să strigăm: O Stăpâne ! Scoală-Te, Cela ce dai celor 
căzuţi sculare. 


Sedelnele, glasul al 2-lea. 


Podobie: Cele de sus căutând de tot necazul ne izbăvim, de Dumnezeu 
Născătoare. 


Miresme au adus femeile cu căldură la mormânt, Mântuitorule, şi de strălucirea 
îngerului cu sufletele s-au bucurat şi pe Tine Dumnezeu a toate Te-au 





propovăduit şi ucenicilor au strigat: Adevărat a înviat din mormânt Viaţa 
tuturor. 


Slavă... Și acum... acelaşi glas şi podobie. 


Ceata ucenicilor Tăi, împreună cu mironosiţele, se bucură, că praznic deobşte, 
împreună cu dânsele prăznuiesc, spre slava şi cinstea învierii Tale; şi printr-înşii 
strigăm către Tine, lubitorule de oameni: Dă poporului Tău mare milă. 


Canonul Paştilor 
Cântarea a 4-a 


Irmos: La dumnezeiasca strajă de Dumnezeu grăitorul Avvacum să stea 
împreună cu noi şi să arate pe îngerul cel purtător de lumină, care a grăit cu 
mare glas: Astăzi este mântuirea lumii că a înviat Hristos ca cel atotputernic. 


Parte bărbătească, ca cel ce a deschis pântecele cel fecioresc, fost-a Hristos; iar 
ca un om mieluşel S-a chemat şi fără prihană, că n-a suferit stricăciune; Paştile 
noastre şi ca un Dumnezeu adevărat, desăvârşit S-a numit. 


Ca un miel de un an, cea binecuvântată de noi cununa Hristos, de voie pentru 
toţi S-a jertfit, Paştile cele curățitoare şi iarăşi din mormânt, cel frumos, Soarele 
dreptăţii nouă ne-a strălucit. 


Al lui Dumnezeu Părinte David, înaintea chivotului umbrei a săltat jucând, iar 
noi poporul cel sfânt al lui Dumnezeu, plinirea închipuirilor văzând, să ne 
veselim dumnezeieşte, că a înviat Hristos ca cel atotputernic. 


Al Născătoarei de Dumnezeu 
Cela ce a zidit pe Adam, strămoşul tău, Curată, S-a zidit din tine şi cu moartea 


Sa a stricat astăzi moartea, care s-a pricinuit prin acela şi pe toți a luminat cu 
dumne-zeieştile raze ale învierii. 


Pe Hristos, pe Carele L-ai născut, văzându-L astăzi frumos strălucind din morţi, 
Curată, ceea ce eşti bună şi fără prihană între femei şi frumoasă, spre mântuirea 
tu-turor slăveşte-L împreună cu apostolii, bucurându-te. 


Alt Canon al Duminicii mironosiţelor 


Cântarea a 4-a 





Irmos: Naşterea Ta cea din Fecioară, proorocul mai-nainte văzându-o a pro- 
povăduit, strigând: Auzul Tău am auzit şi m-am temut, că de la amiazăzi şi din 
muntele cel sfânt, umbrit ai venit, Hristoase. 


Prin Cruce ai prădat pântecele iadului şi împreună ai ridicat pe cei morți şi ai 
stricat tirania moriţi. Pentru aceasta noi cei din Adam închinându-ne, lăudăm 
îngroparea şi învierea Ta, Hristoase. 


Mântuitorul nostru, Carele ai binevoit pentru milostuivirea milei a Te pironi pe 
Cruce şi a ne izbăvi pe noi de blestemul strămoşului, dezleagă legăturile 
păcatelor mele celor multe, că poţi face câte voieşti. 


Cela ce ai pironit pe Cruce blestemul meu cel de demult şi mi-ai izvorât, Mân- 
tuitorule, binecuvântarea, prin sângele cel din coasta Ta, dezleagă legăturile 
păcatelor mele celor multe, că poţi face câte voieşti. 


Iadul, Mântuitorule, întâmpinându-Te pe 'Tine întru cele mai dedesubt, s-a 
amărât văzând cum pe aceia ce i-a putut înghiți de demult, acum fără de voie îi 
dă înapoi; se iscodeşte în cele mai de jos ale sale şi se goleşte şi se pradă de cei 
morți. 


De s-a şi pecetluit piatra şi cu strajă s-a întărit, o călcători de lege vrăjmaşi! Dar 
a înviat Domnul, precum mai-nainte a zis, dezlegând legăturile greşelilor mele 
celor multe; că poate face câte voieşte. 


Cela ce ai înviat din mormânt şi ai prădat iadul şi ai înviat pe cei morți şi 
nestricăciune mi-ai izvorât, dezleagă-mi legăturile păcatelor mele celor multe, 
că poţi face câte voieşti. 


Cu adevărat v-aţi ruşinat voi cei fărădelege, că Hristos a înviat şi împreună a 
ridicat pe cei morţi, strigând: Indrăzniţi! Că Eu am biruit lumea. Deci, credeţi 
Lui, sau tăceţi amăgitorilor, care tăgăduiţi învierea Lui. 


Cela ce ai strigat către purtătoarele de mir: Bucuraţi-vă, după ce ai înviat din 
mormânt, Bunule, şi către apostoli: Propovăduiţi scularea Mea! Dezleagă-mi 
legă-turile păcatelor mele celor multe, că poţi face câte voieşti. 


Pe Iosif cu cel bun chip, pe râvnitorul bunei credinţe, pe sfetnicul şi ucenicul, 
împreună cu mironosiţele şi cu apostolii să-l cinstim, strigând cu dânşii şi cu 
credinţă lăudând luminat învierea Mântuitorului. 


Slavă... 





Slava cea nedespărțită a Dumnezeirii celei mai presus de fiinţă, cine va putea să 

o spună? Că una fiind după fire Treimea se laudă, fără de început, de o fiinţă, 

lău-dându-se unime în Treime, după Ipostasurile cele singuratece. 

Și acum... a Născătoarei de Dumnezeu 

Ceea ce ai născut pe Cel ce S-a sălăşluit în pântecele tău fără sămânță, Maica 

feci-oară curată, pe Acela neîncetat roagă-L, de Dumnezeu Născătoare, să-mi 

dezlege legăturile păcatelor mele celor multe, că-mi poţi ajuta la câte voieşti. 
Canonul Paştilor 


Cântarea a 5-a 


Irmos: Să mânecăm cu mânecare adâncă şi în loc de mir, cântare să aducem 
Stă-pânului şi să vedem pe Hristos, Soarele dreptăţii, tuturor viaţă răsărind. 


Milostivirea Ta cea nemăsurată cei finuți în legăturile iadului văzându-o, la 
lumină au mers, Hristoase, cu picioare vesele, lăudând Paştile cele veşnice. 


Să ne apropiem, purtători de lumină, de Hristos Cel ce a ieşit din mormânt ca un 
mire şi să prăznuim împreună cu cetele cele iubitoare de praznice, Paştile lui 


Dumnezeu cele mântuitoare. 
Al Născătoarei de Dumnezeu 
Luminează-se cu razele cele dumnezeieşti şi de viaţă purtătoare, ale învierii 
Fiului tău, Maică a lui Dumnezeu Preacurată, şi de bucurie se umple adunarea 
celor bine-credincioşi. 
N-ai deschis uşile Fecioarei când Te-ai întrupat şi peceţile mormântului nu le-ai 
stricat, Impărate al făpturii, pentru aceasta văzându-te pe 'Tine Fecioara înviat, s- 
a bucurat. 

Alt Canon al Duminicii mironosiţelor 


Cântarea a 5-a 


Irmos: Negura sufletului meu, Mântuitorule, risipindu-o, cu lumina poruncilor 
Tale mă luminează, ca un Împărat al păcii. 


Tu m-ai dezbrăcat, Mântuitorul meu, de haina cea dintâi care mi-a ţesut-o, vai 
mie, semănătorul păcatului, îmbrăcându-te întru mine. 





Frunze de smochin, vai mie, mi-a cusut păcatul, mie, celui ce n-am păzit, Mân- 
tuitorul meu, prea curată porunca Ta, prin sfatul şarpelui. 


Sufletul meu cel rănit cu gândurile mele cele tâlhăreşti l-a vindecat, vărsând 
peste dânsul untdelemn şi vin, Hristos Cel ce a venit la mine din Maria. 


Lângă Cruce stând Născătoarea de Dumnezeu cea fără prihană, ca o Maică a 
stri-gat: Lăsatu-m-ai singură, o Fiul meu şi Dumnezeule. 


Tu pe şarpele, începătorul răutăţii, cu arma Crucii Tale surpându-l întru învierea 
Ta, ai sfărâmat boldul morţii, lisuse. 


Unde-ţi este boldul tău, moarte ? Unde-ţi este biruinţa ta, iadule ? Adam să 
strige: Sfărâmatu-te-ai prin învierea Celui ce a sculat pe cei morți. 


Mironosiţele femei la mormântul Tău ajungând, al Celui ce ai înviat pe cei de 
Jos, glas au auzit, zicând: A înviat Hristos. 


Pomenirea binecredincioaselor purtătoare de mir săvârşind şi a tuturor 
ucenicilor Tăi, întru luminată învierea Ta, Te lăudăm pe Tine, Hristoase. 


Pe cel cu bun chip să-l cinstim toţi după vrednicie, care trupul Domnului de pe 
lemn l-a pogorât şi l-a îngropat cu credinţă. 


Slavă... 


Ție, lui Dumnezeu Tatăl şi Fiului şi Duhului mă închin, trei feţe şi aceste trei, 
una le cred că sunt, după fiinţa cea una. 


Și acum... a Născătoarei de Dumnezeu 


Pe tine, ceea ce ai născut mai presus de fire, cu naştere fără sămânță, pe însuşi 
Stăpânul Hristos, Cel ce a înnoit firea, te lăudăm credincioşii. 


Canonul Paştilor 
Cântarea a 6-a 
Irmos: Pogorâtu-te-ai în cele mai de jos ale pământului şi ai sfărâmat 


încuietorile cele veşnice, care ţineau pe cei legaţi Hristoase; şi a treia zi, precum 
Iona din chit, ai înviat din mormânt. 





Păzind peceţile întregi, Hristoase, ai înviat din mormânt, Cel ce n-ai stricat 
cheile Fecioarei întru a Ta naştere şi ne-ai deschis nouă ușile Raiului. 


Mântuitorul meu, vie şi nejertfită jertfă, ca un Dumnezeu, pe Tine însuţi de voie 
aducându-Te Tatălui, ai înviat pe Adam împreună cu tot neamul, sculându-Te 
din mormânt. 

Al Născătoarei de Dumnezeu 

Adusu-s-a firea cea de demult, stăpânită de moarte şi de stricăciune, la viaţa cea 
nestricăcioasă şi veşnică, prin Cel ce S-a întrupat din pântecele tău, Preacurată 
de Dumnezeu Născătoare, Fecioară. 

Pogorâtu-S-a întru cele mai de jos ale pământului, Cel ce S-a pogorât în 
pântecele tău, Curată, şi S-a întrupat mai presus de minte şi a ridicat împreună 
cu Sine pe Adam, înviind din mormânt. 


Alt Canon al Duminicii mironosiţelor 


Cântarea a 6-a 


Irmos: Întru adâncul păcatelor sunt ţinut pururea şi în marea vieții mă afund; ci, 


precum pe lona din fiară şi pe mine din patimi mă scoate şi mă mântuieşte. 


Mort este iadul, îndrăzniţi pământenilor, că Hristos pe lemn spânzurându-Se, a 
aruncat sabia asupra lui şi zace mort; şi de cei ce îi avea s-a prădat, golindu-se. 


Prădatu-s-a iadul, îndrăzniţi cei morți! Şi mormânturile s-au deschis, sculaţi-vă! 
Strigă către voi din iad Hristos, Cel ce a venit să scape pe toţi din moarte şi din 
stri-căciune. 


Pe cei morți precum ai putut i-ai înghiţit oarecând, iar acum ţi-i cer, iadule, dă- 
mi-i înapoi! Strigă către tine Dătătorul de viață şi Dumnezeu, Cel ce a venit să 
izbă-vească pe toți din pântecele tău cel nesăţios. 


Femei, purtătoare de mir, ce vă mai grăbiţi? Pentru ce aduceţi miruri Celui viu? 
Inviat-a Hristos precum mai-nainte a zis. Să înceteze lacrimile voastre, 
mutându-se întru bucurie. 


Cu giulgiu înfăşurându-Te pe Tine, Hristoase, Iosif cel cu bun chip, Te-a pus în 
mormânt şi cu miresme ungând Biserica cea stricată a trupului Tău, a prăvălit o 
piatră mare deasupra gropii. 





Domnul a înviat prădând pe vrăjmaşul şi pe cei legaţi, răpindu-i, a scos pe toţi şi 
pe Adam cel dintâi zidit, pe acela sculându-l ca un îndurat şi iubitor de oameni, 
Dumnezeu. 


Slavă... 


Treimea într-o unime să o lăudăm credincioşii, împreună cu Fiul pe Tatăl 
slăvind şi pe Duhul cel de o fiinţă cu Fiul şi Carele este în Tatăl împreună fără 
început şi pururea veşnic Dumnezeu. 


Și acum... a Născătoarei de Dumnezeu 


In pântece ai zămislit, Curată, fără de nici o lucrare, pe strugurul nestricăciunii, 
ca o viţă, din care izvoarele nemuririi, ca nişte vin ne izvorăsc nouă pe viaţa cea 
veşnică. 


Condacul, glasul al 2-lea: Bucuraţi-vă, purtătoarelor de mir, zicând: Plângerea 
strămoaşei Evei o ai potolit cu învierea Ta, Hristoase Dumnezeule, şi apostolilor 
Tăi a binevesti le-ai poruncit: Mântuitorul a înviat din mormânt. 


Icos: La mormântul Tău, Mântuitorule, mergând mironosiţele, se mirau cu 
gândul întru sine şi ziceau: Cine va răsturna nouă piatra de pe mormânt? Şi 


căutând, a văzut că piatra era răsturnată şi de chipul îngerului precum şi de 
îmbrăcămintea lui se minunau şi fiind cuprinse de spaimă, gândeau să fugă. lar 
tânărul către dânsele, a strigat: Nu vă temeţi voi, Acela pe Carele căutaţi, S-a 
sculat; veniți de vedeţi lo-cul unde a zăcut trupul lui lisus şi degrab mergând 
vestiți ucenicilor, că Mân-tuitorul a înviat din mormânt. 


Sinaxar în Duminica a treia după Paşti a mironosiţelor 


Stih: Uceniţele din credinţă aduc lui Hristos miruri, 
Iar eu aduc Mântuitorului cu cântare stihuri. 


Tot în această zi, Duminica a treia după Paşti, prăznuim sărbătoarea sfintelor 
femei mironosiţe. Încă facem şi pomenirea lui Iosif cel din Arimateia, care a 
fost unul din cei şaptezeci de ucenici ascunşi. Și iarăşi pomenirea lui Nicodim 
celui ce venise noaptea la Hristos, care era dintre cei mari ai ludeilor. 


Pentru că aceste femei au fost cele întâi mărturii nemincinoase ale învierii; iar 
Iosif şi Nicodim ale îngropării, două fapte prea adevărate şi prea cunoscute de 
noi. Pentru că pe Nicodim îndată l-au izgonit ludeii din Sinagogă, 
neîngăduindu-l să fie împreună cu ei. lar pe losif, după ce a îngropat trupul 
Domnului, l-au aruncat ludeii într-o groapă, din care s-a scos cu puterea lui 





Dumnezeu şi s-a dus în Arimateia, la moşia sa. lar după ce a înviat Hristos, S-a 
arătat lui fiind legat cu legături şi 1-a adeverit şi mai mult taina învierii. Şi multe 
a răbdat el de la Iudei, dar n-a suferit a ţine sub tăcere cele de taină, ci cu 
îndrăzneală a învăţat toate cele ce se făcuseră. Și spun că Nicodim acesta mai 
întâi decât toţi a vestit cu amănuntul cele ce au fost pentru patima lui Hristos şi 
pentru înviere; mai ales că el era unul din cei întâi din Sobor şi ştia bine atât 
sfaturile şi uneltirile ludeilor, precum şi tot ce s-a petrecut cu Domnul. ȘI, 
pentru aceasta au fost rânduiți după înviere, împreună cu femeile cele ce-L 
văzuseră, ca nişte mărturii nemincinoase ale îngropării. Şi, deşi crederea Tomei 
se pune cea dintâia, totuşi întâi femeile acestea au văzut învierea şi o au vestit 
Ucenicilor. Că, se cădea seminţiei care căzuse întâi sub păcat şi moştenise 
blestemul, să vadă întâi şi învierea şi să audă bucuria. lar mironosiţe s-au numit, 
pentru că Vineri pentru Paştile ce venea, că era mare ziua Sâmbetei aceleia, cu 
totul s-au nevoit Iosif şi Nicodim de au îngropat trupul Domnului; şi măcar că-l 
unseseră şi cu unsori după obiceiul ludeilor, dar nu precum se cădea. Că punând 
numai Aloie şi Smirnă mai mult şi cu pânză subțire înfăşurându-L, L-au pus în 
groapă. Pentru aceea dar, acestea dragoste fierbinte având către Hristos, ca nişte 
uceniţe, unsori de mult preţ cumpărând, au venit noaptea, sau pentru frica 
ludeilor, sau pentru că şi obicei era a plânge de dimineaţă. Şi mai vârtos ca să-L 
ungă şi să plinească aceea ce lipsise atunci din pricina grăbirii. 


lar venind ele la mormânt, au văzut mai multe arătări, precum: Doi îngeri 
strălucind înlăuntrul gropii şi pe altul şezând pe piatră. După aceea au văzut pe 
Hristos şi s-au închinat Lui; iar Magdalenei părându-i-se că este grădinarul, a 
întrebat de Dânsul. Trebuie să ştim încă, că mai multe au fost mironosiţele; ci, 
Evangheliştii pomenesc numai de cele mai vestite, iar pe celelalte le-au lăsat. Şi 
au fost acestea: 


Cea mai întâia decât toate, Magdalena Maria, din care izgonise Hristos şapte 
draci; care şi venind în Roma după învierea lui Hristos, precum se povesteşte, a 
dat morţii pe Pilat şi pe Arhierei, spunând lui Tiberie Cezarul cele ce se făcuseră 
Mântuitorului. Aceasta după aceea a murit în Efes şi s-a îngropat de loan, 
cuvântătorul de Dumnezeu, apoi de prea înțeleptul Leon s-a adus în 
Constantinopol. 


A doua, Salomi, care este fata lui Iosif, păzitorul Născătoarei de Dumnezeu, că 
aşa se numea, care fată a lui a avut bărbat pe Zevedei, din care s-au născut 
Evanghelistul loan şi lacov. Pentru că patru feciori parte bărbătească a născut 
Iosif, pe Iacov ce se cheamă cel mic, pe osie, pe Simon şi pe luda. Şi trei fete : 
pe Estira, pe Tamar şi pe Salomi a lui Zevedei. 


Deci, când auzi în Evanghelie, Maria a lui lacov celui mic şi mama lui losi, să 
ştii că este Născătoarea de Dumnezeu, că mamă se socotea a fi ea feciorilor lui 





Iosif, încât se crede de aici, că loan Evanghelistul a fost nepot de soră lui 
Hristos. lar a treia mironosiţă este Ioana, femeia lui Huza, care a fost ispravnic 
şi iconom casei împăratului Irod. 


A patra şi a cincea sunt: Maria şi Marta, surorile lui Lazăr. 
A şasea, Maria a lui Cleopa, iar a şaptea, Susana. 


Și alte multe au fost precum spune dumnezeiescul Luca, cele ce slujeau lui 
Hristos şi Ucenicilor din averile sale. 


Deci, ca pe cele ce au propovăduit învierea şi multe arătări ne-au spus spre 
încredințarea şi dovedirea învierii lui Hristos după Toma şi pe acelea a hotărît 
Biserica lui Hristos a le prăznui, ca pe cele ce au văzut întâi pe Hristos înviat din 
morţi şi tuturor au vestit propovăduirea cea de mântuire şi ca pe cele ce şi-au 
petrecut viaţa în Hristos bine şi precum se cădea unor femei învăţate de Hristos. 


Pentru rugăcinile Sfintelor mironosiţe, Hristoase Dumnezeule, miluieşte-ne pe 
Noi, acum şi pururea şi în vecii vecilor. Amin. 


Canonul Paştilor 
Cântarea a 7-a 


Irmos: Cel ce a izbăvit pe tineri din cuptor, făcându-Se om, pătimeşte ca un 
muritor şi prin patimă pe cel muritor, îl îmbracă în podoaba nestricăciunii; Cel 
ce unul este binecuvântat, Dumnezeul părinților şi prea slăvit. 


Femeile cele gânditoare de Dumnezeu, cu miruri în urma Ta au alergat şi pe 
Carele ca pe un mort cu lacrimi Te căutau, bucurându-se s-au închinat ie, 
Dumnezeului celui viu şi Paştile cele de taină ucenicilor Tăi, Hristoase, bine le- 
au vestit. 


Prăznuim omorârea morții, sfărîmarea iadului şi începătura altei vieţi veşnice şi 
săltând lăudăm pe pricinuitorul, pe Cel unul binecuvântat, Dumnezeul părinţilor 
şi prea slăvit. 


Cât este de sfințită cu adevărat şi mult prăznuită, această noapte de mântuire şi 
strălucită, a zilei celei purtătoare de lumină, a învierii mai înainte vestitoare 
fiind, întru care lumina cea fără de ani, din mormânt trupeşte tuturor a strălucit. 


Al Născătoarei de Dumnezeu 





Omorând astăzi Fiul tău moartea, ceea ce eşti cu totul fără prihană, tuturor 
morților viaţa care petrece în vecii vecilor le-a dăruit; Cel ce unul este 
binecuvântat, Dumnezeul părinţilor şi prea slăvit. 


Cel ce împărăţeşte peste toată făptura, făcându-Se om, S-a sălăşluit în pântecele 
tău, ceea ce eşti de Dumnezeu cu daruri dăruită şi Cruce şi moarte răbdând, a 
înviat cu dumnezeiască cuviinţă sculându-ne şi pe noi, ca un Atotputernic. 


Alt Canon al Duminicii mironosiţelor 
Cântarea a 7-a 


Irmos: Heruvimilor urmând tinerii, în cuptor au săltat cântând: Bine eşti 
cuvântat, Dumnezeule, că întru adevăr şi cu judecată ai adus asupră-ne acestea 
toate, pentru păcatele noastre, Cela ce eşti prea lăudat şi prea slăvit întru toţi 
vecii. 


Ca un lubitor de oameni, vrând să mântuieşti din înşelăciune pe toți pe care i-ai 
zidit, ai suferit a Te pironi pe Cruce, ca să înnoieşti cu trupul Tău, Mântuitorule, 
chipul cel îngropat de patimi şi surpând iadul, ai înviat şi pe cei morţi împreună 
cu Tine. 


Pe Cruce fiind înălțat, pe toţi i-ai chemat la Tine, Îndurate, precum "Te-ai 
făgăduit, Bunule, că toate acestea întru adevăr ai binevoit a le răbda pentru 
păcatele noastre; pentru aceea şi tâlharului i-ai deschis porţile Raiului, 
Mântuitorule. 


Tu ai ridicat a treia zi din mormânt Biserica trupului Tău cea stricată, precum 
Te-ai făgăduit, Bunule, ca în adevăr să-Ţi arăţi slava Ta, care o izvorăşti nouă 
prin credinţă, scoțând pe cei robiţi, pe care îi ţinea iadul întru legături. 


O, neînţelepţia voastră, evrei! O, nebunia voastră a celor fărădelege! Ce lucru de 
necrezut aţi văzut, de n-aţi crezut lui Hristos? Au nu pe cei bolnavi a sculat cu 
cu-vântul? Au n-a mântuit El toată lumea? Să vă plece pe voi spre credinţă 
măcar ostaşii, sau cei ce au înviat din morți. 


Să spună acum străjerii cei ce se făcuseră ca morţii, cum S-a furat Acela, pe 
Carele nu L-au văzut ei nemulţumitorii? Că dacă nu L-au văzut nici au simţit 
când a înviat, cum puteau aşa să-L priceapă când S-a furat? Să vă plece pe voi a 
crede măcar, piatra aceea şi cele de îngropare ale lui Hristos. 


Pentru ce străjuiți ca pe un mort? Pentru ce aţi pus peceți pe piatră, evrei ? 
Negreşit că temându-vă de furtişag aţi pecetluit groapa. Deci, cum ar fi înviat 





Hristos de n-ar fi fost Dumnezeu? Să vă plece pe voi a crede cei ce au înviat şi 
s-au văzut de mulți. 


Slavă... 


Împreună cu Tatăl slăvim pe Fiul şi pe Duhul Sfânt, strigând cu glas fără tăcere: 
Treime singuratecă în fiinţă, miluieşte şi mântuieşte pe toţi; unime în trei feţe, 
mi-lostiveşte-Te spre noi, Dumnezeule cel prea slăvit în veci. 


Și acum... a Născătoarei de Dumnezeu 


În pântecele tău, Preacurată, cum ai încăput prunc, pe Acela de Carele se 
cutremură puterile îngereşti ca de un Dumnezeu? Fără numai precum a voit, 
precum a ştiut aşa S-a sălăşluit, vrând să mântuiască pe toți pământenii cei din 
Adam, dezlegând pe Adam din acel blestem, pentru mâncarea cea amară. 


Canonul Paştilor 

Cântarea a 8-a 

Irmos: Această numită şi sfântă zi, una a Sâmbetelor împărăteasă şi Doamnă; a 
Praznicelor Praznic şi sărbătoare este a sărbătorilor, întru care binecuvântăm pe 
Hristos în veci. 

Veniţi cu rodul viței cel nou, al dumnezeieştii veselii, în ziua cea vestită a 
învierii împărăției lui Hristos să ne împărtăşim, lăudându-L pe Dânsul ca pe 
unul Dumnezeu în veci. 

Ridică împrejur ochii tăi, Sioane, şi vezi că iată au venit la tine, ca nişte făclii de 
Dumnezeu luminate, de la apus şi de la miazănoapte şi de la mare şi de la răsărit 


fiii tăi, întru tine binecuvântând pe Hristos în veci. 


A Treimii 


Părinte Atotţiitorule, Cuvântule şi Duhule, fire ceea ce eşti una în trei Ipostasuri, 
cea mai presus de ființă şi de Dumnezeire; întru Tine ne-am botezat şi pe Tine 
Te binecuvântăm întru toţi vecii. 


Al Născătoarei de Dumnezeu 


Venit-a prin tine în lume Domnul, Fecioară de Dumnezeu Născătoare, şi 
pântecele iadului rupându-l, nouă celor morţi ne-a dăruit învierea. Pentru 
aceasta bine-L cuvântăm întru toţi vecii. 





Toată puterea morții surpând Fiul tău, Fecioară, întru a Sa înviere, ca un 
Dumnezeu tare împreună ne-a înălţat pe noi, şi ne-a îndumnezeit. Pentru aceasta 
II lăudăm pe Dânsul în veci. 


Alt Canon al Duminicii mironosiţelor 
Cântarea a 8-a 


Irmos: Pe Cel ce a închipuit mai înainte în rug lui Moise minunea Fecioarei, în 
muntele Sinai oarecând, lăudaţi-L, bine-L cuvântaţi şi-L prea înălţaţi întru toţi 
Vecil. 


Razele soarelui s-au ascuns de frica patimilor lui Hristos şi au înviat morții şi 
munţii s-au clintit şi pământul s-a cutremurat şi iadul s-a golit. 


Cei din cuptor oarecând de trei ori fericiţii tineri, înălţându-şi mâinile, au 
închipuit, Bunule, prea curată Crucea Ta, prin care ai surpat, Hristoase puterea 
vrăjmaşului. 


O, evrei orbi! Inşelători şi de lege călcători, care n-aţi crezut învierii lui Hristos, 
ca şi cum n-ar fi fost adevărată, ce lucru de necrezut ați văzut? Că a înviat 
Hristos, Cel ce a sculat pe cei morţi. 


O, evrei vrăjmaşi! De nu ne credeţi pe noi, întrebaţi pe ostaşii voştri, ce au 
pătimit aceia? Cine este cel ce a răsturnat cu mâinile piatra de pe mormânt? 


Cine este Cel ce a uscat smochinul? Cine este Cel ce a vindecat mâna cea uscată 
? Cine este Cel ce a săturat oarecând mulțimi în pustie? Fără numai Hristos, Cel 
ce a sculat pe cei morți. 


Cine; este Cel ce a luminat orbii, a curăţit leproşii şi şchiopii a îndreptat? Şi a 
umblat pedestru pe mare ca pe uscat? Fără numai Hristos Dumnezeu, Cel ce a 
sculat pe cei morţi. 


Cine este Cel ce a sculat din mormânt pe cel mort de patru zile şi pe fiul 
văduvei? Cine este Cel ce a întărit ca un Dumnezeu pe cel slăbănog ce era în 
pat? Fără numai Hristos Dumnezeu, Cel ce a sculat pe cei morți. 


Strigă şi piatra, glăsuiesc pecețile, care voi punându-le, aţi aşezat străjeri să pă- 
zească mormântul; adevărat a înviat Hristos şi viază în veci. 





Adevărat a înviat Hristos, prădatu-s-a iadul, omorâtu-s-a şarpele, izbăvitu-s-a 
Adam, cutremuratu-s-au cei de jos. Pentru ce dar nu credeți, vrăjmaşi şi 
călcători de lege? 


Slavă... 


Împreună cu Tatăl, pe Fiul şi pe Sfântul Duh, pe Sfânta Treime întru o 
Dumnezeire slăvim strigând: Sfânt, sfânt, sfânt eşti în veci. 


Și acum... a Născătoarei de Dumnezeu 
Pe pâinea cea pururea vie, care în pântecele tău s-a frământat fără de aluat întru 
frământătura noastră, o ai născut fără schimbare, pe unul Hristos Dumnezeu în 
două firi. 
Ceea ce eşti mai cinstită..., nu cântăm. 

Canonul Paştilor 
Cântarea a 9-a 
Irmos: Luminează-te, luminează-te, noule lerusalime, că slava Domnului peste 
tine a răsărit; saltă acum şi te bucură, Sioane, iar tu curată veseleşte-te, 
Născătoare de Dumnezeu, întru învierea Celui născut al tău. 
O, dumnezeiescul! O, iubitul! O, prea dulcele Tău glas! Că, cu noi Te-ai 
făgăduit să fii cu adevărat până la sfâşitul veacului, Hristoase. Pe care întărire de 
nădejde credincioşii avându-L, ne bucurăm. 
O, Paştile cele mari şi prea sfințite, Hristoase! O, înţelepciunea şi Cuvântul lui 
Dumnezeu şi puterea; Dă-ne nouă mai adevărat să ne împărtăşim cu Tine, în 
ziua cea neînserată a împărăției Tale. 
Al Născătoarei de Dumnezeu 
Cu un glas Fecioară te fericim credincioşii. Bucură-te, uşa Domnului; bucură-te, 


cetate însuflețită; bucură-te, prin care ne-a strălucit nouă astăzi lumina învierii 
din morți a Celui ce S-a născut din tine. 


Veseleşte-te şi te bucură, dumnezeiască uşa luminii, că lisus Cel ce a apus în 
mormânt, a răsărit strălucind mai luminat decât soarele şi pe toți credincioşii îi 
luminează, Stăpână cu daruri dăruită de Dumnezeu. 





Alt Canon al Duminicii mironosiţelor 
Cântarea a 9-a 


Irmos: Pe ceea ce a zămislit în pântece cu trup, mai presus de fire, pe cuvântul 
Cel ce a strălucit din Tatăl fără de ani, cu cântări fără tăcere să o slăvim 
credincioşii. 


Pe tâlharul cel ce Te-a cunoscut pe Cruce Dumnezeu, moştean Raiului celui 
înţelegător l-ai făcut, pe cel ce a strigat: Pomeneşte-mă, atotputernice 
Mântuitorule. 


Lovit cu palma pentru noi şi scuipat ai fost, lisuse, de cei fărădelege, Cel ce ai 
scris tablele Legii în Sinai lui Moise, slugii Tale. 


Cu oţet şi cu fiere, Mântuitorule, Te-ai adăpat pentru noi, Cel ce ne-ai dat nouă 
Trupul şi cinstitul Tău Sânge, spre mâncarea şi spre băutura vieţii Tale celei 
veşnice. 


In coasta cea de viață făcătoare, cu sulița împungându-Te, Hristoase, prea 
curatul Tău Sânge şi cinstita Apă ai izvorât lumii, ca un izvor pururea viu. 


Socotitu-Te-ai întru cei morți, Cela ce ai înviat pe morți, în mormânt Te-ai pus, 
Cela ce ai deşertat mormânturile; prădat-ai iadul, înviind pe Adam. 


Când ai înviat, lisuse s-a legat vrăjmaşul, s-a prădat iadul, s-au golit gropile, s- 
au sculat cei de jos, închinându-se Ție, Hristoase. 


Cine este cel ce a furat pe cel mort, mai ales gol? Pentru ce va amăgiţi, evrei? 
Hristos a înviat şi s-au dezlegat legăturile iadului şi încuietorile. 


Slavă ie, Hristoase Mântuitorule, Cela ce ai izvorât viaţă şi ai răsărit lumină 
celor ce erau întru întunericul necunoştinţei şi tot pământul ai luminat cu 


scularea Ta. 


Sfetnicul cel cu bun chip Iosif să se laude, împreună cu mironosiţele şi cu 
dumne-zeieştii ucenici, ca cel ce este şi acesta binevestitor al sculării lui Hristos. 


Pe Iosif cel minunat să-l lăudăm credincioşii, împreună şi pe Nicodim şi pe 
credincioasele mironosiţe, care au strigat: Domnul a înviat cu adevărat. 


Slavă... 





Fără de început eşti, Părinte nezidit eşti, Fiule, împreună de pe un scaun eşti şi 
Duhule Sfinte. Aceste trei una sunt după fire şi trei după feţe; un Dumnezeu 
adevărat. 


Și acum... a Născătoarei de Dumnezeu 


Să se veselească lessei, să dănțuiască şi David; că iată Fecioara, toiagul cel de 
Dumnezeu sădit, a odrăslit pe Hristos, floarea cea pururea vie. 


Apoi: Sfânt este Domnul Dumnezeul nostru... 


Luminânda Paştilor: Cu trupul adormind ca un muritor, împărate şi Doamne, a 
treia zi ai înviat, pe Adam din stricăciune ridicând şi moartea pierzând-o, Paştile 
nestricăciunii, lumii de mântuire. 


Slavă... A purtătoarelor de mir. 


Femei ascultați glas de bucurie, Cel ce am călcat pe tiranul iad am ridicat lumea 
din stricăciune. Alergaţi de spuneţi bunevestiri prietenilor Mei; că, voi ca zidirea 
Mea de acolo să vadă bucuria, de unde a ieșit întristarea. 


Și acum... iar aceasta. 
La Laude 


Punem stihirile pe 8 şi cântăm stihiri ale învierii 4 şi ale lui Anatolie 4, glasul al 
2-lea. 


Toată suflarea şi toată făptura pe Tine Te slăveşte, Doamne, că prin Cruce 
moartea ai stricat ca să arăţi popoarelor învierea Ta cea din morţi, ca un lubitor 
de oameni. 


Să spună iudeii, în ce chip ostaşii străjuind au pierdut pe Împăratul ? Că pentru 
ce piatra n-a păzit pe piatra vieţii ? Sau pe cel îngropat să-L dea, sau Celui ce a 
înviat să se închine împreună cu noi zicând; Slavă mulțimii îndurărilor Tale, 
Mântuitorul nostru, slavă Ţic. 


Bucuraţi-vă noroade şi vă veseliţi, îngerul care a şezut pe piatra mormântului, 
acela ne-a vestit nouă, zicând: Hristos a înviat din morţi, Mântuitorul lumii, şi a 
umplut toate de bună mireasmă. Bucuraţi-vă noroade şi vă veseliți. 


Inger mai-nainte de zămislirea Ta, Doamne, bucură-te celei pline de daruri i-a 
adus; înger încă şi la învierea Ta piatra slăvitului Tău mormânt o a răsturnat; 





acela adică în locul întristării, semne de veselie a vestit, iar acesta în locul 
morţii, pe Stăpânul dătătorul de viaţă ne-a propovăduit nouă. Pentru aceasta 
strigăm Ţie: Fă-cătorule de bine al tuturor, Doamne, slavă Ţic. 


Alte Stihiri ale lui Anatolie: 


Vărsat-au mir cu lacrimi la mormântul Tău femeile şi s-a umplut de bucurie 
gura lor, când au grăit ele: A înviat Domnul. 


Să laude neamurile şi popoarele pe Hristos, Dumnezeul nostru, Carele de voie 
pentru noi Crucea a răbdat şi în iad până a treia zi a fost şi să se închine învierii 
Lui celei din morți, prin care s-au luminat toate marginile lumii. 


Stih: Scoală-Te, Doamne, Dumnezeul meu, înalță-se mâna Ta, nu uita pe săracii 
Tăi până în sfârşit. 


Răstignitu-Te-ai şi Te-ai îngropat, Hristoase, precum ai voit prădat-ai moartea şi 
ai înviat întru slavă ca un Dumnezeu şi Stăpân, dăruind lumii viaţă veşnică şi 
mare milă. 


Stih: Mărturisi-mă-voi Ție, Doamne, cu toată inima mea, spune-voi toate 
minunile Tale. 


Cu adevărat, călcătorilor de lege, pecetluind voi piatra, de mai mare minune pe 
noi ne-aţi învrednicit, cunosc aceasta şi străjerii; căci astăzi ieşind din mormânt, 
le-au zis: Spuneţi că noi dormind, au venit ucenicii şi L-au furat pe El. Dar cine 
fură mort şi mai ales gol? Însuşi a înviat cu a Sa putere ca un Dumnezeu, lăsând 
în mormânt cele de îngropare ale Sale. Veniţi de vedeţi evreilor, cum n-a rupt 
pe-ceţile, Cel ce a călcat moartea şi neamului omenesc a dăruit viață veşnică şi 
mare milă. 


Slavă... Suihira Evangheliei, glasul al 2-lea. 


Cu miresme venind femeile cele ce au fost cu Maria şi nepricepându-se cum le 
va fi lor, ca să-şi dobândească dorirea, li s-a arătat piatra răsturnată şi 
dumnezeiesc tânăr potolind tulburarea sufletului lor, le-a zis: S-a sculat lisus 
Domnul! Pentru aceasta propovăduiţi propovăduitorilor Lui ucenici, să meargă 
în Galileea, şi-L vor vedea pe EI înviat din morţi, ca pe Dătătorul de viaţă şi 
Domnul. 


Și acum... 





Prea proslăvită eşti, Născătoare de Dumnezeu Fecioară, pe tine te lăudăm, că 
prin Crucea Fiului tău s-a surpat iadul şi moartea s-a omorât şi cei morţi am 
înviat şi vieţii ne-am învrednicit; Raiul am luat, desfătarea cea de demult. Pentru 
aceasta mulțumind, slăvim pe Hristos Dumnezeul nostru, ca pe cel puternic şi 
unul mult milostiv. 
Slavoslovia cea mare. Ecteniile şi otpustul. 

La Liturghie 


Fericirile învierii, glasul a 2-lea. 


Pomeneşte-ne, Îndurate şi pe noi, precum ai pomenit pe tâlharul, întru Împărăţia 
Cerurilor. 


Lemnul a izgonit pe Adam, iar Crucea a băgat pe tâlharul întru Împărăţia 
Cerurilor. 


Mormântul 'Te-a primit Mântuitorule, pe Tine Cel ce ai deşertat mormânturile şi 
morţilor viaţă le-ai dăruit, ca un Dumnezeu. 


Apostoli slăviţi ai lui Hristos, pe Dânsul rugaţi-L cu dinadinsul, ca să ne mân- 


tuiască pe noi din nevoi. 


Și din canonul zilei, Cântarea a 6-a pe 4, Apostolul zilei, din Faptele 
Apostolilor. Evanghelia de la Marcu. Chinonicul: Trupul lui Hristos primiţi... 
Altul: Lăudaţi pe Domnul din ceruri... 


La masă se face mângâiere fraților. 





Acatistul Sfintelor Femei mironosiţe şi al Sfinţilor Iosif şi Nicodim 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 





Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împără ia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 


robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
Că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al 
pământului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 





Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Ca nişte raze ale mărturisirii v-aţi adunat în jurul Soarelui dreptăţii, Sfintelor 
femei mironosiţe, şi cu razele cuvintelor voastre aţi luminat sufletele cele ce se 
tânguiau pentru moartea Cuvântului, pe care îngerii Îl săvesc neîncetat cu 
cântări de: Aliluia 7 


Icosul 1 

Cu miresme v-aţi grăbit spre mormântul unde fusese îngropată Piatra vieţii, 
săltând cu picior întărit de osârdia dragostei, şi gânduri se ridicau în inima 
voastre, neștiind cine va prăvăli piatra mormântului; însă noi, fericim osteneala 
voastră pentru iubirea Adevărului şi vă zidim scara laudelor cu pietre de cu- 


vinte ca acestea: 

Bucuraţi-vă, pietre ziditoare ale cetăţii propovăduirii; 
Bucuraţi-vă, raze înaintemergătoare arătării Cuvântului Înviat; 
Bucuraţi-vă, izvoare ale bucuriei duhovniceşti; 

Bucuraţi-vă, sălaşuri pline de miresmele umilinţei; 
Bucuraţi-vă, temple întărite pe piatra mărturisiri; 
Bucuraţi-vă, vase pline de mirul milostivirii; 

Bucuraţi-vă, potolirea întristării ucenicilor; 

Bucuraţi-vă, cununi ale slavei lui Hristos; 

Bucuraţi-vă, trâmbiţe ale Învierii Domnului; 

Bucuraţi-vă, oglinzi îngereşti ale tainelor Cuvântului; 
Bucuraţi-vă, lumini ce risipesc întunericul necunoştinţei; 
Bucuraţi-vă, stele ce înfrumuseţează tăria Bisericii; 
Bucuraţi-vă, purtătoarelor de mir femei, oglinzi vestitoare ale Învierii Soa- 
relui dreptăţii ! 


Condacul 2 

Ca o ceată îngerească mergeaţi grăbite spre mormânt, prea cinstite femei, 
mânate fiind de dragostea dulcelui lisus, căruia şi noi cu cuget umilit Îi aducem 
jertfa cântării de: Aliluia 7 





Icosul 2 

Ca pe o dimineaţă Te căutau Hristoase, femeile cele ţinute în întunericul 
întristării pentru moartea Ta, şi cu miresme se apropiau cele ce se îndulciseră de 
mireasma minunilor Tale, neştiind că Tu iarăşi izvorâsei mirul minunilor prin 
Învierea Ta, ca să Te propovăduiască pe Tine şi să primească ele de la toţi 
măriri ca acestea: 

Bucuraţi-vă, izvoare ale mirului iubirii; 

Bucuraţi-vă, cununi ale frumuseţii cereşti; 

Bucuraţi-vă, miresme dulci ale grădinei Raiului; 

Bucuraţi-vă, bucuria sufletelor nedumerite; 

Bucuraţi-vă, scântei ale vestirii Adevărului; 

Bucuraţi-vă, condee luminate ale propovăduirii Învierii; 

Bucuraţi-vă, dezlegarea blestemului întristării,; 

Bucuraţi-vă, pământuri bine roditoare de înţelepciune; 

Bucuraţi-vă, vase primitoare de cuvinte dumnezeieşti; 

Bucuraţi-vă, oaze de întărire în credinţă; 

Bucuraţi-vă, temelii întărite ale minunilor Învierii; 

Bucuraţi-vă, cărți pecetluite de darul Cuvântului; 

Bucuraţi-vă, purtătoarelor de mir femei, oglinzi vestitoare ale Învierii Soa- 
relui dreptăţii ! 


Condacul 3 


Cel ce este împreună şezător cu Tatăl pe scaunul slavei întru lumina Duhului 
pus-a în inimile voastre curate, Sfintelor femei, gândul cercetării mormântului, 
ca toată lumea să se umple de bucuria Invierii Lui cântând: Aliluia ! 


Icosul 3 

Cele ce erau ţinute în legăturile întristării se grăbeau către mormântul Celui 
înfăşat şi legat în giulgiuiri, neştiind că Acesta a înviat lăsând cele cu care 
fusese îngropat în mormânt şi prin aceasta dezlega şi întristarea lor, ca să fie 
lăudate de toţi aşa: 

Bucuraţi-vă, izvoare nedeşertate de bucurie; 

Bucuraţi-vă, primitoarele binecuvântării lui Hristos; 

Bucuraţi-vă, că prin voi Eva s-a veselit,; 

Bucuraţi-vă, că suspinul prin voi a încetat; 

Bucuraţi-vă, că aţi şters lacrimile tuturor cu mahrama propovăduirii Bucuriei; 
Bucuraţi-vă, scaune înalte ale rugăciunii înaintea Scaunului ceresc; 

Bucuraţi-vă, că vă veseliţi de binecuvântarea cerească; 

Bucuraţi-vă, că aţi împărțit tuturor daruri de minuni; 

Bucuraţi-vă, icoană a frumuseţii Evei celei ridicate din moarte; 

Bucuraţi-vă, chimvale bine vestitoare ale Înţelepciunii; 

Bucuraţi-vă, odihna sufletelor ţinute în întristare; 

Bucuraţi-vă, slobozirea celor din temniţa necazurilor; 





Bucuraţi-vă, purtătoarelor de mir femei, oglinzi vestitoare ale Invierii Soa- 
relui dreptăţii ! 


Condacul 4 

Cu miruri de mare preţ veneau la mormânt către Mirul cel nestricăcios femeile 
cele pline de mirul milostivirii şi bucuria Învierii primind prin înger au plecat să 
propovăduiască pe Hristos cel Răstignit şi Înviat cântând: Aliluia ! 


Icosul 4 

Cele ce din pricina strămoaşei Eva moşteniseră blestemul întristării au venit 
acum la mormânt către Bucuria cea veşnică şi taina Învierii aflând, cu bucurie 
pleacă să propovăduiască pe Biruitorul morţii, primind de la îngeri laude ca 
acestea: 

Bucuraţi-vă, ramuri ale bucuriei cereşti; 

Bucuraţi-vă, vestitoare ale dezlegării blestemului morţii; 

Bucuraţi-vă, porți ale Adevărului descuiate cu cheia îngerească; 

Bucuraţi-vă, săgeți vestitoare ale tainelor îngereşti; 

Bucuraţi-vă, izvoare ale bucuriei nedeşertate; 

Bucuraţi-vă, adâncuri nepătrunse ale înţelepciunii; 

Bucuraţi-vă, mângâierea celor ce slăbesc în credinţă; 

Bucuraţi-vă, lanţuri ale iubirii cereşti, 

Bucuraţi-vă, propovăduitoare neînfricate ale Învierii lui Hristos; 


Bucuraţi-vă, ferestre văzătoare ale Împărăției Cerurilor; 

Bucuraţi-vă, primitoarele binecuvântării Cuvântului; 

Bucuraţi-vă, picături ale veselie: celei veşnice; 

Bucuraţi-vă, purtătoarelor de mir femei, oglinzi vestitoare ale Învierii Soa- 
relui dreptăţii ! 


Condacul 5 

Cele mai înainte defăimate s-au învrednicit de mare cinste, căci mai întâi lor li 
s-a descoperit minunea Învierii, ca să se închidă gurile rău credincioşilor şi ele 
să cânte cu bucurie: Aliluia 7 


Icosul 5 

Înfricoşatu-s-au femeile purtătoare de mir văzând arătare de înger la mormânt şi 
vestea Învierii primind ca pe un mir nestricăcios ce le mângâia sufletele, 
închizând toate rănile întristării, au plecat să propovăduiască pe Hristos, Cel ce 
a binevoit a fi lăudate ele aşa: 

Bucuraţi-vă, cele ce ați primit mirul înţelepciunii; 

Bucuraţi-vă, buna mireasmă a sufletelor smerite; 

Bucuraţi-vă, cununa femeilor bine cinstitoare de Dumnezeu; 

Bucuraţi-vă, scăparea celor prigoniţi de îndoială; 

Bucuraţi-vă, încredințarea celor biruiţi de teamă; 





Bucuraţi-vă, lumina celor din întunericul necunoştinţei,; 

Bucuraţi-vă, întărirea celor ce se clatină în nădejdea învierii; 

Bucuraţi-vă, înfrumusețarea sufletelor evlavioase; 

Bucuraţi-vă, flori neveştejite ale Împărăției Cerurilor; 

Bucuraţi-vă, pomi cereşti sădiţi în Raiul desfătărilor; 

Bucuraţi-vă, bucuria maicilor celor credincioase; 

Bucuraţi-vă, podoaba fecioarelor celor înţelepţite de Dumnezeu; 

Bucuraţi-vă, purtătoarelor de mir femei, oglinzi vestitoare ale Învierii Soa- 
relui dreptăţii ! 


Condacul 6 

Pe Cel către care priveau cum era pus în groapă nu L-au mai aflat la mormânt 
cele biruite de milostivire şi îngerul, adăpându-le din izvorul bucuriei prin 
vestirea Învierii, le-a trimis să propovăduiască lumii adevărul, cântând : Aliluia! 


Icosul 6 

Porunca cea îngerească primind femeile, au alergat ca nişte îngeri să vestească 
Învierea Domnului ucenicilor lui Hristos şi să le dezlege legătura fricii şi a 
întristării, pentu care le lăudăm aşa: 

Bucuraţi-vă, aducerea binecuvântării bucuriei; 

Bucuraţi-vă, dezlegarea lanțurilor întristării; 

Bucuraţi-vă, faruri călăuzitoare către Împărăţie; 

Bucuraţi-vă, străluciri neapuse ale frumuseţii îngereşti; 

Bucuraţi-vă, povăţuitoare nerătăcite pe calea aflării Cuvântului; 

Bucuraţi-vă, vistierii necheltuite ale milostivirii; 

Bucuraţi-vă, ridicarea celor căzuţi în adâncul întristării; 

Bucuraţi-vă, râuri sfinţite ale tainelor Bucuriei; 

Bucuraţi-vă, veselia sufletelor iubitoare de vieţuire îngerească; 

Bucuraţi-vă, comori ascunse întru înălțimile slavei; 

Bucuraţi-vă, nori purtători ai luminii Înţelepciunii; 

Bucuraţi-vă, vase de aur ale apei de viaţă dătătoare; 

Bucuraţi-vă, purtătoarelor de mir femei, oglinzi vestitoare ale Învierii Soa- 
relui dreptăţii ! 


Condacul 7 

Grădinar te-a socotit Stăpâne, Maria Magdalena, fiind ea topită de întristare, dar 
Tu, Soare al dreptăţii, ai luminat-o spre a Te cunoaşte pe Tine, însă nu ai lăsat-o 
a se atinge de prea curat trupul Tău, poruncindu-i să cânte Ție cu îngerii: 
Aliluia! 


Icosul 7 
O, adâncul judecăților Tale Hristoase, că femeile cele ce sunt din fire mai slabe 
au primit ele mai întâi mirul bucuriei şi frica şi necredinţa ucenicilor au venit să 





tămăduiască, arătând prin aceasta Îndurate, că nici una din zidirea mâinilor Tale 
nu trebuie defăimată, căci inima milostivă şi smerită de mari daruri se învre- 
dniceşte, încă şi de laudele acestea: 

Bucuraţi-vă, doctori iscusiţi ai celor necăjiţi de patimi; 

Bucuraţi-vă, steaguri ale păcii întru adierea Duhului; 

Bucuraţi-vă, cămări luminate şi prea cinstite ale curăţiei; 

Bucuraţi-vă, mirul bucuriei cetelor îngereşti; 

Bucuraţi-vă, fântâni adânci ale tainelor lui Hristos; 

Bucuraţi-vă, vase smerite purtătoare de apa milostivirii; 

Bucuraţi-vă, legarea rănilor celor săgetaţi de ispite; 

Bucuraţi-vă, mângâierea sufletelor chinuite de patimi; 

Bucuraţi-vă, dezlegarea blestemului întristării noastre; 

Bucuraţi-vă, cărţi întru care s-au scris cuvintele îngerești,; 

Bucuraţi-vă, vestitoare ale bucuriei Învierii Împăratului tuturor; 

Bucuraţi-vă, icoane veşnice ale iubirii Celui Nemuritor; 

Bucuraţi-vă, purtătoarelor de mir femei, oglinzi vestitoare ale Învierii Soa- 
relui dreptăţii ! 


Condacul 8 

Veniţi să lăudăm pe buchetul cel înţelegător şi prea frumos al femeilor miro- 
nosiţe, pe Maria Magdalena, pe Salomeea, pe loana, Maria şi Marta, pe Maria 
lui Cleopa şi Suzana şi pe cele împreună cu dânsele, care acum se veselesc în 


ceata îngerească şi cântă neîncetat Stăpânului Hristos cu heruvimii: Aliluia / 


Icosul 8 

Înţelegând Stăpâne, aplecarea spre întristare a firii femeiești pentru moartea Ta, 
ai dăruit bucurie lor prin Învierea Ta şi pace ucenicilor celor ţinuţi în viforul 
tulburării, iar nouă îndoit dar ne revarsă ca unor neputincioşi, ca să le mărim pe 
ele întru curăţia inimii aşa: 

Bucuraţi-vă, izvoare ale bucuriei celei veşnice; 

Bucuraţi-vă, flori culese de pe lanurile Înţelepciunii; 

Bucuraţi-vă, păzitoare ale poruncilor Cuvântului; 

Bucuraţi-vă, miresme veşnice ale bucuriei îngereşti; 

Bucuraţi-vă, daruri de rugăciune făcute neamului omenesc; 

Bucuraţi-vă, dezlegarea întristării celor necăjiţi; 

Bucuraţi-vă, untdelemn peste rănile noastre nevindecate; 

Bucuraţi-vă, mlădiţe cu rod însutit de înţelepciune; 

Bucuraţi-vă, vestitoare ale bucuriei nerisipite; 

Bucuraţi-vă, trâmbiţe bine grăitoare ale Adevărului; 

Bucuraţi-vă, întărirea inimilor neputincioase pe piatra credinţei; 

Bucuraţi-vă, cele ce sfărâmaţi piatra necredinţei de la mormântul inimilor; 
Bucuraţi-vă, purtătoarelor de mir femei, oglinzi vestitoare ale Învierii Soa- 
relui dreptăţii ! 





Condacul 9 

Iosif şi Nicodim, cei ce din prea multa milostivire, au îngropat trupul Tău cel 
purtător de viaţă, au primit însutit în ceruri plata iubirii lor, iar acum se veselesc 
în cămările cereşti cântând: Aliluia ! 


Icosul 9 

Nicodim, cel ce era însetat de gustarea naşterii celei de-a doua, a pus ca pe o 
sămânță în groapă trupul Tău, aşteptând Învierea Ta, prin care toată lumea s-a 
adăpat din izvorul bucuriei, mărind pe ucenicul Tău aşa: 

Bucură-te, cel ce ai urmat înţelepciunii Cuvântului; 

Bucură-te, că ai iubit mai mult slava cea cerească; 

Bucură-te, că ai slujit cu iubire îngropării lui Hristos; 

Bucură-te, vas plin de mirul bunătăţu; 

Bucură-te, cort îngeresc întru care s-au ascuns tainele Cuvântului; 

Bucură-te, cărare povăţuitoare către Împărăţie; 

Bucură-te, propovăduitor al Învierii lui Hristos; 

Bucură-te, că focul credinţei l-ai ţinut nestins în cămara inimii; 

Bucură-te, făclie mărturisitoare a Soarelui dreptăţii; 

Bucură-te, lumina celor neştiutori,; 

Bucură-te, adiere lină a înţelepciunii lui Hristos; 

Bucură-te, vas ales al tainelor credinţei; 

Bucură-te, Sfinte Nicodim, Stea mărturisitoare a luminii Soarelui dreptăţii ! 


Condacul 10 

Ca nişte mâini ale voinţei Tatălui, Sfinților Iosif şi Nicodim, v-aţi grăbit a 
îngropa pe Cel ce a stricat temeliile morţii, căruia rugaţi-vă să scoată sufletele 
noastre din temniţa păcatelor, ca să-l cântăm cu mulţumire: Aliluia ! 


Icosul 10 

Iosif, cel plin de blândeţe, cu îndrăzneală a mers la Pilat să ceară trupul Celui ce 
a înviat trupurile moarte şi, mai apoi învrednicindu-se de cercetarea lui Hristos 
după Învierea Sa, s-a întărit în credinţă, fiind vrednic de cinstirea Bisericii: 
Bucură-te, vas smerit întru care a încăput darul lui Hristos; 

Bucură-te, mlădiţă plină de roadele milostivirii; 

Bucură-te, martor al îngropării Celui fără de moarte; 

Bucură-te, slujitor al lucrărilor dumnezeieşti; 

Bucură-te, cel ales pentru curăţia inimi; 

Bucură-te, blândeţe neînfricoşată de ameninţare; 

Bucură-te, piatră neclintită a Adevărului; 

Bucură-te, pecete nestricată a credinţei; 

Bucură-te, sălaş al darurilor Duhului; 

Bucură-te, cetate neclintită a mărturisiri; 

Bucură-te, făclie nestinsă a tainelor mântuirii; 





Bucură-te, adânc nepătruns al virtuţilor; 
Bucură-te, Sfinte Iosif, slujitor al tainelor Vieţii ! 


Condacul 11 

Izgonire din sinagogă şi prigonire ai răbdat Sfinte Nicodim, iar prietenul tău 
Sfântul Iosif, lanţuri a purtat pentru Cel care a sfărâmat lanţurile morţii şi 
legăturile iadului, însă la odihna Împărăției aţi ajuns şi vă veseliţi în cântări de: 
Aliluia ! 


Icosul 11 

Toţi martorii Învierii lui Hristos să fie cinstiţi, ca unii ce s-au învrednicit de 
darul Cuvântului şi cu lumina propovăduirii lor străbat toate veacurile, primind 
de la toţi raze de cântări ca acestea: 

Bucuraţi-vă, văzători ai celor nevăzute; 

Bucuraţi-vă, făclii aprinse de focul credinţei; 

Bucuraţi-vă, martori minunaţi ai Cuvântului; 

Bucuraţi-vă, purtători de taine nepătrunse; 

Bucuraţi-vă, icoane vestitoare de cele cereşti; 

Bucuraţi-vă, porți deschise cu cheia credinţei; 

Bucuraţi-vă, bucuria celor iubitori de adevăr; 

Bucuraţi-vă, încredințarea celor ce caută pe Cel Nevăzut; 

Bucuraţi-vă, lumina înţelepciunii drepţilor; 


Bucuraţi-vă, săltarea bucuriei îngerilor; 

Bucuraţi-vă, cercetarea celor dintru întunericul patimilor; 

Bucuraţi-vă, lumini neapuse ale credinţei; 

Bucuraţi-vă, purtătoarelor de mir femei, oglinzi vestitoare ale Învierii Soa- 
relui dreptăţii ! 


Condacul 12 

Veniţi să mărim ceata propovăduitorilor Învierii lui Hristos şi să cerem rugă- 
ciunile lor stăruitoare ca şi noi să înviem din mormântul patimilor noastre şi cu 
tresăltare îngerească să slăvim pe Ziditorul: Aliluia 7 


Icosul 12 

Sfintelor femei, cele ce prin cuvintele voastre aţi alungat întunericul mâhnirii 
din inimile ucenicilor, cercetaţi prin rugăciunile voastre şi sufletele noastre cele 
ținute în lanţurile multor păcate, ca înviind şi noi cu duhul, să vă fericim pe voi 
cu mulțumire aşa: 

Bucuraţi-vă, flori ce aţi împodobit mormântul Mântuitorului; 

Bucuraţi-vă, raze vestitoare ale zilei Învierii; 

Bucuraţi-vă, cununi neveştejite ale credinţei; 

Bucuraţi-vă, miresme ale darurilor dumnezeieşti; 

Bucuraţi-vă, podoabe ale cetelor Sfinților; 





Bucuraţi-vă, raze de bucurie ale celor din întunericul întristării; 

Bucuraţi-vă, ziduri nesfărâmate ale nădejdii învierii; 

Bucuraţi-vă, mângâierea celor împovăraţi de necazuri; 

Bucuraţi-vă, albine înţelegătoare aducătoare de mierea bunelor vestiri ale Înţe- 
lepciunii; 

Bucuraţi-vă, cămări sfințite ale Adevărului; 

Bucuraţi-vă, propovăduitoare neînfricate ale minunilor Cuvântului; 

Bucuraţi-vă, privelişti luminoase ale Împărăției; 

Bucuraţi-vă, purtătoarelor de mir femei, oglinzi vestitoare ale Învierii Soa- 
relui dreptăţii ! 


Condacul 13 (de 3 on) 

O, Sfintelor femei mironosiţe, cele ce v-aţi făcut icoane ale propovăduirii 
Învierii lui Hristos, împreună cu Sfinţii Iosif şi Nicodim, rugaţi-vă ca să se 
reverse şi în sufletele noastre mirul bucuriei Învierii lui Hristos, ca şi de 
cântarea cea îngerească să ne învrednicim, slăvind împreună cu voi pe Hristos în 
veci cu cântări de: Aliluia ! 





Rugăciune către Sfintele Femei mironosiţe 


O, Sfintelor femei mironosiţe, cele ce v-aţi arătat vase pline de mirul darurilor 
Cuvântului, cu picăturile rugăciunilor voastre curățiți şi mintea noastră de 
gândurile cele deşarte şi ca într-o carte scrieţi cu condeiul Duhului şi cu voia 
Tatălui taina Învierii Fiului. 


Cu adevărat aţi biruit toată frica şi având picioarele voastre înfrumuseţate cu 
aripile Duhului aţi alergat către Cel ce dăruieşte celor ce-L iubesc pe EI zborul 
serafimilor ca să slăvească pe Părintele luminilor. 


Încă v-aţi învrednicit a primi de la înger luminos vestea Învierii Celui ce a biruit 
moartea şi a scos pe Adam din temniţele iadului. Prin voi s-a luminat toată ceata 
apostolilor şi prin ei până la marginile lumii S-a descoperit Cel Nevăzut. Deci, 
şi noi fiind părtaşi tainei învierii lui Hristos vă rugăm pe voi să cereți Stăpânului 
să dea la o parte piatra răutăţii de la mormântul inimii noastre, ca să răsară Cel 
ce împreună cu care ne-am îngropat prin Botez şi să umple de bucurie sufletele 
noastre, dăruindu-ne iertare, pocăință şi vestea minunată a mântuirii. 


Rugaţi-vă cu Sfinţii losif şi Nicodim, ca să fim noi ridicaţi din mormântul păca- 
telor noastre, îngropând toate sfaturile cele viclene şi primind mirul cel de mare 
preţ al înţelepciunii duhovniceşti. Cereţi Stăpânului Hristos înaintea căruia aţi 
aflat îndrăzneală să ne prefacă şi pe noi, întunecaţii, în izvoare ale cuvintelor 
dumnezeieşti, cu care să adăpăm pe toţi, potolind dorul tuturor de îndumnezeire. 


Ca unele ce sunteţi flori netrecătoare ale bucuriei Invierii, bine înmiresmaţi şi 
sufletul meu necăjit de întristare şi de alte patimi de ruşine, ca să înviez 
împreună cu Hristos în viaţa cea veşnică. 





La înfricoşătoarea judecată a Stăpânului vieţii cereţi cu stăruinţă să se şteargă 
datoria noastră cea mare şi să dobândim iertare şi mântuire, slăvind pe Împăratul 
tuturor în veci şi aducând vouă ofranda mulțumirii. Amin. 





Acatistul Sfintelor Femei, iubitoare de Dumnezeu 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 





Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 





Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morților şi viaţa veacului ce va să fie. Amin ! 


Condacul 1 

Sfinte femei iubitoare de Dumnezeu, mlădiţe ale Pomului Vieţii care sunteţi 
apărate şi ajutate chiar de Maica lui Dumnezeu, cea slăvită şi preaînălţată de 
toată făptura, vă lăudăm, căci voi trăind cu înţelepciune, dreptate şi cucernicie, 
v-aţi făcut vrednice de bunătatea şi iubirea de oameni a Mântuitorului nostru, 
care după a Lui îndurare, v-a mântuit şi v-a izbăvit de toată fărădelegea. Pentru 
dragostea ce o port pentru voi sfintelor, şi nădejdea în mijlocirea dobândirii 
ajutorului de la Mântuitorul nostru, vă cânt: Aliluia. 


Icosul 1 

Sfinte femei iubitoare de Dumnezeu, cererile noastre bune împliniţi-le cu voia 
lui Dumnezeu şi mijlociţi pentru noi pentru obţinerea de Har, milă şi pace, de 
la Dumnezeu- Tatăl şi de la Domnul lisus Hristos, Mântuitorul nostru. De 
aceea vă cântăm: 

Bucură-te, Fecioară Maria, floarea firii omeneşti, preafrumoasă şi preaînțeleptă, 
care eşti plină de har şi binecuvântată între femei, căci din tine a răsărit Soarele 
dreptăţii, Hristos Dumnezeul nostru, care dezlegând blestemul, a dat bine- 
cuvântare şi, stricând moartea, ne-a dăruit nouă viaţa veşnică. 

Bucuraţi-vă, Sfinte femei, căci aţi câștigat Cununa vieţii şi v-aţi făcut stâlpi în 
templul lui Dumnezeu, aflând şi mărturisind că nu există Dumnezeu în afara de 
El. 

Bucuraţi-vă, Sfinte femei, căci căutând şi păzind calea îndreptărilor dumne- 
zeiești, aţi dobândit înțelepciunea cea de sus. 

Bucuraţi-vă, Sfinte femei, căci aţi arătat toată priceperea şi buna chibzuială în a 
uda sămânţa Sfântului Botez care a răsărit în voi, a dat rod sfânt şi aţi secerat 
spicele vieţii veşnice, iar pentru asta bunul Dumnezeu v-a înzestrat cu Sfântul 
Său Har. 

Bucuraţi-vă, Sfinte femei, căci după porunca Mântuitorului, aţi iubit aproapele 
ca pe voi înşivă şi v-aţi făcut vrednice de bunătatea şi mila Dumnezeului nostru. 
Bucuraţi-vă, Sfinte femei, căci aţi găsit în dragostea de Dumnezeu, puterea şi 
tăria sufletească de a mărturisi credinţa, de a părăsi calea nedreptăţii şi a 
urma calea adevărului, scăpând astfel de focul asprei judecăţi. 

Bucuraţi-vă, Sfinte femei, căci aţi dat dovadă de curăţie sufletească şi nepri- 
hănire îngerească, căci aţi împodobit sufletul cu nenumărate virtuţi creştineşti, 
strălucind ca soarele, fiind luminate de frumuseţea Chipului lui Dumnezeu, şi 
aţi primit darul vindecării trupului şi sufletului, precum şi darul facerii de 
minuni. 





Bucuraţi-vă, Sfinte femei, căci aţi nădăjduit în Dumnezeu izbăvitorul nostru şi 
aţi învins ispitele asupritorului vrăjmaş şi patimile trupului, dobândind astfel 
sfânta pace. 

Bucuraţi-vă, Sfinte femei, apărătoare ale credinţei, căci lăudând pe Dumnezeu, 
v-aţi supus Lui, şi împlinind făgăduiala, v-aţi făcut vrednice de îndurarea Lui, 
fiind luminate de slava Lui cea veşnică. 

Bucuraţi-vă, Sfinte femei, căci v-aţi înavuțit în fapte bune, aţi păzit poruncile, 
aţi iubit, ajutat şi îngrijit la nevoie pe aproapele, punând astfel buna temelie 
vieţii voastre în veacul viitor. 

Bucuraţi-vă, Sfinte femei, purtătoare de lumină printre noi, căci aţi fost 
nerăbdătoare să ajungeţi la locașurile cele cereşti şi acum vă bucuraţi şi veseliți 
de mântuire în Împărăţia lui Dumnezeu, în locul unde nu este suferinţă şi boală. 
Preasfântă Fecioară Maria, Maica lui Dumnezeu, împreună cu Sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morții noastre. Amin. 


Condacul 2 

Sfinte femei iubitoare de Dumnezeu, voi aţi izbândit spiritual mergând până la 
capăt pe calea dreptăţii. Eu trăiesc în necredinţă şi uitare faţă de aproapele meu, 
nu-mi văd păcatul propriu, mă supăr şi dau vina pe alții pentru necazurile mele 
uitând că acestea sunt plata greşelilor mele; vindecare nu dobândesc, iar orice 


effort al meu nu are nici o izbândă spirituală. Pentru dragostea ce o port pentru 
voi şi nădejdea în mijlocirea dobândirii ajutorului de la Mântuitorul nostru vă 
cânt: Aliluia. 


Icosul 2 

Sfintelor femei, vă rog să ne ajutaţi să trăim în grijă şi dragoste pentru aproapele 
şi să punem Sfântul Semn al Crucii ca temelie a puterii noastre. Ajutaţi-ne să 
învăţăm să primim necazurile cu bucurie şi înţelepciune creştinească şi să 
mărturisim credinţa aşa cum şi voi aţi făcut-o. Vă rugăm să ne ajutaţi să izbân- 
dim spiritual şi să dobândim de la Hristos vindecare sufletească şi trupească. De 
aceea, cu nădejde, vă cântăm: 

Bucuraţi-vă, Cuv. Marta, Cuv.Evantia [1 ]şi Sf. Mc. Partagapi [2], căci viaţa cea 
veşnică aţi câştigat. 

Bucură-te, Sf. Febe [3], căci trăind în dragoste de Hristos ai ajutat pe mulți. 
Bucură-te, Sf.Vasilisa [4], căci mulţumeai Domnului când primeai chinurile 
pentru mărturisirea credinţei; căci fiind aruncată în mijlocul văpăui şi făcând 
Semnul Crucii, ai fost păzită nevătămată, iar la sfârşitul zilelor te-ai dus către 
Domnul cu bucurie şi pace. 

Bucură-te, Sf. Ermiona [5], căci vindeci sufletește şi trupeşte pe mulţi în numele 
lui Hristos, căci pătimind pentru credinţa ta ai primit cununa muceniciei. 
Bucuraţi-vă, Sf.-lor Mc. Haritina, Eutihia, Veveea [6],Calodoti, Andropelaghia 
şi Tecla [7], căci viaţa cea veşnică aţi câştigat. 





Bucură-te, Sf. Ana [8], căci ducând o viaţă de post, rugăciune şi faceri de bine 
celor lipsiţi, te-ai făcut vrednică să naşti pe Stăpâna noastră, Fecioara Maria. 
Bucuraţi-vă, Sf.-lor Mc. fecioare Minodora, Mitrodora şi Nimfodora [9], care 
străluciți cu frumuseţea sufletelor şi a trupurilor voastre, căci din dragoste 
pentru Hristos, v-aţi retras în munţi, departe de oameni şi de grijile lumești, să 
cultivați florile sfintelor virtuţi. Căci devenind locaşuri ale Duhului Sfânt, v-aţi 
îndulcit cu mierea vederilor dumnezeieşti şi cu darul tămăduirii, atât a bolilor 
trupeşti, cât şi a celor sufleteşti. lar pentru mărturisirea lui Hristos, aţi dobândit 
cununa muceniciel. 

Bucură-te, Sf. Pulheria [10], împărăteasa, căci te-ai deosebit prin înţelepciune, 
credinţă şi râvnă cu care te-ai dedicat rugăciunii. 

Bucură-te, Cuv. Maica Teodora [11], căci te-ai nevoit ca un bărbat, strălucind 
prin pustnicie ca un mare luminător. 

Bucuraţi-vă, Sf. Mc. la [12], cea bătrână de vârstă şi Sf. Evantia [13], căci aţi 
urcat în pace la Domnul. 

Bucură-te, Sf. Mc. Ketevan [14], împărăteasă, căci prin conducere înţeleaptă, ai 
adus pace şi dreptate, iar datorită mărturisirii creştine, ai fost chinuită, iar când 
ţi-ai dat sufletul întru Dumnezeu, trei coloane strălucitoare au coborât asupra 
trupului tău, ca izbândă spirituală. 

Bucură-te, Sf. Plachila [15], binecredincioasă împărăteasă, căci ai petrecut toată 
viaţa întru dreapta credinţă, în grijă şi nevoinţă spre săraci, până la mutarea ta 
către Domnul. 

Bucură-te, Sf. Mc. Eufimia [16], căci pentru dragostea ta, ai primit darul facerii 
de minuni şi ai întors pe mulţi la credinţă, primind cununa muceniciei. 
Bucură-te, Sf. Mc Meletina [17], cea făcătoare de minuni, căci ai pătimit şi ai 
primit cununa muceniciei pentru că ai adus pe oameni la credinţa în Dumnezeu. 
Bucuraţi-vă, Sf.-lor Mc. fecioare Pistis, Elpis şi Agapis şi maica voastră Sofia 
[18], căci mărturisind pe Hristos, aţi primit cununa muceniciei. 

Bucuraţi-vă, Sf.-lor Mc. Agatoclia, Lucia [19], Sofia, Irina [20] şi Teopista [21], 
căci aţi dobândit viaţa cea veşnică. 

Bucură-te, Sf. Mc. Teodota [22], căci pentru mărturisirea credinţei ai suferit 
chinuri, dar Domnul te-a făcut cu totul sănătoasă, neavând pe trup nici măcar un 
semn de rană. lar în foc aruncându-te asupritorii, doi tineri îmbrăcaţi în 
veșminte albe te-au însoțit, şi lăudând pe Dumnezeu, ai ieșit din cuptor 
nevătămată. Până la urmă ai urcat la cer purtătoare de cununa muceniciei. 
Preasfântă Fecioară Maria, Maica lui Dumnezeu, împreună cu sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 3 

Sfinte femei iubitoare de Dumnezeu, în Hristos aţi găsit ocrotitorul, povăţuitorul 
şi călăuzitorul vostru, şi în mâinile Lui v-aţi încredinţat duhul şi El v-a izbăvit. 
Eu însă am faţa, sufletul, şi trupul topite de întristare, căci nu cunosc calea de a 





ajunge la îndurarea Lui.Pentru că Domnul, a auzit glasul rugăciunilor voastre şi 
a arătat în chip minunat îndurarea faţă de voi, vă cânt: Aliluia. 


Icosul 3 

Sfinte femei iubitoare de Dumnezeu, grăbiţi-vă şi ajutaţi-ne să ne găsim 
scăparea în Dumnezeu, căci El cunoaşte fărădelegile noastre şi neliniştea din 
sufletul nostru acum, plin de smerenie. Ajutaţi-ne să primim şi să păstrăm curate 
tainele creştineşti, să avem puterea de a ne împotrivi credinţei în demoni, şi 
nădăjduind la Dumnezeu, să sfărâmăm demonicele lucrări prin credinţă şi 
rugăciune. De aceea, vă cântăm: 

Bucură-te, Sf. Ariadna [23],căci fiind în pericol, apropiindu-te de o piatră, te-ai 
rugat lui Dumnezeu să te izbăvească, şi din dumnezeiască voie crăpându-se 
piatra, te-ai ascuns într-însa, iar cei ce te căutau au pierit toţi, ucişi de îngerii ce 
s-au ivit. 

Bucuraţi-vă, Sf. Mc. Raida, Cuv.-lor Xantipi şi Polixeni [24] cea făcătoare de 
minuni, Preacuv. Maică Eufrosina |25]şi Sf. Mc. Hira [26], căci aţi dobândit 
viaţa cea veşnică. 

Bucură-te, Sf. M. Mc. Tecla [27], cea izbăvită de toate cu darul lui Dumnezeu, 
căci lucrând rugăciunea şi asceza în sihăstrie, ai făcut multe minuni, şi ai părăsit 
viaţa, despicându-se o piatră şi primindu-te. 

Bucură-te, Sf. Mc. Epiharis [28], căci mărturisind cu îndrăzneală numele lui 
Hristos, ai fost chinuită în multe feluri până când ţi-ai dat fericitul şi cinstitul 
suflet lui Dumnezeu. 

Bucuraţi-vă, Sf.-lor Mc. Gaiani [29], Petronia, Gudelia [30], Ripsimia, Gaiani 
[31] şi alte treizeci şi două cuvioase mucenițe femei şi fecioare, căci aţi primit 
cununa muceniciei. 

Bucură-te, Sf. Mc. lustina [32],căci ai câştigat la credinţa cea întru Hristos, pe 
Sf. Ciprian, căci reuşind să sfarmi demonicele lui lucrări prin rugăciunea la 
Hristos, acesta s-a botezat şi împreună aţi căpătat cununa muceniciei. 
Bucuraţi-vă, Sf.-lor Mc. Domnina, Verina, Prosdoca [33], Haritina şi Metodia 
[34], căci aţi arătat mare râvnă dumnezeiască în credință, pentru aceasta 
căpătând mucenicia. 

Bucuraţi-vă, Sf.-lor Calistena [35] şi Pelaghia [36] fecioara, căci aţi câştigat 
viaţa cea veşnică. 

Bucură-te, Sf. Mc. Mamelhta [37], căci ai primit în vis învăţătura tainelor 
creştineşti de la îngerul lui Dumnezeu, pentru ca apoi să te botezi în dreapta 
credinţă, şi fiind încă îmbrăcată cu hainele sfântului Botez ai primit cununa 
muceniciel. 

Bucură-te, Preacuv. Maică Pelaghia [38], căci trăind în desfrânare te-ai pocăit, 
şi botezându-te, ai lepădat toată averea. Căci schimbându-te în chip bărbătesc, 
te-ai închis într-o chilie petrecând restul vieţii cu plăcere dumnezeiască, până 
când ai urcat in pace la Domnul. 





Bucură-te, Sf. 'Taisia [39], căci fund căzută în patima desfrâului, te-ai pocăit cu 
toată zdrobirea de inimă câştigând astfel mântuirea; căci, prin arătare îngerească 
s-a văzut cum o oră de pocăință din partea ta a făcut cât o mulţime de ani, 
pentru că te-ai pocăit din tot sufletul. 

Bucură-te, Preacuv. Atanasia [40] cea iubitoare de Dumnezeu, căci te-ai 
călugărit ca bărbat şi te-ai nevoit permanent în curăţie, în rugăciune, în a face 
bine săracilor şi a îngriji pe cei bolnavi. 

Bucură-te, Sf. Mc. Poplia [41], căci te-ai împotrivit credinței în demoni, 
suferind chinuri pentru asta, iar la sfârşitul vieţii cu pace te-ai dus către Domnul. 
Bucură-te, Sf. Evlampia [42], căci pentru mărturisirea şi răspândirea credinţei 
creștinești, ai pătimit şi ai luat cununa muceniciei. 

Bucură-te, Sf. Mc. Zinaida [43], căci ţi-ai petrecut viaţa tămăduind bolile 
aproapelui. 

Bucură-te, Sf. Mc. Filonila [44], căci ai petrecut în îndelungate postiri şi 
privegheri, iar cu rugăciunea ai facut multe minuni. 

Bucuraţi-vă, Sf. Irina [45] şi Sf.-lor Mc. Domnina, Anastasia, Malfeta, Anthia 
[46]şi Agathonica [47], căci aţi câştigat viaţa cea veşnică. 

Preasfântă Fecioară Maria, Maica lui Dumnezeu, împreună cu Sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 4 

Sfinte femei iubitoare de Dumnezeu, voi aţi urmat cu luare aminte calea 
dreptății şi ați păzit poruncile. Eu până acum am trăit după voia mea, cea 
lumească, nu m-am opus ispitelor şi nici nu am trăit în credinţă şi neprihănire, 
iar acum mă întreb dacă ÎL pot afla blând şi milostiv la ziua judecății. Cerând 
ajutor de la voi, vă cânt: Aliluia. 


Icosul 4 

Sfinte femei iubitoare de Dumnezeu, vă rugăm ajutaţi-ne să putem duce ca şi 
voi îngerească vieţuire, lăsându-ne în grija Domnului, cerând putere de a trece 
peste necazuri, şi făcând faţă ispitelor care năvălesc asupra noastră. Căci vrem 
ca şi voi, la sfârşitul vieţii, să putem afla pe Dumnezeu blând şi milostiv la ziua 
judecății, pentru a ne încredința sufletul locaşurilor cele veşnice şi dumnezeieşti. 
De aceea, vă cântăm: 

Bucură-te, Sf. Mc. Zlata [48],,vas de aur al fecioriei şi mireasă neprihănită a lui 
Hristos", căci ai arătat un caracter puternic, credinţă nestrămutată în Hristos, 
frumuseţe şi neprihănire; căci mărturisind pe "Domnul lisus Hristos ca tată şi pe 
Maica Domnului ca mamă", ai primit cununa muceniciei, sufletul curat fiindu-ţi 
luat la Domnul. 

Bucură-te, Sf. Cuv. Maică Parascheva [49], căci ai renunţat la deşarta viaţă 
lumească auzind cuvintele Domnului: "Cel ce voieşte a veni după Mine, să se 
lepede de sine şi să ridice crucea sa şi să urmeze Mie"; căci prin rugă, smerită 





cugetare şi curăţenia inimii, te-ai umplut de har şi ai învins ispitele vrăjmașului; 
căci la sfârşitul vieţii pământeşti, ai încredinţat sfânt sufletul tău mâinilor 
îngereşti şi prin ei, locaşurilor dumnezeieşti. 

Bucuraţi-vă, fericită Cleopatra [50], Sf.-lor Mc. Manato [51], Teodota 
[52],Glicheria, Anna, Elisaveta, Teodota [53]şi Sf. Tavita] 54], căci ai dobândit 
Viaţa cea veşnică. 

Bucură-te, Sf. Cuv. Matroana [55], căci ai renunţat la viaţa lumească, mergând 
să locuieşti într-un loc pustiu, pentru a trăi în monahism; căci fiind milostivă cu 
săracii şi ducând o viaţă curată şi sfântă, Dumnezeu ţi-a dăruit puterea de a 
vindeca bolnavii. 

Bucură-te, Sf. Mc. Sevastiana [56], ucenica Ap. Pavel, căci ai fost botezată de 
dânsul, şi fiind gata a muri pentru Hristos, ai pătimit mucenicește. Căci fiind 
chiar îmbărbătată din cer cu vorbele "Bucură-te, şi nu te mâhni”, ai trecut 
nevătămată prin chinuri, încât s-au minunat toți. Căci rugându-te şi fiind 
chinuită în foc, s-a făcut glas mare din cer cu fulgere şi tunete şi a căzut grindina 
stingând focul, iar îngerul Domnului arătându-se, ţi-a zis: "Îndrăznește, fiica lui 
Dumnezeu, că trebuie să stai de faţă înaintea guvernatorului Pompian, şi cu sunt 
cu tine", şi ai căpătat cunună mucenicească. 

Bucuraţi-vă, Sf.-lor Mc. Leptina [57], Capitolina [58], Erotiida, Neonilla, Ana, 
Fevronia [59], Anastasia romana, Sf. Maria [60] făcătoarea de minuni, Sf.-lor 
Mc. Melitina, Zenovia, Eutropia şi Neonila [61], căci pătimind pentru 
mărturisirea credinţei voastre, aţi dat sufletul lui Dumnezeu. 

Bucură-te, Sf. Maică Ana [62], căci văzându-ţi păcatul propriu, te-ai tuns în 
monahism pentru a afla pe Dumnezeu blând şi milostiv la ziua judecății. Căci 
pentru îngereasca petrecere şi vieţuire Dumnezeu, te-a înzestrat de nespuse 
minuni făcătoare, dăruind tămăduiri celor ce veneau la tine. 

Bucuraţi-vă, Sf.-lor Mc. Chiriena, Iuliana [63], Chiriachi, Domnina, Doamna 
[64], Teodota [65] şi Casina [66], căci aţi căpătat cununa biruinţei. 

Bucură-te, Sf Mc. Epistimi [67], căci ai ales să-ţi dedici viaţa monahismului, 
trăind în muncă, rugăciune şi post. Căci Domnul ţi-a descoperit în vis mucenicia 
pe care urma să o suferi, arătându-ţi că împreună cu soţul tău vă aflaţi într-un 
palat minunat, în faţa unui rege strălucitor care vă punea nişte coroane de aur pe 
cap. 

Bucură-te, Preacuv. Maică Matroana [68], căci aprinzându-te de căldura 
dragostei şi credinţei spre Dumnezeu, ai intrat în viaţa monahală ca bărbat; şi 
îndeletnicindu-te cu postul şi privegherea, ai răbdat multe ispite de la demoni. 
Căci prin rugăciune, ai scos izvor de apă într-un loc sec şi uscat, iar la sfârşitul 
vieții pământeşti, ai urcat cu pace către Domnul. 

Bucură-te, Cuv. Teoctista [69], căci ai petrecut fericită treizeci de ani, cu rea 
pătimire, luptându-te cu foamea, cu gerul, cu arsura, hrănindu-te cu ierburi şi cu 
verdeţuri sălbatice, trăind şi vorbind prin rugăciune doar cu Dumnezeu şi cu 
Preacurata Născătoare de Dumnezeu, de la care ai şi primit dumnezeieştile 
Taine. 





Bucuraţi-vă, Sf.-lor Eustolia şi Sopatra [70], fiică de împărat, căci v-aţi călugărit 
şi aţi sporit întru nevoinţe şi osteneli duhovniceşti. Căci zidind o casă de 
rugăciuni, aţi fost pricină de mântuire, pentru multe fecioare şi femei evlavioase 
care veneau acolo. 

Bucuraţi-vă, Sf.-lor Mc. Stefanida [71], Marato [72],Teodora [73] împărăteasa, 
Eufimia [74], Tecla, Vautha, Denahida [75] şi Cecilia [76] din Roma, căci v-aţi 
dat muceniceşte duhul lui Dumnezeu. 

Bucuraţi-vă, Sf.-lor Mc. Eufimia [77] , Ana [78] şi Miropa [79], căci v-aţi dat 
muceniceşte duhul lui Dumnezeu. 

Preasfântă Fecioară Maria, Maica lui Dumnezeu, împreună cu sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 5 

Sfinte femei iubitoare de Dumnezeu, prin râvna voastră v-aţi făcut stâlpi ai 
dreptei credințe. Eu am iubit mai mult viaţa lumească decât viaţa întru 
Dumnezeu, nepăstrând dreapta credinţă, şi căzând în înşelarea ispitelor vrăj- 
mașului, nu mi-am purtat cu demnitate crucea. Nu am postit, nu am citit spre 
îndreptare Sfintele Scripturi şi nici pe alţii nu am ajutat duhovnicește. Cerând de 
la voi ajutor în îndreptare, vă cânt: Aliluia. 


Icosul 5 

Sfinte femei iubitoare de Dumnezeu, vă rugăm ajutaţi-ne să ne creştem copii cu 
dragoste de Dumnezeu şi să ne trăim toată viața împlinind poruncile 
Scripturilor; ajutaţi-ne să vă urmăm exemplul în a ne purta cu răbdare pe umeri, 
propria cruce; ajutaţi-ne să rămânem neclintiţi în dragostea pentru Hristos şi să 
nu cădem în cursele vrăjmaşului, iar când vom pleca din trup şi din lume, să 
dăm în pace lui Dumnezeu sufletele noastre. De aceea, vă cântăm: 

Bucură-te, Sf. M. Mc. Ecaterina [80], căci ai făcut pe mulţi să creadă în Hristos 
cu înţelepciunea şi cu buna ta grăire, iar pentru mărturisirea cea în Hristos, ai 
luat fericita cunună mucenicească a mărturisiri. 

Bucură-te, Sf. M. Mc. Varvara [81], căci mărturisindu-ţi credinţa în Sf. Treime, 
ai stârnit mânia păgânilor, şi fugind, te-ai ascuns într-o stâncă ce s-a deschis ca 
prin minune, pentru ca apoi, fungind în munţi şi fiind prinsă să iei cununa 
mărturisiri. 

Bucuraţi-vă, Sf.-lor Mc.luliana şi Hristodula [82], căci aţi câştigat cununa 
muceniciei. 

Bucură-te, Sf. Mc. Filofteia [83], fecioară, frumoasă stâlpare, căci de mică 
copilă,ai fost învățată a merge la biserică, a asculta dumnezeieştile Scripturi cu 
luare aminte, a posti, a păzi neîntinată fecioria cea trupească şi cea sufletească, 
şi a ajuta aproapele la nevoie. Căci pentru dragostea ta creştinească, ai plătit cu 
moarte mucenicească, dându-ţi sfântul şi fericitul suflet în mâinile lui 
Dumnezeu, slavă cerească strălucind în acel loc. 





Bucură-te, Sf. Pr. Ana [84], căci fiind stearpă, prin rugăciune la Domnul, ai 
primit a putea face copii, scăpând de ocară, iar pentru credinţa ta ai primit şi 
darul prorociei. 

Bucuraţi-vă, Sf. Mc.Vevea [85], Sf. Mc. Lucia [86], fecioară, Sf. Antia [87] şi 
Sf. Sofia [88], cea făcătoare de minuni, căci aţi dobândit viaţa veşnică. 
Bucură-te, Sf. Mc. Suzana [89], căci îmbrăcându-te în haine bărbătești şi 
schimbându-ţi numele în loan, ai intrat într-o mănăstire de călugări, unde ai 
făcut multe minuni în numele lui Hristos. Căci fiind supusă la felurite chinuri, 
ţi-ai dat lui Dumnezeu duhul. 

Bucură-te, Sf. şi făcătoare de minuni Teofana [90] împărăteasă, căci de dragul 
lui Hristos, te-ai lepădat de lume şi de toate cele din lume şi ai luat jugul cel bun 
al Domnului. Căci ridicând pe umerii propria cruce şi trăind îngerește pe 
pământ, nu-ai fost lipsită de bunătățile cele făgăduite, iar când ai plecat din trup 
şi din lume, ai dat în pace lui Dumnezeu sufletul. 

Bucură-te, Sf. Aglaia [91] romana, căci prin descoperire îngerească, ai văzut ce 
s-a întâmplat cu Sf. Bonifaciu şi ai zidit o biserică măreață în numele lui. Căci 
trăind de atunci cu cuviinţă şi bineplăcut lui Dumnezeu, ţi-ai dat cu pace lui 
Dumnezeu duhul. 

Bucură-te, Sf. Mc. luliana [92], căci pentru mărturisirea credinţei, ai suferit 
multe chinuri şi fiind aruncată în temniţă, ai dezlegat închipuirea înşelătoare a 
vrăjmaşului în înger, nefiind înşelată de el pentru a te închina la idoli. Căci 
rămânând neclintită în dragostea pentru Hristos, ţi-ai dat viaţa primind astfel 
cununa muceniciel. 

Bucuraţi-vă, Sf.-lor Mc. Tesalonica [93] , Teodota, Anastasia [94] romana, 
Vasila [95], Domna [96], Anisia [97] şi Cuv. Teodora [98], căci ați dobândit 
viaţa veşnică. 

Preasfântă Fecioară Maria, Maica lui Dumnezeu, împreună cu Sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 6 

Sfinte femei iubitoare de Dumnezeu, voi aţi ales să ascultați cuvântul Domnului 
şi să urmaţi calea dreptății, să păziţi poruncile şi să faceţi voia Lui. Eu, până 
acum am trăit după voia mea, cea lumească. Căile Domnului îmi sunt 
necunoscute, iar demonii patimilor au putere asupra mea. Cerând ajutor de la 
voi, vă cânt: Aliluia. 


Icosul 6 

Sfinte femei iubitoare de Dumnezeu, fiţi pentru noi călăuzitori pe drumul cel 
drept şi ajutaţi-ne să pătrundem pe calea lui Dumnezeu, Să învăţăm 
îndreptările sale şi să ne întărim în păzirea poruncilor. Ajutaţi-ne să ne trăim 





viața potrivit voii lui Dumnezeu, având încredere în căile Domnului, căci ele 
sunt necunoscute de om, dar duc la desăvârşire. 

Bucură-te, Sf. Mc. Eugenia [99], fecioară, căci primind sfântul botez, te-ai tuns 
în monahism ca bărbat,trăind în nevoinţe, în trude, în privegheri de toată 
noaptea, săvârşind toată virtutea şi strălucind ca un mare luminător. Căci fiind 
aprinsă de dragoste pentru Hristos, ai suferit pentru mărturisirea ta, luând 
cununa muceniciei. 

Bucuraţi-vă, Cuv.-lor Melania [100] romana, Teodota [101],Genoveva, Eufimia 
[102], Tatiana şi Domnina [103 ],căci în pace v-aţi săvârşit. 

Bucură-te, Sf. Cuv. Apolinaria [104] din Sinclit, căci din dragoste de 
Dumnezeu, ai dăruit averea ta şi te-ai călugărit ca bărbat la Ierusalim. Căci 
pentru silinţa ta, Dumnezeu ţi-a dat darul vindecării şi scoaterii demonilor, 
săvârşind prin tine numeroase minuni. 

Bucură-te, Sf. Cuv. Sinclitichia [105], căci ai renunţat la averea şi viaţa 
lumească, şi alegând asceza, ai biruit în lupta cu viclenii demoni şi ţi-ai mutat 
mintea la Dumnezeu încă din timpul vieţii,căpătând cununa biruinţei. 

Bucură-te, Sf. Cuv. Domnica [106] făcătoare de minuni, căci urmând calea 
călugăriei ai primit darul prorociei. 

Bucuraţi-vă, Sf.-lor Mc. Olimpiodora, Nemia [107], Vasilisa [108], Eutasia, 
Tatiana [109], Ana, Agni [110],Neonila, Xenia [111] şi Sf. Cuv. Teodosia 
[112], căci aţi luat fericite cununile muceniciei. 

Bucură-te, Sf. Mc. Agni [113], cea curată la suflet şi la trup şi dătătoare de 
înţelepciune, căci pentru a fi păzită a ta curăţie, Dumnezeu a trimis pe îngerul 
Său. Căci prin credinţa ta, ridicând mâinile spre cer şi făcând rugăciuni, mortul 
a înviat. Căci vrând să te omoare necredincioșii, în Semnul Sfintei Cruci ai 
intrat cu îndrăzneală în mijlocul focului şi cu rugăciunea pe buze, ai urcat către 
Domnul. 

Bucură-te, Sf. Cuv. Xenia [114] din Roma, căci pentru asceza ta, ai primit 
cununa Domnului şi la moartea ta, pe cer, a apărut o Cruce de stele. 

Bucură-te, Sf. Xenia [115] din Saint-Petersburg, căci la moartea soţului tău, ai 
pierdut interesul pentru lucrurile lumeşti şi ai urmat calea grea a nebuniei pentru 
Hristos, căpătând darul prorociei. 

Bucuraţi-vă, Sf.-lor Mc. Eufrasia [116], Medula [117], Trifina, Mc. Haris [118] 
şi Vevea [119], căci aţi dobândit viaţa cea veşnică. 

Bucură-te, Sf. Cuv. Maria [120] din Constantinopol, căci împreună cu familia, 
ai trăit viaţa potrivit voi lui Dumnezeu, urmând căile Sale care duc la 
desăvârșire şi ai primit darul de a face minuni. 

Bucuraţi-vă, Sf. Marciana [121] împărăteasa, Sf.-lor Atanasia, Teodota, 
Teoctista şi Eudoxia [122], Perpetua [123] şi Teodula [124], căci aţi câştigat 
Viaţa cea veşnică. 

Bucură-te, Sf. Pr. Ana [125], căci te rogi pentru cei nedreptăţiţi şi care au nevoie 
de ajutorul lui Dumnezeu. 





Bucură-te, Sf. Mc. Agata [126], căci ai crezut doar în Domnul nostru lisus 
Hristos, care cu voia şi cu cuvântul Său, tămăduiește şi ridică pe cei căzuți. 
Preasfântă Fecioară Maria, Maica lui Dumnezeu, împreună cu Sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 7 

Sfinte femei iubitoare de Dumnezeu, voi cunoașteți puterea pocăinţei şi 
îndreptării, căci Bunul Dumnezeu, pe toţi vrea să îi întoarcă la calea Sa cea 
dreaptă şi să îi facă vrednici de Ierusalimul Ceresc. Eu sunt prins de lanţul 
patimilor şi nu reuşesc să mă ridic prin pocăință, să ţin post şi nici nu urmez 
calea curăţiei. Sufletul imi este bolnav şi vindecarea lui este grea, căci credința 
mea e mică. Cerând ajutor de la voi, vă cânt: Aliluia. 


Icosul 7 

Tu, Doamne, cunoşti aplecarea noastră spre patimi şi de aceea, precum fiul 
risipitor, ne întoarcem către Tine Bunule să ne primeşti şi pe noi. Sfintelor 
femei, scoate-ţi-ne din marea păcatelor, cereţi de la Sf. Treime lumină şi 
înţelepciune minţii noastre şi învăţaţi-ne să ne pocăim. Căci depărtându-ne de 
la firea omenească, vrem să dobândim ca şi voi, vieţuirea cea mai presus de om, 
aici pe pământ, iar la sfârşitul zilelor, să intrăm cu voi întru Împărăţia Cerească. 


Cu nădejde vă cântăm: 

Bucură-te, Sf. Mc. Fausta [127], căci ai trăit în nestricăciune, în post şi în 
rugăciune, şi având gândul pururea la dumnezeieștile Scripturi. Căci precum o 
viţă ce face rod bun şi mult, ai adus pe oameni la credinţă, când erai muncită de 
chinuri pentru că erai creştină; iar cerurile deschizându-se, s-a auzit „Veniţi la 
Mine cei osteniţi întru nevoinţă şi însărcinaţi cu pătimirile, pentru numele Meu, 
ŞI vă voi odihni pe voi întru împărăția cerească”. 

Bucuraţi-vă, Sf.-lor Mc. Marta, Maria [128], Enata, Valentina [129] şi Priscila 
[130], căci arzând cu dreaptă credinţă şi dragoste spre Hristos, aţi primit cununa 
muceniciei. 

Bucuraţi-vă, Sf.-lor Împărătese Teodora [131], sprijinitoare a ortodoxiei, şi 
Pulcheria [132], cea binecredincioasă, căci aţi urcat la Domnul. 

Bucură-te, Preacuv. Maria [133], căci te-ai tuns în monahism ca bărbat şi ai 
trecut cu bărbăţie peste toate cursele vrăjmaşului. 

Bucură-te, Sf. Mariamna [134], căci ai propovăduit cuvântul lui Hristos şi ai 
făcut pe mulți să se boteze. 

Bucură-te, Cuv. Maică Filoteia [135], căci de mică fiind educată în dreapta 
credinţă şi adâncă evlavie, când te-ai tuns în monahism, ai crescut duhovniceşte 
prin post, priveghere şi rugăciune, dobândind darul faceri de minuni. 

Bucură-te, Sf. Gorgonia [136],mamă a cinci copii, căci te-ai remarcat prin înalta 
ta virtute, pioşenie, blândeţe, înţelepciune şi osteneală. lar când ai urcat la 
Domnul, ai spus: "Cu pace mă voi culca şi voi adormi [IlI]". 





Bucură-te, Sf. Mc. Doroteia, căci ai biruit trupul şi pe diavolul, slujind în toate 
zilele lui Dumnezeu întru curăţie, în trezire şi întru întreaga şi neasemuita 
înţelepciune, cu smerenie, cu blândeţe, postind şi rugându-te neîncetat, şi astfel 
te-ai făcut vrednică de cămara Lui cerească. 

Bucuraţi-vă, Sf.-lor Mc. Antusa [137], Tea [138], Chirana [139] cea 
preaînțeleptă, Hristina şi Calista,căci sfarşindu-vă întru pocăință, muceniceşte, 
aţi luat iertare şi cunună de biruinţă de la Hristos Dumnezeul nostru. 

Bucură-te, Sf. Mc. Fotini [140], căci tu eşti femeia samariteancă numită aşa 
Chiar de Mântuitorul nostru, când l-ai întâlnit la fântâna lui lacob. Căci 
împreună cu surorile tale Anatoli, Foto, Fotida, Paraschevi şi Chiriachi [141], 
te-ai botezat; şi mărturisindu-vă credinţa că lisus este Hristosul, aţi fost supuse 
la chinuri şi fiind ucise, aţi primit cununa muceniciei. 

Bucuraţi-vă, Sf.-lor Chira şi Marana [142], căci prin sfânta vieţuire, aţi 
împodobit neamul femeiesc, renunțând la avere şi petrecân dîn tăcere; în postire 
şi cu înfrânarea răbdării. 

Bucură-te, Preacuv. Mc. Evdochia [143], samariteanca, căci fiind deprinsă cu 
reaua făptuire, te-ai pocăit şi ai ales credinţa cea adevărată. Căci fiind botezată, 
ai fost răpită cu mintea şi te-ai văzut fiind luată de mână de un înger şi ridicată 
la cer unde îngerii se bucurau de întoarcerea ta, în timp ce ceva negru şi 
înfiorător la vedere scrâșnea din dinţi şi striga, pentru că nu mai erai sub puterea 
lui. Căci intrând în mânăstire, ţi-ai împărțit toată averea şi ai trăit în nevoinţe 
duhovniceşti, iar Domnul a făcut mari minuni prin tine, precum învierea unui 
copil. 

Bucură-te, Sf. Domnina [144] din Cir, căci te-ai dedat încă din copilărie 
nevoinţelor pustniceşti şi înfrânării tuturor pornirilor trupului.Căci trăind în 
post, ţi-ai petrecut toată viaţa aducând lui Dumnezeu cântare de laudă, până 
când te-ai ridicat la Mirele tău cel iubit, Hristos. 

Bucură-te, Sf. Mc. Antonina [145] din Niceea, căci nu te-ai lepădat de credinţă 
chiar suferind chinuri, fiind apărată de îngerii Domnului, până când ai căpătat 
cununa muceniciei. 

Bucuraţi-vă, Sf.-lor Mc. Eutalia, Atanasia, Calinica, Vasilisa [146], Iuliana 
[147] sora Sf. Pavel, căci aţi câştigat viaţa veşnică. 

Bucură-te, Preacuv. Piamun [148] din apropierea Alexandriei, căci ai trăit în 
feciorie şi rugăciune şi ai primit darul clarviziunii de la Dumnezeu. 
Bucură-te,Sf. Anastasia [149] patriciana, căci te-ai deosebit prin marea ta 
curăție sufletească, fiind temătoare de Dumnezeu, umblând mereu pe căile 
Domnului şi fiind plină de bunătate. Căci nevoindu-te aspru cu vegherea 
rugăciunea, postul, şi învingând cu vitejie bărbătească răzvrătirile demonilor, ai 
ajuns vas ales al Duhului Sfânt. 

Bucură-te, credincioasă Maria [150] sora lui Lazăr, căci ai uns cu mir picioarele 
Mântuitorului. 





Bucuraţi-vă, Sf.-lor Mc. Cristina [151], llaria [152], Alexandra, Claudia, 
Rufrasia, Matrona, luliana, Eufimia şi Teodosia [153], căci aţi urcat 
muceniceşte la Domnul. 

Bucură-te, Sf. Drosida [154], fiica împăratului Traian, căci renunțând la 
împărăţia lumească, ai câştigat-o pe cea cerească. Căci rugându-te la Domnul să 
te boteze în numele Sf. Treimi, ai intrat singură în apă, şi apoi postind, ai primit 
hrană îngerească şapte zile, până când cerând luminare de la Domnul, sufletul 
tău a urcat la cer. 

Bucuraţi-vă, Sf.-lor Mc. Calinica, Vasilisa [155], Pelaghia, Teodosia [156], 
Ana, Alla, Varis, Moico, Mamica, Birgo, Animais [157]şi Matroana [158], căci 
aţi primit cununa muceniciei. 

Bucură-te, Sf. Maria Egipteanca [159], căci ai ales o viaţă spre nevoinţe şi 
virtute, deşi în tinereţe, te-ai deprins cu faptele cele rele. Căci cu ajutorul lui 
Dumnezeu, te-ai depărtat de la firea omenească şi ai dobândit vieţuirea 
îngerească, cea mai presus de om, pe pământ. 

Preasfântă Fecioară Maria, Maica lui Dumnezeu, împreună cu sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 8 
Sfinte femei iubitoare de Dumnezeu, prin aspiraţia voastră v-aţi făcut vrednice 
de dobândirea harului şi a multor daruri spirituale pe care mintea omenească nu 


le poate pricepe: scaunul în Împărăţia cerurilor, crucea luminoasă, mantia 
luminoasă, cununa credinţei, cununa curăţiei, cununa fecioriei, rugăciunea de 
foc, darul prorociei, darul facerii de minuni, darul tămăduirii şi multe daruri 
greu de închipuit. Viaţa mea este săracă în credinţă şi izbândă spirituală. Cerând 
ajutor de la voi, vă cânt: Aliluia. 


Icosul 8 

Sfintelor lui Dumnezeu, întăriţi-ne în credinţa în Dumnezeul cel adevărat, 
ajutaţi-ne să ne păstrăm Sufletul curat şi să avem tăria de a îndura orice chin 
pentru EL, pentru a ne dărui Lui din iubire, şi a ne face părtaşi Harului Său, 
iar la Sfârşitul vieţii pământeşti să bem din paharul vieţii şi al nemuririi, cel 
pregătit credincioşilor. De aceea, vă cânt: 

Bucură-te, Preacuv. Maică Teodora [160] din Tesalonic, căci din tânără vârstă 
iubind pe Hristos, te-ai lepădat de lume şi ai intrat în monahism, şi lucrând toate 
virtuțile, pe toate împreună le-ai izbutit. 

Bucură-te, Preacuv. Maica Platonida [161], căci ai organizat o mănăstire de 
maici și ai fost un exemplu viu de viaţă monahicească, sfinţenie, smerenie şi 
dragoste de aproapele, având la mare cinste patimile Mântuitorului pe Cruce. 
Bucuraţi-vă, Sf. Evula [162], Sf. Mc. Fervuta [163],Sf. Mc. Teodora [164] din 
Didim, Sf. Mc. Achilina [165] cea nouă, Sf. Pr. Olda [166],Preacuv. Trifina din 
Cizic [167] şi Cuv. Antusa [168], căci aţi dobândit viaţa veşnică. 





Bucură-te, Sf. Mc. 'Tomaida [169], căci te-ai nevoit prin sânge, te-ai săvârşit 
pentru curăţie, şi ne eşti de mare ajutor în luptele împotriva patimilor trupului, 
iar cu bincuvântarea ta, ne dai putere să izbăvim. 

Bucuraţi-vă, Sf.-lor Mc. Vasilisa, Anastasia [170], Harisa, Nichi, Galini, Calida, 
Nunehia, Vasilisa, Teodora [171], Sf.-lor Mc. fecioare Agapia, Irina, Hionia 
[172] şi Sf. Mc Irina [173], căci aţi dobândit viaţa veşnică. 

Bucură-te, Preacuv. Maica Atanasia [174], căci trăind în sihăstrie, în post şi cu 
înfrânare, ai secerat roadele liniştii, fiind aleasă stareță de mânăstire până când 
te-ai mutat la Domnul. 

Bucură-te, Sf. Mc. Alexandra [175] împărăteasa, căci ai disprețuit vremelnica 
împărăție lumească, şi crezând în Hristos, ai murit pentru El primind astfel 
cununa muceniciei. 

Bucură-te, Preacuv. Maică Elisabeta [176], căci a ta naştere s-a arătat prin 
dumnezeiască descoperire, şi din fragedă vârstă, ai ales osteneli sihăstrești; şi 
petrecând patruzeci de zile nemâncând, iar trei ani având gândul numai la 
Dumnezeu, ai luat de la Hristos har de tămăduiri. 

Bucurati-vă, Sf.-lor Mc. Filipia [177] şi Nichi [178], Sf. Glafira, Preacuv. lusta 
[179], Sf.-lor Mc. Cherchira [180] şi Arghira [181], căci aţi urcat la Domnul. 
Bucură-te, Cuv. Isidora [182], cea nebună în Hristos,căci despre tine îngerul 
Domnului a spus: “Ea slujește tuturor cu dragoste şi îndură mila lor fără să se 
plângă iar inima şi gândurile ei sunt numai la Dumnezeu.”. 

Bucură-te, Sf. Mc. Zoe [183], căci ai mărturisit cu tărie pe Domnul lisus Hristos 
ca Stăpân sufletului tău, spunând că este o mare cinste acest lucru, şi că Lui 
trebuie să ne supunem voinţa. 

Bucură-te, Sf. Mc. Mavra [184], căci fiind chinuită pe cruce pentru credinţa ta, 
nu ai dorit decât să bei din paharul vieţii şi al nemuririi pregătit de Hristos. Căci 
venind îngerul lui Dumnezeu la tine, ai fost dusă la cer unde ţi-a arătat un scaun, 
o haină luminoasă şi o cunună, spunându-ţi-se: „Acestea ţi s-au gătit ție”. 
Bucură-te, Sf. Mc. Pelaghia [185] din Tars, căci ai hotărât să fu mireasa lui 
Hristos, Împăratul Cerurilor şi la al tău botez un izvor de apă a ţâşnit din 
pământ. Căci făcându-se semnul crucii peste tine în timpul Sfintei Taine a 
Botezului, îngerii te-au acoperit cu o mantie strălucitoare, te-au împărtășit şi 
împreună aţi înălțat rugăciuni de mulțumire lui Dumnezeu. Căci pentru 
mărturisirea credinței şi refuzul coroanei împărăției lumești, ai sfârşit 
muceniceşte primind de la Domnul, în cer, trei coroane care nu vor pieri 
niciodată, pentru: curăţie, credinţă şi mucenicie. 

Bucură-te, Sf. Monica [186] cea cu firea blândă. 

Bucură-te, Sf. M. Mc. Irina [187], căci ai fost numită aşa chiar de îngerul 
Domnului care te-a învăţat credinţa în Dumnezeu. Căci tu, fiind supusă la 
nenumărate chinuri,rămâneai nevătămată. Căci prin rugăciunea ta la Domnul, ai 
înviat pe tatăl tău, ai adus pe mulţi la credinţă şi ai făcut multe minuni, crezând 
în Dumnezeu pentru care toate sunt cu putință, cele ce la oameni sunt cu 
neputinţă. 





Bucuraţi-vă, Sf.-lor Mc. Calinica, Achilina [188], Glicheria [189], Iunia [190], 
fecioara Hristina [191], Tecusa, Alexandra, Claudia, Faini, Eufrasia, Matroana şi 
Iulia, Eufrasia [192],Chiriachi, Teotimi [193], Sofia [194 ]doctoriţa, Marchiana, 
Paladia, Sosona, Cristina [195], Elena [196] şi Eliconida [197], căci v-aţi suit la 
ceruri purtătoare de cunună. 

Bucuraţi-vă, Sf.-lor Eufimia [198], Anastaso [199], Elena [200] împărăteasă şi 
Maria [201] lui Cleopa, purtătoare de mir, căci cu pace v-aţi săvârșit. 
Preasfântă Fecioară Maria, Maica lui Dumnezeu, împreună cu sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 9 

Sfinte femei iubitoare de Dumnezeu, aţi luptat cu toată fiinţa să primiţi lumina 
cea care curăţeşte sufletul de păcate, duhul care izbăveşte. Eu, am trăit până 
acum sub umbra întunericului, în cultivarea buruienilor patimilor în trupul meu, 
robindu-mi sufletul. De aceea, cer de la voi ajutor şi întărire în cultivarea 
virtuţilor creștinești. Pentru prețuirea ce o port pentru voi, vă cânt: Aliluia. 


Icosul 9 

Vă rugăm să ne daţi putere ca, înlăturând neputinţa şi patimile, să ne 
împodobim sufletul cu strălucirea virtuţilor creştineşti: dragostea, credinţa, 
tăria sufletească, speranţa, inteligenţa, cumpătarea şi dreptatea. Căci 
dobândind astfel de virtuţi, putem ajunge şi noi la frumuseţea şi curăţenia cea 
neasemănată a sufletului mult iubit de Dumnezeu. De aceea, vă cânt: 
Bucură-te, Sf. Mc. Teodosia [202]fecioara din Tir, căci pentru mărturisirea 
credinţei tale, ai fost supusă la multe chinuri, şi când părinţii tăi care au încercat 
să te convingă să nu te sacrifici pentru Hristos, le-ai apărut îmbrăcată într-o 
haină strălucitoare, cu o cunună pe cap şi o cruce strălucitoare, de aur, în mână, 
spunându-le: „Priviţi gloria de care aţi vrut să mă lipsiţi!”. 

Bucuraţi-vă, Sf. Mc. Teodosia [203] din Constantinopol, Sf. Mc. Harita [204] 
fecioara şi Cuv. leria [205] căci aţi primit fericirea cea veşnică. 

Bucură-te, Sf. Mc. Paula [206] fecioara, căci pentru credinţa ta ai fost supusă la 
chinuri, dar îngerul lui Dumnezeu venea şi te vindeca, până când ţi-ai primit 
cununa muceniciei pentru a urca lângă Domnul. 

Bucură-te, Cuv Clotida [207],căci trăind plină de virtute, ai ajuns prin umilinţă, 
la harul Duhului Sfânt şi ai căpătat darul prorociei. Căci crezând în botezul 
copilului bolnav, acesta s-a vindecat prin rugăciunile tale. 

Bucură-te, Sf. Cuv. Sofia [208] din Tracia, căci, deşi ai fost ocupată cu grijile şi 
datoriile acestei lumi, având şase copii, ai ţinut poruncile Domnului şi ai trăit o 
viaţă plină de virtute, iubind Psaltirea, în smerenie şi dragoste faţă de săraci. 
Bucuraţi-vă, Sf. Maria şi Marta [209], care aţi răspândit Vestea cea Bună a 
Învierii, Sf. Esia, Sf. Sosana,Sf. Sevastiana [210] şi Cuv. Melania [211], căci cu 
pace v-aţi săvârşit. 





Bucuraţi-vă, Sf.-lor Mc. Zinaida cea făcătoare de minuni şi Potamiani [212], 
căci aţi dobândit cununa muceniciei. 

Bucură-te, Sf. Mc. Caliopia [213], căci te-ai remarcat pentru frumuseţea 
sufletului şi ai primit cununa muceniciei pentru că nu ai vrut să renunţi la 
dragostea şi credinţa în Hristos. 

Bucuraţi-vă, Sf.-lor Mc. Tecla, Mariamni, Marta, Maria şi Enata [214], cele 
împodobite şi strălucite cu lumina virtuţilor, căci sporeaţi în credinţă lucrând 
poruncile lui Dumnezeu neîncetat ziua şi noaptea. Căci alegând să vă închinaţi 
doar Domnului lisus Hristos, aţi suferit muceniceşte căpătând viaţa veşnică. 
Bucură-te, Sf. Mc. Antonina [215], căci ai trăit în curăţie şi cinste, suferind 
multe chinuri pentru credinţa ta şi câştigând cununa muceniciei. Căci suferind 
pentru Hristos fără să mănânci trei zile, ţi s-a arătat noaptea lumina, şi făcându- 
se tunet mare, s-au deschis uşile casei, auzindu-se glas din cer şi îndemnându-te 
să mănânci. 

Bucură-te, Cuv. Pansemnia [216], căci luminându-ţi-se mintea, te-ai pocăit deși 
ai trăit în răutate şi desfrânare, şi în umilință venind, ai primit sfântul botez. 
Căci trecând la o viaţă înfrânată şi cinstită, atât ai bineplăcut lui Dumnezeu, de 
ţi-a dat puterea izgonirii demonilor şi vindecării feluritelor boli. 

Bucură-te, Sf. Mc. Antonina [217] din cetatea Niceii, căci nu te-ai lăsat zdrobită 
duhovniceşte de chinurile pe care le-ai îndurat, mărturisindu-L pe Hristos până 
în clipa morţii tale. 

Bucură-te, Preacuv. Ana [218], căci ai purtat haine bărbăteşti, schimbându-ţi 
numele în Eftimie, ai trăit în asceză până la sfârşitul vieții. 

Bucuraţi-vă, Sf.-lor Mc. Achilina [219], Gravs [220],Vasilisa [221], luliana 
[222], Leonida, Livia şi Evtropia [223], căci aţi dobândit viaţa cea veşnică. 
Bucură-te, Sf. Mc. Agripina [224], căci împodobindu-ţi sufletul cu fecioria şi cu 
bărbăția, te-ai făcut mireasa lui Dumnezeu. Căci ai alergat cu îndrăznire şi cu 
vitejie la mucenicie şi de fiecare dată când erai legată, de un înger erai 
dezlegată. 

Bucuraţi-vă, Sf.-lor ulita [225], Vasa, Paula, Agatonica [226] şi Elisabeta 
[227],căci în pace v-aţi săvârşit. 

Bucură-te, Sf. Mc. Fevronia [228] cea mult-pătimitoare, căci ai ales calea 
sihăstriei şi te-ai deosebit prin înţelepciune. Căci ţi-ai dăruit viaţa facerilor de 
bine şi milosteniei, şi eşti cinstită ca ocrotitoarea celor căsătoriți. 

Preasfântă Fecioară Maria, Maica lui Dumnezeu, împreună cu Sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 10 

Sfinte femei iubitoare de Dumnezeu, voi aţi nădăjduit în Mântuitorul Nostru şi 
v-aţi ascuns sub acoperământul Maicii lui Dumnezeu. Eu am pătat Chipul lui 
Dumnezeu din mine pentru că sunt lipsit de lumina înţelepciunii cea de sus. 





Căci fund rob al trândăviei şi uitării, voi ajunge în locul întunecat al suferinţei. 
Cerând ajutor de la voi, vă cânt: Aliluia. 


Icosul 10 

Cu smerenie, vă rugăm ajutaţi-ne să învingem ca şi voi balaurul patimilor, să 
biruim răul cu iubirea de Hristos, să fim treji şi să înţelegem că fărădelegile 
noastre ne duc în locul de suferință, căci ridicându-ne, vom reuşi să înviem 
Hristosul din noi, Omul cel dintâi şi să ne dăruim facerilor de bine, iar la 
sfârşitul vieţii, să luăm ca şi voi, har de la Dumnezeu pentru a trăi cu voi întru 
lumina şi în bucuria de negrăit. De aceea, vă cânt: 

Bucură-te, Sf. loana [229] mironosiţa, căci mergând la mormântul 
Mântuitorului ca să ungi trupul sfânt cu mir după moartea Sa pe Cruce, ai auzit 
de la îngeri despre minunea învierii lui Hristos. 

Bucură-te, Preacuv. Marta [230], căci ai iubit cu multă credință pe Maica lui 
Dumnezeu, care ţi-a vestit veşnica fericire care te aștepta. Căci mutându-te de la 
cele pământeşti, ne-ai mărturisit că ai luat mare har de la Dumnezeu şi trăieşti 
întru lumină şi în bucurie de negrăit. 

Bucuraţi-vă, Sf. Mc. Teodota [231], Chiprila, Aroa şi Luchia [232], Sf. Asclipia 
[233], făcătoarea de minuni şi Sf.-lor Mc. Marta [234], Chiriachi [235] şi 
Eufimia [236], căci aţi dobândit viaţa veşnică. 

Bucură-te, Sf. Mc. Lucia [237] fecioara, căci de mică ţi-ai dăruit viaţa lui 
Dumnezeu, trăind în sărăcie şi castitate; căci ai mărturisit cu curaj credința 
creştină, fiind gata să înduri multe chinuri pentru Hristos. 

Bucură-te, Sf. Olga [238], împărăteasa Rusiei, căci eşti întocmai cu apostolii, 
înzestrată cu o frumuseţe rară şi o inteligenţă strălucită; căci ai străbătut ţara 
pentru a răspândi credinţa în Hristos. 

Bucură-te Sf. Veronica [239], căci ai fost vindecată de Hristos şi ducând o viaţă 
sfântă, cu pace te-ai dus la Dumnezeu la sfârşitul vieţii, ca şi în ceruri să te 
bucuri de Chipul Domnului. 

Bucură-te, Sf. Mc. Golinduh [240], botezată Maria, căci în vedenie ai fost 
condusă de îngerul lui Dumnezeu să vezi locul întunecat şi plin de foc în care 
ajung, cei fără credinţă; căci ai văzut apoi locul luminat în care ajung cei care 1- 
au slujit lui Dumnezeu, loc păzit de înger care nu lasă să intre decât credincioşii. 
Căci ai primit de la Dumnezeu darul deosebirii credinţei adevărate şi facerii de 
minuni. 

Bucuraţi-vă, Cuv. Sara [241], căci cu pace te-ai săvârşit şi Sf. Mc lulita [242], 
căci mărturisindu-ţi credinţa ai căpătat cununa muceniciei. 

Bucură-te, Sf. M. Mc. Marina [243], căci cu rugăciune la Dumnezeu, ai învins 
balaurul care venise cu cutremur şi vărsa foc în jurul tău, în temniţa în care erai 
închisă pentru credinţă, şi nerenunţând, ai căpătat cununa muceniciei. 
Preasfântă Fecioară Maria, Maica lui Dumnezeu, împreună cu Sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 





Condacul 11 

Sfinte femei iubitoare de Dumnezeu, eu sunt rob al omului cel vechi, al trupului 
cel pieritor, şi străin este minţii mele numele lui Dumnezeu, căci sunt departe de 
cunoştinţa cea dumnezeiască. Nu iubesc citirea Sfântei Scripturi şi nici nu fac 
nimic pentru naşterea din nou, după cum ne-a învăţat Mântuitorul. Pentru 
luminarea minţii mele cerând ajutor de la voi, vă cânt: Aliluia. 


Icosul 11 

Învăţaţi-ne ca pe nişte copii şi ajutaţi-ne în înţelegerea Sfintelor Scripturi şi 
dobândirea cugetării curate şi înțelepte, daţi-ne spor în chemarea cu credinţă a 
Numelui lui Hristos, pentru a învia în noi Omul Interior. Ajutaţi-ne să ne 
vindecăm trupeşte şi sufleteşte şi să ne biruim patimile şi necazurile. De aceea, 
vă cântăm: 

Bucură-te, Preacuv. Maică Macrina [244], căci ai trăit cu cuviinţă, sihăstreşte şi 
nevoindu-te cu dumnezeieştile Scripturi, până la cea de apoi răsuflare, când 
către Domnul te-ai dus. 

Bucură-te, Sf. Maria Magdalena [245] mironosiţă şi cea întocmai cu Apostolii, 
căci ai renunţat la bunurile tale şi la orice atașament la lume, pentru a-L urma pe 
Mântuitorul, care a scos din tine şapte duhuri. 

Bucuraţi-vă, Sf. Mc. Marcela [246] şi Cuv. Ana [247], căci aţi câştigat viaţa cea 
veşnică. 

Bucură-te Sf. Mc. Hristina [248], căci fiind înzestrată de Domnul cu cuget 
drept, ai văzut cerul, şi din făpturi înțelegând pe Făcătorul, ai mărturisit credința 
cea adevărată. Căci fund aruncată în temniţă, primeai hrană îngerească fiind 
tămăduită de durerile rănilor. Căci fiind aruncată în mare, de la Domnul ai 
primit dumnezeiescul botez, fiind scoasă la uscat de un înger. 

Bucură-te, Cuv. Olimpiada [249], căci te-ai arătat plină de înţelepciune şi 
credinţă; căci ai trăit în asceză şi virtute o viață dedicată în întregime lui 
Dumnezeu. 

Bucură-te, Sf. Mc. Parascheva [250] din Roma, căci încă din fragedă copilărie 
te-ai consacrat cu totul celor dumnezeieşti, şi prin chemarea Numelui lui 
Hristos, ai vindecat bolnavii aduşi la tine. Căci fiind ocrotită de înger, ai rămas 
nevătămată la toate chinurile pentru credinţa ta, iar prin rugăciune, ai provocat 
moartea unui balaur. 

Bucuraţi-vă, Cuv. Maica Eupraxia [251], Cuv. Mc. Oreozila [252], Sf. Mc. 
Ierusalima [253], Sf. Mc. Drosis [254] şi Cuv. Maică Antuza [255] 
mărturisitoarea, căci vă bucuraţi acum în cer lângă Mântuitorul. 

Bucură-te, Cuv. Maică Irina [256], din Capadocia,căci ai tăiat legătura de lume 
şi te-ai consacrat cu sârguinţă lucrării cele frumoase, ştiind că în măsura în care 
trupul este slăbit, Omul Interior se reînnoiește şi se apropie de Dumnezeu. Căci 
ai primit de la Dumnezeu Darul Înţelepciunii, iar printr-un înger, darul de a fi 
văzătoare cu duhul şi darul facerii de minuni. 





Bucură-te, Sf. Mc. Teodota [257], căci ţi-ai învăţat pruncii spre cunoştinţa 
dumnezeiască. 

Bucură-te, Sf. Mc. lulita [258], căci ai mărturisit credinţa şi nu te-ai lepădat de 
Făcătorul şi Ziditorul tuturor. 

Bucură-te, Sf. Mc. Solomonia [259], căci ai câştigat cununa muceniciei. 
Bucură-te, Sf. Salomeea [260] mironosiţa, căci L-ai urmat pe Mântuitor şi, cu 
curaj mai mare decât al uceniclor, tu nu L-ai părăsit pe Domnul în timpul 
Patimilor, ci ai privit crucificarea. 

Bucură-te, Sf. Mc. Evdochia [261], maica noastră, căci te-ai înţelepțit prin 
rugăciune şi citirea dumnezeieştilor Scripturi; căci, aducând pe mulți la 
cunoştinţa lui Dumnezeu, ai căpătat cununa muceniciei. 

Preasfântă Fecioară Maria, Maica lui Dumnezeu, împreună cu Sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 12 

Sfinte femei iubitoare de Dumnezeu, aţi trăit cu multă purtare de grijă spre 
înălțarea sufletului. Eu,nu am atâta răbdare şi iubire de Dumnezeu, pentru a mă 
ruga pentru mântuirea mea, nu ţin post şi nu împlinesc deloc poruncile 
scripturilor, lăsându-mi sufletul pradă lucrării demonilor, şi mai mult de atât, 
nici nu le ofer copiilor educaţia creştinească pentru salvarea sufletelor. Pentru că 
voi aţi urcat în Împărăţia Tatălui ceresc, vă cânt: Aliluia. 


Icosul 12 

Sfinte femei, ajutaţi-ne să avem puterea Să trăim în curăţie, Să uităm 
înșelătoarele griji lumeşti şi să ne rugăm cu nădejde şi îndrăzneală spre 
înălțarea sufletului. Ajutaţi-ne să dobândim darul rugăciunii de foc, care se 
lucrează cu inima, pentru a dobândi atâta curăţie încât să se poată reflecta în 
noi chipul lui Dumnezeu. De aceea, vă cântăm: 

Bucură-te, Sf. Nona [262],căci într-un trup de femeie, ai avut un suflet bărbătesc 
şi brav, lucrând toată viaţa spre înălţarea sufletului şi arzând de o singură 
dorinţă: să faci totul mai curat, închinat numai lui Dumnezeu. Căci după multă 
asceză, ai primit de la Dumnezeu, Chipul Său strălucitor în sufletul tău. 
Bucură-te, Preacuv. Potamia [263], cea făcătoare de minuni, căci te-ai săvârşit 
muceniceşte. 

Bucură-te, Sf. Teodora [264] de la Sihla, floare duhovnicească de mare preţ, 
căci arzând de dorinţa unei vieţi cu totul curate,ai ales sihăstria, primind darul 
rugăciunii de foc, care se lucrează în inimă, darul lacrimilor, al răbdării şi al 
negrăitei iubiri de Dumnezeu. Căci atunci când te rugai, erai înconjurată de 
văpaie de foc ceresc. 

Bucuraţi-vă, Pr. Cuv. Potamia [265], făcătoare de minuni, Sf. Mc. Maria 
Patrichia [266], Sf. Xeni [267], Sf. Evdochia [268] împărăteasa şi Sf. Mc. 
Iuliana [269], căci aţi dobândit viaţa veşnică. 





Bucură-te, Sf. Mc. Vasa [270], căci fund închisă pentru mărturisirea credinţei, 
ai primit hrană din mâna îngerului şi după multe chinuri ţi-ai dat sufletul în 
mâna lui Dumnezeu. 

Bucură-te, Sf. Teoclita [271], făcătoare de minuni, căci ai fost crescută cu 
dragoste de Dumnezeu,toată viaţa împlinind poruncile Scripturilor şi făcând 
milostenie aproapelui. 

Bucură-te, Sf. Mc. Antusa [272], căci pentru botezul tău, episcopul Atanasie a 
fost adus înaintea ta fiind ridicat de îngeri; şi nefiind apă, a făcut episcopul 
rugăciune, şi îndată a ieșit de jos o fântână. Căci arătându-se doi îngeri în chip 
de slujitori, ţi-au dat veșmânt alb. Căci ridicând Crucea Domnului, te-ai 
călugărit trăind în pustie cu fiarele care îți aduceau hrană prin dumnezeiască 
pronie. Căci suferind multe bântuieli de la demoni, ai învins în credinţă, urcând 
cu pace la Dumnezeu. 

Bucuraţi-vă, Sf.-lor Mc. Natalia [273], Eutalia [274], Antusa [275] cea nouă, 
Cuv. Teodora [276] din Tesalonic şi Preacuv. Vriena [277], căci aţi dobândit 
viaţa veşnică. 

Bucură-te, Sf. Pr. Ana [278], căci l-ai văzut pe pruncul lisus la Templul din 
Ierusalim. Căci nepărăsind Templul şi trăind o viaţă strictă şi pioasă, în post şi 
rugăciune, L-ai slujit pe Dumnezeu zi şi noapte. 

Preasfântă Fecioară Maria, Maica lui Dumnezeu, împreună cu Sfintele femei 
iubitoare de Dumnezeu, rugaţi-vă pentru noi, păcătoşii, acum şi în ceasul 
morţii noastre. Amin. 


Condacul 13 

Sfinte femei iubitoare de Dumnezeu, aţi ascultat dumnezeieştile Scripturi cu 
luare aminte, aţi postit, aţi păzit neîntinată fecioria cea trupească şi cea 
sufletească, aţi iubit mai mult viaţa întru Dumnezeu decât viaţa lumească, aţi 
păstrat dreapta credinţă, şi în ciuda ispitelor vrăjmaşului, v-aţi purtat cu 
demnitate crucea şi aţi dobândit Înţelepciunea cea neasemănată. Pentru asta aţi 
fost îmbrăcate de Bunul Dumnezeu cu haină luminoasă şi împodobită cu 
strălucitoare virtuţi, iar pe cap aţi purtat cununile curăţiei, fecioriei şi 
muceniciei. Sufletele noastre cele mâhnite şi cuprinse de întristare, vă rugăm 
să le fericiţi cu nădejdea în sfânta înviere. Vă rugăm să ne primiţi Sub 
adăpostul izbânzii voastre, ca întărindu-ne, să vă putem urma exemplul şi să 
putem fi şi noi izbăviţi. (Condacul 13 se citeşte de trei ori şi apoi Icosul | şi 
Condacul 1) 


Referinţe în Sinaxar 

[1] Cuv.-le Marta şi Evantia sunt prăznuite în data de 1 septembrie. 

[2] Sf. Mc. Partagapi este prăznuită în data de 2 septembrie. 

[3] Sf. diaconiţă Febe este prăznuită în data de 3 septembrie. 

[4] Sf. Vasilisa este prăznuită în data de 3 septembrie. 

[5] Sf. Ermion, fuca Sf. Ap. Filip este prăznuită în data de 4 septembrie. 





[6] Sf.-le Mc. Haritina, Eutihia, Veveea sunt prăznuite în data de 4 septembrie. 
[7] Sf.-le Mc. Calodoti, Andropelaghia şi Tecla sunt prăznuite în data de 6 
septembrie. 

[8] Sf. Ana este cinstită în data de 9 septembrie. 

[9] Sf. Mc. Minodora, Mitrodora şi Nimfodora sunt prăznuite în data de 10 
septembrie. 

[10] Sf. Pulheria este prăznuită în data de 10 septembrie. 

[11] Sf. Teodora este prăznuită în data 11 septembrie. 

[12] Sf. Mc. Ia este prăznuită în data de 11 septembrie. 

[13] Sf. Evantia este prăznuită în data de 11 septembrie. 

[14] Sf. Mc. Ketevan,regina Georgiei, este prăznuită în data de 13 septembrie. 
[15] Sf. Plachila este prăznuită în data de 14 septembrie. 

[16] Sf. Mc. Eufimia este prăznuită în data de 16 septembrie. 

[17] Sf. Mc Meletina este prăznuită în data de 16 septembrie. 

[18] Sf.-leMc. Pistis, Elpis şi Agapis şi Sofia sunt prăznuite în data de 17 
septembrie. 

[19] Sf.-le Mc. Agatoclia şi Sf. Lucia sunt prăznuite în data de 17 septembrie. 
[20] Sf.-lor Mc.Sofia şi Irina sunt prăznuite în data de 18 septembrie. 

[21] Sf. Mc Teopista este prăznuită în data de 20 septembrie. 

[22] Sf. Mc. Teodota este prăznuită în data de 17 septembrie. 

[23] Sf. Ariadna este prăznuită în data de 18 septembrie. 

[24] Sf. Mc. Raida fecioara şi Cuv.-le surori Xantipi şi Polixeni sunt prăznuite 
în data de 23 septembrie. 

[25] Preacuv. Eufrosina este prăznuită în data de 25 septembrie. 

[26] Sf. Mc. Hira este prăznuită în data de 27 septembrie. 

[27] Sf. Mc. Tecla este prăznuită în data de 24 septembrie. 

[28] Sf. Mc. Epiharis este prăznuită în data de 27 septembrie. 

[29] Sf. Mc. Gaiani este prăznuită în data de 27 septembrie. 

[30] Sf.-le Mc. Petronia şi Gudelia sunt prăznuite în data de 29 septembrie. 

[31] Sf.-le Mc. Ripsimia şi Gaiani sunt prăznuite în data de 30 septembrie. 

[32] Sf. Mc. Lustina este prăznuită în data de 2 octombrie. 

[33] Sf.-le Mc. Domnina, Verina, Prosdoca sunt prăznuite în data de 4 
octombrie. 

[34] Sf.-le Mc. Haritina şi Metodia sunt prăznuite în data de 5 octombrie. 

[35] Sf. Calistena este prăznuită în data de 4 octombrie. 

[36] Sfanta Pelaghia este prăznuită în data de 8 octombrie. 

[37] Sf. Mc. Mamelhta este prăznuită în data de 5 octombrie. 

[38] Preacuv. Pelaghia este prăznuită în data de 8 octombrie. 

[39] Sf. Taisia este prăznuită în data de 8 octombrie. 

[40] Preacuv. Atanasia este prăznuită în data de 9 octombrie. 

[41] Sf. Mc. Poplia este prăznuită în data de 9 octombrie. 

[42] Sf. Evlampia este prăznuită în data de 10 octombrie. 

[43] Sf. Mc. Zinaida este prăznuită în data de 11 octombrie. 





[44] Sf. Mc. Filonila este prăznuită în data de 11 octombrie. 

[45] Sf. Irina este prăznuită în data de 11 octombrie. 

[46] Sf.-le Mc. Domnina, Anastasia, Malfeta şi Anthia sunt prăznuite în data de 
12 octombrie. 

[47] Sf. Mc. Agathonica este prăznuită în data de 13 octombrie. 

[48] Sf. Mc. Zlata este prăznuită în data de 13 octombrie. 

[49] Sf. Cuv. Parascheva este prăznuită în data de 14 octombrie. 

[50] Sf. Cleopatra este prăznuită în data de 19 octombrie. 

[51] Sf. Mc. Manato este prăznuită în data de 20 octombrie. 

[52] Sf. Teodota este prăznuită în data de 21 octombrie. 

[53] Sf. Glicheria, Anna, Elisaveta şi Teodota sunt prăznuite în data de 22 
octombrie. 

[54] Sf. Tavita este prăznuită în data de 25 octombrie. 

[55] Sf. Cuv. Matroana este prăznuită în data de 20 octombrie. 

[56] Sf. Mc. Sevastiana este prăznuită în data de 22 octombrie. 

[57] Sf. Mc. Leptina este prăznuită în data de 26 octombrie. 

[58] Sf. Capitolina este prăznuită în data de 27 octombrie. 

[59] Sf.-le Mc. Erotiida, Neonilla, Ana şi Fevronia sunt prăznuite în data de 28 
octombrie. 

[60] Sf. Mc. Anastasia Romana şi Sf. Maria sunt prăznuite în data de 29 
octombrie. 

[61] Sf.-le Mc. Melitina, Zenovia, Eutropia şi Neonila sunt prăznuite în data de 
30 octombrie. 

[62] Sf. Ana este prăznuită în data de 29 octombrie. 

[63] Sf.-le Mc. Chiriena şi Iuliana sunt prăznuite în data de 1 noiembrie. 

[64] Sf.-le Mc. Chiriachi, Domnina şi Doamna este prăznuită în data de 2 
noiembrie. 

[65] Sf. Mc. Teodota este prăznuită în data de 3 noiembrie. 

[66] Sf.-le Mc. Casina şi Tesalonica sunt cinstite în data de 7 noiembrie. 

[67] Sf Mc. Epistimi este prăznuită în data de 5 noiembrie. 

[68] Preacuv. Maica Matroana este prăznuită în data de 9 noiembrie. 

[69] Cuv. Teoctista din insula Lesbos este prăznuită în data de 9 noiembrie. 

[70] Sf. Eustolia şi Sopatra sunt cinstite în data de 9 noiembrie. 

[71] Sf. Mc. Stefanida este prăznuită în data de 11 noiembrie. 

[72] Sf. Mc. Marato fecioara este prăznuită în data de 12 noiembrie. 

[73] Sf. Mc. Teodora împărăteasa este prăznuită în data de 15 noiembrie. 

[74] Sf. Mc. Eufimia este prăznuită în data de 19 noiembrie. 

[75] Sf.-le Mc. Tecla, Vautha şi Denahida sunt prăznuite în data de 20 
noiembrie. 

[76] Sf.-le Mc. Cecilia este prăznuită în data de 22 noiembrie. 

[77] Sf. Mc. Eufimia este prăznuită în data de 22 noiembrie. 

[78] Sf. Mc. Ana care îl plângea pe Sf. Stefan,este prăznuită în data de 28 
noiembrie. 





[79] Sf. Mc. Miropa din Efes este prăznuită în data de 2 decembrie. 

[80] Sf. M. Mc. Ecaterina este prăznuită în data de 25 noiembrie. 

[81] Sf. M. Mc. Varvara este prăznuită în data de 4 decembrie. 

[82] Sf.-le Mc.luliana şi Hristodula sunt prăznuite în data de 4 decembrie. 

[83] Sf. Mc. Filofteia este prăznuită în data de 7 decembrie. 

[84] Sf. Pr. Ana este prăznuită în data de 9 decembrie. 

[85] Sf. Mc. Vevea este prăznuită în data de 11 decembrie. 

[86] Sf. Mc. Lucia fecioara, este prăznuită în data de 13 decembrie. 

[87] Sf. Antua este prăznuită în data de 15 decembrie. 

[88] Sf. Sofia este prăznuită în data de 18 decembrie. 

[89] Sf. Mc. Suzana este prăznuită în data de 15 decembrie. 

[90] Sf. Teofana este prăznuită în data de 16 decembrie. 

[91] Sf. Aglaia este prăznuită în data de 19 decembrie. 

[92] Sf. Mc. Iuliana este prăznuită în data de 21 Decembrie. 

[93] Sf. Mc. Tesalonica este prăznuită în data de 19 Decembrie. 

[94] Sf.-le Mc. Teodota şi Anastasia sunt prăznuite în data de 22 Decembrie. 
[95] Sf. Mc. Vasila este prăznuită în data de 24 Decembrie. 

[96] Sf. Mc. Domna este prăznuită în data de 28 Decembrie. 

[97] Sf. Mc. Anisia este prăznuită în data de 30 Decembrie. 

[98] Cuv. Teodora din Cezareea este prăznuită în data de 30 Decembrie. 

[99] Sf. Mc. Eugenia este prăznuită în data de 24 decembrie. 

[100] Cuv Melania romana,este prăznuită în data de 31 ianuarie. 

[101] Sfanta Teodota, maica sfinţilor fără de arginţi s-a săvârşit în pace în data 2 
ianuarie. 

[102] Pomenirea Sf.-lor Mc. Hrisant şi Eufimia, cei ce odihnesc aproape de Sf. 
Acachie se face in 4 ianuarie. 

[103] Sf.-le Domnina şi Tatiana s-au săvârşit în pace în data de 5 ianuarie. 

[104] Sfanta Apolinaria din Sinclit a fost fiica, a lui Artemie, cârmuitorul 
Romei, de pe vremea împăratului Leon cel Mare. Este cinstită în data 4 ianuarie. 
[105] Sf. Sinclitichia este prăznuită în data 5 ianuarie. 

[106] Sf. Domnica era din cetatea Cartaginei de lângă Carhidon şi a trăit in 
perioada împăraţilor Teodosie, Leon şi Zenon, care au împărăţit între anii 474- 
491. Este prăznuită în data de 8 ianuarie. 

[107] Sf.-le Mc. Olimpiodora, Nemia Sunt cinstite în data de 31 ianuarie. 

[108] Sf. Mc. Vasilisa este cinstită în data de 8 ianuarie. 

[109] Sf. Mc. Tatiana din Roma şi Sf. Eutasia sunt cinstite în data de 12 
ianuarie. 

[110] Sf. Mc. Agni este prăznuită in 14 ianuarie. 

[111] Sf. Mc. Xenia este cinstită în data de 18 ianuarie. 

[112] Sf. Teodosia din Alexandria este cinstită în data de 12 ianuarie. 

[113] Sf. Mc. Agni a luat cununa muceniciei în data 21 ianuarie. 

[114] Preacuv. Xenia din Roma este cinstită în data de 24 ianuarie. 





[115] Sf. Xenia din Saint Petersburg este cinstită în data de 24 ianuarie şi || 
septembrie. 

[116] Sf. Mc. Eufrasia din cetatea Nicomidiei este cinstită în data de 19 
ianuarie. 

[117] Sf. Mc. Medula este cinstită în data de 25 ianuarie. 

[118] Sf. Mc. Haris este cinstită în data de 27 ianuarie. 

[119] Sf. Mc. Vevea este cinstită în data de 29 ianuarie. 

[120] Sf. Maria din Constantinopol este cinstită în data de 26 ianuarie. 

[121] Sf. Marciana cea socotită între Sf. Apostoli este cinstită în data de 27 
ianuarie. 

[122] Sf.-le Mc. Atanasia, Teodota, Teoctista şi Eudoxia au luat cununa 
muceniciei în data de 31 ianuarie. 

[123] Sf. Mc. Perpetua este cinstită în data de 1 februarie. 

[124] Sf. Mc. Teodula este cinstită în data de 5 februarie. 

[125]Sf. Pr. Ana este cinstită în data de 3 februarie. 

[126] Sfânta Agata din Sicilia este prăznuită în data de 5 februarie. 

[127] Sf. Mc. Fausta a câstigat cununa muceniciei în data de 6 februarie. 

[128] Sf.-le Mc. Marta şi Maria sunt cinstite în data de 8 februarie. 

[129] Sf. Mc. Enata din ţinutul Gaza şi Sf. Mc.Valentina din Cezareea sunt 
prăznuite în data de 10 februarie. 

[130] Sf. Pricscila este cinstită în data de 13 februarie. 

[131] Sf. Împărăteasă Teodora este cinstită în data de 11 februarie. 

[132] Sf. Pulcheria este cinstită în data de 17 februarie. 

[133] Preacuv. Maria este cinstită în data 12 februarie. 

[134] Sf. Mariamna, sora Sf. Ap. Filip este cinstită în data de 17 februarie. 

[135] Cuv. Maica Filoteia este cinstită în data 19 februarie. 

[136] Sf. Gorgonia este prăznuită în data de 23 februarie. 

[137] Sf. Mc. Antusa este prăznuită în data de 22 februarie. 

[138] Sf. Mc. Tea este cinstită în data de 23 februarie. 

[139] Sf. Mc. Chirana este cinstită în data de 28 februarie. 

[140] Sf. Mc. Fotini este cinstită împreună cu surorile sale în data de 26 
februarie. 

[141] Sf. Mc. Anatoli, Foto, Fotida, Paraschevi şi Chiriachi sunt prăznuite în 
data 26 februarie. 

[142] Sf.-le Chira şi Marana sunt cinstite în data de 28 februarie. 

[143] Preacuv. Mc. Evdochia este cinstită în data de 1 martie. 

[144] Sf. Domnina din Cir este cinstită în data de 1 martie. 

[145] Sf. Mc. Antonina este prăznuită în data de 1 martie. 

[146] Sf. Mc. Calinica, Vasilisa sunt prăznuite în data de 2 martie. 

[147] Sf. Mc. Iuliana, Sora Sf. Pavel este cinstită în data de 4 martie. 

[148] Sf. Piamun este cinstită în data de 3 martie. 

[149] Sf. Anastasia patriciana este prăznuită în data de 10 martie. 





[150] Pomenirea credincioasei Maria, sora lui Lazăr se face în data de 18 
martie. 

[151] Sf. Mc. Cristina din Persia este prăznuită pe 13 martie. 

[152] Pomenirea Sf. Mc. Ilaria împreună cu familia se face în data de 19 martie. 

[153] Sf.-le Mc. Alexandra, Claudia, Rufrasia, Matrona, Iuliana, Eufimia şi 
Teodosia sunt prăznuite în data 19 martie. 

[154] Sf. Drosida este cinstită în data de 22 martie. 

[155] Sf. Mc. Calinica sunt Vasilisa pomenite în data de 22 martie. 

[156] Sf. Mc. Pelaghia şi Teodosia sunt prăznuite în data de 25 martie. 

[157] Sf.-le Mc.Ana, Alla, Varis, Moico, Mamica, Birgo şi Animais sunt 
prăznuite în data de 26 martie. 

[158] Sf. Mc. Matroana din Tesalonic este cinstită în data de 27 martie. 

[159] Sf. Maria Egipteanca este prăznuită în data de 1 aprilie. 

[160] Preacuv. Teodora din Tesalonic este cinstită în data de 5 aprilie. 

[161] Preacuv. Maica Platonida este cinstită în data de 6 aprilie. 

[162] Sf. Evula maica Sf. Pantelimon este cinstită în data de 30 martie. 

[163] Sf. Mc. Fervuta este pomenită în data de 4 aprilie. 

[164] Sf. Mc. Teodora din Didim este cinstită în data de 5 aprilie. 

[165] Sf. Mc. Achilina este prăznuită în data de 7 aprilie. 

[166] Sf. Pr. Olda este prăznuită în data de 10 aprilie. 

[167] Preacuv. Trifina din Cizic este prăznuită în data de 11 aprilie. 

[168] Cuv. Antusa este prăznuită în data de 12 aprilie. 

[169] Sf. Mc. Tomaida este prăznuită în data de 14 aprilie. 

[170] Sf.-le Mc. Vasilisa, Anastasia sunt prăznuite în data de 15 aprilie. 

[171] Sf.-le Mc. Harisa, Nichi, Galini, Calida, Nunehia, Vasilisa şi Teodora sunt 
cinstite în data de 16 aprilie. 

[172] Sf.-lor Mc. fecioare Agapia, Irina şi Hionia sunt cinstite în data de 16 
aprilie. 

[173] Sf. Mc Irina este cinstită în data de 16 aprilie. 

[174] Preacuv. Maica Atanasia este prăznuită în data de 18 aprilie. 

[175] Sf. Mc. Alexandra este prăznuită în data de 21 aprilie. 

[176] Preacuv. Maica Elisabeta este cinstită în data de 24 aprilie. 

[177] Sf. Mc. Fihpia este cinstită în data de 21 aprilie. 

[178] Sf. Mc. Nichi este prăznuită în data de 25 aprilie. 

[179] Sf. Glafira şi Sf. lusta sunt prăznuite în data de 26 aprilie. 

[180] Sf. Mc. Cherchira este prăznuită în data de 28 aprilie. 

[181] Sf. Arghira este prăznuită în data de 30 aprilie. 

[182] Cuv. Isidora este prăznuită în data de | mai. 

[183] Sf. Mc. Zoe este prăznuită în data de 2 mai. 

[184] Sf. Mc. Mavra este prăznuită în data de 3 mai. 

[185] Sf. Mc. Pelaghia din Tars este prăznuită în data de 4 mai. 

[186] Sf. Monica este prăznuită în data de 4 mai. 

[187] Sf. M. Mc. Irina este prăznuită în data de 5 mai. 





[188] Sf.-le Mc. Calinica şi Achilina sunt prăznuite în data de 9 mai. 

[189] Sf. Mc. Glicheria este prăznuită în data de 13 mai. 

[190] Sf. Mc. lunia este cinstită în data de 17 mai. 

[191] Sf. Mc. fecioara Hristina este prăznuită în data de 18 mai. 

[192] Sf.-le Mc. 'Tecusa, Alexandra, Claudia, Faini, Eufrasia, Matroana şi lulia 
sunt pomenite în data de 18 mai. 

[193] Sf.-le Mc. Chiriachi, Teotimi sunt cinstite în data de 19 mai. 

[194] Sf. Mc. Sofia este prăznuită în data de 22 mai. 

[195] Sf.-le Mc. Marchiana, Paladia, Sosona şi Cristina sunt cinstite în data de 
24 mal. 

[196] Sf. Mc. Elena este cinstită în data de 26 mai. 

[197] Sf. Mc. Eliconida este prăznuită în data de 28 mai. 

[198] Sf. Eufimia este prăznuită în data de 16 mai. 

[199] Sf. Anastaso este prăznuită în data de 18 mai. 

[200] Sf. Elena împărăteasa, este prăznuită în data de 21 mai. 

[201] Sf. Maria lui Cleopa este prăznuită în data de 23 mai. 

[202] Sf. Mc. Teodosia din Tir este prăznuită în data de 29 mai. 

[203] Sf. Mc. Teodosia din Constantinopol este prăznuită în data de 29 mai. 
[204] Sf. Mc. Harita este cinstită în data de 1 iunie. 

[205] Cuv. eria este prăznuită în data de 3 iunie. 

[206] Sf. Mc. Paula este prăznuită în data de 3 iunie. 

[207] Cuv Clotida regina francilor prăznuită în data 3 iunie. 

[208] Sf. Cuv. Sofia din Tracia este prăznuită în data de 4 iunie. 

[209] Sf. Maria şi Marta surorile lui Lazăr sunt prăznuite în data 4 iunie. 
[210] Sf.-le Esia, Sosana şi Sf. Sevastiana sunt prăznuite în data de 7 iunie. 
[211] Cuv Melania este prăznuită în data de 8 iunie. 

[212] Sf. Mc. Potamiani este prăznuită în data de 7 iunie. 

[213] Sf. Mc. Caliopia este prăznuită în data de 8 iunie. 

[214] Sf.-le Mc. Tecla, Mariamni, Marta, Maria şi Enata sunt pomenite în data 
de 9 iunie. 

[215] Sf. Mc. Antonina este prăznuită în data de 10 iunie. 

[216] Cuv. Pansemnia este prăznuită în data de 10 iunie. 

[217] Sf. Mc. Antonina este prăznuită în data de 11 iunie. 

[218] Preacuv. Ana este prăznuită în data de 13 iunie. 

[219] Sf. Mc. Achilina este prăznuită în data de 13 iunie. 

[220] Sf. Mc. Gravs este prăznuită în data de 15 iunie. 

[221] Sf. Mc. Vasilisa este prăznuită în data de 21 iunie. 

[222] Sf. Mc. luliana este prăznuită în data de 22 iunie. 

[223] Sf.-le Mc.Leonida, Livia şi Evtropia sunt prăznuite în data de 25 iunie. 
[224] Sf. Mc. Agripina este prăznuită în data de 23 iunie. 

[225] Preacuv. lulita este prăznuită în data de 14 iunie. 

[226] Sf.-le Vasa, Paula şi Agatonica sunt prăznuite în data de 23 iunie. 
[227] Sf. Elisabeta este cinstită în data de 24 iunie. 





[228] Sf. Mc. Fevronia este cinstită în data de 25 iunie. 

[229] Sf. loana este prăznuită în data de 27 iunie. 

[230] Preacuv. Marta este cinstită în data de 4 iulie. 

[231] Sf. Mc. Teodota este prăznuită în data de 3 iulie. 

[232] Sf.-le Mc. Chiprila, Aroa şi Luchia sunt prăznuite în data de 4 iulie. 
[233] Sf. Asclipia este prăznuită în data de 4 iulie. 

[234] St. Mc Marta soția Sf. Martin, este cinstită în data de 6 iulie. 
[235] Sf. Mc. Chiriachi este prăznuită în data de 7 iulie. 

[236] Sf. Mc. Eufimia este prăznuită în data de 11 iulie. 

[237] Sf. Mc. Lucia din provincia italiană Campania este prăznuită în data de 6 
iulie. 

[238] Sf. Olga este prăznuită în data de 11 iulie. 

[239] Sf. Veronica este prăznuită în data de 12 iulie. 

[240] Sf. Mc. Golinduh este prăznuită în data de 13 iulie. 

[241] Cuv. Sara este prăznuită în data de 13 iulie. 

[242] Sf. Mc lulita este prăznuită în data de 15 iulie. 

[243] Sf. Mc Marina este prăznuită în data de 17 iulie. 

[244] Preacuv. Macrina este prăznuită în data de 19 iulie. 

[245] Sf. Maria Magdalena este prăznuită în data de 22 iulie. 

[246] Sf. Mc. Marcela din Chios este prăznuită în data de 22 iulie. 
[247] Cuv. Ana este prăznuită în data de 23 iulie. 

[248] Sf. Mc. Hristina este prăznuită în data de 24 iulie. 

[249] Cuv. Olimpiada este prăznuită în data de 25 iulie. 

[250] Sf. Mc. Parascheva din Roma este prăznuită în data de 26 iulie. 
[251] Cuv. Maica Eupraxia este prăznuită în data de 25 iulie. 

[252] Cuv. Mc. Oreozila este prăznuită în data de 26 iulie. 

[253] Sf. Mc. lerusalima este prăznuită în data de 26 iulie. 

[254] Sf. Mc. Drosis este prăznuită în data de 28 iulie. 

[255] Cuv. Maica Antuza este prăznuită în data de 26 iulie. 

[256] Cuv. Maica Irina este prăznuită în data de 28 iulie. 

[257] Sf. Mc. Teodota este prăznuită în data de 29 iulie. 

[258] Sf. Mc. lulita este prăznuită în data de 30 iulie. 

[259] Sf. Mc. Solomonia este prăznuită în data de 1 august. 

[260] Sf. Salomeea este prăznuită în data de 3 august. 

[261] Sf. Mc. Evdochia din Anatolia este prăznuită în data de 4 august. 
[262] Sf. Nona este prăznuită în data de 5 august. 

[263] Sf. Preacuv. Potamia este prăznuită în data de 7 august. 

[264] Sf. Teodora de la Sihla este prăznuită în data de 7 august. 

[265] Pr. Cuv. Potamia este prăznuită în data de 7 august. 

[266] Sf. Mc. Maria Patrichia este prăznuită în data de 9 august. 
[267] Sf. Xeni (împărăteasa Irina) este prăznuită în data 13 august. 
[268] Sf. Evdochia este prăznuită în data de 13 august. 

[269] Sf. Mc. luliana cea aproape de Strovil, este prăznuită în data de 18 august. 





[270] Sf. Mc. Vasa este prăznuită în data de 21 august. 

[271] Sf. Teoclita este prăznuită în data de 21 august. 

[272] Sf. Mc. Antusa este prăznuită în data de 22 august. 

[273] Sf. Mc. Natalia este prăznuită în data de 26 august. 

[274] Sf. Mc. Eutalia din Sicilia este prăznuită în data de 27 august. 
[275] Sf. Antusa este prăznuită în data de 27 august. 

[276] Cuv. Teodora din Tesalonic este prăznuită în data de 29 august. 
[277] Cuv. Vriena este prăznuită în data de 30 august. 

[278] Sf. Pr. Ana, fuca lui Fanuel, este prăznuită în data de 28 august. 


(Acatistul este tipărit cu binecuvântarea părintelui Pantelimon -„preotul 
albinelor”de la Ghighiu lacum la Mânăstirea Turnu din Satul Târgşoru 
Vechi, judeţul Prahova, în apropierea oraşului Ploieşti.], cu îndemnul: “Să 
ajungă la femeile credincioase care au nevoie de el!”) 





Paraclisul Sfintelor slăvitelor femei mironosiţe 


Facere, în Sfântul Munte al Athonului, a ieromonahului Athanasie Simono- 
petritul, imnograful Sfintei şi Marii Biserici a lui Hristos 


[De este preot, zice: Binecuvântat este Dumnezeul nostru...] 


Iar de nu este preot, zice: Pentru rugăciunile Sfinților părinților noştri, Doamne 
lisuse Hristoase, Dumnezeul nostru, miluieşte-ne pre noi. 


Strana: 


Împărate ceresc, Mângâietorule, Duhul Adevărului, care pretutindenea eşti, 
şi toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 





Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de față, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. 
Strana: Amin. ] 


Dacă nu va fi preot de faţă, diaconul, monahul sau mireanul, va rosti: Pentru 
rugă-ciunile Sfinților părinţilor noştri, Doamne lisuse Hristoase, Dumnezeul 
nostru, miluieşte-ne pe noi. Amin. 


Strana: Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 





8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Auzi-mă, Doamne, întru dreptatea Ta, şi să nu intri la judecată cu robul Tău. 
Auzi-mă, Doamne, întru dreptatea Ta, şi să nu intri la judecată cu robul Tău. 
Duhul Tău cel bun mă va povăţui la pământul cel drept. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori). 


Și îndată se cântă, pe glasul al 3-lea: Dumnezeu este Domnul şi S-a arătat 
nouă. Bine este cuvântat Cel ce vine întru numele Domnului. (de 3 ori), apoi: 


Iar apoi troparele, glasul 4, asemenea cu: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


De-a Învăţătorului iubire rănite, către mormântul cel prea sfânt alergat-aţi să 
ungeţi cu evlavie al Său trup prea curat; acolo aţi şi auzit de la îngeri vestirea, o, 
mironosiţelor, a Învierii slăvite! Şi-a nesimţirii piatră prăvăliţi de pe a noastră 
trândavă inimă. 


Slavă Tatălui şi Fiului şi Sfântului Duh. (acelaşi sau al hramului;) Și acum şi 
pururea şi în vecii vecilor, al Născătoarei de Dumnezeu. asemenea 


Nu vom tăcea, de Dumnezeu Născătoare, de a grăi noi stăpânuile tale; că pentru 
noi de n-ai fi stat solind la Hristos, cine ne-ar fi izbăvit dintr-atâtea primejdii; 
sau cine ne-ar fi păzit nerobiţi până acuma; nu vom lipsi, dar, de a te ruga, că 
mântui pururi, Stăpână, pe robii tăi. 





1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canonul 


Al cărui acrostih în limba elină este: «Înmiresmaţi sufletele noastre, Sfintelor 
mironosițe. A(thanasie)y 


Cântarea 1, glasul al VIII-lea: 


Irmos: Apa trecând-o ca pe uscat, şi din răutatea egiptenilor scăpând, israe- 
liteanul, striga: Izbăvitorului şi Dumnezeului nostru să-l cântăm. 


Stih: Sfintelor de mir purtătoare, mijlociţi pentru noi. 





Cu mirul cel tainic înmiresmaţi sufletele care pomenirea v-o prăznuiesc, şi prea 
luminata bucurie a Învierii în inimi sădiţi-ne-o. 


Stih: Sfintelor de mir purtătoare, mijlociţi pentru noi. 


Cu ardoare iubitu-L-aţi pe lisus mai presus de toate, purtătoarelor de mir, de 
aceea și frica alungând-o, la al Său mormânt împreună ați alergat. 


Slavă Tatălui şi Fiului şi Sfântului Duh. 


Plinit-aţi cuvintele lui Hristos cu desăvârşire, prea cinstitelor femei, de aceea şi 
pe noi să ne faceţi sârguincioși plinitori ai acelora. 


Şi acum şi pururea şi în vecii vecilor. 


Cu milă priveşte către noi toţi ce cântăm, Curată, pătimirea Fiului tău şi dumne- 
zeiasca Inviere, care-au lucrat mântuire celor căzuţi. 


Cântarea a 3-a 

Irmos: Doamne, Cela ce ai făcut cele de deasupra crugului ceresc şi ai zidit Bi- 
serica, Tu pe mine mă întăreşte întru dragostea Ta, că Tu eşti marginea doririlor 
şi credincioşilor întărire, Unul lubitorule de oameni. 

Stih: Sfintelor de mir purtătoare, mijlociţi pentru noi. 

Răstignit voi văzându-L şi coborât de pe Lemn, pe Cel ce-i Stăpân peste toate 
înmiresmatu-L-aţi. Și pe noi, sfintelor, învredniciți-ne tainic cu duhovnicescul 
mir să-L ungem pururea. 

Stih: Sfintelor de mir purtătoare, mijlocii pentru noi. 

Dumnezeu în fiinţă ce s-a făcut om în trup pentru mântuirea de obşte crezut-aţi 
pe Hristos. Către Acela soliți ca în credinţa cea dreaptă să umblăm netulburaţi, 
de mir purtătoarelor! 

Slavă Tatălui şi Fiului şi Sfântului Duh. 

Cu a „cântării“ Mireasă, care-a strigat către Cel pe care-L iubea cu ardoare, ase- 
mănatu-v-aţi, că, tânguindu-vă, cu ale dragostei lacrimi trupul Mirelui aţi uns, 


mironosiţelor! 


Şi acum şi pururea şi în vecii vecilor. 





Intr-ale Patimei zile şi-a punerii în mormânt, le-ai aflat pe mironosiţe cu tine- 
ntristându-se, şi grăbindu-vă la groapă, Maică Fecioară, pe Hristos văzutu-L-aţi 
zicând: „Bucuraţi-vă!“ 


Stihuri: 


Acoperă cu mijlocirea femeilor de mir purtătoare pe cei ce cinstesc Patima şi 
Invierea Ta, şi-n loc de mir, harul Mângâietorului ne dăruieşte. 


Caută cu milostivire, de Dumnezeu Născătoare prea lăudată, spre necazul meu 
cel cumplit al trupului și vindecă durerea sufletului meu. 


[Preotul zice ectenia: Miluieşte-ne pe noi, Dumnezeule..., şi pomeneşte pe cei 
pentru care se face paraclisul. 

Strana: Doamne miluieşte (de 12 ori); 

Ecfonisul: Că milostiv şi iubitor de oameni... ] 

Dacă nu este preot, se zice îndată: 

Sedealna, glasul al 2-lea, asemenea cu: „Rugătoare fierbinte.“ 

Pe Mirul Hristos cu miruri îngropatu-L-aţi, şi-apoi la mormânt dimineaţa gră- 
bitu-v-aţi, dar acolo limpede înviat văzându-L, precum a zis, de bucurie sfântă 
v-aţi umplut, pe care şi nouă dăruiți-ne-o. 


Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfintelor de mir purtătoare, mijlociţi pentru noi. 


Sufletească dârzenie celor ce-n al vieţii vifor se zbuciumă dăruiți, mironosiţelor, 
căci cu îndrăzneală la mormânt ați mers. 


Stih: Sfintelor de mir purtătoare, mijlociţi pentru noi. 


Intrecând voi hotarele firii femeiești, de mir purtătoarelor, întărire de la Dumne- 
zeu, în a noastră luptă dăruiți-ne. 


Slavă Tatălui şi Fiului şi Sfântului Duh. 





Auzirea cea veselă despre Invierea Mântuitorului cu osârdie vestiţi-ne-o, o, 
sobor prea sfânt al miroforelor! 


Şi acum şi pururea şi în vecii vecilor. 


Veselitu-te-au îngerii cu vestea Invierii Celui născut al tău, cu aceeaşi veseleşte 
dar pe cei ce te laudă cu dragoste. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel 
prea înalt; pacea Ta dă-o nouă, lubitorule de oameni. 


Stih: Sfintelor de mir purtătoare, mijlociţi pentru noi. 


Intunericul risipitu-s-a, miroforelor, prin strălucirea Invierii lui Hristos, ci lumi- 
nate şi pe noi luminaţi-ne. 


Stih: Sfintelor de mir purtătoare, mijlociţi pentru noi. 


Ca o lespede de păcate avem pe suflete, ci cu solirea voastră, sfintelor, rosto- 
goliţi-o ca îngerul pe-a mormântului. 


Slavă Tatălui şi Fiului şi Sfântului Duh. 


A patimilor grea ruşine mă împiedică să mă apropii cu căldură de Hristos, dar 
voi, miroforelor, prea curat arătați-mă. 


Şi acum şi pururea şi în vecii vecilor. 


Precum L-ai văzut, Preacurată, pe lisus înviat şi te-ai umplut de bucurie atunci, 
tot aşa dă-ne și nouă vederea Aceluia. 


Cântarea a 6-a 
Irmos: Rugăciunea mea voi înălța către Domnul şi Lui voi spune mâhnirile 


mele; că sufletul meu s-a umplut de răutăţi şi viaţa mea s-a apropiat de iad. Dar 
ca lona mă rog: Dumnezeule, din stricăciune scoate-mă. 


Stih: Sfintelor de mir purtătoare, mijlociţi pentru noi. 





Lepădat-aţi pe cele vremelnice, amăgirea lor cea rea deslușind-o, şi lui Hristos, 
Impăratul cel veşnic, a-l sluji cu credinţă v-aţi rânduit. Pe Acela a-L urma şi noi 
cu ale voastre soliri întăriți-ne. 


Stih: Sfintelor de mir purtătoare, mijlociţi pentru noi. 


Ale vieţii graiuri auzitu-le-aţi şi învierea lui Hristos aţi văzut-o, lumii întregi pe 
Acesta vestindu-L desăvârşit Dumnezeu şi om de asemenea. Cu ale voastre 
mijlociri dintr-a Lui plinătate pliniți-ne. 


Slavă Tatălui şi Fiului şi Sfântului Duh. 
Devenit-aţi prea sfințite trâmbiţe ale Celui înviat, în toată lumea, căci risipind 


idoleasca-nşelare, călăuzit-aţi la viață noroadele, de-aceea vă rugăm cu sârg 
adevărata viaţă să moştenim. 


Şi acum şi pururea şi în vecii vecilor. 

Idolii din pătimaşa-mi inimă depărtează-i, prea curată Fecioară, şi ca pe-un dar 
prea cinstit dăruieşte-mi mântuitoarea chemare a Numelui, prin care tainic min- 
tea mea de Hristos să se lege de-a pururea. 


Stihuri: 


Acoperă cu mijlocirea femeilor de mir purtătoare pe cei ce cinstesc Patima şi 
Invierea Ta, şi-n loc de mir, harul Mângâietorului ne dăruieşte. 


Curată, care prin cuvânt pe Cuvântul în chip netâlcuit L-ai născut în zilele din 
urmă, nu înceta rugându-L, ca una ce ai îndrăznire de Maică. 


[Preotul zice Ectenia mică şi pomeneşte iarăşi ca după cântarea a 3-a; apoi] 
Condacul glasul al 2-lea: 


Condacul, glas 2: Păzitoarea creştinilor nebiruită, rugătoare către Făcătorul 
neîncetată, nu trece cu vederea glasurile de rugăciune ale păcătoşilor, ci sâr- 
guieşte ca o bună spre ajutorul nostru, care cu credinţă strigăm ţie: Grăbeşte 
spre rugăciune şi te sileşte spre mijlocire, pururea păzind Născătoare de Dumne- 
zeu pe cei ce te cinstesc pe tine. 


Mironosiţelor, Stăpânului rugați-vă pentru cei ce vi se-nchină, cerându-vă 
dumnezeieştile rugăciuni înălțate către EI, să dea izbăvire ca un Bun din încer- 





Cări şi din nevoi şi din toate împrejurările; toată vina să o şteargă, păcatele să le 
ierte şi Împărăția cea de Sus să ne-o dea, milostivindu-Se. 


Prochimen, glasul al 4-lea: Minunat este Dumnezeu întru sfinții Săi. 


Stih: Sfinţilor celor ce sunt în pământul Lui minunate a făcut Domnul toate 
voile Sale întru dânşii. 


Evanghelia 


Din Sfânta Evanghelie de la Luca citire. (XXIV, 1-12) 


1. Jar în prima zi după Sâmbătă, foarte de dimineaţă, au venit ele la mormânt, 
aducând miresmele pe care le pregătiseră. 

2. Și au găsit piatra răsturnată de pe mormânt. 

3. Și intrând, nu au găsit trupul Domnului lisus. 

4. Și fiind ele încă nedumerite de aceasta, iată doi bărbaţi au stat înaintea lor, 
în veşminte strălucitoare. 

5. Şi, înfricoşându-se ele şi plecându-şi feţele la pământ, au zis aceia către 
ele: De ce căutaţi pe Cel viu între cei morţi? 

6. Nu este aici, ci S-a sculat. Aduceţi-vă aminte cum v-a vorbit, fiind încă în 
Galileea, 

7. Zicând că Fiul Omului trebuie să fie dat în mâinile oamenilor păcătoşi şi 
Să fie răstignit, iar a treia zi Să învieze. 

8. Și ele şi-au adus aminte de cuvântul Lui. 

9. Şi întorcându-se de la mormânt, au vestit toate acestea celor unsprezece şi 
tuturor celorlalți. 

10. Iar ele erau: Maria Magdalena, şi Ioana şi Maria lui Iacov şi celelalte 
împreună cu ele, care ziceau către apostoli acestea. 

11. Şi cuvintele acestea au părut înaintea lor ca o aiurare şi nu le-au crezut. 
12. Și Petru, sculându-se, a alergat la mormânt şi, plecându-se, a văzut giul- 
giurile singure zăcând. Și a plecat, mirându-se în sine de ceea ce se 
întâmplase. 


Slavă Tatălui şi Fiului şi Sfântului Duh. glasul al 2-lea 


Pentru rugăciunile de mir purtătoarelor, Milostive, curăţeşte mulțimea 
greșalelor noastre. 


Şi acum şi pururea şi în vecii vecilor. 





Pentru rugăciunile Născătoarei de Dumnezeu, Milostive, curățeşte mulțimea 
greșalelor noastre. 


ŞI stihira, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-mă, Dumnezeule după mare mila Ta şi după mulțimea îndu- 
rărilor Tale şterge fărădelegea mea. 


Piatra fărdelegilor întunecate şi grele, ce ne-apasă sufletul, o aţi răsturnat, 
mironosiţelor! Iară groasa negură a deznădăjduirii ca pe un nor o aţi risipit vă- 
zând voi lespedea dată la o parte de pe mormânt. Şi glas aţi auzit atunci zicând: 
„Bucuraţi-vă pururea!““, în lumea întreagă vestind învierea lui Hristos, căruia 
grabnic rugați-vă pentru a noastre suflete. 


[Preotul zice rugăciunea: Mântuieşte, Dumnezeule, norodul Tău... 
Strana: Doamne miluieşte (de 12 ori); apoi 

Ecfonisul: Cu mila și cu îndurările... ] 

Cântarea a 7-a 


Irmos: Feciorii lui Israil strămutați din ludeca în Babilon oarecând, cu credinţa 
Treimii văpaia cuptorului au călcat-o cântând: bine eşti cuvântat, Dumnezeul 


părinților noştri. 


Stih: Sfintelor de mir purtătoare, mijlociţi pentru noi. 


Infrângând toată frica, la mormânt aţi ajuns, de mir purtătoarelor, şi, văzând pe 
cei doi îngeri la locul îngropării, de bucurie umplutu-v-aţi; acesteia și pe noi 
părtaşi a fi ne faceți. 


Stih: Sfintelor de mir purtătoare, mijlociţi pentru noi. 

Rugăciune să faceţi către Cel înviat, de mir purtătoarelor, din suflet să ne piardă 
pricina întristării şi să pună în locul ei a Invierii bucurie, ca toți să-L slăvim pe 
E. 

Slavă Tatălui şi Fiului şi Sfântului Duh. 


Ca un alt mir să fie a lacrimilor curgere, miroforelor, pe care dăruiți-o celor ce 
pomenirea v-o plinim bucurându-ne, ca să ne curăţim de-a noastră întinăciune. 





Şi acum şi pururea şi în vecii vecilor. 

Intristatu-te-ai foarte pe lisus răstignit văzându-L, Stăpâna mea; dar mare bu- 
curie avut-ai, căci întâia înviat tu văzutu-L -ai. Această bucurie şi nouă ne-o dă- 
ruieşte. 

Cântarea a 8-a 

Irmos: Pe Împăratul ceresc... 


Stih: Sfintelor de mir purtătoare, mijlociţi pentru noi. 


Lepădând grija pentru viaţa aceasta, arătaţi-ne, sfintelor, vrednici ca mai întâi de 
toate să grijim de mântuire. 


Stih: Sfintelor de mir purtătoare, mijlociţi pentru noi. 


Pe Stăpânul L-aţi urmat cu inima toată, femeilor de mir purtătoare, sădiți a Lui 
iubire şi-n inimile noastre. 


Binecuvântăm pe Tatăl, pe Fiul şi pe Sfântul Duh, Domnul. 


Fiind prea pline de-a Invierii lumină, la aceasta părtași să ne faceți pe noi, care 
cu râvnă vă cinstim pomenirea. 


Şi acum şi pururea şi în vecii vecilor. 


Dragostea Fiului tău, Preacurată, să rănească ale noastre inimi spre moştenirea 
Raiului prea dulce. 


Stih: Să lăudăm, bine să cuvântăm şi să ne închinăm Domnului, cântându-l și 
preaînălțându-L pe Dânsul întru toţi vecii. 


Irmosul: Pe Împăratul ceresc, pe care Îl laudă îngereștile cete, cântaţi-L și prea 
înălțaţi-L, noroade, totdeauna. 


Cântarea a 9-a 
Irmos: Cu adevărat te mărturisim pe tine Născătoare de Dumnezeu noi cei 
mântuiţi prin tine, Fecioară curată, împreună cu Cetele cele fără de trup, mă- 


rindu-te pe tine. 


Stih: Sfintelor de mir purtătoare, mijlociţi pentru noi. 





Zapisul să mi-l ştergeţi, cel cu păcate grele, prin rugăciunile voastre la Domnul 
Hristos, şi arătați-mă părtaş al Invierii Lui. 


Stih: Sfintelor de mir purtătoare, mijlociţi pentru noi. 


Putere dăruiți-mi să merg după Stăpânul aşa cum voi, miroforelor, aţi umblat, şi 
Impărăției din ceruri învredniciţi-mă. 


Slavă Tatălui şi Fiului şi Sfântului Duh. 


De-a patimilor tină mintea izbăviţi-mi şi mă stropiţi, miroforelor, cu tainicul mir 
al rugăciunilor voastre aduse Stăpânului. 


Şi acum şi pururea şi în vecii vecilor. 


Fecioară prea curată, pe Fiul tău roagă-L, cu cele care L-au uns şi L-au văzut 
înviat, să dăruiască în lume pacea şi mila Sa. 


Cuvine-se cu adevărat să te fericim, Născătoare de Dumnezeu, cea pururea 
fericită și prea nevinovată şi Maica Dumnezeului nostru. Ceea ce eşti mai 
cinstită decât heruvimii și mai mărită fără de asemănare decât serafimii, care 
fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Și megalinariile: 


Bucură-te, corul dumnezeiesc: loana lui Huza cu Maria lui lacov, Suzana, Salo- 
mea, Maria Magdalena cu prea nevinovata Maică a Domnului. 


Trupul lui lisus v-aţi învrednicit să-l ungeţi cu miruri, iar apoi v-aţi încredințat 
de-a Lui Inviere, purtătoarelor de miruri, primind cele dintâi vestea la ușa mor- 


mântului. 


A urma chemării dumnezeieşti şi mirul virtuţii a-l aduce Stăpânului faceţi-ne 
vrednici, miroforelor cinstite, pe noi cei ce credem în Invierea Lui. 


Și acestea două ale Maicii Domnului: 


Din tine, Născătoare de Dumnezeu, Dumnezeu Cuvântul întrupându-Se negrăit, 
covârşeşti, Fecioară, Oştirea cea cerească; ție, dar, îţi aducem cântare de laudă. 


Cu toate Oştirile îngereşti, cu Botezătorul, cu apostolii cei slăviţi şi cu tot 
soborul Sfinţilor, Preacurată, Fiului tău te roagă, toți să ne mântuim. 





Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru 
rugă-ciunile Sfinților părinților noştri, Doamne lisuse Hristoase, Fiul lui 


Dumnezeu, miluieşte-ne pe noi. Amin. 


Troparul Mironosiţelor, gl. 5, asemenea cu: „Pe Cuvântul cel fără de înce- 


ce 


Preacurata Fecioară, ca o verhovnică, cu Magdalena Maria şi ale lui Lazăr su- 
rori, ce-au slujit şi-au ascultat Cuvântul Tatălui, roage-se împreună cu Salomea 
şi Suzana, loana cea a lui Huza cu Maria lui Cleopa, să dobândim şi noi a lor 
dragoste. 


[Preotul zice ectenia: Miluieşte-ne pre noi, Dumnezeule..., 
Strana: Doamne miluieşte (de 3 ori), 

Încă ne rugăm pentru mila, viaţa, pacea..., 

Strana: Doamne miluieşte (de 3 ori), 





Încă ne rugăm să se păzească..., 

Strana: Doamne miluieşte (de 40 ori), 

Auzi-ne, Dumnezeule..., 

Strana: Doamne miluieşte (de 3 ori), 

iar preotul zice ecfonisul: Că milostiv; apoi face otpustul mic, fără însă a zice: 
Pentru rugăciunile...; după care cântăm] 


Tropar glasul al 2-lea, asemenea cu: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Vestea Învierii lui Hristos v-aţi învrednicit mai înainte decât toţi s-o primiţi, 
pentru aceea şi pe noi învredniciți-ne, de mir purtătoarelor, ca dumnezeieşte 
viaţa să ne-o săvârșim, pe voi cinstindu-vă, iar în ceea ce va să fie cu toţii să 
moştenim Raiul împreună cu cetele sfinților. 


Apoi, pe acelaşi glas: 


Stăpână, primește rugăciunile robilor tăi şi ne izbăveşte pre noi din toată nevoia 
şi necazul. 


Toată nădejdea mea spre tine o înalţ, Maica lui Dumnezeu, păzeşte-mă sub aco- 
perământul tău. 


[Şi preotul încheie zicând Pentru rugăciunile... ] 


Mirul înțelegător, al lui Hristos cel prea înmiresmat, peste noi revărsaţi-l, 
femeilor de mir purtătoare. 


(Acest Canon Paraclis a fost scris, cu ajutorul lui Dumnezeu celui Preasfânt, 
în Sfânta Mănăstire Simonos Petras, Sfântul Munte Athos, la 16.10.2015) 


Sursa: 
https://doxologia.ro/paraclisul-sfintelor-slavitelor-femei-mironosite 

Duminica a 3-a după Paşti (Ev. Marcu 15, 43-47; 16,1-8) 


(Mc. 15, 43) Şi venind Iosif cel din Arimateea, sfetnic ales, care aştepta şi el 
împărăţia lui Dumnezeu, şi, îndrăznind, a intrat la Pilat şi a cerut trupul lui 
Iisus. 


În ceasul al şaselea a fost răstignit. În ceasul al nouălea Şi-a dat duhul. Înainte 
de apusul soarelui a fost înmormântat. In ziua Sabatului a fost în pământ, în 
mormântul în care losif din Arimateea Il aşezase. 


(Sfântul Ignatie al Antiohiei, Către tralieni 9, traducere pentru Doxologia.ro 
de Lucian Filip) 


(Mc. 15, 43) Şi venind Iosif cel din Arimateea, sfetnic ales, care aştepta şi el 
împărăţia lui Dumnezeu, şi, îndrăznind, a intrat la Pilat şi a cerut trupul lui 
Iisus. 


Acesta era losif, cel care se ascundea să arate că era ucenic al Său. Acum deveni 
foarte curajos, după ce Hristos murise. Pentru că nu era o persoană simplă şi 
lipsită de importanţă. Era unul dintre cei aflaţi în conducere şi deosebiți cu tărie 
şi după cum vedem, şi curajos. Pentru că riscase și el să fie omorât, agonisind 
ura celorlalți prin ceea ce simţea față de lisus. A cerut trupul Său şi nu a 
renunțat până nu L-a primit. Și nu numai prin aceasta şi-a demonstrat dragostea 





şi curajul pentru EI, ci şi prin aşezarea Sa în noul mormânt (cf. Mt. 27, 60; Mc. 
15,40. Le. 23.55). 


(Sfântul loan Gură de Aur, Evanghelia după Matei, Omilia 85, traducere 
pentru Doxologia.ro de Lucian Filip) 


(Mc. 15, 44) lar Pilat s-a mirat că a şi murit şi, chemând pe sutaş, l-a întrebat 
dacă a murit de mult. 


După cum ne spune şi Evanghelia, cei ce erau de față au rămas uimiți de 
acestea: după ce S-a tânguit, prin care a arătat păcatul, şi-a dat de-ndată duhul. 
Cei care erau agățați pe cruce erau chinuiți de moarte. De aceea, tâlharilor li s- 
au zdrobit fluierele picioarelor, ca să moară mai repede şi să poată fi daţi jos de 
pe cruce înainte de ziua Sâmbetei (cf. In. 19, 31-32). Dar faptul că EI murise 
deja i-a mirat pe toți. Și noi citim că şi Pilat s-a mirat de acestea, atunci când 
trupul Domnului a fost cerut ca să fie îngropat (Mc. 15, 43-44). 


(Fericitul Augustin, Despre Sfânta Treime 4, 13, 16, traducere pentru 
Doxologia.ro de Lucian Filip) 


(Me. 15, 45) Și aflând de la sutaş, a dăruit lui Iosif trupul. 


Mântuitorul este aşezat în mormântul destinat altcuiva pentru că a murit pentru 
mântuirea altora. Căci ce avea EI de-a face cu un mormânt, cu care moartea nu 
avea nici o legătură? Ce avea EI de-a face cu un mormânt aici pe pământ, EI, 
Cel care are scaunul în ceruri? Ce avea El de-a face cu un mormânt, El, Cel care 
a stat în mormânt doar trei zile, nu ca un mort în groapă, ci ca unul ce se 
odihneşte ca într-un pat? (Is. 53, 9) 


(Fericitul Augustin, Armonia Evangheliilor 3, 22, traducere pentru 
Doxologia.ro de Lucian Filip) 


(Mc. 15, 46) Și Iosif, cumpărând giulgiu şi coborându-L de pe cruce, L-a 
înfăşurat în giulgiu şi L-a pus într-un mormânt care era Săpat în stâncă, şi a 
prăvălit o piatră la uşa mormântului. 


Înfumurarea celor bogaţi, care chiar și în morminte fiind nu se pot desprinde de 
bogăţiile lor, îşi primește osânda de la simplitatea și modestia mormântului 
Domnului. Din aceasta şi-a luat şi Biserica tradiţia, ca jertfa de pe altar să nu fie 
săvârşită învelind elementele în mătase sau în altceva colorat, ci în pânză albă, 
precum a fost înmormântat trupul Domnului în giulgiu curat (Mt. 27, 59; Mc. 
15, 46; Lc. 23, 53; In. 17, 40). 





(Beda venerabilul, Omilii la Evanghelii, traducere pentru Doxologia.ro de 
Lucian Filip) 


(Mc. 15, 46) Și Iosif, cumpărând giulgiu şi coborându-L de pe cruce, L-a 
înfăşurat în giulgiu şi L-a pus într-un mormânt care era săpat în stâncă, şi a 
prăvălit o piatră la uşa mormântului. 


Dacă trupul Său a rămas în mormânt, atunci când s-a coborât în lumea de jos? 
Toate acestea spuse mai sus arată nebunia celor care spun că Cuvântul S-a 
schimbat în oase şi carne (Cuvântul a asumat oasele şi carnea trupească - n.tr.). 
Pentru că, dacă ar fi fost aşa, n-ar mai fi fost nevoie de un mormânt. Pentru că 
trupul ar fi mers de unul singur să propovăduiască duhurilor din iad. Însă, fiind 
aşa cum era, El Însuși (Cuvântul - n.tr.) a mers să propovăduiască, în timp ce 
trupul înfăşurat în giulgiu de către Iosif a rămas pe Golgota (Mt. 27, 59-60; Mc. 
15, 46; Lc. 23, 53; In. 19, 40-41). Şi astfel, ni s-a demonstrat tuturor că trupul nu 
a fost Cuvântul, ci a fost trupul Cuvântului. 


(Sfântul Atanasie cel mare, Scrisoarea 59 către Epictet, traducere pentru 
Doxologia.ro de Lucian Filip) 


(Me. 16, 1) Și după ce a trecut ziua sâmbetei, Maria Magdalena, Maria, 
mama lui lacov, şi Salomeea au cumpărat miresme, ca să vină să-L ungă. 


În vremea Vechiului Testament, sâmbetei i se aducea o cinste înaltă. Acum, sub 
Evanghelie, ziua de odihnă a fost transformată şi cinstită ca ziua Învierii 
Domnului. Înainte, ziua sâmbetei a aparţinut pedagogiei şi prescripţiilor Legii. 
Atunci când Însuși Stăpânul a venit şi le-a împlinit pe toate pentru noi, tot ceea 
ce a prefigurat venirea Sa a fost transformat. Vechea zi a sâmbetei a fost ca o 
lumânare aprinsă în noapte înainte de răsărirea şi apariția Soarelui (cf. In. 20, 
26; Evr. 8, 13; Apoc. 1, 10). 


(Sfântul Atanasie cel mare, Omilii, traducere pentru Doxologia.ro de Lucian 
Filip) 


(Me. 16, 1) Și după ce a trecut ziua sâmbetei, Maria Magdalena, Maria, 
mama lui Iacov, şi Salomeea au cumpărat miresme, ca Să vină să-L ungă. 


Femeile au fost primele care au prea slăvit pe Hristos Cel Înviat, iar apostolii 
primii care au suferit pentru El. Femeile erau pregătite cu miresme, iar apostolii 
pentru chinuri. Femeile au intrat în mormânt, iar apostolii aveau să intre curând 
în temnițe. Femeile s-au grăbit să-şi arate lauda, iar apostolii au îmbrăţişat 
lanţuri pentru El. Femeie au vărsat mir, iar apostolii şi-au vărsat sângele. 





(Petru Hrisologul, Predica 79, traducere pentru Doxologia.ro de Lucian 
Filip) 


(Mc. 16, 2)Şi dis de dimineaţă, în prima zi a Săptămânii (Duminică), pe când 
răsărea soarele, au venit la mormânt. 


Toate Evangheliile se referă la perioada când cerurile abia începeau să în- 
senineze la răsărit (cf. Mc. 28, 1; Mc. 16, 2; Lc. 24, 1; In. 20, 1). Insă acest lucru 
nu se petrece până când soarele nu începe să răsară. 


Pentru că noi înţelegem prin răsărit strălucirea împrăștiată de către soarele ce 
tocmai răsare. Marcu nu se află în dezacord cu ceilalți Evanghelişti, care spun 
fiind încă întuneric (In. 20, 1). Pentru că, atunci când se luminează de ziuă, ceea 
ce mai rămâne din noapte se trece pe măsură ce soarele continuă să răsară. 


(Fericitul Augustin, Armonia Evangheliilor 3, 24, 65, traducere pentru 
Doxologia.ro de Lucian Filip) 


(Mc. 16, 2)Şi dis de dimineaţă, în prima zi a Săptămânii (Duminică), pe când 
răsărea soarele, au venit la mormânt. 


In ceasul acestei preasfinte dimineţi ne-am învrednicit de un mare dar din slava 


biruinţei Domnului asupra morţii. Căci la ivirea zorilor acelei zile, femeile s-au 
deşteptat de slujirea pe care o aduceau Domnului. Duhovniceşte vorbind, noa- 
ptea deja se îndrepta către un răsărit ce începea să se ivească (cf. Mt. 28, 1; Mc. 
16, 2; Lc. 24, 1). EI, care este creatorul şi administratorul timpului, a înviat în 
timpul ultimei părți a nopții. Şi astfel, întreaga zi este transformată în sărbătoare, 
luminată de strălucirea învierii Sale. 


(Beda venerabilul, Omilii la Evanghelii 2, 7, traducere pentru Doxologia.ro 
de Lucian Filip) 


(Mc. 16, 2)Şi dis de dimineaţă, în prima zi a Săptămânii (Duminică), pe când 
răsărea soarele, au venit la mormânt. 


Aşa cum se spune în Evanghelie, citim că mironosiţele au venit la mormânt în 
seara ce se lăsa spre dimineața duminicii și înțelegem că s-au pornit spre 
mormânt de cu seară, dar n-au ajuns decât atunci când începea să se ivească 
dimineaţa duminicii, adică, au pregătit miresmele cu care voiau să ungă trupul 
lui Hristos (sâmbătă) seara, însă le-au adus la mormânt abia dimineaţa. 


Matei, pentru a fi concis, a scris despre aceasta cu mai puţine detalii (cf. Mt. 28, 
1), însă ceilalți evangheliști (Mc. 16, 1-2; Le. 24, 1) arată mult mai clar ordinea 





în care acestea s-au petrecut. După ce vineri Domnul a fost înmormântat, 
femeile au plecat de la mormânt şi au pregătit miresmele şi mirurile, atât cât au 
avut timp să o facă. Apoi, s-au oprit din munca lor din cauza zilei de sâmbătă, 
după porunca dată lor (cf. leş. 12, 16; 20, 8-10). Când ziua sâmbetei s-a terminat 
ŞI venise seara, vremea lucrului revenise. Fiind neclintite în evlavia lor, au adus 
miresmele pe care n-au apucat să le termine de pregătit (despre care vorbeşte 
Marcu), ca să poată să-L ungă (Mc. 16, 1). 


(Beda venerabilul, Omilii la Evanghelii 2, 7, traducere pentru Doxologia.ro 
de Lucian Filip) 


(Me. 16, 3) Și ziceau între ele: Cine ne va prăvăli nouă piatra de la uşa 
mormântului? 


Este piatra de la uşa mormântul sau de la uşa inimilor voastre? De la mormânt 
sau din fața ochilor? Voi, ale căror inimii sunt zăvorâte, ai căror ochii sunt 
închiși, nu puteţi vedea slava mormântului deschis. Turnaţi uleiul pe care l-aţi 
adus, dacă vreţi să vedeţi slava, nu pe trupul Domnului, ci pe ochii inimilor 
voastre. Şi atunci, prin lumina credinţei, veți vedea ceea ce din lipsa credinţei 
zace acum ascuns în întuneric (Apoc. 3, 18). 


(Petru Hrisologul, Predica 82, traducere pentru Doxologia.ro de Lucian 
Filip) 


(Me. 16, 3) Și ziceau între ele: Cine ne va prăvăli nouă piatra de la uşa 
mormântului? 


Domnul şi Mântuitorul nostru a descoperit ucenicilor slava Învierii Sale treptat 
şi nu deodată, şi aceasta pentru că, fără îndoială, atât de marea era virtutea 
minunii, încât inimile slabe ale muritorilor n-ar fi putut înţelege (importanţa) 
acestor fapte deodată. Hristos a privit la fragilitatea celor care-L căutau. Celor 
care au fost primii la mormânt, atât femeilor aprinse de dragoste pentru EI, cât şi 
bărbaţilor, le-a arătat piatra răsturnată (cf. Mt. 28, 2; Mc. 16, 4; Lc. 24, 2; In. 20, 
1). Pentru că trupul Său nu mai era acolo, le-a arătat giulgiurile (cf. Lc. 24, 12; 
In. 20, 3-7) în care fusese înfășurat şi lăsat acolo singur. Apoi, femeilor care-L 
căutau cu ardoare, care erau zăpăcite în mintea lor de cele ce aflaseră despre El, 
le-a arătat o vedenie de îngeri (cf. Mt. 28, 1-5; Mc. 16, 1-6; Lc. 24, 1-10) care a 
fost dovada că a înviat. Astfel, după ce mai înainte a fost răspândită vestea 
Învierii Sale, Însuși Domnul puterilor şi Împăratul Slavei S-a descoperit și ne-a 
arătat un lucru înalt: a biruit moartea, din care gustase pentru o vreme. 


(Beda venerabilul, Omilii la Evanghelii 2, 9, traducere pentru Doxologia.ro 
de Lucian Filip) 





(Mc. 16, 4) Dar, ridicându-şi ochii, au văzut că piatra fusese răsturnată; căci 
era foarte mare. 


Nici piatra și nici peceţile mormântului nu L-au putut ţine pe Hristos închis. 
Moartea zace biruită de către EI, căci a călcat peste groapa de foc a iadului. 

Cu EI, o mulţime de sfinţi s-au ridicat la ceruri, 

Şi celorlalți S-a arătat, lăsându-i să-L atingă (cf. Mt. 27, 52-53; 28, 1-10; Le. 24, 
39-40; In. 20, 17; Fap. 1, 3). 


(Prudenţiu, Scene din istoria sacră, 43, Mormântul lui Hristos, traducere 
pentru Doxologia.ro de Lucian Filip) 


(Mc. 16, 4) Dar, ridicându-şi ochii, au văzut că piatra fusese răsturnată; căci 
era foarte mare. 


Îngerul a răsturnat piatra de la uşa mormântului nu ca să deschidă calea 
Domnului, ci ca să dovedească oamenilor că El deja înviase. Cum pântecele 
fecioarei a fost închis, aşa şi mormântul a fost închis, dar totuşi, EI a venit în 
lume prin pântecele ei închis şi a plecat din lume prin mormântul care era și el 
închis (deschiderea pântecelui la naşterea Sa este văzut ca o analogie a 
deschiderii mormântului la Învierea Sa - n.tr.). 


(Beda venerabilul, Omilii la Evanghelii 2, 7, traducere pentru Doxologia.ro 
de Lucian Filip) 


(Me. 16, 5) Și, intrând în mormânt, au văzut un tânăr șezând în partea 
dreaptă, îmbrăcat în veşmânt alb, şi s-au spăimântat. 


Evanghelistul Marcu ne spune că femeile au intrat în mormânt şi au văzut un 
tânăr şezând în partea dreaptă, îmbrăcat în veșmânt alb şi s-au spăimântat (Mc. 
16, 5). În versiunea de la Matei, piatra era deja răsturnată şi îngerul şedea 
deasupra ei (Mt. 28, 2; se pune problema dacă ele au văzut doi îngeri sau acelaşi 
înger de mai multe ori - n.tr.). Explicaţia ar putea fi aceea că Matei n-a spus 
nimic despre îngerul pe care L-au văzut atunci când au intrat în mormânt, iar 
Marcu n-a spus nimic despre cel pe care l-au văzut stând la ușă. În felul acesta, 
văzând doi îngeri, au presupus că sunt două arătări separate ale lor. 


(Fericitul Augustin, Armonia Evangheliilor 3, 24, 63, traducere pentru 
Doxologia.ro de Lucian Filip) 


(Me. 16, 5) Şi, intrând în mormânt, au văzut un tânăr şezând în partea 
dreaptă, îmbrăcat în veşmânt alb, şi s-au spăimântat. 





Ceea ce cunoaștem despre acesta, conform unei descrieri făcute de niște 
contemporani de-ai noştri care au fost în Ierusalim şi care, la întoarcere, ne-au 
consemnat în scris ceea ce au văzut acolo: era o cameră zăvorâtă şi săpată în 
piatră. Înălţimea ei era cât un om care îi putea atinge tavanul cu capul, stând în 
picioare. Intrarea era orientată spre răsărit, iar piatra de care ne vorbeşte 
Evanghelia era aşezată peste ea. Înăuntru, în dreapta cum intri, era locul special 
pregătit pentru aşezarea trupului Domnului, un loc lung de aproape doi metri şi 
înalt de un pic peste jumătate de metru. Deschiderea nu era ca la mormintele 
obișnuite, de deasupra, ci în întregime dintr-o parte, pe unde trupul putea fi 
aşezat înăuntru. 


(Beda venerabilul, Omilii la Evanghelii 2, 10, traducere pentru Doxologia.ro 
de Lucian Filip) 


(Me. 16, 5) Şi, intrând în mormânt, au văzut un tânăr şezând în partea 
dreaptă, îmbrăcat în veşmânt alb, şi s-au spăimântat. 


De ce un tânăr (cf. Mc. 16, 5)? Cei morţi, la înviere, după cum spune Apostolul, 
vor fi la măsura vârstei deplinătăţii lui Hristos (Efes. 4, 13), adică, la vremea 
tinereţii, care nu mai are nevoie de nici o dezvoltare şi care este liberă de orice 
slăbiciune, deplină în toate privinţele, având plinătatea puterii. 


(Sfântul Isidor de Sevilla, Hotărâri 1, 29, traducere pentru Doxologia.ro de 
Lucian Filip) 


(Mc. 16, 5) Și, intrând în mormânt, au văzut un tânăr şezând în partea 
dreaptă, îmbrăcat în veşmânt alb, şi s-au spăimântat. 


Să luăm aminte la ceea ce înseamnă că îngerul stătea în partea dreaptă. Căci 
partea stângă nu poate însemna decât această viaţă, iar partea cea dreaptă, viaţa 
veşnică. Şi astfel, de vreme ce Mântuitorul nostru a trecut dincolo de 
mortalitatea acestei vieți, așa cum se cuvine, şi îngerul care a venit să anunţe 
venirea Sa în viaţa cea veşnică, stă de-a dreapta. Și a venit îmbrăcat în alb 
pentru că anunţa bucuria acestei sărbători. 


(Sfântul Grigorie cel mare, Omilii 21, traducere pentru Doxologia.ro de 
Lucian Filip) 


(Me. 16, 5) Şi, intrând în mormânt, au văzut un tânăr şezând în partea 
dreaptă, îmbrăcat în veşmânt alb, şi s-au spăimântat. 





Aşa cum se cuvenea, se spune că vestitorul Invierii Sale şedea (Mt. 28, 2; Mc. 
16, 5), ca prin şederea sa să prefigureze pe Hristos, biruitorul celui ce a creat 
moartea, Care mai apoi se va înălța în scaunul veşnicei Sale împărăţii. 


Şederea pe tron este actul unui împărat, iar şederea la locul unei jertfe este actul 
unui Înalt Preot. Pentru că Mântuitorul nostru a binevoit să devină pentru noi 
atât împărat, cât şi preot în acelaşi timp; preot, ca să ne curăţească în întregime 
de păcate, fiind și jertfă prin pătimirile Sale, iar împărat, pentru ca să așeze peste 
noi O veşnică împărăție. Îngerii care au vestit Învierea Sa s-au arătat şezând ca 
să simbolizeze faptul că Hristos, după ce a biruit moartea, a plecat să-Şi ia 
înapoi scaunul Său din împărăţia cerească. Îngerii s-au arătat şi stând în picioare 
(Lc. 24, 4) pentru a ne arăta că Hristos mijlocește pentru noi în tainele Tatălui ca 
Mare Preot. 


(Beda  venerabilul, Omilii la Evanghelii 2, 7, 10, traducere pentru 
Doxologia.ro de Lucian Filip) 


(Mc. 16, 6) lar el le-a zis: „Nu vă înspăimântați! Căutaţi pe lisus 
Nazarineanul, Cel răstignit? A înviat! Nu este aici. lată locul unde L-au pus”. 


Când ne închinăm sfintei şi dătătoarei de viaţă cruci, înțelegem că ea este făcută 
dintr-un pom. Nu ne închinăm pomului în sine (Doamne fereşte), ci chipului ei 
ca un simbol al lui Hristos. Căci EI le-a spus, prevenindu-i, atunci se va arăta pe 
cer semnul Fiului Omului (Mt. 24, 30), referindu-se prin aceasta la cruce. 
Acelaşi lucru I-a spus şi îngerul femeilor: ştiu că pe Iisus cel răstignit Îl căutaţi 
(Mt. 28, 5; Mc. 16, 6). Şi Apostolul a spus: propovăduim pe Hristos cel răstignit 
(1 Cor. 1, 23). Pentru că sunt mulţi numiţi lisus şi mulţi care pretind a fi lisus, 
însă noi slăvim pe Cel răstignit. El nu spune străpuns, ci răstignit. De aceea, este 
de datoria noastră să slăvim semnul lui Hristos. Căci, oriunde ar fi semnul, 
acolo va fi şi Hristos. Însă nu se cuvine să ne închinăm materialului din care 
este alcătuit chipul crucii, chiar dacă este din aur sau din pietre preţioase. 


(Sfântul loan Damaschin, Credinţa Ortodoxă 4, 2, traducere pentru 
Doxologia.ro de Lucian Filip) 


(Mc. 16, 6) lar el le-a zis: „Nu vă înspăimântați! Căutaţi pe lisus 
Nazarineanul, Cel răstignit? A înviat! Nu este aici. lată locul unde L-au pus”. 


Învierea în care credem este aceea care a fost deja vădită în învierea Domnului 
nostru. Pentru că EI este cel care a înviat pe Lazăr după ce acesta a stat patru 
zile în mormânt (cf. In. 11, 1, 44), pe fiica lui Iair (cf. Mc. 5, 21-43) şi pe fiul 
văduvei (cf. Le. 7, 11-15). El este Cel care a înviat la porunca Tatălui după trei 
zile, Care este și chezăşia învierii noastre. Căci spune Hristos: Eu sunt învierea 





şi viaţa (In. 11, 25). Acum, Acelaşi care a scos pe Iona teafăr şi nevătămat din 
pântecele chitului după trei zile (lona 2, 1-10) şi care a scos pe cei trei tineri din 
cuptorul Babilonului și pe Daniel din gura leilor (Dan. 3, 1-30; 6, 1-28) are EI 
Însuși puterea să învieze. 


(Constituţiile Apostolice 5, 1, traducere pentru Doxologia.ro de Lucian Filip) 


(Mc. 16, 6) lar el le-a zis: „Nu vă înspăimântați! Căutaţi pe lisus 
Nazarineanul, Cel răstignit? A înviat! Nu este aici. lată locul unde L-au pus”. 


Hristos a murit, dar prin aceasta a înfrânt moartea; în El a sfârșit ceea ce ne 
înfricoşa pe noi pentru că a luat-o asupra Sa şi a biruit-o, precum un brav 
vânător prinde și junghie un leu (cf. 1 Sam. 17, 34-36). Unde este moartea? 
Caut-o în Hristos, căci nu mai există; însă a existat şi acum a murit. O, viaţă! O, 
moarte a morții! Fii şi tu cu inimă bună, căci va muri și în noi. Ceea ce s-a 
petrecut cu El se va petrece şi cu noi; moartea va muri şi din noi. Când? La 
sfârşitul lumii, la învierea morţilor, în care nădăjduim şi despre care nu avem 
nici o îndoială. 


(Fericitul Augustin, Predica 233, 3-4, traducere pentru Doxologia.ro de 
Lucian Filip) 


(Mc. 16, 6) lar el le-a zis: „Nu vă înspăimântați! Căutaţi pe lisus 
Nazarineanul, Cel răstignit? A înviat! Nu este aici. lată locul unde L-au pus”. 


Hristos a coborât la iad pentru a elibera pe cei ţinuţi acolo. Într-o clipă, a şters 
toată vechea noastră datorie dobândită sub Lege, ca să ne ducă în cer unde nu 
este moarte, ci numai viaţa cea veşnică. Prin botezul pe care tu, noule luminat, 
tocmai l-ai primit, te împărtăşeşti din aceste binecuvântări. Iniţierea ta în viața 
harului este chezăşia învierii tale. Botezul tău este făgăduinţa vieții cereşti. Prin 
scufundarea ta, ai imitat înmormântarea Domnului, iar când ai ieşit din apă te-ai 
făcut conştient doar de realitatea învierii... Harul Duhului lucrează într-un chip 
tainic în baptisteriu, iar înfățișarea exterioară nu trebuie să întunece minunea sa. 
În timp ce apa slujește ca instrument, harul este cel care renaște. Harul schimbă 
pe tot cel care este aşezat în baptisteriu precum sămânţa se transformă în 
pântece. Harul reînnoieşte pe toţi cei care se afundă în apă precum metalul este 
remodelat în cuptor. Le descoperă tainele nemuririi şi îi pecetluieşte cu garanția 
învierii. Aceste minunate taine sunt simbolizate pentru voi, noilor botezați, chiar 
şi prin veşmintele pe care le purtați. 


Priviţi cum sunteți înveşmântaţi în semnele vizibile ale acestor binecuvântări. 
Lumina strălucitoare a veșmântului vostru stă ca mărturie a nestricăciunii. Pânza 
albă înfășurată în jurul capului ca o diademă arată libertatea voastră. In mâini 





ţineţi semnul biruinţei asupra diavolului. Hristos vă arată că aţi înviat din morți 
şi o face într-un chip simbolic, însă curând va descoperi pe deplin realitatea 
aceasta dacă păstrăm veșmântul credinţei nepătat şi nu lăsăm păcatul să stingă 
candela harului. Dacă păstrăm coroana Duhului, Domnul ne va chema din ceruri 
cu o voce de o măreție nemaipomenită, însă foarte blândă: veniţi, binecuvântaţii 
Tatălui meu, moşteniţi împărăţia pregătită vouă încă de la întemeierea lumii. 
Pentru că a Sa este slava şi puterea, totdeauna, acum și pururea şi în vecii 
vecilor. Amin. 


(Vasile din Seleucia, Omilie la Paşti, traducere pentru Doxologia.ro de 
Lucian Filip) 





Părintele Ilie Cleopa - Predică la Duminica Mironosiţelor - Despre râvnă 
şi bărbăţia de suflet 


Şi a venit Maria Magdalena, vestind ucenicilor că a văzut pe Domnul (loan 


Iubiţi credincioşi, dintre marile care au împodobit viaţa sfintelor femei 
mironosiţe cele mai alese au fost 


20, 18) 


Câtă pază şi întărire au pus iudeii şi Pilat peste mormântul lui 
Hristos Mântuitorul nostru ca nu cumva să vină ucenicii Lui noaptea şi să-L 
fure. Piatră mare au răsturnat peste Mormântul Domnului, cu peceţi au sigilat 
piatra, ostaşi tari şi înarmaţi au pus de strajă. Însă toate acestea nu le-au speriat 
şi înfricoşat pe sfintele femei mironosiţe. Râvna lor cea mare, sfânta evlavie şi 
bărbăţia lor de suflet, au trecut peste toate întăriturile iudeilor, nebăgând seamă 
de toată paza Mormântului. Un cuget şi un gând stăpânea mintea şi inima lor: 
să slujească cu toată credinţa şi evlavia la înmormântarea Preascumpului 
Mântuitor. 


A zis oarecând Solomon: Femeie bărbat cine a văzut? Dar iată aici femei mai 
bărbaţi decât bărbaţii. Bărbaţii, ucenici ai lui Hristos, s-au ascuns de frica 
iudeilor. Petru cel fierbinte şi tare în credinţă, de trei ori s-a lepădat de Domnul, 
pentru care mai pe urmă S-a căit şi a plâns cu amar (Luca 22, 62). lar femeile 
care din fire sunt fricoase şi neputincioase şi care de multe ori se înfricoşează, 
chiar acolo unde nu este frică, aici, în slujba înmormântării Preasfântului nostru 
Mântuitor se arată mai tari şi mai bărbătoase decât bărbaţii. Nu se tem de groaza 
iudeilor, de îndrăzneala ostaşilor nu se înfricoşează, nici straja de la Mormântul 
Domnului nu le tulbură inima. 





Ucenicii, bărbaţi, se tem şi se risipesc în toate părțile, cum le proorocise 
Mântuitorul mai înainte. Sfintele femei se adună. Aceia se ascund, ele ies la 
iveală, merg la prăvălie şi cumpără mir şi aromate, ca să ungă trupul cel de viaţă 
făcător al lui Hristos. O, fericite femei, cum nu v-aţi temut să umblaţi noaptea 
singure şi cum aţi îndrăznit să vă apropiaţi de acel loc, pe care îl păzeau 
ostaşii împărăteşti şi cum nu v-aţi înspăimântat, ci căutaţi să prăvăliţi pietre, 
Să Stricaţi peceţile, să deschideţi mormântul şi să ungeţi cu arome Trupul 
Domnului! Aceste isprăvi ale voastre, au pornit din râvna cea sfântă, din 
evlavia şi bărbăţia cea mare a sufletelor voastre. 


Femei neputincioase eraţi cu firea, dar nu cu mintea şi inima voastră, căci întru 
nimic nu s-au arătat la voi cele ale neputinței femeiești, ci toate isprăvile voastre 
mai presus de bărbăția bărbaţilor s-au suit. Cu adevărat la voi s-a împlinit 
Scriptura, care zice că: Puterea Mea se desăvârşeşte în slăbiciune (Il Corinteni 
12, 9) şi iarăşi Dumnezeu Şi-a ales pe cele slabe ale lumii, ca să /e ruşineze pe 
cele tari (| Corinteni 1, 27; Psalm 8, 2; Matei 21, 16). Cu adevărat în inima 
voastră erau cuvintele Preasfântului nostru Mântuitor care a zis: Nu vă temeţi de 
cei ce ucid trupul, iar sufletul nu pot să-l ucidă (Matei 10, 28). Şi iarăşi zice 
Duhul Sfânt: Îmbărbătaţi-vă şi să se întărească inima voastră, toţi cei ce 
nădăjduiți în Domnul (Psalm 30, 26). Voi mai înainte de Apostoli, fapta 
Apostolilor aţi arătat-o. Voi mai înainte de Sfinţii Mucenici, credinţa şi bărbăţia 
de suflet a lor aţi lucrat-o. 


4 lie, marele prooroc, cu râvnă dumnezeiască pornindu-se, pe Ahab l-a 
mustrat, iar voi pe cei ce străjuiau Mormântul Domnului i-aţi ruşinat. 

+ Ghedeon, învingând cu trei sute de ostaşi oarecând, oastea cea 
numeroasă a Madianiţilor a sfărâmat-o (Judecători 7, 25). Voi, însă, 
împreună cu drepţii bărbaţi, losif şi Nicodim, mai tari decât toate 
întăriturile iudeilor şi ale lui Pilat v-aţi arătat şi slujitoare neinfricate 
până la jertfă aţi fost, gata a sluji Celui ce a venit să slujească şi să-şi 
dea sufletul Său răscumpărare pentru tot neamul omenesc. 


Voi, o sfintelor femei, împreună cu Preacurata Fecioara Maria, Maica 
Veşnicului nostru Mântuitor, cu mare râvnă şi bărbăţie de suflet v-aţi îmbrăcat 
şi cea mai timpurie slujbă către Mântuitorul aţi arătat. De aceea mai înainte de 
Apostoli v-aţi învrednicit a propovădui Învierea Domnului. 


Iubiţi credincioşi, cine sunt acele sfinte femei mironosiţe, adică purtătoare de 
mir, care au urmat lui Hristos împreună cu Apostolii şi care s-au învrednicit 
să fie martore ale patimilor Domnului şi să-l ungă sfântul trup cu miresme, 
cât a stat în mormânt? Sfânta Evanghelie ne aminteşte pe scurt numele şi 
faptele lor. 





4 Cea dintâi şi cea mai plină de râvnă şi bărbăţie duhovnicească este 
de loc din cetatea Magdala, Galileea. 
+ Alte sfinte mironosițe sunt: Maria, mama lui lacob (Marcu 16, 1) şi 
(Marcu 15, 47), adică vara Maicii Domnului; 
(loan 19, 25) şi 
(Matei 27, 56; 28, 1; Marcu 16, 1; 
Luca 24, 10). 
+ Apoi DORI JEREIa Iza, un ispravnic al lui Irod, BUZE şi 
multe altele care îi slujeau din avutul lor (Luca 8, 3). 
+ Printre mironosițe sunt numărate şi cele două surori ale lui Lazăr 
din Betania, Marta şi Maria, unde găzduia adeseori Mântuitorul cu 
Sfinţii Apostoli, în drum spre Ierusalim sau Galileea. 


Care erau virtuțile principale ale acestor femei mironosiţe? 

>» Mai întâi credeau cu tărie că lisus Hristos este Fiul lui Dumnezeu, 
Mesia cel vestit de prooroci, Care a venit pe pământ Să mântuiască 
neamul omenesc. 

> Apoi, duceau o viaţă curată, sfântă, de rugăciune şi post, de înfrânare şi 


Dar credinţa şi râvna sfintelor femei mironosiţe nu se oprea numai aici. 


Ele nu numai că Îl primeau pe Domnul în casele lor unde Îi spălau 
picioarele, Îi slujeau la masă şi ÎI odihneau, ci, mai mult, mergeau cu 
râvnă după Hristos, erau martore ale minunilor Lui şi mărturiseau cu 
îndrăzneală că El este Fiul lui Dumnezeu, Mântuitorul lumii. 

Cea mai mare bărbăţie au dovedit-o însă femeile mironosiţe în vremea 
patimilor Domnului. După ce ucenicii de frică L-au părăsit şi Petru s-a 
lepădat de FHristos, singurele care Îl urmau de departe, erau sfintele 
femei mironosiţe, în frunte cu Maica Domnului, Maria Magdalena, 
alături de Apostolul dragostei loan. Căci dragostea dumnezeiască nu se 
poate părăsi niciodată. 


Domnul la răstignire, fiind martore ale patimilor Lui. kle singure se 
rugau pentru El cu lacrimi şi Suspine adânci, încât Mântuitorul, 
milostivindu-se spre ele, le-a zis: Fiice ale Ierusalimului, nu mă 
plângeţi pe Mine, ci plângeţi-vă pe voi şi pe copiii voştrii... Căci dacă 
fac acestea cu pomul verde, cu cel uscat ce va fi? (Luca 23, 28; 31). 


Pe Golgota sfintele femei mironosiţe, împreună cu apostolul nemuritoarei 
iubiri, erau, de asemenea, Singurii martori ai răstignirii Domnului nostru 
Iisus Hristos. 





Y Ele L-au văzut însângerat şi căzut sub cruce. 

Y Ele L-au văzut dezbrăcat de cămaşă şi întins pe cruce. 

Y Ele au văzut loviturile cuielor în mâinile şi picioarele Domnului şi au 
leşinat de durere sub cruce. 

Y Ele au auzit cuvintele de hulă ale iudeilor, mărturisirea de pocăință a 
tâlharilor şi rugăciunea zdrobitoare a Mântuitorului: Eli, Eli, lama 
sabahtani? Adică: Dumnezeul Meu, Dumnezeul Meu, pentru ce M-ai 
părăsit? (Matei 27, 46). 

Y Femeile mironosițe au văzut întunecarea soarelui, întristarea cerului, 
învierea morţilor din morminte şi au auzit rugăciunea de iertare a Fiului 
lui Dumnezeu pentru iudeii ucigași: Părinte, iartă-le lor, că nu ştiu ce 
fac! (Luca 23, 34). 

Y Tot ele, aceste femei mai bărbătoase decât apostolii, mai pline de râvnă 
decât ucenicii, au văzut aruncându-se sorţi pentru cămaşa lui Hristos, 
făcută de mâinile Maicii Domnului, şi au auzit cuvântul Lui cel mai de pe 
urmă: Părinte, în mâinile Tale încredințez Duhul Meu! (Luca 23, 46). 


lată cât de mare era râvna, tăria credinţei, şi bărbăţia sufletului sfintelor femei 
mironosiţe! Nu se temeau de ostaşii romani atât de sângeroşi. Nu se înfricoşau 
de furia iudeilor de Dumnezeu netemători, nici nu se înspăimântau cu totul de 
moartea Domnului pe cruce, ca cei ce nu au nădejde! 


Însă bărbăţia sfintelor femei mironosiţe nu s-a terminat pe Golgota. Ele au fost 
de faţă şi vineri seara, la coborârea Domnului de pe cruce şi, împreună cu 
Iosif din Arimateea, au cumpărat giulgiu şi miresme, au uns trupul Lui cu 
miresme, L-au înfăşurat în giulgiu, L-au pus în mormânt şi au prăvălit o 
piatră la uşa mormântului. lar Maria Magdalena şi Maria, mama lui losi, adică 
Maica Domnului, priveau unde L-au pus. Și după ce a trecut ziua sâmbetei, 
Maria Magdalena, Maria, mama lui Iacob, adică sora Maicii Domnului, şi 
Salomeea au cumpărat miresme ca să vină să-L ungă. 


ŞI dis de dimineaţă, în prima zi a săptămânii - adică Duminica - pe când răsărea 
soarele, au venit la mormânt. Și ziceau între ele: Cine ne va prăvăli nouă 
piatră de la uşa mormântului? Dar ridicându-şi ochii au văzut că piatra 
fusese răsturnată, căci era foarte mare. Și intrând în mormânt au văzut un 
tânăr şezând în partea dreaptă, îmbrăcat în veşmânt alb, şi s-au spăimântat. 
lar el le-a zis: Nu vă înspăimântați! Căutaţi pe lisus Nazarineanul Cel 
răstignit? A înviat! Nu este aici. lată locul unde L-a pus. Dar mergeţi şi 
spuneţi ucenicilor Lui şi lui Petru că va merge în Galileea, mai înainte de voi; 
acolo Îl veţi vedea, după cum v-a spus. Şi ieşind, au fugit de la mormânt, că 
erau cuprinse de frică şi de uimire şi nimănui nimic n-au Spus, căci se 
temeau. Și înviind dimineaţa, în ziua cea dintâi a săptămânii (Duminică), EL 
S-a arătat întâi Mariei Magdalena, din care scosese şapte demoni. Aceea, 





mergând, a vestit pe cei ce fuseseră cu El, adică pe Apostoli, care se tânguiau 
şi plângeau (Marcu 15, 46-47; 16, 1-10). 


Vedeţi râvna mironosiţelor? Bărbăţia şi tăria credinţei lor în Fiul lui 
Dumnezeu? Vedeţi bărbăţia acestor sfinte femei? 


m 
i 


Apoi, la porunca lui, s-au întors fugind, 
şi au spus apostolilor că Hristos a înviat, nu mai este în mormânt! 


lată câtă bărbăţie şi credinţă, câtă tărie şi îndrăzneală la aceste femei. Bărbaţii 
stau ascunşi şi ele aleargă la mormânt, intră înăuntru, aduc miresme, se întăresc 
una pe alta, vorbesc cu îngerii, privesc cele dintâi mormântul gol de Viaţă şi văd 
giulgiurile aşezate alături. Nu se tem de întunericul nopţii, nici de ostaşii care 
străjuiau mormântul, nici de moarte, nici de îngeri, de nimic. Dorul lor era unul 
singur: să-L vadă pe lisus, să ungă şi să sărute sfântul Lui trup. 


Unde mai sunt acum femei creştine, iubitoare de Hristos, tari în credinţă şi în 
fapte bune, ca femeile mironosiţe din Sfânta Evanghelie? Şi totuşi numărul 
sfintelor femei în Biserica creştină s-a înmulțit, întrecând uneori pe cel al 
bărbaţilor. 


Să ne gândim la numărul mare al sfintelor muceniţe, precum: 


Tecla, cea întocmai cu Apostolii, 

Varvara, care a fost ucisă pentru Hristos de tatăl ei; 
Ecaterina, 

Irina, 

Maria, 

Sofia cu cele trei fiice ale ei, 

Fevronia, 

Tatiana sau 

Filofteia de la Argeş. 

Mare este şi numărul or 
Dintre acestea 


amintim doar câteva, precum: 
Y Maria Egipteanca, 
Y Eufrosina, 
Y Xenia, 
Y Pelaghia, 
Y Melania, ca şi 
Y Cuvioasele Parascheva de la Iaşi, 
Y Teodora de la Sihla şi multe altele. 


Iubiţi credincioşi, 


+ Femeile creştine, credincioasele Bisericii Ortodoxe, mențin, mai mult 
decât bărbaţii, flacăra credinţei şi tradițiile străbune, focul sfânt al 
rugăciunii şi evlavia în casele noastre. 

+ Femeile credincioase sunt şi mame bune, creştine devotate, soții cinstite 


şi ostenitoare, model în societate. 

+ Femeile credincioase sunt întâi la biserică, întâi la rugăciune, la post, la 
lucru, la milostenie, la citirea cărților bune, la îngrijirea bolnavilor, la 
toate. 

4 Ele menţin căldura duhovnicească a credinţei, a dragostei, a răbdării şi 
a împăcării, în biserică, în familie, în societate. 


De astfel de mame bune au nevoie astăzi familiile noastre. De astfel de fiice 
evlavioase are nevoie Biserica lui Hristos. De astfel de femei cinstite şi model în 
toate are atâta nevoie astăzi societatea în care trăim. Sunt destule mame care nu 
vor să nască copii, nici să le dea o educaţie creştină bună. Sunt atâtea mame care 
îşi ucid majoritatea copiilor, iar puţinii pe care îi nasc, nu-i cresc în frica lui 
Dumnezeu sau îi lasă de capul lor şi ajung să fie o povară pentru familie şi o 
ruşine pentru societate. 


Mamelor, sunteți mironosiţele de azi ale Bisericii lui Hristos. Aduceţi 
Domnului, nu miresme de mult preţ, ci credinţa voastră curată şi copii buni, 
bine educați şi credincioşi. Vorbiţi-le mai mult de Dumnezeu, de sfinţi, de 
Biserică şi de înaintaşi. Nu-i smintiţi cu nimic şi daţi-le să citească cărți bune, 
cât mai mult. Dumneavoastră puteți contribui cât mai mult la înnoirea 
duhovnicească a lumii, a Bisericii, a societăţii. Adăugaţi untdelemn sfânt în 





sufletele copiilor dumneavoastră. Dintre ei, vor ieşi mâine suflete mari, oameni 
buni, preoţi credincioşi, dascăli luminaţi, creştini model. Viitorul familiei, al 
copiilor, al Bisericii depinde cel mai mult de dumneavoastră. Să fiţi la datorie ca 
şi mamele noastre. Gândiţi-vă ce mame sfinte am avut! 


Tinere fecioare, păstraţi neîntinată pentru Domnul cinstea şi buna voastră 
credinţă până veţi dobândi şi voi calitatea de mame în societate şi în Biserică. 
La fel şi dumneavoastră văduvelor şi bătrânelor mame, supravegheați pe cele 
tinere, pe copii, pe cei din jur. Nu tăceţi. Mamele tinere au nevoie de exemplul 
şi de jertfa voastră, tinerele fecioare au nevoie de sfatul vostru, iar copiii şi 
nepoţii, de rugăciunile, de lacrimile şi mustrarea voastră. 


Începeţi toate cu Dumnezeu, cu rugăciunea, cu spovedania regulată şi cu mai 
multă smerenie şi răbdare. Mai multe mame bune, mai multe văduve şi fecioare 
cinstite şi credincioase, înseamnă pentru ziua de mâine, mai mulţi copii în case, 
mai mulți credincioşi la biserici, mai multă pace în familie, mai puţine beţii, 
divorţuri şi avorturi în lume, mai puţine boli şi lacrimi pe pământ şi mai multe 
suflete în Rai! Amin. 





Părintele Cleopa despre femeia creştină - îmbrăcămintea, înfăţişarea, 
purtarea şi rosturile ei fireşti: “Tace luminând şi se jertfeşte tăcând” 


- Măi băieţi, ăsta-i semn de necredință mai întâi. Când păgânii îşi făceau idolii, 
îi împodobeau. 


Bunăoară zeiţei Nemzida, îi puneau un inel de aur în nas şi cercei de aur în 
urechi şi legau urechile de nas. Şi pe urmă îi puneau păr şi în păr îi puneau pene 
de vultur, îi puneau câte minunăţii; clopoței îi puneau în haine, ca atunci când 
suflă vântul să sune clopoţeii. Toată împodobirea asta este închinare de idoli. 
Sunt obiceiuri ale închinătorilor de idoli, rămase de la romani. 


Noi, românii, ne tragem din două popoare păgâne: dacii şi romanii, şi toţi aveau 
aceste obiceiuri păgâne, cum aveau şi pe zeul “noroc” şi pe Baal şi pe Marnas, 
pe Neptun, pe Apolon, pe Serapid, pe Bacus, pe ceilalţi draci. Că spurcaţi erau 
dumnezeii lor, spurcate erau şi praznicele lor. Aşa că acesta-i obicei de la 





închinătorii de idoli, ca să se sluţească femeile, să pună toate bijuteriile pe tru- 
purile lor. 


fe 2 e 
Au venit la mine săptămâna trecută patru artişti, doi din laşi şi doi din 
Bucureşti, trimişi de cineva. Eu n-am văzut de când sunt femei cu ochii vopsiți 
cu creioane albastre, cu ochii albaştri, daţi cu creioane albastre; cu părul făcut 
vâlvoi, sprâncene făcute parcă erau cu căneală, nişte papuci cu călcâiul ca un 
fus. Vin la mine şi-mi spun: 
- Am auzit de dumneata. 


Când i-am văzut, eu atâta le-am spus: 
- Ştiţi ce se întâmplă cu voi? Voi mai aveţi un ceas şi muriţi. 


- Vai, părinte! Dar de ce? 
- Peste o oră sunteţi gata! Am eu un semn, ca o să muriţi amândouă. 
- Vai, părinte! 


- Gata. Mai aveţi un ceas de trăit şi vă duceţi, cu unghiile roşii, cum sunteţi 
acum. 


- Cum e asta, părinte? 
- Cu ce sunteţi? 
- C-o maşina. 


- Gata. Va răstoarnă maşina. Am semn că de azi nu mai trăiţi. Acușşi, acuşi. Cel 
mult două ceasuri. Dar v-aţi pregătit de moarte? 


- Nu, părinte. 
- Dacă vine moartea, nu râde şi moartea de voi? Tu eşti creştină? Ori eşti un 


drac, o momâie de pus în cânepă, de speriat vrăbule, ce fel de om eşti? Cine eşti 
tu cu acestea aşa? 


Am stat mult de vorbă cu ei. La urmă au dat pomelnice şi au zis: “Părinte, am să 
mă las de aiestea”. Chiar aceea care era cu ochii spoiţi cu cerneală albastră şi cu 
sprâncenele făcute, drept mascaţi de la anul nou, zice: 

- Eu sunt actriță. 





- Oricine ai fi tu. Dar vine moartea şi o să te întrebe de ce ai făcut treaba asta. 
Cine te-a învăţat lucrurile acestea diavoleşti? Evanghelia spune undeva să faci 
treburi de astea? 


Ce vreau să spun? Dumnezeu l-a împodobit pe om cum a ştiut că-i mai frumos. 
Zice la Geneză: lată, câte a făcut Dumnezeu, erau bune foarte. Dacă ar fi ştiut 
Dumnezeu că omului îi trebuie să-l facă cu unghii roşii şi cu cercei în urechi, 
aşa îl făcea. Dacă ştia că trebuie să fumeze, îi făcea un hogeag în vârful capului 
ca să iasă fumul. Şi iaca, nu 1-a făcut hogeag, că n-are nevoie să fumeze. Nu l-a 
făcut pentru fumat. L-a făcut ca gura şi limba lui să slăvească pe Dumnezeu, nu 
să se umple de fum şi de putoare. 


- Părinte, dar ce ne puteţi spune despre portul indecent care se poartă azi în 
lume şi de bărbaţii care îşi rad barba? 


- Întrebaţi-le pe cele care se vopsesc şi pe cele care poartă fustă scurtă, dacă le- 
au văzut vreodată pe Maica Domnului sau pe sfintele mironosiţe cu fustă scurtă. 
Noi trebuie să urmăm Maicii Domnului. Aţi văzut sfintele martire care sunt pe 
icoane, vreo una cu fustă scurtă? Nu vedeţi că veşmintele sunt până în pământ la 
toți sfinții? Auziţi ce spune Sfântul apostol Pavel: Fiţi sfinţi, că sfânt sunt Eu, 
zice Domnul. 


Ai văzut vreodată pe Hristos bărbierit? Sau pe patriarhi sau pe prooroci i-ai 
văzut cu briciul în barbă? Dacă acuma lumea se bărbiereşte, acesta-i obicei luat 
mai mult de la romani. Dar dacii, strămoşii noştri, nu! Ei purtau uniformă, cu 
toate că erau păgâni. Şi ruşii purtau bărbi, slavii de altădată. 


Și acestea sunt ceva. Dar noi să privim lucrurile tainice, care atacă mintea, 
inima şi sufletul omului. Creştinului îi stă bine să se cunoască şi din lucrurile 
dinafară, dar acestea sunt exterioare. Însă Domnul nu cere de la noi numai 
exteriorul. Exteriorul este frunză, iar roada este lucrarea cea dinlăuntru. 


SR 5 e 


S-a întâlnit odată Ava Alonie cu Ava Agaton: “Aveo, de ce trebuie să ne grijim 
mai tare, de lucrarea cea dinafară sau de paza cea dinlăuntru?” 


Și 1-a zis: “Lucrarea cea dinafară, adică postul, milostenia, portul, barba, fusta, 
uniforma, vorba, sunt frunză. Şi Mântuitorul, în marţea cea mare, a blestemat 
smochinul acela în care a găsit numai frunze: De acum să nu se mai facă în tine 
roadă în veac”. Era simbolul poporului evreiesc şi al fariseilor, care puneau baza 
numai pe cele dinafară. 





Apoi zice Ava Alonie: “Arătat este că toată osteneala noastră este pentru paza 
cea dinlăuntru. Pentru credinţa cea dreaptă în Dumnezeu, pentru smerenie, 
pentru dragoste, pentru înfrânare, pentru dreapta socoteală şi celelalte fapte 
bune, care sunt roade ale dragostei“. Roada duhului este: dragostea, bunătatea, 
îndelunga răbdare, înfrânarea poftelor, facerea de bine, blândeţea, credinţa. 


Dar unui pom îi stă bine când are şi frunze şi roade. Atunci este complet. Dacă 
ai vedea un pom numai cu roade şi nici o frunză, nu te-ai mira unde-i podoaba? 
Este bine să aibă şi uniforma cea dinafară şi roada dinlăuntru, ca să-l vadă pe 
creştin asemenea unui pom care-i încărcat de roade, dar are şi frunze. 


SR 5 e 


Rolul femeii în familie, societate şi în Biserică 


Am fost chemat la Mănăstirea Văratic, unde au venit reprezentanți de la 
consiliul ecumenic de la Geneva şi acolo m-au pus să vorbesc ceva în legătură 
cu rolul femeii în familie, în societate şi în Biserică. 


M-am gândit la predica Sfântului loan Gură de Aur: “Pentru purtarea de grijă de 
femei şi pentru supunerea şi cinstea femeii către bărbat“, din “Impărțirea de 
grâu“. 


Al doilea, mi-am adus aminte de datoria diaconiţelor din “Tezaurul liturgic” de 
Badea Cireşanu. 


Pe urmă tot în problema asta, mi-am adus aminte de la “Facere”, este un cuvânt 
al Sfântului loan Gură de Aur, de ce a numit Dumnezeu pe femeie ajutătoare 
bărbatului, “că nu-i bine să fie omul singur, să-i facem ajutătoare asemenea lui”; 
şi de colo de colo am improvizat aşa câteva idei, după care am început să 
schiţez predica. 


Eu credeam că dacă sunt atâţia teologi, atâția profesori poate după slujbă vor 
vorbi ei. După slujbă am mers cu toţii la casa oficială a mănăstirii. Ne-a dus cu 
corul acolo, cântând, cum este regula lor. 


ŞI mitropolitul din Liban printr-un translator a zis: 
- Mata eşti Ilie Cleopa? 


- Da. 


- Ai să ne vorbeşti la conferinţă. 





- Fie voia Domnului. 


Mitropolitul Ardealului, Antonie, se apuca şi mă recomanda la toată mulțimea 
aceea, iar un episcop m-a recomandat în limba engleză. Eu care nici româneşte 
nu ştiu bine le-am spus: 


“Prea cuvioasă maică stareță, prea cucernici părinţi, consilieri, preoţi şi iubiţi 
frați am fost chemat aici să slujesc şi să ţin un cuvânt. Dar să ştiţi că azi vă 
vorbeşte de aici de la tribună asta un cioban. Să nu aşteptaţi mare lucru de la 
mine. Am păzit oile mănăstirii până mai deunăzi pe un munte acolo şi n-o să vă 
lovesc în gândire cu nimic din cele ce aşteptaţi de la mine. Pentru că eu am 
învăţat să pasc oile, eu sunt calificat să fac brânză, să pasc oile, toate ale cio- 
banului. 


Eu sunt poreclit călugăr. Pentru că s-a întâmplat să mă numesc călugăr, dar 
călugăr nu m-am făcut niciodată în viaţă, că a te face călugăr este mare lucru. 
Cum să spun eu că sunt monah înaintea oamenilor, când înaintea lui Dumnezeu 
nu sunt? Călugărul trebuie să fie înger în trup, nu aşa cu viaţă grosolană cum o 
duc eu, în păcate şi neputinţă! Eu sunt poreclit călugăr şi am şi acest vot, pe 
lângă celelalte, şi fac ascultare. Şi am să încerc, în virtutea acestui vot să vă 
spun câte ceva. 


Mi-aţi spus să vorbesc despre rolul femeii în familie, în societate şi în Biserică. 


Ca să vorbim această predică trebuie să luăm istoria lumii de la capăt. 
Dumnezeu face pe om androgen, adică bărbat şi femeie. Dar înţelepciunea cea 
fără margini a Lui, Care pe toate le-a făcut mai presus decât mintea omenească, 
n-a înzestrat pe femeie cu însuşirile bărbatului, dar nici pe bărbat cu însuşirile 
femeii, numai când se întâlnesc amândoi să formeze omul. Și l-a făcut Dumne- 
zeu bărbat şi femeie. Nu spune aşa la Facere? 


Și dumnezeiescul loan Gură de Aur zice: lată de ce-a zis înţelepciunea cea 
nemărginită: “Nu-i bine să fie omul singur. Să-i facem ajutătoare asemenea lui”. 


Da, femeia este egală cu bărbatul, dar numai după fire, nu după dregătorie. Când 
a adus-o pe femeie la Adam i-a zis: “Cum se cheamă asta?” “Femeie. Aceasta-i 
os din oasele mele şi carne din carnea mea; ea se va numi femeie, pentru că este 
luată din bărbatul său”. 


Aici este egală femeia cu bărbatul, că-i os şi carne din bărbat, luată din coasta 
lui, dar nu după dregătorie. Că Dumnezeu a pedepsit-o pe Eva imediat, că ea a 
întins mâna întâi. ŞI primul canon i-a spus: “De ce-ai făcut asta? Pentru că ai 
întins mâna şi ai mâncat, înmulţind voi înmulţi durerile tale şi întru dureri vei 





naşte fii. Şi a doua pedeapsă: Întoarcerea ta către bărbatul tău şi el te va stă- 
pân”. 


Nu le convenea ce le spuneam, că erau mai multe femei. Dar când spuneam de 
bine băteau din palme, iar când nu, puneau capul jos! 


Uite ce, le-am zis. Cât ar fi femeia de învățată, trebuie să fie supusă bărbatului. 
Că bărbatul este cap al femeii şi Hristos cap al bărbatului. In ordinea asta este 
ierarhia în familie. 


lată cum este: Pe femeie a lăsat-o Dumnezeu ajutătoare omului. De aceea zice 
Sfântul loan Gură de Aur: “femeia este liman al bărbatului”. Bărbatul, săracul, 
vine amărât cu cele mai mari greutăţi în societate, conduce oşti, războaiele; este 
mare răspunzător la întreprinderi de stat, în guvern, vine obosit. Dar femeia 
trebuie să fie liman. Să ştie să-l întâmpine totdeauna cu un cuvânt bun, cu 
blândeţe, să-i pregătească mâncarea, să-i facă haine, să-l pornească, să-l 
primească când vine de undeva. Întotdeauna ea trebuie să fie aceea care să 
odihnească pe bărbat, pentru că-i ajutătoarea lui. 


Dar cea mai mare misiune pe care o are femeia în familie, nu-i asta: numai să-i 
facă mâncare bărbatului şi îmbrăcăminte. Cea mai mare misiune pe care o are 
femeia în familie, rolul ei este să fie mamă de copii! Să ferească Dumnezeu pe 
femeia aceea care vrea să înlăture durerea naşterii! Pentru că primul canon 
pentru că a greşit, asta a fost: Întru dureri vei naşte fii. 


Sfântul loan Gură de Aur zice: “Dacă fugi de durerea naşterii, de durerea 
veşnică vei da, de durerea cea din iad. Dumnezeu a pus cu măsură dulceaţa 
împreunării cu durerea naşterii. Şi tu, dacă fugi de la durere spre plăcere, vei 
cădea în durerea veşnică”. 


Aşa citim în cartea “Impărțirea de grâu”, cuvânt pentru mireni, unde arată cum 
să fie mireasa şi mirele la căsătorie. 


Nu fugi de la durere spre plăcere, adică numai să trăieşti cu soţul, dar să nu faci 
copii, că în durerea cea veşnică te duci. Că dacă fugi de la durere spre plăcere, 
vei cădea în mâinile şi în braţele cele veşnice ale iadului, că nu vrei durerea care 
ţi-a rânduit-o Dumnezeu, ci vrei să trăieşti în plăcere şi să omori copiii. 


Să ferească Dumnezeu! Mai bine nu se năştea femeia aceea care îşi omoară 
copiii. Pentru că este păcat împotriva Duhului Sfânt. Apoi unde trebuia să 
găsească Dumnezeu copilului mai bun sălaş ca în pântecele maicii lui? Şi de 
acolo îl scoţi şi îl dai la câini şi îl omori? 





“Care balauroaică - spune Sfântul Efrem Sirul - care leoaică, care ursoaică şi-ar 
omorî vreodată puiul său? Şi tu fiinţă raţională şi cuvântătoare faci mai rău 
decât animalele cele sălbatice, când ai ajuns să-ţi omori copiii”. 


Du-te să întâlneşti în pădure o scroafă cu purcei. Eu eram în pădure - am stat 
nouă ani şi şapte luni prin munţii ăştia singur - şi am întâlnit o scroafă cu purcei 
într-un munte la “Poiana Crainicului”. Eram singur. Când am dat faţă în faţă cu 
ea, să ferească Dumnezeu, m-am întors, că am avut un brad şi m-am agăţat de 
dânsul. S-o repezit ca fulgerul la mine. Când ai pus mâna pe un purcel te-a făcut 
praf; poţi să mori tot atunci. Și vânătorii se tem de ei. Aşa îşi apără purceii 
scroafa sălbatică. Numai mamele creştine îşi ucid copiii! 


Aşa sunt legile firii date de Dumnezeu: mama să-şi apere fii săi. Dar omul 
rațional să fie mai rău decât toate fiarele şi dobitoacele şi să-şi omoare copiii? 
Vai şi amar de acele mame! 


Ferească Dumnezeu! Toate păcatele sunt grele, dar acesta este mai greu decât 
toate. De aceea Sfinţii Părinţi îl pedepsesc aşa de greu. Şi le-am spus la Văratic: 
Şi apostolul Pavel, gura lui Hristos, vasul alegerii, spune aşa, când vorbeşte de 
femeie: Şi ea se va mântui prin naştere de fii. lar dumnezeiescul Gură de Aur, 
care merge în urmă cu tâlcuirea la Sfântul apostol Pavel, zice: Femeia când a 
murit născând, moare pe altarul jertfei. Este martiră! Tocmai de aceea Biserica 


pregăteşte femeia pentru moarte înainte de naştere. Poate să fie oprită 30 de ani 
de Împărtăşanie, dacă este gravidă nu mai ai voie să o opreşti. O spovedeşti şi o 
împărtăşeşti în faţa morţii; că la cele tinere, mai cu seamă, durerea naşterii este 
ca în iad. N-aţi auzit ce spune în Psaltire: Acolo (în iad) sunt dureri ca ale 
aceleia ce naşte. 


Sunt o seamă care mor în durerile naşterii. De aceea Biserica, prin dumne- 
zeieştii Părinţi, luminată de Duhul Sfânt, spune: “Femeia care este gravidă, este 
dezlegată şi pregătită de moarte”, că multe se întâmplă să moară; de aceea nu o 
opreşti de la împărtăşire. lar dacă se întâmplă şi moare, ea îşi pune viaţa pentru 
copil, ea este martiră; că aşa ne-a învăţat apostolul. Pentru durerile acele 
Dumnezeu îi iartă toate păcatele şi este ca o muceniţă, ca o martiră. 


Vine deunăzi una la mine şi-mi zice: “Părinte am insuficiențe psihice şi mi-a 
spus doctorul că n-am voie să nasc; să-mi dai voie să fac avort“. “Fugi de-aici 
criminalo! Ai venit să mă conduci tu pe mine, să înveţi pe popa carte? Să mori 
de o mie de ori, să te faci martiră, numai să te spovedeşti şi să te împărtăşeşti. 
Cine ţi-a spus o nebunie ca aceasta? De unde vii tu? Să-ţi dau voie eu să faci 
crimă? 





Ei, aşa a fost vorba, că dacă moare femeia născând, moare la datoria ei cea mai 
sfântă de pe pământ, să fie mamă de copii. 


După ce-am vorbit mai mult de rolul femeii în familie, am arătat că nu numai 
să-i crească, că şi fiarele nasc; trebuie să-i crească în frica şi certarea Domnului. 
Și la această osteneală trebuie să ia parte şi bărbatul, nu numai femeia, că 
amândoi l-au făcut pe copil. Că dacă nu-i creşte în frica şi certarea Domnului, îi 
vai şi amar de câte greutăţi întâmpină în viaţă ! Se fac nişte fiare, nu copii. 


Pe urmă am trecut la rolul femeii în societate. 


Uite ce! În biserică i-a spus apostolul femeii să tacă. În societate ea poate ocupa 
servicii ca şi bărbatul. 


Şi le-am dat un exemplu: Dacă acum s-ar face un întuneric beznă, fără nici o 
lumânare, fără nici o lampă sau bec. În timpul ăsta o mână binefăcătoare vine şi 
pune o lumânare aici în mijlocul nostru. Toţi s-ar bucura că a apărut o zare de 
lumină. Dar lumânarea asta care stă aici, pusă în slujba tuturor, vorbeşte? Nu 
vorbeşte! Tace, dar face două lucruri în folosul tuturor. Ea se jertfeşte şi lumi- 
nează. 


Folosindu-ne şi pe noi şi dând lumină la atâţia, ea se jertfeşte şi începe a se topi, 
încet, încet şi se topeşte până ajunge la sfeşnic. Două lucruri face tăcând - zice 

- Tace luminând şi se jertfeşte tăcând. Acesta este 
rolul femeii în societate. 


O femeie la locul ei de muncă, unde a rânduit-o Dumnezeu, dacă este curată, 
dacă este credincioasă, dacă este corectă, dacă este harnică, dacă este pricepută 
la toate, în toate problemele dacă este prezentă, ea n-are nevoie să predice, că 
viaţa ei predică. 


Aici se împlineşte ce-a spus Talasie Libanul: Taci tu, să vorbească lucrurile tale! 
sau Mustră şi cearta pe cei de aproape de tine, prin puterea lucrării, nu prin 
multă vorbire! 


În felul acesta ea este o lumină în sfeşnic în societate şi pentru toţi care o văd şi 
o aud şi o înţeleg, pentru că este corectă în toate problemele. Aşa şi femeia în 
societate, este o lumină în sfeşnicul societăţii, dacă la locul ei de muncă are 
toate însuşirile de care am spus mai sus. 


Și am trecut de la rolul femeii în societate la rolul ei în Biserică, fiindcă atunci 
ei veniseră cu scopul acelor ce făceau preoți, că făceau pe femei preoţi şi 
episcopi. Erau şi câteva observatoare protestante. Acum, de rolul femeii în 





Biserică, ce să vă spun? Am auzit că protestanții au ajuns la apogeul nebuniei. 
Un cioban vă vorbeşte; cine s-o supăra, să-mi ia opincile şi gluga. De 5000 de 
ani a întemeiat Dumnezeu preoția, prin Moise şi Aaron şi fui lui Levi şi 
niciodată n-o dat poruncă nimănui să hirotonească persoane de gen feminin. 


Poate aţi auzit şi de diaconiţe: Şi vă încredinţez pe Feba, sora noastră, care este 
diaconiţă a Bisericii din Chencrea (Rom. 16, 1). Dar, zic, v-aţi pus întrebarea ce 
misiune aveau diaconiţele? Poate aţi luat de acolo îndrăzneală şi să faceţi 
diaconi din femei! Voi credeţi că diaconiţele, care au încetat să mai fie din 
secolul IV în Biserica Ortodoxă, aveau aceeaşi misiune ca un diacon? 


Aceste diaconiţe aveau şapte misiuni în Biserică. Datoriile diaconiţelor, le-am 
spus acolo, ajutau la botezul femeilor, ajutau bolnavii la spitale, duceau 
împărtăşanie la femeile bolnave, slujeau la mesele agape, etc. Dar nicidecum n- 
aveau hirotonie, cum spune canonul 19 al Soborului VI Ecumenic: “Iar 
hirotonie la diaconiţe, n-am cunoscut, fără numai hirotesii”. Ce este hirotesia? 
Hirotonia se face în Altar, iar hirotesia afară de Altar. Este o singură rugăciune 
arhierească care se dădea înainte vreme, şi acum se dă la ierarhia inferioară a 
Bisericii, la slujitorii inferiori, cum erau: exorciştii, portarii, citeţii, cântăreții, 
anagnoştii, ipodiaconii, hartofilacşii etc. 


Toţi aceştia aveau această hirotesie sau binecuvântare care o aveau şi dia- 
coniţele; o împuternicire să slujească, să ajute în Biserică. Unii erau cu 
înmormântările, portarii ţineau bastoane în mâini şi atunci când se spunea: “Cei 
chemaţi, ieşiţi”, ei scoteau pe catehumenii, care încă nu erau botezați, din 
biserică. Le-am arătat misiunile lor. 


Dar hirotonia cu hirotesia nu-i totuna! Hirotesia este o mică sfințire care se dă la 
slujitorii inferiori, iar slujitorii superiori: diaconul, preotul şi arhiereul au 
hirotonia în Sfântul Altar. Este mare deosebire între una şi alta. 


Să nu credeţi că diaconiţa zicea ecteniile ca diaconul sau zicea Evanghelia la 
popor sau se săruta cu preotul şi se împărtăşea la Sfânta Masă, cum fac clericii. 
Nicidecum! 


Apostolul Pavel a spus aşa: “văduva care nu se mărită să fie hrănită de la 
biserică. Care se mărită nu greşeşte, dar mai bine să rămână aşa”. Pe femeile 
aceste văduve şi bolnave, care nu aveau bărbat, Biserica le ajuta prin diaconiţe. 


Ele ţeseau covoare pentru biserică, perdele, făceau lumânări pentru biserică, 
veştminte pentru preoţi, făceau curăţenie în Altar. Ele erau în slujba Bisericii, 
iar Biserica le purta de grijă. 





(losif Flaviu, marele istoric, ne arată că la Biserica lui Solomon era astfel: În 
jurul bisericii celei mari, erau case pentru cele ce aveau să ţie fecioria până la 30 
de ani, şi de atunci puteau să se căsătorească. Mai sus erau fecioarele bisericii, 
care se făgăduiau să păzească viaţă curată până la moarte. Apoi mai erau 
văduvele bisericii. Şi mai erau un fel de călugări numiţi terapeuţi). 


Aceste diaconiţe ţineau evidenţa fecioarelor şi a văduvelor dintr-o eparhie. Ele 
spuneau episcopului câte femei ajută la toate bisericile, şi li se dădea un ajutor. 
Asta era prima misiune a diaconiţelor. 


A doua misiune a diaconiţelor. Ele ştiau câte fecioare are Biserica. În timpul 
marilor persecuții nu erau mănăstiri cu crucea în vârf, să toace şi să tragă 
clopotele, Biserica era în catacombe. Dacă o fată se hotăra în casa părintească să 
păzească fecioria pentru Hristos, părinţii creştini îi dădeau voie. Îi făceau o 
chiliuţă cu icoane acolo să se închine şi ea petrecea mai mult în povarvarast şi 
rugăciune. Cum a fost şi Sfânta mare muceniţă Varvara. 


Cine ştia numărul acestora care îşi afieroseau lui Hristos viaţa în sfinţenie? De 
ele se îngrijeau întâi diaconiţele şi apoi episcopul locului, care le călugărea. 
Până în secolul VI n-a avut voie preotul să facă călugăriţe; episcopul sfinţea 
fecioarele. EI se ducea la casele lor şi le făcea călugăriţe şi le punea făgăduinţa 
şi tunderea în faţa părinţilor, că nu erau mănăstiri, ca să facă călugăria în faţa 
altarului. Aceasta era a doua misiune a diaconiţelor. 


A treia misiune a diaconiţelor era cu catehizarea femeilor şi botezul femeilor. 
Pentru că diaconii şi preoţii aveau ungerea Sfântului şi marelui mir, le puneau 
pe diaconiţe cu împuternicirea lor, să le miruiască pe femei, să le catehizeze, să 
le înveţe simbolul credinţei şi legea creştină. lar la îmbrăcarea şi dezbrăcarea lor 
era foarte cuviincios să fie femei; şi acestea erau diaconiţele. Asta era a treia 
misiune a diaconiţelor. 


A patra misiune era milostenia. Se strângea milostenie de la biserică pentru cei 
săraci şi năcăjiţi şi pentru cei ce aveau cereri şi nevoi. Diaconiţele trebuiau să 
ştie unde să împartă aceste milostenii şi care-i mai năcăjit, să-i dea raport la 
episcop. 


A cincea misiune a diaconiţelor era curăţenia în Sfântul Altar şi alimentarea lui. 
Ele alimentau altarul cu tămâie, cu smirnă, cu untdelemn, cu lumânări de ceară, 
curăţenia în Altar, fără să se atingă de Sfânta Masă, de Sfântul Jertfelnic, cum 
sunt şi călugărițele acum. Că mai târziu le-au luat locul chiar călugărițele şi nu 
s-a mai simţit nevoia de diaconiţe. 





A şasea misiune a diaconiţelor. În sărbători şi Duminici, după ce ieşeau de la 
biserică se dădea masa comună cum era atunci. Se duceau diaconiţele undeva 
aproape de biserică şi adunau femeile să le ţină cateheze, să le înveţe. Ele le 
spuneau de Sfânta Evanghelie. 


A şaptea misiune a diaconiţelor. Ele făceau mare rânduială în biserică. Bărbaţii 
să stea în partea dreaptă şi femeile în partea stângă în ordinea aceasta: cei prea 
bătrâni în frunte, cei mai cărunţi la spate, cei tineri până la sfârşit şi printre ei să 
rămână o cărare ca să meargă creştinii să se închine să dea darul la altar. 


lată ce misiune aveau diaconiţele, dar nu să le faci diaconi, să le îmbraci cu 
stihar şi să le pui să zică ectenii. Asta este cea mai mare nebunie. Nu a fost 
aceasta niciodată. la gândiţi-vă dumneavoastră, în istoria Sfinţilor apostoli, în 
istoria Evangheliei, nu găsim vreodată că au hirotonit apostolii vreo femeie. 


Dacă au fost sfintele mironosiţe, avem duminica lor după Paşti, fiind cinstite 
întocmai cu apostolii, cum au fost: Maria Magdalena, Maria lui Cleopa, Maria 
lui Iacob cel mic, Salomia, Maximilia, lunia, lulia, Marta şi Maria şi celelalte 
femei sfinte, mironosiţe întocmai cu apostolii. 


Cât erau de mari ele dar nu au îndrăznit apostolii să le hirotonească. Nu se 
spune că a hirotonit pe Maria sau pe alta. Au murit martire, au murit mărturisind 
pe Hristos şi întocmai cu apostolii se cheamă, că ele au vestit Învierea întâi şi au 
mers după Mântuitorul până la moarte şi până la Înviere, dar nicidecum nu 
spune în Sfânta Evanghelie că au hirotonit vreuna. Biserica le cinsteşte ca pe 
apostoli, dar nu ca pe diaconi sau ca pe preoți. 


Vai de lumea asta stricată de cei fără de minte! Îşi fac o mulţime de haine 
frumoase, mai ales femeile, ca să vadă lumea că au haine. Şi se duc în biserică, 
ca la teatru, să le vadă cineva cum sunt îmbrăcate. Dar de aceea ne ducem la 
biserică? Dumnezeu se uită la exterior? Dumnezeu se uită în inima ta, de eşti cu 
inima la El când te rogi în biserică. Acolo te duci la plâns, la suspine, la zdro- 
bire, la smerenie, la ascultarea cuvântului. Nu te duci acolo să faci teatru, să te 
vadă cineva cum eşti îmbrăcată şi boită şi cum eşti încălțată. Acestea sunt 
lucrurile vicleanului diavol. Luxul este o nebunie a veacului şi sminteală pentru 
tineri şi bărbați. 


- Părinte Cleopa, poate să cânte femeia în biserică? Unul cântă apostolul, 
altul citeşte, altul vine la strană să cânte în cor. Este bine sau nu? 


- Apostolul Pavel, gura lui Hristos, spune: Iar femeia în biserică să tacă! 


- Dar avem şi cor mixt. 





- Dacă este cor mixt de bărbaţi şi de femei şi preotul ţi-a dat voie să cânţi, cântă, 
că lauzi pe Dumnezeu. lar celelalte care n-au blagoslovenie să cânte, să stea să 
asculte, că aşa este lăsat femeii în biserică, să asculte, nu să predice. 


- La noi corul este format din bărbaţi şi femei. 


- Aşa este bine să fie corul. Într-o parte să cânte bărbaţii şi într-alta parte să 
cânte femeile răspunsurile. Dar dacă sunt coruri mixte să le conducă un preot 
sau dascăl, cineva trebuie să le conducă, pentru că nu toţi ştiu să execute cântări 
în biserică. Şi dacă este cu blagoslovenia preotului, este bine, pentru că s-a 
aprobat de Sfântul Sinod în biserică muzica omofonică. 


Ştiţi de când s-a pus asta în biserică? De pe timpul Sfinților apostoli. Că în 
biserică nu cântă numai dascălul pe atunci, ci toată lumea zicea: “Doamne, 
miluieşte”. Preotul zice “Cu pace Domnului să ne rugăm” şi toată lumea cântă: 
“Doamne, miluieşte”, “Preasfântă Născătoare de Dumnezeu, miluieşte-ne pe 
noi”. Aşa era. 


Și în multe biserici din ţară acum se cântă muzica omofonică. Am văzut la bi- 
serica Sfântul Vasile din Ploieşti, unde era părintele Constantin Galeriu că toţi 
împreună dădeau răspunsurile Liturghiei. Dar cei care ştiu că nu pot să cânte 
bine sunt mai atenţi cu urechea să nu-i împiedice pe ceilalți. Dar toți cântă 


răspunsurile Liturghiei. lar Heruvicul şi Axionul le cântă mai ales dascălii şi cei 
care ştiu notele. 





Şapte sfaturi ale Sfântului loan Hrisostom pentru femeia creştină 


LL 


A 


publicat de Gheorghe Anghel 


Nu te lăsa doborâtă de tirania tristeţii, ci stăpâneşte cu judecata ta furtuna supă- 
Tării. 


Dezleagă-te de pământ, dar mai bine spus, de lanţul trupului! Ridică-te pe aripa 
filozofiei şi nu te lăsa acoperită de umbră şi de fum! Că aşa sunt cele lumești. 


Nimic din cele ce se întâmplă în viaţă să nu te tulbure! Încetează de a ruga pe 
cutare sau pe cutare; lasă umbrele să treacă - umbră doar e ajutorul omenesc - şi 
roagă necontenit pe lisus, căruia-i slujeşti, să facă un semn numai; şi toate se 
vor limpezi într-o clipită. 


Continuă să mulţumeşti mereu lui Dumnezeu pentru toate, să-L slăveşti, să-L 
rogi, să-l ceri. De se năpustesc asupra-ţi mii de tulburări şi mii de necazuri, de 
vin în faţa ta furtuni, nimic să nu te tulbure. 


Răbdarea te face mai tare ca diamantul. Răbdarea nu poate fi biruită nici cu 
arme, nici de oşti, nici de maşini de război, nici de săgeți, nici de lănci, nici de 
oştirile demonilor, nici de falangele înfricoşătoare ale puterilor potrivnice, nici 
chiar de diavolul, cu toată oștirea şi iscusinţa lui. 


Nu-ţi pierde nădejdea nicicând. 


Uită-te la câştigul care nu se pierde şi la bogăţia ce nu poate fi furată. 





Informaţii preluate din „Cuvioasa Olimpiada diaconiţa: O viaţă - o prietenie - o 
corespondenţă”, Editura DEISIS, Sibiu 1997. 





Sfântul Nicolae Velimirovici - Predică la Duminica a II-a după Paşti - 
Evanghelia despre femeile mironosiţe 


Iubirea celui viu pentru cel viu este minunată. Lumina soarelui nu este niciodată 
atât de minunată. 


Iubirea celui viu pentru cel mort este minunată. Licărirea gingaşă a lunii pe 
oglinda lacului nu este niciodată atât de minunată. 


Omul este măreț atunci când cercetează pe cei vii; omul este mai mult decât 
măreț atunci când se îngrijeşte de cei morți. 


Omul se îngrijeşte adesea de cei vii din iubirea de sine. Dar ce fel de iubire de 
sine poate fi atunci când omul poartă de grijă celor morţi? Poate să-l plătească 
cel mort, sau pot ei să-şi aducă recunoştinţa? 


Unele animale îşi îngroapă morţii lor; dându-i pe ei mormântului, îi dau pe ei 
uitării. Dar atunci când omul cel viu îşi îngroapă mortul, cel viu îngroapă o 
parte din el împreună cu mortul şi se întoarce acasă aducând în sufletul său o 
parte din cel mort. Aceasta se face cu totul desluşit atunci când o rudenie îşi 
îngroapă o rudenie, şi un prieten îşi îngroapă un prieten. 


O, groparilor, în câte morminte aţi fost voi deja îngropaţi, şi câte leşuri au viaţă 
în voi! 


Moartea şi iubirea au o însuşire care este asemenea; ca şi iubirea, moartea 
lucrează o schimbare profundă în mulţi dintre cei care trec prin aceasta şi 
continuă să fie vii. După îngroparea copiilor săi, mama merge la mormintele 
copiilor ei. Cine merge acolo? Copiii din sufletul mamei, dimpreună cu mama, 





merg la morminte. În sufletul ei, mama trăieşte numai într-un ungher; tot restul 
sufletului este un palat pentru sufletele copiilor care au fost luaţi de la ea. 


Tot la fel sufletul este cu Hristos, deşi într-o măsură cu mult mai mare. El făcea 
cercetări la marginile mormântului pentru ca oamenii, copiii Săi, să cunoască 
lărgimea palatului fără margini a Raiului. 


Mama merge la mormintele copiilor, de parcă i-ar readuce la viaţă în sufletul ei, 
ca să-i răscumpere cu lacrimile ei, ca să-i miluiască pe ei prin gândurile ei. 
Iubirea mamei îi izbăveşte pe copiii ei de pieire şi stricăciune în lumea aceasta, 
măcar pentru o vreme. 


Domnul, umilit şi scuipat, a fost biruitor, plecându-Se Crucii şi Mormântului, 
înviind cu adevărat întreaga omenire prin iubirea Sa, şi mântuind pe toți 
oamenii pentru vecie de la pieire şi stricăciune. Lucrarea lui Hristos este 
nespus mai mare decât lucrarea oricărei mame din lume, iubirea Lui pentru 
oameni fiind cu mult mai mare decât iubirea oricărei mame din lume pentru 
Copiii ei. 


Cu toate că mama varsă întotdeauna lacrimi din marea ei iubire şi durere, îi mai 
rămân lacrimi pe care le ia cu ea atunci când ea însăşi pogoară în mormânt. Cu 
toate acestea, Domnul lisus a vărsat toate lacrimile Sale pentru copiii Săi, 
până la ultima lacrimă - şi tot sângele Său până la ultima picătură. O, 
păcătosule, niciodată nu se vor mai vărsa pentru tine lacrimi de mai mare preţ, 
nici viu, nici mort. Niciodată mama, sau femeia bărbatului, sau copiii, sau ţara, 
nu va plăti pentru tine mai mult decât a plătit Mântuitorul Hristos. 


O, omule sărman şi singur - nu spune: cine va plânge pentru mine când voi 
muri? Cine va plânge peste trupul meu cel mort? lată, Domnul Hristos a 
plâns pentru voi şi peste voi, atât în viaţă cât şi în moarte, cu inima mai plină 
decât a propriei voastre mame. 


Nu este potrivit să chemaţi morţii pentru care a suferit şi a murit Hristos, în 
iubirea Sa. Ei sunt vii întru Domnul Cel viu. Noi toţi vom cunoaşte aceasta 
desluşit când Domnul va intra în mormântul lumii acesteia pentru ultima oară, şi 
când trâmbiţele vor suna. 


Iubirea mamei nu poate face deosebire între copiii ei cei morţi şi cei vii. Cu atât 
mai mult nu poate face deosebire iubirea lui Hristos. Domnul este mult mai 
pătrunzător decât soarele: El vede sfârşitul care se apropie, al celor care se află 
în viaţă pe pământ, şi mai vede şi începutul vieţii pentru cei care se mută la 
odihnă. Pentru Cel care a făcut pământul din nimic, şi trupul omului din ţărână, 
mormântul omului nu este la fel, fără nici un fel de deosebire, fie că este din 





pământ sau din trup. Grânele care se află pe câmp sau care sunt adăpostite în 
hambar - sunt deosebite între ele pentru gospodarul care se gândeşte la grâne în 
amândouă împrejurările, iar nu la paie sau la hambar? Dacă oamenii se află în 
trup sau în pământ - ce deosebire poate să fie pentru Gospodarul sufletelor 
oamenilor? 


adevărat că mama moare când ea merge la mormintele copiilor ei! 


Grija pentru morți este numai grija lui Dumnezeu; tot restul este bucuria lui 
Dumnezeu. Dumnezeu nu-şi face griji pentru îngerii fără de moarte; El se 
veseleşte intru îngerii Lui, tot aşa cum şi ei se veselesc întru El. Cu toate 
acestea, El se îngrijeşte continuu de felul în care să dea învierea oamenilor. 
De aceea, El vizitează continuu mormintele oamenilor, atât cele mişcătoare 
(ale trupului) cât şi cele nemişcătoare (ale pământului), împreună cu Sfinţii 


îşi primesc propriul lor bine: pentru aceasta Îşi face Dumnezeu griji foarte 
mari. 


O, ce veselie mare se face în cer atunci când un mort vine la viaţă, atunci când 
un păcătos se pocăieşte! Un păcătos pocăit - care este acelaşi lucru cu omul 
care a murit în suflet şi a venit din nou la viaţă - dă lui Dumnezeu bucurie 
mai mare decât nouăzeci şi nouă de îngeri care nu au nevoie de pocăință. 
"Că aşa şi în cer, va fi mai multă bucurie pentru un păcătos care se pocăieşte, 
decât pentru nouăzeci şi nouă de drepţi, care n-au nevoie de pocăință" (Luca 
15.7). 


Cât de înălțătoare este grija pentru morţi! Îngerii lui Dumnezeu împărtăşesc 
grija lui Dumnezeu îngrijindu-se de noi în această vale a morţii. Îngrijindu-ne 
de morţi, împărtăşim şi noi grija lui Dumnezeu, şi în felul acesta ne facem 
prietenii şi împreună lucrătorii lui Dumnezeu. 


Dar atunci când Domnul şi Dumnezeul nostru moare ca om, doborât de 
păcatele oamenilor, cine are grijă de El mort, dintre toţi cei pentru care El S-a 
îngrijit dintru întreaga veşnicie? Cine pogoară în mormântul Lui? Femeile. 


au umplut mâinile cu uleiuri mirositoare şi au pornit către mormânt, ca Să 
ungă trupul lui Hristos. 





Pericopa Evanghelică de astăzi vorbeşte despre aceasta: despre grija pentru Cel 
Unul Fără de Moarte care se află în stare de moarte, pe care o au cei pentru care 
învăţătura lui Hristos le dăduse viaţa. 


La vremea aceea venind Iosif din Arimateea, sfetnic ales, care aştepta şi el 
împărăţia lui Dumnezeu, şi, îndrăznind, a intrat la Pilat şi a cerut trupul lui lisus. 
Se mai află şi un alt om mare care venise din Arimateea, sau Ramataim, pe 


celui mort. 


> îl numeşte pe el ucenic al lui lisus, dar într-ascuns (loan 19:38); 

>» îl numeşte bărbat bun şi drept (23:50), 

» îl numeşte om bogat (27:57). (Evanghelistul nu-l numeşte bogat 
din îngâmfare, pentru a arăta că Domnul avea printre ucenicii Săi şi 
oameni bogaţi, "ci pentru a arăta cum s-a făcut că el a putut să ia trupul 
lui lisus de la Pilat. Pentru un om sărac sau necunoscut nu S-ar fi putut 
să pătrundă până la Pilat, reprezentantul puterii romane.” - Ieronim: 
"Comentariu la Matei".) El era nobil în suflet: el avea frică de 
Dumnezeu şi aştepta Împărăţia lui Dumnezeu. Pe lângă trăsăturile sale 
duhovniceşti de mare preț, losif mai era şi bogat cu stare bună. 

> DS 1 numesc sfetnic. Atunci, el era unul dintre bătrânii 


poporului, ca şi Nicodim. 


Ca şi Nicodim, el Îl preţuia în ascuns pe EI şi era ucenicul lui Iisus Hristos. Dar, 
deşi aceşti doi bărbaţi erau următori ascunşi ai învăţăturii lui Hristos, totuşi ei s- 
au aşezat înaintea primejdiei rămânând împreună cu Hristos. Nicodim i-a 
întrebat odată pe cârmuitorii iudei cu feţele lor înveninate, când aceştia căutau o 
pricină pentru ca să-L ucidă pe Hristos: "Nu cumva Legea noastră judecă pe 
om, dacă nu-l ascultă mai întâi?" (loan 7:51). 


Iosif din Arimateea s-a aşezat în faţa unei primejdii şi mai mari, gândindu-se să 
ia trupul Domnului atunci când ucenicii Săi cei cunoscuţi fugiseră şi se 
împrăştiaseră, şi atunci când lupii iudei, ucigând Păstorul, puteau în orice clipă 
să se năpustească asupra oilor. Evanghelistul foloseşte cuvântul "cutezând" ca 
să arate că losif făcea ceva primejdios. Atunci, el avea nevoie de mai mult decât 
curaj; el avea nevoie de cutezanţă ca să meargă la reprezentantul lui Cezar şi să 
ceară trupul unuia ucis pe cruce. Dar Iosif, după cum spune Nichifor, "în 
măreţia sufletului său, a lăsat frica şi s-a descotorosit de toată slugărnicia, 
dând pe faţă că este ucenic al lui lisus Hristos." 


Iar Pilat s-a mirat că a şi murit şi, chemând pe sutaş, l-a întrebat dacă a murit de 
mult. Şi aflând de la sutaş, a dăruit lui Iosif trupul. Pilat cel precaut, 





neîncrezător, este tipul acela de căpetenie care stăpâneşte prin putere, şi prin 
putere se desprinde de alţii. Lui nu-i venea să creadă nici măcar un cuvânt al 
unui om nobil ca Iosif. Poate că într-adevăr era greu de crezut că Cel pe care 
numai în noaptea dinainte Îl osândise la răstignirea pe cruce, Îşi dăduse deja 
ultima suflare pe Cruce. Pilat s-a arătat un adevărat reprezentant al puterii 
statului roman: el l-a crezut mai degrabă pe sutaşul pe care îl însărcinase să stea 
de pază pe Golgota decât pe un bătrân ales al poporului. Pilat a împlinit cererea 
lui losif numai atunci când sutaşul a încuviinţat "oficial" vestea lui losif. 


ŞI Iosif, cumpărând giulgiu şi coborându-L de pe cruce, L-a înfăşurat în giulgiu 
şi L-a pus într-un mormânt care era săpat în stâncă şi a prăvălit o piatră la uşa 
mormântului. Alt Evanghelist spune că acesta era mormântul lui losif - şi L-a 
pus în mormântul nou al său (Matei 27:60) în care nu mai fusese nimeni 
îngropat (loan 19:41), ca să se împlinească cuvintele proorocului Isaia: "cu cei 
făcători de rele, după moartea Lui" (53:9). 


Un mormânt nou, pecetluit, o piatră mare prăvălită la intrare, un ostaş care 
stă de pază lângă el - ce înseamnă toate astea? Toate aceste măsuri pline de 
mare grijă, au fost alese prin înţelepciunea rânduielii lui Dumnezeu, pentru 
ca prin acestea, să se închidă gurile tuturor necredincioşilor care încearcă Să 
dovedească faptul că Hristos ori n-a murit, ori n-a înviat, ori că trupul Său a 
fost furat. 


Y Dacă Iosif nu ar fi cerut trupul mort de la Pilat; dacă căpetenia 
gărzilor nu ar fi dat mărturie despre moartea lui Hristos; dacă trupul 
nu ar fi fost îngropat şi pecetluit în faţa prietenilor şi vrăjmaşilor lui 
Hristos, s-ar fi putut spune că, de fapt, Hristos nu murise, ci că se 
aflase numai în Stare de comă şi apoi Și-a recăpătat cunoştinţa (aşa 
cum au afirmat mai recent Schleiermacher şi alţi protestanți). 

Y Dacă mormântul nu ar fi fost închis şi pecetluit cu o piatră mare, dacă 
nu ar fi fost păzit de către ostaşi, s-ar fi putut spune că era adevărat 
faptul că Hristos murise şi fusese îngropat, dar că EI fusese furat din 
mormânt de către ucenicii Săi. 

Y Dacă nu ar fi fost un mormânt cu totul nou, s-ar fi putut spune că nu 
Hristos era cel care a înviat ci vreun alt mort, care fusese îngropat mai 
dinainte. 


Şi astfel toate măsurile de pază care s-au luat de către iudei pentru a ascunde 
adevărul, au sprijinit adevărul, prin rânduiala lui Dumnezeu. 





Iosif a înfăşurat trupul Domnului în giulgiu curat de in (Matei 27:59), şi L-a 
pus în mormânt. 


Trupul care se necurăţeşte prin patimi şi pofte nu este 
locul în care Domnul va învia din morţi şi va fi viu. 


Evanghelistul loan întregeşte chipul dat de către ceilalți Evanghelişti, spunând 
că a venit şi Nicodim la mormântul lui Hristos aducând ca la o sută de litre de 
amestec de smirnă şi aloe. Au luat deci trupul lui lisus (adică Iosif dimpreună 
cu Nicodim) şi l-au înfăşurat în giulgiu cu miresme, precum este obiceiul de 
înmormântare la iudei (19:39-40). 


Ce exemplu minunat este acesta pentru toţi cei care Îl iubesc pe 
Domnul! Şi cât de cumplit s-au osândit acei preoţi şi mireni care, ruşinându-se 
înaintea lumii, se apropie de sfântul potir cu nebăgare de seamă şi fără de iubire, 
ca să primească în ei preasfântul şi de viaţă dătătorul Trup şi Sânge al Domnului 
- al Domnului Celui înviat şi viu. 


A 


Grija lor pentru Domnul cel mort era atât fapta iubirii pentru Invăţătorul şi 
Prietenul cel mult iubit cât şi o datorie pe care omenirea le-a lăsat-o lor, pe 
care ei să o pună în lucrare faţă de Cel Unul care a suferit pentru dreptate. 


Iar Maria Magdalena şi Maria, mama lui Iosif, priveau unde L-au pus. Şi 
după ce a trecut ziua sâmbetei, Maria Magdalena, Maria, mama lui lacov, şi 
Salomeea au cumpărat miresme, ca să vină să-L ungă. Întâi sunt pomenite două 
femei şi apoi trei. Două fuseseră de față la toate cele ce se întâmplaseră 
Domnului pe Golgota. Ele au văzut cum ucenicii cei ascunşi ai lui Hristos au 
coborât trupul cel mort de pe Cruce; ele au văzut toate cele ce s-au făcut cu 
trupul mort după aceasta şi, ceea ce a fost cel mai important pentru ele, ele au 
văzut mormântul în care fusese pus trupul. 


O, cu câtă bucurie s-au grăbit ele ca să dea ajutor lui Iosif şi lui Nicodim ca să 
spele sângele de pe trup, ca să închidă şi să curăţească rănile, ca să netezească 
părul Lui, ca să aşeze mâinile Lui în formă de cruce, ca să înfăşoare pânză în 
jurul capului Lui cu mare grijă şi să învelească trupul Lui în giulgiu de in! Dar 
făcând aceasta, ele nu împlineau nici un obicei nici o regulă cu ajutorul 
bărbaţilor. Ele se vor întoarce mai târziu, ca să facă totul singure, şi mai ales ca 





să ungă trupul Domnului cu miresme. Împreună cu ele, a venit mai târziu cea de 
a treia purtătoare de mir, prietena lor. Duhul lui Dumnezeu i-a adunat pe toţi 
împreună în prietenie mare. 


Cine erau aceste femei? 


am cunoscut-o deja. Ea este acea Marie pe care 
Domnul a vindecat-o, scoțând din ea şapte diavoli. 
+ 0, mama lui losif şi Maria, mama lui Iacov erau, potrivit Părinților, 
una şi aceeaşi persoană. 
A 0 era femeia lui Zevedeu, mama Apostolilor Iacov şi loan. 


Ce deosebire era între aceste femei şi Eva! Din iubire, aceste femei se grăbeau 
să dea ascultare trupului mort al Domnului, pe când Eva nu L-a ascultat pe 
Domnul Cel viu. Ele făceau ascultare pe Golgota, la locul săvârşirii uciderii, 
vărsării de sânge şi răutăţii, pe când Eva a fost neascultătoare în Rai. 


Și dis de dimineaţă, în prima zi a săptămânii (Duminică), pe când răsărea 
soarele, au venit la mormânt. Toţi Evangheliştii sunt de acord că era prima zi a 
săptămânii, ziua Învierii Domnului, ziua care a urmat sâmbetei, aşa cum spune 
Evanghelistul Marcu: Şi după ce a trecut ziua sâmbetei ... Toţi Evangheliştii 
sunt de acord cu aceasta: că Domnul a înviat în zorii zilei de Duminică. Ei 


spune: la răsăritul soarelui. Este foarte probabil că femeile au venit la mormânt 
de mai multe ori, atât din iubire pentru Omul cel mort cât şi din frică de 
vrăjmaşii obraznici ai lui Hristos care ar putea pângări în vreun fel mormântul şi 
trupul. ("Ele au venit cu nerăbdare, nevrând să lase mormântul Domnului 
pentru multă vreme singur" - leronim: "Comentariu la Matei".) Se poate ca 
Marcu să nu se gândească aici la "soare" ca la soarele cel materialnic, ci chiar la 
Domnul, potrivit cuvintelor proorocului care spune: "Soarele Dreptăţii va 
răsări" (Maleahi 4:2), gândindu-se la Mesia. Soarele Dreptăţii răsărise deja din 
întunericul adâncului la ora aceea devreme, când au venit la mormânt 
mironosițele. Fiindcă Soarele acesta strălucea mai înaintea soarelui care fusese 
făcut la prima zidire a lumii, aşa că acum, la cea de a doua zidire, la reinoirea 
lunii, Acesta strălucea peste istoria omenirii mai înainte ca soarele cel 
materialnic să strălucească peste natura pământească. 


Și ziceau între ele: Cine ne va prăvăli noua piatră de la uşa mormântului? 
Aceasta vorbeau Femeile Mironosiţe urcând pe Golgota, necăutând nimic 
neaşteptat. Mâinile femeilor nu aveau destulă putere ca să rostogolească piatra 
de la intrarea mormântului, pentru că aceasta era foarte mare. Sărmanele femei! 
Ele nu şi-au amintit că se grăbiseră cu ostenire şi râvnă către mormânt, pe când 
Domnul se mai afla în viața pământească. În Betania, la cina din casa lui Simon 





leprosul, o femeie turnase mir de nard de mare preţ pe capul lui Hristos: 
Atoatecunoscătorul, Domnul nostru, a spus la vremea aceea despre această 
femeie: "Ea, turnând mirul acesta pe trupul Meu, a făcut-o spre îngroparea 
Mea" (Matei 26:12). EI cunoştea limpede, mai dinainte, că trupul Său, nu va 
mai primi în moarte o altă ungere cu mir. Vă puteţi întreba: atunci de ce a 
îngăduit Rânduiala lui Dumnezeu ca aceste femei evlavioase să primească 
dezamăgire atât de amară? Pentru a cumpăra mir de mare preţ, ca să vină cu 
frică în noaptea întunecată şi fără de somn la mormânt şi Să nu săvârşească 
fapta plină de iubire pentru care ele se jertfiseră atât de mult? 


Dar, ridicându-şi ochii, au văzut că piatra fusese răsturnată; căci era foarte mare. 
Și, intrând în mormânt, au văzut un tânăr şezând în partea dreaptă, îmbrăcat în 
veşmânt alb, şi s-au spăimântat. Venind împreună cu oamenii săi la Marea 
Roşie, Moise s-a aflat în mare greutate: cum să croiască o cale acolo unde nu se 
afla nici una. Şi atunci când el a strigat la Dumnezeu, marea s-a împărțit în 
două, şi calea s-a deschis de îndată. Aceasta se întâmplă acum cu femeile 
mironosiţe. Fiind foarte preocupate, că cine ar rostogoli piatra pentru ele, 
acestea se uitau, şi au văzut că piatra fusese rostogolită, şi au coborât în 
mormânt fără întârziere. 


Dar unde se aflau strajele care păzeau mormântul? Nu erau aceştia o piedică 
mai mare în intrarea lor în mormânt decât piatra cea mare şi grea care se afla 
la intrare? La vremea aceea, santinela, fie că era pe jumătate mort de frică, fie 
că fugise deja în cetate, ca să grăiască cu bâlbâială bărbaţilor, ceea ce de la 
strămoșul nostru Adam încoace, urechile omeneşti nu mai auziseră niciodată. La 
mormânt nu era nimeni care să-i oprească, şi la intrare nu se afla nimeni şi 
nimic. Dar, în mormânt, se afla cineva, şi înfăţişarea lui era ca fulgerul şi 
îmbrăcămintea lui albă ca zăpada (Matei 28:3). Părea să fie un tânăr, de fapt, 

. Femeile s-au înfricoşat şi şi-au plecat feţele la 
pământ (Luca 24:5), căci era înspăimântător să priveşti înfăţişarea vestitorului 
lui Dumnezeu din cealaltă lume, vestitorul celor mai neaşteptate şi de bucurie 
îmbelşugate veşti de pe pământ, de la căderea omului în păcat, şi omul a început 
să se hrănească cu cele pământeşti. 


Nu există nici o împotrivire între cele grăite de Evanghelistul Matei, precum că 
un înger al lui Dumnezeu şedea pe piatră care fusese rostogolită de la intrarea 
mormântului; şi cele grăite de Evanghelistul Marcu, potrivit cărora, îngerul se 
afla în interiorul mormântului. Femeile puteau să-l fi văzut mai întâi pe înger pe 
piatră, şi apoi să-i fi auzit glasul în interiorul mormântului. Îngerul nu este 
trupesc şi nemişcător: în orice clipă el se poate arăta acolo unde doreşte. 
Credinciosul nu trebuie să se întristeze nici de faptul că Luca pomeneşte de doi 





îngeri, iar Marcu şi Matei de unul singur. Când S-a născut Domnul în Betleem, 
S-a arătat îndată un înger printre păstori, şi ei S-au înfricoşat cu frică mare 
(Luca 2:9). Îndată după aceea, deodată s-a văzut, împreună cu îngerul, mulțime 
de oaste cerească (2:13). 

Atunci, cum poate fi de mirare faptul că 
femeile mironosițe au văzut o dată un înger şi altă dată doi îngeri? 


lar el le-a zis: Nu vă înspăimântați! Căutaţi pe lisus Nazarineanul, Cel 
răstignit? A înviat! Nu este aici. lată locul unde L-au pus. Dar mergeţi şi 
spuneţi ucenicilor Lui şi lui Petru că merge în Galileea, mai înainte de voi; 
acolo Îl veţi vedea, după cum v-a spus. Îngerul strălucitor al lui Dumnezeu 
potoleşte mai întâi frica şi groaza femeilor, pentru a le pregăti pentru vestea cea 
neașteptată a Învierii Domnului. Mai întâi femeile au fost uimite să vadă 
mormântul deschis, şi apoi s-au umplut de înfricoşare aflând în interiorul 
mormântului, nu pe Cel pe care Îl căutau, ci pe cineva la care nu se aşteptau. 


De ce vorbeşte îngerul precis: "Căutaţi pe lisus Nazarineanul, Cel răstignit?” 
Pentru ca să nu fie nici un fel de îndoială sau nedumerire despre Cel care 
înviase. Îngerul vorbeşte foarte lămurit atât pentru femei, cât şi pentru toate 
veacurile şi neamurile viitoare. Îngerul are acelaşi scop, şi atunci când le arată 
mormântul gol: "Iară locul unde L-au pus." Era de prisos să spună aceasta 
femeilor, care văzuseră cu ochii lor ceea ce le spunea îngerul, dar nu era acelaşi 
lucru pentru întreaga omenire, pentru care Domnul murise şi înviase. "A înviat! 
Nu este aici." Vestitorul cel ceresc rosteşte veştile cele mai mari din întreaga 
istorie a omenirii în chipul cel mai scurt şi mai simplu cu putinţă: "A 
înviat! Nu este aici." 

Pentru oamenii cei muritori, situaţia 
era inversă. 


După aceasta, îngerul a spus femeilor să vestească aceste ştiri de bucurie 
Apostolilor "şi lui Petru". De ce "şi lui Petru”? Cu siguranţă este aceasta, 
pentru că Petru se simțea cu mult mai nelămurit decât ceilalți ucenici. 
Conştiinţa lui trebuie să-l fi chinuit pentru că se lepădase de Domnul de trei 
ori, şi în cele din urmă fugise de El. Râvna Apostolului loan, dimpreună cu 
care Petru Stătuse cel mai aproape de Domnul, trebuie să-i fi ascuţit şi mai 
mult conştiinţa lui Petru. loan nu fugise, ci rămăsese sub Crucea Domnului 
Său răstignit. Pe scurt, Petru trebuie să se fi simţit vânzător al Domnului, şi 


trebuie să fi fost foarte neliniştit în preajma Apostolilor, mai ales în preajma 
Lă 


p 





Domnul a făcut aceasta acum, şi de aceea îngerul a pomenit cu osebire 
numele lui Petru. 


De ce a vorbit îngerul despre arătarea Domnului în Galileea, şi nu despre 
arătarea lui de mai înainte în Ierusalim şi în preajma Ierusalimului? "Acolo 
ÎI veţi vedea pe EL, aşa v-a spus EL" (cf. Marcu 14:28). Fiindcă Galileea era mai 
păgână decât Iudeea, şi astfel a vrut Domnul să se înfăţişeze acolo, ca să arate 
ucenicilor Săi calea Evangheliei Sale, locul principal al lucrării Apostolilor în 
zidirea Bisericii lui Dumnezeu. De asemenea, fiindcă EI li S-a arătat acolo, nu 
cu frica sub care trăiau în Ierusalim, ci intru libertate; nu intru întunericul nopţii 
sau în amurg ci intru toată lumina zilei, aşa ca să nu se spună că frica are ochii 
mari, şi că aflându-se sub povara fricii şi a spaimei, ucenicii L-au văzut pe 
Domnul viu în lerusalim. 


În cele din urmă, îngerul lui Dumnezeu a vorbit despre arătarea Domnului în 
Galileea, păstrând sub tăcere cu înţelepciune arătarea Lui în lerusalim, pentru a 
smulge armele din mâinile necredincioşilor celor răi, care altfel ar fi spus că 
ucenicii văzuseră o nălucă la ideea îngerului: adică, ei L-au văzut pe El pentru 
că sufletele lor erau în agitate, aşteptând să-L vadă. (Nichifor spune: "De ce 
vorbeşte îngerul tocmai despre arătarea Sa în Galileea? Pentru că arătarea Sa 
în Galileea era cea mai limpede şi cea mai însemnată: acolo, Domnul nu S-a 
arătat într-o casă cu uşile închise, ci pe munte, în chip văzut pentru toți. 
Văzându-L acolo, ucenicii l-au dat Lui slavă; acolo li S-a arătat Domnul, cu 
o mare descoperire a puterii dată Lui de la Tatăl, spunând: "Datu-Mi-s-a 
toată puterea în cer şi pe pământ” (Matei 28:18).) 


"După învierea Mea, voi merge mai înainte de voi în Galileea" (Marcu 14:28), 
a spus Domnul. Adică: Ca Biruitor, voi merge înaintea voastră în lumea 
păgână, şi voi - urmaţi-Mă. Şi oriunde vă îndeamnă Duhul să propovăduiţi, 
gândiţi-vă că Eu Mă aflu în faţa voastră - şi Eu voi merge înaintea voastră, ca 
să vă deschid calea. 


Și ieşind, au fugit de la mormânt, că erau cuprinse de frică şi de uimire şi 
nimănui nimic n-au spus, căci se temeau. Se aflau în cer sau pe pământ? Cu cine 
vorbeau ele? Ce auziseră ele? Oamenii nu visează asemenea lucruri; şi acesta nu 
era vis ci adevăr: din tot ceea ce se întâmplase, se desluşeşte prea lămurit că 
acesta era adevărul. O, acea cutremurare şi frică binecuvântată care cade 
asupra omului când cerurile sunt deschise pentru el şi el aude glas de 
bucurie din ţara sa adevărată, fără de moarte şi mult slăvită! Nici cel mai 
mărunt lucru nu vede vreunul dintre îngerii nemuritori ai lui Dumnezeu; nici nu 
se aude glasul care slobozeşte din buzele cele fără de moarte. Este mai îndurător 
să vezi faţa şi să auzi urletul întregii lumi muritoare, stricăcioase decât să vezi 





faţa şi să auzi glasul celor fără de moarte, care au fost zidiţi înaintea lumii, şi a 
căror frumuseţe şi tinereţe este mai minunată decât zorii primăverii. 


Când EEE ou: ii Dumnezeu, a auzit glasul îngerului, el a 
spus despre sine: şi n-a rămas în mine putere, faţa mea şi-a schimbat 
înfăţişarea, strizându-se, şi nu mai aveam vlagă ... eu am căzut înmărmurit 
cu faţa la pământ (Daniel 10:8-9). Atunci, cum să nu se cuprindă de frică şi 
cutremur aceste femei slabe? Cum să nu fugă ele de la mormânt? Cum să 


poată deschide gura şi să grăiască? Unde să se afle cuvintele care să spună 
ceea ce văzuseră? 


Noi, oamenii cei muritori, spunem aceasta mai lesnicios în tăcere şi 
cu lacrimi decât cu limbile noastre. 


Și nimănui nimic n-au spus, căci se temeau. Ele nu au spus nimic nimănui pe 
cale; nici unuia dintre vrăjmaşii şi vărsătorii de sânge ai lui Hristos, împreună cu 
care se amestecă întregul Ierusalim. Dar, desigur că ele au spus Apostolilor. Ele 
nici măcar nu cutezau, nici nu erau în stare să vorbească atunci când le 
poruncise îngerul cel fără de moarte. Cum să nu poată împlini ele porunca lui 
Dumnezeu? Atunci, este limpede că femeile au spus numai celor cărora le era 
de trebuinţă (vezi Luca 24:10), şi iarăşi, că ele nu au vorbit celor care nu 
trebuiau să ştie şi de care le era frică. 


Astfel, s-a sfârşit mergerea femeilor mironosiţe la mormântul lui Hristos în 
dimineaţa Învierii. Femeile mironosiţe au venit cu miruri, cu care voiau să-L 
țină pe EI departe de stricăciune, pe Cel care păstrează cerurile de subreziciune, 
şi cu care ele doreau să-L ungă pe Cel de la care cerurile îşi iau mireasmă! 


O, Doamne Preainmiresmate, Singura mireasmă a fiinţei omeneşti şi a istoriei 
omeneşti; cât de minunat ai răsplătit Tu aceste suflete cinstite şi credincioase 
care nu Te-au uitat pe Tine mort în mormântul Tău! 


Cei care plângeau mortul au ajuns rândunelele unei primăveri noi. 





Sfântul Teofan Zăvorâtul - Tâlcuiri din Sfânta Scriptură - Duminica 
Sfintelor Femei Mironosiţe - Mironosiţele şi apostolii închipuie cele două 
laturi ale vieţii noastre 


Femei neobosite! N-au dat somn ochilor lor, nici genelor lor dormitare, până ce 
n-au aflat pe Cel Preaiubit! lar bărbaţii parcă se împiedică în picioare: merg la 
mormânt, îl văd pustiu şi rămân în nedumerire: ce putea să însemne faptul că 
nu-L vedeau pe Domnul? Nu, aici e vorba de dragoste chibzuită, care se teme 


de greşeală din pricina înaltului preţ al dragostei şi al țintei sale. 


Atunci când au văzut şi au pipăit şi ei, fiecare dintr-înşii a mărturisit nu cu 
limba, asemenea lui Toma, ci cu inima: „Domnul meu şi Dumnezeul meu”, şi 
de-acum nimeni n-a mai putut să-i despartă de Domnul. Mironosiţele şi 
Apostolii închipuie cele două laturi ale vieţii noastre: simţirea şi chibzuinţa. 


IP zz—7—7—7—7——== 


Simţirea trebuie să meargă înainte şi să dea imbold, iar chibzuinţa să 
hotărască timpul, locul, mijlocul de împlinire şi, îndeobşte, întreaga 
rânduială a ceea ce inima socoate să facă. Înlăuntru, inima merge înainte; iar 
când e vorba de faptă - chibzuinţă. Atunci când simţurile noastre se vor 
deprinde a deosebi binele de rău, poate că ne vom putea bizui numai pe inimă, 
aşa cum dintr-un pom viu ies de la sine muguri, flori şi roade, şi din inimă va 
începe atunci să răsară binele, amestecându-se în chip înţelegător în curgerea 
vieţii noastre. 


(din “Tâlcuiri din Sfânta Scriptură pentru fiecare zi din an” 
Sfântul Teofan Zăvorâtul, Editura Sophia) 





Duminica Mironosiţelor. “Urmaţi-vă calea, fără să priviţi înapoi sau în 
jurul vostru. Nu luaţi seama la cele ce vă înconjoară; nu ascultați vorbe 
goale!” 


“Orice suflet creştin curăţit de păcat este mironosiţă, este mireasma adusă lui 


Dumnezeu, ce se dăruieşte lui Hristos”. (Sfântul Iustin Popovici) 


Pr. Valentin Mordasov 


“Duminica de astăzi ne aduce înainte exemplul sfintelor femei mironosiţe, din 
care învăţăm că la biserică trebuie să venim devreme. Ele au venit primele, dis 
de dimineaţă, la Mormântul Domnului, şi au fost cele dintâi care L-au văzut pe 
Hristos înviat. Mai demult era o vorbă: “Cine ajunge primul la biserică, acela 
primeşte cel dintâi harul” (ca şi la scăldătoarea Vitezda). Apostolii Petru şi loan 
au fugit la Domnul întrecându-se. 


O altă lecţie pe care o primim de la femeile mironosiţe este răbdarea. Ele au stat 
cu răbdare lângă Crucea Mântuitorului, când toţi apostolii, în afară de loan, s-au 
împrăștiat. Venind la Mormântul Domnului, ele au aşteptat cu răbdare şi au 
văzut în sfârşit arătarea îngerului Domnului. Cu răbdare şi cu bucurie mergeau 
după Domnul prin oraşe şi prin sate. Ascultau cuvântul Lui chiar şi în pustiul 
fără apă, răbdând şi arşiţa, şi frig, şi sete, şi foame. Ele primeau hrana pentru 
suflet şi slujeau cu averea şi cu munca lor, ca să ofere mâncare pentru trup 
Domnului şi ucenicilor Lui. Acest lucru ne învaţă să slujim bisericii Domnului, 
fiecare cu ce putem. 





Femeile mironosiţe ne învaţă să-L cinstim pe Domnul. Pentru noi, această 
cinstire se exprimă în mod deosebit în zilele de miercuri şi vineri. În vechime se 
spunea că cel ce nu cinsteşte zilele de miercuri şi vineri va fi judecat cu cei 
care L-au răstignit pe Domnul. Unii oameni cucernici păstrau tăcerea buzelor 
în aceste zile, cugetând la Patimile Domnului, citind Acatistul Sfintei Crucii, 
Evanghelia. 


Femeile mironosiţe ne învaţă şi îndrăzneala în credinţă. Ele au îndrăznit să 
rămână lângă Cruce, să vină primele la Mormânt şi să vestească Învierea 
Domnului, să propovăduiască Evanghelia cele dintâi. Datoria noastră este de 
asemenea să vorbim despre Domnul, să împărtăşim altora cunoştinţele noastre 
cu acuratețe, rugându-ne să semănăm cuvântul lui Dumnezeu fără mânie şi 
patimă. 


lată câte exemple de urmat ne-au dat sfintele femei mironosiţe. Sfintelor femei 
mironosiţe, rugaţi-vă lui Dumnezeu pentru noi!” 


(Din: Pr. Valentin Mordasov, duhovnicul de la Pskov: învățături şi întâmplări 
minunate, Editura Sophia, 2011) 


Sfântul Teofan Zăvorâtul - Sfintele femei purtătoare de mir - o 
întruchipare a căutării Domnului 


“Văd în femeile purtătoare de mir o întruchipare a voastră, dragi surori, o 
întruchipare a unei atitudini sufleteşti similare! Căci care este trăsătura 
caracteristică femeilor purtătoare de mir? Faptul că Îl urmau cu răbdare pe 
Domnul pretutindeni, de parcă L-ar fi căutat. Ele L-au ajutat din averea lor şi L- 
au însoţit către Ierusalim; L-au urmat în timp ce Îşi ducea crucea. Au fost în 
jurul Său când era răstignit pe Golgota; au urmărit unde I-a fost pus trupul după 
ce a fost dat jos de pe cruce. După sabat, dis de dimineaţă s-au grăbit la 
mormânt; şi, pe când era încă întuneric, au fost copleşite de arătarea Învierii şi 
au alergat să le spună Apostolilor despre El. S-au lipit de Domnul cu o ase- 
menea râvnă, încât doreau să-L vadă şi să fie lângă EI, fără să se mai sature de 
sil 


Și voi de asemenea, părăsind toate, ați mers să-L urmaţi pe Domnul. Bine- 
cuvântată este calea voastră. Mergeţi şi căutaţi totdeauna faţa Lui. 


Dar cum aţi putea să nu mergeţi şi să nu-L căutaţi? Cine poate fi mai frumos 
decât Domnul? El este împodobit cu virtuţi mai mult decât oricare dintre fii 
oamenilor. EI este frumos nu numai prin natura Sa divină, ci, de asemenea, şi 
prin natura Sa umană, întrucât avea cele mai nobile trăsături proprii unei fiinţe 
umane în toată desăvârşirea lor. Aceia care contemplă o asemenea frumuseţe 





sunt atraşi către Domnul, iar Domnul la rândul Său îi umple pe toţi care Îl 
iubesc pe EI cu aceasta. 


— Cu ce se aseamănă ochii Lui? Sunt mai strălucitori decât soarele, care 
pătrunde totul cu lumina zilei. El doar privea către o femeie păcătoasă şi 
aceasta se îndrepta. Privea la un vameş şi el se făcea apostol. A privit 
către Petru şi ochii lui au revărsat râuri de lacrimi. Atrăgând la Sine 
sufletele oamenilor cu privirea Sa, EI le dă puterea de a pătrunde cu 
mintea Raiul şi de a vedea cu limpezime toate cele văzute şi nevăzute. 

—> Cu ce se aseamănă cuvântul Lui? El doar ce a vorbit, şi pescarii şi-au 
părăsit năvoadele. A ţinut o cuvântare şi cei care veniseră să-L prindă Îl 
ascultau cu uimire; demonii fugeau, bolnavii se vindecau, morții înviau. 
Atrăgând la Sine sufletele oamenilor cu asemenea cuvinte, El le da 
puterea de a vorbi în aşa fel încât Dumnezeu Îşi pleacă urechea, îngerii 
iau seama, iar oamenii se mângâie. 


Bogat este Domnul şi îmbogățește; puternic este şi dă nebiruită putere; înţelept 
este şi înţelepţeşte; sfânt este şi sfinţeşte. Căci orice dar este bun şi orice dar 
care vine de la EI desăvârşit este pentru cei care se silesc să-L urmeze. 


Un astfel de Domn căutați! In rânduiala dumnezeiască de rugăciune şi în 


activităţile bisericeşti căutaţi unde este ascuns Domnul, ca în desişurile 
înmiresmate din natură. Şi ÎL veţi vedea precum L-a văzut Maria Magdalena în 
grădină, sau precum mireasa din Cântarea Cântărilor a văzut chipul prea frumos 
al mirelui ei printre flori, când se răcorea ziua şi se-ntindea umbra serii 
(Cântarea Cântărilor 2,14-17). 


Căutaţi-L în dumnezeieştile Taine, mai cu seamă în Sfânta Taină a Trupului şi 
Sângelui Său, şi vi Se va face cunoscut aşa cum li S-a făcut cunoscut ucenicilor 
în Emaus, la frângerea pâinii şi precum i S-a făcut cunoscut miresei din 
Cântarea Cântărilor care spunea că El este negrăit de dulce şi totul în EI este 
plăcut (Cântarea Cântărilor 5,16). 


Căutaţi-L în dogmele învăţăturii de credinţă cu convingerea neîndoielnică în 
adevărul lor, căutaţi-L în porunci prin împlinirea lor cu râvnă, căutaţi-L în toate 
împrejurările vieţii cu răbdare şi credincioşie faţă de EI; şi EI vi Se va arăta şi vă 
va lăsa să ÎL atingeţi aşa cum a făcut cu ucenicii Săi în ziua învierii Sale - iar voi 
veţi exclama precum Toma: “Domnul meu şi Dumnezeul meu!” 


Căutaţi-L pretutindeni fără trândăvire. De ce spun “căutaţi-L”? Fiindcă deja L- 
aţi găsit, iar EI, respectându-Şi cuvântul, deja S-a dăruit pe Sine Însuşi vouă şi a 
confirmat acest dar nu numai o dată. EI este în mijlocul vostru, ca un Păstor într- 





o turmă mică, iar înlăuntrul vostru, ca în propriul Său locaş. Rămâne încă un 
singur sfat de adăugat: aveţi grijă să Il păstraţi pe Domnul în sufletul vostru. 


Păstraţi-L prin gând neîncetat la EI şi dialog neîncetat cu EI; în EI este veşnic 
mântuirea noastră. Păstraţi-L prin îndreptarea grabnică şi călduroasă a inimilor 
voastre numai către EI, neîngăduindu-vă să vă ataşaţi de nimic altceva decât de 
EI, indiferent dacă este vorba de un lucru mare sau mic. Păstraţi-L prin 
încredințarea voastră în mâna providenţei Sale cu inimă deschisă înaintea Lui şi 
rugăciune constantă. Păstraţi-L prin împlinirea cu stăruință a rânduielii mona- 
hale de ascultare cu smerenie neprefăcută, pace, supunere reciprocă, ajutorare 
reciprocă, fără critică, fără ataşament față de lucruri, oameni şi obiceiuri 
lumeşti, cu izolarea, dragoste pentru osteneală, nedând odihnă trupului, cu 
amintirea continuă a plecării voastre din lumea aceasta şi aşteptarea răsplătirii 
din lumea de dincolo. 


Fie ca Domnul să vă dăruiască toate acestea vouă, dragi surori. Fie ca 
făgăduinţele voastre să nu se dovedească false şi fie ca aşteptarea voastră să nu 
fie ruşinată. 


Lumea este înaintea voastră, iar Domnul este înlăuntrul vostru. Întoarceţi-vă 
privirea încât să nu vedeţi deşertăciunea lumii şi fiți totdeauna cu Domnul. 
Căutaţi-L pe EI şi urmaţi Lui în paşii, gândurile şi sentimentele voastre. 


Multe şi negrăite daruri sunt legate de modul vostru de viaţă. Domnul este 
aproape şi gata să vă umple cu harul Său, dar şi noi trebuie să ne străduim 
pentru a-l dobândi. 


Aşadar străduiţi-vă, fără să vă temeţi de ceea ce nu trebuie să vă temeţi, şi nu vă 
cruţaţi! Femeile purtătoare de mir stăteau aproape de Domnul, deşi erau 
îmbrâncite de cei care Îl răstigneau. Şi voi, de asemenea, nu vă uitaţi la cele 
netrebnice. Lăsaţi lumea să țipe, lăsaţi superstițiile prosteşti să urle, lăsaţi 
nenorocirile să vină - voi urmaţi-vă calea, fără să priviţi înapoi sau în jurul 
vostru. Nu luaţi seama la cele ce vă înconjoară; nu ascultați vorbe goale. Priviţi 
doar ceea ce este sub picioarele voastre şi cu răbdare folosiți-vă de ele spre a 
împlini poruncile primite; şi luaţi seama la propria voastră conştiinţă care a fost 
iluminată de sus. Căci în lume sunt multe femei lucrătoare ale evlaviei, care de 
asemenea Îl caută pe Domnul şi cu multă râvnă vor să-L atingă. Aveţi grijă să 
nu fiți lăsate în urmă de către ele! 


Mulţumim Domnului, dacă ochiul Său vede printre femeile din lume adevărate 
călugăriţe. Dar străduiți-vă să nu vadă printre voi o femeie lumească îmbrăcată 
în haine călugăreşti. 





22 aprilie 1862, Mănăstirea Tambov 


(din: Sfântul Teofan Zăvorâtul, “Râvna duhovnicească. Scrisori către 
monahii”, Editura Sophia, 2008) 


Cuviosul lustin de Celie - Mireasma lui Hristos adusă lui Dumnezeu - 
Predica întâi la Duminica Sfintelor Mironosiţe (1965) 


“Hristos a înviat! Adevărat a înviat! 


Și toate morţile le alungă de pe pământ, toate iernile fug de pe pământ, toate 
păcatele, toți demonii. Biruinţa, singura adevărată biruință în această lume 
pământească este biruința asupra morţii. Nimeni nu este mai puternic decât 
moartea, nimeni dintre oameni; nimeni dintre îngeri, nimeni dintre diavoli, nu- 
mai El, Domnul Hristos Cel Înviat! 


Prin Învierea Sa, Domnul a deschis mormântul pământesc. Acest pământ nu a 
fost nimic altceva decât imensul mormânt al oamenilor, hoit lângă hoit, mort 
lângă mort, nenorocit lângă nenorocit, iarnă lângă iarnă, păcat lângă păcat. lată, 
acesta a fost pământul până la Învierea Domnului Hristos. După Înviere totul se 
preschimbă. Aceasta este cea mai mare revoluţie pe care o cunoaşte mintea 
omenească, în toate lumile. Totul se schimbă prin Învierea Domnului Hristos: 
omul muritor devine nemuritor, iar pământul, mic iad, arenă a răului, a pă- 
catului, a morţii, se preschimbă în Împărăţia Cerurilor. Unde este Dumnezeu, 
Dumnezeu Cel Înviat, acolo este şi Împărăţia Cerurilor, acolo sunt toate puterile 
cereşti, acolo sunt toate bunătăţile cereşti. 


Prin Învierea Sa, Domnul a ridicat piatra de pe mormântul nostru, de pe acest 
cavou pământesc, şi pentru întâia oară am văzut deschisă pentru noi, oamenii, 
calea care duce de pe pământ la Viaţa cea veşnică. Și faptele care mărturisesc 
aceasta sunt nenumărate. Şi voi sunteţi astăzi martorii acesteia. Cei dintâi mar- 
tori au fost Sfintele Mironosiţe, pe care astăzi le prăznuim, şi împreună cu ele, şi 
mai apoi, Sfinţii Apostoli, nenumărați Mucenici, Sfinți, Drepţi, creştinii toţi, 
milioane şi milioane de creştini până în ziua de astăzi. Ce sunt ei, cine sunt e1? 
Martori ai Învierii lui Hristos! 


Eşti creştin şi trăieşti astăzi această mărturie. Căci prin ce te distingi de ceilalți 
oameni, de toate celelalte credinţe? Prin ce se distinge creştinul de toate 
făpturile pământeşti? Suntem creştini prin aceea că credem în Învierea lui 
Hristos, în nemurirea noastră şi în Viaţa veşnică. Omul nu mai este rob morţii, 
nu mai este rob păcatului, nu mai este rob diavolului, ci a fost slobozit de 
Domnul Hristos şi de păcat, şi de moarte, şi de diavol. Aceasta este singura 
slobozire, singura slobozire pentru neamul omenesc în toate lumile, adevărata 





slobozire, slobozirea de păcate. Slobozirea de păcate înseamnă slobozirea de 
moarte, slobozirea de diavol, slobozirea de iad. Ce mai vrei, omule, ce fel de 
taine mai vrei să cunoşti? lată înaintea ta Cerurile deschise, toate bunătăţile 
împărăției Cereşti sunt ale tale. 


Sfintele Mironosiţe! O, minunate femei! O, ce cununi împleteşte lumea cerească 
pentru Mironosiţe - mai bune şi mai sfinte decât noi, oamenii. Atunci când 
ierusalimitenii, şi învățații, şi fariseii, şi cărturarii evrei, şi alții s-au năpustit 
asupra Domnului Hristos, femeile Mironosiţe au plâns şi s-au tânguit pentru EI. 
Nu ştim dacă a fost şi vreo femeie printre aceia care strigau: Răstigneşte-L! 
Răstigneşte-L! (Marcu 15, 13). 


Ştim că ele au fost mai curajoase decât ucenicii lui Hristos. În bezna neagră a 
nopții, atunci când L-au prins pe Domnul Hristos, atunci când luda L-a trădat, 
atunci când L-au dus pe Golgota, Mironosiţele au stat aproape de Crucea Sa. Nu 
s-au temut de nimeni. Credinţa lor era mai puternică decât credinţa bărbaţilor, 
de aceea Domnul înviat S-a arătat mai întâi Mironosiţelor, S-a arătat mai întâi 
Mariei Magdalena şi Mariei lui Iacov (Marcu 16,1), S-a arătat lor pentru că au 
slujit Lui şi au crezut în EI cu toată inima, cu tot sufletul, cu toată fiinţa lor. Şi 
primul salut de Paşti, salutul îngeresc: “Hristos a înviat!” a fost adus Sfintelor 
Mironosiţe - ca cea dintâi bună-vestire în mormântul nostru, în toate laturile 
mormântului pământesc celui ferecat. 


Sfântul Apostol Pavel spune: Noi, creştinii, suntem buna-mireasmă a lui Hristos 
adusă lui Dumnezeu (2 Corinteni 2, 15). Această mireasmă a lui Hristos se 
răspândeşte în întreaga lume, odată cu cea dintâi buna-vestire a Paştilor, prin 
Sfintele Mironosiţe, şi după ele şi împreună cu ele prin Sfinţii Apostoli şi prin 
toţi creştinii, până în ziua de astăzi. Noi, creştinii, prin aceste miresme cereşti, 
îndepărtăm orice păcat, orice mânie, orice patimă. 


Sfântul Eftimie cel mare, duhovnic văzător cu duhul, simţea mirosul urât al unui 
gând de desfrânare pe care un frate din mănăstirea sa îl avea în minte. Pe acest 
frate îl urmărea ispita şi gândurile de desfrânare nu-i dădeau pace. Sfântul a 
simţit un miros urât. Astfel, fratele meu, sufletele noastre răspândesc bună 
mireasmă sau duhoare. Aceasta o simt Sfinţii îngeri care sunt împrejurul nostru. 
Fiecare păcat din sufletul meu şi al tău răspândește miros urât... Dacă simţi 
vreun păcat întru tine, vreun miros greu, să cunoşti că orice înger se în- 
depărtează de la tine. Vreun păcat mai vechi, vreun păcat nepocăit pe care îl 
purtăm întru noi de ani de zile, acesta este o imensă duhoare de care fug toți 
îngerii. De aceea ne-a dăruit Domnul Sfintele Taine: ne-a dăruit Sfânta Îm- 
părtăşanie pentru a ne înmiresma şi a ne umple de pace. 





În pustia în care se nevoia Sfântul Varsanufie cel mare, în împrejurimile şi în 
apropierea lui se aflau nişte tineri nevoitori care, departe de lume fiind, 
departe de preoţi, nu se puteau împărtăşi în biserică. Și acelora, Îngerul 
Domnului le aducea în fiecare sâmbătă Sfânta Împărtăşanie. Se istoriseşte în 
viața sa că atunci când i S-a arătat Îngerul din înălțimea cerească, s-a 
răspândit o mireasmă care s-a revărsat peste întregul pământ... (vezi Vieţile 
Sfinţilor din 6 februarie ). Toate acestea răspândesc mireasmă în Ceruri. De 
aceea, orice suflet creştin curățit de păcat este mironosiţă, este mireasmă adusă 
lui Dumnezeu, ce se dăruieşte lui Hristos. 


Sfintele Mironosiţe din toate timpurile sunt foarte numeroase. Mai întâi au fost 
câteva, apoi tot mai multe şi mai multe. Ce sunt sfintele nevoitoare, ce? 
Mironosiţe! Sfânta Muceniţa Varvara, Sfânta Muceniţă Irina, Cuvioasa Maria 
Egipteanca şi toate cuvioasele maici, ce sunt ele? Mironosiţe peste veacuri şi 
veacuri, suflete care se împărtăşesc de Evanghelia Domnului Hristos şi viețuiesc 
în ea. Acestea sunt, mai întâi, monahiile cu chemare spre nevoinţă. Mironosiţele 
îşi curăţă necontenit sufletul de păcate, pentru ca sufletul să nu înceapă să 
răspândească miros urât. Şi cine stă în fruntea tuturor Mironosiţelor? Cine este 
aceea care dăruieşte Mironosiţelor întreaga strălucire cerească? Preasfânta 
Maică a Domnului. 


Ea este cea dintâi Mironosiţă şi mai presus de toate. Despre ea se spune în 
sfintele rugăciuni că ne-a născut scumpul Mir Ceresc, pe Domnul Hristos, 
dăruindu-ne Buna-mireasmă. De aceea este cea dintâi Mironosiţă, înaintea 
tuturor. Şi fericit este acel suflet care îi urmează, cu credinţă, în Fiul Său Cel 
înviat, în Domnul Hristos, cu dragoste sfântă, cu rugăciune, cu post şi cu toate 
celelalte sfinte virtuţi. 


Sufletul tău răspândeşte miros în Ceruri, prin Domnul Cel Înviat, prin Sfânta Sa 
Evanghelie, prin sfintele Sale porunci. Căci EI, prin împlinirea sfintelor porunci, 
se sălăşluieşte în sufletele noastre. Sfântul Apostol spune: Hristos să Se 
sălăşluiască, prin credinţă, în inimile voastre (Efeseni 3, 16). 


EI Se sălăşluieşte în inimile noastre şi prin credinţă, şi prin dragoste, şi prin 
rugăciune şi prin post, şi prin toate celelalte virtuţi. Pe cât acestea se înmulţesc, 
pe atât se înmulţesc întru noi puterile lui Hristos Celui Înviat. Atunci fuge din 
noi întreaga iarnă a păcatelor, fuge orice păcat rău mirositor, iar noi ne umplem 
de veşnica primăvară, de o primăvară ce răspândeşte miros de rugăciune, de 
iubire, de milostivire şi de toate sfintele virtuţi evanghelice. 


Nu slăbi niciodată creştine, nici tu, creştino! lată, Preasfintele Mironosiţe stau 
înaintea ta şi împrejurul tău, sunt toate aici ca să te ajute, să te slobozească de 
orice iarnă a păcatelor, de orice păcat rău mirositor. Urmează-le, mergi îm- 





preună cu ele şi cunoaşte că mergând după ele, mergi după Domnul Hristos Cel 
Înviat. EI te va călăuzi în Împărăţia Cerurilor, te va conduce acolo unde este 
primăvara veşnică a nemuririi, primăvara adevărului dumnezeiesc veşnic, a 
bucuriei dumnezeieşti veşnice, a dragostei dumnezeieşti veşnice. Într-acolo ne 
conduc mironosiţele, iar al nostru este a ne folosi cu tot sufletul, a urma lor cu 
credință evanghelică, cu dragoste evanghelică, cu rugăciune evanghelică, cu 
trăire evanghelică. Atunci se va face auzit în toate laturile salutul de Paşti 
răsunând necontenit în sufletele creştinilor, în toate inimile: Hristos a înviat! 
Adevărat a înviat!“ 


(din: Cuviosul Iustin de Celie, Cuvinte despre veşnicie - predici alese, Editura 
Egumeniţa, 2013) 





Sfântul Ignatie Briancianinov - Predică în Duminica Mironosiţelor - Despre 
starea de moarte a duhului omenesc 


Evanghelia a vestit astăzi despre nevoinţa sfintelor femei care au urmat 
Dumnezeu-Omului în vremea pribegiei Lui pământeşti, care au fost martore ale 
patimilor Lui şi au fost de faţă la îngroparea Lui. 


Ingroparea s-a petrecut în seara zilei de vineri. Când răutatea iudeilor s-a 


revărsat ca lava de foc dintr-un vulcan nu numai asupra Domnului, ci şi asupra 
tuturor apropiaților Lui, când Sfinţii Apostoli au fost siliţi să se ascundă sau 
puteau privi numai din depărtare la uimitoarea întâmplare; când numai ucenicul 
cel iubit, pentru care nimic nu era prea înfricoşător, a rămas nedespărţit de 
Domnul: atunci ucenicul care se ascunsese întotdeauna, care îşi tăinuise 
întotdeauna aşezarea inimii de teama răzbunării Sinedriului, având un loc de 
cinste în acesta, losif Arimateanul, trece dintr-o dată peste toate piedicile, 
şovăielile, nedumeririle care-l legau şi-l tulburau până atunci, merge la recele şi 
crudul Pilat, cere trupul celui omorât cu moarte de ocară, îl primeşte, îl îngroapă 
cu evlavie şi cu cinste. 


Evanghelia dă faptei lui Iosif însemnătatea unei fapte pline de mărime de 
suflet, de bărbăţie. 


Aşa a şi fost. Făcând parte din Sinedriu, în faţa Sinedriului, care săvârşise 
uciderea de Dumnezeu, în faţa Ierusalimului, care luase parte la uciderea de 
Dumnezeu, ia de pe cruce trupul Dumnezeu-Omului Care fusese omorât de 
oameni, îl duce în grădina aflată în apropierea porților şi a zidurilor cetăţii. 


Acolo, în singurătate şi linişte, la umbra copacilor, într-un mormânt nou, săpat 
în stâncă, fără a cruța aromatele şi balsamurile, pune trupul prin care au fost 





răscumpărate şi trupurile, şi sufletele tuturor oamenilor, înfăşurându-l cu 
giulgiuri curate, aşa cum se înfăşoară şi se ascunde o comoară de mare preţ. 


La înmormântarea Domnului a luat parte un alt om care făcea parte din 
Sinedriu: Nicodim, care venise noaptea la Domnul, care îl recunoscuse pe 
Domnul drept trimis al lui Dumnezeu. 


499) 


După ce prăvăleşte o piatră mare pe uşa mormântului - „uşă” numeşte 
Evanghelia deschiderea joasă prin care se intra în peşteră - losif pleacă de acolo 
ca un om care şi-a îndeplinit în chipul cuvenit slujirea. 


Sinedriul urmărea mişcările lui Iosif. După plecarea lui, el s-a îngrijit să pună 
strajă la mormânt şi să pecetluiască piatra care acoperea intrarea, îngroparea 
Domnului a fost mărturisită atât de următorii, cât şi de vrăjmaşii Lui. 


Numai cei care făceau parte din Sinedriu, săvârşind în turbarea şi înverşunarea 
lor cea mai mare nelegiuire, au săvârşit fără să îşi dea seama cea mai mare jertfă 
(Fapte 3, 17-18): prin junghierea Jertfei Atotsfinte, ei au răscumpărat omenirea, 
au încheiat şirul fără folos al jertfelor preînchipuitoare, au făcut de prisos atât 
aceste jertfe, cât şi însuşi aşezământul lor. 


Unii din Sinedriu - losif şi cu Nicodim -, în numele tuturor drepţilor Vechiului 
Legământ, au slujit cu aşezare a duhului bineplăcută lui Dumnezeu îngropării 
Răscumpărătorului oamenilor, au încheiat şi au pecetluit prin această faptă 
cucernica lucrare a fiilor Vechiului Legământ. De acum începe slujirea 
lucrătorilor Legământului celui Nou. 


Sfintele femei nu s-au lăsat mai prejos decât Iosif în ce priveşte lepădarea de 
sine bărbătească. 


Fiind de faţă vineri la îngropare, ele au socotit ca lucru neîngăduit să încalce în 
zi de sâmbătă - zi de odihnă - tihna în care se odihnea, în sfințitul întuneric şi 
sfințita zăvorâre a peşterii mormântului, trupul Domnului. 


Femeile aveau de gând să îşi reverse osârdia către Domnul prin revărsarea de 
mir peste trupul Lui. Întorcându-se vineri de la îngropare, ele au cumpărat fără 
întârziere aromate din belşug, şi aşteptau ziua următoare sâmbetei, care se 
numeşte zi de duminică, zi a învierii. 


In această zi, îndată ce a răsărit soarele, evlavioasele femei s-au şi pornit către 
mormânt. 





Pe drum, ele şi-au amintit că la intrarea în mormânt este prăvălită o piatră mare. 
Lucrul acesta le îngrijora, şi femeile au început să vorbească între ele: “Cine ne 
va prăvăli nouă piatra de pe uşa mormântului?” Piatra era “mare foarte”. 


Venind la mormânt, au văzut, spre marea lor uimire, piatra prăvălită. O 
prăvălise un înger purtător de lumină, puternic: acesta, după învierea 
Domnului, se pogorâse din cer la mormântul care îl încăpuse pe Cel 
neîncăput de ceruri, lovise cu spaimă străjerii, totodată sfărâmase pecetea şi 
dăduse într-o parte piatra cea grea, după care şezuse pe piatră, aşteptând 
venirea femeilor. Când ele au venit, îngerul le-a vestit învierea Domnului, 
poruncindu-le să o aducă la cunoştinţa Apostolilor. 


Pentru râvna lor față de Dumnezeu- Omul, pentru hotărârea lor de a da 
cinstire atotsfântului trup pe care îl păzea Straja de ostaşi, asupra căruia 
veghea neadormită ura Sinedriului, sfintele femei au fost cei dintâi oameni 
care au primit nemincinoasa veste a învierii lui Hristos, care s-au făcut primii 
şi puternici propovăduitori ai învierii, ca unele care au auzit vestirea ei din 
gura îngerului. 


“Cine ne va prăvăli nouă piatra de pe uşa mormântului!” 


Aceste cuvinte ale sfintelor femei au un anume înţeles de taină. 


EI e atât de ziditor ca dragostea de aproapele şi dorinţa ca el să capete folos 
duhovnicesc nu ne îngăduie să-l trecem sub tăcere. 


Inima a fost cândva biserică; ea s-a făcut 
mormânt, 


Noi îi răpim lui Hristos putinţa de a lucra atunci când dăm viaţă omului 
nostru celui vechi, când lucrăm mereu după imboldul voii noastre căzute, al 
rațiunii noastre otrăvite de minciună. 


Hristos, Care a fost adus prin Botez în suflet, continuă să rămână în noi, dar 
este rănit şi omorât de purtarea noastră. 


Biserica nefăcută de mână a lui Dumnezeu se preface în mormânt strâmt şi 
întunecos. La intrarea acestuia este prăvălită o piatră “mare foarte”. 





Vrăjmaşii lui Dumnezeu pun la mormânt strajă, pecetluiesc deschizătura 
astupată cu piatra, legând prin pecete piatra de stâncă pentru ca, în afara 
greutăţii, şi pecetea să nu îngăduie nimănui a se atinge de piatră. 


Vrăjmaşii lui Dumnezeu veghează ei înşişi asupra pazei mortului! Ei au născocit 
şi au rânduit toate piedicile cu putinţă pentru a preîntâmpina învierea, pentru a o 
împiedica, pentru a o face cu neputinţă. 


DONDE) prin care se păstrează neatinse toate 


Se întâmplă uneori ca, în urma unei îndelungate boli trupeşti, să se cheltuiască 
toate puterile, să pălească toate calitățile trupului: atunci boala, neaflând hrană, 
încetează să mai sfâşie trupul; ea îl părăseşte pe bolnav, lăsându-l istovit, ca 
mort, neînstare să facă nimic din pricina istovirii de către suferinţe, din pricina 
cumplitei, mutei stări bolnăvicioase care nu se vădeşte prin nici o suferință 
aparte. 


Acelaşi lucru are loc şi cu duhul omenesc. Viaţa nepăsătoare petrecută vreme 
îndelungată în mijlocul împrăştierii statornice, în mijlocul păcatelor statornice 
săvârşite de bună voie, în uitare de Dumnezeu, de veşnicie, în neluare-aminte 
sau în luarea-aminte cât se poate de superficială la poruncile şi învăţătura 
Evangheliei: ei bine, această viaţă răpeşte duhului nostru împreună-simţirea faţă 
de lucrurile duhovniceşti, îl omoară în privinţa lor. 


Fără a înceta să mai fiinţeze, acestea sunt pentru el ca şi cum n-ar fi, întrucât 
viaţa lui în ce le priveşte a încetat: toate puterile lui sunt îndreptate numai spre 
material, spre vremelnic, spre deşertăciune, spre păcat. 


Oricine vrea să cerceteze fără împătimire şi în chip temeinic Starea sufletului 
său va vedea în el boala nesimţirii, va vedea cât de mare este însemnătatea ei, 
va vedea cât de grea este ea, va recunoaşte că ea este vădire şi mărturie a 
stării de moarte a duhului. 


« Când vom vrea să ne îndeletnicim cu citirea Cuvântului lui Dumnezeu, ce 
plictiseală ne va apuca!Ce greu de înţeles, ce puţin interesant, ce ciudat ni 





se pare tot ce citim acolo! Cum dorim să scăpăm mai repede de această 
lectură! 


De ce? Pentru că nu avem împreună-simţire faţă de Cuvântul lui Dumnezeu. 


** Când ne sculăm la rugăciune, ce uscăciune, ce răceală simţim! Cum ne 
grăbim să terminăm rugăciunea noastră superficială, plină de împrăştiere! 


De ce? 


Pentru ce am uitat de veşnicie? 


Suntem cumva scoşi din rândul celor ce trebuie să intre în necuprinsul ei tărâm? 
Oare nu ne aşteaptă moartea, aşa cum îi aşteaptă pe ceilalți oameni? 


Și atunci, pentru ce am uitat de veşnicie? Fiindcă ne-am lipit cu tot sufletul de 
materie, fiindcă niciodată nu ne gândim şi nu vrem să ne gândim la veşnicie, 
fiindcă am pierdut prețioasa ei presimţire şi am dobândit un fel mincinos de a 
simţi pribegia noastră pământească. 


Acest fel mincinos de a simţi ne înfăţişează ca nesfârşită viața noastră 
pământească. 


Suntem atât de amăgiţi şi atraşi de el încât rânduim potrivit lui toate faptele 
noastre, aducând puterile sufletului şi trupului jertfă stricăciunii, neîngrijindu-ne 
deloc de lumea cealaltă, care ne aşteaptă: şi, totuşi, va trebui negreşit să 
devenim veşnici locuitori ai acelei lumi. 


De ce curg din noi ca dintr-un izvor vorbirea deşartă, cuvintele spurcate, 
glumele de nimic, osândirea aproapelui, batjocurile muşcătoare? 


De ce petrecem multe ceasuri în cele mai deşarte distracţii fără a simţi nici o 
greutate, de ce nu ne mai Saturăm de ele, de ce ne străduim să trecem de la o 
îndeletnicire deşartă la alta şi nu vrem să dăm măcar câteva clipe cercetării 
păcatelor noastre, plânsului pentru ele? 


Fiindcă am dobândit împreună-simţire faţă de păcat, faţă de tot ce este 
deşertăciune, faţă de tot lucrul prin care intră păcatul în om şi prin care se 
păstrează păcatul în om; fiindcă am pierdut împreună-simţirea faţă de toate 
îndeletnicirile prin care intră în om virtuțile cele iubite de Dumnezeu, prin 
care acestea se înmulţesc şi se păstrează în om. 





Nesimţirea este sădită în suflet de lumea cea vrăjmaşă lui Dumnezeu şi de 
îngerii căzuţi cei vrăjmaşi lui Dumnezeu, cu împreună-lucrarea slobodei noastre 
vol. Ea creşte şi se întăreşte prin vieţuirea după principiile lumeşti; ea creşte şi 
se întăreşte atunci când omul urmează propriei sale rațiuni şi voi căzute, când el 
părăseşte slujirea lui Dumnezeu şi când slujeşte lui Dumnezeu cu nepăsare. 


Când nesimţirea se atinge de suflet şi devine însuşire a lui, lumea şi stăpânitorii 
acestei lumi pun pe piatră pecetea lor. 


Această pecete stă în împărtăşirea duhului omenesc cu duhurile căzute, în 
însuşirea de către duhul omenesc a întipăririlor lăsate în el de către duhurile 
căzute, în supunerea lui față de silnica înrâurire şi stăpânire a duhurilor lepădate. 


“Cine ne va prăvăli nouă piatra de pe uşa mormântului?” Întrebarea este 
plină de grijă, întristare, nedumerire. Simt această grijă, această întristare, 
această nedumerire acele suflete care s-au îndreptat spre Domnul, care au 
părăsit slujirea lumii şi păcatului. Înaintea privirii lor se descoperă, în toată 
înfricoşătoarea sa cuprindere şi însemnătate, boala nesimţirii. 


Ele doresc şi să se roage cu străpungere, şi să se îndeletnicească cu citirea 
Cuvântului lui Dumnezeu în afara oricărei alte citiri, şi să îşi vadă necurmat 
păcătoşenia, să se îndurereze pentru ea fără încetare: într-un cuvânt, doresc 
să devină ale lui Dumnezeu. 


În zadar adună mintea gânduri despre moarte, despre judecata lui Dumnezeu, 
despre mulțimea păcatelor sale, despre chinurile din iad, despre desfătările 
Raiului; în zadar se străduieşte mintea să lovească în inimă cu aceste gânduri: 
inima rămâne fără împreună-simţire faţă de ele, de parcă nici iadul, nici Raiul, 
nici judecata lui Dumnezeu, nici păcatele, nici starea de cădere şi pierzare nu ar 
avea cu ea nici o legătură. 


Ea doarme somn adânc, somn de moarte: ea doarme, adăpată şi îmbătată cu 
otrava păcatului. 


“Cine ne va prăvăli nouă piatra de pe uşa mormântului! Piatra aceasta e mare 
foarte.” 


După povața WII, pentru nimicirea nesimţirii se cere din partea 
omului o lucrare Statornică, răbdătoare, neîncetată împotriva ei, o viaţă 


statornică, evlavioasă, de trezvie. 





Acest fel de viaţă luptă împotriva vieţii de nesimţire - însă, numai cu propriile 
silințe ale omului nu poate fi omorâtă această moarte a duhului omenesc: 
nesimţirea este nimicită prin lucrarea harului dumnezeiesc. 


Ce este umilinţa? Umilinţa este simţirea de către om a milei şi împreună- 
pătimirii faţă de sine însuşi, faţă de starea sa nenorocită, faţă de starea sa de 
cădere, faţă de starea sa de moarte veşnică. 


Despre ierusalimitenii care au fost aduşi la această aşezare sufletească prin 
propovăduirea Sfântului apostol Petru şi au primit creştinismul, Scriptura spune 
că “s-au umilit cu inima” (Fapte 2, 37). 


Nu avea trupul Domnului nevoie de mirul preţios al mironosiţelor. Prin înviere, 
el a luat-o înaintea ungerii cu mir: dar sfintele femei, cumpărând mirul din timp, 
mergând dis de dimineaţă, o dată cu primele razele ale soarelui, la mormântul de 


viaţă purtător, neluând în seamă straja care păzea mormântul şi pe Cel îngropat 
în el, au arătat şi dovedit cu fapta aşezarea inimii lor faţă de Domnul. 


Darul lor s-a arătat a fi de prisos - însă, el a fost răsplătit însutit prin arătarea 
îngerului nemaivăzut de către femei, prin vestea - ce nu putea fi dată decât unor 
oameni preaplini de credinţă - a învierii Dumnezeu-Omului şi a învierii, o dată 
cu El, a omenirii. 


N-are nevoie pentru Sine Dumnezeu să-l închinăm viaţa noastră, Să 
închinăm toate puterile noastre slujirii Lui: noi avem neapărată nevoie de 
aceasta. 


Să le aducem ca pe un mir la mormântul Domnului. Să cumpărăm din vreme 
mir - aplecarea cea bună a voii noastre. 


Din tinereţile noastre să ne lepădăm de toată aducerea de jertfe păcatului: cu 
acest preţ să cumpărăm mirul - aplecarea cea bună a voii noastre. 


Slujirea păcatului nu poate fi îmbinată cu slujirea lui Dumnezeu: prima o 
nimiceşte pe cea de-a doua. Să nu îngăduim păcatului să omoare în sufletul 
nostru împreună-simţirea faţă de Dumnezeu şi faţă de tot ce este dumnezeiesc! 





Să nu îngăduim păcatului să ne pecetluiască cu peceţile sale, să capete asupra 
noastră stăpânire silnică. 


Cine a început să Slujească lui Dumnezeu din zilele tinereţii nestricate şi a 
rămas cu Statornicie în această Slujire, acela e supus neîncetatei înrâuriri a 
Sfântului Duh, este pecetluit cu haricele, atotsfintele peceţi care purced din 
EL, dobândeşte la vremea potrivită cunoaşterea cu lucrul a învierii lui Hristos, 
învie în Hristos cu duhul, se face, prin alegerea şi porunca lui Dumnezeu, 
propovăduitor al învierii înaintea fraţilor săi. 


Cine s-a robit păcatului din neştiinţă sau târât de păcat, a intrat în împărtăşire cu 
duhurile căzute, s-a alăturat lor, a pierdut în duhul său legătura cu Dumnezeu şi 
cu locuitorii cerului, acela să se tămăduiască prin pocăință. 


Să nu amânăm tămăduirea noastră de pe o zi pe alta, ca să nu vină fără de veste 
moartea, să nu ne răpească pe neaşteptate, ca să nu ne arătăm neînstare a intra în 
sălaşurile nesfârşitei odihne şi prăznuiri, ca să nu fim aruncaţi, ca nişte neghine 
netrebnice, în focul iadului, ce arde veşnic şi nu mistuie niciodată. 


Tămăduirea bolilor învechite se săvârşeşte nu atât de grabnic şi nu atât de lesne 
cum îşi închipuie neştiinţa. 


Nu fără temei ne dăruieşte milostivirea lui Dumnezeu vreme de pocăință; nu 
fără temei toţi sfinţii îl rugau pe Dumnezeu să li se dăruiască vreme de pocăință. 


+ Este nevoie de vreme pentru ştergerea întipăririlor păcătoase, pentru 
ruperea peceţilor păcatului; 

4 este nevoie de vreme ca să ne pecetluim cu peceţile Sfântului Duh; 

+ este nevoie de vreme ca să ne curăţim de întinăciune; 

4 este nevoie de vreme ca să ne îmbrăcăm în hainele virtuţilor, ca să ne 
împodobim cu însuşirile plăcute lui Dumnezeu cu care sunt împodobiţi 
toți locuitorii cerului. 


În omul pregătit pentru aceasta învie Hristos, şi mormântul - inima - se 
preface iar în biserică a lui Dumnezeu, “ Învie, Doamne, mântuieşte-mă, 
Dumnezeul meu” (Ps. 3, 7): în această tainică şi totodată adevărată înviere a 
Ta Stă mântuirea mea. Amin. 





Sfântul Grigorie Palama - Duminica Mironosiţelor 

Învierea Domnului este înnoirea firii omeneşti şi plămădirea din nou a lui Adam 
cel dintâi, care fusese înghiţit de moarte prin păcat şi reîntors prin moarte în 
pământul din care a fost plămădit; este întoarcerea omului la viaţa cea fără de 
moarte. Nimeni dintre oameni nu l-a văzut pe Adam, la început, cum a fost 
plămădit şi dăruit cu viaţă, căci în acel ceas nu exista încă nici un om; însă, după 
ce a luat duh de viaţă prin insuflarea dumnezeiască, cea dintâi dintre toate 
făpturile omeneşti l-a văzut o femeie, căci Eva a fost cea dintâi ființă omenească 
creată după Adam; tot astfel, pe cel de al doilea Adam, Care este Domnul, n-a 
fost om să-L vadă înviind din morți, căci nimeni dintre cei apropiaţi Lui nu se 
afla de faţă, iar ostaşii care păzeau mormântul, tulburaţi de frică, erau ca şi 


dimineaţa, în ziua cea dintâi a săptămânii, El S-a arătat întâi 
..'' [Marcu 16, 9]. 


S-ar părea că evanghelistul spune desluşit că ceasul în care a înviat Domnul era 
dimineaţa în zori, şi că mai întâi s-a înfăţişat Mariei Magdalena, şi că această 
arătare s-a săvârşit în chiar ceasul învierii Sale. Însă Evanghelistul nu spune aşa, 
după cum veţi afla dacă arătaţi un dram de răbdare: căci cu puţin mai înainte şi 
Marcu, la fel cu toţi ceilalți evanghelişti, spune că acea Marie a venit 
dimpreună cu celelalte purtătoare de mir la mormânt şi că, văzându-l pe 
acesta gol, au plecat. De unde se vede că, chiar cu mult înainte de ceasul 
zorilor, când ea L-a văzut, Domnul înviase deja. lar pentru a arăta acel ceas, 
Marcu nu a spus simplu dimineaţa, ca mai jos, ci dis de dimineaţă; aşadar, el 
vorbeşte aici despre ceasul în care, la orizont, ziua se îngână cu noaptea, după 
cum arată şi loan când scrie că Maria Magdalena a venit la mormânt dis de 
dimineaţă, pe când era încă întuneric, şi a văzut piatra ridicată de pe 
mormânt |loan 20, 1]. 





Aşadar, după loan, nu numai că ea a venit la mormânt în acel ceas, dar a şi 
plecat de acolo fără să-L fi văzut pe Domnul. Căci a fugit să-i caute pe Petru 
şi pe Ioan, dându-le de veste nu că Domnul înviase, ci că fusese luat din 
mormânt, ceea ce dovedeşte că ea nu ştia încă de învierea Sa. Prin urmare, 
Domnul nu S-a arătat Mariei în primul ceas al zilei, ci ea L-a văzut după 
ivirea zilei depline. 


Totuşi evangheliştii au vestit în chip ascuns un fapt pe care îl voi descoperi 
evlaviei voastre; căci 


prilej_de bănuială celor _necredincioşi 
Celui înviat, grăim cuvântul nostru către cei credincioşi, iar prilejul sărbătorii de 
astăzi ne îndeamnă să cercetăm cu luare aminte toate cele privitoare la 
Mironosiţe, luând încredințare de la Cel ce a spus că "nu este nimic ascuns, 
care să nu se dea pe faţă" [Luca 8, 17], vor fi dezvăluite de noi şi acestea. 


Aşadar, Mironosiţele sunt femeile care au însoţit-o pe Maica Domnului şi au 
rămas alături de ea în vremea-pătimirii celei mântuitore [a Domnului], apoi 
s-au silit să ungă cu mir trupul Mântuitorului. Căci, atunci când Iosif şi 
Nicodim au cerut şi au primit de la Pilat trupul învățătorului, l-au pogorât de pe 
Cruce, l-au învelit în pânza de in îmbibată cu miresme, l-au aşezat într-un 
mormânt săpat în stâncă şi au pus o piatră mare la gura acestuia, Varia 
Magdalena şi - spune Marcu - erau de faţă, dinaintea 


mormântului. lar spunând "şi cealaltă Marie”, Marcu o arată în chip desluşit 
pe Maica Domnului. 


fost singurele care erau de faţă la punerea Domnului în mormânt: mai erau şi 
alte femei, după cum arată Luca: "Și urmându-L femeile, care veniseră cu EI 
din Galileea, au privit mormântul şi cum a fost pus trupul Lui... lar ele erau: 
Maria Magdalena şi Ioana şi Maria lui Iacov şi celelalte împreună cu ele..." 
[Luca. 23, 55; 24, 10]. 


Acestea, stă scris, s-au întors ca să cumpere miresme şi mir |vezi Luca, 23, 56]: 
căci încă nu cunoşteau, în chip limpede, că EI este cu adevărat mireasma vieţii 
pentru cei ce vin la El cu credinţă, precum mirosul morţii le este hărăzit celor ce 
rămân până la capăt necredincioşi; iar mireasma veşmintelor Sale, adică a 
trupului Său, este mai presus decât toate miresmele; şi numele Său este mir 





revărsat, prin care lumea întreagă s-a umplut de bună mireasmă a Dumnezeirii. 
Totuşi, dacă Ele au pregătit miruri şi miresme, au făcut-o, pe de o parte, în 
cinstea Celui ce zăcea în mormânt şi, pe de altă parte, spre acoperirea mirosului 
greu al trupului ce urma să putrezească; fiindcă socoteau că astfel, mulţumită 
ungerii lor, cei care vor dori se vor putea apropia de trup. 


Aşadar, după ce au pregătit mirul şi miresmele, s-au odihnit Sâmbătă, după 
poruncă. Căci, într-adevăr, încă nu înţeleseseră care era adevăratul Sabat, 
nici 


Precum spune Luca: "Jar în prima zi de după sâmbătă (Duminică), foarte de 
dimineaţă, au venit ele la mormânt, aducând miresmele pe care le 
pregătiseră" [24, 1]. 


Iar Matei scrie: "După ce a trecut sâmbătă, când se lumina de ziua întâi a 
săptămânii (Duminică)... [28, 1], şi zice că erau două femeile care veniseră. 


Iar loan scrie: "... dis de dimineaţă, fiind încă întuneric...” [loan 20, 1] şi spune 
că Maria Magdalena era singura care a venit. 


În sfârşit, Marcu grăieşte: "Și dis de dimineaţă, în prima zi a săptămânii 
(Duminică)..." [Marcu 16, 2] şi arată că trei erau femeile ce veniseră. Aşadar, 
toți evangheliştii vorbesc despre ziua întâi a săptămânii, despre Duminică. 
"După sâmbătă", "când se lumină", "foarte de dimineaţă”, "dis de dimineaţă, 
fiind încă întuneric", toate acestea înseamnă: în ceasul din preajma zorilor, când 
se îngemănează lumina cu întunericul; e ceasul în care răsăritul începe să 
strălucească la orizont, vestind ziua. Privind de departe, se poate vedea că o 
geană de lumină colorează cerul în preajma ceasului al nouălea al nopţii, astfel 
încât mai rămân trei ore până să se facă lumină deplină. 


Doar că evangheliştii par să nu fie întru totul de acord asupra acestui ceas şi 
asupra numărului femeilor. Precum am spus, Mironosiţele erau multe, iar ele nu 
au venit la mormânt o singură dată, ci în două sau trei rânduri, mai multe 
împreună, nu aceleaşi de fiecare dată, însă toate de dimineaţă. Aşadar, n-au 
venit toate la acelaşi ceas: doar Maria Magdalena, singura dintre celelalte, a 
revenit şi a rămas mai mult. Deci fiecare dintre evanghelişti, spunând că n-au 
venit împreună decât o singură dată, trece sub tăcere celelalte veniri. Dar 
pentru mine, care am pus laolaltă spusele tuturor evangheliştilor, după 
cum v-am arătat la început, 

„ luând-o înaintea 
Mariei Magdalena. Aceasta mi-o arată mai cu seamă Evanghelistul Matei, 





LE) 


care spune: '... au venit Maria Magdalena şi cealaltă Marie" - adică, fără 
îndoială, Maica Domnului - "ca să vadă mormântul. Și iată, s-a făcut 
cutremur mare, că îngerul Domnului, coborând din cer şi venind, a prăvălit 
piatra şi şedea deasupra ei. Și înfăţişarea lui era ca fulgerul şi îmbrăcămintea 
lui albă ca zăpada. Și de frica lui s-au cutremurat cei ce păzeau şi S-au făcut 
ca morţi” | Matei 28, 1-4]. 


Aşadar, toate celelalte femei au venit după cutremurul de pământ şi după 
Fecioară era de faţă 

când a fost deschis mormântul, fiind de faţă şi paznicii lui, chiar dacă erau 
căzuţi la pământ de frică. De aceea, după cutremur, de îndată ce s-au ridicat, nu 


Desigur, îngerul vestitor era însuşi Gavriil. Căci, de îndată ce a văzut-o 


pe Maica lui Dumnezeu grăbind către mormânt - el, care odinioară îi grăise: 
"Nu te teme, Marie, căci ai aflat har la Dumnezeu" [Luca 1, 30] -, se grăbeşte 
[la rându-i] să coboare şi în acea zi, ca să-i grăiască din nou aceleaşi cuvinte 


întărind astfel, pentru ea, vestea cea bună. Căci stă scris: "lar îngerul, 
răspunzând a zis femeilor: Nu vă temeţi, căci ştiu că pe lisus cel răstignit II 
căutaţi. Nu este aici, căci S-a sculat, precum a zis; veniţi de vedeţi locul unde 
a zăcut" [Matei 28, 5-6]. El spune: " 


"Veniţi de vedeţi locul unde a zăcut. Și degrabă mergând, spuneţi 
ucenicilor Lui că S-a sculat din morți..." [Matei 28, 6-7]'. 


Și s-au dus ele degrabă "cu frică şi cu bucurie mare" [Matei 28, 8]. lar mie îmi 
pare că Mariei Magdalena, ca şi celorlalte femei care au mers atunci împreună 
la mormânt, le era întrucâtva teamă. Căci ele nu înţeleseseră încă puterea celor 
grăite de către înger şi nici nu izbutiseră să primească în întregime lumina, ca să 





oare, fiind de faţă la toate aceste întâmplări, ar fi putut Fecioara cea plină de 
dumnezeiasca înţelepciune să nu fi înţeles ceea ce s-a înfăptuit? 


Căci a văzut: 
cutremurul de pământ, acel mare cutremur de pământ, 
pe îngerul cel din ceruri pogorâtor, acel înger strălucitor ca fulgerul, 
spaima de moarte a paznicilor, 
rostogolirea pietrei, 
mormântul cel gol, 
minunea cea mare a giulgiului care nu fusese dezlegat, ci era încă 
îmbibat de mir şi de aloe, arătându-se însă golit de trupul pe care-L 
infăşurase; 
dar, mai cu seamă, a auzit Maica Domnului vestea dumnezeieştii bucurii pe 
care îngerul i-a adus-o. 


aleargă să-i caute pe Simon Petru şi pe celălalt ucenic, precum spune loan 
[20,2]. 


Dar Fecioara Maică a lui Dumnezeu, însoţită de celelalte femei, s-a întors acolo 
de unde venise şi, precum spune Matei, "iată Iisus le-a întâmpinat, zicând: 
Bucuraţi-vă!" [28, 9]. Vedeţi, aşadar, că mult înaintea Mariei Magdalena, 
Maica lui Dumnezeu L-a văzut pe Acela Care pentru a noastră mântuire 
noastră a pătimit şi S-a îngropat şi a înviat cu trupul? Căci spune 
Evanghelistul: "Iar ele, apropiindu-se, au cuprins picioarele Lui şi I s-au 
închinat" [Matei 28, 9]. 


Aşa precum, aflându-se în tovărăşia Mariei Magdalena, 


> 
devenind Apostol pe lângă Apostolii Săi. Iar faptul că Maria Magdalena nu 
era împreună cu Maica Domnului când aceasta s-a întors de la mormânt şi 
când Domnul i S-a arătat şi a grăit cu ea, îl aflăm de la loan, care spune: 
"Deci ea a alergat şi a venit la Simon Petru şi la celălalt ucenic, pe care-l 
iubea lisus, şi le-a zis: "Au luat pe Domnul din mormânt şi noi nu ştim unde 





L-au pus” [loan 20, 2]. Dar dacă L-a văzut, dacă L-a atins cu mâinile ei, dacă 
L-a întâlnit şi L-a ascultat, cum a putut spune cuvinte că acestea: "L-au luat" 
şi "nu ştim unde”? Însă, după ce Petru şi loan au alergat la mormânt, după ce şi 
ei au văzut giulgiul şi după ce s-au întors de-a-colo, "Maria stătea afară lângă 
mormânt plângând" [loan 20, 11]. 


Vedeţi, dară, că nu numai că ea [Maria Magdalena] nu-L văzuse încă, dar 
nici măcar n-avusese parte de copleşitoarea bucurie de a-L auzi? lar când 
îngerii care erau de faţă au întrebat-o: "Femeie, de ce plângi?" [loan 20, 15], ea 
nu le vorbeşte, în răspunsul ei, decât despre Cel mort. Şi când, întorcându-se ea, 
L-a văzut pe lisus, tot n-a înţeles, ci fiind întrebată de EI: "De ce plângi?", a 
răspuns în cuvinte asemănătoare, până când Domnul, chemând-o cu numele ei, 
a arătat că este viu. Atunci, căzând şi ea înaintea Lui şi căutând să-l îmbrăţişeze 
picioarele, L-a auzit spunându-i: "Nu te atinge de Mine!" [loan 20, 17]; iar 
prin acest cuvânt aflăm că, atunci când, 


chiar dacă Matei face ca această atingere să fie împărtăşită şi de 
celelalte femei, nevoind Evanghelistul, din pricină pe care am pomenit-o la 
început, să vorbească desluşit despre rolul pe care Maica Domnului l-a avut în 
acele împrejurări. 


Căci, 
„multe au fost cele care au venit şi au 


văzut piatra rostogolită, i-au auzit pe îngeri şi, întorcându-se după ce priviseră şi 
ascultaseră, s-au despărţit. lar unele, precum spune Marcu, "au fugit de la 
mormânt, că erau cuprinse de frică şi de uimire, şi nimănui nimic n-au Spus, 
căci se temeau" [Marcu 16, 8]. 


Celelalte, care o urmau pe Maica Domnului, au avut parte să-L vadă şi să-L 
asculte pe Domnul. Maria Magdalena, însă, s-a dus la Petru şi la loan, cu 
care iarăşi s-a întors singură la mormânt; o dată plecaţi aceştia, ea a rămas şi 
s-a învrednicit la rându-i de vederea învățătorului, fiind apoi trimisă către 
Apostoli şi, ducându-se la ei, le-a vestit tuturor, precum arată loan, că "a 
văzut pe Domnul şi acestea i-a spus ei" [20, 18]. Aşadar, după spusa lui Marcu, 
această întâlnire s-a petrecut dimineaţa devreme, deci când se luminase de ziua 
pe deplin, zorile fiind trecute; dar tot Marcu susține cu tărie că învierea 
Domnului şi întâia Sa arătare nu s-au petrecut atunci. 


De asemenea, am cercetat cele privitoare la Mironosiţe şi la felul în care cele 
patru Evanghelii se potrivesc întreolaltă. Dar ucenicii, auzind în ziua aceea a 
învierii, de la mironosiţe, de la Petru, de la Luca şi de la Cleopa, că Domnul 
trăieşte şi că a fost văzut de către ei, nu le-au dat crezare; din această pricină au 
fost certaţi de către El mai târziu, când S-a arătat lor şi erau adunaţi toţi la un 





loc. După ce EI S-a înfățişat viu faţă de mulţi şi de multe ori, nu numai că au 
crezut cu toţii în învierea Sa, dar au şi vestit-o pretutindeni, căci "în tot 
pământul a ieşit vestirea lor, şi la marginile lumii cuvintele lor" [Psalmi 18, 4] 
şi "Domnul lucra cu ei şi întărea cuvântul, prin semnele care urmau" [Marcu 
16, 20]. 


Se vede că minunile erau neapărat de trebuinţă, până ce Cuvântul a fost vestit în 
întreaga lume. Căci, totuşi, este nevoie şi de semne, şi de minuni pentru a întări 
adevărul vestirii, dar este nevoie [numai] de semne, nu şi de minuni, pentru a-i 
ajuta pe cei ce au primit Cuvântul, dacă l-au crezut ei cu tărie. Şi cine oare sunt 
aceştia? Cei care-şi arată credință prin fapte. Căci stă scris: "... arată-mi 
credinţa ta după fapte şi eu îţi voi arăta, din faptele mele, credința mea " 
[Iacov 2, 18] şi "Cine este, între voi, înţelept şi priceput? Să arate, din buna-i 
purtare, faptele lui..." [lacov3, 13]. Căci cine va putea crede că nutreşte gânduri 
mari, înalte, dumnezeieşti şi, precum se spune, cereşti (precum sunt gândurile 
evlaviei), dacă săvârşeşte fapte rele şi este țintuit de pământ şi de cele 
pământeşti? 


Nu este, deci, de nici un folos, fraţilor, dacă spune careva că are credinţă în 
Dumnezeu, dar nu are şi faptele potrivite credinţei sale. 


* Căci spre ce folos le-au fost fecioarelor nebune candelele lor fără de 
untdelemn, adică [fără de] faptele dragostei şi ale milosteniei [vezi 
Matei 25, 1-13]? 

Ce folos a avut acel om bogat care se cocea în focul nestins din pricină 
că fusese nemilos cu Lazăr, atunci când I-a chemat pe părintele său 
Avraam [vezi Luca 16, 19-31]? 

Iar celui ce nu a dobândit, prin faptele sale bune, un veşmânt potrivit cu 
nunta cea dumnezeiască şi cu acea cămară a neputrezirii, la ce i-a folosit 
că va fi răspuns chemării la nuntire [vezi Matei 22, 12]? Căci el a fost 
chemat şi s-a dus având credinţa întreagă, şi a fost chemat dimpreună cu 
acei oaspeți sfinţi, dar a fost alungat şi făcut de ruşine, ca unul ce era 
înveşmântat în josnicia obiceiurilor şi faptelor sale, şi fiind fără de milă 
legat de mâini şi de picioare, a fost aruncat în gheena focului, unde este 
plângerea şi scrâşnirea dinţilor. 


De care fie să nu se facă părtaş nimeni dintre cei chemaţi de către Hristos, ci cu 
toţii să arate prin credinţa lor o viaţă potrivită acestei credinţe, şi să intre în 
cămara de nuntă a bucuriei celei fără de sfârşit, petrecând în vecii vecilor 
dimpreună cu sfinţii, în lăcaşurile prea fericiților. Amin. 





Sfântul Luca al Crimeii — Predica rostită în Duminica Femeilor Mironosiţe 


“Astăzi Sfânta Biserică pomeneşte şi preamăreşte pe sfintele femei mironosiţe, 
primele martore ale invierii lui Hristos. A binevoit Domnul ca anume ele să-L 
vadă primele Inviat din morţi. Cine au fost aceste sfinte femei? De ce sunt 
numite mironosiţe? Acestea au fost femeile care L-au iubit cu toată inima pe 
Domnul lisus Hristos, care I-au slujit cu multă grijă in toate nevoile vieţii Lui 
in trup, care impreună cu Apostolii invăţau, ascultând sfintele Lui cuvântări, 


pe care putem Să le numim chiar femei-apostoli. Pe una dintre ele şi cea mai 
inflăcărată, Maria Magdalena, o numesc intocmai cu Apostolii. 


Când citim că Domnul lisus Hristos S-a arătat mai întâi femeilor mironosiţe, 
apare o întrebare firească: de ce nu S-a arătat întâi de toate Preasfintei Sale 
Maici? În Evanghelie nu găsim nici o menţiune că Domnul S-ar fi arătat ei. 

spunea că Preasfânta Născătoare 
de Dumnezeu era în rândul acelor femei mironosiţe cărora li S-a arătat 
Domnul, fiindcă în Evanghelia de la Marcu se spune că a venit la mormântul 
Domnului Maria Magdalena şi altă Maria; şi Sfântul Dimitrie al Rostovului 
spune că cealaltă Marie era Preasfânta Născătoare de Dumnezeu. 


Putem să fim de acord cu o astfel de tâlcuire a marelui sfânt? Nu, necătând la 
profunda noastră dragoste şi respect faţă de dânsul. Pentru că aţi auzit în 
Evanghelia de ieri de la priveghere cuvintele Sfântului Apostol Marcu, despre 
faptul că Domnul odată înviat S-a arătat prima dată Mariei Magdalena. Dacă aşa 
vorbeşte Sfântul Apostol, înseamnă că aşa a şi fost. 


De ce S-a arătat Domnul mai întâi femeilor mironosiţe, iar nu Preacuratei 
Sale Maici? De ce nu S-a arătat Sfinţilor Săi Apostoli? 





Pentru că Domnul cunoştea inima femeiască. Ştia că ea este extrem de 
sensibilă şi plină de dragoste, atinge tot ce este măreţ, tot ce este tainic, tot ce 
este sfânt, mult mai uşor decât o fac inimile mai dure ale bărbaţilor, fiindcă 
acestora le este propriu să primească totul cu multă reflecţie, să creadă întâi 
de toate raţiunii minţii lor. 


La femei nu este aşa. Ele nu reflectă atât de mult cum o fac bărbaţii. Acestea 
cuprind cu inimile lor curate toată dreptatea, tot adevărul rapid şi uşor. Există 
două feluri de cunoaştere - cunoaşterea cu mintea şi cunoaşterea cu inima, acea 
cunoaştere cu inima pe care filosofi o numesc cunoaştere intuitivă. Cu inima se 
cunoaşte ce este mai important - ceea ce nu poate cunoaşte mintea. Inima este 
organul cunoaşterii superioare, a comuniunii noastre cu Dumnezeu, cu toată 
lumea nevăzută. Inima de femeie într-o măsură mult mai mare decât cea de 
bărbat dispune de această capacitate a cunoaşterii intuitive, a cunoaşterii 
nemijlocite, fără multe raționamente. În aceasta constă marele avantaj al 
femeilor faţă de bărbaţi. 


Anume de aceea bisericile noastre sunt pline de femei. Femeile, cu inima lor, se 
adresează mai uşor Domnului lisus Hristos, mai uşor primesc şi cunosc tot ce 
este sfânt. Mărire femeilor! 


Astăzi este marea sărbătoare creştină a femeilor, zi în care în persoana sfintelor 
femei mironosiţe se preamăreşte şi se preaînalță inima femeiască. Există ziua de 
8 martie dedicată femeilor. Dar ziua creştină a femeilor este mult mai 
importantă. De ce oare? Pentru că noi sărbătorim cel mai sfânt dintre toate 
drepturile omeneşti, pe care l-au primit femeile de la însuşi Domnul lisus 
Hristos: dreptul tuturor femeilor la atingerea celei mai înalte demnități 
omeneşti, sfinţenia; dreptul la cea mai apropiată prietenie cu Domnul lisus 
Hristos, dreptul de a fi înălțate mai presus de orice. Pentru că, spuneţi-mi, cine 
este mai mare decât sfintele muceniţe, decât cea întocmai cu Apostolii Maria 
Magdalena sau Nina, luminătoarea Georgiei? Cine este mai înaltă decât ceata 
cuvioaselor femei? 


Ele sunt vârful demnităţii omeneşti. Şi această demnitate au primit-o femeile 
astăzi în persoana femeilor mironosiţe. 


Să ne întoarcem acum la acea întrebare pe care am pus-o la început: de ce 
Domnul lisus nu S-a arătat întâi de toate Preacuratei Sale Maici, după cum ar fi 
dorit inimile noastre? 


Noi vom da o explicaţie diferită decât cea pe care a dat-o Sfântul Dimitrie al 
Rostovului: de aceea nu S-a arătat Domnul lisus Hristos Preacuratei Sale Maici, 
pentru că toate apariţiile Lui de după Inviere au avut un singur scop: să le 





încredinţeze pe mironosiţe, să-i încredinţeze pe Apostoli, iar printr-înşii toată 
lumea creştină de adevărul Invierii Sale. 


Dar să ne gândim: oare avea nevoie Hristos s-o convingă de veridicitatea 
învierii Lui pe Preacurata Sa Maică? Sigur că nu, pentru că Preasfânta 
Născătoare de Dumnezeu a fost mult mai apropiată de Fiul Său decât femeile 
mironosiţe şi apostolii. 


Aţi auzit în Evanghelia care s-a citit că 


Dacă se spune despre Sfinții Apostoli că nu înțelegeau când Domnul lisus 
Hristos le vorbea că va fi dat în mâinile păcătoşilor, că Îl vor bate şi Îl vor ocărî, 
Îl vor răstigni pe cruce, atunci desigur, nu la fel se poate spune despre 
Preasfânta Născătoare de Dumnezeu. Ea a primit deplin aceste cuvinte, ştia că Îl 
va vedea pe Fiul Său chinuit pe Crucea de pe Golgota. 


În faţa ochilor ei stătea mereu imaginea strălucind de lumina cerească a Învierii 
lui Hristos. Ea ştia că va fi aşa cum a spus Hristos; ştia că EI nu doar va fi 
răstignit, dar va şi învia a treia zi. De ce trebuia să fie ea convinsă, când nu se 
îndoia de aceasta? 


Toate arătările lui Hristos, repet, au avut scopul să-i convingă pe oameni de 
veridicitatea Invierii Lui. lată de ce, după cum presupunem noi, Domnul lisus 
Hristos nu S-a arătat Intâi Preasfintei Sale Maici. 


În Evanghelii nu sunt scrise multe din cele pe care le-a săvârşit Hristos, nici din 
cele pe care le-a învăţat El. Dacă În Evanghelie nu găsim nicăieri scris despre 
faptul că Domnul S-a arătat după Înviere Preasfintei Născătoare de Dumnezeu, 
înseamnă că aceasta nu s-a petrecut. Neîndoielnic că în iubirea Lui 
atotcuprinzătoare de Fiu S-a arătat Maicii Sale şi a avut cea mai profundă 
comuniune cu ea după Învierea Sa. De acest fapt nu se poate îndoi nici o 
inimă creştină. Să nu se tulbure nimeni de faptul că Domnul lisus Hristos S-a 
arătat primul Mariei Magdalena şi în urma ei altor femei mironosiţe. 


Ştiţi că pe toţi sfinţii, pe toți ucenicii Săi apropiaţi, Domnul i-a dat pentru noi 
exemplu şi model. Sfinţilor Apostoli le urmează toată lumea creştină. Sfintelor 





femei mironosiţe trebuie să le urmeze toate femeile creştine, trebuie să meargă 
pe aceeaşi cale pe care au mers mironosiţele - pe calea celei mai fierbinți 
supuşenii, celei mai pline de abnegaţie iubiri faţă de Domnul Iisus Hristos. 


Toate femeile care trăiesc în prezent trebuie să ia exemplu de la sfintele femei 
mironosiţe, care I-au slujit Domnului cu tot ce-au putut - cu grijă de El cu 
munca lor, cu dragostea fierbinte. 


Domnul lisus Hristos nu este acum cu noi. El este cu Tatăl Său pe Scaunul 
Slavei. Nu puteți nemijlocit să-l aduceţi Lui grijile voastre, cum i le aduceau 
sfintele femei mironosiţe. 


Dar oare n-aţi auzit ce vorbea Domnul lisus Hristos despre cei lipsiţi, despre cei 
săraci, despre toţi cei care suferă? Oare nu ştiţi că Domnul în persoana fiecărui 
sărac stă în faţa voastră, aşteptând grija dumneavoastră? 


În cuvântarea Sa despre înfricoşătoarea Judecată, EI i-a condamnat pe oamenii 
nemiloşi pentru că nu L-au hrănit când era flămând, nu L-au îmbrăcat când era 
gol, nu L-au vizitat când era în temniţă. Și când cu uimire L-au întrebat pe El 
păcătoşii: Doamne! Când Te-am văzut flămând, sau gol, sau bolnav, sau în 
temniţa şi nu Ţi-am Slujit Ţie? - EI le-a răspuns: Pentru că n-aţi făcut aceasta 
unuia dintre aceşti fraţi mai mici ai Mei, nici Mie nu Mi-aţi făcut! 


Dacă este aşa, înseamnă că şi în prezent fiecare inimă de femeie, care doreşte să 
verse dragostea asupra lui Hristos, are posibilitate să facă aceasta. Oricare dintre 
voi poate să reverse dragostea sa, darurile sale asupra fraţilor mai mici ai lui 
Hristos. Aceasta va fi la fel cu slujirea pe care au dus-o sfintele femei 
mironosiţe. Ele duceau vasele de alabastru cu mir, ele duceau aromatele ca să 
ungă trupul mort al Domnului lisus Hristos. De aceea sunt numite: mironosiţe. 
lar vouă vi se cade să-l aduceţi Domnului lisus Hristos căţui de aur, pline de 
tămâia milostivirii voastre faţă de săraci, de dragostea voastră, de compătimirea 
voastră. 


Mergeţi pe calea sfintelor femei spre Hristos, mergeţi după sfintele femei 
mironosițe — şi veţi ajunge acolo unde se bucură şi ele cu bucurie veşnică fără 


sfârşit!” 
20 mai 1945 


(din: Sfântul Luca al Crimeei, Predici, Ed. Sophia, Bucureşti, 2009) 





Mitropolitul Augustin de Florina - Predică la Duminica Mironosiţelor 


Marcu 15, 43 — 16,8 


Iubiţii mei, religia noastră nu este o poveste, o minciună. Este unicul adevăr 
în lume. Nu o zicem noi; o demonstrează faptele, istoria celor douăzeci de 
veacuri. Este arborele pe care nu l-a sădit omul, ci Dumnezeu. Şi tot arborele 
pe care îl va sădi Dumnezeu, toți dracii nu vor putea să-l dezrădăcineze. Îşi vor 
rupe securile de el, dar rădăcina lui rămâne nedezrădăcinată. 


Religia noastră este adevărată, pentru că Cel care a întemeiat-o nu este 
doar un om mare, ca atâţia alţii. Este adevăratul Dumnezeu. Că este 
Dumnezeu o demonstrează şi o strigă nesfârşitele Lui minuni, sfânta Lui 
vieţuire, învățătura Lui neîntrecută şi, în sfârşit, faptul că într-adevăr a înviat din 
mormânt. Pe Charos (personificare a morții) nimeni n-a putut să-l învingă, nici 
bogatul, nici omul de ştiinţă, nici generalul, nici împăratul. Cu Charos s-a luptat 
ŞI l-a biruit numai Hristos. EI este adevăratul Dumnezeu. 


Dar dacă este adevăratul Dumnezeu, veţi întreba, de ce nu cred toţi în El? N- 
ar trebui să existe nici un necredincios. Cu toate acestea, de când S-a născut şi a 
ieşit în viaţa publică până când a fost răstignit şi a înviat, lumea s-a împărțit în 
privinţa Lui. 


Intr-adevăr, oamenii s-au despărțit în două tabere. Unii Il urăsc pe Hristos ca pe 
nimic altceva, iar alţii Il adoră. Unii sunt de partea Lui, iar alţii împotriva Lui. 


Cine L-a urât? 


> L-a urât Irod. Doar ce S-a născut Hristos în paiele staulului, acesta s-a 
tulburat şi şi-a ascuţit săbiile ca să-L ucidă. 





> L-au invidiat apoi fariseii şi cărturarii. 
> Ana şi Caiafă — arhiereii. 

> În cele din urmă, Pilat L-a nedreptăţit, 
» iar soldaţii romani L-au răstignit. 


Toţi aceştia L-au urât. 
Și cine L-a iubit? Cei smeriţi ai pământului. 


» Ciobanii, care îşi păzeau noaptea în Bethleem oile şi ascultau preadulcea 
cântare a îngerilor: „Slavă întru cei de sus lui Dumnezeu şi pe pământ 
pace, între oameni bunăvoire” (Luca 2, 14). Şi până astăzi astfel de 
oameni Îl iubesc. Pe munţii înalţi din Pind am cunoscut ciobani, care nu 
puteau să meargă la biserică, dar îndată ce auzeau bătând clopotul de 
departe, îi vedeam îngenunchind în paraclise şi udând pământul cu 
lacrimi. 

L-au iubit şi oamenii trudei, oamenii muncitori, care se ostenesc şi 
lucrează pământul. 

L-au iubit mai ales pescarii Galileii, care îşi aruncau noaptea mrejele, ca 
să prindă peşte şi să-şi întrețină familile. Aceştia au crezut în EI şi L-au 
urmat. 

ŞI până astăzi, mai mult decât păstorii şi plugarii, cred în El cei care 
lucrează pe mare, navigatorii care plutesc pe mările sălbatice. Rar vei găsi 
un navigator necredincios şi ateu. În faţa valurilor uriaşe, acolo în 
Oceanul Atlantic, când furtuna se înteţeşte, ateismul dispare. Toţi zic: 
„Preasfântă Stăpână...”, „Doamne lisuse Hristoase...”; toţi au pe navele 
lor icoana Sfântului Nicolae, icoana Maicii Domnului, icoana lui Hristos. 


Aşadar, L-au iubit păstorii şi oamenii muncitori. 


> L-au iubit încă, mai mult decât aceştia, — cine? Copiii. O, nevinovaţii 
copii! Cum Îl vedeau şi Îl auzeau pe Hristos, alergau după El precum 
mieluşeii după oaie. Hristos îi lua în braţele Lui şi îi binecuvânta. Copiii 
erau întotdeauna lângă El. Desigur, în ziua Stâlpărilor (Floriilor), copiii 
au luat ramuri în mâini şi au cântat şi L-au lăudat pe Hristos. Lucrul 
acesta a provocat răutatea căpeteniilor. Văzând copiii şi lumea 
aclamându-L, au spus lui Hristos: Spune-le să facă. Și atunci EI le-a 
răspuns: Dacă aceştia vor tăcea, pietrele vor striga (Luca 19, 40). 


Repet, L-au iubit ciobanii, oamenii muncitori, corăbierii, copiii nevinovaţi. L- 
au iubit — o treaptă mai sus — cine? Strigă Evanghelia de astăzi — ce să facem, 
acesta este adevărul. 





> Mai presus chiar decât cei doisprezece ucenici L-au iubit pe Hristos 
femeile. Care femei? Nu femeile la modă, care dansau în palatele lui Irod 
îmbrăcate în mătase, în lux şi în fast. Nu liliecii diavolului cum sunt cele 
care acum îşi fac cuib în cluburile de distracţie. Nu acestea, alte femei. 
Slavă lui Dumnezeu, există întotdeauna. Sunt gospodinele, mamele care 
au născut şi au crescut copii şi ştiu ce înseamnă viaţa. 


Pe Hristos L-au iubit în principal femeile, care — zice Evanghelia de astăzi — se 
numeau mironosițe. Acestea, pe când încă era noapte şi nimeni nu îndrăznea să 
iasă afară din casă, în timp ce mormântul lui Hristos era păzit de soldații Romei, 
nu s-au temut nici de întunecimile nopții, nici de soldaţii romani, nici de 
cărturari şi farisei. Ca şi cum aveau aripi la picioare — ele nu mai erau femei de 
acum, erau îngeri şi arhangheli — , au ajuns acolo unde era îngropat Hristos şi au 
adus preţioasele lor daruri, mirurile. Şi până astăzi religia — să spunem şi asta 
— se întemeiază pe inima femeii. Mergeţi în orice biserică, la sate şi la oraşe. 
Veţi vedea că cea mai mare parte a adunării bisericeşti e alcătuită din femei. Ele 
merg la biserică, postesc, se spovedesc, se împărtăşesc. 


Bărbaţii sunt aspri ca Irod. Ca Ana şi Caiafa. 


Bărbaţii au făcut toate acestea. Bărbat a fost vânzătorul, bărbat cel 


care s-a lepădat de EI, bărbaţi cei care L-au pironit. POGEIGE OSI 
întotăzatina Idagă Hiatos. ŞI vor rămâne până Tă Sfărșt Dacă tea s-ar 


schimba şi L-ar părăsi toţi pe Hristos, lângă El va rămâne pururea mămica 
Lui, femeia, Sfânta femeie. Aceasta este religia noastră, iubiţilor. 


V-am spus categorii de oameni care L-au iubit pe Hristos: sunt ciobanii, 
oamenii muncitori, care lucrează pe pământ şi pe mare, copiii, femeile 
purtătoare de miruri. Şi doar aceştia? L-au iubit până şi sălbaticii. Oameni 
neciopliţi, care nu au urmat şcoli şi universităţi, nu au învăţat carte, care au trăit 
în asperitate şi au fost învăţaţi cu crima şi omorul. 


Un exemplu grăitor este FOREEEIRRIII, care este sărbătorit pe 9 mai. Era 
ca un copac sălbatic, pe care Hristos l-a altoit şi l-a făcut copac de livadă. 
Aparţinea unei familii de antropofagi. Era un gigant, înalt de doi metri şi 
jumătate, cu braţe şi pumni viguroşi. Un împărat îl luase în garda sa de corp. 
Într-o zi însă a văzut pe împărat tremurând în fața unui vrăjitor, care lucra cu 
diavolul. Aşadar, îl lasă pe împărat şi se duce să-l slujească pe vrăjitor, pe 
care îl considera mai puternic. Însă mai târziu, trecând printr-o biserică, l-a 
văzut şi pe vrăjitor paralizând în faţa puterii lui Hristos. Atunci l-a lăsat şi pe 
vrăjitor şi a căutat să-l Slujească lui Hristos. A crezut, S-a pocăit, s-a 
mărturisit, S-a botezat, a devenit creştin şi a primit numele de Hristofor. A 





trăit o viaţă îmbunătăţită, virtuoasă, a făcut minuni, iar în cele din urmă a 
devenit martir pentru Hristos. 
3 ste e 

Poate că cineva va spune că acestea s-au întâmplat în alte timpuri, „în vremea 
aceea”. Greşit. Şi astăzi, iubiții mei, vedem că cred în Hristos băştinaşii din 
Africa şi din Asia. Sălbatici, care mănâncă oameni, primesc predica şi se 
botează în numele lui Hristos. Misionari aleşi, copii luminaţi, ajung acolo 
mişcaţi nu de bani, ci de dragostea de a lumina pe cei din întuneric. Se expun la 
pericole, în condiţii nefavorabile, şi mulți se sacrifică. Propovăduiesc 
Evanghelia, iar atunci când sălbaticii aud de Hristos, de multe ori plâng. Se fac 
creştini mai buni decât noi. Şi există teama ca Ortodoxia să plece de la noi 
„civilizaţii” şi să se ducă la sălbatici. 


Stelele vor cădea, soarele se va întuneca, lumea se va întoarce cu susul în jos, 
dar Hristos va rămâne. Toate strigă: Acesta este adevăratul Dumnezeu. 


Copii care mă ascultați, iubiţi-L pe Hristos mai mult decât pe părinţii voştri. 
Femei care mă ascultați, iubiţi-L pe Hristos mai mult decât pe bărbaţii voştri. 
Bărbaţi care mă ascultați, iubiţi-L pe Hristos mai mult decât pe femeile 
voastre. Toţi să iubim pe Hristos mai presus de toate. Pentru că Hristos nu a 


murit. Trăieşte şi împărăţeşte în veci. 


Amin. 


(Omilie a Mitropolitului de Florina, părintele Augustin  Kandiotis, 
în Sfânta Biserică a Sfântului Hristofor — Eordeea, 9-5-1976) Sursa: “Ne 
vorbeşte Părintele Augustin... ”, vol. II 





Mitropolitul Augustin N. Kantiotes - Omilie la Duminica Femeilor 
Mironosiţe 


« Vită-te şi vezi cum a creat Dumnezeu femeia. Nu a luat o bucată din capul 
bărbatului pentru că nu a vrut ca ea să-i fie superioară lui. Dar nici n-a luat o 
bucată din piciorul bărbatului, fiindcă n-a vrut ca ea să-i fie sclavă. A luat 


una din coastele bărbatului, care era deasupra inimii lui ca să arate că 
femeia îi este dragă — egală şi iubită. » ( ) Mvpoqopeş 


Duminica de azi este numită Duminica Femeilor Mironosiţe. Mironosiţele sunt 
acele femei care, în ciuda fricii de vrăjmaşii lui Hristos, au îndrăznit să meargă 
pe Golgota înainte de răsăritul soarelui în Duminica Învierii, ca să ungă trupul 
lui Hristos cu mir. 


Datorită dragostei şi credinţei lor arzătoare, ele au fost primele care au auzit 
vestea plină de bucurie a Învierii lui Hristos şi au devenit binevestitoarele 
ucenicilor, care erau îngroziţi şi se ascundeau în casa unor prieteni. Ucenicii 
erau intimidaţi ! 


Femeile Mironosiţe au fost curajoase. În această împrejurare, femeile s-au 
dovedit a fi incomparabil mai mari decât bărbaţii. Dumnezeu, după cum ştim, l- 
a creat pe Adam ca prima ființă umană. L-a creat “după chipul şi asemănarea 
Sa” şi l-a pus în Rai. Dar Atotînţeleptul şi Atotbunul Dumnezeu n-a vrut să-l 
lase pe Adam aşa. Pe când el dormea, Dumnezeu a luat una din coastele sale şi 
a făcut-o pe prima femeie, Eva. Când s-a trezit Adam, a fost uimit. 


Dintre toate cele făcute, Eva i s-a părut lui Adam cea mai frumoasă creaţie. 





Este o poveste care spune că, atunci când oarecare tânăr S-a căsătorit, a fost 
cuprins de o asemenea veselie şi fericire, încât i-a scris învățătorului său, 


celebrul Core, spunându-i: “Invăţătorule, nu mai sunt Singur, m-am căsătorit 
şi am devenit doi”. Core i-ar fi răspuns: * 


» 


Un bărbat şi o femeie sunt ca două jumătăţi de om, când se unesc, formează un 
om întreg, o persoană ; sunt ca două emisfere care, conjugate, alcătuiesc o sferă. 
Bărbatul este mai mult minte, iar femeia este mai mult inimă şi în această 
sfântă unire a căsătoriei ei se completează. Este imposibil să existe o 
comunitate numai de bărbaţi, la fel cum este imposibil să fie o comunitate 
exclusiv de femei. Atracția pe care Dumnezeu a sădit-o în inimile bărbaţilor şi 
femeilor este ceea ce îi aduce aproape unii de alţii ; îi uneşte şi din această unire 
o nouă generaţie se naşte. 


Numai în situaţii excepționale pot bărbaţii şi femeile care sunt copleşiţi de 
dragostea dumnezeiască să înfrângă, cu harul lui Dumnezeu, atracția naturală a 
bărbatului către femeie şi a femeii către bărbat ; doar puţini reuşesc să ducă un 
fel îngeresc de viaţă în trup omenesc şi astfel să arate viaţa cerească pe care o 
aşteptăm, viaţă în care genul va înceta să existe şi toţi vor trăi ca îngerii în 
Împărăţia Cerurilor. Pentru aceşti oameni se poate cânta imnul: « 
Binecuvântată este viaţa pustnicilor, pentru că este stăpânită de dragostea 
dumnezeiască ». 


Bărbat şi femeie. Amândoi sunt creaţii excepţionale ale lui Dumnezeu, înzestrați 
cu abilităţi şi daruri care să-i ajute să-şi împlinească înalta misiune încredinţată 
lor de Dumnezeu — anume, să ducă mai departe viaţa prin naştere de prunci. 
Dumnezeu i-a înălţat pe bărbaţi şi pe femei şi i-a făcut împreună-lucrători la 
facerea de noi oameni. Bărbat şi femeie. Membri egali în comunitate. Ce 
înseamnă aceasta? 


Să ne amintim de D535 5555555555 care, vorbind despre această temă, 


spunea : « Vită-te şi vezi cum a creat Dumnezeu femeia. Nu a luat o bucată 
din capul bărbatului pentru că nu a vrut ca ea să-i fie superioară lui. Dar nici 
n-a luat o bucata din piciorul bărbatului, fiindcă n-a vrut ca ea să-i fie sclavă. 
A luat una din coastele bărbatului, care era deasupra inimii lui ca să arate că 
femeia îi este dragă — egală şi iubită. ». Dumnezeu a creat un bărbat şi o 
femeie. Aceasta înseamnă că Dumnezeu este împotriva poligamiei bărbatului şi 
femeii. Dacă Dumnezeu ar fi vrut ca el să aibă mai multe soţii, cum învaţă 
Coranul şi cum idolatrii cărnii din vremea noastră o practică — chiar dacă sunt 





numiţi creştini —, EI ar fi trebuit să facă un bărbat şi mai multe femei. Dacă 
Dumnezeu ar fi vrut ca femeia să aibă mai mulți soţi, atunci ar fi făcut câteva 
femei şi mulţi bărbaţi. Creştinismul este împotriva poligamiei. Un bărbat este 
făcut pentru o singură femeie şi o femeie pentru un singur barbat. O singură 
căsătorie este binecuvântată şi numai după dispense speciale Biserica îngăduie 
o a doua şi oa treia căsătorie. Chiar şi atunci, sunt rânduite canoane de pocăință 
pentru cei care se căsătoresc a doua sau a treia oară. Din nefericire, deşi există 
aceste sfinte rânduieli ale Bisericii pentru căsătorie, se petrec fapte care 
contravin lor în societate. În unele epoci, bărbatul era tiranul femeii şi femeia se 
afla într-o situaţie mizerabilă/ deplorabilă ; era tratată ca un animal şi chiar mai 
rău. În alte epoci, femeia era tiranul şi sub tirania ei bărbaţii deveniseră fiinţe 
degenerate, sclavi şi animale de povară, stăpâniţi de aceste femei corupte. Biblia 
condamnă ambele extreme. 


» Biblia vrea ca bărbatul să fie un soţ şi un tată iubitor, care se poartă cu 
dragoste şi amabilitate cu soţia şi copiii săi, nu ca un dictator. 

» Biblia vrea ca femeia să fie la înălţimea misiunii ei, o tovarăşă de preţ a 
soţului ei, o mamă iubitoare, o regină a casei care se dedică în totalitate 
creşterii copiilor ei. 

» Biblia vrea ca femeia să fie o Mironosiţă, ca Mironosiţele din Evanghelia 
de azi. 


O astfel de femeie poate aduce mari servicii omenirii. O astfel de femeie îl 
depăşeşte pe bărbat în faptele eroice ale credinţei şi virtuţii. O astfel de femeie 
ne apare ca un înger care răspândeşte mirul iubirii în lume. Femei 
Mironosiţe! Cât de puţine de acestea sunt în societatea noastră contemporană, 
care este degradată de necredinţă şi de corupţie. Ce bine ar fi dacă aceste câteva 
femei evlavioase care aud sau citesc această omilie ar putea fi întreaga lume ! 

(Capitol din cartea “Picături din apa vieţii 
Kantiotes) 


de Mitropolitul Augustin N. 





Sfântul Teolipt al Filadelfiei - Predică la Duminica a treia după Paşte, a 
mironosiţelor şi despre Iosif din Arimateia 


Surorilor şi maicilor, ne este îngăduit să îndrăznim lauda fericitului losif, să 
cugetăm necontenit la lucrarea sa minunată şi să imităm alegerea şi fapta lui 
bună. Căci, dacă medităm în suflet la fapta bună pe care a făcut-o el Domnului 
nostru lisus Hristos, şi noi vom înveli în inima noastră ca într-un giulgiu trupul 
Domnului, strângând în gândirea noastră sfânta Lui îngropare şi aşezând-o în 


memoria/mormântul |Eufonie în limba greacă între mneme = ,,memorie" şi 
mnema = ,,„mormânt”.] sufletului nostru, ca să nu mai uităm nicicând această 
taină [Mc 15, 43-46 par.]. 


Deci cine nu va admira pe Iosif cel cu bun chip [Mc 15, 43] Cf. şi troparul 
„Iosif cel bun chip [Ho euschemon loseph]..." cântat la vecernia din Vinerea 
Mare. la Utrenia din Sâmbăta Mare şi în Duminica a 3-a după Paşte.], care, 
preferând bună-cinstirea şi iubirea faţă de Hristos Dumnezeu, a trecut peste 
toate temerile omeneşti şi s-a dus la Pilat şi a cerut trupul Domnului [Mc 15, 
43]? Demnitatea sa de sfetnic n-a stins credinţa lui. Bogăția sa nu l-a 
împiedicat. Teama de chinul trupesc nu I-a oprit, ci, predându-şi şi demnitatea, 
căci era sfetnic, adică supraveghetor al treburilor publice, precum şi bogăţia şi 
trupul, s-a grăbit să ia în loc de toate pe Hristos. Nu l-a înfricoşat lupta 
împotriva lui Hristos a iudeilor, ci, îndrăznind, L-a cerut pe Domnul, L-a primit 
şi L-a învrednicit de îngropare. 


Laud credinţa ta, losife; fericesc alegerea ta; cinstesc lucrul tău. îi socotesc 
nenorociţi pe oamenii care în vremuri bune îşi iubesc prietenii şi stau aproape de 
ci, iar în vreme de încercări se întorc şi fug de la ei [Sir 6, 8-12; 12, 81. Deci, 
fiindcă lucrul lui losif este fericit, să-l imităm. Dar cum anume îl vom imita? 
Ascultaţi, surorile mele. 





> E cineva închis în temniţă, condamnat, trecut cu vederea, urât de rude, de 
prieteni şi părinţi? Să mergem la închisoare şi să-l vizităm, să-l eliberăm 
din închisoare, să ne apropiem dc el, să-i facem o danie. Şi învelind 
datoriile sale în giulgiul reazemului şi sprijinului nostru, să le îngropăm. 

> Zace altul în neputinţă? Să-i slujim, să rămânem în preajma lui, să-i 
punem la dispoziţie cele ce mângâie neputinţa lui, să legăm rănile lui şi 
prin îngrijirea sănătăţii să îngropăm durerile lui. 

> E altul prizonier? Să-i plătim răscumpărarea, să-l scoatem din mâinile 
[necredincioşilor] celor care-l deţin, să-l salvăm şi să-l aducem înapoi în 
patria sa, ca să-l păstrăm şi în dreapta-credinţă |[4luzie la creştinii 
capturați de turci şi forţaţi să treacă la islam. Cuvântul pare să fi fost 
adresat inițial comunităţii din Filadelfia, fiind apoi adaptat pe uzul 
monahal (în a doua sa parte) şi ţinut şi în faţa comunităţilor monahale de 
la Philanthropos Soter din Constantinopol. ]. 
Trăieşte altul în desfătarea vieţii şi petrece tot timpul în lucrurile lumii? 
Să-l îndemnăm şi ajutăm prin sfatul nostru bun, să-l aducem la biserică şi 
prin starea lui în ea să-l smulgem de pe căile sale deşarte. 


Dacă facem acestea, îngropăm în chip cuvios trupul Domnului şi-l imităm pe 
Iosif. 


Dar învăţaţi, surorile mele, cum poate fiecare din voi împlini modul de 
comportare al lui Iosif. Obiceiul rău şi deprinderea rea a păcatului sunt Pilat. 
Fiecare din voi este trup şi membru al lui Hristos, căci toţi creştinii suntem trup 
şi membre ale lui Hristos [l Co 6, 15; 12, 27; Ef 5, 30]. Gândul iubitor de 
Dumnezeu este un ucenic al lui Hristos care iubeşte lucrarea poruncilor lui 
Hristos şi se numeşte Iosif. Deci oricine îşi va elibera membrele şi simţurile 
trupului său din obiceiul cel rău şi le va depărta de reaua conduită şi purtare, 
rugându-se lui Dumnezeu zi şi noapte să fie izbăvit de lucrarea păcatului, 
acesta cere şi primeşte trupul lui lisus, „căci tot cel ce cere va primi şi cel ce 
caută va afla" [Mt 7, 8]. losif a cerut şi a primit trupul Domnului şi tu, care ceri 
lui Dumnezeu să te depărtezi de păcat, vei primi cererea ta şi vei scoate trupul 
tău din robia celor rele. 


losif coborând de pe cruce trupul Domnului, cumpărând giulgiul şi învelindu-l 
în el, l-a pus în mormântul său nou. Orice om care a lăsat păcatul şi petrece în 
cuminţenie, care zăboveşte în biserică, iubeşte dreptatea şi face milostenie, 
îmbrăţişează neagoniseala şi se ocupă cu postul, se înalță în inima sa spre 
cugetarea celor înalte şi spre slavă deşartă atunci când îşi socoteşte virtuțile. Dar 
când cheamă pe Domnul şi vine la aducerea-aminte a păcatelor sale, trage în jos 
cugetul său şi, chemând pe Domnul să-l dezlipească de ele, nu se mândreşte şi 
nu cugctă cele înalte. Deci cel ce prin aducerea-aminte de relele pe care le-a 
făcut şi-a tras în jos cugetul său din înalta-cugetare la realizările sale şi a 





venit la smerita-cugetare, acela îşi cumpără sufletul din patimi ca pe un 
giulgiu. 


Căci cel smerit cu cugetul şi ostenitor cu trupul găseşte în faptele bune 
iertarea greşelilor proprii, iar cel căruia i-au fost iertate păcatele şi a fost 
eliberat din ele, negreşit şi-a răscumpărat sufletul. Fiindcă orice suflet care 
lucrează păcatul e vândut de propria sa alegere liberă şi, până ce e ţinut în 
păcate, e rob şi poartă o conştiinţă învechită şi întinată. Dar când prin smerenie 
şi osteneală trupească se eliberează de cele rele, se vede curat; căci, primind 
iertarea păcatelor, respinge întinarea care vine din patimi. Pentru că zice 
[Psalmistul]: „Vezi smerenia mea şi osteneala mea şi iartă toate păcatele mele" 
[Ps 24, 18], Deci când sufletul va găsi iertarea păcatelor sale, atunci se face 
un giulgiu alb, ca unul care a dobândit o inimă curată şi separată de orice 
întinare. 


Prin urmare, fiecare să lase păcatul pe care-l face şi va fi găsit 
răscumpărându-şi sufletul şi făcându-l curat. 


Atunci şi gândul său va fi trezit să se mişte spre meditații bune, iar trupul învelit 
şi legat ca şi cu o pânză albă de sufletul virtuos şi curat nu se mai poate mişca 
spre lucrarea păcatului. Căci ceea ce sufletul lucrează prin trup, aceasta 
meditează şi învârte prin gânduri, iar ceea ce gândeşte în gândire, aceasta şi 


făptuieşte prin membrele trupului. Deci, atunci când gândeşte şi faptuieşte 
cele bune, el se restrânge de la cele rele, căci trupul e legat de inima curată şi 
nu faptuieşte cele rele. 


Astfel umblând deci omul şi smerindu-se prin faptele pocăinţei şi aducerea- 
aminte a păcatelor proprii, aşază în memoria/mormântul sufletului Său 
conduita lpoliteia] mântuitoare a lui Hristos. Şi aşa cum losif îngropând trupul 
Domnului a rostogolit o piatră mare pe uşa mormântului, tot aşa şi omul care 
lucrează cele bune, făcându-şi inima ca un mormânt nou al său, îngroapă în 
el ca pe o comoară purtarea |anastropheJ pământească a Domnului, iar la 
uşile sufletului, care sunt simţurile trupului, pune o strajă ca să nu fie furată 
comoara cea bună. 


Fie ca noi, iubite surori, să nu pierdem comoara care ne face bogaţi, ci, 
purtând-o în inimă nejefuită, să ajungem la desfătarea ei. Căci dacă gândul la 
o comoară de aur veseleşte inima celui ce o are, cu cât mai mult 

(din Despre viaţa ascunsă în Dumnezeu - Teolipt al Filadelfiei) 





Sfântul Nicodim Aghioritul : “Femeile cele de Dumnezeu înţelepţite, cu 
miruri în urma Ta au alergat...”. Tâlcuire la canonul “Ziua Invierii“ 


îlcuire la 
canonul 
Tiua Învierii” 
al Sfântului 
Joan 
Damaschinul 


Sfântul Nicodim 
Aghioritul 


Librăria Sophia vă invită marţi, 24 aprilie 2018, ora 18.30 la o seară duhov- 
nicească cu părintele Vasile Ioana prilejuită de lansarea volumului “Tâlcuire la 
canonul Ziua Învierii al Sfântului loan Damaschinul”, de Sfântul Nicodim 
Aghioritul 


Ca exponent al tradiției isihaste, Sfântul Nicodim Aghioritul (1749-1809) a 
încercat să sporească şi să adâncească cunoaşterea filonului imnografic 
bisericesc, prezentând într-un opus amplu totalitatea tâlcuirilor existente la 
canoanele închinate praznicelor împărătești și ale Maicii Domnului și reunind 
cuvintele patristice, care n-au încetat de-a lungul timpului să împărtășească 
celor însetați de frumuseţe ambrozia și nectarul imnelor bisericești. 


Din această antologie, care poartă numele de Fortodromion (Calea sărbătorilor), 
vede pentru prima dată lumina tiparului în limba română tâlcuirea canonului 
„Ziua Învierii”, închinat, după cum şi numele însuşi o arată, sfintei şi măritei 
zile a Învierii - sărbătoarea sărbătorilor și praznicul praznicelor - care pentru 
frumusețea şi armonia nu doar a mesajului poetico-teologic, ci şi a melosului e 


considerat „Canonul Canoanelor” şi „Impăratul Canoanelor”. 





Nici un alt imnograf nu a reușit să formuleze în troparele sale învățătura 
dogmatică a Bisericii într-un chip atât de precis, acurat, succint, aforistic şi uşor 
de memorat precum Sfântul loan Damaschin. 

Sfântul Nicodim Aghioritul, Tâlcuire la canonul Ziua Învierii al Sfântului 
Ioan Damaschinul, Editura Sophia, 2018: 


(fragmente) 


Troparul: Femeile cele de Dumnezeu înţelepțite, cu miruri în urma Ta au 
alergat şi bucurându-se s-au închinat Ţie, Dumnezeului celui viu, pe Care, ca pe 
un mort, cu lacrimi Te căutau; şi Paştile cele de taină, ucenicilor Tăi, Hristoase, 
bine le-au vestit. 


Tâlcuire 


Acest tropar a fost inspirat din Cântarea Cântărilor, căci aşa strigă plin de iubire 
sufletul, adică mireasa cea nematerialnică, către Hristos, Mirele cel nema- 
terialnic: „mir vărsat este numele tău; de aceea fecioarele te iubesc, s-au îndră- 
gostit de tine şi alergăm după tine, după mireasma balsamurilor tale.“ 


A reunit şi adaptat foarte ingenios versetul acesta din Cântarea Cântărilor la 
istoria Miroforelor, lăsând loc unei mici variațiuni, anume că cele din Cântarea 
Cântărilor erau tinere şi alergau pe urmele Mirelui pentru a se umple de 
mireasma nematerialnică a aceluia, pe când Miroforele acestea sunt vârstnice şi 
alergau dimpotrivă, ca să-L ungă cu miresme pe mirele fără suflare lisus; cu 
toate acestea se poate spune că Miroforele, care au adus mirurile pentru trupul 
Domnului spre a se umple de mireasma Aceluia în chip duhovnicesc, în privinţa 
virtuţii erau tinere şi pline de vigoare [duhovnicească]; în privinţa celorlalte, 
versetul de mai sus, din Cântarea Cântărilor, se potriveşte şi Mironosiţelor, 
pentru că acestea nu doar au iubit pe Hristos, Care e Mirele nematerialnic al 
sufletelor, şi au alergat după EI, lăsând în urmă toate cele ale lumii, ci L-au 
ferecat în inimile lor şi-L aveau acolo întipărit prin iubire, adorându-L noetic pe 
Acesta ca Dumnezeu şi Domn, în acord cu celălalt verset rostit de mireasa din 
Cântarea Cântărilor, care zice: „L-am găsit pe cel iubit; apucatu-l-am atunci şi 
nu l-am mai lăsat, până nu l-am dus la Maica mea, până nu l-am dus în casa şi 
foişorul celei ce m-a zămislit.” 


Iar „casa şi foişorul” reprezintă inima omului; „Maica” şi „ceea ce m-a zămislit” 
este înţelepciunea lui Dumnezeu, Care a zidit toate şi, de asemenea, inima 





însăşi, în acord cu tâlcuitorii Cântării Cântărilor şi mai ales după Grigorie de 
Nyssa şi Maxim, de Dumnezeu purtătorul. 


Știind aceste lucruri, dumnezeiescul loan [Damaschinul] grăieşte astfel: Femeile 
cele de Dumnezeu înţelepţite şi mirofore au alergat în urma Ta, Dumnezeu- 
Omule, Stăpâne, cu miresme şi deopotrivă cu lacrimi; iar miresmele le aduceau 
întru cinstea cuvenită Dumnezeirii, potrivit cu Teodor sau ca să vorbim mai 
aproape de adevăr, ca să ungă trupul Tău neînsuflețit, după obiceiul iudeilor, 
spre a rămâne bine mirositor şi spre a nu începe să miroasă urât; „Şi după ce a 
trecut ziua sâmbetei, Maria Magdalena ! Maria, mama lui Iacov, şi Salomeea 
au cumpărat miresme, ca să vină să-L ungă.“ 


Căci, cum spune şi Sfântul Teofilact, aceste femei, cu încredințarea că nimic nu 
e vrednic de Dumnezeirea lui lisus, au cumpărat miresme şi s-au pregătit spre a 
unge trupul mort al Domnului; iar miresmele pentru aceasta le aduceau, pe când 
lacrimile pentru a-şi arăta iubirea fierbinte pe care o aveau faţă de învățătorul 
lisus, pentru Care fierbinte râuri de lacrimi vărsau spre a stinge cu ele pe cât cu 
putință văpaia din inima lor, de aceea a spus [ESI „Când se va isca 
pomenirea lui Dumnezeu în cugetul său (adică al celui iubitor de Dumnezeu), 


Nu pot trece aici cu vederea istoriile pe carele aminteşte Sfântul Modest, patriarhul 


Ierusalimului, despre Maria Magdalena; sunt cu adevărat pline de farmec şi admirate de 
iubitorii de lectură cele pe care le povesteşte şi atotinvăţatul Fotie, în Bibilioteca [cartea sa, 
care mai e numită şi Myriobiblos], în capitolul 275 (p. 834 ş. urm.). 

„În Sfânta Scriptură numărul şapte e folosit atât în relație cu virtutea, cât şi cu răutatea. 
Mântuitorul a ales-o pe drept după ce a scos din ea şapte demoni ca prin aceasta să-l alunge 
din firea omenească pe stăpânul răutăţii; căci istoriile despre Maria Magdalena ne învaţă că 
a dus o viaţă în feciorie încununată de martiriu; şi tot ele ne spun că pentru fecioria şi 
curăția ei la măsura cea mai înaltă celor ce au supus-o chinurilor li s-a părut asemenea 
cristalului; căci, aşa cum se spune, ducându-se după Adormirea Maicii Domnului în Efes, la 
ucenicul cel iubit (loan), această Miroforă Maria şi-a încheiat acolo călătoria apostolică 
prin martiriu, nevoind a se despărți până la sfârşit nici de Fecioara, nici de evanghelistul 
Ioan; căci, aşa cum Petru, începătura apostolilor, a fost numit pentru credinţa sa neclintită 
în Hristos piatră, la fel şi aceasta, care s-a făcut mai marea ucenicelor, pentru curăţia şi 
dragostea ei faţă de EI, a fost numită Maria, dându-i-se numele pe care l-a purtat şi Maica 
Mântuitorului; şi, aşa cum pe Stăpânul Hristos îl urma ceata ucenicilor, la fel şi Stăpânei şi 
Maicii Domnului îi urma ceata femeilor ucenice,; căci atunci se minunaseră, zice, ucenicii că 
Domnul vorbise cu o femeie [samarineanca de la Fântâna lui lacob - n.n.], ceea ce vădeşte 
că acesta nu era un obicei al Domnului, ci vestirea Evangheliei era dusă la împlinire de 
Maica Stăpânului în acelaşi timp cu Fiul şi Făcătorul, iar aceste Mirofore urmându-i ei, le 
slujeau din bunurile lor în cele trebuincioase Stăpânului de obşte şi ucenicilor ” („, Cuvânt la 
Mirofore ”). 

Mai adăugăm că mâna acestei Mirofore şi întocmai cu apostolii Maria Magdalena se află în 
sfânta mănăstire a noii obşti de la Simonopetra din Muntele cu nume sfânt Athos, revărsând 
minuni şi vindecări de boli asemenea unui râu pururi curgător, aşa cum mărturisesc cei ce o 
văd şi cu evlavie i se închină. 





de îndată inima i se va mişca întru dragostea Sa şi din ochi îi vor curge 
lacrimi îmbelşugat; că e un lucru obişnuit ca iubirea să dea naştere 
lacrimilor, mişcată fiind de amintirea celor dragi” (Cuvântul 80, p. 53). 

Îşi vărsau lacrimile şi din pricină că nu aflaseră trupul cel dorit al Preadulcelui 
lisus; căci dacă L-ar fi aflat, ar fi avut poate parte de o oarecare mângâiere 
pentru întristarea şi dragostea lor. Dar negăsindu-L, plângeau şi se tânguiau 
nemângâiate, neputând îndura pierderea unui asemenea Dascăl şi Binefăcător şi 
Mântuitor; căci ştiau sufletele şi inimile cele iubitoare de Dumnezeu cât 
preţuieşte Dumnezeu şi lisus şi de aceea, la pierderea Lui, aleargă în sus şi în 
jos, caută trudnic şi varsă pentru EI lacrimi însângerate; că şi David plângea 
nemângâiat lipsirea de Dumnezeu; de aceea zicea: „Făcutu-mi-s-au lacrimile 
mele pâine ziua şi noaptea, când mi se zicea mie în toate zilele: «Unde este 
Dumnezeul tău?». 


Pentru aceea femeile îşi aduceau ca ofrandă miresmele şi lacrimile; aşa că, 
auzind de la Hristos Cel înviat, pe Care-L căutau, că le zice: „Bucuraţi-vă“, iar 
pe înger că le spune: „Dar mergeţi şi spuneţi ucenicilor Lui şi lui Petru că va 
merge în Galileea, mai înainte de voi; acolo ÎL veţi vedea, după cum v-a spus“, 
la auzul acestora, zic, şi-au preschimbat lacrimile în bucurie, şi Ție, Hristoase, 
Celui pe Care mai înainte Te căutaseră ca mort, Ţi S-au închinat, bucurându-se, 
ca unui om viu şi, totodată, Dumnezeu; şi le-au vestit şi ucenicilor Paştile cel de 
taină, adică Învierea Ta. 


Ia aminte, iubite cititorule, cât de mare folos aduc lacrimile; căci acestea le-au 
făcut pe femeile mironosiţe să-L vadă pe Hristos Cel Înviat; acestea le-au făcut 
să vadă pe îngeri; acestea le-au făcut să ajungă cele dintâi propovăduitoare ale 
Învierii şi Evangheliei înaintea celorlalţi apostoli şi evangheliști ai Domnului ?. 


? Că cea dintâi care L-a văzut pe Cel înviat a fost o femeie arată dumnezeiescul Grigorie al 
Thessalonicului, care aşa îşi începe cuvântul în cinstea mironosiţelor: „Învierea Domnului 
este înnoirea firii omeneşti şi replămădirea lui Adam cel dintâi, care căzuse în moarte prin 
păcat şi prin moarte s-a întors în pământul din care a fost plămădit, este vivificarea, 
replăsmuirea şi revenirea la viaţa sa cea fără de moarte. Aşadar, după cum nimeni dintre 
oameni nu l-a văzut pe Adam la început, de îndată ce a fost plămădit şi adus la viaţă - căci în 
acel ceas nu exista nici un alt om [pe pământ], însă, după ce a luat duh de viaţă prin 
insuflarea dumnezeiască, cea dintâi dintre făpturile omeneşti care l-a văzut a fost femeia 
(căci Eva a fost cea dintâi dintre oameni venită la existenţă după Adam) - tot aşa şi pe cel de- 
al doilea Adam, Care este Domnul, n-a fost nimeni să-L vadă înviind din morţi, căci nimeni 
dintre cei apropiaţi Lui nu se afla de faţă, iar ostașii care păzeau mormântul, tulburaţi de 
frică, erau ca morţi. Or, după ce a înviat EI, cea dintâi care L-a văzut a fost o femeie, precum 
am auzit astăzi din Evanghelia după Marcu [«Şi înviind dimineaţa, în ziua cea dintâi a 
săptămânii, El S-a arătat întâi Mariei Magdalena...» (Me. 16,9)].”. 





De aceea şi III] dă fiecărui suflet în parte acelaşi sfat mântuitor 
de a fi râvnitor şi de a lăcrima, spre a se învrednici de desfătarea nematerialnică 
a celor de care Miroforele s-au învrednicit să le vadă nemijlocit, grăind astfel: 

„Fie că eşti o altă Marie, sau cealaltă Marie sau Salomeea, sau loana, varsă 


dis de dimineaţă lacrimi, ca să fii cea dintâi care vezi piatra ridicată, să 
.» 3 


întâlneşti îngerii şi chiar pe lisus Însuşi”. 


Şi Atanasie cel mare, prăznuind Duminica cea nouă, spune acestea: „Inviind 
lisus, înainte de a li Se arăta ucenicilor S-a arătat femeilor, iar femeile au 


binevestit apostolilor Învierea lui Hristos; şi aceasta e cât se poate de cuvenit: 
căci lovitura asupra Evei se întoarce îndărăt asupra diavolului; aşa că de 
acolo de unde a căpătat început boala, vine şi vindecarea; de acolo de unde a 
început moartea, se arată şi Învierea; femeia este pricina încălcării, dar şi 
propo-văduitoarea Învierii; aceea care l-a dus oarecând pe Adam la cădere 
mărturiseşte acum că cel de-al doilea Adam a înviat.” 


Și Hrisostom a spus: „Vedeţi de câtă cinste s-au învrednicit femeile mulțumită 
Stăruinţei? Să le imităm sârgul, bărbaţilor, şi să cinstim după putere ziua 
Învierii, nu purtând miresme şi arome materialnice, ci aducând buna 
mireasmă născută din faptele unei vieţuiri prea înalte; şi precum acestea au 
primit ca răsplată a răbdării învrednicirea de a-L vedea pe Stăpânul după 
Înviere înaintea tuturor celorlalți, îmbrăţişându-l picioarele şi închinându-l- 


* Acestea sunt tâlcuite de Nichita Scoliastul astfel: „Maria Magdalena închipuie pe fiecare 
suflet făptuitor, care se curăţeşte, prin cuvântul poruncilor evanghelice, de ataşamentul 
pătimaş faţă de viaţa aceasta (simbolizată de nu-mărul şapte), ca de nişte demoni, Salomeea, 
care se tâlcuieşte pace, închipuie pe acela care, supunându-şi trupul sufletului şi primind 
înşine prin vederea raţiunilor duhovniceşti cunoştinţa tuturor celor câte există, va avea astfel 
pacea desăvârşită, Salomeea, care se tâlcuieşte porumbiţă, închipuie sufletul lipsit de răutate 
şi rodnic în virtuţi, care a lepădat cu ajutorul blândeţii toate patimile şi e stăruitor spre a 
naşte rațiunile duhovniceşti cu ajutorul discernământului. Dacă sufletul tău, iubite, va ajunge 
una ca acestea, mergi asemenea mironosițelor cu râvnă şi sârg (căci «dis de dimineaţă» 
aceasta înseamnă: silire şi grabă), la mormânt, adică în străfundul lucrurilor, acolo unde 
sunt ascunse raţiunile celor cereşti şi pământeşti, adică în inima ta (căci spune de Dumnezeu 
purtătorul Maxim că inima este «pentru fiecare dintre credincioşi mormântul Stăpânului» 
[cap. 81, Capetele teologice] ), şi caută cu lacrimi materiale şi nematerialnice să înveţi dacă 
va învia în tine Logosul virtuţii şi al cunoştinţei; şi dacă vei căuta în felul acesta, mai întâi 
vei vedea ridicându-se în inima ta piatra, adică împietrirea nedesluşirii Logosului, şi, odată 
ce se va ridica aceasta, îi vei vedea pe îngeri, adică mişcările conştiinţei tale care 
propovăduiesc că a înviat în tine Logosul virtuţii şi cunoștinței omorât din pricina răutăţii 
[scil. a lipsei virtuţii], pentru că în sufletul omului care are o viaţă necurată Logosul nu 
lucrează, ci e într-un anume chip mort, şi apoi în restul vremii ce urmează vei vedea chiar şi 
pe Dumnezeu Logosul Însuşi arătându-Se în cugetul tău aşa cum e El, fără a recurge la 
tipuri şi prefigurări, şi umplându-ţi puterile nematerialnice ale sufletului de har 
duhovnicesc”. 





se, aşa fiecare dintre noi, cu voia noastră, nu doar picioarele să I le 
îmbrăţişăm, ci să-L luăm pe EI întreg (adică prin Sfânta Impărtăşanie) ” 


(„Cuvânt la îngropare şi Înviere”, vol. V). 
Dar şi E e tâlcuind cuvântul acesta al lui Isaia: 


„Veniţi, femei, de la vederea [mormântului]; acesta este un popor fără de 
minte“, aşa zice: „Aşadar, odată ce Israil M-a părăsit, voi, ca nişte femei 
înțelepte, zice (lisus), aţi venit, foarte grabnic binevestind Învierea Celui ce a 
omorât moartea. Şi de ce oare nu ucenicii au văzut cei dintâi pe lisus, Cel ce a 
omorât puterea morţii, ci EI S-a arătat femeilor, dându-le acestora vrednicia 
de apostoli? La acestea vom răspunde: Cuvântul lui Dumnezeu Cel Unul- 
Născut S-a făcut om ca să vindece ceea ce era bolnav si să-l sloboadă pe om 
de vina Sa străveche. Se cuvenea, aşadar, să li se dăruiască mai întâi femeilor 
cinstea de a binevesti Învierea; întrucât cea dintâi şi mai Străveche femeie, 
slujind îndem-nurilor şarpelui, l-a dus pe Adam la încălcarea poruncii, s-a 
făcut pricinuitoare a morţii, se cuvenea, desigur, ca vinovăţiile acestor păcate 
cumplite să fie risipite prin cinstea apostolatului; căci oare nu zice 
[apostolul], «unde s-a înmulțit păcatul, a prisosit harul?” 


Cântarea a 5-a 


Irmosul: Să mânecăm cu mânecare adâncă şi, în loc de mir, cântare să aducem 
Stăpânului şi să vedem pe Hristos, Soarele dreptăţii, tuturor viaţă răsărind. 


Tâlcuire 


Şi în acest Irmos, Melodul leagă Oda a cincea de praznicul Învierii; aşa că, dacă 
Isaia, părintele Odei a cincea, foloseşte cuvântul ““mânecare” (“De cu noapte, 
Dumnezeule, mânecă spre Tine duhul meu”), la fel şi evanghelistul Luca, 
relatând Învierea, zice: “Iar în prima zi după sâmbătă (adică duminică), mâne- 
când (scil. foarte de dimineaţă), ele au venit la mormânt, aducând miresmele pe 
care le pregătiseră”; de dragul acestui lucru şi scriitorul de cântări, reunind 
ambele mărturii, se întoarce spre poporul drept-credincios al creştinilor şi spune 
aşa: „Haideţi şi noi, iubitorii de prăznuire, să urmăm acelor femei Mirofore şi, 
ridicându-ne din pat foarte de dimineaţă, să-l aducem Stăpanului înviat imnurile 
cuvenite Învierii Sale, aşa cum mironosiţele şi-au adus mirurile, şi să nu 
lenevim dormitând întreaga noapte; să priveghem, fraţilor, în noaptea aceasta a 
Duminicii luminatei Învieri, prin cântarea de imnuri şi slavoslovii până în zori; 
căci aşa făceau acei creştini de demult care, aprinzându-şi lumânările, 
privegheau întreaga noapte, până la al şaptelea ceas, în aşteptarea Învierii 
Domnului, precum spune şi WOR: „Frumoasă, aşadar, a fost 
prăznuirea noastră în haine sărbătoreşti şi aprinderea tuturor luminilor, pe 
care atât fiecare în parte, cât şi cu toții împreună le-am săvârşit, umplând 
noaptea de îmbelşugată lumină.” 





Dar dacă voi, creştini fiind, nu puteţi priveghea întreaga noapte, treziţi-vă măcar 
cât mai de dimineaţă, după miezul nopţii, spre a prăznui Învierea Domnului. Şi, 
după cum e firesc, dacă în zorii zilei răsare soarele, noi priveghem pentru că 
voim a vedea prin credinţă pe Hristos, Soarele nematerialnic al Dreptăţii, ieşind 
din mormânt ca din spatele orizontului şi răsărind adevărata viaţă nouă, 
credincioşilor. 


Troparul: Să ne apropiem purtători de lumină de Hristos Cel ce a ieşit din 
mormânt ca un Mire şi să prăznuim împreună cu cetele cele iubitoare de praz- 
nice Paştile lui Dumnezeu cele mântuitoare. 


Tâlcuire 


Precum în troparul anterior, Sfântul Melod ne-a îndemnat să ne trezim foarte de 
dimineaţă spre a aduce slavoslovie Mântuitorului Care a înviat, şi în troparul 
acesta, văzând pe poporul drept-credincios al lui Hristos purtând lumânări 
aprinse, socoteşte că acest lucru, al purtării de candele şi lumânări, ar fi plăcut 
lui Dumnezeu; drept aceea ne îndeamnă şi pe noi, dându-ne ca pildă pe cele 
cinci fecioare înțelepte care, avându-şi candelele împodobite, au intrat în cămara 
nematerialnică împreună cu Mirele Hristos. 


Astfel ne grăieşte scriitorul de cântări: O, popoare purtătoare ale numelui lui 
Hristos, veniţi să ne apropiem de Stăpânul Hristos, Care astăzi iese din mormânt 
ca un Mire din cămara de nuntă; să ne apropiem de EI purtând în mâini lumânări 
aprinse, după chipul celor cinci fecioare înțelepte. Şi nu mă gândesc doar la 
lumânările materiale, făcute din ceară sau untdelemn, ci la cele lăuntrice, 
alcătuite din virtuţi, mai ales din milostenii pline de dărnicie; acestea trebuie să 
împodobească şi să țină nestinse lumânările noastre. 


Și dacă milostenia noastră faţă de săraci e puţină, untdelemnul lumânărilor 
noastre se va împuţina şi le va face pe acestea să se stingă la vremea când nu 
vom mai afla săraci ca să-i miluim şi prin milosteniile față de ei să ne 
împodobim candelele; ceea ce nădăjduiesc să nu ni se întâmple, ci mai degrabă 
să avem untdelemn din belşug în candelele noastre prin milostivirea faţă de 
săraci, spre a-L întâmpina pe Hristos, Mirele cel nematerialnic, care astăzi iese 
din mormânt, şi a intra împreună cu El în cămara cerească, bucurându-ne 
dimpreună cu Acesta veşnic. 


Aşadar, nu doar să ne apropiem de Hristos purtând candele în mâini, ci să şi 
prăznuim dimpreună cu cetele cele iubitoare de praznic ale îngerilor cereşti; căci 
şi acelea doresc să prăznuiască dimpreună cu noi nu numai pentru iubirea pe 





care o poartă lui Hristos Cel înviat, Stăpânul lor, ci şi pentru dragostea lor față 
de noi, oamenii, care astăzi, prin Învierea Domnului, am fost făcuţi nestricăcioşi 
şi nemuritori; de aceea a spus şi URII: „sunt încredințat că şi 
acelea (Puterile îngerilor) se veselesc şi prăznuiesc astăzi dimpreună cu noi, 
întrucât Sunt iubitoare de oameni şi de Dumnezeu”. Căci e, într-adevăr, 
nepotrivit ca îngerii să sărbătorească de dragul mântuirii noastre, iar noi, cei 
mântuiţi, să nu prăznuim dimpreună cu aceia praznicul aducător de mântuire 
lumii al dumnezeiescului Paşti, ci într-un anume fel să ne întristăm pentru 
mântuirea noastră. 


Spune şi 5535 în Cuvântul său la Paşti, al cărui început este „Astăzi e 
vremea potrivită”: „Astăzi pretutindeni în lume e bucurie şi veselie 
duhovnicească; astăzi şi obştea îngerilor şi ceata tuturor Puterilor de Sus se 
veselesc întru mântuirea oamenilor. la aminte, iubite, la măsura bucuriei, că 
şi Puterile de Sus prăznuiesc dimpreună cu noi; se bucură împreună cu noi 
de bunătăţile dăruite nouă; şi chiar dacă harul de la Stăpânul e al nostru, 
desfătarea este şi a lor; de aceea nu se ruşinează să prăznuiască dimpreună 
cu noi”. 


La fel şi în „Cuvântul împotriva celor ce se îmbată şi despre Înviere” spune: 
„»AStăzi e bucurie pe pământ; astăzi e bucurie în Cer; iar dacă şi pentru un 
păcătos care se întoarce e multă bucurie în Cer şi pe pământ, cu cât mai mult 
acum, când lumea a fost smulsă din mâinile diavolului, nu va fi bucurie în 
Cer? Acum îngerii Saltă; acum Arhanghelii se bucură; acum Heruvimii şi 
Serafimii prăznuiesc dimpreună cu noi sărbătoarea de faţă. ” 


(din: Sfântul Nicodim Aghioritul, Tâlcuire la canonul Ziua Învierii al 
Sfântului loan Damaschinul, Editura Sophia, 2018) 





Nădejdea care izvorăşte din mormântul totalei descumpăniri ce ne rămâne 
când răul pare să triumfe, când este dezlănţuită prigoana “porţilor iadului” 
împotriva creştinilor? 


Sfântul Vasile al Kineșmei 
învățături din 


Evanghelie 


pentru omul modern 
vol. 2. PERETE 


Ultima sâmbătă a vechiului Testament: “Cât de întunecată şi cât de tristă a fost 
această zi pentru ucenicii şi prietenii Domnului!” 


Sfântul Vasile al Kineşmei: Puterea nădejdii creştine 
| Tâlcuire din Evanghelia după Marcu — (Capitolul 15, versetele 40-47)] 


lar lisus, scoțând un strigăt mare, Şi-a dat duhul (37) A murit Domnul, 
Mântuitorul nostru, Răscumpărătorul nostru. S-a încheiat o viaţă asemeni căreia 
n-a fost şi nici nu va mai fi pe lume alta. S-a încheiat o viaţă neasemuit de mare 
şi sfântă; odată cu viaţa Lui s-a încheiat şi lupta Lui, iar odată cu lupta Lui s-a 
încheiat lucrarea Lui; odată cu lucrarea Lui s-a încheiat răscumpărarea, iar odată 
cu răscumpărarea s-a încheiat întemeierea noii lumi. 


La acest mare moment al morţii Domnului răstignit n-a fost de faţă nici unul din 
ucenicii Lui, afară numai de loan. Ei s-au ascuns. Frica a biruit iubirea lor de 
Învățător. Mai credincioase şi devotate I-au fost femeile, care şi înainte, în 
Galileea, Îl urmaseră, se îngrijiseră de El şi slujiseră din averea lor Lui şi 
Apostolilor. Primejdia ce le ameninţa din partea urii arhiereilor şi a grosolăniei 
gloatei fanatice n-a biruit iubirea lor şi nu le-a făcut să plece de la cruce. 





„Uită-te la osârdia lor, strigă Ioan Gură de Aur. Ele L-au urmat ca să Îi slujească 
şi nu s-au despărțit de EI nici măcar în mijlocul primejdiilor. De aceea au văzut: 
au văzut cum a strigat El, cum Şi-a dat duhul, cum pietrele s-au despicat şi toate 
celelalte. Şi ele Îl văd primele pe Iisus - dispreţuita parte femeiască se bucură 
cea dintâi de vederea înaltelor bunătăţi. În aceasta se vede cu osebire şi bărbăţia 
lor. Ucenicii au fugit, pe când acestea au stat de faţă. Vezi bărbăţia femeilor? 
Vezi dragostea lor înflăcărată? Vezi dărnicia lor în cheltuieli şi hotărârea de a 
înfrunta moartea însăşi? Să urmăm şi noi, bărbaţii, femeilor, nepărăsindu-L. pe 
lisus în ispite.” 


Cu adevărat, mare a fost osârdia sfintelor femei mironosițe, înflăcărată şi 
statornică a fost dragostea lor de Domnul. Liberă de orice împătimire 
pământească, inima lor trăia şi respira prin Domnul; în El erau concentrate toate 
gândurile, dorinţele şi nădejdile lor, în EI se afla toată comoara lor. Pentru 
Învățătorul lor iubit, ele îşi părăsesc cu bucurie casele, rudeniile şi cunoscuţii, 
uită de slăbiciunea femeiască, nu se înfricoşează de cruzimea numeroşilor Lui 
vrăjmaşi, peste tot Îl urmează fără abatere în viaţa Lui de pribegie, fără a se 
teme de ostenelile şi de greutăţile legate de aceste peregrinări şi îndurând cu 
răbdare toate lipsurile. 


N-ar fi fost de mirare dacă sfintele femei, înconjurându-L pe lisus Hristos cu 
grijile şi atenţia lor, L-ar fi urmat în zilele Lui de glorie, când toată Galileea şi 
Iudeea răsunau de faima Lui, când mulțimile de popor se strângeau la EI din 
toate părțile ca să-l audă învăţătura şi să-l vadă minunile, când sutele de bolnavi 
care primiseră vindecare povesteau cu entuziasm despre bunătatea şi mila Lui, 
despre puterea Lui făcătoare de minuni, răspândind peste tot gloria numelui Lui. 
Atunci erau mulţi cei care Îl urmau, atraşi de răsunetul faimei Lui, şi în asta nu 
era nimic uimitor: gloata se lasă întotdeauna momita de sclipirile mincinoase ale 
strălucirii exterioare şi îi place să urmeze idolii la modă. 


A rămâne însă credincioase Învăţătorului în clipele grele ale înjosirii Lui, a nu-L 
părăsi în vremea pătimirilor, când orice expresie a compasiunii putea să 
provoace o explozie de jigniri şi de ocărt din partea gloatei dezlănţuite, aduse la 
turbare de clevetirile arhiereilor, atunci când însuşi stâlpul credinţei, Apostolul 
Petru, s-a clătinat şi a dat înapoi în faţa primejdiei de a fi socotit ucenic al 
Domnului - pentru aceasta a fost nevoie de o mare bărbăţie şi de o dragoste fără 
margini. Faptul că mironosiţele au rămas credincioase în clipe ca acestea a fost 
semnul unor inimi mari şi nobile. Şi dragostea sfintelor femei a trecut cu bine 
prin încercare: ele n-au plecat de la cruce. Până în ultimul moment, când piatra 
grea prăvălită la intrarea în mormânt L-a ascuns de ele pe Dumnezeiescul 
Învățător, nu şi-au desprins de la EI privirile iubitoare. 





Ele au părăsit ultimele grădina unde a fost îngropat Domnul, şi pentru asta au 
primit primele vestea plină de bucurie a Învierii - la început de la îngerul cel 
purtător de lumină, apoi de la Însuşi Mântuitorul. Maria Magdalena, cea mai 
credincioasă şi devotată ucenică a Lui, a fost învrednicită prima de negrăita 
bucurie de a-L vedea pe Domnul înviat. Prin această arătare Domnul a 
recunoscut, parcă, sfinţenia şi măreţia iubirii femeilor. 


Este interesant de remarcat că nici în Evanghelie, nici în Faptele şi Epistolele 
Apostolilor nu se pomeneşte vreo femeie care să fie împotriva lui Hristos sau 
împotriva învăţăturii Lui. În timp ce din partea bărbaţilor Domnul a întâlnit 
adeseori necredinţă, nerecunoştinţă, batjocură, dispreţ, ură care, tot sporind, 
S-a prefăcut într-o întreagă mare de răutate dezlănţuită în jurul Crucii, din 
partea femeilor vedem sincer devotament, grijă mişcătoare şi dragoste plină 
de abnegaţie. Până şi păgânele, cum ar fi Claudia Procula, soţia lui Pilat, 
nutresc faţă de EI un respect profund. 


De ce? „Deoarece femeile sunt mai puţin dezvoltate mintal decât bărbaţii”, vor 
spune, fără îndoială, unii necredincioşi. Nu, nu de asta, ci deoarece femeile au o 
inimă mai sensibilă, şi cu inima lor simțeau adevărul şi frumuseţea morală a 
învăţăturii lui Hristos. Adeseori, femeia n-are nevoie de dovezi intelectuale, 
logice: în viaţa ei este mai important Ssimţământul, şi cu Simţământul percepe 
adevărul. Acest mod de cunoaştere a adevărulul este, adeseori, mai de 
nădejde, mai sigur şi mai rapid în ce priveşte creştinismul, unde există atâtea 
lucruri ce se descoperă nu minţii iscoditoare şi îngâmfate, ci inimii curate şi 
credincioase, deoarece, după cum zice Sfântul Apostol Pavel, Dumnezeu Şi-a 
ales pe cele nebune ale lumii, ca să ruşineze pe cei înţelepţi... pe cele slabe ale 
lumii, ca să le ruşineze pe cele tari. Căci scris este: „Pierde-voi înţelepciunea 
înţelepților şi ştiinţa celor învăţaţi voi nimici-0”... Au n-a dovedit Dumnezeu 
nebună înţelepciunea lumii acesteia? (1 Cor. 1, 27, 19-20). 


Şi cu ce entuziasm ascultau femeile cuvintele Dumnezeiescului Învățător! Să ne 
amintim măcar de Maria din Betania, care-şi uitase datoria de gazdă primitoare 
şi alesese „partea cea bună” la picioarele Mântuitorului, pentru a asculta 
minunatele Lui cuvinte. Şi cum puteau femeile să nu ia aminte la cuvintele 
Domnului şi să nu se dăruiască din tot sufletul noii şi marii învățături ce 
înalţă femeia la aceeaşi vrednicie cu bărbaţii, fiindcă în Hristos nu este parte 
bărbătească şi parte femeiască (Gal. 3, 28)?! 


În vechea lume păgână nu era nici pomeneală de asemenea egalitate: femeia era 
întotdeauna într-o poziţie subordonată, asuprită şi dispreţuită. „Dispreţuita parte 
femeiască”, zice loan Gură de Aur - parte a cărei viaţă a fost atât de plină de 
necazuri şi umilinţe, încât n-avea cum să nu simtă, cu inima recunoscătoare, 





marea binefacere pe care o deschidea înaintea ei religia creştină prin lumi- 
noasele perspective ale bucuriei, dragostei şi respectului. lată de ce chiar de la 
începutul istoriei creştine întâlnim în paginile ei multe nume de femei care, prin 
tăria şi sinceritatea credinţei lor, prin osârdia şi râvna lor, prin nevoinţa lor, nu 
au fost mai prejos decât marii drepți. Numele marilor muceniţe Varvara, 
Ecaterina, Parascheva, Olgăi şi Ninei celor întocmai cu Apostolii, Mariei 
Egipteanca şi atâtor altora ne vorbesc despre treptele supreme ale desăvârşirii şi 
sfinţeniei creştine la care au ajuns femeile credincioase. 


Atunci când lisus Şi-a dat duhul soarele se pleca deja spre apus. Se lăsa seara şi 
se apropia ziua sâmbetei. Era mare ziua sâmbetei aceleia (În 19, 31), 
distingându-se printr-o deosebită solemnitate şi strălucire, fiindcă era unită cu ea 
prăznuirea Paştilor. După cât se vede, această împrejurare îi neliniştea pe 
arhierei. Oamenii care nu considerau că este o profanare să-şi înceapă praznicul 
prin uciderea lui Mesia erau serios îngrijoraţi ca nu cumva sfinţenia zilei 
următoare, care începea la apusul soarelui, să fie încălcată prin aceea că atârnau 
cadavre pe cruci. De aceea, ducându-se la Pilat, iudeii au cerut să li se frângă 
răstigniţilor fluierele picioarelor pentru a li se grăbi moartea şi a fi dați jos de pe 
cruci. Pilat a îngăduit, însă Domnul deja murise şi nu 1 s-au frânt fluierele 
picioarelor - nu mai era nevoie de asta. 


Iar între timp la Pilat a apărut cineva cu o altă cerere: cineva care dorea să dea 
jos de pe cruce şi să îngroape trupul lui lisus. Era losif din Arimateea. 
Arimateea, patria lui Iosif, este vechea Rama, locul naşterii Prorocului Samuel, 
oraş al seminţiei lui Veniamin, amintit de Evanghelistul Matei (v. Mt. 2, 18). 
Iosif era un om bogat, cu caracter înalt şi viață neprihănită. Marea lui bogăţie 
făcuse din el o persoană de vază, cu atât mai mult cu cât pe atunci în lerusalim 
totul putea fi cumpărat cu bani, începând de la funcţia celui mai prăpădit vameş 
şi până la cinul de arhiereu. Pe lângă asta, losif făcea parte dintre cei mai de 
vază membri ai sinedriului, şi probabil că împreună cu alţi oameni de bine din 
sinedriu se opusese partidului lui Caiafa. 


EI era în taină ucenic al lui lisus Hristos, şi la ultimele uneltiri ale sinedriului 
împotriva Mântuitorului, precum şi la judecata asupra Lui, nu fusese de faţă (v. 
Le. 23,15) - poate pentru că, nevăzând nici un mijloc de a-L scăpa pe Cel 
nevinovat, nu voia să fie martor al condamnării Lui, sau poate pentru că viclenia 
arhiereilor găsise un mijloc de a-l exclude de la hotărârea acestei chestiuni. 
Totuşi, nu încape îndoială că această inactivitate forțată era greu de suportat 
pentru o inimă nobilă, care se ruşinează de laşitate, se ruşinează să lase lipsit de 
apărare un nevinovat chiar şi atunci când nu există nădejdea de a-l salva. 


Și iată că, atunci când totul s-a sfârşit şi pe cruce atârna doar trupul neînsuflețit 
al Mântuitorului, amărăciunea şi indignarea i-au insuflat lui Iosif îndrăzneală. 





Acum era prea târziu ca să-şi declare solidaritatea cu lisus Hristos - Prorocul 
viu; nu mai rămânea decât să-şi plătească ultima datorie a prieteniei şi a 
cinstirii: să scape de ocară cel puţin rămăşiţele Lui pământeşti, fiindcă altminteri 
nu încăpea îndoială că iudeii ar fi aruncat Preacuratul Lui Trup în groapa 
comună, alături de toți nelegiuiţii executaţi. 


Iosif, îndrăznind, a intrat la Pilat şi a cerut trupul lui lisus (43). 


Această îndrăzneală era legată de un serios pericol - nu din partea lui Pilat, de la 
care era de aşteptat o hotărâre binevoitoare, fiindcă recunoscuse nevinovăția lui 
Hristos, ci din partea arhiereilor, care în cel mai mic semn de respect faţă de 
Mântuitorul vedeau o trădare şi puteau privi încercarea de a-L îngropa cu cinste 
ca pe răzvrătire împotriva sinedriului, răzvrătire cu atât mai primejdioasă cu cât 
venea din partea unui membru de vază al acestuia, al cărui exemplu ar fi putut 
influenţa poporul. 


Totuşi, losif nu s-a oprit în faţa primejdiei, ci, dispreţuind frica, s-a dus în 
pretoriul roman. Din rugămintea lui a aflat Pilat pentru prima dată că lisus 
Hristos a murit deja. EI s-a mirat de o moarte atât de grabnică şi, trimițând după 
sutaş, l-a întrebat dacă moartea a avut loc cu adevărat, dacă nu era vorba doar de 
un leşin sau de letargie. Primind răspunsul, Pilat a poruncit ca Trupul Domnului 
să-i fie dat lui Iosif spre îngropare. Deşi romanii lăsau de obicei cadavrele 


răstigniților să fie mâncate de câini şi corbi, procuratorul n-a vrut să îl refuze pe 
un membru respectat al sinedriului, cu atât mai mult cu cât, fără îndoială, simţea 
întreaga nedreptate a hotărârii sale, pe care arhiereii i-o smulseseră împotriva lui 
lisus Hristos. Chiar nesocotirea vrăjmăşiei cu care arhiereii aveau să întâmpine, 
fără îndoială, îngăduinţa dată lui losif a fost ca un fel de jertfă adusă de Pilat 
pomenirii Dreptului. 


Primind această îngăduinţă, losif, fără să piardă timpul, s-a dus pe Golgota şi a 
luat de pe cruce Trupul. Odată cu el a mers pe Golgota şi un alt următor ascuns 
al lui lisus Hristos: Nicodim, alt membru al sinedriului, care venise cândva la 
Mântuitorul noaptea pentru a sta de vorbă în taină (v. În 3, 1-21). Acum el nu se 
mai ascundea, ci, plin de dragoste şi de compasiune, a adus pentru îngropare 
daruri cu adevărat împărăteşti: o sută de litre de amestec aromat din smirnă şi 
aloe. Trebuia să se grăbească, deoarece venea sâmbăta, când, după Legea lui 
Moise, orice israelit dreptcredincios trebuia să lase orice lucrare şi să petreacă în 
odihnă desăvârşită. 

De aceea, nu puteau fi respectate toate ceremoniile ritualului de îngropare 
iudaic, dar ceea ce se putea face într-un răstimp atât de scurt s-a făcut. Trupul 
Domnului a fost spălat cu apă curată, apoi s-au turnat peste el miresme şi a fost 
înfăşurat într-un giulgiu dreptunghiular. Capul şi faţa au fost înfăşurate cu un 
ştergar îngust. Atât giulgiul, cât şi ştergarul au fost legate cu şnururi. Probabil că 





o parte a miresmelor a fost arsă: istoria ritualului funerar iudaic cunoaşte ase- 
menea exemple. 


Nu departe de locul răstignirii era o grădină care aparținea lui Iosif din 
Arimateea, şi în cuprinsul acesteia, într-o stâncă, fusese săpată, după obiceiul 
iudaic, o peşteră pentru înmormântare. După toate probabilitățile, Iosif re- 
zervase acest mormânt pentru sine şi pentru familia sa, vrând să fie îngropat în 
apropierea Cetăţii Sfinte, dar nimeni nu fusese încă înmormântat acolo. losif nu 
a şovăit nici o clipă să-l dea Dumnezeiescului sau Învățător locul acela de 
odihnă. 


Din pricina vinerii iudeilor, acolo L-au pus pe lisus, pentru că mormântul era 
aproape (In 19,42). 


La intrarea în peşteră a fost prăvălită o piatră uriaşă - măsură de precauţie 
indispensabilă în ludeea, fiindcă acolo erau numeroşi şacali, hiene şi alte fiare şi 
păsări de pradă. Abia au împlinit toate acestea, că soarele s-a lăsat în spatele 
munţilor lerusalimului. 


Începea sâmbăta - ultima sâmbătă a Vechiului Testament. După o zi şi o 
noapte avea să strălucească prima duminică a Noului Testament. Cât de 
întunecată şi cât de tristă a fost această zi pentru ucenicii şi prietenii 
Domnului! Necazul le umplea sufletul, le înăbuşea orice alte gânduri, nu îi 
lăsa să-şi vină în fire ca să înţeleagă cât de cât toate câte se întâmplaseră pe 
neaşteptate, cu o repeziciune atât de cumplită. Viitorul era acoperit cu un 
întuneric de nepătruns; trecutul mai mult tulbura decât mângâia. Amintirea 
minunilor lui lisus, a gloriei Lui dinainte, făcea şi mai cumplite crucea şi 
îngroparea Lui. Până atunci, ucenicii Lui merseseră pe o cale strâmtă, deloc 
netedă, adeseori spinoasă, însă merseseră în urma Învăţătorului îmbrăcat cu 
puterea de Fiu al lui Dumnezeu, atrăgând atenţia tuturor, împărtăşindu-se de 
gloria Lui, mângâindu-se cu mari nădejdi în viitor: dar iată că această cale i- 
a dus pe neaşteptate la Golgota, a fost curmată de crucea Învăţătorului, i-a 
fost pus cu desăvârşire capăt prin moartea Lui! Ce situaţie tristă, lipsită de 
mângâiere! 


Necazul ucenicilor Domnului nu ar fi fost atât de nemăsurat dacă ar fi fost mai 
puţin convinşi de vrednicia Lui. Atunci s-ar fi putut preface repede în răceală 
față de Cel ce le trădase atât de subit nădejdile, supunându-Se pe Sine morţii, iar 
pe ei ruşinii. Atunci ar fi suferit numai orgoliul lor amăgit - însă iubirea şi 
cinstirea față de Mântuitorul nu se micşoraseră câtuşi de puţin în inimile lor 
recunoscătoare. Sufletele ucenicilor Lui erau unite cu El printr-o legătură 
cerească, veşnică. Mormântul Lui devenise pentru ei un altar în care erau 
cuprinse toate gândurile lor sfinte, toate dorinţele lor curate, toată credinţa lor. 





Și cu această iubire sfântă se amestecă mereu gândul îngrozitor: „A murit! Nu 
este cel care Il credeam noi! Nu este Mesia! EI, Care a fost şi este pentru noi 
totul!..” 


S-ar fi părut că totul s-a sfârşit, că răul a triumfat. S-a închis preasfânta gură 
care vestea cu atâta putere cuvintele vieţii veşnice; au căzut lipsite de viață 
mâinile care cândva îi binecuvântau cu dragoste pe cei care veneau la EI şi îi 
vindecau pe cei suferinzi; a încetat să bată inima mare şi iubitoare în care 
încăpea întreaga lume. Peste toate stătea pecetea morţii, şi sub această suflare 
rece se stingeau nădejdile ucenicilor de a-şi vedea scumpul Învățător înconjurat 
de aureola slavei şi măreției mesianice. 


Cu ce întristare lhpsită de nădejde recunosc ei: Iar noi nădăjduiam că EI este Cel 
ce avea să izbăvească pe Israel (Lc. 24,21)... 


S-ar fi părut că norii durerii, ce atârnau deasupra ucenicilor, nu puteau fi 
străbătuţi de nici o rază... 


Acum însă ştim deja: a trecut sâmbăta, şi bucuria strălucitoare a duminicii a 
luminat inimile îndurerate! A înviat Domnul, a înviat Dreptatea îngropată! Şi 
NICI piatra, nici pecetea de pe mormânt, nici străjerii, nici toate puterile iadului 
nu au putut-o ţine în peştera întunecoasă. Ca un fulger orbitor, lumina învierii a 
străbătut norii răului. Domnul a înviat şi S-a arătat iarăşi lumii! 


Ce mare lecţie pentru noi: lecţia nădejdii! Cât de des există în viaţa particulară 
şi în cea obştească situaţii care par deznădăjduite! Deosebit de des trece prin 
acestea creştinul care a rupt-o cu năzuinţele şi deprinderile lumești şi a păşit pe 
calea strâmtă, dar dreaptă către Hristos. Întreaga lume se înarmează împotriva 
lui. 


Dacă aţi fi din lume, le spune Domnul următorilor Săi, lumea ar iubi ce este al 
său; dar pentru că nu sunteţi din lume, ci Eu v-am ales pe voi din lume, de aceea 
lumea vă urăşte. Aduceţi-vă aminte de cuvântul pe care vi l-am spus: Nu este 
sluga mai mare decât stăpânul său. Dacă M-au prigonit pe Mine, şi pe voi vă vor 
prigoni... În lume necazuri veţi avea; dar îndrăzniţi. Eu am biruit lumea (În 15, 
19-20; 16, 33). 


Va persecuta nedreptatea superiorilor, batjocura şi disprețul egalilor, răutatea şi 
invidia infeniorilor. Otrava şerpească a clevetirii va tulbura liniştea. Sunteţi 
numiţi ipocriţi, făţarnici, nebuni. În jur nu întâlniți nici sprijin prietenesc, nici 
cuvinte de îmbărbătare, în întunericul ce vă împresoară nu se vede nici măcar un 
singur punct luminos; s-ar părea că nu există ieşire, şi asta poate ţine cu anii! 





Nu vă descurajaţi însă; amintiţi-vă de lecţia Sfântului Mormânt. Dreptatea poate 
fi înăbuşită, poate fi îngropată, însă numai pentru o vreme. Mai devreme sau 
mai târziu ea va învia, căci este o putere mare, vie, şi nimic în lume nu o poate 
învinge! Nimic nu-i mai puternic decât dreptatea lui Dumnezeu. Ea nu sclpeşte 
prin efecte exterioare, n-are nevoie de decoraţii, nu trâmbiţează înaintea sa, cum 
face minciuna vanitoasă: e o putere lină, liniştită, însă cu totul irezistibilă. 


Perioade de întuneric aparent de nepătruns există şi în viaţa obştească. 
Câteodată, minciuna şi răul sporesc în aşa măsură, că în această atmosferă 
otrăvită devine greu de respirat. Nădejdea păleşte, şi un duh de descurajare 
involuntară se lasă ca un coşmar, ca un nor greu. Amintiţi-vă însă lecţia 
Sfântului Mormânt. Greu de crezut că cineva va trăi vreodată o stare atât de 
apăsătoare ca descurajarea prin care au trecut ucenicii Mântuitorului în 
chinuitoarele ceasuri de după îngroparea Lui, însă lumina care a răsărit din 
mormânt a destrămat întunericul descurajării, şi adânca durere a fost înlocuită 
de bucuria Învierii. 


Această continuă minune a triumfului dreptăţii umple toată istoria creş- 
tinismului. 


În momentul morţii Domnului era greu pentru raţiunea omenească să creadă că 
lucrarea Lui va continua şi că nu va muri împreună cu EI. I-a lăsat în urma Sa pe 
cei doisprezece Apostoli, cărora le-a încredințat această misiune: Mergeţi în 
toată lumea şi propovăduiţi Evanghelia la toată făptura (Mc. 16, 15). Dar cine 
au fost ei? Ce influenţă puteau avea? 

> Erau cumva oameni de vază, care s-ar fi putut baza pe autoritatea 
originii lor nobile, ce are întotdeauna greutate în ochii oamenilor? Nu, ci 
făceau parte din clasa cea mai de jos, din tagma pescarilor, care-şi 
câştigau existența sărăcăcioasă prinzând peşti în apele lacului 
Ghenizaret; erau de obârşie din Galileea, socotită ţinutul cel mai 
grosolan şi mai ignorant. 

— Erau cumva rabini cultivați, savanţi, cărturari, care să poată atrage 
oamenii cu forţa elocvenţei şi logicii lor? Nu: cel mai inspirat şi mai 
profund dintre ei, loan, era în momentul chemării sale, precum dă 
mărturie Gura de Aur, neştiutor de carte. 

— Erau cumva bogaţi, ca prin strălucirea luxului să se impună poporului 
simplu, care iubeşte întotdeauna efectele exterioare? Nu, ci aveau nişte 
năvoade simple, rupte, care aveau nevoie de cârpeală; ba şi pe acelea le- 
au părăsit atunci când s-au dus după Hristos. 

— Erau cumva ostaşi puternici, viteji, pentru a răspândi învăţătura lui 
Hristos cu puterea sabiei, aşa cum aveau să facă mult mai târziu 
mahomedanii răspândind islamul? Nu, ci aveau doar două cuțite, pe care 
Domnul a poruncit, în momentul critic, să le bage în teacă. 





Să nu uităm, pe lângă asta, că erau speriaţi de fanatismul gloatei iudeilor, 
zguduiţi de moartea Mântuitorului, că îşi pierduseră orice nădejde într-un viitor 
mai bun. 


Și erau numai unsprezece; după alegerea lui Matia, doisprezece, iar împotriva 
lor stătea toată uriaşa lume păgână şi iudaică, cu cultura ei seculară, cu 
învăţătura şi ştiinţa ei, cu colosala ei putere militară şi economică, cu forța 
organizării ei politice. ŞI ei aveau de învins această lume. 


Puteau nădăjdui în aşa ceva? Şi totuşi, aceşti oameni sfioşi, care fugiseră de 
frică în faţa mulțimii slugilor arhiereşti, plecând, au propovăduit - credincioşi 
poruncii Mântuitorului - pretutindeni, şi Domnul lucra cu ei (Mc. 16, 20). 


În ce condiţii erau nevoiţi să propovăduiască explică cel mai bine Sfântul 
apostol Pavel în Epistola a doua către corinteni, vorbind despre nevoinţele lor 
misionare astfel: Am fost... în osteneli, în închisori, în bătăi peste măsură, la 
moarte adeseori. De la iudei, de cinci ori am luat patruzeci de lovituri de bici 
fără una. De trei ori am fost bătut cu vergi; o dată am fost bătut cu pietre; de trei 
ori s-a sfărâmat corabia cu mine; o noapte şi o zi am petrecut în largul mării. În 
călătorii adeseori, în primejdii de râuri, în primejdii de la tâlhari, în primejdii de 
la neamul meu, în primejdii de la păgâni; în primejdii în cetăţi, în primejdu în 
pustie, în primejdii pe mare, în primejdii între fraţii cei mincinoşi; în osteneală 
şi în trudă, în privegheri adeseori, în foame şi în sete, în posturi de multe ori, în 
frig şi în lhpsă de haine (II Cor. 11, 23-27). 


Şi în pofida tuturor piedicilor, încă din timpul vieţii Apostolilor a fost pusă 
temelia trainică a Bisericii lui Hristos în toate ţările cunoscute atunci. 


După aceea, întreaga lume păgână s-a ridicat la luptă împotriva creştinismului. 
A fost o luptă crâncenă, disperată, o luptă pe viaţă şi pe moarte. La dispoziţia 
statului nemilos de atunci se aflau o mulţime de instrumente îngrozitoare pentru 
lupta cu nesupuşii. Judecata şi persecuția, interogatoriile şi torturile, focul şi 
fierul încins, bătăile şi mutilările, confiscarea averii, închisorile igrasioase şi 
întunecate, trimiterea la muncă silnică în mine, până şi pedeapsa cu moartea: 
toate acestea s-au revărsat ca un râu de foc asupra creştinilor la porunca puterii 
de stat. Mai mult decât atât, cruzimea chinuitorilor a născocit torturi deosebit de 
cumplite pentru creştini. Aceştia erau acoperiți cu smoală şi aprinşi ca nişte 
făclii. Erau scoşi în număr mare în arenele de circ, şi fiarele sălbatice înfometate 
îi sfâşiau spre distracţia gloatei trândave, crude şi sângeroase. 


Au fost încercate toate mijloacele, însă de-abia au trecut trei sute de ani, că 
păgânismul s-a prăbuşit ireversibil, cu toată puterea sa politică şi militară, cu 
toată filosofia şi cultura sa, pe când creştinismul a triumfat deplin şi strălucit 





prin edictul lui Constantin cel mare. Oare nu este aceasta o minune a credinţei şi 
a nădejdii creştine? 


Până şi vremurile din urmă, dinaintea celei de-a douaveniri a Mântuitorului, 
când iadul va mobiliza toate forțele răului pentru a lupta cu Biserica, atunci 
când credinţa se va împuţina până într-atât încât Fiul Omului, venind, cu greu o 
va mai găsi pe pământ, când din pricina înmulţirii fărădelegii iubirea multora se 
va răci, iar mulţi se vor vinde unii pe alţii şi se vor uri unii pe alţii (Mt. 24, 12, 
10), până şi acele vremuri cumplite ale întunericului şi răutăţii generale se vor 
încheia prin triumful dreptății, fiindcă cel din urmă, cel mai încrâncenat vrăjmaş 
al Bisericii lui Hristos pe pământ, Antihrist, a cărui venire va fi prin lucrarea lui 
satan, însoțită de tot felul de puteri şi de semne şi de minuni mincinoase şi de 
amăgiri nelegiuite, pentru fiii pierzării, fundcă ei n-au primit iubirea adevărului, 
ca ei să se mântuiască (II Tes. 2, 9-10), va fi învins. Şi Domnul lisus îl va ucide 
cu suflarea gurii Sale şi-l va nimici cu strălucirea venirii Sale (II Tes. 2, 8). lar 
diavolul, care a amăgit popoarele, va fi aruncat în iezerul de foc şi de pucioasă, 
unde este şi fiara şi prorocul mincinos, şi vor fi chinuiți acolo, zi şi noapte, în 
vecii vecilor (Apoc. 20, 10). 


De vreme ce aşa stau lucrurile, de vreme ce dreptatea este nebiruită, poate 
creştinul adevărat să se descurajeze, oricât de grele ar fi împrejurările vieţii? 


În prezent, Biserica Ortodoxă trăieşte o criză gravă. Prigoana stăruitoare, 
sistematică şi perfidă la care este supusă ea îi tulbură şi-i îngrijorează până şi pe 
creştinii cei mai sinceri şi cei mai fermi. Majoritatea poporului e gata să se 
cufunde până peste cap în mlaştina ignoranței materialiste şi a desfrâului. 
Valurile tulburi ale necredinţei generale par că vor inunda şi vor stinge în cel 
mai scurt răstimp luminiţele răzlețe ale credinţei luminoase, care încă mai 
pâlpâie pe alocuri. Multora li se strânge inima fără voie, şi răceala îndoielii 
aducătoare de descurajare se furişează în suflet. 


Amintiţi-vă însă de Mormântul Domnului, de acest Mormânt viu, vorbitor, 
triumfător, purtător de biruinţă, şi nu o nădejde tulbure, ci o încredințare 
liniştită, cu neputinţă de învins, va umple inima voastră şi vă va întări cugetul 
tulburat. Biserica nu poate să piară, fiindcă Domnul este Cel care a zidit-o, şi 
porțile iadului nu o vor birui (Mt. 16, 18). 

Dacă Domnul ne duce prin prăpăstiile necredinţei, prin focurile curățitoare ale 
prigoanelor, nu-i nimic! Aceasta este sfânta Lui voie, prea înţeleapta Lui Pronie, 
„care cu adâncul înţelepciunii prin iubirea de oameni toate le chiverniseşte şi 
ceea ce este de folos tuturor le dăruieşte”. 





Aşa şi trebuie. Nu ne e de folos şi nu trebuie să cercetăm pricinile şi scopurile 
tainice ale nepătrunselor Lui căi. Ne e destul că Domnul este cu noi în toate 
zilele, până la sfârşitul veacului. Amin (Mt. 28,20). 


Dacă Domnul ne duce prin marea răutăţii şi a păgânătăţii dezlănţuite, în care a 
pierit tot ce este sfânt, tot ce-i mai bun în suflet, ceea ce dă dreptul la marele şi 
sfințitul nume de „om”, nu-i nimic! Noi ştim că aceste valuri, care se ridică din 
toate părțile şi ameninţă să ne înghită, sunt primejdioase numai pentru „„vizitiul 
lui Faraon”. Aceasta este o lege a vieţii morale, o lege a istoriei. Până la urmă, 
răul semănat cade pe capul celor ce l-au crescut şi l-au cultivat. 


Chiar dacă nu ne va fi dat să vedem momentul plin de bucurie al triumfului 
dreptăţii şi va plăcea înaintea Domnului să ne cheme din această viaţă înaintea 
venirii lui, nu e nici un necaz! Noi ştim că acest moment este inevitabil şi că, 
dacă nu-l vom vedea aici, pe pământ, o să-l vedem de dincolo... Şi atunci, 
privind în urmă, la marea vieţii, pe care am străbătut-o, ne vom adăuga corului 
triumfător: „Să cântăm Domnului, căci cu slavă S-a proslăvit!” 


De vreme ce nici măcar nenorocirile obşteşti, care sunt gata să clatine şi 
Biserica, şi credinţa lui Hristos, nu trebuie să-l tulbure şi să-l descurajeze pe 
creştinul adevărat, nereuşitele noastre personale, particulare, nu merită nici o 
atenţie, sunt nişte fleacuri de care nici nu merită să vorbim. Pe deasupra, toate 
acestea sunt atât de schimbătoare, de nestatornice: astăzi bucurie, mâine 
amărăciune; astăzi reuşită, mâine eşec; astăzi eşti pe culmile slavei, mâine eşti 
împovărat de nefericire şi de ruşine. Totul curge, totul se schimbă. Dacă aştepţi 
puţin, şi împrejurările se schimbă. larăşi va zâmbi viaţa, va fi dată uitării 
amărăciunea, se vor şterge până şi amintirile nenorocirilor din trecut. 


„Dacă cineva este necăjit sau tulburat de patimi, zice Cuviosul Macarie 
egipteanul, nu trebuie să-şi piardă nădejdea, fiindcă prin deznădejde păcatul este 
adus şi mai mult în suflet, se îngroaşă şi mai mult în el. lar dacă omul are 
necontenită nădejde în Dumnezeu, răul se subțiază.” 


(din: Sfântul Vasile al Kineşmei, Evanghelia pentru omul modern. Învăţături 
din Evanghelia după Marcu - vol. 2, Editura Sophia, 2013) 





Părintele Arsenie Boca - Cuvânt la Duminica Mironosiţelor 


Azi e o Evanghelie deosebită: N-are nici o idee nouă. Mântuitorul lipseşte din 
ea; lipsesc apostolii; lhpseşte cuvântul Domnului chiar, - dar totuşi ceva este: - 
Sunt roadele propoveduirii Domnului. Câteva femei: Varia Magdalena, Maria 
lui Iacov şi Salomeia, ducând mir de mult preţ, dragoste pentru lisus, pe care- 
L ştiau în mormânt, recunoştinţa pentru învierea lor din păcat. 


Erau clipe de groază, în care orice îndrăzneală în legătură cu lisus se putea 
pedepsi cu moartea. Chiar unul din ucenicii Lui se lepăda cu jurământ că nici nu 
L-a cunoscut pe Iisus. 


Părea, pentru o clipă, că s-a terminat cu creştinismul. Prigoana începuse. Dar 
vine îndrăzneala de unde nimeni n-ar fi bănuit: de la nişte femei. 


Acestea Sunt mironosiţele (purtătoarele de mir) care au ridicat, primele, stea- 
gul creştinismului, vestind învierea Domnului. 


Ele iubeau pe lisus, fiindcă EI le-a ridicat la noua concepţie despre viaţă. Acea- 
sta le-a adus pe urmele Lui. lar El le-a făcut primele vestitoare ale învierii. 
Faptul învierii Domnului a frânt toată protivnicia, a înlăturat toată îngrozirea din 
calea lor. 


- Ce-au cunoscut ele în lisus ? 

- Iubirea divină care le-a purificat viaţa, le-a înnoit sufletul, le-a transfigurat 
existenţa. O iubire care străbate în adâncuri, care răscoleşte toată fiinţa, care 
creează din nou. 





Această iubire a crescut şi în sufletul lor. Această iubire le-a făcut, din femei 
slabe, fricoase, mai tari decât toate protivniciile lumii, le-a făcut mai tari ca 
moartea, de care nu se mai temeau. 


La aceste însuşiri duce lisus pe oricine care se întâlneşte cu El. Aceste 
însuşiri Sunt cele ce fac pe omul nou, renăscut din Dumnezeu, un vestitor al 
învierii. 


Femeile mironosiţe au fost învrednicite de Dumnezeu să fie primele vestitoare 
ale învierii lui lisus, ale naşterii din nou a omului - şi au corespuns. 


Mărturie mai stau de-a lungul veacurilor şi toate sfintele fecioare, care şi-au 
închinat viaţa lui lisus; stau mărturie toate muceniţele, care L-au mărturisit prin 
suferință şi moarte - şi prin ce putere, ar fi trecut toate acestea, dacă nu prin 
iubirea ce-o aveau de lisus. Aceasta-ţi dă bucuria care întrece frica pe care o 
are firea de chinuri. 


Stau mărturie a învierii toate mamele creştine, care au adus copiii lor, ce s-au 
făcut stâlpi ai Bisericii lui Hristos, mucenici ai creştinătăţii, suflete de eroi şi 
sfinți. 


> Prin rugăciunea Sfintei Elena s-a încreştinat Constantin cel mare, îm- 
păratul roman şi imperiul roman. 

» Prin rugăciunea Clotildei s-a încreştinat Clodius şi poporul francilor. 

» Prin rugăciunea Nonei s-a încreştinat Iviria (Georgia). 

> Macrina e bunica, iar Emilia e mama Sfântului Vasile cel mare. 

> Antusa e mama Sfântului loan Gură de Aur, iar Monica e mama Feri- 
citului Augustin. 


Maria Magdalena era o mare stricată a vremii. Nimeni nu-i rezista. Frumoasă 
era; un şarpe de aur, încolăcit pe braţul gol, îi mărea vrăjirea; bogată încă era. 
Cu lumea mare stătea bine; toți i-au căzut la picioare. A auzit de lisus lucruri 
deosebite decât despre ceilalţi bărbaţi ai lumii. Un dor trufaş de-a-L cunoaşte i-a 
încolțit în inimă. A vrut să-L ispitească pe lisus. S-au întâlnit. Dar nu s-a putut 
apropia de EI. lisus o privea din oarecare depărtare, aşa cum priveşte Dumne- 
zeu, nu cum priveşte bărbatul. În faţa sfințeniei dracii ei nu pot nimic. O 
părăsesc unul câte unul, până la şapte - zice Evanghelia. Erau cele şapte păcate 
de căpetenie, care strică firea omenească. Când aceştia au părăsit-o, cade umilită 
în genunchi, având alt cuget, altă faţă, altă ținută. Și, ruşinată, se acoperă cât 
poate mai bine cu haina romană, ce-o avea aruncată peste umăr. lisus nu i-a 
aprobat păcatele, n-a osândit-o, n-a mustrat-o, n-a lepădat-o; nu i-a vorbit, dar 
nici n-a tăcut. I-a grăit în conştiinţă. 





Altfel iubeşte Dumnezeu de cum iubeşte omul. Omul amestecă iubirea cu plă- 
cerea şi asta-i decăderea lui. 


lisus s-a întâlnit apoi cu această Marie Magdalenă în Betania, satul surorilor lui 
Lazăr, în casa lui Simon fariseul. 


Aici adusese ea altceva lui lisus, decât prima dată. Acum aduse un vas frumos 
cu mir de mult preţ. Transformarea ei sufletească a făcut-o să-L caute pe Iisus - 
de data aceasta cu o iubire sfinţită de pocăință - şi, neavând ceva mai bun să-l 
aducă, I-a adus lacrimile, cu care I-a spălat picioarele şi 1 le-a şters cu părul 
bogat al capului ei. 


Simon fariseul, care reprezenta opinia publică, nu ştia cum că Maria Magdalena 
era o copilă a lui Dumnezeu. De aceea începe să-L judece pe lisus, că „dacă ar 
fi Acesta Prooroc, ar şti cine-i şi ce fel de femeie este aceasta care se atinge de 
EI" (Luca 7,39) şi nu s-ar compromite, primind-o cu atâta dragoste. 


(Aştia-s oamenii, sau mediul social: te strică, îţi ajută să te strici, se bucură că-i 
strici şi tu, ca pe urmă tot ei să te ţintuiască la stâlpul de osândă...) 


lisus a corectat această acuză necinstită, cu pilda celor doi datornici, dintre care, 
unul iubea mai mult pe stăpânul său, fiindcă i-a iertat o datorie mai mare. 


lată ce-a făcut lisus pentru Maria Magdalena. De unde oamenii, între ei, cel mai 
adesea nu fac decât să-şi profaneze templul de lut al conştiinţei, lisus le ridică 
viaţa la înălțimea şi la valoarea conştiinţei: că-s fiii lui Dumnezeu şi temple ale 
Duhului Sfânt. 


Această putere a lui lisus, această încredere pe care i-a dat-o EI: iubirea Lui 
curată, de făptura Sa, a transformat-o dintr-o profanată a vremii, într-o 
mironosiţă, model pentru toate vremile. 


Și, din voinţa lui lisus, e vestită fapta ei de iubire peste tot pământul. O, aşa 
femeie nu se mai temea de primejdia de-a merge la mormântul lui lisus: 





—————.—.— 


Prislop 8.V.49. 


(Din: Părintele Arsenie Boca - Cuvinte Vii, Editura Charisma, Deva, 2006) 





“Cine ne va despărţi pe noi de iubirea lui Hristos?” Mărimea de suflet, 
smerenia, evlavia şi inima arsă de dorul lui Hristos biruiesc orice pericol, 
orice frică şi primesc bucuria Învierii. “Această iubire le-a făcut, din femei 
slabe, fricoase, mai tari decât toate protivniciile lumii, le-a făcut mai tari ca 
moartea” 


0 XG e ANCPYMENIOO 'TĂIC MVPO+OPOIC 


Fragment (audio şi transcriere) din predica Protos. Ieremia Berbec de la 
Măn. Putna (26 aprilie 2015) la Duminica Mironosiţelor - în special despre 
Sfânta Maria Magdalena, Iosif şi Nicodim - 


“Cine ne va despărţi pe noi de iubirea lui Hristos? Necazul sau strâmtorarea 
Sau prigoana Sau foametea sau lipsa de îmbrăcăminte sau primejdia sau 
sabia? (...) 

Căci sunt încredinţat că nici moartea, nici viaţa, nici îngerii, nici stăpânirile, 
nici cele de acum, nici cele ce vor fi, nici puterile, nici înălțimea, nici adâncul 
şi nici o altă făptură nu va putea să ne despartă pe noi de dragostea lui 
Dumnezeu, cea întru Hristos lisus, Domnul nostru”. [Romani 8, 35, 38-39) 


Iubiţi credincioşi, mari şi multe sunt învăţăturile din duminica de astăzi. Părinţii, 
comentând Evanghelia de astăzi, vorbesc despre mărinimia, de curajul sufletesc 
al femeilor mironosiţe, al femeilor purtătoare de mir. „Mare şi minunată este 





mărinimia sufletească a mironosiţelor”, spunea Duhul Sfânt, pentru că ele nu s- 
au uitat nici la noapte, nici la frica şi groaza de care încă erau pline sufletele lor 
din Vinerea cea mare, [nu s-au temut] nici de soldaţii romani care păzeau 
mormântul, nici de piatra prăvălită peste uşa mormântului. N-au ţinut seama nici 
de faptul că toţi apostolii se împrăştiaseră, ci înfruntând toate pericolele au venit 
la mormântul Mântuitorului, ca să-şi împlinească datoria lor - pe care şi noi o 
avem, de a ne ingriji de mormintele celor adormiţi ai noştri. 


Dar aş vrea să scot în evidenţă cu ajutorul sfinţilor ceea ce ne pare a fi defi- 
nitoriu pentru femeile mironosiţe. Spune Sfântul Varlaam, mitropolitul Mol- 
dovei, că ele nu se uita la nici un pericol, pentru că inima lor cea arsă de iubire, 
de dragoste şi de jale le-a biruit pe toate acelea. 


Cea mai desăvârşită în iubire am văzut că a fost Maica Domnului care a şi 
primit Vestea cea Bună, dar vedem că toate celelalte au avut mare iubire şi, în 
special, să ne aplecăm asupra persoanei Sfintei Maria Magdalena. 


Ştim că după ce a fost cu Maica Domnului, s-a întors după ce a auzit vestirea 
Îngerului. Înspăimântată, s-a dus la apostoli şi le-a spus: “Au luat pe Domnul şi 
nu ştiu unde l-au pus”, iar apostolii, venind la mormânt cu ea, s-au încredinţat că 
Domnul nu era în mormânt, au văzut giulgiurile, iar ea, după ce au plecat 
apostolii a rămas tot acolo, înfricoşată fiind, nedesăvârşită în credinţă fund, a 
rămas acolo să-şi plângă durerea că “au luat pe Domnul şi nu ştiu unde l-au 
pus”. Pentru ea încă era Cel mort şi spune Sfântul loan evanghelistul că i s-au 
arătat doi îngeri şi au întrebat-o: „Femeie, de ce plângi?“, iar ea le-a spus: “ Au 
luat pe Domnul şi nu ştiu unde l-au pus“. Şi ea, după aceea, s-a întors şi L-a 
văzut pe Mântuitorul, neştiind însă că EI este. Mântuitorul a întrebat-o acelaşi 
lucru „Femeie, de ce plângi?“, iar ea, (...) crezând că-i grădinarul, a spus: 
„Doamne, dacă tu l-ai luat, tu arată-mi unde l-ai pus şi eu mă duc şi îl voi lua.“ 


Să vedem, iubiţi credincioşi, în această mare durere a Mariei Magdalena că nu-l 
vedea pe Domnul, că ştia că pe lângă că murise Cel pe care ea-L iubea atât de 
mult, acum dispăruse şi trupul Lui şi nu-L găsea. Şi nu conta că erau îngeri cei 
ce se arătau, ea avea o durere mai mare decât toate acestea şi numai Mântuitorul 
putea să-i împlinească această sete de El. Şi Mântuitorul, vedem, se pogoară la 
nedesăvârşirea ei şi, după ce-o întreabă „Femeie, de ce plângi?“, o cheamă pe 
nume: Maria!, dar atunci ea a sesizat din intonaţia glasului Mântuitorului că El 
este şi atunci de abia l-a recunoscut şi inima ei s-a umplut de bucurie. 


Am vrut să scot înaintea ochilor noştri exemplul Sfintei Mariei Magdalena, 
pentru că în ea ştim că avem o femeie care a fost păcătoasă şi din care 
Mântuitorul scosese şapte diavoli, dar care iată la ce mare iubire a Mântuitorului 
a ajuns, în care nu conta nimic, nimic nu a putut s-o despartă de Mântuitorul 





când a vrut să-i ungă trupul mort, iar apoi, văzând că nu-i acolo, nimic n-o 
consola, nici faptul că îi spuneau îngerii că a înviat nu o consola, până când nu 
L-a văzut pe Mântuitorul. 


În ea avem întoarcerea unui om păcătos şi ajungerea la marea iubire de 
Dumnezeu. La iubirea despre care vorbeşte Sfântul Pavel şi cu care am început: 
Cine ne va despărţi pe noi de iubirea lui Hristos? Oare moartea, viaţa, îngerii, 
stăpânirile, cele de acum, cele ce vor fi, puterile, înălțimea, adâncul sau altă 
făptură? Nu, nici una din toate acestea. Și aceasta o vedem la femeile 
mironosiţe, iubiţi credincioşi. 


Și am adus exemplul Sfintei Maria Magdalena, pentru că, pentru noi toţi, care 
suntem plini de păcate, ea ne dă această nădejde că şi noi apropiindu-ne cu 
credinţă şi cu pocăință, putem ajunge la această mare iubire a Mântuitorului, 
încât nimic să nu conteze mai mult ca Domnul şi Mântuitorul nostru. Şi acesta, 
iubiţi credincioşi, este scopul pentru care ne-a creat Dumnezeu. 


Dar noi, oamenii, suntem păcătoşi şi păcatele noastre L-au răstignit pe 
Mântuitorul. Însă, [pe de altă parte], aşa cum vedem la femeile mironosiţe, nu 
există creație a lui Dumnezeu, care să-L poată iubi mai mult decât o face omul. 
Omul este cel care ajunge la cea mai mare iubire de Dumnezeu şi aceasta o 
vedem deplin în Maica Domnului. De aceea cântăm: „Ceea ce eşti mai cinstită 
decât heruvimii şi mai mărită fără de asemănare decât serafimii“. lubirea ei este 
cea mai mare faţă de Domnul. lar după Maica Domnului avem multe sfinte şi 
mulți sfinţi care l-au iubit pe Dumnezeu. 


Părintele Arsenie Papacioc, când era în închisoare, povestea că, trecând prin 
chinurile acelea mari şi peste fire, îşi spunea în sine, ca să se încurajeze, că 
simţea că îngerii sunt geloşi pe suferinţa pe care o îndurau acei deţinuţi în 
temniţele comuniste pentru dragostea în Hristos, pentru a nu se lepăda de EI, 
pentru că ei, spunea Părintele Arsenie Papacioc, nu pot să sufere sau să-şi dea 
viaţa pentru Mântuitorul. lată, omul poate! Şi asta este măreţia chemării omului: 
ca şi păcătos fiind, odată ce-L cunoaşte pe Mântuitorul şi se apropie prin 
pocăință, poate să ajungă la acea iubire despre care vorbeşte Mântuitorul, de a-şi 
da însăşi viaţa lui pentru EI, din dragoste pentru Mântuitorul. Şi aceasta vedem, 
iubiţi credincioşi, astăzi la femeile mironosiţe. Și în Vieţile Sfinţilor, unde avem 
multe astfel de exemple. 


Iubiţi credincioşi, nu aş vrea să termin fără să vă pun la inimă şi un alt aspect al 
zilei de astăzi. Aşa cum aţi auzit şi la Evanghelia de astăzi, noi îi prăznuim şi pe 
Sfinții losif din Arimateea şi Nicodim, care i-au slujit Mântuitorului în 
îngropare. Şi am găsit o cugetare tare frumoasă a Sfântului Nicolae Velimirovici 





legată de felul cum au coborât ei trupul Mântuitorului de pe Cruce şi l-au 
îngropat. 


Spune UE: “0, fericiri bărbați, care cu atâta îndrăz- 
neală, cu atâta grijă şi dragoste, ați luat prea curatul Trup al Domnului și l- 
ați pus în mormânt cu mare frică și evlavie. Ce pildă pentru toți cei care-l 
iubesc pe Domnul! Și ce mustrare pentru cei care fără grijă și fără de 
dragoste se apropie de Sfântul Potir ca să primească întru sine prea curatul şi 
de viață dătătorul Trup şi Sânge al Domnului celui Înviat, al Domnului celui 
Viu!“ 


Deci, iată, iubiţi credincioşi, că Sfântul Nicolae Velimirovici ne pune exemplul 
Sfinților Iosif şi Nicodim, felul cum s-au purtat ei cu Trupul Domnului, cu câtă 
frică şi cutremur, cu câtă sfială, dar şi îndrăzneală, s-au apropiat şi L-au pus în 
mormânt. Aşa şi noi ar trebui să ne apropiem de Sfintele Taine, atunci când ne 
împărtăşim! Să ne apropiem şi noi de Sfânta Împărtășanie, de Trupul şi Sângele 
Domnului Înviat aşa cum s-au apropiat Sfintele femei purtătoare de mir şi 
Sfinții Iosif şi Nicodim, cu multă mărime de suflet, cu mult curaj, cu 
îndrăzneala cea bună, cu multă grijă, frică de Dumnezeu şi buna cuviinţă, cu 
mirul/cu mireasma faptelor celor bune şi, mai ales, cu dragoste arzătoare, cu 
mare dor, şi aşa Îl vom simţi şi noi cu inima pe Domnul nostru înviind întru noi 
şi aşa vom fi şi noi martori ai Învierii Lui! (...)” 


Ro 2 


Protos. Dosoftei - Predică la Duminica Mironosiţelor (a III-a după Paşţi) 
Mănăstirea Putna, 15 mai 2016 


Extras transcris din predica Părintelui Dosoftei: [...] (min. 11:50) 


Femeile purtătoare de mir au biruit teama, au biruit slăbiciunea, au biruit orice 
dificultate le-ar fi stat în cale şi au reuşit să ajungă la picioarele lui lisus. lar 
aceasta nu putea s-o facă fără de EI. Puterea prin care au reuşit este acea putere 
care se ascunde în omul smerit şi este o putere capabilă să schimbe totul. Aşa 
cum a fost şi Maica Domnului. De această putere, care este văzută uneori ca o 
slăbiciune - conştiinţa că nu poţi, dar punerea la dispoziţie în faţa lui Dumnezeu 
Care poate, din râvnă şi dragoste şi cu stăruinţă - numai acestei puteri i se poate 
Dumnezeu dărui. 


Omul care-şi vede neputinţa se deschide către Hristos cu râvnă şi stăruinţă. 
Acela Îl primeşte şi omul află o putere mai presus de lume. În schimb, oricât ar 
fi cineva de puternic, în orice direcţie - fizic, intelectual, psihic, sufleteşte - nu 
poate săvârşi binele de unul singur. Dumnezeu nu-i refuză pe cei puternici, însă 
ei Îl pot refuza pe Dumnezeu, dacă se încred doar în puterea lor şi nu-și văd 





limitele, care, oricât ar părea de îndepărtate, sunt totuşi minuscule, faţă de infi- 
nitul puterii şi lucrării dumnezeieşti. 


“Cine ne va prăvăli nouă piatră de la uşa mormântului?” - această întrebare a 
mironosiţelor arată ca ele erau perfect conştiente de slăbiciunea lor şi de drumul 
dificil. Şi în acest drum, aşa cum se întâmplă şi în viaţa fiecăruia dintre noi, 
dacă mergi cu stăruință pe el, şi cu râvnă şi cu încredere în Dumnezeu, atunci 
când trebuie să ajungi la momentul culminant, pe care eşti sigur că nu-l poţi 
trece, dar nici nu-l poţi ocoli (ştii că nu este altă cale, trebuie neapărat să mergi 
pe acolo, prin acel punct trece viaţa şi mântuirea ta), în acel moment culminant 
Dumnezeu a făcut minune cu ele, dar şi cu noi face acest fel de minune. 





Arhimandritul Teofil Părăian - Inima lor şi-au pus în miresme 


Predică rostită în Duminica Mironosiţelor, Blaj, 7 mai 1995 


În Duminica de după Paşti s-a făcut pomenire de Sfântul apostol Toma, de 
arătarea Domnului nostru lisus Hristos în faţa Sfântului apostol Toma, când l-a 
încredinţat despre învierea Sa, când Sfântul apostol Toma, pâtruns de 
încredințare, a zis: „Domnul meu şi Dumnezeul meu!”. 


Asta s-a întâmplat, după mărturia Sfântului evanghelist loan, la opt zile după 
învierea Mântuitorului, câci în ziua învierii Domnului lisus Hristos S-a arâtat 
ucenicilor Săi, nefiind de faţă Sfântul apostol Toma. 


Sfântul apostol Toma când a aflat că ucenicii s-au întâlnit cu Domnul Hristos, a 
zis despre EI: „Dacă nu voi vedea, în mâinile Lui, semnul cuielor, şi dacă nu 
voi pune degetul meu în Semnul cuielor, şi dacă nu voi pune mâna mea în 
coasta Lui — adică în locul în care a fost străpunsă coasta Domnului lisus 
Hristos cu sulița — nu voi crede” (loan 20, 25). Deci nu cred acuma şi nu voi 
crede nici mai târziu. Pentru mine trebuie o dovadă. Dovada aceea de a pune eu 
mâna în semnul rămas după cuiele cu care a fost pironit pe cruce Domnul 
Hristos, de a pune mâna în semnul rămas după cuiele cu care a fost pironit pe 
cruce Domnul Hristos, de a pune mâna în semnul pe care l-a lăsat sulița cu care 
a fost străpunsă coasta Mântuitorului. Dacă nu voi avea această dovadă nu voi 
crede. 


Spune Sfântul evanghelist loan că după opt zile S-a arâtat Domnul Hristos 
iarăşi, fund ucenicii adunaţi şi fiind de faţă şi Sfântul apostol Toma care s-a 
încredinţat de învierea Domnului Hristos. Şi toată săptămâna noi pomenim 





această întâlnire a Domnului Hristos cu ucenicii, de faţă fiind şi Sfântul apostol 
Toma. 


Dar a rămas ceva ce nu s-a putut împlini până acuma. Ce anume? Sfânta noastră 
Biserică ţine mult de tot să pomenească pe cei care au făcut bine. Şi a vrut să 
pomenească pe cei care au făcut bine. Şi a vrut să pomenească pe femeile 
mironosiţe care s-au dus la mormântul Mântuitorului nostru lisus Hristos cu 
miresme, să ungă cu miresme trupul Domnului lisus Hristos, aşezat în mormânt, 
şi să pomenească pe Sfântul Iosif din Arimateea, cel care L-a înmormântat cu 
cinste pe Domnul Hristos. 


Iată, într-o vreme în care cei mulţi Îl necinsteau pe Domnul Hristos, în acea 
vreme de necinstire, el a fost cinstitor al Domnului Hristos şi L-a înmormântat 
cu cinste. Şi nu numai că L-a înmormântat cu cinste, dar l-a dat Domnului 
Hristos şi mormântul în care a fost aşezat. 


Sfânta noastră Biserică a ţinut neapărat să-l aibă în vedere pe Sfântul Iosif din 
Arimateea, care să ştiţi că îmi este tare drag şi, de asemeni, pe femeile 
mironosițe care au pregătit degeaba miresme ca să ungă trupul Domnului 
Hristos. Pe aceste femei — mironosiţe — sfânta noastră Biserică le pomeneşte. 
De ce le pomeneşte? Pentru dorinţa lor de a-L cinsti pe Mântuitorul nostru 
Iisus Hristos şi prin miresmele pe care le-au pregătit şi le-au cumpărat. 


În această zi de pomenire a femeilor mironosiţe şi a Sfântului şi dreptului Iosif 
din Arimateea, la slujbă s-au spus cuvinte ca acestea: „Când te-ai pogorât la 
moarte, Cela ce eşti Viaţa cea fără de moarte, atunci iadul l-ai omorât cu 
strălucirea dumnezeirii, iar când ai înviat, pe cei morţi din cele dedesubt, toate 
puterile cereşti au strigat: Dătătorule de viaţă, Hristoase Dumnezeul nostru, 
mărire Ţie. Am vorbit cu Domnul Hristos prin aceste cuvinte. 


Şi ce i-am spus? Am zis aşa câtre Domnul Hristos: „Când Te-ai pogorât la 
moarte, Cela ce eşti Viaţa cea fără de moarte”. 


Cine s-a pogorât la moarte? Domnul Hristos, care este Viaţa cea fără de 
moarte. A ales Domnul Hristos să moară pentru păcatele noastre. Fiul lui 
Dumnezeu S-a făcut om, ca să moară pentru păcatele noastre; deci EI, Viaţa cea 
fără de moarte, EI care nu poate muri, a murit totuşi. 


Cum a murit? Cu firea omenească, şi firea omeneascâă-i alcătuită din trup şi din 
suflet. Firea omenească a Domnului nostru lisus Hristos a murit pe cruce. 
Dumnezeirea nu a murit, că nu poate muri. Dar omul poate muri şi a murit. 





Cum? S-a despărțit sufletul Mântuitorului de trupul Mântuitorului. Dar 
dumnezeirea nu s-a despărţit de sufletul Mântuitorului cu care Domnul Hristos 
S-a pogorât în iad: „Când Te-ai pogorât la moarte Cela ce eşti Viaţa cea fără 
de moarte, atunci iadul l-ai omorât cu strălucirea dumnezeirii”. S-a coborât la 
iad şi cu strălucirea dumnezeirii a făcut ca iadul să nu mai fie iad ci, cum se zice 
într-o colindă a poporului nostru, „a luminat iadul”. A făcut, ca pentru o vreme, 
iadul să nu mai fie iad, ci să fie luminat cu bucurii, din strălucirea dumnezeirii 
Mântuitorului nostru lisus Hristos. Şi noi spunem la o rânduială a Bisericii 
noastre la Sfânta Liturghie: „În mormânt cu trupul, în iad cu sufletul ca un 
Dumnezeu, în Rai cu tâlharul şi pe scaun ai fost Hristoase cu Tatăl şi cu 
Duhul, toate umplându-le Cela ce eşti necuprins”. 


Prin urmare, Domnul Hristos a murit pe cruce. Sufletul S-a coborât la iad, 
trupul a fost înmormântat de Iosif şi Nicodim şi aşezat în mormânt, dar 
dumnezeirea a fost pretutindenea. Și în iad cu sufletul, şi în mormânt cu 
trupul, şi în Rai cu tâlharul. Pretutindeni. Zicem mai departe vorbind cu 
Domnul Hristos, când s-a întâmplat lucrul acesta, că Domnul Hristos S-a 
pogorât la iad şi a ridicat pe cei morţi din cele dedesubt. Atunci toate puterile 
cereşti au strigat câtre Domnul Hristos: „Dătătorule de viaţă, mărire Ţie”. Aşa 
zicem şi noi în această zi şi în alte zile în care e rânduit să se spună cuvântul 
acesta. 


Mai departe, după ce vorbim cu Domnul Hristos despre cele ce s-au petrecut 
când S-a pogorât la iad, pomenind acum pe cel care L-a înmormântat pe 
Domnul Hristos, zicem: „Iosif cel cu bun chip, de pe cruce luând preacurat 
trupul Tău, cu giulgi curat înfăşurându-L şi cu miresme, în mormânt nou 
îngropându-L L-a pus. Și a treia zi ai înviat Doamne, dăruind lumii mare 
milâ”. 


Pomenim pe Sfântul Iosif din Arimateea. De altfel, Biserica îl pomeneşte şi într- 
o zi anume pe Sfântul Iosif din Arimateea. În 31 iulie. Atunci îl pomeneşte 
tradiția pe Sfântul Iosif din Arimateea. Dar îl pomeneşte şi la fiecare Sfântă 
Liturghie, pentru că la fiecare Sfântă Liturghie când punem pe Sfânta Masă din 
Altar Cinstitele Daruri, după înconjurarea cea mare, zicem cuvintele acestea: 
„Iosif cel cu bun chip, de pe cruce luând preacurat trupul Tâu — vorbind cu 
Domnul Hristos despre asta — cu giulgi curat înfăşurându-L şi cu miresme în 
mormânt nou îngropându-L L-a pus”. Şi mai este ceva de spus, după ce 
pomenim înmormântarea Domnului Hristos când punem pe Sfânta Masă 
Cinstitele Daruri, zicem mai departe, în completare: „şi a reia zi ai înviat 
Doamne, dăruind lumii mare milă”. Şi mai zicem ceva despre femeile 
mironosiţe, tot la slujba din această Duminică, şi în toată săptămâna care 
urmează: „„Mironosiţelor femei, stând lângă mormânt, îngerul le-a strigat: 





miresmele morţilor sunt binevenite, dar Hristos putrejiciunii S-a arătat străin, 
ci strigaţi: A înviat Domnul, dăruind lumii mare milă!”. 


Noi pomenim pe Sfintele femei mironosiţe, care s-au dus la mormânt cu 
miresme pregătite şi cumpărate de ele ca să aducă cinstire Mântuitorului nostru 
lisus Hristos. Sigur că femeile au ştiut că Domnul Hristos a fost uns cu miresme 
de Iosif şi de Nicodim. E amintit acest lucru în Sfânta Evanghelie de la loan, şi 
ştiind ele aceasta n-au fost mulţumite numai cu câte miresme au adus cei doi, ci 
au vrut şi ele să aducă ceva Domnului Hristos. 


Sfântul evanghelist Marcu spune că femeile mironosiţe au cumpărat miresme, 
dar Sfântul evanghelist Luca spune că au pregătit miresme. Acum cum este? Au 
pregătit, sau au cumpărat? Au şi cumpărat, dar au şi pregâtit. Cum? Au 
cumpârat ce nu aveau, şi au pregătit din ceea ce au cumpărat cu ceea ce aveau 
ele, probabil având şi ele ceva. Deci, au pregătit miresme din ceea ce au 
procurat şi din ceea ce au cumpărat. Şi s-au dus cu miresmele pe care le-au 
pregătit, să ungă trupul Domnului Hristos. Dar le-au pregătit degeaba. De ce? 
Pentru că atunci când au mers la mormânt au constatat că Domnul Hristos 
nu mai este acolo, că a înviat din morţi. Li S-a spus de câtre un Înger c-a 
înviat din morţi. Și atunci n-au mai întrebuințat miresmele, dar Domnul 
Hristos le-a primit dorinţa lor de a-L cinsti. 


Pentru că a venit vorba de a cumpăra şi de a pregăti miresme, ar putea pune 
cineva întrebarea: oare cât au plătit femeile pentru ceea ce au cumpărat, ca să 
pregătească miresmele? Cât au plătit? Că Sfântul evanghelist Marcu spune că au 
plătit, că le-au cumpărat. Când cumperi plăteşti. Nu ni se spune cât au plătit 
pentru cât au cumpărat. De ce oare? Pentru că tot Sfântul evanghelist Marcu 
spune că femeia aceea care L-a uns pe Domnul Hristos cu miresme, în viaţă 
fiind EI, înainte de moarte, a întrebuințat mir care putea fi vândut cu mai mult 
de 300 de dinari. Ştiţi cât valorează 300 de dinari. Preţul a 300 de zile de lucru. 
De unde ştim? Ştim că este o pildă a Mântuitorului nostru lisus Hristos în care 
se spune că cei care s-au tocmit cu un stăpân ca să lucreze în vie, au primit un 
dinar pe zi. Deci, dacă într-o zi de lucru primeai un dinar, înseamnă că 300 de 
dinari era preţul a 300 de zile de lucru. Aşa de mult a costat mirul acela pe care 
l-a vărsat femeia peste Domnul Hristos. 


Nu ni se spune însă cât a costat ceea ce au cumpărat femeile mironosiţe ca să 
pregătească mir. Oare de ce? Eu mă gândesc că de aceea n-a spus Sfântul 
evanghelist Marcu aceasta, pentru că ceea ce au adus femeile la mormântul 
Mântuitorului, ceea ce au vrut ele să aducă drept cinstire Mântuitorului, nu are 
preţ. Nu poate fi prețuit cu nimic. De ce? Pentru câ femeile şi-au pus în 
miresmele acelea toată inima lor. Inima nu costă. Inima lor şi-au pus în 





miresme! Şi atunci cât a costat? A costat inima mironosiţelor. Ori aşa ceva nu 
se poate preţui în bani. De ce mi-a venit mie în minte gândul acesta? 


Aşa, citind de mai multe ori, şi totdeauna cu bucurie, o scrisoare a Sfântului 
apostol Pavel nebăâgată în seamă de mulţi şi care este cuprinsă în Sfânta 
Scriptură, în Noul Testament, şi anume Epistola către Filimon. 


Ce se spune în Epistola câtre Filimon? Înainte de toate, Epistola câtre 
Filimon e o scrisoare de recomandare pe care Sfântul Apostol Pavel i-a dat-o 
unui rob fugar din casa lui Filimon. Pe robul fugar îl chema Onisim. Sfântul 
Apostol Pavel l-a câştigat pentru credinţă creştină şi l-a trimis înapoi la 
stăpânul său, pe care Sfântul Apostol îl cunoştea. Și i-a scris o scrisoare de 
recomandare. Nu l-a trimis cu mâna goală, ci l-a trimis cu o scrisoare ca să-l 
primească cu bunăvoință Filimon. Şi acum să vedem ce frumos spune Sfântul 
Apostol Pavel în Epistola câtre Filimon. Zice, vorbind despre Onisim, despre 


(Filimon 1, 12). Deci ce trimit? Ți-l trimit pe el, chiar inima mea. Ţi-l trimit pe 
el, pe omul acesta care a fugit de la tine. Dar să ştii că acesta nu-i un om 
oarecare, ci inima mea. Îmi pun inima mea în el. ÎI primeşti pe el, zice: „cum 
m-ai primi pe mine”. „Ţi-l trimit pe el, chiar inima mea. Primeşte-l pe el cum 


m-ai primi pe mine!”. 


Eu cred că la aşa ceva s-au gândit femeile mironosiţe. Da. Aici nu-i preţ mare 
sau MIC, e inima noastră. 


Și aceasta nu se poate plăti, şi de aceea Sfântul Evanghelist n-a scris 
cât a costat ce-au cumpărat ele pentru miresme. Ți-l trimit pe el, zice 


IRONIE, chiar inima mea. 


Îți dau mirul acesta Doamne, vreau să-Ți dau mirul acesta, să ştii că-i dau 
chiar inima mea, a putut zice fiecare dintre mironosiţe. Primeşte-l pe el 
Doamne, cum m-ai fi primit pe mine. Ori mirul acesta, ori eu, e acelaşi lucru. 
Ori mirul acesta, ori inima mea, e acelaşi lucru. Aşa zice Sfântul Apostol Pavel 
despre Onisim. „Ţi-l trimit pe el chiar inima mea. Primeşte-l pe el cum m-ai 
primi pe mine”. Sunt nişte lucruri care te copleşesc. Te fac mic sau te ridică 
prin puterea lui Dumnezeu. Aşa a fost atunci, dar acum cum e? 


Mai putem noi să dăm ceva Domnului Hristos cum au dat femeile 
mironosițe? Aşa cum au dat ele nu putem. Dar putem să dăm dorinţa noastră de 
cinstire faţă de Mântuitorul nostru lisus Hristos. Care-i mirul nostru acuma? 
Avem şi noi un mir de dat? Dacă avem, care-i mirul nostru? Să ne amintim o 
alcătuire pe care aţi auzit-o poate-n Postul Paştilor. Ea zice aşa: „Lacrimi dâ-mi 
mie Dumnezeule ca oarecând femeii păcătoase, şi mă învredniceşte să ud 
preacuratele Tale picioare, care pe mine din calea rătâcirii m-au izbăâvit. Și 





mir de bună mireasmă să aduc Ţie, viaţă curată întru pocăință mie agonisită, 
ca să aud şi eu glasul Tău cel dorit”. 


Ce-ţi aduc Doamne? Aş vrea să-Ţi aduc lacrimi şi n-am. 
Ai pica Aş vrea să-Ți aduc mir ca femeia păcătoasă, dar n-am. 


Viaţă curată, mirul meu este viaţă curată 
întru pocăința mie agonisită. Deci, viaţă curată agonisită, câştigată prin 
pocăință, este mirul nostru! 


La slujba de Paşti zicem aşa: „Sâ mânecăm cu mânecare adâncă şi-n loc de 
mir, cântare să aducem Stăpânului”. Deci, avem şi noi un mir al nostru. Care? 
Cântarea. 

Deci, să mânecăm dis de dimineaţă, să plecăm dis de 
dimineaţă şi-n loc de mir, cântare să aducem Stăpânului. Acesta-i mirul nostru: 
viaţă curată şi cântarea. 


Și acum, având în vedere toate lucrurile acestea, ne mai rămâne ceva. Ne 
rămâne Să ştim că lui Dumnezeu nu-l aducem anumite lucruri, anumite părți 
din viața noastră, ci toată viaţa noastră trebuie să fie o slujire adusă lui 
Dumnezeu. 


Femeile mironosiţe s-au dus la mormânt, nu L-au găsit pe Domnul Hristos, 
dar . 

Dumnezeu nu rămâne nimânui dator. Şi 
mai spun ceva frumos. 


În Sâmbăta lăsatului sec de carne când este Sâmbăta morţilor, este un cuvânt în 
Sinaxarul din acea zi, un cuvânt al |, care zice asa: 
„Cel ce unge cu miresme pe altul, el mai întâi miroase frumos”. Ce înseamnă 
aceasta? Că orice bine pe care îl facem în lumea aceasta este un fel de mir, şi 
dacă facem un bine pentru altul, ne rămâne şi nouă, şi noi rămânem 
îmbogăţiţi cu binele făcut, chiar dacă binele pe care l-am făcut nu este anume 
pentru noi, ci este pentru altcineva. Pentru că nu poţi unge cu miresme pe 
cineva fără ca tu însuţi Să te împărtăşeşti mai întâi de mirosul frumos al 
mirului. 


Aş vrea să reținem încă ceva, şi anume, că cineva a spus, întrebând: „De ce oare 
la închisori sunt mai mulţi bărbaţi decât femei?” De ce într-o închisoare, în 
închisori, în general, sunt mai mulţi bărbaţi decât femei? Şi răspundem: pentru 





că la biserică sunt mai multe femei decât bărbaţi. Apoi cine stă în legătură cu 
Biserica şi cu Dumnezeu nu poate ajunge la închisoare. Cine-/ slujeşte lui 
Dumnezeu ajunge în bucuria împărăției, ajunge în împărăţia lui Dumnezeu. 


Deci, să ţinem legătura cu Biserica, să ţinem legătura cu sfintele slujbe şi să 
aducem mirul cântării, să facem binele pe care-l putem face, şi să aducem mirul 
faptelor bune faţă de Mântuitorul, să fim recunoscători față de cei care au fost 
cinstitori ai Mântuitorului şi să ne silim să aducem mir de bună mireasmă 
Mântuitorului nostru lisus Hristos, adică viaţă curată întru pocăință agonisită. 


Să nu uităm niciodată că ceea ce facem pentru binele altuia e şi spre binele 
Să nu uităm cuvântul: „Ți-l trimit pe el, 
chiar inima mea. Primeşte-l pe el cum m-ai primi pe mine”. 


(Extras din cartea: Arhimandritul Teofil Părăian - Lumini de gând - 31 de 
predici din perioada Penticostarului) 





Femeile cele gânditoare de Dumnezeu 


Predică rostită în Duminica Mironosiţelor, 29 aprilie 1990 


La Sfintele Paşti am sărbătorit învierea Domnului nostru lisus Hristos şi am 
sărbătorit Învierea Domnului nostru lisus Hristos în întreaga Săptămână 
luminată prăznuind omorârea morţii, sfărâmarea iadului şi începătura altei vieţi 
veşnice. 


In Duminica următoare, în legătură cu Invierea Domnului nostru lisus Hristos, 
am făcut amintire de încredințarea despre învierea Domnului a Sfântului apostol 
Toma şi la aceasta ne-am gândit în toată săptămâna următoare. 


În Duminica aceasta facem pomenire despre Iosif din Arimateea şi Nicodim, 
care împreună au înmormântat pe Domnul nostru lisus Hristos cu cinste şi mai 
facem pomenire despre Sfintele Femei mironosiţe sau purtătoare de mir, cele 
care i-au arătat cinstire Domnului nostru lisus Hristos şi s-au învrednicit să fie şi 
martore ale învierii Domnului nostru lisus Hristos. 


Despre Femeile mironosiţe sau femeile purtătoare de mir, ştim că au dorit să 
arate cinstire Domnului nostru lisus Hristos, prin aceea că s-au pregătit şi au 
mers cu miresme la mormântul Domnului ca să ungă trupul cel îngropat al 
Fiului lui Dumnezeu Cel întrupat. S-au dus la mormânt cu dorinţa de a vărsa 
peste trupul Domnului nostru lisus Hristos mir material şi mir duhovnicesc. Mir 
material prin care să-şi arate cinstirea pe care o purtau în inimă faţă de Fiul lui 
Dumnezeu. N-au ajuns să-şi împlinească dorinţa de a-L unge pe Domnul nostru 
lisus Hristos cu miresmele alese care le-au pregătit, dar şi-au arătat cinstirea faţă 
de Mântuitorul nostru lisus Hristos, cinstire pe care o purtau în inimă! 





şi le pomeneşte la slujba de 


dimineaţă din fiecare Duminică în cuprinsul acelor alcătuiri pe care noi le 
numim „Troparele învierii”, în care se spune că femeile au amestecat 
mirurile cu lacrimi şi S-au învrednicit să cunoască învierea Mântuitorului 
nostru. 


La slujba Sfintelor Paşti, în a V-a cântare, se spune: „Să mânecăm cu 
mânecare adâncă, şi-n loc de mir, cântare să aducem Stăpânului şi să vedem 
pe Hristos, Soarele dreptăţii. tuturor viaţă răsărind.” 


Suntem chemaţi să pornim de dimineaţă, suntem chemaţi să pornim din zorii 
zilei cu laudă faţă de Mântuitorul, şi suntem îndemnați să aducem nu miruri, 
cum au adus femeile mironosiţe, cum au vrut să ducă femeile purtătoare de mir, 
ci noi să aducem cântare Stăpânului şi să-L vedem pe Mântuitorul nostru 
răsărind din mormant şi să-l cântăm cântare de biruinţă. 


În cuprinsul celei de a VII-a cântări tot la slujba Sfintelor Paşti, ni se spune, 
„femeile cele gânditoare de Dumnezeu, cu miruri în urma Ta au alergat şi 
bucu-rându-se s-au închinai Ţie, Dumnezeului Celui viu, pe care ca pe un 
mort cu lacrimi Te căutau şi Paştile cele de taină ucenicilor Tăi Hristoase, le- 
au bine-vestit.” 


Ce ni se spune despre femeile care au purtat mir? Ni se spune că erau gânditoare 
de Dumnezeu. Acesta e un lucru foarte însemnat să ştim că femeile care au dus 
mires-me la mormântul Mântuitorului nostru lisus Hristos, ca să-şi arate prin ele 
cinstirea faţă de Domnul Hristos Cel înmormântat, nu Cel înviat, nu ştiau că 
Domnul Hristos a înviat. Ele s-au dus şi L-au căutat ca pe un mort, dar au aflat 
că EI este viu, de aceea mirurile care le-au pregătit, pe care le-au cumpărat, căci 
le-au şi cumpărat, le-au şi pregătit în înţelesul că au cumpărat cele ce nu le 
aveau şi le-au pregătit împreună cu cele ce le aveau, n-au ajuns să-şi 
întrebuinţeze miresmele, pentru că Domnul Hristos înviase. 


Ele rămân în conştiinţa Bisericii ca femei „gânditoare de Dumnezeu', ca femei 
care îl aveau în gând pe Mântuitorul Hristos, ca femei care în gândurile lor îl 
purtau pe Fiul lui Dumnezeu, aşa cum în mâinile lor purtau miresme, în limba 
greacă, cuvântul „mironosiţă" se numeşte „miroforă”. „Miroforă" înseamnă 
purtătoare de mir. Ele îl aveau în gândurile lor pe Domnul nostrum lisus 
Hristos. Îl purtau pe Domnul nostru Iisus Hristos în gândurile lor, de aceea se 
numesc „gânditoare de Dumnezeu”. 


Aşa trebuie să fim cu toţii, aşa trebuie să fie toate femeile, aşa şi nu numai 
femeile, toți credincioşii trebuie să fie purtători de mir şi gânditori de 





Dumnezeu. Purtători de mir, adică doritori de a cinsti pe Domnul Hristos. 
Mirurile erau semn al cinstirii, 

erau precum este în vremea noastră parfumul îţi arătai cinstirea faţă de cineva 
atunci când îl ungeai cu mir. Când ai faţă de cineva cinstire atunci găseşti 
mijlocul de a-ţi arăta cinstirea. Şi femeile şi-au arătat, au vrut să-şi arate 
cinstirea prin miresmele pe care le-au pregătit, pe care le-au dus la mormânt, dar 
pe care n-au ajuns să le întrebuinţeze, însă cinstirea lor rămâne adevărată. 


Dacă noi ştim că femeile erau purtătoare de mir şi erau gânditoare de Dumnezeu 
şi că erau cinstitoare de Dumnezeu, gândul acesta ne duce la alte gânduri, şi 
anume noi cunoaştem nişte cuvinte care înseamnă „purtător de Dumnezeu”, 
„purtător de Hristos” , purtător de Duh şi anume în greacă se spune “Teofor”. 
„Teofor înseamnă purtător de Dumnezeu. 


Un purtător de Dumnezeu a fost Sfântul Ignatie, purtătorul de Dumnezeu sau 
Sfântul Ignatie Teoforul. Despre prea cuvioşii şi de Dumnezeu purtătorii părinţii 
noştri, despre oamenii care au fost şi ei gânditori de Dumnezeu se spune că au 
fost „purtători de Dumnezeu”. 


„Cu rugăciunile Preacuvioşilor şi de Dumnezeu purtătorilor părinţilor noştri” 
sunt cuvintele pe care le auzim la încheierea Sfintelor slujbe în anumite zile. 


Apoi, este cunoscut tuturor numele Cristofor Columb, cel care a descoperit 
America şi care prin botez a primit numele de Cristofor. Numele acesta de 
Cristofor se întrebuințează în anumite părţi ale lumii, mai ales în apus şi 
înseamnă 

„purtător de Hristos”. 


Și mai ştim şi cuvântul „pnevmatofor” adică „purtător de Duh", având pe Duhul 
lui Dumnezeu în suflet. 


Aşadar, cuvioasele mironosiţe sau purtătoare de mir ne aduc aminte nu numai 
de femeile gânditoare de Dumnezeu, nu numai de femeile cinstitoare de 
Dumnezeu, ci ne aduc aminte şi de prea cuvioşii şi de Dumnezeu purtătorii 
părinţii noştri. Ne aduc aminte de Ignatie purtătorul de Dumnezeu sau Teoforul; 
ne aduc aminte de Hristofori, de purtătorii de Hristos şi purtătorii de Duh. De 
ce? Pentru că prăznuim omorârea morţii, sfărâmarea iadului şi începătura altei 
vieţi veşnice. Suntem într-un stadiu, într-un fel de viaţă care nu mai trebuie să se 
asemene cu viaţa în care nu este pomenit Dumnezeu, în care nu apare 
Dumnezeu în gândurile oamenilor, în care oamenii nu sunt cinstitori de 
Dumnezeu, în care oamenii nu sunt purtători de Dumnezeu, în care oamenii nu 
sunt purtători de Hristos, în care oamenii nu sunt purtători de Duh. 





Sfânta noastră Biserică este străbătută de gândul la Dumnezeu şi vrea să 
înfiinţeze în mintea noastră gândul la Dumnezeu, vrea să ne facă gânditori de 
Dumnezeu. 


Sfintele slujbe au rostul să ne ţină în legătură cu Dumnezeu, să ne pună în 
legătură cu Dumnezeu, să-L aducă pe Dumnezeu în mijlocul nostru, să ni-L 
facă pe Dumnezeu Simţit. Sfintele slujbe au rostul să ne apropie de 
Dumnezeu, să ne unească cu Dumnezeu. Acesta este rostul Sfintelor slujbe, 
acesta este rostul Sfintei Liturghii, acesta este rostul Sfintelor Taine. Tot ce se 
face în Sfânta noastră Biserică este ca să ne pună în legătură cu Dumnezeu, 
ca să ne facă gânditori de Dumnezeu, să ne facă cinstitori de Dumnezeu, ca 
să ne facă purtători de Dumnezeu, ca să ne facă purtători de Hristos, ca să ne 
facă purtători ai Duhului Dumnezeu. De aceea viaţa cea nouă este străbătută 
de gândul la Dumnezeu. 


Gândul la Dumnezeu nu este un gând întâmplător, ci este un gând care trebuie 
să fie statornic, un gând care să ne facă simţitori de Dumnezeu, ca să ne curățim 
simţirile. 


„Să ne curăţim Simţirile şi să vedem pe Hristos strălucind cu neapropiata 
lumină a învierii, şi cântându-l cântare de biruinţă, luminat să-L auzim, 
zicând: Bucuraţi-vă!” se spune la Sfintele Paşti. 


Să ne curăţim simţirile ca să putem simţi puterea lui Dumnezeu din noi, să 
putem simţi binecuvântarea lui Dumnezeu peste noi, să putem simţi bunătatea 
lui Dumnezeu asupra noastră, să ne simţim învăluiți de darul lui Dumnezeu, să 
fim cinstitori de Dumnezeu şi iubitori de Dumnezeu, să fim purtători de 
Dumnezeu şi purtâtori de Hristos, să fim purtători de Hristos şi purtători de Duh 
şi să avem Sfânta Treime lucrătoare în noi. 


Toate lucrurile acestea se pot realiza numai în atmosfera de gând pe care ne-o 
dă Sfânta Biserică, numai în legătură cu Sfintele slujbe, numai în legătură cu 
Sfintele Taine, numai în legătură cu cuvântul lui Dumnezeu din dumnezeiasca 
Evanghelie, numai în legătură cu cuvintele Sfinților apostoli şi ale autorilor 
inspirați ai Sfintei Scripturi, numai în legătură cu învăţăturile Sfinților Părinţi. 


Toate acestea se pot realiza numai dacă suntem şi vrem să fim, numai dacă ne 
silim să fim, numai dacă ne silim să fim gânditori de Dumnezeu şi cinstitori de 
Dumne-zeu Dacă ocolim darul lui Dumnezeu, dacă ocolim Sfintele slujbe, 
Sfânta Biserică, dacă ocolim Sfintele Taine, cuvintele cele sfinte, nu suntem 
gânditori de Dumne-zeu, nu suntem cinstitori de Dumnezeu, nu suntem 
purtători de Dumnezeu, nu suntem purtători de Hristos, nu suntem purtători de 





Duh. pentru că nu suntem purtători nici de mirul cinstirii lui Dumnezeu. Ori 
viaţa cea nouă, despre care se 

spune că prăznuim omorârea morţii, prăznuim sfărmarea iadului, prăznuim 
începătura vieţii celei veşnice, viaţa cea nouă, viaţa cea sfântă, o aduce Domnul 
Hristos în lumea noastră nu numai la Paşti şi nu numai când spunem: „prăznuim 
omorârea morţii, sfărmarea iadului şi începătura altei vieţi veşnice”, ci o aduce 
întotdeauna, pentru că Domnul Hristos este viu şi lucrător oricând pentru 
oamenii cei credincioşi. Viaţa această nouă trebuie să fie o viaţă nouă de 
cinstitori de Dumnezeu. 

Să ştim că nu se poate să fim cinstitori de Dumnezeu câtă vreme nu suntem şi 
cinstitori de oameni, mai ales cinstitori ai oamenilor lui Dumnezeu. Nu se poate 
să-l slujeşti lui Dumnezeu câtă vreme îi ocoleşti pe oamenii lui Dumnezeu, pe 
oame-nii pe care Dumnezeu i-a pus să fie martorii Lui în această viaţă. Cei care 
nu sunt cinstitori de preoţi, cei care nu sunt cinstitori de preoţie, cei care ar 
cinsti preoţia numai în măsura în care ei înşişi ar fi preoţi, aceia de fapt nu sunt 
nici gânditori de Dumnezeu, nu sunt nici cinstitori de Dumnezeu, pentru că nu 
poţi să fi cinstitor de Dumnezeu şi să fii dispreţuitor, desconsiderator de oameni 
pe care Dumnezeu i-a pus să fie martorii Lui în această lume. De aceea Biserica 
noastră este o Biserică cu preoţie, de aceea Biserica noastră este o Biserică cu 
Ierarhie, de aceea Biserica noastră este o Biserică în care darul lui Dumnezeu se 
coboară peste oameni prin mijlocire preoțească. Nu se poate Liturghie fără 
preoţie. Nu se poate Liturghie decât acolo unde este preoţie. Unde este preoţie 
şi Liturghie, acolo este Ortodoxie. Cine nu ia în seamă Sfânta Liturghie, cine 
nu ştie şi nu vrea să ştie că Sfânta Liturghie este cel mai mare dar al lui 
Dumnezeu în această lume pentru mântuirea credincioşilor, acela nu este 
gânditor de Dumnezeu, acela nu este cinstitor de Dumnezeu, acela nu este 
purtător de Dumnezeu, acela nu este purtător de Hristos, acela nu este 
purtător de Duh. 


De aceea, mai ales în ziua în care vorbim şi în care ne gândim la femeile 
purtătoare de mir care au fost cinstitoare şi gânditoare de Dumnezeu, în această 
zi este bine să ne cercetăm pe noi înşine unde suntem cu cinstirea noastră faţă de 
Dumnezeu, unde suntem cu cinstirea noastră faţă de locaşurile lui Dumnezeu, 
faţă de Biserică, unde suntem cum stăm cu cinstirea noastră față de oamenii lui 
Dumnezeu, cum stăm noi cu cinstirea faţă de slujbele lui Dumnezeu. Că numai 
aşa se înţelege de fapt o viaţă nouă. Înnoirea vieţii de care vorbeşte Sfântul 
apostol Pavel. 


Femeile purtătoare de mir, femeile gânditoare de Dumnezeu, femeile cinstitoare 
de Dumnezeu au fost de fapt femei pe care Biserica noastră ie pune în conştiinţa 
noastră nu numai pentru cinstirea lor. ci pentru chipul de cinstire pe care l-au 
arătat ele. 





Iosif din Arimateea pe care-l pomeneşte Sfânta noastră Biserică astăzi, ca pe 
unul care a înmormântat cu cinste pe Domnul Hristos şi i-a dat mormântul pe 
care l-a avut el ca să fie înmormântat Domnul Hristos în acel mormânt este 
vrednic de pomenire până la aşa măsură încât la fiecare Sfântă Liturghie noi îl 
pomenim când aşezăm pe Sfânta Masă Cinstitele Daruri şi zicem: „Josif cel cu 
bun chip de pe lemn luând prea curat trupul Tău, cu giulgi curat 
înfăşurându-L L-a pus". 


Sfânta Biserică a rânduit aceasta să fie pomenit la fiecare Sfântă Liturghie Iosif 
din Arimateea. De ce? Pentru că el a fost cinstitor al Mântuitorului prin 
înmormântarea 

Mântuitorului. Şi el a dus giulgiul şi el a dus miresme cu care L-a înmormântat 
pe Domnul Hristos - când? - într-o vreme când oamenii îl huleau pe Domnul 
Hristos. într-o vreme când Domnul Hristos a fost condamnat şi a fost răstignit şi 
a fost disprețuit, într-o vreme când cei mai mulți îl huleau, el a avut îndrăzneala 
să se ducă la Pilat şi să ceară trupul Domnului Hristos ca să-L înmormânteze, 
pentru că îl iubea pe Domnul Hristos şi de aceea ÎI şi cinstea. Şi Sfânta noastră 
Biserică este 

recunoscătoare faţă de acest om cinstitor al Mântuitorului Hristos ce ne învaţă 
să fim şi noi cinstitori ai Mântuitorului nostru lisus Hristos. 


Femeile mironosiţe erau iubitoare ale Domnului Hristos şi cinstitoare, iubirea şi 


cinstirea fiind totdeauna în legătură una cu alta şi s-au dus la mormântul 
Domnului Hristos ca să-L caute ca pe un mort dar nu L-au găsit. S-au întâlnit 
apoi cu Domnul Hristos care le-a răsplătit dorinţa lor de a-L cinsti. 


Şi ne spune Sfântul evanghelist Matei că S-a întâlnit Domnul Hristos cu 
Femeile mironosiţe şi femeile au căzut la picioarele Lui şi Domnul Hristos Le-a 
spus întâi: “Bucuraţi-vă!" şi după aceea: “Nu vă temeţi!”; s-au învrednicit să-L 
vadă şi să-L audă pe Domnul Hristos. 


Sfânta Maria Magdalena de asemenea a întâlnit pe Domnul Hristos şi ea s-a 
învrednicit să-L audă pe Domnul nostru lisus Hristos şi să spună cuvintele 
„Rabbuni". 


Aşa ceva trebuie să facem şi noi toţi, în viaţa cea nouă, în viaţa cea sfântă, în 
viaţa cea străbătută de slujbele dumnezeieşti, în viaţa cea străbătută de Sfânta 
Liturghie, de dorinţa de a fi gânditori de Dumnezeu, de dorinţa de a fi cinstitori 
de Dumne-zeu, de dorinţa de a fi purtători de Duh. Toate acestea ne fac mai 
cinstitori, ne fac şi mai gânditori de Dumnezeu, ne fac şi mai doritori de a-l 
sluji lui Dumnezeu, aşa cum l-au slujit Sfintele Femei mironosiţe, care de fapt 
şi-au pus în mirurile pe care au vrut să le ducă la Domnul nostru lisus Hristos 





toată inima lor, toată puterea lor, toată cinstirea lor, toată dragostea lor, toată 
gândirea lor cea nouă şi cea sfântă. 


Bunul Dumnezeu, cu mila şi cu îndurările Sale să ne învrednicească şi pe noi să 
fim următori ai Sfintelor mironosiţe şi ai dreptului şi Sfântului Iosif din 
Arimateea şi ai Sfântului Nicodim, ca cinstitori ai Lui. Să ne învrednicească 
Bunul Dumnezeu ca prin rugăciunile Maicii Preacurate să avem şi noi totdeauna 
iubire şi cinste de ajuns în fața Mântuitorului nostru lisus Hristos şi în faţa 
tuturor rânduielilor de slujbă pe care Bunul Dumnezeu a rânduit să le avem ca 
să putem să ne reînnoim viaţa, să ducem o viaţă sfântă şi curată spre mărirea lui 
Dumnezeu şi spre binele de mântuire al sufletelor noastre. 


ş_.e. 


(Extras din cartea: Arhimandritul Teofil Părăian - Lumini de gând - 31 de 
predici din perioada Penticostarului) 





Oameni plăcuţi lui Dumnezeu din Evanghelie - Sfântul Iosif din Arimateea 
şi Femeile mironosiţe 

Extras: Din ospăţul credinţei, Editura Mitropolia Olteniei, Arhimandritul Teofil 
Părăian 





Părintele Constantin Galeriu - Duminica mironosiţelor 


Ă 
E îi 


În numele Tatălui şi al Fiului şi al Sfântului Duh. Amin. 


Binecuvântaţi creştini în Sfânta Biserică a Domnului nostru lisus Hristos! 


Preaiubiţi martori ai învierii lui Hristos, aceste dumnezeieşti Evanghelii, deci 
duminicile până la Înălţare, toate vestesc învierea şi faptele pe care numai 
Hristos, Fiul lui Dumnezeu şi Fiul Omului, Cel răstignit şi înviat, le putea 
săvârşi;, mărturii ale dumnezeirii şi ale umanităţii Lui, mărturii ale învierii Lui. 


Să ne împărtășim dir (III INI 


“În vremea aceea, venind Iosif cel din Arimateea, sfetnic ales, care aştepta şi 
el împărăţia lui Dumnezeu, şi, îndrăznind, a intrat la Pilat şi a cerut trupul lui 
lisus. lar Pilat s-a mirat că a şi murit şi, chemând pe sutaş, l-a întrebat dacă 
a murit de mult. Și aflând de la sutaş, a dăruit lui Iosif trupul. Și Iosif, 
cumpărând giulgiu şi coborându-L de pe cruce, L-a înfăşurat în giulgiu şi L- 
a pus într-un mormânt care era săpat în stâncă, şi a prăvălit o piatră la uşa 
mormântului. lar Maria Magdalena şi Maria, mama lui losi, priveau unde L- 
au pus. 


Și după ce a trecut ziua sâmbetei, Maria Magdalena, Maria, mama lui lacov, 
şi Salomea au cumpărat miresme, ca Să vină să-L ungă. Și dis de dimineaţă, 
în prima zi a Săptămânii (Duminică), pe când răsărea soarele, au venit la 
mormânt. Şi ziceau între ele: Cine ne va deschide nouă piatra de la uşa 





mormântului? Dar, ridicându-şi ochii, au văzut că piatra fusese răsturnată; 
căci era foarte mare. Și, intrând în mormânt, au văzut un tânăr şezând în 
partea dreaptă, îmbrăcat în veşmânt alb, şi s-au spăimântat. lar el le-a zis: 
Nu vă înspăimântați! Căutaţi pe lisus Nazarineanul, Cel răstignit? A înviat! 
Nu este aici. Iată locul unde l-au pus. Dar mergeţi şi spuneţi ucenicilor Lui 
şi lui Petru că va merge în Galileea, mai înainte de voi; acolo ÎI veți vedea, 
după cum v-a spus. Şi ieşind, au fugit de la mormânt, că erau cuprinse de 
frică şi de uimire, şi nimănui nimic n-au Spus, căci se temeau *(Marcu 15, 43- 
47; 16, 1-8). 


Aceasta este Evanghelia rânduită pentru astăzi. Începe cu înmormântarea 
Domnului şi continuă cu învierea, precizând momentul când Pilat îl întreabă pe 
Iosif dacă a murit cu adevărat şi pentru convingere îşi cheamă şi sutaşul, care îi 
confirmă cele spuse de Iosif. Evanghelia precizează cu stăruință acest act 
dumnezeiesc: că a murit cu adevărat şi a înviat. 


Iosif era şi el ucenic de taină al Mântuitorului, şi spune Evanghelia că aştepta şi 
el împărăția lui Dumnezeu. Și a fost învrednicit ca să primească el această 
dezlegare, unică, căci dar unic a fost pentru acest ucenic, ca el să coboare de pe 
cruce trupul Mântuitorului, să pregătească veşmântul, giulgiul de in, împreună 
cu miresmele, cum era rânduiala în vremea veche (pe care o mai păstrăm şi în 
zilele noastre, când miruim pe cei de care ne despărțim trupeşte). 


A înfăşurat în giulgiu trupul Domnului şi cu mahrama capul Lui, şi L-a dus la 
mormântul pe care îl pregătise; mormânt nou, săpat în stâncă. Este o taină a lui 
Dumnezeu. Cei care au fost la Sfintele Locuri ştiu şi contemplă acel loc al 
mormântului unde este şi o capelă în ziua de astăzi, cu două încăperi: prima 
numită şi capela îngerului, acolo unde îngerul sta şi a vestit învierea, iar mai 
înlăuntru încăperea propriu-zisă a locului mormântului. Fiecare cu câte doi 
metri pe lungime şi lăţime. 


ŞI aici un singur gând: De ce omul şi numai omul pregăteşte mormânt, unde 
să fie aşezat trupul lui? Din cercetările mai vechi şi mai noi ale istoricilor se 
constată acest fapt de la începuturile omenirii. Pentru că dintru început omul a 
fost menit vieţii, nu morţii. Nu există altă explicaţie, pe care ar încerca sărmanii 
necredincioşi să o dea. Și de unde vine acest adânc fior de lumină, de credinţă 
în înviere, pentru care noi rostim că a adormit robul lui Dumnezeu în 
nădejdea învierii şi a vieţii de veci? Şi a vieţii, nu numai a sufletului, ci şi a 
trupului, pentru că mormântul e pentru trup. Dar este şi pentru suflet mormânt. 





toate religiile lumii s-a pregătit actul de înmormântare; şi acest act deosebeşte 
pe om de celelalte vieţuitoare. 


Aşa îl pregătise dreptul Iosif, acest suflet curat şi credincios. Şi a avut această 
mare mângâiere de la Dumnezeu, ca el să ofere lui Hristos mormântul lui nou, 
în care nu fusese nimeni pus. 


De asemenea amintim ca informare că trupurile celor adormiţi în vechime erau 
colorate în ocru, roşu, culoarea sângelui, dar un sânge înviat, şi orientate spre 
răsărit, spre Soarele dreptăţii, spre lumină. Toate împreună dezvăluie crezul şi 
dorul şi menirea către viață a omului. Şi a aşezat trupul Mântuitorului acolo, în 
mormânt, cum adânc teologhiseşte, cugetă dumnezeieşte Biserica: “ 


Și în iad a coborât Dumnezeu, Hristos. Ştiţi, unele icoane care înfăţişează pe 
Mântuitorul cu mâinile întinse în jos şi trăgând din iad pe Adam şi Eva cu tot 
neamul la înviere. De aceea în zilele acestea până la Înălţare înroşim ouă şi 
fiecăruia dintre cei adormiţi le rostim, cu oul — purtător al vieţii: “Hristos a 
înviat”. 


Aşa ne spune o istorie veche, că mergând un om al lui Dumnezeu, un preot, 
într-un loc unde erau oseminte multe, multe (am văzut asemenea oseminte la 
Betleem, ale pruncilor ucişi de Irod, sau la mânăstirea Sfântul Sava, unde 
năvălind păgânii au ucis la un moment dat ca la 4000 de suflete). Într-un 
asemenea osuar pătrunzând el în ziua Învierii, preotul duhovnicesc a rostit: 
“Hristos a înviat!” Şi s-a auzit cu ecouri Sstrăfunde şi din depărtări, din partea 
tuturor osemintelor (asemenea celor contemplate de Iezechiel), răspunsul: 
“Adevărat a înviat!” 


Şi era atunci vineri, în ajunul Paştelui iudeilor. Şi au plecat de la mormânt după 
ce au aşezat la uşa mormântului o piatră foarte mare. Şi Iosif şi Nicodim şi 
Maica Domnului şi loan şi Maria Magdalena, Maria lui lacov şi Salomeea şi 
celelalte. Şi sâmbătă s-au odihnit după Lege. E scris în Noul Testament acest 
fapt al păzirii Legii, ultimul înainte de Înviere, pentru că după aceea nicăieri în 
Noul Testament nu ne mai vorbeşte de păzirea sâmbetei. Imediat după aceea 
alta este sărbătoarea, sărbătoarea Bisericii, şi sărbătoarea întregii făpturi, 
precum şi sărbătoarea eternă a Dumnezeirii: Paştele — Învierea lui Hristos- 
Dumnezeu. Şi s-au odihnit. 


lar în ziua întâi — şi propriu-zis textul corect al Evangheliei nu este întâi sau 


prima zi, ci în ziua cea una a săptămânii, zi una pe care WII 
Mare o identifică cu ziua una a creaţiei, când a fost adusă lumea de la 





neființă la fiinţă. Altfel spus, primul paşte — al creaţiei, căci Paştele, care 
înseamnă trecere, cuprinde o Suită întreagă. 


Și îngăduiţi doar un minut să pătrundem şi să mărturisim cu Biserica întreagă 
Paştele, care înseamnă trecere. Prăznuim pascal prima trecere, primul Paşte, 
aducerea creaţiei, universului, lumii, de la neființă la funţă. Acesta este primul 
Paşte. Şi de fiecare dată trecerea de la o zi la alta a creaţiei era o trecere, era un 
paşte. 


*% Un paşte a fost şi trecerea lui Adam de la trupul lui plămădit din pământ, 

biologicul lui, la viaţă, prin suflarea dumnezeiască de viaţă pe care a 
primit-o, cum citim în Scriptură: că a luat Dumnezeu ţărână din pământ 
şi l-a plămădit pe om şi apoi a suflat în el suflare de viaţă şi s-a făcut 
Adam cu suflet viu. Acesta a fost un paşte, dar o arvună a Paștelui, 
pentru că dacă Adam ar fi păzit porunca lui Dumnezeu, suflarea divină, 
Duhul Sfânt, harul Duhului Sfânt pe care îl primise ar fi făcut trupul lui 
nu trup, ci un templu al Duhului Sfânt, şi n-ar mai fi ajuns să moară. 
Dar a căzut. Despre aceasta am mai grăit şi altă dată. 
Alt paşte: Trecerea poporului Israel din robia faraonului la libertate. 
Atunci — şi vă rog să rețineţi acest moment revelator — cum citim în 
Ieşirea cap. 12, era ultima plagă a lui Dumnezeu împotriva lui Faraon, 
care ţinea în robie poporul chemat să vestească pe Mesia, poporul ales. 
Plaga aceea consta în nimicirea primului născut din sânul sărmanilor 
necredincioşi ai lui Faraon. lar pentru poporul ales era porunca: 
Fiecare familie să ia un miel (mielul, simbolul Fiului lui Dumnezeu, pe 
care sfântul evanghelist loan Îl contemplă înjunghiat de la întemeierea 
lumii, pentru întemeierea lumii) şi să ungă cu sângele lui pragul de sus 
şi uşorii, pentru ca îngerul nimicitor, trecând pe la toate ușile, 
pretutindeni unde vedea sânge să treacă pe deasupra, lăsând pruncii în 
viață. Ce însemna aceasta: “La voi sângele va fi semn pe casele în care 
vă veți afla şi vom vedea sângele, zice Dumnezeu, şi vă vom ocoli şi nu va 
fi între voi rană dăunătoare când voi lovi pământul Egiptului"? Acolo 
unde vedea jertfa. 


E uimitor, e revelator acest cuvânt; sângele jertfei, care îl proteja pe om. Deci 
starea de jertfă e starea de viaţă, starea de deschidere, de ofrandă lui Dumnezeu; 
căci, cum spune DIO: “La Dumnezeu se intră în stare 
de jertfă”. Şi dimpotrivă, ruperea de Dumnezeu : împreună cu şarpele, Lucifer, 
care a infiltrat lui Adam acest gând demonic: Să fii tu dumnezeul tău; aceasta 
era ispita. Şi te închizi în tine ca într-un mormânt. E atât de limpede şi 
revelator acest cuvânt şi moment al Scripturii că aceasta era starea omului în 
comuniunea cu Dumnezeul cel viu: starea de jertfă; şi acolo unde nu era starea 
de jertfă, acolo era moartea. Paştele e condiţia noastră fundamentală, adică 





continua trecere de la o treaptă la alta a vieţii, şi, dimpotrivă, închiderea 
aduce moartea. Păcatul a transformat starea de jertfă în moarte, iar Hristos pe 
cruce transformă starea de moarte în jertfă, care duce la înviere, căci iată, a treia 
zi, după miezul nopţii are loc, se săvârşeşte marea taină în istoria lumii: o nouă 
creaţie. 

Învierea este ziua cea una, cum o proclamăm noi în imnurile sărbătorii: “cea 
una, a praznicelor praznic, sărbătoare a sărbătorilor, împărăteasă şi 


Şi rogu-vă să luăm atât de adânc aminte, pentru că aici este vorba de viaţă sau 
de moarte. A înviat Hristos şi L-au văzut şi taina s-a descoperit. Dar iată cum 
s-a desfăşurat acest act dumnezeiesc după tâlcuitorii şi sfinţii, exegeţii luminaţi: 
Învierea s-a săvârşit în timp, dar pentru eternitate, umplând eternitatea; după 
miezul nopţii, a treia zi. 


Și îndată după înviere a coborât îngerul Domnului în veşmânt strălucitor şi a 
răsturnat piatra. După înviere a răsturnat piatra, pentru că Mântuitorul nu avea 
nevoie, EI putea ieşi. În unele icoane (să nu vă luaţi după ele) este înfățișat 
Mântuitorul înviind şi îngerul dând piatra la o parte. Noi ortodocşii ştim prea 
bine cântarea: “Aşa precum Te-ai întrupat păstrând cheile fecioriei, aşa 
precum ai trecut prn uşile încuiate...”, la fel a ieşit din mormânt. Trupul era 
altul după înviere, înduhovnicit; acelaşi dar altul. 


Nu spune Sfântul Pavel: “Unul este trupul păsărilor, altul trupul altor 
viețuitoare, altul e trupul omului”? Dar trupul omului cunoaşte suiş; “Merge- 
vor din putere în putere, zice psalmistul. Din plinătatea lui Hristos luăm har 
după har şi ne suim din slavă în slavă. 


Acum trupul Mântuitorului era în slava învierii. Şi înălțându-se la cer în această 
slavă, trupul Lui se umple de dumnezeire, de eternitatea şi infinitul 
Dumnezeirii, dincolo de stihii, eliberându-se de dependenţa stihiilor; pământul 
nu-L mai ţine (gravitația, cum am spune), sau focul, apa, aerul (văzduhul). Aici 

Dacă ar întreba cineva care e 


viitorul omului — aici se descoperă viitorul: în Hristos. 


Altfel spus, să cunoaşteţi Evanghelia şi să o citiţi cu acest 
gând, că acolo este vorba despre noi toţi, e vorba de fiecare din noi în 





Evanghelie, dacă ştii să citeşti, pentru că Hristos e icoana noastră a tuturor. 
Dacă Il cunosc pe El mă cunosc pe mine, şi necunoscându-L pe El nu mă 
cunosc pe mine. Aşa ar trebui toţi să înţeleagă taina aceasta. 


Și înviind lisus, a coborât îngerul ca să arate că mormântul e gol şi să arate ce a 
rămas în mormânt (Mariei Magdalena i s-au arătat doi îngeri). Străjerii s-au 
înspăimântat de toate acestea, că s-a produs şi cutremur mare şi au căzut ca nişte 
morți. După tradiție EI S-a arătat întâi Macii Sale şi apoi Mariei Magdalena, din 
care scosese şapte demoni, şi astfel ea ajunsese din nou la curăţia inimii. Un 
filosof spune: “Ce înseamnă puritatea?” Înseamnă iubire divină, iubire 
dumnezeiască. Patria adevărată a omului, spune INEBBBSIB, 

„ Și te hrăneşti atunci din iubirea divină, prin lumina divină. 
Maria Magdalena avea patria aceasta a iubirii divine. Ea fusese de faţă la cruce, 
la răstignire, şi mai ales la punerea Lui în mormânt, încât vă daţi seama cât de 
uluită a fost ea când i s-a spus că Hristos a înviat. 


III SSI, vorbind despre iubirea divină şi patria iubirii divine, 
spune că porunca: “Să iubeşti pe Dumnezeu cu tot cugetul, cu tot sufletul, cu 
toată puterea ta” e mai mare decât lumea, decât firea şi decât toate ale ei. 
Patria iubirii e patria vieţii de veci, dar trebuie să stărui în liniştirea ta. 


Să gândim atunci la starea inimii Mariei Magdalena, despărțită pentru eternitate 
din moarte prin recăpătarea curăţiei inimii. În dimineaţa aceea ea aleargă la 
mormânt şi vede mormântul descoperit, cu lespezile deoparte. Se gândeşte: “L- 
au furat”. Aleargă în cetate şi vorbeşte lui Petru şi lui loan. Petru şi loan 
aleargă la mormânt, Petru mai încet, fiind mai vârstnic, loan, mai iute, aleargă şi 
priveşte. Soseşte şi Petru şi intră în mormânt. Vă spuneam de cele două 
încăperi. Şi găsesc giulgiurile, dar nu aruncate, sau sfâşiate, rupte, cum ar fi 
trebuit să fie dacă trupul Domnului ar fi fost furat. 


Gândiţi-vă: fusese uns cu acele mirodenii sacre, care unesc giulgiurile cu trupul, 
încât acestea nu mai pot fi smulse, decât doar rupând şi bucăţi din pielea 
trupului. Şi aceasta era dovada sfântă a învierii, că giulgiurile erau adunate la 
un loc, mahrama învăluită în alt loc, rânduite de pronia divină. Vedeţi, se dau 
aceste amănunte din partea celor care au văzut. Şi spune Evanghelia: “Și au 





văzut şi au crezut”. Şi-au dat seama de tot actul acesta divin. Şi a plecat de 
acolo Petru mirându-se întru sine de cele ce s-au săvârşit. 


Dar după ei era Maria Magdalena, care-i vestise; vine şi ea din nou la mormânt. 
Petru şi loan plecaseră. Încă nu răsărise soarele. Şi contemplând mormântul, 
apar doi îngeri şi îi vorbesc: “Femeie, de ce plângi?” Şi ea rosteşte: “Pentru că 
au luat pe Domnul meu şi nu ştiu unde l-au pus”. Și atunci deodată ea îşi 
întoarce privirea înapoi. De ce? Cum tâlcuieşte Sfântul Grigorie Palama, cei 
doi îngeri se înclină, salută pe cineva.  Apăruse Mântuitorul. Şi ea 
întorcându-se (întorcându-se în inima ei, tâlcuiesc exegeţii) 

şi totuşi crede că este grădinarul, paznicul 
grădinii. Şi Mântuitorul îi vorbeşte: “Femeie, de ce plângi? Pe cine cauţi?” 
Ea, părându-i-se că este grădinarul, Îi zice: Doamne, dacă tu L-ai luat, 
spune-mi unde L-ai pus şi Îl voi ridica. Și atunci Mântuitorul îi rosteşte 
numele. Și o cheamă: “Maria!” Ea recunoaşte glasul şi zice: “Rabuni, 
Învățătorul meu!”. Şi cade la picioarele Lui să le cuprindă. Dar Mântuitorul 
îi spune: “Nu te atinge de Mine căci încă nu M-am Suit la Tatăl Meu. Mergi 
Ia fraţii Mei Qi numeşte acum prima oară pe ucenici fraţi, după Înviere. Înainte 
îi numea ucenici, prieteni — în noaptea Cinei celei de Taină; acum frați. Dar ce 
fel de fraţi? Adoptivi; observați?) şi le spune că merg la Tatăl Meu şi Tatăl 
vostru, la Dumnezeul Meu şi Dumnezeul vostru”. Este El Fiul lui Dumnezeu 
cel viu şi din veci. 


Dacă Adam, sărmanul, s-a îndepărtat de înfiere, nu putem spune că a pierdut-o 
total, pentru că a trimis Tatăl pe Fiul să ne înfieze. De aceea spune: “Fraţii 
mei”, “Tatăl meu şi Tatăl vostru, Dumnezeul Meu şi Dumnezeul vostru”, al 
celor zidiți. Căci asta e distincția radicală între Dumnezeu şi noi. Ele 
eternitatea, fără început şi fără sfârşit, fără un înainte şi fără un după, iar noi — 
părtaşi la eternitatea Lui, dar zidiţi (părtaşi suntem dacă spunem: Da, Doamne, 
Tu ai trimis pe Fiul Tău să se întrupeze de la Duhul Sfânt şi din Fecioara Maria, 
să Se jertfească pentru noi şi să învieze). 


Și se ridică Mântuitorul şi Se face nevăzut. Şi ea fuge să spună ucenicilor, să 
spună tot ce 1 s-a arătat ei. După ea au venit şi celelalte mironosiţe, când răsărea 
soarele, mironosițe pe care le numeşte Evanghelia ascultată. Şi au văzut 
mormântul gol şi îngerul care le-a spus: “De ce căutaţi pe Cel viu printre cei 
morţi? Nu este aici. A înviat. Mergeţi şi spuneţi ucenicilor Lui şi lui Petru, 
că va merge în Galileea, aşa cum a făgăduit”. Şi ele pleacă. Şi nu mărturisesc 
nimănui nimic. Se temeau. Se temeau de cei care Îl răstigniseră, să nu audă o 
asemenea veste. Au fost sfâşiate şi ele. Dar în uimirea lor, în teama lor, 
Mântuitorul le dă această unică mângâiere: le întâmpină şi ele rămân în 
faţa Lui, contemplându-L uimite, iar EI le rosteşte: “Bucuraţi-vă!” — acest 





Atunci când fiul rătăcit se întoarce, ca şi atunci când orice păcătos se 
întoarce, “bucurie se face în cer pentru un păcătos ce se pocăieşte”. E 
bucuria Părintelui luminilor şi a Fiului şi a Duhului Sfânt. Ce uimitor este 
să ştii că se bucură Dumnezeu de tine când tu te întorci la EI cu credinţă, cu 
căință, cu smerenie şi curăţie! Tot II spune: “Smerenia şi 
neprihănirea Sunt hainele prin care se pot deschide porţile împărăției”. 


Acestor femei care-L însoţiseră pe Mântuitorul fără frică, cu curajul muceniciei 
chiar, până la cruce, lor li S-a arătat înainte de toate, lor, purtătoarelor vieţii, 
vestitoarelor vieţii. Fiecare să se roage, să plângă şi să se roage să le ierte pe ele 
purtătoarele vieţii, că au ajuns să ucidă viaţa. Să ne străpungem în adâncul 
inimii şi să ne întrebăm cum mai putem primi cuvântul Bucuraţi-vă. Unde e 
iubire însă, e şi iertare. Să se trezească iubirea noastră pentru Domnul vieţii, 
pentru viaţă! 


Tot în ziua aceea s-a arătat lui Petru, apoi lui Luca şi Cleopa în drum spre 
Emaus, cu care a rămas în seara aceea şi i-a binecuvântat; frângând pâinea i-a 
împărtăşit şi S-a făcut nevăzut de la ochii lor. 


S-a arătat apoi ucenicilor, dintre care lipsea Toma, tot în seara aceea, 
când, intrând prin uşile încuiate le-a dat pacea: “Pace vouă”. Le-a arătat 
mâinile şi coasta Lui, care fuseseră străpunse, ca un semn al identității. Adică 
Cel răstignit, Cel Care a purtat piroane în mâinile şi în coasta Lui, acum a înviat 
şi este acelaşi. Şi s-au bucurat ucenicii văzând că este Domnul şi apoi zicându- 
le iarăşi Pace, a suflat asupra lor şi a zis: “Luaţi Duh Sfânt! Cărora veţi ierta 
păcatele se vor ierta... ( 

). Şi îi trimite pe ucenici: “Precum M-a trimis pe 
Mine Tatăl, şi eu vă trimit pe voi”. 


Deci taina tainelor, din adâncul Dumnezeirii, din sânurile iubirii 
dumnezeieşti: Fiul coboară în lume, se face Om şi trece prin cruce, prin jertfă 
la înviere şi împărtăşeşte ucenicilor Duhul Sfânt al înfierii; căci zice Sfântul 
Petru despre Hristos (I Petru 3,18): “... omorât fiind cu trupul, dar viu făcut cu 
duhul” (cu Duhul Sfânt). Şi EI împărtăşeşte Duhul Sfânt, Duhul înfierui, 
sămânţa învierii în ucenici şi prin ucenici, prin apostoli, în Biserică, la ziua 
Cincizecimii. Atunci Duhul Sfânt coboară, şi ei se îmbracă cu putere de sus, 
după ce Îl primiseră şi în ziua Învierii în adâncul inimii — sămânţa, dacă vreţi, a 
Duhului Sfânt. lar acum, în ziua Cincizecimii, îmbrăcaţi cu putere de sus, 
vestesc cu limbile de foc ale Duhului. Şi ce vesteau ei? Esenţial vesteau crucea 
ŞI învierea. 


Şi când au ales al doisprezecelea apostol în locul lui Iuda, de ce l-au ales? Ca 
să fie martor al Invierii. Invierea, acesta este faptul capital, noua zidire şi 





rezidire a lumii, începută de Hristos, cum spune Sfântul Pavel: “EI e şi cel 
primul născut din toată zidirea, e şi primul născut din morţi, începător al 
învierii”. 


Și tot Sfântul Pavel spune: “EI a gustat moartea cu fiecare din noi”; cu 
fiecare! Jertfa Lui trebuie să fie jertfa fiecăruia din noi, deschiderea către 
Dumnezeu, Starea de jertfă, şi atunci EI înviază cu fiecare din noi. Atunci a 
început învierea lumii, şi noi toţi, după apostoli, trebuie să fim martori ai învierii 
Lui. 


Noi, toţi cei botezați, cum spune Apostolul: “Ne-am scufundat întru moarte 
(când m-am băgat în apa botezului) ca să înviem împreună cu El. Ne-am făcut 
morţi faţă de păcat şi vii întru Domnul nostru”. Dacă eşti mort faţă de păcat 


Și trăirea noastră aşa trebuie să fie: în Duhul Sfânt, în curăţie, în asceză, în 
rugăciune şi în cuvântul Evangheliei, în toate acestea. Dar Duhul Sfânt este 
mai ales în biserică, în timpul Sfintei Liturghii (“In Biserica slavei Tale în 


cer ni se pare a fi”); în timpul sfintei Liturghii, care începe cu: “Binecuvântă 
este împărăţia...” — împărăţia lui Dumnezeu. 


Aţi văzut din Evanghelie că şi losif (din Arimateea) aştepta împărăţia lui 
Dumnezeu. „ N-a zis EI: “Dacă Eu 
cu degetul lui Dumnezeu (cu Duhul Sfânt) scor demonii, înseamnă că 
împărăţia lui Dumnezeu a venit la voi”? Iar altă dată spune: “Împărăţia lui 
Dumnezeu e înlăuntrul vostru”, deci Hristos este Împăratul veacurilor, şi 


Iubiţilor, astăzi toţi cercetătorii adânci constată că dincolo de trup e adâncul din 
noi al sufletului nostru nemuritor; aceasta şi din experienţele duhovniceşti de 
astăzi reiese, potrivit mărturiei unui om cu adevărat duhovnicesc, un mitropolit, 
căruia 1-a fost dat un pacient în ultimele lui săptămâni de viaţă. ŞI i-a spus aşa: 
la aminte că existența noastră şi viața nu ţin doar de microbi, de agenţi 
patogeni,ci de adâncul din tine. Fă pacea cu Dumnezeu în adâncul tău. 





Pătrunde şi-ţi adu aminte de tot trecutul tău, şi-ţi adu pacea, liniştea. Şi aşa a 
început, zi de zi, şi a făcut pace în adâncul sufletului lui, cu toate gândurile lui, 
cu toți semenii lui. Și în ultimele clipe, când nici nu se mai putea ridica din pat 
(trebuia să-l hrănească altcineva, cu linguriţa), mărturisea: Niciodată nu am 
simţit viața mai vie în adâncul meu ca acum. Și atunci şi-a dat seama deodată 
că viaţa lui nu depinde de trup, care era al lui, dar de care nu mai depindea; căci 
era o realitate dincolo de trupul lui, mai adâncă: era acea moştenire 
dumnezeiască. Sau, cum spune un om învăţat de astăzi: Organizarea şi 
proiectul nostru, din adânc şi dincolo de fundamentul trupului. Ei bine, în aest 
adânc, când pătrunzi, în rugăciune şi în comunicare cu Dumnezeul cel viu, 
cum spune Acatistul Învierii, pe care noi îl rostim neîncetat în aceste zile, simţi 
că Dumnezeu te-a ridicat din mormântul nesimţirii, din sufletul tău mort 
din pricina păcatelor. Și a devenit viu sufletul tău şi acela este începutul 
învierii. Ridicat acum din mormântul sufletului tău, al nesimţirii, şi Simţindu- 
ți sufletul viu, înţelegi că viitorul lumii e învierea, e viaţa, că istoria nu are alt 
sens decât împărăţia lui Dumnezeu, împărăţia luminii şi a învierii. Și fără 
împărăţia lui Dumnezeu istoria nu are Sens. 


Și să fie fericiți creştinii care mărturisesc Invierea şi cred în Inviere şi simt de 
aici sufletele lor vii şi sunt fu ai în învierii în lisus Hristos Domnul nostru, 


pentru care mărturisim: Hristos a înviat! — Adevărat a înviat! 





Părintele Sofian Boghiu - Sfintele Mironosiţe şi femeile creştine de astăzi 


După cum ştiţi, Duminica a treia după Înviere este Duminica femeilor 
Mironosiţe, a credincioaselor, a gospodinelor, celor care întreţineţi viaţa în 
familie şi în lume. Trebuie să fiţi fericite că aveţi din partea lui Dumnezeu o 
atenție deosebită. Şi iată, prin Maica Domnului şi prin sfintele femei purtătoare 
de mir, şi dumneavoastră aveţi cinstea aceasta de a avea o Duminică în an, în 
care sunteți cinstite în chip deosebit. 


Pentru că în familie cunoaşteţi ce dezastru este 
astăzi. Nu le mai amintim pentru că ştiţi dumneavoastră mai bine decât mine. 


De aceea, cei care veniţi la biserică, care vă rugaţi lui Dumnezeu şi aici la 
biserică şi acasă la dumneavoastră, dacă vă rugaţi cu luare aminte, cu dragoste, 
cu smerenie şi cu stăruinţă, veţi avea ajutor permanent din partea lui Dumnezeu 
ŞI veţi fi mângâiate în necazurile dumneavoastră. 


S-a vorbit şi vorbim şi astăzi despre Duminica aceasta a sfintelor femei 
purtătoare de mir. Nu uitaţi că dumneavoastră, toate femeile creştine 
ortodoxe şi fiicele dumneavoastră sunteţi mironosiţele Bisericii Ortodoxe 
de astăzi şi din toate timpurile. 


» Copilele şi tinerele fiice aduc Mir lui Hristos viaţa lor curată, fecioria, 
rugăciunea şi ascultarea de părinţii. 

> Studentele şi tot tineretul feminin care vin regulat la biserică, aduc şi ele 
Mântuitorului Hristos, ca un Mir cu bună mireasmă, râvna lor pentru 
toată fapta bună, milostenia către cei din suferinţă şi ascultarea de 
părintele lor duhovnicesc. 





>» Mamele creştine aduc Stăpânului Hristos cel mai prețios Mir creştin, 
adică naşterea, creşterea şi educarea copiilor lor în frică de Dumnezeu. 

> Iar mamele în vârstă, bunicile şi văduvele care sunt nelipsite din sfintele 
biserici, aduc lui Dumnezeu mirul lacrimilor, al rugăciunilor şi păstrează 
cu sfințenie evlavia ortodoxă pe care o moştenim din moşi strămoşi. 


lată deci că şi dumneavoastră, fiicele Bisericii Ortodoxe de astăzi, sunteţi 
urmaşele mironosiţelor din vremea lui Hristos şi purtaţi în inimă buna 
mireasmă a credinţei, a rugăciunii şi a iubirii creştine. Numai de veţi alerga cu 
evlavie la biserică împreună cu copiii dumneavoastră, precum alergau odinioară 
sfintele mironosiţe la Mormântul lui Hristos. 


Despre sfintele femei vă mai pot spune că au fost momente în viaţa 
Mântuitorului Hristos, când ele erau mai curajoase decât Apostolii. De pildă, în 
momentul prinderii Mântuitorului în Grădina Ghetsimani, Apostolii toți L-au 
părăsit, afară de Sfântul Evanghelist Ioan, iar Petru ÎL şi trădează şi se jură de 
trei ori că nu-L cunoaşte pe Iisus Hristos. Însă femeile, îl urmau de departe, atât 
la sinedriu cât şi pe drumul Golgotei. Îl însoțesc când Mântuitorul cade sub 


povara Crucii, iar 
Toate mironosiţele privesc cum Il bat în 


cuie şi-L răstignesc între cei doi tâlhari; aud ultimele cuvinte ale Mântuitorului 
şi plâng cu lacrimi amare când Hristos îşi dă duhul, zicând : Săvârşitu-s-a ! 


După răstignire, când Apostolu erau ascunşi de frica iudeilor, femeile, cu 
noaptea în cap, se apropie de Sfântul Mormânt ca să ungă trupul Domnului, cum 
era obiceiul la evrei. Şi tocmai atunci când ajung acolo şi căutau trupul 
Domnului, găsesc mormântul Lui deschis şi gol, iar un înger le spune că Hristos 
a înviat, şi le aratâ giulgiul înfăşurat alături. 


Maria Magdalena, aceast mironosiţă bărbătoasă căreia lisus îi scoate şapte 
duhuri din fiinţa ei şi o face cea mai aprigă apărătoare a creştinismului şi 
mărturisitoare a lui Hristos, plângea la mormânt când celelalte femei plecaseră. 
Ea caută trupul Domnului, însă mormântul era gol. Apoi întâlneşte pe cineva la 
mormânt şi credea că este grădinarul. De aceea îl întreabă : Doamne, dacă Tu 
L-ai luat, spune-mi unde L-ai pus şi eu ÎI voi ridica (loan 20, 15). 


Atunci acel grădinar, Care era lisus Hristos, îi spune pe nume : Maria ! Tonul 
pe care l-a folosit lisus Hristos, accentul cu care a spus, au făcut ca Maria să-L 
recunoască. Deşi era acelaşi lisus Hristos în carne şi oase, cum Se arăta El 
mai târziu către Apostoli, însă avea ceva schimbat. Fără îndoială era 
înfăţişarea Sa dumnezeiască, chipul Său transfigurat. De aceea nu era 
recunoscut decât de cei care aveau cu adevărat inima curată şi ochi inimii 
luminaţi. 





Atunci Maria L-a recunoscut şi a căutat să se apropie de EI. Şi lisus i-a spus: Nu 
te atinge de Mine, căci încă nu M-am Suit la Tatăl Meu. Mergi la fraţii Mei şi 
le spune: Mă sui la Tatăl Meu şi Tatăl vostru şi la Dumnezeul Meu şi 
Dumnezeul vostru ! 


Nu după mult timp, Mântuitorul se arată ucenicilor Săi în Galileea, pe muntele 
Eleonului. Acolo avea să-i găsească lisus pe Apostoli adunaţi după înviere. 


Iată deci, că aceste sfinte femei au fost în preajma lui care Se 
pentru 


că era o mare minune, căci până atunci nimeni nu văzuse un trup înviat. Este 
vorba despre Hristos, Care a fost mort cu trupul şi dovedit ca mort, pentru că a 
fost răstignit pe Cruce. Apoi s-a făcut această verificare, împungând ostaşii cu 
sulița în coasta Lui, din care a ieşit sânge şi apă, cum spune Sfântul Evanghelist 
Ioan ( loan 19, 34 ). Semnele mortului te lasă convins că era mort. De aceea au 
predat trupul lui Hristos, în mâinile lui Iosif şi Nicodim ca să-L îngroape. 


Ei Îl pun în mormânt pe lisus Hristos, pecetluiesc mormântul cu o lespede foarte 
grea, ca să nu poată nici un apostol să-L caute şi să-l fure de acolo. Dar, cu toate 
aceste măsuri, lisus răzbeşte pietrele groase şi grele şi, prin înviere, iese afară cu 
dumnezeiasca Sa putere, încât îi încredinţează, în timp de patruzeci de zile, pe 
Apostoli şi pe femeile mironosiţe şi pe alte sute de persoane, că lisus Hristos a 
înviat din morţi. 

Pentru că aşa cum lisus Hristos a înviat din morţi, cum spune 

„aşa şi noi vom învia din morți. 


Deşi mergem cu trupul în mormânt şi ne acoperă cu ţărână şi ne mănâncă 
viermii, încât trupul se transformă în praf şi pulbere, această pulbere va învia şi 
se va reface trupul nostru şi vom fi ca şi acum, aceleaşi persoane; şi ne vom uni 
cu sufletul viu şi vom forma acelaşi om, acelaşi bărbat, aceeaşi femeie care am 
fost şi pe pământ. Şi, după faptele noastre bune sau rele, vom trece dincolo, la 
judecata lui Dumnezeu, şi vom petrece veşnicia întreagă aşa cum ne-am dus 
viaţa în această lume. 





Părintele Arsenie Papacioc - Femeia este extraordinară în creaţia lui 
Dumnezeu! 


Cuvântul „femeie” trebuie, cu orice chip, mult mai respectat, pentru că, vă repet, 
acest cuvânt înseamnă „împărăteasă dăruitoare” şi dăruire este toată Scriptura. 


ie se se 


Părinte, astăzi se înţelege din ce în ce mai puţin rostul bărbatului și al femeii 
în căsnicie. Puteţi să ne spuneţi care este rostul lor în viaţa de familie? 


Adevărul este că nu sunt de părere cu acest cuvânt: „astăzi”. Bărbatul şi femeia 
sunt aceiaşi cu cei pe care i-a creat Dumnezeu la început, cu un scop bine 
definit. S-a făcut o constatare: întrucât femeia a fost roabă mii de ani şi, cu 
ocazia Edictului de la Milan, Sfântul Constantin cel mare a dat libertate şi 
femeii, ca să nu mai fie omorâtă fără judecată, nu este permis acest lucru. Văd 
acum că se transmit atavic defectele şi calităţile. La femei s-a transmis atavic 
teama, ele se tem de bărbat, cum la bărbaţi s-au transmis atavic puterea şi în- 
drăzneala şi această grozav de urâtă, de condamnată poziţie a bărbatului de a fi 
agresiv. 


„Femeie” înseamnă „împărăteasă dăruitoare”. Femeia, dacă zici că-i slabă, 
totuşi, din momentul în care te-ai angajat să te numeşti soţ, nu te poţi numi soţ 
decât lângă o soţie. Trebuie să o pui pe tron, cu orice chip! Să nu se mai vadă în 
femeie numai un scop meschin sau un lucru de caznă. Femeia este extraordinară 
în creaţia lui Dumnezeu! 





Daţi-vă seama că destinul întregii omeniri depinde de cuvântul Fecioarei Maria 
libere: „Fie mie după cuvântul Tău!”. Şi s-a schimbat destinul întregii omeniri, 
şi chiar al lui Dumnezeu în lume. Maica Domnului este o femeie care a deschis 
porțile fericirii, libertăţii şi veşniciei în lume. 


Femeia trebuie cu orice chip respectată, pentru că dacă dumnezeirea ar întreba 
omenirea: „Ce este în omenire?”, n-ar întreba paternitatea, ci maternitatea! Deci 
femeia joacă un rol primordial în ceea ce priveşte creația lui Dumnezeu, bărbat 
şi femeie. Putem noi, oare, să desprindem o Taină atât de importantă de 
cuvintele Mântuitorului: „Fără de Mine nu puteţi face nimic”. Acestea sunt 
cuvinte dumnezeieşti şi tot ce a spus Hristos este adevărat. 


Lumea creştină, dacă ar fi atentă numai la aceste cuvinte, ar fi mult mai con- 
trolată şi s-ar descoperi mai repede ori valorile, ori defectele. Pentru că EI este 
Viţa şi noi suntem mlădițele. Poate mlădiţa să rodească ceva fără Viţă? Maica 
Domnului reprezintă neamul omenesc. Femeia nu trebuie văzută ca o roabă. 
Pentru că, deşi spunem în rugăciunile Tainei Cununiei că femeia trebuie să se 
supună bărbatului, acesta din urmă trebuie să fie atent, că 1 se spune, tot în 
aceeaşi rugăciune, că trebuie să o iubească. Dacă nu o iubeşte, soţia nu o să-l 
asculte. Bărbatul, dacă nu ascultă de acest cuvânt, se face răspunzător de 
îndărătnicia femeii. Deci trebuie să o iubească cu orice chip. 


În căsnicie se intră prin foarte multe transformări şi lucruri neprevăzute, datorită 
marilor intimităţi: naştere de copii, care nu se face numai citind cum se face, ci 
se naşte în modul cel mai normal de către toate femeile, fie împărăteasă, fie 
femeie de rând. Cuvântul femeie trebuie, cu orice chip, mult mai respectat, 
pentru că, vă repet, cuvântul femeie înseamnă „împărăteasă dăruitoare” şi 
dăruire este toată Scriptura. 


(Părintele Arsenie Papacioc, Viaţa de familie și diverse probleme ale lumii 
contemporane, Editura Sophia, pp. 59-62) 





Preotul martir Constantin Sârbu - Cuvinte pline de miez şi miere pentru 
Duminica mironosiţelor - Ziua femeii ortodoxe 


LACRIbA SI HAR 


PREOTUL MARTIR OD 
CONSTANTIN SARBU 


Femeia 


Societatea noastră civilizată a adus drepturile femeii, dar Domnul lisus a 
adus respectul ei. 


Hristos a vindecat femei: pe soacra lui Petru, pe femeia gârbovă, pe cea cu 
scurgere de sânge. A lăudat pe văduva care dăduse doi bănuţi la Templu. A 
ascultat rugăciunea cananeencei pentru fiica ei. A vorbit la fântâna lui lacov cu 
femeia samarineancă, ce a devenit mai apoi muceniţă. 


Pe drumul Golgotei, Hristos mergea zdrobit sub povara crucii. Maica Sa şi 
Maria Magdalena Il urmau îndeaproape. Veronica I-a întins năframa ca Să- 
Şi şteargă fruntea.Nici o femeie nu L-a trădat pe Domnul lisus. lauda L-a 
vândut. Petru s-a lepădat de EI în noaptea când a fost prins. Toma s-a îndoit de 
Inviere. Femeile nu s-au îndoit, n-au fugit, nu L-au părăsit pe drumul 
Golgotei. Ele I-au uns trupul. Ele L-au plâns şi L-au aşezat în Mormânt. Lor 
Li S-a arătat întâi şi ele au vestit primele scularea Lui din morți. 


Femeile sunt asemeni florilor. Floarea bucură pe toţi. Infloreşte ca să aducă 
bucurie. Oferă frumuseţea petalelor ei minunat colorate şi parfumul ei. Se lasă 
ruptă şi moare ca Să-ţi facă o bucurie, ca Să-ţi înfrumuseţeze viaţa şi 
casa. Căci totul în lume răsare din durere. 





Slujirea aproapelui 
Prin toată viaţa sa pe pământ, 


lisus a vindecat, a înviat morţi, a scăpat 
suflete de urgia demonilor, şi asta fugind de slava lumii. Indurerat, a intervenit 
Simplu, firesc, fără să facă observaţii, fără să ţină lecţii. A dat doar câte un 
îndemn Scurt, o povaţă, arătând că pe lângă vindecarea rănilor trupeşti, voia 
să facă să pătrundă lumina în Suflete. 


Să facem şi noi pentru semenii noştri ceea ce a făcut Dumnezeu pentru noi. 
Să fim receptivi la suferinţele celorlalți. Unii sunt străini faţă de tot ce-i 
înconjoară. Nu văd şi nu-i preocupă decât persoana lor. Aceasta e sălbăticie. 
Alţii îi chinuie pe cei din preajma lor, dar se chinuie şi pe ei înşişi, fără să-şi dea 
seama. Noi însă să nu facem aşa. Când aflăm un bolnav, un suferind, un 
muribund, să alergăm cu o vorbă bună, cu o mângâiere, cu o faptă creştinească, 
fără să aşteptăm vreo răsplată în schimb. Să nu fim indiferenți, căci indiferența 
ucide! 


Iubirea 
Dumnezeul iubirii nu poate îndemna decât la iubire. Domnul Iisus ne învață să 


urâm păcatul, dar nu pe păcătos. Şi ne învaţă Să fim iertători, să acoperim 
totul cu dragoste, căci iubirea e însoţită de iertare şi îngăduinţă. 


In toată viaţa Sa pe pământ, Hristos a lucrat cu sensibilitate, cu gingăşie şi 
fineţe sufletească. A cunoscut şi a înţeles suferinţele tuturor. N-a trecut cu 
vederea pe nimeni. A vindecat pe bolnavi, a alinat pe cei deznădăjduiți, a întins 
mână de ajutor celor în primejdii, a strâns la piept cu duioşie pe copii. A plâns 
la vestea morţii lui Lazăr, a plâns pentru soarta Ierusalimului şi plânge şi azi 
pentru orice durere şi suferinţă. Plânge şi pentru suferinţa ta, pe care o 
cunoaşte. 


lisus a văzut în fiecare om fărâma de dumnezeire din el, după chipul şi 
asemănarea Sa. De am avea şi noi un strop din iubirea lui Hristos! 





Să iubim deci şi noi, să iertăm şi noi, să fim blânzi, să fim buni, să fim sfinți 
chiar! Să fim oameni adevăraţi, prin Adevărul — Hristos Care ne-a iubit până 
la capăt. 


(din: Lacrimă şi har. Preotul martir Constantin Sârbu, Editura Bonifaciu, 
2011) 





Pr. Constantin Necula - Predică la Duminica a III-a după Paşti - "Pentru 
ce amestecați mirurile cu lacrimi, o, uceniţelor?...” 


(Duminica a III-a după Paşti, a Mironosiţelor; Mc 15, 43-47; 47, 1-8) 


Dacă în Duminica ce a trecut, numită "a lui Toma", ne-am elucidat gândurile cu 
privire la ceea ce însemna fondul credinţei noastre în lisus Hristos cel înviat, 
Duminica aceasta, numită "a Mironosiţelor"”, vine să ne aducă lecţia arderii în 
Hristos, lecţia lucrului făcut cu evlavie, al făptuirii celei duhovniceşti. 


"Mironosiţele, de dimineaţă venind la mormântul Tău, cu grăbire ajungând, 
Te căutau pe Tine, Hristoase, ca să ungă cu miresme Preacurat Trupul Tău şi 
auzind cuvintele îngerului, semne dătătoare de bucurie apostolilor au vestit: 
că a înviat începătorul mântuirii noastre, moartea prădând şi lumii dăruind 
viaţă veşnică şi mare milă” (Slavă... Și acum... Stihoavna Vecerniei mici). 


Dar înainte de a cânta "cântarea de biruinţă”, ele, femeile acestea - pe care 
evanghelistul Marcu le identifică a fi Maria Magdalena, Maria, mama lui losif 
(sau losie, cf. Evangheliar), Maria, mama lui Iacob şi Salomeea (Mc 15,47 şi 
16,1) - au trecut prin drama aceea care toate le-a schimbat, călcând moartea şi 
aducând nădejdea învierii fiecăruia din noi. Înainte de bucurie a fost tristeţe şi 
numai nişte femei evlavioase, cum ne este lesne a le bănui pe cele acceptate de 
Hristos să-l stea alături, evlavioase şi, la rându-le, mame, puteau să guste 
împreună cu Maica Domnului din amarul morţii. 





Din momentul acela, pare că răzbate până la noi plânsul tânguitor al cântării 
liturgice: ”Mironosiţele femei, ajungând la mormântul Tău şi văzând pecețile 
mormântului rupte şi neaflând prea curatul Tău trup, tânguindu-se, au mers 
zicând cu îngrijorare: Cine a furat nădejdea noastră? Cine a luat pe Cel mort 
şi gol şi cu smirnă uns, pe singura mângâiere a Maicii Sale? O, cum ai fost 
omorât, Cel ce ai înviat morţii! Cum ai fost îngropat, Cel ce ai prădat iadul! 
Ci Te scoală, Mântuitorule, ca un însuţi Atotputernic, a treia zi, precum ai 
Spus, mântuind sufletele noastre!” (Slavă Stihiilor Vecerniei mari, facerea lui 
Cosma Monahul). 


Poate că era cuprins în glasul lor cel mai adânc şi cel mai mişcător bocet, 
cântare după dragul Celui care trecuse în moarte. Gestul lor, graba sensibilă cu 
care aleargă la Mormânt vădesc discreţia şi sinceritatea credinţei lor. Nu şi-au 
bătut pieptul cu pumnul orgoliului, nici ca Petru, verhovnicul, care-şi pune 
legământ că nu va cădea şi primul o face (cf. Mc. 14,16-22 şi loc. paralele), nici 
n-au nenorocita şerpuială de caracter a lui luda Iscarioteanul. Nu fac nimic 
spectacular şi, în fond, Învierea lui Hristos ni le pune în lumină, altfel ele 
rămânând martorii muţi de departe ai acestei theo-dramaturgii în care 
Dumnezeu pe Cruce ţine partea oamenilor (cf. Paul Claudel). Dar în razele 
Învierii se dovedesc cheile de aur ale redeschiderii cerului, de dragul nostru, 
înaintea noastră. Simplitatea demersurilor lor e clară. Nu există teamă de iudei 
(ca la apostoli), nici de ostaşii romani (scutiți parcă de reguli morale, că toți 


cotropitorii), nu se gândesc la riscurile intrării într-o zonă deloc salubră 
sufleteşte (cimitir), nici la ora prea timpurie... Singura grijă: "Cine ne va prăvăli 
nouă piatra de la uşa mormântului?" (Mc 16, 3) ni le descoperă slabe fizic, dar 
hotărâte, extrem de hotărâte sufleteşte. Fidele ţelului de a-l aduce Mortului 
Celui drag onorurile ce 1 se cuveneau. 


Semn că, nebucurându-se de atenţia sporită pe care Hristos le-o arătase, până-n 
amănunt, învăţării în cele ale Noii legi în raport cu apostolii, ascultaseră 
suficient şi căutau să plinească porunca cea mai de preţ a Legii - să iubeşti pe 
Dumnezeu... şi pe aproapele tău, ca pe tine însuţi. Ori acum, în zori, împlineau 
legea: Dumnezeu făcându-Se Aproape, beneficiind de toată iubirea lor 
curajoasă, netemătoare. Iubirea lor care amestecă "mirurile cu lacrimi” în 
mireasma iubirii de Dumnezeu, parfumul iubirii către Aproapele... Firi 
femeieşti, lesne impresionabile? Fie! Dar câtă aleasă virtute a bărbăţiei în 
alergarea lor la mormânt!... Căutarea Celui Răstignit şi aflarea Celui înviat! 
Câtă adevărată bucurie... 

Cum minunat zice cântărea liturgică a Utreniei: ”Miresmele îngropării Tale 
aducând femeile, au venit în ascuns, de dimineaţă, la mormânt, temându-se 
de semeţia iudeilor şi ştiind mai dinainte paza ostaşilor. Dar firea cea slabă a 
biruit pe cea bărbătească, deoarece gândul cel plin de milă a plăcut lui 





Dumnezeu. Deci, cu cuviinţă, grăiau: Scoală- Te, Doamne, ajută-ne nouă şi 
ne izbăveşte pe noi, pentru numele Tău!” (Slavă Sedelnei II, Utrenie). 


Se împlinea astfel cuvintele Celui pe care-L căutau: "Milă voiesc, iar nu jertfă” 
(Mt 9, 13). Căutarea lor însumând în ea, parcă, toate căutările lui Dumnezeu. 


După cum zice Icosul sărbătorii: "'Pe Soarele cel mai înainte de soare, Care a 
apus oarecând în mormânt, întâmpinatu-L-au către dimineaţă, căutându-L, 
ca pe o zi, femeile mironosiţe, şi una către altă grăiau: O, prietenelor, veniți 
Să ungem cu miresme Trupul cel de viaţă purtător şi îngropat, Trupul care a 
înviat pe Adam cel căzut, care zace în mormânt! Să mergem să ne grăbim ca 
şi magii şi să ne închinăm şi Să aducem miruri în loc de daruri, Celui ce nu în 
scutece, ci în Giulgiu a fost înfăşurat, şi să plângem şi să grăim: O, Stăpâne, 
scoală-Te! Cel ce dai celor căzuţi ridicare!” În alergarea lor, şi alergarea 
noastră, iar în alergarea noastră, ceva din măreţia alergării lor. 


Poate că vi se pare puţin lucru că am reuşit, împreună, să remarcăm curajul, 
dorul neostoit, fidelitatea, jertfelnicia alergării celei sfinţite a femeilor acestora, 
între care noi, ortodocşii, întotdeauna o includem şi pe Maica Domnului Celui 
înviat. Pentru că din toate aceste virtuţi este alcătuită icoana femeii creştine de- 
a-lungul unei istorii atât de cutremurate în Învierea lui Hristos, dar, uneori, atât 
de superficială, atât de indiferentă în raport cu Cel înviat. 


Poate că n-ar fi rău că "mândrele" zilelor noastre, fetele palide care domină 
ecranele, copertele, revistele, birourile mana-geriale ale firmelor, carieristele de 
orice fel şi cu orice preţ, poate n-ar fi rău, zicem, să 1a aminte la frumuseţea 
acestor femei în alergare, care află un răspuns, nădăjduit, dar de nesperat: "Nu 
vă înspăimântaţi!..." (Mc 16,6). Spaima va fi lăsată blestem acelora care nu-L 
caută pe Hristos, care-şi vor pierde viaţa împrăştiindu-se în false îndumnezeiri, 
cosmetizan-du-şi în fiece zi moartea, în speranţa că ea nu va veni. 


De cealaltă parte, mironosiţele, cele care poartă mir Mirelui. Şi, Doamne, câtă 
bucurie află... 


(Extras din cartea: Pr. Lect Univ. Dr. Constantin Necula - Iubesc, Doamne, 
ajută neiubirii mele...) 





Pr. conf. univ. dr. Constantin Necula - Duminica Mironosiţelor - Duminica 
femeii creştine 


Pr. CONSTANTIN NECULA 


Am spus din nou: Hristos a înviat! în Duminica a treia după Paşti, în Duminica 
Mironosiţelor. Recitind împreună textul Evangheliei de la Marcu, vom vedea că 
este bine aşezată Duminica Mironosiţelor. 


lată ce spune textul Evangheliei: „În vremea aceea a venit Iosif cel din 
Arimateea, sfetnic ales care aştepta şi el Împărăţia lui Dumnezeu şi 
îndrăznind, a intrat la Pilat şi a cerut trupul lui lisus.lar Pilat s-a mirat că a şi 
murit şi chemând pe Sutaş, l-a întrebat dacă a murit demult. Şi aflând de la 
sutaş,a dăruit lui Iosif trupul mort. Şi Iosif, cumpărând giulgiu şi coborându- 
L de pe cruce, L-a înfăşurat în giulgiu şi L-a pus într-un mormânt care era 
săpat în stâncă şi a prăvălit o piatră la uşa mormântului. lar Maria 
Magdalena şi Maria, mama lui Iosif priveau unde L-au pus. Și după ce a 
trecut ziua sâmbetei, Maria Magdalena, Maria, mama lui lacov şi Salomeea 
au cumpărat miresme, ca Să vină să-L ungă. Şi dis de dimineaţă în prima zi a 
Săptămânii, pe când răsărea soarele, au venit la mormânt. Și ele au zis: „Cine 
ne va prăvăli nouă piatra de la uşa mormântului?” Dar, ridicându-şi ochii, au 
văzut că piatra fusese răsturnată căci era foarte mare. Și, intrând în 
mormânt, au văzut un tânăr şezând în partea dreaptă, îmbrăcat în veşmânt 
alb şi s-au spăimântat. lar el le-a zis: „Nu vă înspăimântați! Căutaţi pe lisus 
Nazarineanul cel răstignit? A înviat! Nu este aici. lată locul unde L-au fost 
pus! Dar mergeţi şi spuneţi ucenicilor Lui şi lui Petru să meargă în Galileea, 
mai înainte de voi, acolo Îl veţi vedea, după cum v-am spus.” Și ieşind au 





fugit din mormânt că erau cuprinse de frică şi uimire şi nimănui nimic n-au 
Spus, căci se temeau. ” 


lată că Evanghelia aceasta ne trimite un pic în urmă, la Vinerea mare, în care 
losif cel din Arimateea preia responsabilitatea înmormântării Domnului, a 
îngropării Lui. Şi iată, acest sfetnic pe care noi îl mai numim şi losif cel cu bun 
chip, în graba cea mare, pentru că, să nu uităm, veneau Paştile, cumpără giulgiu 
de in, ia de pe lemn trupul Domnului şi-l înmormanteaza în mormânt nou, acolo 
în apropiere de Crucea Golgotei. Este o înmormântare în grabă. Nu a mai fost 
vreme nici de cântare de laudă şi apoi Iosif e singur. Nu ni se spune „losif 
împreună cu ucenicii” sau „losif împreună cu femeile”, ci din contră, ni se 
spune despre femei că priveau unde L-au pus pe Domnul, de undeva de departe, 
probabil. 


lată, Evanghelia de la Marcu ne povesteşte mai apoi despre Maria Magdalena şi 
Maria lui losif care priveau unde L-au pus pe Domnul. lar după ce a trecut Ziua 
Sâmbetei, zi a Paştelui, zi de bucurie pentru iudei, dar iată, de tristeţe totală 
pentru femeile acestea şi pentru ucenicii lui Hristos, femeile au cumpărat 
miresme ca să meargă să ungă trupul lui lisus. Voiau să-şi facă treaba până la 
capăt, voiau să ducă până la sfârşit prinosul de recunoştinţă. Au ajuns la 
mormânt, şi spune Evanghelia „ridicându-şi ochii, au văzut că piatra care era 
foarte mare, fusese răsturnată.” Şi au aflat de la înger că EI, lisus, înviase. „A 
înviat!” Este o trecere de la moarte la viaţă. 


Tristeţii îi vine răspunsul acesta extraordinar, magistral: din străfundurile 
mormântului, îngerul strigă învierea. Femeile văd giulgiul, dar Cel înlăgurat în 
giulgiu nu mai era. Ci era înviat. Toate trei, dintr-o teamă de dinainte de moarte, 
trec într-o teamă de după înviere. Căci ele, ieşind din mormânt, au fugit de 
acolo, cuprinse de cutremur şi de spaimă. Nu spun nimănui nimic. Fug. Se tem. 
Este ca şi cum ar fi dat faţă în faţă cu moartea şi, nedescoperind-o, le era teamă 
să creadă că înviase Hristos. Astfel de veşti nu le dai oricum. Nu le strigi 
Oricum... 


Intrând în mormântul lui Hristos, femeile au intrat în izvorul învierii Noastre. 
Mormântul Domnului se prefăcuse, înaintea ochilor lor, din izvor de spaimă în 
izvor al bucuriei, izvorul acela al bucuriei care face să se cutremure omul. 
Cărămizile sufletelor lor, dacă ar fi să vorbim astfel, sunt mişcate de la loc. 
Toate par noi, pentru că totul este nou. Hristos înviase. Acum trebuiau să-L 
caute pe Hristos cel înviat. lisus Nazarineanul, Răstignitul, rămăsese undeva în 
mormântul sufletelor lor. Se ridicase din mormânt Hristos Biruitorul, Hristos 
care călcase cu moartea pe moarte. 





Duminica Mironosiţelor este Duminica femeii creştine, pentru că minunat ar fi 
ca femeile să priceapă şi ele că se cade să fie mai întâi căutătoare ale lui 
Dumnezeu, purtând în braţe miresme, purtând în mâini untdelemn de ungere a 
lui Hristos, pentru ca mormântul Domnului să se facă izvor de înviere pentru 
familia lor şi pentru cei dragi. 


Dumnezeu să binecuvânteze neamul românesc ale cărui femei ştiu să-şi ducă 
copiii sau nepoţii de mână înaintea lui Hristos, ştiu să se roage pentru soţii lor, 
pentru duşmanii lor şi pentru toate celelalte. 


Asta este imaginea adevăratei femei; cea a unei femei mironosiţe, care dis de 
dimineaţă, în prima zi a săptămânii, iată, Duminica, pe când răsare soarele, 
merge la Izvorul învierii, care este Biserica, bucurându-se pentru tăria ce va 
primi în Biserică. 


„Cine ne va prăvăli piatra de la uşa mormântului?” 


Duminica Mironosiţelor femei şi cea care-i urmează, numită a Slăbănogului, 
prin textele de Evanghelie pe care ni le propun spre lecturare şi meditare 
deschid în inima noastră credinţa şi nădejdea fără de care dragostea n-ar putea fi 
lucrătoare. 


Pe zi ce trece remarcăm că suntem tot mai speriaţi, mai neputincioşi în ceea ce 
priveşte istoria în care, uneori prea adânc, ne desfăşurăm existenţa. Teamă, 
derută şi zbatere zadarnică sunt sentimentele care ne marchează zilele şi clipele 
şi secundele clipelor. Vedem cum moartea şi foamea, setea şi înfrigurarea şi în- 
străinarea şi însingurarea devin arme ale celui rău, pus mereu pe speculaţii 
filozofice şi hărţuindu-ne mereu cu întrebarea-capcană: Vedeţi ce se întâmplă? 
Oare Dumnezeu mai există? Oare n-a murit Dumnezeu? Şi, când îndoiala 
macină - vierme-perfid! — în sufletele noastre, să luăm aminte la aceste 
Evanghelii. Acea a mironosiţelor alergând la mormântul gol al Mântuitorului 
(Marcu 15.43-47 şi 16.1-8) şi acea a Slăbănogului (loan 5.1-15). Ele ne arată că 
nu „puternicilor” şi „tarilor” le stă aproape Dumnezeu. Ci femeilor, simbol - 
până când nu a izbucnit marea nebunie a mişcărilor feministe - al discreției şi 
tandreţii, al slăbiciunii fizice. Lor şi slăbănogilor însumaţi în icoana 
slăbănogului care se plânge că „n-are om” să-l arunce în scăldătoare spre 
vindecare. 


Ei, cei care nu se îndoiesc, în ciuda frigului dimineţii şi al bolovanului uriaş 
pecetluit peste mormânt, că-L vor vedea pe Domnul. Cei care, în ciuda 
neputinței lor fizice au puterea de a crede că din mulțime va veni om pentru 
salvarea lor. 





Și femeilor, şi slăbănogului le sunt caracteristice două virtuţi din ce în ce mai rar 
întâlnite întreolaltă: credinţa şi nădejdea. Nu se tem decât că nu-şi vor duce sluj- 
ba până la capăt. Nu teama de ostaşi, nu teama de iudei, care să le facă să se 
închidă în foişorul cel de sus, nu. Nimic din toate acestea... Sau slăbănogul. 
Priviţi-l. În ciuda tuturor aparenţelor ce-i erau potrivnice. „N-am om”. Această 
constatare L-a făcut pe Hristos Dumnezeu să Se facă asemeni nouă, luând fire 
omenească. Pentru ca nimeni, niciodată să nu se teamă de pecetluirea 
mormântului. Şi nimeni, niciodată, oricât de slăbănogit s-ar afla, să nu se simtă 
singur. Să avem noi OMUL. Hristos Domnul cel înviat. 


Nevoia rămânerii în sărbătoare 


Dezaxată de atâtea false sărbători (astăzi, orice poate să fie consemnat ca fiind 
evenimentul mileniului), societatea românească a pierdut, cu riscuri morale 
maxime, de altfel, conţinutul, plin de duh, al cuvântului sărbătoare. Mai ales 
sărbătoare creştină. Deşi ca s-a simţit în atmosfera zilelor ce au trecut mai mult 
ca de obicei. Sărăcia sau ieşirea apelor din matcă, deznădăjduirile cotidiene, ca 
şi teribilul proces al înnegririi sufletului unora dintre contemporanii noştri au 
obligat la luare de poziţie. Şi ea a venit dintâi - cum socotim a fi şi firesc - 
dinspre Biserică. Oamenii s-au simţit reaşezaţi în uman prin participarea la 
Sărbătoare, nodul divin ce readuce în spaţiul şi timpul profan existenţa veşnică a 
lui Dumnezeu. 


Sigur că scepticii ne-au lansat deja întrebarea: Ce va face Biserica după 
Sărbătoare? Dar noi ştim că spaţiul ecclesial refuză să creadă că există ceva 
după sărbătoare, moştenind continua trecere din slavă în slavă până în slava 
deplină a veşniciei. O zi neînserată. 


Itinerariul duhovnicesc post-pascal al creştinului ortodox poartă amprenta 
lecturilor evanghelice, care prelungesc sărbătoarea nu doar în săptămânile ce se 
desfăşoară în aşteptarea Înălţării şi a Pogorârii Duhului Sfânt, ci mult dincolo de 
acestea, în fapt, până la Paştele zilei celei veşnice. A Judecăţii şi a lertării 
milostive. 


— Duminca a Il-a după Paşti ne aduce în prim-plan pe Sfântul Toma, 
apostolul credinţei, nedreptăţitul predicilor noastre (In. 20.19-31). 

=> A treia Duminică după Paşti poartă numele de Duminica Mironosiţelor 
(Mc. 15.43-47 şi 16.1-6). 

> A patra Duminică este cea a Slăbănogului (In. 5.1-15), 

= a cincia este a samaritencei (In. 4.5-42), iar 

=> a şasea care premerge Înălţării - cea a Orbului (In. 9.1-38). 





— Duminica a şaptea, cu valoarea ei de Duminică de interval eshatologic 
situată între Inălţare şi Pogorârea Sfântului Duh, poartă amprenta 
sărbătorii Sfinţilor Părinţi (In. 17.1-13). 


Fiecare dintre ele reînnoiesc adevărul etern al Învierii lui Hristos. Dar ne supun 
conştiinţele la examinări-reexaminări duhovniceşti atât de necesare limpezirii 
crezului nostru. Este necesar să fim mereu martori ai intrării pe uşile încuiate ale 
foişorului Cinei celei de Taină, pentru ca să simţim eliberare de frica iudeilor şi 
îmbucurarea sufletului laolaltă cu Toma, cel care ne învaţă că sărbătoarea este 
întâlnire cu Hristos şi mărturisire („Domnul Meu şi Dumnezeul Meu”). 


Mironosiţe fiind, alergăm spre mormântul „mortului” nostru. Şi acolo, unde 
aşteptam piatra pecetluită descoperim azuriul care depecetluieşte taina morţii. 
Acolo unde aşteptam beznă, găsim înger de lumină. lar mirurile nu vă sunt de 
folos, căci Mirele Hristos se face izvor de mir pentru toţi aceia care-L caută. Şi 
am învăţat cu femeile cele grabnic împlinitoare de datorie duhovnicească, lucrul 
de preţ al sărbătorii: căutarea lui Hristos cu palmele căuş peste ce avem mai de 
preţ: bună-mireasma iubirii noastre necondiționate. 


Cu slăbănogul aflat-am că Hristos S-a făcut om pentru ca noi, oameni ai „bolii 
celei dintâi” (păcatul), să nu mai plângem că nu avem om pentru a ne arunca în 
scăldătoare. Ba, mai mult, am aflat că locul de împlinire al sărbătorii este 
scăldătoarea cea cu şapte pridvoare - Taine, care este Biserica - locul renaşterii 
celei adevărate. 


Teribil abecedar duhovnicesc de descifrare a slovei sărbătorii, perioada aceasta 
în aşteptarea Duhului Sfânt, Care nu ne-a lăsat în fapt lipsiţi de EI nici o clipă, 
ne obligă la mărturie. La purtarea în noi a ecoului reverberat de piatra 
mormântului cea răsturnată la pământ. Numai aşa putem să reîncepem 
alfabetizarea celor contemporani şi cospaţiali nouă. Restaurând sărbătoarea. 


(Extras din cartea: Pr. conf. univ. dr. Constantin Necula - Duminici în dar: 
Predici şi gânduri) 





Pr. Constantin Necula - Nu vă înspăimântați! (Marcu 15.43-47, 16.1-8) 


Zori de zi. Şi ce Zi. Femeile mironosiţe au înfruntat între pleoapele lor cea mai 
grea noapte a lumii. Noaptea uciderii lui Dumnezeu. Pe Cruce. Ca pe un tâlhar. 
Și ce Tâlhar. Un zvâcnet de curaj le stă aninat de inimă. Simt ele că nu şi-au 
făcut datoria. 


Trei femei: Maria Magdalena, Maria, mama lui lacov cel mic şi Salomeea. Slu- 
jiseră mereu grupului de apostoli şi Domnului (Marcu 15-40-41). Nu s-au 
dezlipit de Hristos. Au văzut locul în care fusese pus și graba lui Iosif din 
Arimateea - sfetnic ales, deci cu trecere la tot ce însemna funcționar - care-L 
pusese pe Domnul în groapă înfăşurat în giulgiu, acelaşi cu care-L. coborâse de 
pe Cruce (Marcu 15. 46). Nu sunt amănuntele cinice ale unei înmormântări în 
grabă. 


Evanghelia de la Marcu, singura în aramaică, scrisă aşadar pentru comunitatea 
primilor creştini ce vorbeau limba Domnului lisus ţine în ea amănuntele ritua- 
lului religios al vremii şi poporului. Arătând respectul și ținerea Legii inclusiv 
pentru aşezarea în moarte a condamnatului. 


Prin gesturile lui Iosif, de o tandreţe aparte, dat fiind contextul, Domnul rămâne 
un iudeu fidel, trecând printre crestele răutăţii celor din jur. Purtat pe brațele 
unor oameni ce nu-şi pierduseră omenia. Omul-frate biruie omul-fiară. Privind 
de departe, locul ar fi foarte aproape însă de platforma unde astăzi este fixat 
locul Crucii, depărtişor de piatra Ungerii şi departe de Sfântul Mormânt, ochiul 
de gospodină, intuitivul ochi al femeii care iubește, descoperă lipsa mirului. Nu 
fuseseră la Mirungerea din Betania? Poate că da, dar acum înțelegeau că tot 
mirul acela fusese hăcuit cu Trupul ce-l purta. Rămăsese pe străzile înguste ale 





Ierusalimului, pe palmele bătăuşilor, sub grozăvia spinilor, pe uneltele Răstig- 
nirii, pe Cruce. Mirele sufletului lor fusese dezbrăcat de Mir. 


Pentru aceea aleargă la Mormânt. Se pare, din derularea Evangheliilor, că prima 
care-l zăreşte şi vorbeşte este Maria Magdalena. Se vede că e nevoie să scoată 
Domnul șapte draci din noi pentru a-L vedea. Îl confundă cu Grădinarul şi doar 
dulcea rostire a numelui său de către lisus cel Viu o face să-L vadă. Era Gră- 
dinar dar nu pentru grădina morții Sale ci pentru Grădina numită Rai. Prin El 
Raiul fiindu-ne posibil. 


Textul de la Marcu evită întâlnirea aceasta, o aşează în planul doi. Ce iudeu sa- 
dea - uneori e valabil şi în conştiinţa noastră înşurubată în clişee - ar fi crezut 
într-un Dumnezeu care se arată unei femei? Și adaugă două. Pentru că din gura 
a trei martori orice mărturie e aproape de adevăr (lucru uitat uneori de făcătorii 
de ştiri, modelul fiind predat din primele ore de curs de ziaristică). 


Şi femeile zdrobesc preconcepţiile. Aleargă la Mormânt. Ritmul este susținut nu 
doar de grabă ci şi de frig şi de emoție. Nimeni nu-şi caută iubirea mergând în 
pas împiedicat. Nimeni nu merge să înfrunte moartea în pas de dans ieftin. Cu 
glumiţe pe cale. Au o grijă. Văzuseră piatra Mormântului. Mult mai mare decât 
orice uşă de apartament azi. Greutatea acesteia pare că este singura greutate. Nu 
tu soldaţii, nu tu cimitirul cu morţi, nu tu oboseala zilelor agonice, nu tu agonie 
de neîncredere. Sunt la sute de mii de kilometri lumină de toate femeile ce-au 
însoțit vreodată zeități şi falşi dumnezei. Pentru că sunt lucide, luminate deja de 
lumina zorilor Învierii. Urcă. Şi ochii lor se aruncă într-un gol neașteptat. Văd 
piatra răsturnată. Nu văd Mortul. 


Un Înger caută să le lămurească punându-le cea mai frumoasă întrebare din 
istoria lumii: „Nu vă spăimântaţi! Căutaţi pe lisus Nazarineanul, Cel Răstignit? 
A înviat! Nu este aici. lată locul unde L-au pus.”(Marcu 16.6). 


Ba, Evanghelia de la Luca (Luca 24.5) adaugă întrebării acesteia una mai puter- 
nică: „De ce căutați pe Cel viu între cei morți?” (Luca 24.5 b). Dinaintea Mor- 
mântului gol mirul pentru Mirele ucis a devenit Taină sfințirii celor care cred în 
EI - până astăzi Biserica Ortodoxă, îndată după Botez, unge copilul cu Sfântul 
Mir, semn al participării sale la această descoperire: Hristos a Înviat! 


Episodul acesta nu e pildă ci viață. Unul din episoadele omenirii asupra căruia 
s-a insistat cu răutate şi cu drag, cu evlavie ori blasfemiatoare cuvinte. Nu este 
un punct neutru al omenirii ci punctul de la care omenirea îşi redefineşte cadrul 
veşniciei. Ştim cum s-au întors cu frică fetele-femei către apostoli să le bine- 
vestească Înviere. Spun fete-femei pentru că prin Învierea Sa Domnul Hristos a 
schimbat condiţiile ontologice ale feminității, reașezând Eva în Raiul cel dintâi. 





Efortul lor nu rămâne suspendat în hăul morţii ci le descoperă sensul veşniciei 
către care se îndreaptă. Poate părea basm dar dacă trăiţi zorii aceia veți vedea că 
nu e aşa. Lumina difuză a acelor zori se face Lumină mare sufletului celui care 
nu caută să-L afle pe Hristos mort. 


Nu se încăpăţânează să fie ostaş plătit să apere moartea cu moarte. Năimiţii din 
orice vocaţie de aceasta se lipsesc. De Lumina Învierii. Caricaturizează, mani- 
pulează, scuipă pe credință dar ştiu că le lipseşte ceva. Îi doare la început. Dar 
neschimbându-şi vieţile, lăsându-le prinse în pionezele nefericirii prin negândit, 
le devine un soi de meserie să alerge mereu la cei cu bani ca să mintă adevărul. 
Opusul lor, femeile acestea. Păstrate cu numele. Adică iconizate - căci nu e 
icoană reală cea care nu poartă un nume în aură. Venite din Galileea sunt mar- 
torele neamurilor la taina Învierii. Ceea ce nu e puţin. 


De ce unor femei fragile cea dintâi arătare - cazul Magdalenei ori cea dintâi 
vestire a Învierii - cazul celor trei, luate împreună? Pentru același motiv pentru 
care, vestit tot de un Înger, se așează în pântecele unei Fecioare şi apoi în braţele 
ei. Nu se putea cetatea mai tare decât trupul fragil al Mariei şi braţele ei subțiri 
precum firul de borangic din lada de zestre și aşteptare a raiului. Domnul vine 
astfel să ne dovedească dragostea nu puterea. Că ne vrea ai Lui dar nu cu preţul 
fricii şi forțării notei. Libertatea ce ne-o aduce e la fel de fragilă ca sufletele ce- 
L însoțesc. Are în ea fir de rezistență curajul de a înfrunta noaptea, frigul și 
năimiţii. Curajul de a înfrunta frica de moarte şi de pierdere a celui drag. 


Se putea Evanghelie mai puternică decât acesta la vremea aceasta? Zic nu. Pen- 
tru că tot ce avem nevoie pentru a rezista în viață se descoperă acolo, în pragul 
Mormântului care biruie pragurile. Purtând cu ele mirul morții femeile află că 
Mirele Hristos a Înviat. Şi face din Biserică Mireasa Lui. O mireasă mereu 
rănită şi alergată de năimiţi, care cred că pot crea adevăr prin copy-paste la 
minciună. De veacuri urâtorii Învierii, neînţelegătorii ei, dau o copie xerox în 
oglindă întregii învățături din zorii aceia. Îl caută mereu pe Hristos între cei 
morți: preşedinţi, regi, dictatori, zeități de lut, idolatrii la liderii ce le sunt sursă 
de plată proiectelor. Când EI, Domnul, prin Înviere este în fapt început învierii 
noastre. 


Sfatul Evangheliei: nu-l căutaţi cu frică printre morţi. E Viu. Încercaţi să vedeți. 
Lumina Zorilor acelora a ridicat ceața. 


Sursa: Tribuna.ro 





Părintele Visarion lugulescu - Duminica Sfintelor Femei mironosiţe 


| 


Hristos a înviat! 


Fraţi creştini, Sfânta noastră Biserică prăznuieşte astăzi duminica sfintelor femei 
mironosiţe. Sfinţii părinți au găsit de cuviinţă ca în această duminică să se facă 
pomenirea sfintelor femei mironosiţe dimpreună cu Iosif şi Nicodim cei care au 
îngropat trupul Domnului Hristos. Este impresionant şi vrednic de toată lauda 
curajul acestor femei credincioase. Fapta lor dovedeşte dragoste, devotament, 
iar mai mult decât orice, recunoştinţă. 


Dacă pentru Domnul Hristos Săptămâna Patimilor a fost durere şi suferinţă, 
acelaşi lucru putem spune şi despre aceste femei binecuvântate care împreună 
cu Maica Sa au petrecut o săptămână plină de lacrimi şi jale până la Învierea 
Izbăvitorului din mormânt. Şiroaie de lacrimi le-au curs din ochi încă din 
Betania, când Mântuitorul se despărțea de Prea Curata Sa Maică şi mergea 
la Ierusalim ca să 

Să urmărim 
mai îndeaproape rolul ce l-au jucat aceste sfinte mironosiţe în vremea Patimilor 
lui lisus. 


Când toți ucenicii s-au împrăştiat de frica iudeilor, ele au fost martore la toate 
cele întâmplate pe dealul Golgotei. Priveliştea răstignirii a trei oameni este un 
lucru destul de însemnat ca să atragă o mare mulțime de popor acolo. Unii 
veniră din ură înverşunată ca să vadă cum scapă de cel mai mare duşman al lor 
— lisus. Aceştia erau preoţii, cărturarii şi fariseii. Alţii veniseră din curiozitate şi 
aşa în scurt timp s-au unit cu toți în batjocuri, în cuvinte şi în gesturi împotriva 
lui lisus. Unii strigau, alții scoteau limbile strâmbându-se spre Iisus, iar alţii 
clătinau cu capetele şi şuierau un fel de “Huo!”, cum se zice la cineva care e 
vrednic de hulă. Niciodată omul nu s-a arătat mai rău ca atunci. Tot iadul se 
strânsese în acel loc ca să-i îndemne să-L hulească de Dumnezeu. 





De obicei, oamenii au multă milă de cei ce suferă, mai ales de cei ce mor, 
oricare ar fi pricina morţii lor, dar acum nu mai era aşa. Nu este privelişte mai 
zguduitoare ca priveliştea răstignirii Domnului Hristos. Să privim o clipă mai 
atenţi şi să ne închipuim că suntem amestecați prin mulțimea aceea de pe 
Golgota. 


Uitaţi-vă la faţa lui lisus care a fost lovită cu pumnii, umflată şi învinețită, apoi 
a fost scuipat, iar pe cruce şiroaie de sânge 1 se prelingeau din cauza spinilor, 
deoarece pe cap avea o cunună de spini peste care a fost lovit, iar aceştia se 
înfigeau adânc în pielea capului Său. Spatele Lui era zdrelit de loviturile bicelor. 
Priviţi mâinile şi picioarele străpunse de piroane; priviți la trupul Lui gol şi 
despuiat cum atârnă între cer şi pământ. Pământul se lepădase de EI, cerul încă 
nu-L primea şi cine-l putea măsura durerile sufletului Său? 


“Ocara îmi rupe inima” — se spune în psalmi. Fariseii şi cărturarii îşi bat joc de 
puterea Lui mântuitoare şi-l zic: “Pe alții i-a mântuit, dar pe Sine nu se poate 
mântui!” Când lisus strigă la cer zicând: “Eli, Eli, Lama Sabachtani?!” — ceea 
ce înseamnă “Dumnezeul Meu, Dumnezeul Meu pentru ce M-ai părăsit?!” — 
toţi râd ironic şi zic: “I-auziţi, strigă pe Ilie, lasă să vedem dacă va veni Ilie să- 
L scape”. 


De când este pământul, nu s-a mai văzut aşa ceva şi acesta s-a cutremurat; 
soarele s-a ascuns şi întuneric s-a făcut peste tot pământul timp de trei ore. 
Perdeaua din templu s-a rupt în două de sus până jos. Deodată, batjocura a 
încetat şi se întorceau acum acasă bătându-se în piept, semn că i-a cuprins o 
groază mare. Bâjbâind prin întuneric, cu frica în piept şi în suflet, coborau spre 
Ierusalim spre casele lor. Femeile mironosiţe erau acolo şi până în acel moment 
fuseseră şi ele ţinta batjocurilor lor. De aceea stăteau departe şi se uitau la cele 
ce se petreceau. Nenumărate şi grele au fost asupririle, ocările, scuipatul şi 
batjocura pe care mulţimea le arunca şi asupra lor cu ură şi dispreţ. 


Multe din aceste femei au fost lovite, altele luate în crudă bătaie de joc, mai ales 
Maria Magdalena, a cărei viaţă era cunoscută. De altfel, au fost urmărite de 
ochii pizmaşi şi răutăcioşi ai multora, de când mergeau urcând spre Golgota 
când lisus ducea Crucea cea grea, deoarece ele se apropiau cu rândul şi cu mare 
respect de Iisus ştergându-l faţa cu năframele lor de sânge şi sudoare. Ele nu 
mai voiau să ştie altceva şi nu mai vedeau nimic decât drumul durerii, Crucea şi 
pe Izbăvitorul lumii — lisus. Nu le păsa de batjocurile şi de toată răutatea lor. 

Atunci, pentru prima dată Maria Magdalena, rămânând puţin timp lângă Crucea 
lui lisus, a observat, prin întunericul acela care se lăsase, un bărbat îngenuncheat 
care plângea în hohote. Acesta era Varava, tâlharul care a fost eliberat de Pilat 
în locul lui lisus, şi astfel pentru prima dată la piciorul Crucii lui lisus se află un 
tâlhar şi o desfrânată care cer iertarea păcatelor lor. S-au apropiat apoi toate 





celelalte femei împreună cu Maica Lui, Prea Curata Fecioară şi dimpreună cu 
Maria Magdalena, îngenunchind în faţa Crucii lui lisus plângeau cu lacrimi 
amare pentru scumpul lor Invăţător. 


Acum Să amintim pe cei ce au fost în acele momente grele lângă lisus. 

+ 555 — a fost unul din cei 70 de ucenici ai Domnului. 
După ce a fost îngropat Domnul Hristos, evreii l-au luat pe acest losif şi 
I-au aruncat într-o groapă, într-un fel de închisoare din care a fost scos 
cu puterea lui Dumnezeu şi dus în Arimateea la casa lui. Aceasta s-a 
întâmplat după ce Domnul lisus a înviat şi 1 s-a arătat scoțându-l de la 
închisoare. 

— era unul din fruntaşii evreilor care, după ce a îngropat 
trupul Domnului, a fost dat afară din Sinagogă şi nu a mai fost primit. EI 
însă a povestit cu de-amănuntul şi a propovăduit Patimile şi Învierea 
Domnului Hristos pretutindeni unde a fost. 

Femeile mironosiţe cele mai cunoscute au fost următoarele: 

0 — din care Domnul scosese 7 draci. Aceasta a fost cea 
mai înflăcărată în credinţă, atât în timpul acela, cât şi după aceea, 
mergând după Învierea Domnului până la Roma, la Cezarul Tiberius, 
căruia i-a relatat despre toată judecata nedreaptă pe care o făcuse lui 
lisus, Pilat împreună cu arhiereii Anna şi Caiafa şi cum L-au răstignit. 
Tot ea, cu puterea Domnului Hristos, a vindecat pe împăratul Tiberius la 
un Ochi, iar acesta, drept mulțumire, a trimis ostaşi să aducă legaţi la 
Roma pe toți cei vinovaţi, care şi-au luat pedeapsa meritată. După aceea 
propovăduind cu înflăcărare şi răspândind credinţa peste tot pe unde 
mergea, Maria Magdalena a murit în Efes, fiind îngropată de Sfântul 
Evanghelist loan. 

+ 3 — a doua mironosiță. Aceasta era fata Sfântului Iosif 
logodnicul Maicii Domnului care era căsătorită cu Zevedei, tatăl lui loan 
Evanghelistul şi al lui Iacob. 

4 | — a treia mironosiţă. Aceasta era femeia lui Husa care a fost 
econom în palatul lui Irod împăratul. 

— a patra şi a cincia mironosiţă. Acestea sunt surorile lui 
Lazăr. 


+ — este a şasea mironosiţă şi 
+ — a şaptea mironosiță. Aceasta era singura soră a marelui 


învățat Gamalieil, tânără, înţeleaptă şi frumoasă, care a cunoscut pe 
Domnul Hristos în apropierea Patimilor Sale. 


Toate aceste femei au fost martore la suferinţele lui lisus, la îngroparea Lui şi 
apoi la Învierea Lui din mormânt. Aceste femei au lucrat cu mare râvnă 
pentru Domnul de la începutul propovăduirii Lui. Ele mergeau cu o zi două 
înainte la locul unde trebuia să vină Domnul şi pregăteau cele ce trebuiau pentru 





masă, gătind şi servind pe Domnul şi ucenicii Săi. Tot timpul activităţii 
Domnului, au lucrat sfintele femei, ele dovedind şi un curaj deosebit în timpul 
Sfintelor Patimi. De aceea, Sfinţii Părinţi le-au aşezat în rândul apostolilor, 
întocmai cu apostolii. 


Sfinţii evanghelişti vorbesc de cele mai cunoscute, dar ele au fost mai multe. 
Aşadar, pe bună dreptate duminica de astăzi s-ar mai putea numi şi duminica 
femeii creştine, duminica diaconiţelor, a purtătoarelor de mir, de sfintele 
învățături ale Domnului Hristos. 


Ele au învăţat mai cu seamă de la Sfânta Fecioară 
Maria, cu care au rămas în continuare după Învierea Domnului şi pe care o 
ajutau să face veşminte pentru preoţi, omofoare pentru arhierei, 
acoperăminte pentru sfintele vase de cult şi altele. 


Femeile mironosiţe au înţeles de la Domnul Hristos înalta demnitate în care a 
fost pusă femeia creştină. Ştim că înainte de Domnul Hristos, istoria păstrează o 
amintire tristă pentru bietul neam femeiesc, femeile nefiind altceva decât nişte 
unelte în mâna bărbatului. Ele nu puteau să cumpere, să vândă, nu puteau hotări 
Nimic şi uneori erau lipsite chiar de bucuria rodului pântecelui lor, căci bărbaţii, 
dacă nu voiau copii, îi luau cu sila de la sânul mamei şi-i aruncau la râpă. 


e 0 a ştiut să dea fiului ei , Constantin, o creştere aleasă, căci 
a ieşit biruitor asupra păgânismului, dând libertate creştinismului şi 
declarându-l religie de stat. 

A 0, mama Sfântului loan Gură de Aur, a dat şi ea o educaţie 
creştinească fiului ei care lepădând păgânismul a devenit cel mai mare 
stâlp al Ortodoxiei. Rămânând văduvă, ea nu a vrut să se mai 
căsătorească, numai ca să dea fiului ei o educaţie aleasă. 

Toţi păgânii admirau virtuțile lor şi ziceau: “Vai, ce minunate femei se găsesc la 
creştini!” 

+ Sfânta Biserică face pomenirea unei sfinte care a încreştinat țara păgână 
a Iviriei sau Georgia. Această sfântă întocmai cu apostolii este 
1. Fiind de neam din Ierusalim, dorea din copilărie să răspândească 
învăţătura dreptei credinţe într-o ţară unde nu era cunoscut Domnul 
Hristos. După ce tatăl ei s-a făcut pustnic, iar mama sa a ajuns diaconiță 





într-o mănăstire, dorinţa ei s-a împlinit. Şi astfel sfânta Nina s-a 
îndreptat către această ţară păgână Iviria, unde prin viața ei 
îmbunătăţită şi propovăduirea Domnului Hristos, a cucerit inimile 
oamenilor de acolo, aducând la credinţă pe însăşi împăratul Miriam al 
Georgiei. 


Acesta a trimis scrisori la Constantinopol să-i trimită episcopi şi preoţi, 
botezându-se el, curtea şi toată ţara lui. Mai târziu, prin îndrumările sfintei Nina, 
a ridicat în capitala ţării sale cea mai frumoasă biserică creştină. Din această ţară 
a Iviriei am avut şi noi românii un mare călugăr şi cărturar de seamă, pe 
mitropolitul Antim Ivireanu, care, ca şi sfânta Nina, a fost un mare luminător în 
țara noastră. EI a înfiinţat o tipografie la mănăstirea Snagov unde s-au scris cărți 
religioase în câteva limbi. 


Iată cum S-a înmulțit lumina lui Hristos în lume prin uceniţele şi ucenicii 
Domnului şi e nesfârşit numărul femeilor creştine care au lucrat pentru 
numele Domnului şi care L-au propovăduit cu viaţa şi cu faptele lor până în 
zilele noastre. Cine nu-şi aminteşte din istoria ţării noastre de mamele creştine 
care au adus pe lume prin naştere şi prin creştere oameni mari, viteji şi sfinţi. 
Astfel avem pe mama lui Ştefan cel Mare, mama lui Mihai Viteazul, mama lui 
Tudor Vladimirescu, mamele multor domnitori şi voievozi, care au răspândit 
învăţătura dreptei credinţe în ţara noastră. 


Dacă femeia creştină a fost înălţată şi pusă la loc de cinste de Domnul Hristos, 
apoi să vedem şi ce anume obligaţii trebuie să îndeplinească ea. 
= În primul rând, femeia creştină trebuie să propovăduiască învăţăturile 

Mântuitorului ca şi femeile mironosiţe în toate locurile unde se află. 
Dacă este necăsătorită, să-şi păzească cinstea până la cununia 
religioasă şi să îndemne şi pe celelalte prietene ale ei să facă asemenea, 
să nu se înșele şi să-şi piardă fecioria, căci va fi vai de casa lor. 
După ce se căsătoresc, femeia şi bărbatul creştin nu trebuie să trăiască 
oricum, ci numai în ascultare de legea Domnului, de Biserică, păzind 
credinţa. Femeia să devină mamă, căci aceasta este menirea femeii pe 
pământ, să nască toţi copiii pe care-i dă Dumnezeu, nu să-i arunce, să-i 
avorteze, să-i omoare în diferite chipuri, căci acest păcat atrage mânia 
lui Dumnezeu asupra casei lor şi din această cauză se ajunge la 
despărţire. 


Trei păcate sapă la temelia unei case ca s-o distrugă: avorturile, când soţii se 
înşeală şi ferirea în diferite chipuri de a face copii. Aceste păcate mari distrug 
căsnicia. De aceea vedem astăzi în lume atâtea divorțuri, pentru că se rupe 
legătura cu Dumnezeu, prin ruperea inelelor cununiei care se face prin aceste 
trei mari păcate. Aşadar, femeile ca şi bărbaţii să țină seama că după ce s-au 





căsătorit pot să cadă în păcate şi mai grele. Au vrut să scape de păcatul 
desfrânării, dar foarte uşor pot cădea în păcatul preacurviei. 


Nu este îngăduit nici unuia dintre soţi să privească cu pofte păcătoase la alte 
persoane, ci trebuie păzită învăţătura Domnului Hristos, a Sfântului Apostol 
Pavel care zice că femeia trebuie să aibă temere de bărbat şi să-i poarte 
respectul păzindu-se curată numai pentru el. lată de ce nu este bine ca femeia 
sau bărbatul să plece de unul singur la diferite distracţii, la nunţi, în stațiuni, 
fiindcă de aici pleacă răul şi cele mai multe cazuri de despărțire. 


Când într-unul din soţi a intrat gelozia, bănuiala şi neîncrederea, în casa aceea 
nu mai este bine, începe cearta, duşmănia, bătaia şi de aici divorțul. De aceea 
femeia creştină să se lupte în familie să păzească hotarele legii dumnezeieşti de 
care sfinţii părinți fac pomenire în rugăciunile de la cununie. Aceste hotare ale 
legii sunt posturile şi sărbătorile care trebuie păzite în curăţie trupească şi 
sufletească, căci numai astfel făcând vor avea copii buni, sănătoşi, cu mintea 
întreagă care vor aduce bucurii părinţilor, Bisericii şi lumii întregi. 


Copiii care sunt zămisliți în posturi şi sărbători, de părinți beţivi, desfrânaţi, cu 
diferite vicii, aceşti copii vin pe lume cu sufletul şi cu trupul zdrenţuite de 
păcate sufleteşti şi trupeşti, căci unii se nasc suciţi, strâmbi, orbi, surzi, ologi, 
nevoiaşi şi chiar nebuni. De aceea se plâng astăzi majoritatea părinților de copiii 
lor că sunt răi, necredincioşi şi înstrăinați de Dumnezeu. Se nasc necredincioşi, 
hoţi şi criminali, hulitori şi desfrânaţi, beţivi şi tutunari, îndrăciți şi înrăiți, 
făcând să sufere nu numai pe părinţi şi rude, ci chiar o lume întreagă. 


Aşadar, să luăm aminte că binele sau răul în lume pleacă din casa fiecăruia 
dintre noi, de la zămislire de prunci legiuită sau nelegiuită. În ce priveşte 
avorturile, femeia nu trebuie să plece urechea la şoaptele necuratului, care o 
poate ispiti prin bărbatul ei, prin doctori şi prin alţii care îndeamnă la acest mare 
păcat. Să se ştie clar că bărbaţii care îndeamnă femeile la avorturi au aceleaşi 
păcate ca şi ele. Femeile care dau buruieni sau fac injecții, ceaiuri, sau chiar 
numai un îndemn dacă fac, au aceleaşi păcate. 


Aşa se fac păcatele astăzi, cele mai multe făcându-se în anturaje, în vorbire, în 
diferite împrejurări. Acelea care vă ştiţi că aţi greşit în vreun fel, să nu uitaţi să 
spuneţi la spovedit, iar pentru că acest păcat al avorturilor este foarte răspândit 
în lume, am să vă spun o întâmplare cu o femeie care era ameninţată de bărbatul 
el că o lasă dacă nu face avorturi. 


Această femeie de prin părţile Moldovei era însărcinată în a treia lună. 
Bărbatul ei aranjase cu un doctor ca să intervină şi să oprească sarcina, dar 
ea, fiind credincioasă şi cu frică de Dumnezeu, nu voia să consimtă Să facă 





acest lucru. Nemaiputând trăi din cauza bărbatului care o amenința că o 
omoară, s-a dus şi ea la un preot duhovnic şi cu lacrimi în ochi i-a povestit 
toată întâmplarea. Preotul a sfătuit-o să postească o zi şi să se roage cu 
credinţă la Dumnezeu, făcând milostenii şi închinăciuni câte va putea. 


Femeia a mers şi a făcut întocmai. Într-o vineri a postit, s-a rugat, a plâns 
înaintea icoanelor ca să îmblânzească Dumnezeu pe bărbatul ei şi s-o 
întărească în necazul ei. În noaptea aceea avu un vis minunat, căci a fost 
răpită într-un loc foarte trist. Acolo erau nişte munţi de aramă şi nişte păduri 
parcă erau de foc, iar copacii roşii ca de jar. În marginea pădurii era un şes şi 
nişte copaci uriaşi de foc care ardeau, iar de fiecare copac era legată cu funii 
de foc câte o femeie goală. Din munţii aceia ieşeau nişte vulturi cu cioc şi cu 
aripi de foc, care aşezându-se pe pieptul acelor femei, îi mâncau sânii până se 
vedeau coastele, iar ele zbierau groaznic. După ce se săturau, vulturii zburau 
în acei munţi de aramă, iar lor le creşteau imediat sânii şi după puţin timp 
vulturii veneau din nou şi-i mâncau în zbieretele lor şi tot aşa se chinuiau în 
veci. 


Deodată, femeia a observat lângă ea un tânăr care i-a zis: “Vezi aceste femei? 
Ele n-au vrut să aibă copii, ci i-au omorât în pântece aşa cum era să faci şi tu. 
Aici îţi este locul dacă nu te hotărăşti să laşi pruncul să trăiască. Aceste femei 
aşa se chinuiesc în vecii vecilor, şi acei vulturi le mănâncă sânii, fiindcă 
Dumnezeu de aceea a lăsat sânii femeii, ca să alăpteze prunci, nu Să-i arunce 
la gunoi. la aminte că dacă ai să faci avort, vezi copacul acela liber, uită-te 
bine că şi funiile te aşteaptă, acolo e copacul unde vei fi adusă. Maica 
Domnului m-a trimis să-ţi spun şi să-ţi arăt locul, dacă nu asculţi”. 


Când s-a trezit femeia din această vedenie, udă de lacrimi, şi tremurând de 
frică n-a mai ţinut seama de nimic şi a spus bărbatului că, chiar dacă o 
împuşcă, ea nu va face această faptă rea. Acesta este numai un loc din 
chinurile iadului, dar sunt mai multe şi-n diferite feluri. lată un loc tot atât de 
îngrozitor de care mi-a povestit cineva. 


Tot într-o vedenie această persoană a fost dusă de un înger să vadă o parte 
din chinurile iadului. Acolo a văzut într-un loc o femeie care făcuse şapte 
avorturi cât a fost în viaţă. Șapte balauri erau încolăciţi pe ea şi o sugeau: doi 
de sâni, doi de ochi, doi de mâini şi unul de stomac. După ce o chinuiau un 
timp, apăreau şapte demoni, o luau în furci şi o duceau alături unde erau 
şapte grămezi de carne. Acolo demonii o îndopau cu acea carne şi ziceau: 
“Acesta este rodul tău, să te saturi de sângele lor”. Mult m-am speriat de acest 
loc groaznic, spunea acea creştină, dar nu voi înceta să spun mereu la femei 
şi să nu mai facă nimeni aşa ceva că mare rău le aşteaptă. 





Aşadar, femei creştine, treziţi-vă, spovediţi-vă şi spuneţi la duhovnic cu lacrimi 
în ochi câte avorturi aveţi, făcând canon pentru iertarea acestor păcate grele. 
Canonul nu constă în a cumpăra lumânări de mii de lei sau altceva de genul 
acesta, ci mai întâi de toate trebuie îndreptare, oprire de a mai face acest păcat şi 
părere de rău până la moarte. Pocăinţa împreună cu faptele bune vor salva şi 
sufletele nevinovaţilor prunci. 


Femeia trebuie să fie ca un înger păzitor al casei, ea trebuie să-şi păzească 
bărbatul să nu cadă în păcate, căci multe femei neiscusite şi-au stricat bărbaţii 
buni. Dacă e îngerul casei, femeia trebuie să aibă grijă mare de copii, să nu fie 
sminteală pentru ei, să nu se dezbrace în faţa lor, căci mult greşesc aceste mame 
care nu se ruşinează în fața copiilor. Acolo unde sunt băieţi şi fete, mama 
trebuie să-i separe mai din timp, fiindcă de la neruşinare vin păcate grele care nu 
se pot spăla aşa uşor. 


Femeia creştină trebuie să se deosebească de celelalte femei necredincioase. Ea 
să fie pildă oriunde merge şi cu mult mai mult la Sfânta Biserică, observând cu 
atenţie învăţătura Sfinţilor Părinţi, care spun că în biserică nu se vorbeşte şi nu 
se umblă din loc în loc, iar îmbrăcămintea femeii creştine trebuie să fie modestă. 

a întâlnit o femeie gătită, parfumată şi a întrebat-o: 
“Unde mergi, femeie, aşa?” Ea-i răspunde cu bucurie că merge la biserică. 
Sfântul îi răspunde: “Îmbrăcămintea ta nu te arată că mergi la biserică, poate 
mergi la nuntă Sau la teatru, căci pentru a merge la biserică nu se cere să fii 
aşa de elegantă, înzorzonată, nu aşa se îmbracă o femeie păcătoasă care se 
pocăieşte şi cere iertare de la Dumnezeu. Hainele tale luxoase nu te vor 
învrednici de iertare, ci vor atrage mai degrabă asupra ta mânia lui 
Dumnezeu ”. 


Tot în acele vremuri se ducea o mamă la biserică cu singurul ei băieţel de 
mână. Mama, din neştiinţă şi din îndemnul diavolului, după cum era 
obişnuită, s-a îmbrăcat foarte luxos. Când au ajuns ei amândoi la biserică, 
copilul a fixat ochii la Domnul Hristos răstignit pe Cruce şi deodată zice: “la 
priveşte, mamă, la Stăpânul nostru Hristos, că este gol şi plin de răni şi cu 
piroane în mâini şi picioare, iar tu vii la biserică aşa de luxoasă! Bagă de 
seamă, mamă, să nu cazi în focul iadului!” Mama, ruşinată de cuvintele 
copilului, şi-a făcut o haină Simplă numai pentru biserică, şi a trăit până la 
moarte în modestie şi rugăciune. 


Sfântul Ieronim zice că femeile care se îmbracă luxos, şi mai ales la modă, 
sunt întocmai ca femeile care folosesc otravă să omoare pe cineva. Ele 


ăcătuiesc pentru că dau altora băutura ucigătoare şi-i fac să cadă în ispită. 
zice şi el: “cu cât o femeie se arată în faţa oamenilor mai 


VA . 


ătită, cu atât este mai greţoasă şi scârbită înaintea lui Dumnezeu”. 





De aceea să luăm aminte să nu ne înşelăm singuri, crezând că dacă venim la 
biserică şi zicem “Doamne, Doamne”, vom intra în Împărăţia cerului. Dacă nu 
ne comportăm smeriţi şi cuvioşi în casa lui Dumnezeu, după cum ne învaţă 
sfinții părinţi, vai nouă, mai bine să nu venim să facem sminteală. De multe ori 
vedem în timpul slujbei când e cel mai înalt şi înfricoşat moment, atunci când se 
sfinţesc darurile, câte o femeie venind şi apucându-se să se închine şi să se 
plimbe cu lumânările în mână pe la icoanele din faţă ca să tulbure pe toți. Vai de 
rugăciunea ei, vai de lumânarea ei! 


Să nu se mai întâmple aşa ceva. Ai venit la biserică şi Sfânta Liturghie e 
începută, să stai într-un loc acolo unde te găseşti şi roagă-te cu smerenie şi 
credinţă, fără să-i sustragi pe ceilalți de la rugăciune. De aceea spun Sfinţii 
Părinţi că pe unele le aduce diavolul la biserică, căci se trezesc şi ele pe la orele 
10 — 11 şi vin la biserică ca să facă tulburare. Femeile creştine să fie ca şi 
mironosiţele în ascultare de ucenicii Domnului ca să înveţe şi pe cele 
neştiutoare credința, aşa cum ne-a lăsat-o nouă Domnul Hristos şi sfinții 
apostoli, fiindcă în lume s-au ivit mulțime de credinţe rătăcite care fac mari 
ravagii între credincioşi. 


Spre exemplu, sunt unele femei care învaţă spunând că nu e bine să se facă 
cununii în luna mai; auziţi ce au învăţat ele de la diavolul, că nu le merge bine 
celor care se cunună în această lună. De aceea îi apucă moartea pe mulţi 
necununaţi şi-i tot amână şi umple diavolul iadul cu ei; apoi tot ele trimit pe 
urmă după preot când moare unul din soţi, ca să vină preotul şi să cunune pe cel 
rămas în viaţă cu cel răposat. Altele învaţă să ţină de sărbători mari joile verzi, 
marțile după Rusalii şi joile după Paşti. 


Altele învaţă lumea să ţină posturile care nu sunt orânduite de Biserică — spre 
exemplu postul Sfântului Anton — sau să ajuneze câte o săptămână în care intră 
şi sâmbăta şi duminica. Canoanele spun că cine ajunează sâmbăta şi duminica să 
se afurisească. Unele femei sfătuiesc să nu se facă maslu celui bolnav, spunând 
că moare imediat. Le întreb unde au pomenit ele în rugăciunea de la maslu că se 
roagă moarte bolnavului? Se apucă altele şi împart la cei care se împărtăşesc 
lumânări ca să fie pentru cei răposaţi. 


Să se ştie clar că fiecare trebuie să se împărtăşească cu lumânarea lui. Pentru cei 
care au murit nespovediţi, neîmpărtăşiţi şi fără lumânare, sunt alte orânduieli. Să 
se grăbească, fraţi creştini, toţi să se împace cu Hristos, să vină la biserică, să se 
împărtăşească din vreme şi să se spovedească cum trebuie, că vai de cei care 
mor nespovediţi şi neîmpărtăşiţi. Unii mai spun că au apucat lumânare; poate să 
apuce 100 de lumânări, dacă a murit nespovedit şi neîmpărtăşit, nu-i mai 
garantează nimeni mântuirea. 





Lumina este Hristos, El e Lumina lumii, trupul şi sângele Lui pe care-L 
primim prin Sfânta Împărtăşanie, ne va lumina, ne va trece peste toate vămile 
şi peste toate relele până la împărăţia cerească. De aceea e bine să ascultați de 
Sfânta Biserică, să nu apucaţi vreun drum greşit, ca astfel să vă lepede 
Dumnezeu şi să vă vedeţi la sfârşit fără nici un folos. 


Fiţi în strânsă legătură cu noi şi să ne aduceţi la cunoştinţă orice abatere de la 
dreapta credinţă ca să vă luminăm şi aşa cum v-am lămurit noi să propovăduiți 
şi să învăţaţi şi pe ceilalţi. În felul acesta vă veţi face datoria ca femeile 
mironosiţe care au ascultat de apostoli şi au urmat învăţăturile Domnului până la 
sfârşit. 


Alergaţi, mărturisiţi, îndemnați şi chemaţi la casa Domnului, căci numai în 
Biserică mai este lumină. Lumea vă va scoate fel de fel de vorbe, vă va zice 
ipocrite, habotnice, mironosiţe, mistice, va râde ironic cum învaţă demonul, dar 
sus privirea, sunteţi ucenice ale lui lisus. 


Să ne aducem aminte de sfintele femei mironosiţe cât au suferit, de înaintaşele 


noastre creştine şi nici o clipă să nu pierdem fără folos, căci în ochii Domnului 
sunteți de mare preţ. 


Rugăciune 


Doamne, lisuse Hristoase, ridică valurile minţii noastre ca să Te putem vedea 
şi urma ca Sfintele femei mironosiţe. Vorbeşte inimii noastre, Doamne, şi fă-o 
să Te asculte şi cu lacrimi să-i răspundă. Loveşte piatra credinţei noastre ca 
Să curgă şiroaie de lacrimi din dragoste şi recunoştinţă pentru binele ce ne-ai 
făcut nouă, robilor Tăi, ca să ne mântuim şi noi şi să Te Slăvim în vecii 
vecilor. 


Amin. 





Părintele Ion Cârciuleanu - Duminica Mironosiţelor: Duminica 
Mironosiţelor: Femeia creştină 


Ne aflăm încă sub razele binefăcătoare ale Învierii Domnului. Certitudinea 
învierii dă putere sufletului omenesc să lupte necontenit, pentru câştigarea 
împărăției lui Dumnezeu. Şi în lumina învierii, fiecare om îşi poate înţelege 
rostul şi menirea sa în lume. Căci aşa cum razele soarelui străbat până în cele 
mai dosite unghere ale pământului şi topesc cei mai năpraznici ghețari, tot astfel 


lumina cerească a Invierii Mântuitorului străbate peste toată frământarea 
veacurilor şi până în adâncul conştiinţei, risipind îndoiala, nesiguranța, şi 
deschizând tuturor perspectiva vieţii de veci. Nu este om care să nu se bucure şi 
să nu aibă ceva de învăţat din praznicul cel mare al Învierii Domnului. 


Ca şi în duminica trecută, Sfânta Evanghelie ne vorbeşte astăzi despre Învierea 
Domnului şi despre unele persoane care au fost martore ale acestei mari minuni, 
ca unele care au vorbit cu lisus cel înviat din morți. Aceste persoane, martore 
ale învierii Domnului, sunt femeile mironosiţe, după cum ne spune Evanghelia 
de astăzi. 


Dacă Apostolul Toma a avut nefericirea să fie cel din urmă dintre apostoli care 
să audă de învierea Domnului şi să-L vadă, cum am auzit Duminica trecută, 
femeile mironosițe au avut fericirea să ştie, cele dintâi, că lisus a înviat, şi Să 
vorbească cu EI. Pericopa evanghelică de astăzi ne pune în faţă purtarea plină 
de devotament a sfintelor femei, care au slujit pe Domnul, atât înainte, cât şi 
după moartea şi învierea Sa. 


lată ce ne spun evangheliştii despre aceste femei: Luca zice că împreună cu cei 
doisprezece ucenici, mergeau după lisus “şi nişte femei, care fuseseră 
vindecate de duhuri rele şi de boli: Maria ce se cheamă Magdalena, din care 





ieşiseră şapte demoni, şi Ioana, femeia lui Huza, ispravnicul lui Irod, şi 
Suzana şi multele altele, care-i slujeau din avutul lor” (Luca 8, 1-3). 
Evanghelistul Matei, istorisind răstignirea Domnului, spune că erau acolo şi 
multe femei, privind de departe, care urmaseră din Galileea pe lisus, slujindu- 
L, între care era Maria Magdalena şi Maria, mama lui Iacov şi a lui Josi, şi 
mama fiilor lui Zevedeu (Matei 27, 55-57). 


Sfântul Evanghelist loan le-a văzut chiar lângă cruce: ” Și stă lângă crucea lui 
Iisus mama Lui, şi sora mamei Lui, Maria lui Cleopa, şi Maria Magdalena” 
(loan 19, 25). 


Aceleaşi femei sunt, apoi, de faţă la punerea în mormânt a Domnului, 
însemnând bine unde se află stânca în care losif din Arimateia îşi săpase 
mormânt nou, nebănuind că aici mâinile lui vor aşeza corpul Învăţătorului său 
iubit, lisus (Luca 23, 55). 


Tot ele vin duminică foarte de dimineaţă la mormânt cu miruri şi miresme Să 
ungă trupul lui lisus, fapt pentru care S-au numit purtătoare de mir sau 
mironosiţe, iar această duminică în care le facem pomenirea se numeşte 
“Duminica Mironosiţelor”. 


Din citirea celor scrise de evanghelişti cu privire la femeile mironosiţe, reținem 
câteva nume: Maria Magdalena, Maria lui Cleopa, mama lui lacov cel mic, 
Salomeia,mama fiilor lui Zevedeu, şi Ioana, soţia lui Huza, ispravnicul lui 
Irod Antipa. Cu acestea au mai fost şi alte femei, al căror nume nu s-a scris. 
Între mironosiţe trebuie socotită şi Maria, sora lui Lazăr, “care a uns pe 
Domnul cu mir — înainte de a intra triumfal în Ierusalim — şi i-a şters 
picioarele cu părul capului ei” (ov 11,2). 


Ajungând la mormântul Domnului, spre surprinderea lor, femeile află că piatra a 
fost răsturnată şi intrând în mormânt, au văzut un tânăr care le-a adus vestea 
biruinţei vieţii asupra morţii, vestea că lisus nazarineanul cel răstignit, a înviat! 
În acelaşi timp, tot îngerul le dă porunca de a duce lui Petru şi celorlalţi 
Apostoli vestea cea mare, a Învierii Domnului (Marcu 16, 6-7). 


Sfântul Apostol şi Evanghelist Matei ne dă ştirea deosebit de prețioasă că pe 
când mergeau ele să ducă această veste ucenicilor, le-a întâmpinat însuşi lisus, 
zicând: “Bucuraţi-vă!” iar ele, apropiindu-se, au cuprins picioarele Lui şi i s-au 
închinat. Şi tot El le-a zis: “Duceţi-vă şi vestiți fraţilor Mei să meargă în 
Galileea, şi acolo mă vor vedea” (Matei 28, 9-10; Marcu, 16, 9). “Și 
întorcându-se de la mormânt au vestit toate acestea celor unsprezece şi 
tuturor celorlalţi” (Luca 24, 9). 





Cu alte cuvinte, Dumnezeu a dat femeilor mironosiţe o răsplată unică: de a fi 
aflat — cele dintâi -, de Învierea Domnului, de a fi văzut — cele dintâi — pe lisus 
cel înviat, şi de a fi dus — cele dintâi -, vestea cea mare chiar ucenicilor Săi. Aşa 
după cum femeia auzise, după căderea în păcat, osânda rostită de Dumnezeu, tot 
femeia va auzi, cea dintâi, vestea cea mare a izbăvirii din morți prin lisus 
Hristos cel înviat. 


Lumea a aflat de Învierea Domnului prin Sfinţii Apostoli, dar ei primiseră 
această veste de la femeile mironosiţe. Pentru femeile purtătoare de mir, 
această veste era cea mai mare bucurie, pentru că Mântuitorul a ridicat 
femeia din starea de inferioritate în care era ţinută în lumea antică, păgână şi 
chiar în lumea iudaică, a dezrobit-o şi a reabilitat-o ca soţie şi ca mamă. Şi în 
adevăr, creştinismul a făcut din femeie o personalitate egală în drepturi şi datorii 
bărbatului, cu care Sf. Apostol Petru zice că este “împreună moştenitoare a 
darului vieţii” (|. Petru 3, 7), iar Sf. Apostol Pavel va proclama apoi egalitatea 
tuturor în faţa lui Dumnezeu, prin cuvintele: “nu mai este iudeu, nici elin; nici 
rob, nici liber, nici parte bărbătească sau parte femeiască, pentru că voi toți 
una sunteţi în Hristos lisus” (Galateni 3, 28). 


Spre deosebire de apostoli, mironosiţele nu au fost chemate, şi nici alese. 
Credinţa lor şi dragostea lor pentru Hristos, evlavia lor, setea lor de mântuire le- 
au făcut să-L urmeze în unele din călătoriile sale misionare şi să-i slujească din 
avutul lor. Prin iubirea lor cea mare, cu care au urmat pe Mântuitorul, 
mironosiţele au întrecut pe unii ucenici. Majoritatea dintre aceştia l-au părăsit pe 
drumul Golgotei, de teamă să nu fie prinşi, ca să nu mai amintim de lepădarea 
lui Petru. Numai loan are curajul mironosiţelor, să vină până sub crucea pe care 
fusese răstignit lisus. În ziua înmormântării, însă, a lipsit şi el. 


Aş dori ca, împreună, să privim cu ochii noştri sufleteşti chipurile acestor femei. 
Ce inimi credincioase trebuie să fi avut aceste mironosiţe, şi ca ele toate 
celelalte femei! Ce fețe neprefăcute! Ce viață cinstită! Ce îmbrăcăminte 
cuviincioasă! Ce vorbă smerită, blândă şi duhovnicească! Ce putere de muncă! 
Ce dorinţă de a sluji Domnului cu toată casa şi averea lor! Ce curaj de a-L urma 
şi ce voinţă de a-L vesti! În cei două mii de ani de viaţă creştină, exemplul 
femeilor mironosiţe a fost urmat de milioane de alte femei, marea majoritate 
rămase în anonimat, iar puţine la număr trecute în calendarul sfinţeniei creştine. 





V Să ne gândim la Antuza, mama Sfântului loan Gură de Aur, care a rămas 
văduvă la douăzeci de ani şi nu s-a mai căsătorit, ci s-a dedicat creşterii 
fiului ei, 

Y la Monica, mama Fericitului Augustin, care s-a rugat timp de opt- 
sprezece ani pentru reîntoarcerea la Hristos a fiului ei ajuns pe căile 
pierzaniei,; 

Y să ne amintim de Nona, mama Sfântului Grigorie Teologul, 

Y de Emilia, mama Sfântului Vasile cel mare şi 


de atâtea şi atâtea femei, care îşi dorm somnul de veci împăcate că au contribuit 
la întărirea vieţii de familie, la creşterea copiilor lor în duhul Evangheliei, la 
întărirea dragostei între oameni şi la schimbarea climatului spiritual al vremii 
lor. 


Avem multe exemple de femei virtuoase şi din trecutul poporului nostru: 
soţii de voievozi români care au ctitorit alături de soţii lor, biserici şi 
mănăstiri care ne-au rămas ca sfântă moştenire până astăzi. Mi-aș îngădui 
să prezint doar trei exemple semnificative. 


Y Soţia lui Constantin Brâncoveanu, domnul Ţării Româneşti, mamă a 
unsprezece copii, a avut durerea să asiste la decapitarea soțului şi a 
celor patru feciori, din dispoziţia turcilor, la sărbătoarea Adormirii 
Maicii Domnului, din anul 1714, din pricină că au refuzat să părăsească 
credinţa creştinilor şi să se turcească, prin îmbrăţişarea religiei islamice, 

Y Oltea, mama lui Ştefan cel mare şi 

Y Teofana, mama lui Mihai Viteazul. 


Cunoscând aceste puţine fapte din veacul apostolic, din veacurile patristice şi 
din trecutul poporului nostru, este firesc să ne punem întrebarea: oare ce 
aşteaptă Hristos de la femeia creştină de azi, care este menirea ei în lumea în 
care trăim? Cum poate deveni o binevestitoare a Învierii lui Hristos? 


Este bine ştiut că în veacul nostru am asistat la emanciparea femeii, la 
valorificarea puterilor ei fizice şi intelectuale în toate domeniile sociale, alături 
de bărbat. Femeia a depăşit de mult limitele căminului, fiind azi prezentă, cu 
toată competenţa, în orice ramură de activitate: în literatură şi artă, în şcoală şi 
spital, în cercetarea ştiinţifică, în comerţ şi industrie, în conducerea treburilor de 
stat, iar mai nou, chiar şi în cucerirea spațiului cosmic, contribuind din plin la 
propăşirea societăţii, la îmbunătăţirea şi bucuria vieţii. Ne gândim cu 
recunoştinţă la lucrarea plină de jertfă pe care o împlinesc atâtea femei în toate 
ramurile vieţii, dar cu toate acestea, Hristos, Biserica i-au rezervat un altar 
exclusiv femeii, în care îşi poate pune în valoare adevărata ei menire în lume — 
ca soţie şi, mai ales, ca mamă. 





Purtând în ea virtuțile specifice pe care i le-a rânduit Dumnezeu la creaţie, 
femeia este, în primul rând, soţie. Ea a fost făcută de Dumnezeu ca să-i fie de 
ajutor soţului. “Nu este bine ca omul să fie singur pe pământ. Să-i facem 
ajutor potrivit pentru el” (Facerea 2, 18). 


Aceste cuvinte exprimă o ordine stabilită de Creator, care nu poate fi nesocotită 
fără a pricinui vieţii omeneşti cele mai mari drame. 


Adevărata femeie creştină ştie să întemeieze o căsnicie durabilă, care să fie 
asemenea cetăţii despre care vorbea Mântuitorul că nu este clădită pe nisip, ci 
pe piatră, încât orice încercări şi necazuri ar veni în viaţă, ele vor putea fi 
uşor înlăturate. Ea nu se descurajează niciodată, ştie să rabde, merge mereu 
înainte, alături de soţul ei, şi la bucurii şi la necazuri, însoțindu-l până la 
marginea mormântului. Prin muncă cinstită, printr-o viaţă aleasă, prin 
dragoste deplină, prin devotament conjugal, ea trebuie să devină “cunună 
bărbatului ei”, după cuvântul înţeleptului Solomon. 


În al doilea rând, pentru copii, femeia este mamă. Ea poate fi numită pe drept 
cuvânt, mama neamului omenesc, pentru că numai datorită ei se perpetuează 
fiinţa umană; ea izvorăşte viaţă din viaţa ei, aduce în lume o ființă nouă, după 
chipul şi asemănarea lui Dumnezeu. Ea hrăneşte pruncul, de la ea învaţă acesta 
primul zâmbet şi primul cuvânt, acela de mamă. Ea sădeşte şi dezvoltă în copil 


respectul față de semeni, dragostea de muncă şi de ţară, cinstea, cultul datoriei 
împlinite, conturându-i personalitatea şi formând omul matur de mai târziu, pe 
care se va rezema, ca pe nişte stâlpi de nădejde, Biserica şi națiunea. 


Pentru aceasta nu se poate imagina o mai nobilă chemare. Sunt renumiţi 
oamenii de ştiinţă cu descoperirile lor, poeţii, scriitorii, artiştii şi ceilalți, dar 
deasupra tuturor stă mama care naşte copii, îi creşte şi îi educă. “Dați-mi o 
generaţie de mame bune, zice un gânditor, şi voi schimba faţa lumii”. 


Dar pentru noi, creştinii, mama este şi primul pedagog spre Hristos, primul 
dascăl şi preot al copilului ei. Ea este aceea care duce mâna copilului la frunte 
ca să-l înveţe semnul sfintei cruci, apoi tot ea i le împreunează pe amândouă, 
pentru rugăciune. Ea este primul însoțitor al copilului la biserică şi apoi în faţa 
sfântului altar pentru a primi acolo Trupul şi Sângele Domnului în sfânta 
împărtăşanie. La mil | 


Pentru aceasta creştinismul a ridicat femeii un “altar”, care este căminul. Aici, 
ea nu poate fi înlocuită de nimeni pe lume, şi misiunea femeii nu poate fi 





nicăieri mai însemnată, mai rodnică şi mai sfântă ca aici. Cu toate acestea, sunt 
multe femei de azi pentru care căminul pare prea strâmt, prea necorespunzător şi 
uită că datorită însuşirilor cu care Dumnezeu a înzestrat femeia, ele nu pot fi 
nicăieri mai însemnate, mai bine făcătoare, mai cerute şi mai sfinte ca în 
mijlocul căminului lor. 


Căminul este cea dintâi instituţie de educaţie şi mama care îl iubeşte este cea 
mai desăvârşită educatoare. Noi suntem, în bună parte, ceea ce au fost şi ceea ce 
am primit de la mamele noastre. 


Creştinismul a dat lumii atâţia eroi morali, atâţia sfinţi pentru că el a pătruns în 
inimi de mame, care şi-au împlinit chemarea după învăţătura lui Hristos în 
mijlocul familiei lor. De cămin ţine maternitatea, nevinovăția, cumpătarea, 
iubirea, abnegaţia, devotamentul, spiritul de sacrificiu şi alte virtuţi care pot 
încununa viaţa unei femei. 


Creştinismul, Biserica nu susțin, nu cer ca femeia să părăsească titlurile 
câştigate cu atâta trudă, adică să nu mai fie femeia medic, profesor, avocat, 
magistrat, funcţionară sub altceva. 


4 Creștinismul cere ca în toate acestea, femeia să nu uite că altarul 
principal în care a rânduit-o Dumnezeu este familia şi, în special, 
creşterea şi educaţia copiilor. Acolo femeia este stăpâna şi regina vieţii. 
În toate celelalte munci este doar o funcţionară, mai bine sau mai prost 
plătită, în cămin, ea împlineşte cea mai esenţială şi mai cerută misiune a 
vieții pentru viaţă. 

4 Creștinismul nu zice ca femeia să nu fie folositoare societății prin 
inteligența, priceperea şi munca ei, dar azi îi aminteşte, mai mult ca 
oricând, că cel dintâi folos pe care îl poate aduce societăţii este acela de 
a fi mamă cu adevărat. 


Zadarnic se vor elabora principii, metode şi energie de la catedre în formarea 
omului cerut, când lipseşte izvorul de viaţă, aşa cum a rânduit Dumnezeu. 
Zadarnic stă femeia cu contribuţia ei în posturi de conducere şi îndreptare 
socială, dacă izvorul care pulsează viaţa este anemic şi stricat. Bune sunt toate 
slujbele şi folositoare, dar “partea cea bună” pe care să şi-o aleagă femeia este 
de a fi candelă a credinţei în Dumnezeu în familia ei mai întâi, şi apoi în 
mijlocul societăţii în care trăieşte. 


Am văzut ce importanţă are mama în creşterea şi educarea copiilor pentru viaţa 
omenească. Voi cita pe : “Din acelaşi lemn se face şi icoană şi 
măciucă ”. lar marele savant ne spune: “Două puteri Sunt în 
lume: Dumnezeu în cer şi mama pe pământ. Un copil este aşa cum l-a lăsat 





Dumnezeu şi cum l-a crescut mama lui”. Aceasta o aşteaptă Hristos de la noi, 
aceasta este pilda celor dintâi vestitoare ale învierii Domnului şi pilda unui 
nesfârşit număr de mame creştine. 


Ca şi odinioară Mariei Magdalena, lisus spune tuturor femeilor creştine: 
“Mergeţi şi vestiți fraţilor mei, adică tuturor oamenilor, învierea!” 


Fă, Doamne, ca nici una din mamele noastre creştine să nu rămână 
indiferente la chemarea Ta! Nici una să nu rămână nehotărâtă, mai ales 
astăzi, într-această lume de păcate şi fărădelege, în lucrarea ei de salvare de 
vieți şi suflete. Ci fiecare mamă să audă glasul Domnului lisus: “Lăsaţi copiii 
să vină la Mine!” şi să răspundă la această sfântă chemare cum au răspuns 
mironosiţele femei şi toate mamele creştine, spre slava Ta, Doamne, şi spre 
mântuirea noastră, a copiilor noştri şi a neamului nostru! Amin. 





Părintele Iosif Trifa - Apostolia femeilor 


De mare dar s-au învrednicit femeile mironosiţe. Lor li s-a arătat mai întâi lisus 
cel înviat din morţi. Această cinste le-a venit de altfel ca un răspuns la credinţa 
şi statornicia ce au arătat-o în timpul răstignirii. Vai, ce lucru dureros s-a 
întâmplat în timpul răstignirii Domnului! Toţi L-au părăsit pe Domnul! Unii de 
frică, alţii din nerecunoştinţă. De frica iudeilor, fugiseră şi se ascunseseră până 
şi apostolii (afară de loan).Petru, cel care se lăuda că va rămâne credincios chiar 
de s-ar lepăda toţi, s-a lepădat de frica unei slujnice. Singure femeile s-au ţinut 
pe urmele Domnului cu statornicie, până la sfârşit. 


> Le vedem urmându-L pe Domnul în drumul cel grozav al ocărilor şi 
bătăilor... 


> Le vedem plângând, la Crucea Lui, suferinţele Sale... 

> Le vedem coborând de pe Cruce Preacurat trupul Domnului şi 
aşezându-l în mormânt. 

> Le vedem aşteptând învierea Lui... 


SR 5 


Trebuie să ne dăm seama că n-a fost uşoară această statornicie de 
credință a femeilor. Singură furia gloatei, ura iudeilor şi zăngănitul 
armelor soldaţilor ar fi fost destul să înspăimânte inima şi Sufletul celor 
câteva femei neajutorate. 

Y Trebuie să ne dăm seama că soldaţii romani vor fi căutat să le depărteze 
pe aceste femei din preajma Celui „osândit“. 

Y Trebuie să ne dăm seama că gloatele erau cuprinse de un fel de beţie de 
ură, iar această ură nu putea suferi plânsul şi lacrimile femeilor. 





În ura lor cea grozavă, fariseii şi cărturarii nu puteau suferi plânsul femeilor. Lor 
le trebuia strigăte de batjocură şi ură. Desigur, vor fi căutat să le îndepărteze pe 
femeile plângătoare. Dar ele s-au alipit cu toată puterea lor de Crucea 
Răstignirii. Îmbrăţişând Crucea Domnului, braţele lor cele slabe se 
prefăcuseră în braţe de fier. Nici o putere din lume nu era în Stare Să le 
smulgă de lângă Crucea Domnului. Numai o sabie ce le-ar fi tăiat mâinile ar fi 
putut să le smulgă de lângă Crucea pe care suferea şi murea scumpul nostru 
Mântuitor. 


O, voi, binecuvântate Marii! Credincioşii din toate timpurile vă vor păstra o 
veşnică amintire şi recunoştinţă pentru credinţa şi Statornicia voastră, că n-aţi 
părăsit pe scumpul nostru Mântuitor în clipele cele mai groaznice. 


Dar credinţa voastră trebuie să ne fie şi o predică mişcătoare despre cum trebuie 
să ne alipim de Domnul. 


Eu, de câte ori simt ispitele apropiindu-se de mine, mă gândesc la voi şi strâng 
cu toată puterea braţelor mele sufleteşti Crucea Răstignirii; de câte ori simt că 
diavolul umblă să mă smulgă de lângă Crucea mântuirii, mă gândesc la voi şi la 
cuvintele IRI. „Cine mă va despărți pe mine de dragostea lui 
Hristos2... Căci sunt încredinţat că nici moartea, nici viaţa, nici necazul, nici 
Strâmtorarea, nici prigoana, nici primejdia sau sabia nu vor fi în stare să mă 
despartă de Hristos“ (Rom. 8, 38-39). 


Dar femeilor mironosiţe li s-a dat şi o solie: să vestească Învierea Domnului. 


Și femeilor deci li s-a dat o apostolie în această lume. Li s-a dat şi lor solia şi 
apostolia să-L vestească neîncetat pe lisus cel viu şi înviat. 


Insă prima condiţie a acestei vestiri este ca vestitoarea să fie ea însăşi un 


Pildă ne dau şi aici mironosiţele femei. 


Ei i S-a arătat întâi lisus cel înviat şi darul Invierii. 


Ei, Şi cine era această femeie învrednicită de un dar aşa de mare? Evanghelia 
ne spune: „Jar lisus, după ce a înviat, S-a arătat mai întâi Mariei Magdalena, 
din care scosese şapte diavoli“ (Marcu 16, 9). 


Maria Magdalena fusese şi ea un fel de moartă, îngropată în adâncul pierzării. 
Din moartea aceasta s-a ridicat şi a înviat, prin darul iertării, prin darul morții şi 
al învierii Domnului. Vestindu-L. pe Domnul, desigur, Maria nu va fi spus 





numai că L-a văzut pe Domnul şi răstignirea Lui, ci va fi strigat peste tot locul: 
„Eu, Maria Magdalena, am fost o femeie pierdută... aveam şapte duhuri 
rele... mă tăvăleam în şapte păcate de moarte... zăceam în adâncul 
pierzării... toate răutăţile şi blestemăţiile erau în mine; eram o moartă... Dar, 
din moartea aceasta, m-a ridicat Domnul şi Mântuitorul meu lisus Hristos]... 
Apropiaţi-vă şi voi de acest Mântuitor şi îndată veţi lua iertare şi 
mântuire...“. 


De aici pleacă apostolia femeilor. De aici trebuie să plece şi numai de aici poate 
pleca. Apostolie adevărată pot face numai „Mariile“ care plâng la picioarele 
Domnului..., numai „Marile“ care au gustat din darurile Crucii. 


Astfel de „Marii“, vestitoare ale Domnului, se străduieşte să facă şi Oastea 
Domnului. O apostolie a femeilor, fără de acest temei, n-ajunge nimic. Aici, pe 
la oraş, sunt „Reuniuni“ şi „Carităţi“, formate din femei, care se ocupă cu 
organizări de petreceri şi de baluri, uneori chiar şi în timpul posturilor... 


Ce fel de apostolie să facem noi, nişte femei neajutorate? — ne va întreba cineva 
dintre femei.Vom răspunde îndată: femeile pot face o apostolie mai mare chiar 
decât bărbaţii. Prin rosturile sale, o femeie poate face pentru Domnul mai mult 
chiar şi decât un bărbat. 





O femeie este chemată, înainte de toate, să facă apostolie în casa ei, prin grija de 
copii, prin grija de soţul ei, prin rugăciunile ei, prin căldura, prin lumina ei cea 
sufletească. O, ce dar mare este o „Marie“ adevărată pentru casă şi 
familie! Apostolia femeii trebuie să iasă apoi şi afară din casa ei, căutând peste 
tot locul să împace zavistiile dintre oameni şi să semene pace, dragoste, 
bunătate, milă. Se va face apoi şi o vestitoare a Domnului, aşa cum fac cele care 
intră în Oastea Domnului. 


O, ce lucruri minunate poate face o femeie intrată în slujba Domnului! Femeia 
parcă e anume făcută pentru lucrul Domnului. Inima ei este mai caldă, mai 
simţitoare, poate fi mai uşor de aprins. Poate de când au văzut suferinţele 
Domnului, inima femeilor a rămas mai simţitoare, mai caldă, mai gata să 
plângă, mai gata să se aprindă. Femeile sunt înzestrate cu daruri sufleteşti mai 
alese decât bărbaţii. 


Dar, vedeţi, tocmai pentru asta diavolul a alergat şi aici tot în galop. Tocmai 
pentru aceste daruri sufleteşti diavolul se sileşte să atragă femeile în slujba şi în 
apostolia lui. ŞI, vai, câte femei fac slujba şi apostolia asta. „Iară unele femei s- 
au abătut după satan“, zicea Sfântul apostol Pavel (1 Tim. 5, 15). Azi însă se 
poate spune că şi mai multe femei s-au abătut după satan. Acestea sunt femeile 
care aţâţă vrajbă între oameni prin clevetiri şi minciuni... Acestea sunt femeile 
care îşi pun în slujba diavolului darurile ce le au de la Domnul: inima, ochii, 
frumuseţea etc. „Casa acestor femei este un iad şi un mormânt“ (Pilde 7, 26). 
Vai, ce seceriş bogat are diavolul pe urma unor astfel de femei! 


Marele poet şi gânditor al neamului nostru, Mihai Eminescu, a zis despre femeie 
că este „înger şi demon“. Cu adevărat, înger ceresc este femeia când îşi pune 
însuşirile şi darurile ei în slujba Domnului, dar diavol se face când îşi pune 
darurile în slujba răului. Femeia cea evlavioasă şi cuminte este cu adevărat un 
înger în casa omului şi face un rai din căsuţa lui; dar femeia cu năravuri rele 
face un iad din casa omului. 


Tot aşa e şi în viaţa satelor. Femeile care trăiesc o viaţă cu Domnul sunt 
mironosiţe răspânditoare de pace şi împăcare a vrăjmăşiilor. Dar, pe de altă 
parte, celelalte femei — care parcă nu fac altceva decât aţâţă minciuni, ură, 
clevetiri, adultere — atrag pe urmă şi pe bărbaţii lor în aceste mânii şi lupte şi 
ispite. 


Una dintre pricinile că satele noastre sunt pline de desfrânare, de adultere şi 
zavistuiri sunt femeile. Preoteasa e amărâtă cu notăreasa; învăţătoarea, cu 
primăriţa. Liţa asta s-a certat cu ceea, şi ceea cu cealaltă... şi, în vrajba asta, 
apoi femeile bagă şi pe bărbaţii lor; şi bagă, pe urmă, tot satul în mânii şi lupte 





ce ţin ani de zile, aşa precum şi grecii s-au războit cu troienii zece ani de zile 
pentru o femeie... 


Dacă femeile fruntaşe ar fi mironosiţe, binevestitoare ale Domnului, o, cum ar 
spori pacea Lui prin satele şi oraşele noastre! 


Femeilor! Aplecaţi-vă cu mironosiţele la picioarele Crucii şi, luând pildă de la 
ele, puneţi-vă şi voi viaţa în slujba Domnului! 





Traian Dorz - Meditaţii la Apostolul din Duminica a III-a după Paşti (a 
Mironosiţelor) 


„..Fraţii mei scumpi şi aleşi, şi surorile mele, fiți cu cea mai mare băgare seamă 
la orice şoaptă a lui Satan: nu vă socotiți mai înţelepţi decât fraţii voştri. Nu vă 
considerați mai buni, nu vă priviți mai presus, nu vă arătați mai vrednici. 
Aceasta este o ispită diavolească şi oricine a căzut în ea a fost pierdut. 


Frate ales şi deosebit, te rog cu lacrimi, nu te socoti pe tine mai presus ca fraţii 
tăi cei ostenitori în Lucrarea lui Hristos. Chiar dacă eşti cel mai bătrân dintre ei. 
Chiar dacă eşti cel mai talentat dintre ei. Chiar dacă eşti cel mai vrednic dintre 
ei. Chiar dacă ai suferit sau ai lucrat sau ai luptat cel mai mult dintre ei... Nu te 
socoti pe tine niciodată mai presus, nici faţă de cel din urmă dintre fraţii tăi. 
Ci socoteşte-te totdeauna mai prejos, pentru ca să poţi primi dacă îţi va veni 
un Sfat şi chiar o mustrare de la oricare dintre ei, chiar dacă, după părerea ta, 
n-ai merita-o. Aceasta te va înălța în ochii Domnului tău, iar El va face să fii 
înălțat nespus şi în faţa fraţilor tăi. 


Oricine se ridică mai presus de ascultarea frăţească, totdeauna cade în ispita 
diavolului şi ajunge prilej de dezbinare în Lucrarea lui Dumnezeu şi făcător de 
rătăciri printre frați. 


Toate sectele şi rătăcirile prin astfel de oameni au început. Toate răstălmăcirile 
biblice, toate certurile dintre fraţi, toate relele lăuntrice şi mari ale Bisericii 
adevărate a lui Hristos au luat naştere şi întindere de la astfel de lucrători răi, de 
care fraţii n-au ştiut să se păzească, să se ferească şi să se depărteze la timp 
(Romani 16, 17; Fapte 20, 29-31; Tit 3, 10-11). Nici unul dintre aceştia nu s-a 
mai întors înapoi. 


Nici unul dintre ei nu şi-a mai recunoscut greşeala. Nici unul nu s-a mai 
îndreptat din rătăcirea lui, fiindcă demonul mândriei, care a pus stăpânire pe el 





în chiar clipa când s-a ridicat peste fraţii lui şi contra lor, nu l-a mai lăsat din 
ghearele sale... 


(Traian Dorz, din Hristos — Puterea Apostoliei ) 





Traian Dorz - Surorilor iubite 


Surorilor iubite, de Domnul rânduite 
la sfânta Lui Lucrare, dorim de-această dată, 
cu-o inimă curată, să facem o urare: 


Dragi mame şi bunice, soţii, surori şi fiice, 
noi, cei ce vă iubim, lumina cea divină 
din Cer spre voi să vină, din suflet v-o dorim. 


Hristos să vă sfinţească în slujba Lui cerească 
oriunde EI v-a pus şi-n tot ce faceţi, toate 
fiți binecuvântate de Harul lui lisus. 


Pe sfânta voastră cale, a dragostei petale 
noi astăzi presărăm şi-n Numele cel Dulce 
al Celui de pe Cruce, vă binecuvântăm. 


Şi-acum, de-acele sfinte femei de mai "nainte 
dorim să v-amintiţi, ca-n orice vremuri grele, 
ŞI voi, aşa ca ele, pe Domnul să-L slujiţi. 


Hristos să vă ajute, pe căile-l plăcute, 
din suflet să-L urmaţi şi toate, ţineţi minte, 
din pildele lor sfinte — lumină să luaţi. 





Traian Dorz - Când spui „Femeia” 


Când spui „Femeia” ai spus „Mama”, ai spus „Soţia”, „Fiica”, „Sora”, 
şi-ai spus fiinţa cea mai scumpă şi mai iubită tuturora, 

şi-ai spus lubirea şi Căldura, şi Frumuseţea — fără care 

ar fi-un pustiu şi-ar fi-o durere, şi-ar fi-o tristeţe tot — sub soare. 


Ce gol şi ce singurătate era în cele şase zile 

când nu era în Rai Femeia, — pe toate luminându-i-le! 

Iar când a fost făcută — dulce, ca dintr-un vis, ca dintr-o rană —, 
ce minunată întregire le-a dat fiinţa-i diafană! 


E-adevărat că prin Femeie a mai venit şi întristarea, 

dar fără ea n-ar fi viaţa şi n-ar fi binecuvântarea, 

n-ar fi cântarea, nici sărutul, nici dor, nici lacrimă sub stele 
şi ce-ar fi lumea fără-acestea şi ce-ar fi viaţa fără ele? 


Să-L binecuvântezi pe Domnul şi mulțumeşte-l c-a făcut-o, 
iar faţa mamei şi-a soţiei adie-o dulce şi sărut-o; 

pe fruntea sorei şi-a fetiţei fă semnul binecuvântării 

cu mângâierea cea mai sfântă a bucuriei şi-a cântări. 


N-o întristaţi, ci mângâiaţi-o şi ajutaţi-o cu iubire, 

să-şi ducă sarcina şi crucea frumos şi ea spre mântuire; 
căci când ea plânge, toate, toate sunt chinuite şi-ntristate, 
iar când zâmbeşte ea, ce cântec şi ce lumină vine-n toate! 


„„.„Fii binecuvântată, dulce şi scumpă mamă şi soţie, 
şi sora şi fetița noastră, — fiţi fericite pe vecie! 
Cu lacrimi sărutăm obrajii şi ochii voştri-n sărbătoare 





şi-ntreagă dragostea ne-o punem pe-al vostru suflet — 
ca o floare. 


(de Traian Dorz, din vol. Cântarea Viitoare) 





Traian Dorz - O, florile Credinței Sfinte!... 


O, florile Credinței Sfinte, 
ce-ncununaţi un chip slăvit, 

spre Cinstea Celui ce vă cheamă 
purtaţi-vă desăvârşit! 


Dac-aţi primit chemarea sfântă 
să-l fiţi podoabe la altar, 
frumos în suflet, ca lumina, 
păstraţi al curăţiei har! 


Dac-aţi primit chemarea sfântă 
şi grea, de mame ori soţii, 
purtaţi în jurul crucii voastre 
cununa sfintei curăţii! 


Dac-aţi primit chemarea sfântă 
de lucrătoare-a” lui lisus, 
purtaţi pe toată viaţa voastră 
sfințirea Chipului de Sus! 


Purtaţi mai scump ca ochii voştri 
al sufletului alb veșmânt; 

mai bine vă lipsiţi de viaţă, 
decât cădeţi din legământ! 

Căci voi sunteţi cununa Celui 


în veci Cântat şi Preaiubit; 
pentru Hristos şi pentru lume 





purtaţi-vă desăvârşit! 





Traian Dorz - Pentru mama credincioasă 


Pentru mama credincioasă 
înălţaţi mereu 
cea mai dulce mulțumire 


către Dumnezeu, 

căci ea creşte-n lumea asta 
fii ai Celui Sfânt 

ce vor fi lumini şi sare 
pentru-acest pământ. 


Pentru mama credincioasă 
vă rugaţi mereu, 

ca să-şi crească toţi copiii 
pentru Dumnezeu, 

căci cu cât vor fi pe lume 
mai mulți oameni sfinţi, 
cu-atât vor fi mai puţine 
plăgi şi suferinți. 


Pentru mame credincioase 
stăruiți mereu, 

să ne deie cât mai multe 
Bunul Dumnezeu, 

căci acestea cresc pe lume 
viitorul sfânt, 





ele nasc mântuitorii 
pe acest pământ... 





Traian Dorz - Cântă, mamă, psalmii 


Cântă, mamă, psalmii sfinți 
fiului tău, seara, 

cum cânta-n fiori fierbinți 
Maica şi Fecioara, 

când pe Fiul ei Ceresc 

Îl creştea duioasă, 

- psalmii sfinţi îi dăruiesc 

o simţire-aleasă. 


Roagă-te, măicuţă, blând, 
peste leagăn, seara, 
precum se ruga plângând 
Maica şi Fecioara, 

când pe Fiul ei Ceresc 

Îl veghea duioasă, 

- rugăciunile îi cresc 
inima frumoasă. 


Şi citeşte-i, mamă, mult, 
din Scriptură, seara, 

cum citea cândva, demult, 
Maica şi Fecioara, 

când pe Fiul ei Ceresc 
învăţa duioasă, 





- Sfintele Scripturi zidesc 
viaţa-i credincioasă. 





Pr. Anthony M. Coniaris - Duminica a III-a după Paşti (A mironosiţelor) - 
Cine ne va prăvăli nouă piatra? 


“Și aflând de la sutaş |că a murit], a dăruit lui Iosif trupul. Și Iosif, 
cumpărând giulgiu şi coborându-L de pe cruce, L-a înfăşurat în giulgiu şi L- 
a pus într-un mormânt care era săpat în stâncă, şi a prăvălit o piatră la uşa 
mormântului.” 


“Și a prăvălit o piatră la uşa mormântului.” Acesta părea a fi sfârşitul celei mai 
măreţe vieţi trăite vreodată! 

» I-a atins pe orbi şi le-a dat vederea. 

> A atins minţile şi inimile păcătoşilor şi i-a făcut persoane noi. 

» A oferit speranţă celor disperaţi. 

> L-a vindecat pe bolnavi. 

» L-a înviat pe cei morți. 
Apoi l-au răstignit. Şi, după ce s-au asigurat că este mort, l-au pus într-un 
mormânt şi “au prăvălit o piatră la uşa mormântului”. 


Aşa se întâmplă. Viaţa rostogoleşte pietre, îngroapă speranţe, pironeşte visele 
pe o cruce. Dezamăgire amară, înfrângere, frustrare, boală, moarte: din 
acestea este alcătuită viaţa, între scurte momente de fericire. Viaţa este 
răstignită pe o cruce şi în final o piatră este rostogolită la uşa mormântului. 


În dimineaţa Paştelui, femeile mergeau să îndeplinească ultima lor faptă de 
iubire pentru lisus. Aşteptându-se să îl găsească mort, mergeau să îi ungă 
Trupul cu mir. Îngrijorându-se în legătură cu piatra uriaşă pe care erau sigure că 
o vor găsi la intrarea în mormânt, “ziceau între ele: Cine ne va prăvăli nouă 
piatra de la uşa mormântului?” 


Piatra cea mare 





Piatra uriaşă care sigila mormântul lui lisus ne impresionează. Pentru că şi noi 
întâlnim multe astfel de pietre înspăimântătoare în viaţă, pietre care ne 
blochează uşile noastre spre viitor, pietre ale păcatului, ale bolii, ale necazurilor, 
ale singurătăţii, şi în final ale morții. Ca şi Sf. Pavel strigăm: “Cine mă va 
izbăvi de trupul morţii acesteia?” 


+4 Ne gândim la pietrele imense care ne stau în drum: regretele pentru calea 
pe care am mers adesea în trecut; nesiguranţele care ne apasă în acest 
moment; temerile care se află în inimile noastre cu privire la lucrurile 
care vor veni. Şi strigăm: “Cine mă va izbăvi?” 

4 Ne gândim la insuficienţa noastră, la incapacitatea noastră de a ne ridica 
la înălțimea îndatoririlor vieţii, la slăbiciunea noastră în faţa ispitelor, şi 
ne rugăm: “Unde pot afla putere? Cine mă va izbăvi?” 

4 Ne gândim la păcatele noastre, la binele pe care nu l-am făcut, la 
persoanele pe care le-am exploatat şi rănit, şi, torturați de sentimente de 
vinovăţie, strigăm: “Cine mă va izbăvi?” 

4 Ne gândim la moarte, ultimul şi cel mai mare duşman al omenirii. 

4 Ne gândim la mormânt — la mormântul nostru — și la piatra care va fi 
aşezată într-o zi pe el şi strigăm: “Cine va prăvăli piatra? Cine mă va 
izbăvi de trupul morţii acesteia?” 


Pietrele care blochează drumul spre viaţă şi fericire sunt multe. 


Piatra păcatului 


Există piatra păcatului. În cartea “lisus: un dialog cu Mântuitorul”, 
scrie: “lisus pare adesea întemnițat în sufletul meu şi redus 
la neputinţă, aşa cum a fost în mormânt înainte de Inviere. Piatra grea a 
păcatului meu îl ţine în această stare. De câte ori nu am dorit să îl văd pe 
Iisus înviat în mine cu putere! De câte ori nu am încercat să rostogolesc 
piatra — dar în zadar! Greutatea păcatului, greutatea obişnuinţei lui a fost 
prea puternică. Imi spuneam aproape cu disperare: *Cine va prăvăli piatra?* 


(...) Însă femeile care merg la mormânt nu merg cu mâna goală. Ele aduc 
miresmele cumpărate pentru a unge trupul Mântuitorului. Dacă doresc ca 
piatra să fie îndepărtată din sufletul meu, trebuie — cel puţin ca un semn, ca o 
dovadă a bunăvoinţei mele — să aduc ceva cu mine. Poate să fie ceva foarte mic, 
dar trebuie să fie ceva care mă costă, ceva care este de natura unui sacrificiu. 
Acum femeile văd că piatra de la intrarea în mormânt a fost îndepărtată. Într- 
un mod la care ele nu s-au gândit. “Și iată s-a făcut cutremur mare, că îngerul 
Domnului, coborând din cer şi venind, a prăvălit piatra”. 





Pentru a îndepărta piatra, era necesar nimic mai puţin decât un cataclism. O 
împingere, o uşoară modificare nu ar fi fost de ajuns. În acelaşi fel, piatra care 
părea să îl ţină imobilizat şi paralizat pe lisus în sufletul meu poate fi 
îndepărtată doar printr-un cutremur, adică printr-o catastrofă (revoluţie) 
interioară violentă, printr-o schimbare completă şi radicală. De un şoc 
asemenea unui fulger este nevoie pentru a mă clinti. lisus învie din morţi în 
mine doar dacă cel care am fost eu încetează să mai existe, lăsând loc omului 
celui nou. O retuşare sau o reglare nu sunt de ajuns; este nevoie de o moarte 
şi o înviere. ” 


Piatra morţii 
Pe lângă piatra păcatului, există piatra morţii. Piatra finală. Piatra dispariției. Şi 
totuşi, exact această piatră a fost mutată de pe mormântul lui lisus. “Îngerul 
Domnului, coborând din cer şi venind, a prăvălit piatra şi şedea deasupra ei.” 


Aceasta a făcut pământul dintotdeauna — a aşezat speranţele omului într-un 
mormânt şi apoi a sigilat porţile ca să nu mai iasă. Însă pământul a condus prea 
mult timp. Pământul a spus destul şi a făcut destul. Acum este rândul lui 
Dumnezeu, şi Dumnezeu a preluat conducerea. Astfel “îngerul Domnului, 
coborând din cer şi venind, a prăvălit piatra”. Dacă omul nu a deschis 
mormântul, însuşi Dumnezeu a făcut-o. Mai mult, EI îl ţine deschis; căci 
după ce îngerul a prăvălit piatra, “şedea deasupra ei”. Nu a fost o înfrângere 
temporară a răului. Această “şedere” pe piatră a fost victoria, cucerirea 
finală. 


“Şi a prăvălit o piatră la uşa mormântului.” Acesta părea a fi sfârşitul. Moartea 
nu este niciodată sfârşitul poveştii. Nu este sfârşitul pentru pruncul care moare 
la o vârstă fragedă. Nu este sfârşitul pentru cel drag nouă a cărui viaţă este 
distrusă de cancer sau încheiată din cauza unei inimi slăbite. Nu este sfârşitul 
pentru acel tânăr soldat ucis pe câmpul de luptă în floarea vârstei. Nu este 
sfârşitul; pentru că piatra a fost dată la o parte. 


Un misionar creştin prins de comunişti, apropiindu-i-se moartea sigură, a 
scris acest poem într-o scrisoare adresată unui prieten: 

“Frică de moarte? Frică? De ce? 

Frică să văd faţa Mântuitorului — 

Să îl aud cum mă primeşte şi să văd 

Slava reflectată de răni de har? 

Frică? De ce?” 


Dând la o parte piatra din grădina lui Iosif, Dumnezeu a îndepărtat cea mai 
mare piatră din câte există. A câştigat victoria finală şi totală asupra 
păcatului şi a morţii. Toate pietrele care ne stau astăzi în drum nu sunt altceva 





decât ciobituri din vechea piatră. Însă vechea piatră — cea mai mare dintre toate 
— a fost dată la o parte. 


Margaret Slattery a scris în cinstea celor care au murit în al doilea război 
mondial: “Există morminte în nisipurile Africii unde a fost îngropat un frate 
care a murit cu curaj; un prieten drag; un băiat care a câştigat la tenis şi a 
traversat lacul în înot cu puţine luni în urmă. Au fost îngropaţi acolo unde au 
căzut. Deasupra la astfel de morminte există o voce care spune: “Nu este aici”. 
În Bataan-ul îndepărtat au îngropat o infirmieră care fusese bună şi veselă şi 
foarte îndrăzneață; un medic care cu ultima lui fărâmă de putere i-a slujit pe 
cei aflaţi în durere; şi un patriot filipinez, unul dintre cei mai remarcabili fii 
qi ţării sale. Deasupra mormintelor lor, în bătaia vântului, o voce clară 


TA 3%) 


spune: “Nu este aici — nu este aici — pentru că Eu trăiesc, şi ei trăiesc”. 
“Cine ne va prăvăli nouă piatra de la uşa mormântului?” 


“Dar, ridicându-şi ochii, au văzut că piatra fusese răsturnată; căci era foarte 
mare. Şi, intrând în mormânt, au văzut un tânăr şezând în partea dreaptă, 
îmbrăcat în veşmânt alb, şi S-au spăimântat. lar el le-a zis: Nu vă 
înspăimântați! Căutaţi pe lisus Nazarineanul, Cel răstignit? A înviat! Nu este 
aici. lată locul unde L-au pus.” 





IPS Andrei Rymarenko - Duminica a III-a după Paşti (A mironosiţelor) - 
Purtătoarele de mir 


“Si după ce a trecut ziua sâmbetei, Maria Magdalena, Maria, mama lui lacov, 
şi Salomeea au cumpărat miresme, ca să vină să-L ungă. Şi dis de dimineaţă, 
în prima zi a Săptămânii (Duminică), pe când răsărea soarele, au venit la 
mormânt. Şi ziceau între ele: Cine ne va prăvăli nouă piatra de la uşa 
mormântului?” (Marcu 16,1-3). 


Fraților şi surorilor! Vă puteţi imagina starea sufletească în care se aflau aceste 
femei purtătoare de mir? Pentru aceia care au trăit în Rusia în timpurile 
sovietice, de persecuție a Bisericii, este uşor de înţeles. În unele biserici, slujba 
Prohodului Domnului se făcea noaptea. Drumul oamenilor până la biserică 
trecea pe străzi întunecate. Orice se putea întâmpla, trebuia să fii atent la tot. 
Vecinii puteau auzi că mergi undeva noaptea; şi puteai fi oprit pe stradă. Şi 
chiar şi slujba din biserică şi procesiunea de înconjurare a bisericii puteau fi 
întrerupte de autorităţi. Nu ştiai dacă mâine, în Sâmbăta Mare, mai urma să fie 
celebrată slujba de Înviere, deoarece preotul putea fi arestat. 


Într-o astfel de stare sufletească erau femeile mironosiţe. Şi ele erau în pericolul 
de a fi arestate în orice moment. Chiar şi casele lor le închideau pe dinăuntru; se 
temeau de orice bătaie la uşă, de orice sunet cât de mic. Cu două zile în urmă, 
Petru negase că şi el era cu lisus, că şi el era unul dintre discipolii Lui. Şi 
înaintea cui? Înaintea unei slujitoare, doar pentru că ar fi putut să îl dea pe mâna 
soldaților. 


Aceasta era situaţia. Învățătorul lor fusese condamnat la cea mai cumplită 
moarte, şi fusese executat. Acum era rândul lor: ca discipoli ai Învăţătorului lor 
executat, se aflau în afara legii. Mai mult — poate că erau deja căutate. Cel mai 
înțelept lucru ar fi fost să fugă undeva, să se ascundă. În loc să facă aceasta însă, 





ele s-au hotărât să meargă pe când era încă noapte la mormântul care nu era 
departe de locul execuţiei. Ştiau bine că intrarea în mormânt era blocată de o 
piatră, care, după cum spune Evanghelia, era ““foarte mare” (Marcu 16,4), că 
piatra era sigilată, că soldaţii romani păzeau mormântul, şi că acei soldaţi erau 
înarmaţi şi deosebit de vigilenţi deoarece fuseseră avertizați că discipolii ar 
putea să fure trupul. 


De fapt, în termeni raţionali, ceea ce doreau să facă aceste femei era nu doar 
imposibil, ci chiar un risc nebun. Şi totuşi ele au mers. Cum? De ce? Ce forță 
puternică le atrăgea? Această forţă era Cuvântul lui Dumnezeu exprimat în 
Legea lui Moise. Şi împlinind ceea ce pentru ele era o lege sfântă, au cumpărat 
miresme şi mergeau să îl ungă. Şi această tărie a credinţei în Cuvântul lui 
Dumnezeu, această tărie a iubirii faţă de Învățătorul lor torturat, şi această 
tărie a speranţei că Dumnezeu le va ajuta — s-au dovedit a fi mai puternice 
decât teama, mai puternice decât raţiunea, mai puternice decât orice altceva. 


Și ce s-a întâmplat? Când au ajuns, gărzile fugiseră de frică. Şi când au intrat în 
mormânt, au văzut un tânăr şezând în partea dreaptă, îmbrăcat în veşmânt alb, şi 
s-au înspăimântat. Dar el a spus: “Nu vă înspăimântați! Căutaţi pe lisus 
Nazarineanul, Cel răstignit? A înviat! Nu este aici. lată locul unde L-au pus” 
(Marcu 16,6). 


Nu se întâmplă acelaşi lucru şi în viaţa noastră? Femeile mironosiţe, împlinind 
Legea Vechiului Testament, Legea lui Moise, au cumpărat miresme şi au mers 
să ungă trupul Său, trupul lui Hristos. Și noi, împlinind Lecea Noului 
Testament, Legea lui Hristos, trebuie să dobândim miresme spirituale — 
poruncile Sale: umilinţa, blândeţea, iubirea păcii — şi trebuie să ungem trupul 
Său cu ulei spiritual (adică cu iubire şi milostivire). Și Trupul Său este 
Biserica lui Hristos. Sunt toţi frații şi surorile noastre în Hristos; şi mai mult — 
sunt chiar şi duşmanii noştri. Cât de des, făcând aceasta, ne supunem la 
disconfort, pierderi, batjocorire, şi uneori chiar ne punem viaţa în pericol. Şi ce 
obstacole insurmontabile sunt ridicate de rațiunea noastră rece, de egoismul 
nostru! Nu rareori renunțăm, ne retragem, ne e teamă să declarăm tare şi deschis 
că suntem discipoli ai Săi. 


Dar dacă renunțăm la această frică ruşinoasă şi doar începem să împlinim 
învăţătura Lui, doar începem să mergem pe urmele paşilor Lui, ni se va 
întâmpla ceea ce li s-a întâmplat purtătoarelor de mir: obstacolele se vor risipi 
de la sine, se vor răsturna, la fel ca şi piatra de la uşa mormântului. Toţi aceia 
care ne tulbură vor fugi; nici nu îi vom găsi. Înaintea noastră va sta un singur 
lucru — mormântul luminos al lui Hristos. Și toate îndoielile noastre vor 
dispărea. Vom şti ce să facem, cum să acţionăm; şi ceea ce părea imposibil va 
deveni posibil. 





Să le imităm începând din această zi pe femeile purtătoare de mir şi să nu ne 
temem să împlinim voinţa lui Hristos, să nu ne temem să fim discipolii Săi. 


(Traducere: Oana Capan) 





Pr. Tertulian Langa - Duminica a III-a după Paşti (A mironosiţelor) - 
Sfintele femei mironosiţe 


Deşi cuvântul “mironosiţe” este folosit de unii în sens ironic sau peiorativ, noi 
trebuie să ştim că el provine din sintagma “Femeile purtătoare de mir”, şi se 
referă la acele devotate sfinte care s-au îngrijit, cu dragoste şi dăruire, ca 
Domnul şi Învățătorul lor, Cel pironit pe cruce cu tâlharii, să aibă o 
înmormântare făcută-n pietate şi respect, cu miruri şi miresme. 


Ne este greu să nu ne amintim acum câţi dintre cei răpuşi de comunism în 
închisori nu au avut o-nmormântare demnă, ci fără de cruce, au fost azvârliţi în 
gropi şi în uitare, ca să îi râme porcii sau să hrănească viermii. Câte soţii şi 
mame, cu ochii storşi de aşteptare, cu lacrimi sfinte de iubire-n suflet, în doruri, 
au spălat trupul zvârlit printre gunoaie al celui care le-a fost sprijin şi purtător de 
vise? Sau: câţi dintre noi ne ducem să venerăm mormintele Martirilor Bisericii 
Unite? Câţi ştim că-n luna mai au fost chemaţi, din moarte, de Domnul trei 
dintre Ierarhii noştri: Vasile Aftenie — înmormântat le Belu -, Mitropolitul Rusu 
— înmormântat la Gherla — şi Episcopul loan Suciu, pe undeva prin margine de 
Sighet. Cât de frumos şi regenerator ar fi ca-n pietatea noastră să-şi afle locul şi 
dragostea pentru mormintele de sfinţi! 


Iudeii şi lui lisus îi rezervaseră un loc statornic în frică şi uitare, însă iubirea a 
trei femei, mai îndrăzneţe decât ura şi mai viteze decât bărbăția, mai râvnice 
decât să stea pitite-n laşitate, au cutezat ca, noaptea, să se strecoare printre 
gropniţi, în căutarea Celui slujit cu dăruire anonimă pe când era pe lume, apoi, 
iubit şi în osândă. Aceste trei femei — Maria din Magdala, Maria mama lui 
Iacob şi Iosif, luând-o şi pe Salomeea — ajunseră la mormântul cunoscut; în 
râvnă scormoneau cu ochii semiobscuritatea criptei în care ar fi trebuit să se 
odihnească de chinuri Trupul Sfânt. Dar trup nu mai era. Nu se gândeau că 
tocmai golul din mormânt va fi temeiul apariţiilor viitoare în care-L vor vedea 





pe Cel de neuitat şi căutat de ele şi de învăţăceii toţi. Nu se gândeau, 
sărmanele, că tocmai golul din mormânt vorbea despre minunea învierii. 


Mereu, în Evanghelii, ne-ntâmpină sublimul, adică depăşirea a tot ce e firesc, a 
tot ceea ce ne-am aştepta. Altfel nici nu ar fi divine. Bergson numeşte aceasta 
“smerenia divină”, pe care Pascal o vede în faptul că Dumnezeu adeseori Se 
manifestă sub hainele naturii: în primul rând, Sub formă omenească, apoi, 
sub forma Jertfei de pe Crucea hulită de iudei, iar astăzi sub forma 
Euharistiei, ca şi cum I-ar face bucurie să nu ni Se arate-n slavă, ci să îi 
recunoaştem prezenţa chiar şi într-o absenţă atât de tainică şi tandră. 


Nu e sublimă această smerenie divină? Sublima glorie a Învierii se face 
cunoscută lumii nu printr-o mărturie de autoritate, cum ar fi lui Petru, ci printr-o 
păcătoasă, “Apostola Apostolilor”, cum o numesc dominicanii pe Maria din 
Magdala, întâia descoperitoare a Absenţei grăitoare şi prima care a dus măriților 
Apostoli vestea că a-nviat Hristos. Ea e veriga primă din lanţul mărturiilor 
referitoare la învierea lui Hristos. Fără veriga primă, niciuna dintre mărturii n-ar 
fi legată de mormânt. 


În ea se află începutul vestirii apostolice “Hristos a înviat!”, în ea care, 
odinioară, trăise în păcat — de altfel ca şi noi; dar noi, nu ca şi ea, n-avem acea 
iubire pură care să devasteze-n noi păcatul şi nici căinţa sfântă a tâlharului 
capabilă să nimicească orice baraj care ar sta în calea comuniunii cu Hristos, 
orice ascunsă legătură cu păcatul. 


Smerit este lisus şi-atunci când Se arată celei ce “mult a păcătuit” şi căreia 
“mult i S-a iertat”, care, păcătuind peste măsură, a şi iubit peste măsură — 
Maria din Magdala. Ce delicat îndemn la pocăință, spovadă şi apostolat ne dă 
Mântuitorul prin Sfânta Maria din Magdala, cea ridicată din imoralitate la 
sfințenie, nouă celor atât de laşi în a ne smulge din păcat! O, cum ni S-ar arăta 
şi nouă, celor ce mult am mai păcătuit, dac-ar găsi şi-n noi aceeaşi iubire 
purificatoare şi cristificatoare iubire ca a ei! Femeile mironosițe L-au văzut pe 
Domnul mort pe cruce şi L-au văzut pus în mormânt, dar totuşi au venit la El. 


Și noi ÎI ştim prezent în Euharistie, dar noi venim la EI? lisus era în ele mai 
mult decât speranţa: era iubirea lor, cum a rămas şi după ce a răposat pe 
Cruce. Ce este pentru noi Lisus?... 


Mironosiţele se întrebau: Cine ne va prăvăli piatra de la uşa mormântului? 
Dar, când şi-au ridicat ochii, au văzut că piatra, care era foarte mare, fusese 
deja prăvălită (Mc 16,3-4). N-au înţeles că însăşi puterea Iubirii răstignite 
înlăturase piatra. 





Noi, după două mii de ani de la minunea Învierii, din care s-a născut credinţa 
şi mântuirea noastră, vom reuşi să înţelegem ce tandră e iubirea lui lisus 
pentru aceia care se întorc la El? Vom înţelege că, prin căinţă, ajungem 
preferaţii lui lisus, cum prin căinţă şi Maria a fost cea preferată să-L vadă 
prima pe Domnul înviat? Chiar marii teologi şi marii predicatori este posibil să 
ajungă la Dumnezeu în urma unor anonimi căiți, căci unii dintre cei din urmă 
vor fi cei dintâi (Lc 13,30). 


Maria din Magdala, prin viaţa în păcat, a fost întâia care a prezis crucificarea 
lui lisus. Prin mirul pocăinţei turnat pe Sfintele picioare, Maria fost prima 
care I-a prevestit înmormântarea. Tot ea a fost prima i-a căutat mormântul şi 
totodată prima care a întrezărit misterul Învierii: a lui lisus şi a sufletului ei. 
În care din aceste momente magdaleniene ne vom găsi vreodată? În toate, de 
vom iubi şi crede. ... Căci: Îndrăzniţi, fiindcă Eu am biruit lumea! (loan 
16,33). 





Pr. Mihai Tegzeş - Duminica a III-a după Paşti (A mironosiţelor) - 
Mironosiţele: apostolii Invierii 


Pentru că suferinţele Răstignitului sunt asemănătoare cu ale noastre, ne este mai 
uşor să înţelegem patima şi moartea lui isus, decât Învierea... Iată motivul 
pentru care, textul Evangheliei de astăzi, prin vestea că Iisus a înviat — este viu 
şi continuă să mijlocească pentru noi — ne ia prin surprindere, ne înspăimântă. 


În acest sens, unul dintre Sfinţii Părinţi subliniază: “Nu este important Să 


lată de ce sf. Pavel, la o distanţă de câţiva zeci de ani de la Înviere, îi scrie 
aceste cuvinte ucenicului Timotei: “Adu-ţi aminte că lisus Hristos, din neamul 
lui David, a înviat din morţi” (QTm 2, 8). Sf. Pavel foloseşte acest ton tocmai 
pentru faptul că anunţul învierii, fiind cunoscut de mai multă vreme, risca să 
devină o veste “obişnuită” din trecut şi prin urmare, depăşită. Dat fiind faptul că 


Invierea este adevărată, creştinul nu trebuie s-o uite, ci să o vestească şi altora. 


Chiar dacă, Papa loan Paul al II-lea a observat că în Europa multă lume trăieşte 
ca şi cum lisus nu ar fi pătimit, murit şi înviat pentru noi, subliniem că Sf. Pavel 
ne invită să ţinem seama de “evenimentul Învierii” în fiecare zi din viaţa 
noastră. Apostolul neamurilor doreşte să ne spună că Învierea lui lisus este 
nucleul existenţei, al vieţii noastre: “Sigur este acest cuvânt, dacă vom muri 
cu EL, cu El vom şi învia; dacă cu El vom persevera, cu El vom şi împărăţi” 


(2 2, is): 
Iubiţi credincioşi! Şi noi suntem “martorii Invierii”, chemaţi să vestim despre un 
eveniment care a avut loc cu peste două milenii în urmă. Condiţiile pentru a 


mărturisi despre Invierea lui lisus sunt două: 


Y prima, misterul ei să nu fie arhivat în analele unei istorii irepetabile şi 





Y a doua, ca noi să fim implicaţi în chip personal, astfel încât să putem 
spune: “Este adevărat că a Inviat pentru că trăieşte în noi şi voi puteți 
să-L vedeți “. 


De fapt, Învierea nu poate fi îngropată în trecut. A spune că lisus a înviat, 


Și acest lucru este întărit de ultimele 
două versete ale Evangheliei după Marcu: “Domnul lisus... a fost ridicat în 
ceruri şi şade la dreapta lui Dumnezeu” (Mc 16, 19). Cu aceste cuvinte ne-am 
aştepta să se termine totul, iar noi ar trebui să concluzionăm că Domnul a făcut 
tot ceea ce depindea de Dânsul şi nu mai are absolut nimic de făcut pentru noi. 
Dar paradoxal, evanghelistul adaugă: “Atunci ei au mers ca să vestească 
(Evanghelia) peste tot, iar Domnul era cu ei şi întărea cuvântul cu minunile 
care îi însoțeau” (Mc 16, 20). 


Dacă noi îi permitem 
lui Hristos să împlinească binele prin mijlocirea noastră, continuând să luptăm 
cu cel rău şi cu egoismul din noi, mărturisim Invierea Sa, care pentru noi 

= ce 


înseamnă trecerea de la moarte la viaţă “pentru că îi iubim pe fraţi” (|Gv 3, 
14). 


Putem deci să ne însuşim chemarea Sf. Pavel: “Dăruiţi-vă pe voi înşivă lui 
Dumnezeu, ca pe nişte vii întorşi din moarte” (Rm 6, 13), căci dacă am înviat 
cu Hristos înseamnă că ne dăruim, ne oferim asemenea Lui Tatălui, pentru a- 
i ajuta pe fraţii noştri (Şi pe noi) să învie la o viaţă nouă, frumoasă, luminată 
şi condusă de iubire, pace şi har. 


Maria Magdalena, Maria mama lui lacob, împreună cu Salomea, sâmbătă dis de 
dimineaţă, îl coboară pe lisus de pe cruce, cu ajutorul lui losif din Arimateia şi îl 
pun într-un mormânt nou, sculptat în piatră, poate cu convingerea că s-a 
terminat totul şi nu se aşteptau la altceva. 


Cele trei femei, în ziua următoare, devreme, s-au întors să ungă trupul 
Mântuitorului. Ducându-se la mormânt pentru a onora trupul “mort” al 
Domnului, prin ungerea cu miresme parfumate, care întârziau intrarea corpului 
în putrefacție, femeile se arată nepăsătoare faţă de pericolele care le amenințau, 
de înfruntarea santinelelor puse să păzească mormântul, pentru ca ucenicii să 
nu-l poată fura trupul. Pe cale, se gândesc numai la cum să mute piatra de pe 
mormânt. 


Mironosiţele, care, la răsăritul soarelui, merg la mormânt, pentru a împlini 
un gest de milă, sunt simbolul fiecărui om, în toată limita şi fragilitatea sa, în 
toată nevoia sa de certitudini care, nu pot să vină din stări de moarte, ci de la 
Dumnezeul vieţii, cum ne învaţă apostolul Pavel: “Dar dacă am murit cu 





Hristos, credem că vom şi trăi cu El, deoarece ştim că, odată înviat din morți, 
Hristos nu mai moare, moartea nu mai este stăpână peste EI” (Rm 6, 8-10). 


Ajunse la mormânt, îl află descoperit şi în locul trupului neînsufleţit, femeile 
întâlnesc Ingerul care le vesteşte: “Voi II căutaţi pe lisus Nazarineanul, cel 
răstignit. A înviat, nu este aici.” 


Tot aşa cum la Întrupare un înger i-a vestit Mariei că va da viaţă Fiului lui 
Dumnezeu, la fel şi acum, un înger vesteşte femeilor, viaţa: “Îl căutaţi pe Iisus 
Nazarineanul, cel răstignit. A înviat, nu este aici.” Îngerul nu dă nici o 
explicaţie, doar anunţă cele întâmplate. Astfel Învierea, un fapt dumnezeiesc, 
intră cu putere în dimensiunea, în existența umană. Cu alte cuvinte, învierea 
devine accesibilă pentru om. Limita impusă de moarte a fost învinsă în chip 
definitiv de lisus Hristos. De două mii de ani, acest anunţ traversează istoria şi o 
umple de speranţă. 


Numai harul divin le-a ajutat pe femei să înţeleagă ceea ce nici măcar nu-şi 
imaginau: viaţa continuă după moarte şi existenţa Impărăţiei Raiului. 


Femeile — considerate cele din urmă în cultura orientală — nu aveau nici un 
drept, dar s-au dovedit mai atente şi mai harnice, mai devotate decât apostolii. 
Iubirea lor faţă de Învățător a biruit frica morţii. Ele nu au fugit! Poate din 
această cauză, acestea au privilegiul să afle cele dintâi că lisus a înviat şi Să 


fie şi cele dintâi ambasadoare ale Inviatului, primele vestitoare a ceea ce 
urma Să devină 


Ce frumos ar fi dacă această bucurie ar inunda rugăciunile noastre, viața noastră 
zilnică, relaţiile dintre noi. Uneori numai dacă autobuzul întârzie câteva minute 
sau dacă cei din jur nu se comportă după cum vrem noi, imediat inima noastră 
se umple de mânie şi nelinişte. 


Îngerul vesteşte: Nazarineanul răstignit a înviat, sintetizând adevărul cu privire 
la Iisus. Îngerul foloseşte acest “titlu” în ceea ce Îl priveşte pe Iisus şi nu altele, 
deoarece doreşte să ne amintească strânsa legătură între întrupare, cruce şi 
înviere. Noi nu trebuie să lăsăm de-o parte Întruparea şi Crucea, deoarece 
aceste semne ne vestesc particularitatea Paştilor: “vestea ce bună” nu constă 


în ştirea că un mort s-a reîntors la viaţă, ci că 





Invierea vesteşte că numai viaţa dăruită, trăită în Slujba iubirii, este mai tare 
decât moartea, că numai viaţa care se abandonează în mâinile lui Dumnezeu 
este scăpată de la moarte. 


Îngerul le cere celor trei să nu le fie frică şi le dă vestea învierii Domnului. Şi 
Fecioarei Maria i-a spus îngerul: “Nu te teme!” Prin urmare, chiar dacă modul 
lui Dumnezeu de a lucra ne poate surprinde, mira, nu trebuie să ne fie frică 
de Dumnezeu, deoarece întotdeauna EI intervine în favoarea noastră, pentru 
a ne ajuta şi a ne scăpa de cel rău. Mai mult, Domnul ne cheamă să colaborăm 
cu EI, la mântuirea noastră, aşa cum îngerul le-a cerut femeilor. 


Curaj! Domnul a înviat! A înviat pentru tine, care te simţi abandonat de către 
toţi, pentru tine care ai reuşit să-ţi revii la viaţă, pentru tine care, de mulţi ani, îţi 
îngrijeşti soţul bolnav şi imobilizat la pat, pentru tine care, după luni de 
supărare, faci familiei tale cadou: zâmbetul şi fericirea ta, pentru tine, care a 
trebuit să trăieşti sărbătorile departe de familia ta... şi pentru tine... care nu mai 
al o familie. 


Pentru noi ar fi îndeajuns faptul că avem un Dumnezeu care a suferit şi şi-a dat 
viaţa, a murit pentru noi, însă Domnul doreşte să ne dea mai mult. Învierea nu 
are ca scop doar manifestarea victoriei şi atotputerniciei Sale sau convingerea 
necredincioşilor. De fapt, Învierea, este şi triumful trupului rănit şi suferind: 
dacă Învierea lui lisus nu ar fi existat, Dumnezeu ar fi numai Dumnezeul 
dinainte, Cel perfect, acolo sus, în cer. 


În urma Învierii lucrurile s-au schimbat complet, deoarece în Dumnezeu sunt 
prezente rănile, durerile, suferinţele, dubiile lui lisus! Odată cu Învierea, 
privim la un Dumnezeu care a îngenunchiat pentru a spăla picioarele 
apostolilor Săi, la mâinile lui “pictate” cu noroiul pe care l-a pus pe ochii 
orbului din naştere înspre vindecare... lată frumuseţea şi misterul credinţei 
noastre în Dumnezeu! 





Evanghelia după Marcu se încheie observând că după vestea pe care Ingerul a 
dat-o femeilor, acestea au fugit din cauza fricii şi nu au spus nimănui nimic. 
Femeile tac, speriate. Insă Ingerul le-a spus: “Nu vă fie teamă!” 


Să ne amintim că era lisus cel care le poruncea mereu ucenicilor să tacă, pentru 
că se temea să nu deformeze adevăratul Său mesaj mesianic, însă acum, când cu 
toţii pot vorbi, le este frică şi tac. Această tăcere ne interoghează, ne priveşte, 
deoarece acum noi suntem cei chemaţi să răspundem. 


lisus s-a arătat şi ne întreabă: “Cine sunt Eu pentru tine?”"Mulţi cred în lisus 
dar nu cred în Înviere, în timp ce alţii cred orbeşte, fără să aibă nevoie de prea 
multe explicaţii. Unii susţin că Învierea demonstrează dumnezeirea lui Iisus, dar 
pentru cei care nu cred, aceasta nu dovedeşte nimic; mai mult ei cer ca Învierea 
să fie demonstrată. În ce fel? Nu se poate, deoarece aparţine domeniului iubirii, 
al credinţei iar iubirea şi credința nu se demonstrează, ci se trăiesc. 


Gândindu-ne la faptul că Dumnezeu este iubire, credem că nu poate să uite sau 
să-i abandoneze în neființă pe cei pe care îi iubeşte. Prin urmare, Învierea este 
concluzia logică a unei credinţe bazate pe iubire, pentru că Dumnezeu nu poate 
să-l iubească pe om doar pentru o anume perioadă şi apoi să-l uite. Acest fel de 
a judeca, fondat pe speranţă, este caracteristic tuturor celor care iubesc. Învierea 
nu este doar credinţa în nemurire: este credinţa în iubire, este pariul celor care 
cred în iubire şi pentru faptul că o viaţă veşnică fără iubire, ar fi o moarte 
veşnică, o plictiseală. Prin urmare, Dumnezeu ne cheamă să construim o lume în 
care, iubirea şi solidaritatea să fie mai tari decât ura şi moartea! 


Dorim să ne oprim şi asupra îndemnului pe care îngerul l-a adresat femeilor: 
“Nu vă temeţi!” Frica, teama este cuvântul care caracterizează starea de spirit a 
femeilor în dimineaţa în care s-au prezentat la mormânt. Le este frică de tânărul 
îmbrăcat în haină albă, nu ascultă îndemnul său: “Nu vă fie teamă.”, fug de la 
mormânt . “Ele ieşiră şi fugiră de la mormânt”, nu spun nimănui nimic pentru că 
“le apucase tremurul şi spaima.” 


Cum poate exista atâta incertitudine înaintea unui mare mister? Elementele sunt 
neclare: tânărul “îmbrăcat într-o haină albă” este semnul unei prezenţe la care 
nu se aşteptau. Vestea sa este că Înviatul nu mai este cum l-au cunoscut înainte. 
Femeile trebuie să meargă în Galilea, pentru a-L întâlni. 


Frica se naşte înaintea necunoscutului, atunci când trebuie să străbatem o cale 
nouă, unde nu ni se garantează nici o certitudine. Femeile deja erau hotărâte să- 
L “îmbălsămeze pe lisus”, deoarece aveau convingerea că El putea să mai fie 
prezent, viu doar în memoria şi în amintirile lor. Înviatul le pune în mişcare, 
poruncindu-le să meargă, să-i găsească pe ucenici, să le vestească cele 





întâmplate şi poate chiar să meargă şi ele în Galilea. Nu putem crede că toate 
aceste lucruri au fost uşoare. 


Nu este uşor să reîncepi o activitate, atunci când te-ai resemnat cu o situaţie, 
când te-ai predat înaintea problemelor. Nu-i uşor să revezi persoane care între 
timp au devenit distante. Iisus era inelul de legătură între acele femei, Petru şi 
ceilalți ucenici. El a murit, iar ei se întorc la starea lor de dinainte de a-L întâlni 
pe Domnul, străini unii faţă de alți. 


Dacă Petru, căpetenia apostolilor, n-a fost în stare să-L urmeze pe Domnul până 
la capăt, femeile însă, au stat cu Domnul până la sfârşit. 


Invierea risipeşte şi certitudinile noastre: pornim de la ceea ce vedem, atingem, 
calculăm, punând în discuţie afecțiunea noastră faţă de familie sau faţă de locul 
de muncă (carieră) ca unic scop al vieţii noastre. 


În societatea noastră, oamenii se ataşează tot mai mult de munca lor, de cariera 
lor: unii vor “part-time”, alţii urmăresc un câştig mai mare, alţii nu reuşesc să-şi 
găsească un loc de muncă... dar Cel Înviat ne ajută să intuim un orizont diferit, 
dincolo de locul de muncă, care dă plinătate vieţii, care împlineşte, realizează 
viaţa. Cel înviat ne conduce deasupra discuţiilor legate de bunurile vizibile 
(casă, investiţii, economii, infrastructură...), dar şi dincolo de bunurile 
imateriale, proclamarea abstractă a drepturilor omului, a valorilor... Dorinţa 
Înviatului este de a ne comunica, a ne dărui o viaţă nouă, în care El să fie 
punctul de referinţă, dincolo de orice instituţie sau condiţie socială. 


Să nu uităm că victoria Domnului asupra morţii este garanţie şi promisiune că 
toate “victimele” morţii o vor birui. Pentru prima dată în istorie un om a ieşit 
din mormânt pentru a nu se mai întoarce vreodată acolo. Deci moartea a fost 
învinsă odată pentru totdeauna, căci: “Hristos înviat din morţi, nu mai moare” 
(Rm 6, 9) şi cei care Îi aparţin vor împărtăşi aceiaşi soartă. 


Invierea ne spune că lisus este în mijlocul nostru şi noi putem să-L întâlnim 
asemenea primilor creştini şi în acelaşi timp ne vesteşte că este evenimentul 
care a schimbat radical destinul oamenilor. 


După dimineaţa învierii nu mai trebuie să stăruim în gânduri de moarte, nici să 
ne lăsăm paralizaţi de durere sau de teamă. În lisus înviat, fiecare om este 
invitat să privească mai departe, să-L caute şi să-L mărturisească, pe cel Veşnic 
viu, cum îndeamnă îngerul prin cuvintele: “Mergeţi şi spuneţi ucenicilor Săi şi 
lui Petru că se duce în Galilea înaintea voastră. Acolo Îl veţi vedea, precum v- 
a spus“. 





Taina învierii, mister al luminii şi al vieţii, este un mister al contemplării prin 
credinţă, care acţionează prin mijlocirea predicării, a mărturisirii, pe care fiecare 
om este chemat să-l împlinească pe baza botezului care l-a unit cu Hristos, 
adevărata Lumină a lumii şi a istoriei. Amin. 





Pr. Gheorghe Neamţiu - Duminica a III-a după Paşti (A mironosiţelor) - 
Femeia în lumea creştinismului 








“Şi, foarte de dimineaţă, în ziua cea dintâi a săptămânii, au venit la mormânt, 
după ce a răsărit soarele. ” (Marcu XVI,2) 


Nu numai din acest verset al Sfintei Evanghelii după Marcu, ci şi din relatările 
celorlalţi evanghelişti reiese că femeile purtătoare de mir au pornit, când era 
încă întuneric, la mormânt, ca să ungă cu miresme trupul Domnului, sosind 
acolo după răsăritul soarelui. Astfel, Sfântul Matei spune că ele au plecat 
“sâmbătă noaptea târziu când se lumina de ziua cea dintâi a săptămânii” 
(XXIII, 1); Sfântul Luca zice: “Jar în ziua cea dintâi a săptămânii, foarte de 
dimineaţă, au venit la mormânt” (XXIV, 1); iar Sfântul loan: “Iar în ziua cea 
dintâi a săptămânii, Maria Magdalena, a venit la mormânt, încă fiind 
întuneric” (XX). 


Acest gest de iubire curată, devotament şi curaj, care le-a făcut pe purtătoarele 
de mir să alerge cu noaptea în cap la mormânt, este nu numai o expresie a 
gingăşiei cu care ele îl iubeau pe Iisus şi a credinţei lor nezdruncinate în EI, ci 
este totodată şi o dovadă a iubirii şi a atenţiei de care ele s-au bucurat din partea 
Învăţătorului cât fusese în viaţă. Purtarea Lui faţă de ele le făcea să simtă că 
acest Mare Profet le preţuia mai mult decât le putea preţui orice muritor până la 
EI şi că, prin EI, ele primiseră o demnitate nouă. 


lată de ce folosesc acest prilej al duminicii dedicată mironosiţelor spre a 
considera: 


1) Ce era femeia înainte de Hristos. 
2) Ce a devenit femeia datorită lui Hristos. 
3) Ce ar deveni femeia fără Hristos. 


1. Este un fapt cunoscut că în antichitate starea femeii era degradantă. Astfel, în 
lumea greacă, de exemplu, cea mai mare parte a populaţiei se compunea din 





sclavi; şi cum majoritatea copleşitoare a acestora nu aveau dreptul să se 
căsătorească, reiese că cele mai multe tinere nu se puteau mărita şi, ca urmare, 
erau expuse celui mai josnic desfrâu. Chiar dacă unora li se îngăduia să încheie 
căsătorie, stăpânul lor oricând le-o putea desface. 


În pătura liberă, a celor bogaţi, soarta femeii nu era mult mai bună. Fetele nu se 
puteau împărtăşi de cultura intelectuală. Dansul şi cântecul erau singurele lor 
îndeletniciri, iar soţul le era impus de către tată. 


După căsătorie, femeia era pusă, sub supravegherea unui paznic, într-un 
apartament separat de al soţului (gineceu), fiindu-i interzis a-l părăsi. Soţul, în 
schimb, putea, oricând s-o repudieze. Soţia nu avea dreptul să facă comerţ, nici 
să facă testament. Devenită văduvă, fiul cel mai mare devenea tutorele ei. 


Dar, oare în mijlocul fulor era ea mai fericită? Nicidecum. Tatăl avea dreptul să 
decidă asupra noului născut dacă îl acceptă sau urmează să fie expus şi lăsat să 
moară de foame. lar dacă unul din copii, băiat ori fată, se năştea infirm, era 
suprimat, fără multă chibzuială, ca un pui de pisică. Pe scurt femeia, în lumea 
greacă veche, nu se bucura nici de onoare, nici de drepturi, nici de iubire, nici de 
hbertate. 


2. Dar în această noapte sumbră, lumina stelei de la Răsărit, care a adus bucurie 
în toată lumea a schimbat şi soarta nefericită a femeii. 


Prin răscumpărarea adusă de Hristos, femeia nu mai este sclava bărbatului, 
ci egală cu el în drepturi şi demnitate. Aceasta era o adevărată revoluţie, dacă 
ne gândim că, la evrei, unui învăţător de lege nu îi era permis să stea de vorbă 
cu o femeie, fie chiar propria lui soră. Or, iată-L pe Mântuitorul abrogând 
această prescripţie umilitoare. De aceea apostolii se miră când, întorcându-se 
din oraş, îl găsesc pe lisus, la fântâna lui Iacob, stând de vorbă cu femeia 
samarineancă. “Și ucenicii se mirară că sta de vorbă cu o femeie”, remarcă 
Sfântul Ioan în Evanghelia sa (c. IV). Era primul pas spre respectul femeii şi 
spre eliberarea ei. 


În minunatele sale pilde, lisus aminteşte mereu de truda şi multele suferinţe ale 
femeii. Şi dacă marele filosof antic Socrate, când vorbea de filosofie în 
societate, izgonea femeile din casă, ca nu cumva acestea să tulbure 
înţelepciunea bărbaţilor, considerată ca un apanaj al lor, apoi /Iristos, Lumina 
lumii, înţelepciunea însăşi, salută prezenţa femeilor şi mamelor printre 
ascultătorii Săi, lăsând să se înţeleagă că şi ele au drept egal la iubirea şi 
jertfa Sa mântuitoare. El le eliberează şi le face vrednice de aceeaşi cinstire ca 
şi bărbatul. Din sclave face surori; din servitoare — soţii; din desfrânate 
notorii — învăţăcele fidele care Îl urmează pe Mântuitorul pretutindeni. 





Este cu neputinţă să exprimăm duioşia, bunătatea şi mila cu care şi-a plecat 
Iisus inima Sa iubitoare asupra suferințelor femeii. 


Y Mişcat de lacrimile văduvei din Nain, îi învie pe unicul fiu; 

Y. iar sub fulgerele încrucişate ale privirilor fariseilor, primeşte cu milă pe 
Maria Magdalena cea păcătoasă şi o sloboade iertată: “Lertate îţi sunt 
păcatele ” (Luca VII,48). 

Y Când fariseii aduc în faţa lui lisus o femeie prinsă în adulter, cu intenția 
de a obţine de la lisus o condamnare, lisus demască făţărnicia acestora 
şi o achită pe păcătoasă, vorbindu-i cu blândeţe şi bunătate. 

Y EI laudă mărinimia văduvei sărace care îşi aruncă ultimii bănuţi în 
vistieria bisericii; 

Y o vindecă pe fiica femeii din Canaan, 

Y pe femeia gârbovă şi 

Y. învie pe fiica lui Iair, mai marele sinagogii din Capernaum. 


De aceea, încă de la prima întâlnire cu Mântuitorul, femeile, găsind în EI 
izvorul nesecat al iubirii şi înţelegerii pentru toate mizeriile umane, S-au 
apropiat şi ataşat de EI cu toată evlavia şi încrederea, Slujindu-L cu credinţă 
şi cu o totală dăruire până la moarte, dovedindu-se mai curajoase decât mulţi 
apostoli. 


Când, acoperit de vânătăi şi sânge, Mântuitorul urca Golgotha, în acele clipe 
când EI avea mai multă nevoie de mângâiere din partea prietenilor, numai 
femeile L-au urmat de-aproape, plângând şi pătimind împreună cu El. În 
ceasul Jertfei supreme de pe Cruce tot femeile sunt cele care, alături de Maica 
Sa preasfântă şi de Evanghelistul loan, au rămas până târziu la picioarele lui 
Iisus; iar în clipele marii bucurii din dimineaţa Învierii, tot ele au fost cele 
dintâi venite la mormântul Domnului şi cele dintâi care au purtat mesajul 
Invierii. 


lisus le iubeşte pentru devotamentul lor, pentru menirea lor de soţii şi mame, 
continuatoare a lucrării creatoare a lui Dumnezeu în lume; le iubeşte pentru 
virtuțile lor alese, le compătimeşte şi le ridică prin pocăință la o nouă viaţă. Mai 
mult, prin Fecioara Mamă femeia este înălțată la demnitatea de a fi imaginea vie 
a Mariei pe pământ, soție castă şi fidelă, mamă devotată şi iubitoare, după 
modelul Mamei divine. Şi, inspirați tot de acest model, sfinţi; Perru şi Pavel în 
scrisorile lor le îndeamnă pe femei să fie bune, modeste, blânde, curate, 
credincioase în îndeplinirea îndatoririlor faţă de familie şi Biserică, 
împodobindu-se cu virtuţi, nu cu aur şi argint. lar Biserica, continuatoarea 
învăţăturii apostolice, a avut de-a lungul veacurilor bucuria de a vedea crescând 
în sânul ei de mamă, femei care au întruchipat în viaţa lor idealul de sfinţenie 
după chipul Fecioarei Mame, fie consacrându-se — prin feciorie — maternității 





spirituale, îngrijind pe bolnavi şi orfani şi educând tinerele vlăstare în şcoli, fie 
consacrându-se vieţii de familie şi creşterii propriilor vlăstare în spiritul 
Evangheliei, dând astfel societăţii oameni de ştiinţă şi caractere de o înaltă 
ținută morală, unii dintre ei ridicându-se, prin desăvârşire, până la cinstea 
altarelor. 


Nu există stare socială în care femeia să nu fi avut un rol hotărâtor în redresarea 
morală a societăţii, ba uneori chiar şi în mersul Bisericii (cum a fost călugărița 
dominicană Ecaterina de Siena, acea sfântă analfabetă care, luminată de Sfântul 
Spirit, a determinat pe papa Grigore al XI-lea să se întoarcă din Avignon la 
Roma, punând astfel capăt acelei dureroase “robii babilonice a papilor” 1309- 
1377, robie datorată lui Filip cel Frumos, regele Franţei). 


3. Dar dacă aceasta este demnitatea conferită femeii de Hristos, ce ar deveni ea 
fără religia întemeiată de El? Ce ar deveni o vedem din nefericire în multe părți 
ale globului. Într-o lume în care ochii omului sunt îndreptaţi exclusiv spre 
viţelul de aur, spre lux şi spre tot ce satisface amorul propriu, femeia a devenit şi 
ea sclava acestora, dezertând de la menirea ei de mamă şi soție fidelă, în 
disprețul valorilor moralei, chiar şi ale celei fireşti. Preocuparea obsesivă de o 
modă ce sfidează până şi cea mai elementară pudoare, fardul provocator , 
vestimentația ca şi întreaga-i comportare, dovedesc că în ea nu a mai rămas 
nimic din podoaba virtuţilor femeii răscumpărate de Hristos, a femeii din 
Evanghelie. Ea nu mai dă seama nimănui de ceea ce face; pleacă de acasă şi se 
reîntoarce când vrea, bea, fumează, se căsătoreşte şi divorţează când vrea, căci 
pentru ea fidelitatea conjugală şi maternitatea sunt concepţii demodate, perimate 
şi ridicole. Astfel, ea a devenit o jucărie în voia patimilor dezlănţuite, iar roadele 
acestei conduite nu întârzie să se arate, atât în familie cât şi în societate: familii 
destrămate, copii fără educaţie rămaşi pe străzi, viitoare epave sociale, elemente 
lipsite de orice răspundere faţă de societate. 


Și astfel, în loc să fie fermentul de regenerare a societăţii, femeia a devenit un 
ferment de descompunere a ei. 


Ne mângâiem însă că mai avem încă şi chipul femeii care nu vrea să-şi schimbe 
firea, ci rămâne aşa cum a aşezat-o Creatorul, cu atributele şi virtuțile femeii 
creştine, ale femeilor purtătoare de mir, ale femeii care, pe lângă multiplele-i 
necazuri şi îndeletniciri gospodăreşti, îşi află şi răgazul şi plăcerea de a-şi 
împlini îndatoririle spirituale, de a-şi primeni sufletul în Taina Sfintei Pocăinţe 
şi de a scoate noi puteri de muncă şi luptă din împărtăşirea cu lisus Euharisticul. 


Încă mai avem chipul exemplar al femeii care vrea să fie mamă şi pentru cei 
părăsiţi, şi care poate totuşi să rămână, în acelaşi timp, şi modernă — în sensul 
bun al cuvântului -, adică femeia care nu îşi caută în jurnalul de modă decât un 
model pentru rochie, nu şi pentru suflet; care în găteală nu urmăreşte un mijloc 





de etalare vanitoasă, şi cu atât mai puţin o cursă pentru suflete, deoarece în 
sufletul ei s-a întipărit încă din copilărie, nu imaginea unei stele de cinema, ci 
icoana Imaculatei Fecioare, Steaua mării, busola după care vrea să-şi orienteze 
conduita, călătoria sa pe oceanul vieţii. 


Să ne rugăm ca această icoană a Fecioarei Mame, cu farmecul ei ceresc, să 
fascineze şi să atragă spre sine cât mai multe dintre acele atât de multe tinere 
pornite pe povârnişul prăbuşirii morale, iar cele curate să urmeze cu 
Statornicie virtuțile Preacuratei. Amin. 





. Vasile Rob - Duminica a III-a după Paşti (A mironosiţelor) 


Femeile mironosiţe sunt primele martore ale învierii, după cum tot ele au fost şi 
martorele morţii şi îngropării Domnului. Printre martirii şi mărturisitorii 
credinţei peste veacuri s-au găsit zeci de mii de femeii care au preferat botezul 
sângelui, decât lepădarea de Cristos şi aceasta pentru că Mântuitorul a fost 
primul care s-a aplecat asupra soartei femeii în societate şi a adus-o din starea 
de sclavă şi supusă bărbatului în cea de egală acestuia, fiind alături de bărbat: 
“împreună moştenitoare a darului” (Petru 3,7). 


călăii săi, s-au aflat: 
„ prima femeie apostol al Domnului la Roma şi în 


Franţa; 


mama celor doi fii a lui Zevedeu; 
+ „, soţia dregătorului Husa (sau Cuza) cel din slujba împăratului 
Irod; 
+ Suzana] despre care se spune că a fost sora unuia dintre marii 
învăţaţi şi filozofi ai vremii, Gamaliel; 
sunt surorile lui Lazăr, cel înviat după patru zile, de 
lisus. 
Împreună cu ele au fost doar trei bărbaţi: 
9 
, cel care l-a vizitat noaptea pe Iisus pentru a-i cere sfat şi 
, “ucenicul pe care-l iubea lisus” (lo 13,23). 
Toţi au devenit, peste 3 zile, constatând lipsa lui lisus din 
mormânt dar şi, mai târziu, 





Femeile mironosiţe au dat lumii pe femeia creştină, cea care ştie să fie şi soţie 
devotată şi sfătuitoare de taină a soţului ei, dar şi mamă plină de dragoste şi 
iubire faţă de pruncii săi, gata în orice moment, să se lupte pentru ei şi familia 
sa, ca o leoaică pentru puii ei. Şi care, a împletit obligaţiile pentru soţ şi familia 
sa, cu rugăciunile către Dumnezeu, trăgându-şi puterea din izvorul apei vii al 
Bisericii lui Hristos. Femeia creştină este o pildă pentru alte femei, pentru că şi 
comportamentul ei, se trage din pilda oferită tuturor femeilor de către Mama lui 
lisus, Preacurata Fecioară Maria, care s-a supus hotărârii divine, fără nici o 
cârtire, devenind mama Fiului Său şi Mântuitorului nostru. Femeile mironosiţe 
sunt, într-adevăr, primele care merg la mormânt şi primele cărora îngerul le 
spune că lisus, nu numai că nu este în mormânt, dar că a şi Înviat. Însă, cu toate 
acestea, mesajul învierii nu le era adresat lor, ci apostolilor. Ele fiind doar 
mesagerele învierii. Cele care urmau să ducă această veste apostolilor, care-l 
aşteptau înfricoşaţi. 


Mesajul primit de femeile mironosiţe a cutremurat întreg Ierusalimul pentru că, 
dacă apostoli, de frica batjocurilor şi a persecuțiilor stăteau ascunşi, soldaţii, 
puşi să păzească mormântul, fug timoraţi în cetate să-i anunţe pe şefii lor şi pe 
mai marii preoților că nu s-au achitat de sarcina primită şi că mormântul este 
gol. 


Acelaşi cutremur cuprinde întreg Sinedriul deoarece călăi lui lisus nu ştiu cum 


să-şi ascundă fărădelegea comisă şi folosesc tot felul de metode pentru a opri 
răspândirea veşti învierii Domnului, inclusiv şpaga pe care o plătesc soldaţilor 
ca să nu spună adevărul. 


Și, iată cum, astăzi, cei speriați nu mai sunt ucenicii lui lisus, care ies din 
ascunzători şi, cu mult curaj, anunţă învierea Domnului, ci călăii săi. În timp ce 
primii, plini de har, ies la lumină bucuroşi că au fost ucenicii lui Hristos, este 
rândul celor din a doua categorie să se ascundă de ruşine şi probabil din cauza 
mustrării de conştiinţă la gândul că, afirmaţia soldatului roman, prezent când 
lisus şi-a dat sufletul: “Intr-adevăr, Fiul lui Dumnezeu a fost acesta!” (Mc. 
15,39), s-a confirmat. Pentru credinţa lor în Hristos, femeile mironosiţe au 
primit de la Dumnezeu ajutor, pe îngerul care a ridicat piatra grea ce a 
acoperit mormântul sfânt, ca să poată vedea că acesta este gol, făcându-le 
primele părtaşe ale speranţei învierii Domnului. 


Oare, am reuşit şi noi ca, odată cu învierea Domnului, să avem ridicată piatra 
grea cu păcatelor prin care; unii o lună, alţii un an şi alţii chiar mai mult, l- 
au supărat pe Dumnezeu? Bucuria Învierii este, pentru omul credincios, pe 
lângă bucuria Învingerii şi bucuria spălării sufletului creştinesc de murdăria 
păcatelor ce-l apasă, înainte de sfânta Taină a Spovedaniei. 





După cum, mesajul învierii adus de femeile mironosiţe şi răspândit în Ierusalim 
a zguduit oraşul şi pe toţi călăii lui Hristos, aşa şi sufletul omului păcătos este 
zguduit şi cutremurat de “biciul” lui Dumnezeu, care este conştiinţa. 


Amin. 





Pr. loan Abadi şi Pr. Alexandru Buzalic - Duminica a III-a după Paşti (A 
mironosiţelor) - Duminica purtătoarelor de mir 


Nu există martori pământeşti ai învierii. Nimeni dintre oameni nu ştie când sau 
în ce fel Hristos a învins propria Sa moarte şi cum s-a ridicat la o nouă viaţă. 
Există în schimb mărturisitori ai Celui Înviat. Sunt oameni cărora El s-a arătat, 
cărora le-a vorbit, alături de care a şezut la masă, cărora le-a permis să se atingă 
de EI şi pe care 1-a convins de faptul, că trăieşte. Pentru noi, despărțiți de acele 
întâmplări, de aproximativ două mii de ani, pentru noi, care nu L-am văzut 


niciodată în mod personal, pe Hristos Înviat, singurul drum în misterul învierii, 
singurul argument, care ne îndeamnă spre credinţa în înviere, vor fi tocmai 
mărturiile acelor oameni, care în mod direct s-au atins de Hristos, întors 
victorios de pe tărâmul morții. 


Doi dintre mărturisitori, sunt cei care L-au recunoscut pe lisus, atunci când s-au 
aflat la masă alături de EI şi când Acesta a frânt pâinea, discipolii în drum spre 
Emaus. Rezultatul — imediat ce L-au recunoscut, iată-i întorcându-se degrabă la 
Ierusalim, mărturisind celorlalți cum L-au văzut pe Hristos cel înviat. Oricine, 
care într-un anumit fel vine în contact cu misterul învierii, primeşte 
încredințarea transmiterii acestui aspect bun mai departe, sau însuşi — fără să fie 
de cineva constrâns — în mod spontan, devine crainicul şi susținătorul ei. 


Purtătoarele de mir — despre care vorbeşte şi Evanghelia de astăzi — grăbindu-se 
la mormânt pentru a unge Corpul lui Hristos, aud din gura îngerului: «Mergând 
degrabă, spuneţi discipolilor Lui, că s-a ridicat din morţi şi iată va merge 
înaintea voastră în Galileia; acolo Îl veţi vedea. Iată v-am spus vouă» (Cf. 
Matei 28, 7). 


Magdalenei îi vorbeşte însuşi Mântuitorul: «... Mergi la fraţii Mei şi le spune: 
Mă sui la Tatăl Meu şi Tatăl vostru şi la Dumnezeul meu şi Dumnezeul 





vostru» (loan 20, 17). Discipolii Lui nu au nevoie nici măcar de încredințare. 
Cine nu ar fi împărtăşit cu semenul său o astfel de noutate? Ei înşişi, aşa cum 
am arătat mai sus, întorcându-se din Emaus, fac cunoscut, Luca şi însoţitorul 
său: «Domnul a înviat cu adevărat şi S-a arătat lui Simon» (cf. Luca 24, 34). 
lar lui Toma îi spun, imediat ce intră în cenacol: «L-am văzut pe Domnul» 
(loan 20, 25). 


Dar indiferent de pregătirea lor sufletească în privinţa mărturiei, discipolii lui 
lisus primesc de asemenea încredințarea anunţării adevărului despre înviere. 
“Voi sunteţi martori a tuturor acestora” - citim în Evanghelia lui Luca (24, 48). 
Și mai departe: «Mergeţi şi învăţaţi toate neamurile» (Matei 28, 19). «Veţi fi 
martori în Ierusalim, în toată ludeea şi Samaria, până la marginile lumii» 
(vezi Fapte 1,8). 


Adevărul despre înviere nu are voie să fie ascuns. Acest adevăr deasemenea nu 
poate fi păstrat numai pentru sine. Mântuitorul Hristos deschide în mod spontan 
gura martorilor, îi invită la răspândirea lui în lume. lar dacă în vreunul dintre 
aceştia s-ar stinge focul interior al mărturisirii, l-ar reaprinde porunca 
Domnului. 


Este foarte important a privi cu atenţie la aceşti mărturisitori. În cele din urmă 
credinţa noastră în Invierea lui Hristos se bazează pe cuvântul şi fapta lor. Sunt 


mai întâi mărturisitori şi nu întâmplător, ci aleşi şi chemaţi. 


Petru spune: Când Dumnezeu L-a înviat pe Hristos din morţi «I-a permis Lui să 
se arate, nu la tot poporul, ci nouă, martorilor, dinainte aleşi de către 
Dumnezeu, care am mâncat şi am băut cu EL, după învierea Lui din morţi» 
(Fapte 10, 40-41). 


Ca şi primul dintre martori — dacă nu în mod cronologic atunci din punctul de 
vedere al importanţei sale — Cartea Noului Testament scoate în evidenţă pe 
Chefa, sau Petru (vezi 1 Corinteni 15, 5; Luca 24, 34), alături de alți Apostoli 
(vezi | Corinteni 15, 5. 7; Marcu 16, 4). 


Dar mărturisitori vor fi de asemenea diferiți discipoli anonimi — numărul lor 
pornind de la câţiva şi ajungând până la peste 500 (vezi 1 Corinteni 15,6; Marcu 
16,12; Fapte 13, 31) — la care se adaugă şi acele persoane despre care ne 
vorbeşte Evanghelia de astăzi — Mironosiţele sau “purtătoarele de mir”. Mai 
mult decât toţi, aceşti oameni L-au cunoscut încă de dinainte pe lisus, l-au 
ascultat învăţătura, au privit la minunile Lui. Prin urmare, a fost foarte uşor să 
descopere identitatea Aceluia care a fost cu ei, care a pătimit şi a murit, iar mai 
apoi S-a ridicat din mormânt. Foarte uşor le vine să privească învăţătura şi 
faptele lui Iisus prin prisma Învierii lui Hristos. 





Ca un ultim mare mărturisitor al învierii lui lisus în prima scrisoare către 
Corinteni, Sfântul Apostol Pavel scrie despre sine: «Jar la urma tuturor, ca 
unui născut înainte de timp, mi S-a arătat şi mie. Căci eu sunt cel mai mic 
dintre Apostoli, care nu sunt vrednic să mă numesc Apostol, că am prigonit 
Biserica lui Dumnezeu» (1 Corinteni 15, 8-9). Hristos i se arată în drumul 
spre Damasc: prigonitorul îşi schimbă în mod radical viaţa. Saul cel din 
trecut, este transfigurat acum în Paul şi devine unul dintre cei mai înflăcăraţi 
Apostoli ai lui Hristos. De asemenea, el nu numai că va mărturisi despre 
Învierea lui Hristos în modul cel mai convingător, ci este primul care pune 
fundamentul teologiei învierii, învăţătura pe care Biserica o va trăi până în zilele 
noastre. 


Oamenii aleşi de către Dumnezeu ca să mărturisească despre adevărul învierii, 
nu sunt dintre cei visători, ci — mai ales când este vorba despre Apostoli — nişte 
observatori foarte lucizi şi critici. lisus le descoperă cât se poate de evident şi în 
modul cel mai simplu necredinţa lor (vezi Marcu 16, 4; Luca 24, 25. 26. 38;). 
Gândind copilăreşte, cât de prudenţi vor fi ei față de primii soli, respectiv 
purtătoarele de mir, care spun despre mormântul gol şi apariţiile îngereşti. Citim 
în Luca: «Aceste cuvinte au părut înaintea lor ca o aiureală şi nu le-au 
crezut» (cf. Luca 24, 11). Chiar şi atunci când însuşi Isus, se află în mijlocul lor 
nu le vine să creadă prea repede, nu se dezic imediat de neîncredere. Îi conving 
mai târziu doar argumentele, faptele izbitoare, pe care Cel Înviat însuşi le face 
cunoscute (vezi Luca 24, 37-43, loan 20,27). 


Totodată, este foarte important să fim atenţi, într-un mod aparte, la 
personalitatea discipolilor lui lisus, la modul cum reacţionau toţi aceştia la 
noutatea învierii. 


4 Lui loan îi este de ajuns să vadă mormântul gol sau mai târziu să 
privească la Domnul aflat pe malul lacului Ghenizaret — şi deja ştie (vezi 
Ioan 20, 8; 21, 7). 

4 Magdalena a fost nevoită să fie strigată pe nume (vezi loan 20, 16). 

4 Discipolii Lui ajung în mod treptat la cunoaşterea adevărului doar în 
locul unde cinau, (vezi Luca 24, 38-43). 


Datorită readucerii în simţiri şi apropierii în mod critic de Cel Înviat, avem în 
discipolii lui Hristos mărturisitori demni de încredere şi față de care nu avem 
dreptul să ne îndoim cu privire la relatările lor. De asemenea mărturisitori are 
nevoie şi credinţa noastră. 


Cei pe care îi întrebăm despre adevărul Învierii, sunt mai departe mărturisitori 
deschişi la înţelegerea acestui mister. Aceştia descoperă repede în lisus, care Ii 
se arată, pe Cineva care este într-adevăr unul şi acelaşi care era până mai ieri, 
dar acum nu mai este acelaşi! El este în corp, dar nu este întru totul acelaşi pe 





care L-au cunoscut şi care nu s-a deosebit sub nici o formă de propriile lor 
corpuri muritoare. Ridicarea Sa din mormânt nu este la fel ca învierea lui Lazăr. 
În faţa lor se află Iisus, care a suprimat moartea pentru totdeauna. Iisus al lor nu 
numai că trăieşte, ci reprezintă Viaţa. Toma rosteşte: «Domnul meu şi 
Dumnezeul meu» (loan 20, 28). Toţi gândesc la fel. De asemenea, cu toţii, din 
acele clipe, vorbind despre lisus, vor începe, să folosească 


> cuvântul Domnul, rezervat în exclusivitate numai lui Dumnezeu (vezi 
Fapte 2, 36; 10, 36), 

> în acelaşi timp, se ajunge la expresii ca Mesia (vezi Fapte 2, 36), 

> Dătător de viaţă (Fapte 3, 15), 

> Mântuitor (vezi Fapte 5, 31), 

> Judecătorul viilor şi al morţilor (vezi Fapte 10, 42). 


În mod special Apostolul Pavel, dezvoltă în scrisorile sale bogata învățătură 
despre înălţarea şi gloria Celui Inviat. 


lar Evanghelistul loan, în Cartea Apocalipsei Noului Testament mărturiseşte 
despre Hristos: «Eu sunt Cel Dintâi şi Cel de pe Urmă. Şi Cel ce sunt viu. Am 
fost mort, şi iată, sunt viu în vecii vecilor, şi am cheile morţii şi ale iadului» 
(1, 17). 


«Celui care învinge îi voi da să şadă cu Mine pe scaunul Meu, precum şi Eu 
am biruit şi am şezut cu Tatăl Meu pe scaunul Lui» (Apocalipsa 3, 21). 


«Eu sunt Alfa şi Omega, Cel dintâi şi Cel de pe urmă, Începutul şi Sfârşitul 
(Apocalipsa 22, 13). 


Tăria în credinţă nu a venit la discipoli, într-un mod neaşteptat. Această credință 
se afla în inimile lor, cândva, dar a fost afectată în Vinerea Patimilor. După 
Învierea Mântuitorului, în piepturile Apostolilor se va aprinde iubirea lui 
Iisus, care nu le va mai permite să se îndoiască în privinţa Lui. 


Mărturisitorii Învierii sunt oamenii care au primit întru totul adevărul despre 
Iisus, dar mai ales sunt cei care fără nici o ezitare Îl fac cunoscut cu cuvântul 
şi cu fapta. Aceşti oameni au fost după Învierea lui Hristos, complet schimbaţi. 
Sunt înflăcăraţi de un foc interior care îi introduce într-o lume cu totul nouă, cea 
a lui Hristos. 


Vor mai aştepta încă — precum a dorit Mântuitorul (vezi Luca 24, 49; Fapte 1, 
4) — acele 40 de zile, în timpul cărora vor fi învăţaţi şi luminaţi de către 
Domnul (vezi Fapte 1, 3). Dar în ziua Coborârii Spiritului Sfânt vor ieşi. 





V Îşi vor mărturisii în mod deschis propria lor credinţă în Cel Înviat (vezi 
Fapte 2, 14; 3, 12). 

Y Vor ţine cu curaj piept dușmanilor Evangheliei (Fapte 4, 5-12. 19-20; 5, 
D032). 

Y Primesc cu bucurie primele persecuții, fericiți că sunt vrednici să sufere 
pentru numele lui lisus (vezi Fapte 5, 17-18. 40-41). 


Aşa avea să arate începutul evanghelizării lumii, evanghelizare, pe care Hristos 
a încredinţat-o discipolilor Lui (Marcu 16, 15; Matei 28, 19-20; Luca 24, 48; 
Fapte 1, 8), pe care au continuat-o şi o continuă până în zilele noastre, fără nici 
o constrângere, sub influenţa iubirii. 


Inima care cunoaşte Adevărul şi Fericirea totală, nu este capabilă să tacă. O 
spune Petru în faţa Sinedriului: «Noi nu putem să nu vorbim cele ce am văzut 
şi am auzit» (Fapte 4, 20). lar Pavel: «Vai de mine, dacă nu aş vesti 
Evanghelia» (vezi 1 Corinteni 9,16). Pentru acest adevăr despre Înviere, aveau 
să-şi ofere, odată, viaţa rând pe rând, fiecare dintre ei. 


Noutatea, pe care discipolii lui lisus au anunţat-o, nu poate fi asemănată cu 
vreun comunicat de presă din zilele noastre care nu obligă pe nimeni, ori care 
este de-ajuns doar să fie ascultat, după care mâine sau poate astăzi, este deja 
uitat. În cazul Evangheliei, cine spune “cred”, face un pas spre realitatea care-l 


atrage şi-l îndeamnă la mărturisirea ei întotdeuna. Dar pentru că această realitate 
este însuşi Hristos Cel Inviat, se cuvine să devină cel mai important lucru pentru 
Noi Şi pentru întreaga noastră viaţă. 


Rugăciune 


O Iisuse, ridicându-Te din morţi cu puterea lui Dumnezeu, ne-ai deschis 
veşnicia şi ne-ai învăţat drumul vieţii... 


Te-ai arătat înaintea altora, Purtătoarelor de mir şi temătoarelor de Dumnezeu. 
Ele s-au învrednicit de aceasta datorită pietăţii faţă de Tine. 


Te-ai arătat şi lui Petru, celor doi discipoli în drumul lor spre Emaus şi 
Apostolilor adunaţi în sala cinei lor... aşa, timp de 40 de zile arătându-Te în 
diferite feluri. 


Mâncând şi bând împreună cu ei, ai luminat credința noastră, ne-ai însufleţit 
speranţa, pentru ca în cele din urmă să ne aprinzi de iubirea Ta... 


Cât de fericiţi sunt ochii, care 'Te-au văzut, o Doamne! Dar voi fi şi eu fericit, 
dacă odată voi putea vedea Strălucirea Ta, mai strălucitoare decât soarele. 
Amin. (După Sfântul Bonaventura) 





Pr. Prof. univ. dr. Ovidiu Moceanu - Cuvânt la Duminica a III-a după 
Paşti (a Mironosiţelor) - Vestitoarele Invierii 


Nu curiozitatea le--a îndemnat pe femeile mironosiţe să vină la mormântul unde 
fusese pus Mântuitorul, ci dorinţa arzătoare de a face totul după rânduială, până 
la capăt, chiar de-ar fi fost să-i înfrunte pe ostaşii puşi de strajă. 


Evanghelia după loan ne spune că, după răstignire, losif din Arimateea, “ucenic 


al lui lisus, dar Într-ascuns, de frica iudeilor”, (v. 19, 38) l-a rugat pe Pilat să-l 
lase să ridice trupul şi i s-a dat voie, iar Nicodim a adus” ca /a o sută de litre de 


amestec de smirnă şi aloe “, “au luat trupul lui lisus şi l-au înfaşurat în giulgiu 
cu miresme, aşa cum este obiceiul de Ingropare la iudei” (loan 20, 39-40). 


Sfântul Evanghelist Luca, fără îndoială un bun cunoscător al momentului, 
fiindcă stătuse multă vreme în preajma Maicii Domnului, le pomeneşte pe 
femeile care asistă la îngroparea Mântuitorului, prezicând că “după ce s-au 
întors, au pregătit miresme şi miruri”, apoi “sâmbătă s-au odihnit, după Lege” 
(Luca 23, 56). Dis de dimineaţă, în prima zi a săptămânii (duminica), se 
îndreaptă spre mormânt întrebându-se cine avea să le ridice piatra, dar ea fusese 
dată la o parte de Îngerul Domnului, “un tânăr şezând în partea dreaptă” 
(Marcu 16, 5), cu „înfăţişarea ca a fulgerului şi îmbrăcămintea albă ca 
zăpada” (Matei 28, 3). 


Mirul cel mai de preţ pe care îl duceau ele Domnului nu era unul din lumea 
materialităţii acesteia, ci dintr-o altă lume, a iubirii divine. Fra mirul/ de bună 
mireasmă al sufletelor aprinse de dragostea pentru Învățătorul Care le-a 
arătat calea spre Împărăţia Cerurilor. Şi cum Domnul a aşteptat întotdeauna 
de la oameni mult mai mult decât ceea ce se vede, pentru iubirea lor, 
mironosiţele au fost răsplătite cu marea cinste de a deveni vestitoarele Învierii 
Sale. Învierea nu e vestită de o făptură cerească, aşadar, ci de femeie, care a 





fost pricina căderii în păcatul adamic, dar care a luat chipul îngeresc al 
dragostei şi credinţei. 


După cum se ştie, lisus S-a arătat ucenicilor, după învierea Sa din morţi, a 
călătorit cu cei doi ucenici spre Emaus, dar, înainte de toate, mironosiţelor, 
femeilor care vin la mormânt şi stau uimite lângă mormântul gol. Li se arată doi 
bărbati în veşminte strălucitoare şi le întreabă: „De ce pe Cel viu Îl căutaţi între 
cei morţi? Nu aici este, ci a înviat. Aduceţi-vă aminte cum v-a vorbit pe când 
era în Galileea, zicând că Fiul Domnului trebuie fie dat în mâinile oamenilor 
păcătoşi şi să fie răstignit, dar a treia zi să învie. Și ele şi-au adus aminte de 
cuvintele Lui” (Luca 24, 5-8). Apoi pleacă, ne spune evanghelistul, să vestească 
Învierea până şi apostolilor, care stăteau ascunşi. 

loan (loan, 20, 2-5) şi Petru, vestiți de Mania Magdalena, ajung primii la 
mormânt. Atât de mare a fost uimirea, încât loan „alerga înainte mai repede 
decât Petru şi a sosit cel dintâi la mormânt” (loan 20, 4). 


Oare de ce lisus i-o fi spus Mariei Magdalena, cea „din care lisus scosese 
şapte demoni”, precizează evanghelistul Marcu (16, 9), să nu se atingă de EI 
atunci când a ridicat ochii înlăcrimaţi: „Nu te atinge de Mine, căci încă nu 
m-am Suit la Tatăl Meu”? Maria nu cunoştea încă misterul euharistic, cu 
toate că Domnul făcuse dintr-o păcătoasă o fiinţă căreia i se vor deschide 
porțile Împărăției. Pentru stăruința ei, într-un moment când ucenicii, chiar dacă 
au văzut mormântul gol, se simt depăşiţi de minunea care s-a produs, pleacă „la 
ai lor” (loan, 20, 10), este prima căreia Domnul i se arată şi o îndeamnă să 
vestească Învierea. 


Frumos chip are această mironosiţă, care a văzut şi chinurile Domnului şi, 
înainte, L-a slujit cu vrednicie, alături de alte femei evlavioase! (Luca, 8, 2-3). 
Troparele Învierii n-o remarcă în chip deosebit, dar o putem recunoaşte printre 
uceniţele cărora li se adresează aceste cântări: 


„Pentru ce miruri, prin milostivire, cu lacrimi amestecați, o, uceniţelor? 
Grăit-a îngerul, cel ce a strălucit la mormânt, către mironosițe. Vedeţi voi 
mormântul şi înţelegeţi că Mântuitorul a înviat din mormânt”; 


„Propovăduirea Învierii cea luminată înţelesând-o de la înger uceniele 
Domnului şi, lepădând tânguirea strămoşilor, Apostolilor, lăudându-se, au 
zis: «Jefuitu-s-a moartea, sculatu-S-a Hristos Dumnezeu, dăruind lumii mare 
milă» ”; 


„De îngereasca vedere spăimântându-se cu mintea şi cu dumnezeiasca înviere 
luminându-se la suflet, mironosiţele bine au vestit Apostolilor: Vestiţi între 





neamuri Invierea, Domnul împreună lucrând cu minuni şi dăruindu-ne nouă 
mare milă”. 


Și sunt multe astfel de cuvinte de iubire şi cinstire a acestor femei care au fost 
chemate de dragostea lor şi a lui Dumnezeu să înlăture frica, suspiciunea, să 
facă o punte între mormântul de unde a înviat Hristos şi lume. Lor li se 
datorează întoarcerea apostolilor către Înviere. Sunt scara către descoperirea 
Învierii, aşa cum Maica Domnului e scara către cer, în sensul că, prin 
naşterea Fiului lui Dumnezeu, a adus oamenilor şansa mântuirii. 


Momentul mironosiţelor este momentul descoperirii Tainei celei mari a Învierii 
şi în el trebuie să vedem tâlcul vieţii noastre: după ce am descoperit Învierea şi 
am crezut în ea, trebuie să o propovăduim, pentru ca, şi alţii crezând, să-i 
aducem la mormântul gol, dacă nu avem cumva destulă forță de convingere de 
la început. 


Numai astfel ne vom arăta fii ai Invierii (şi ai nădejdii în viaţa cea veşnică), cum 
s-au dovedit ele. Amin! 





Unde l-au ascuns pe Hristos? (Cugetare duhovnicească) 


H Ads 40lG, 


Mironosiţele femei nu au avut inima să stea prea mult timp departe de mor- 
mântul lui Hristos. Nu pentru că trebuiau să îndeplinească un ritual, ci pentru că 
Îl pierduseră pe Cel ce fusese Viaţa lor, Lumina lor, Dragostea Lor. Pe Singurul 
care a dat gust vieţii, Singurul fără de care se simțeau pierdute, fără rost, 
osândite şi în această viaţă şi în cea viitoare. Se strânseseră în jurul Lui, ca puii 
care caută aripa călduroasă şi protectoare a cloştii, împreună cu ucenicii, ca o 
ceată de pripas, alcătuită inclusiv din foste desfrânate, din vameşi şi din simpli 
pescari. Care nu înţeleseseră ei prea multe din profeţii, nici din sensurile tainice 
ale cuvintelor Lui, dar care simțeau din adâncul inimii, dincolo şi peste îndo- 
ielile pe care le aveau, mai puternic decât încolţirile dinlăuntru şi din afară, că 
EI este Hristosul, Fiul Tatălui ceresc. 


“Doamne, la cine ne vom duce? Tu ai cuvintele vieţii celei veşnice” (loan 6, 
68).. 


Licărul de dor şi dragoste din inimile lor, care fusese uitat şi neştiut până atunci, 
oglindise dintr-o dată Chipul lui Hristos şi se odihneau numai întru El. Erau 
atraşi către Acesta, nemaivoind să se întoarcă la viaţa lor dinainte, la orbecăiala 
chinuitoare, la învălmăşeala aiuritoare, la deşertăciunea deşertăciunilor. La viaţa 
lumii, care moarte este. Şi s-au simţit ca şi EI, străini şi călători pe pământ 
(Evrei 11, 13). 





Străin sunt eu pe pământ, să nu ascunzi de la mine poruncile Tale... (Psalm 118, 
19) 


„„„ Dă-mi pe Acel Străin, Care nu are unde să-Şi plece Capul... 


lar acum omorâseră Dragostea lor, omorâseră Viaţa lor. Îşi bătuseră joc de 
Nădejdea şi de Lumina lor, scuipând-O, călcând-O în picioare, zdrenţuind-O şi 
punând-O pe Cruce. Unde ne vom duce lisuse, acum? Ce vom face fără Tine? 
Viaţa noastră nu mai are nici un sens, Tu lipsind. Viaţa noastră nu mai e viaţă 
fără Tine, ci pedeapsă, chinuire şi întunecare, aşa cum a gustat lov de pe gunoi 
înainte să vii şi să potoleşti focul lăuntrului său. Amar, amar, amar! Şi, neputând 
suferi acest amar, mironosiţele, îndemnate de zdrobirea inimii lor, au fugit la 
mormânt, ca să fie încă odată aproape de El. 


Apropie-Te Doamne, apropie-Te, Cel ce eşti pretutindenea... (Slavă la Ceasul 
al treilea) 


Să Îl mai vadă măcar încă o dată. Să stea lângă EI, să Îi sărute mâinile şi 
picioarele, să Îl învelească în giulgiu, să Îi mângâie fruntea găurită de spini. 
Măcar încă puţin să mai stea lângă EI, ca Marta altădată, la picioarele Lui, şi să 
se tânguiască către EI, cerându-l să le mai vorbească, să Îl mai audă încă odată 
pe El. Şi... nu L-au găsit... Unde L-au ascuns? Nu a ajuns că ni L-au omorât, 
acum L-au şi furat? Nici măcar această mângâiere nu avem, să mai stăm cu El la 
mormânt, şi pe aceasta ne-au urât-o şi ne-au pizmuit-o? Nu, ci Înviere vi se 
găteşte vouă, femeilor mironosiţe... 


Săracul nădăjduieşte în Domnul şi voi aţi râs de nădejdea lui, zicând: Cine va da 
din Sion mântuire lui Israel? (Psalm 13, 6) 


Dar ucenicii Tăi, Doamne? Ei stau povârniţi, ca bufnița din dărâmături. 
Copleşiţi de un zbucium lăuntric, care le apasă mintea şi le sufocă inima. 
Îndoielile care până atunci fuseseră acoperite de prea iubita prezenţă a lui isus 
izbucniseră acum ca nişte fiare sălbatice dintre trestii. Şedeau, cugetau şi 
anevoie le era să înţeleagă: cum se face că drepţii mor aşa cum mor, iar 
nelegiuiții propăşesc, stăpânesc, sunt puternici şi nestingheriţi până la moartea 
lor, mâncând poporul ca pe pâine şi lăsând rămăşiţele pruncilor lor? Şi se 
frământa duhul lor şi nu vedea, şi erau sfâşiaţi între simţământul neasemănat al 
Dragostei aduse de Acela pe care Îl urmaseră şi golul care se căsca acum asupra 
lor, după ce L-au văzut târât în judecata nedreaptă, în bătaie de joc şi în 
completă părăsire de Dumnezeu. 


Dumnezeule, în sfinţenie este calea Ta... (Psalm 76, 13) 





- Unde eşti Ioane, care spuneai că poţi să bei paharul pe care Eu Îl voi bea? Dar 
tu, Petre? Plângi acum cu amar, văzând slăbiciunea omenească şi cât de aproape 
este căderea de inima omului. Sfinţenia Mea se câştigă cu durere, cu inima 
zdrobită şi înfrântă. Cu Răstignire şi prigonire. Să nu aşteptaţi ca lumea să 
accepte şi să iubească sfințenia. În sfinţenie este calea Mea, dar calea lumii 
acesteia este în murdărie, în minciună, în deşertăciune, în viclenie şi în răutatea 
ucigaşă. 


Cine M-a urât pe Mine, L-a urât pe Tatăl, s-a scârbit de Duhul Sfânt şi vă va uri 
şi pe voi. Lumea caută la ale sale. Voi, iubiții Mei, prietenii Mei, acum tânguiţi 
şi plângeţi, căci aţi rămas singuri, orfani şi sărmani. lar lumea se bucură, ţine 
praznic, crezând că şi-a încheiat socotelile cu Mine, că a scăpat de Mine, şi 
acum se poate veseli, bea şi mâncă, strângând la piept agoniseala nedreptăţii, 
recolta mâniei şi secerişul plângerii. 


Să nu se tulbure inima voastră... Să nu vă clătinați în credinţa voastră văzând 
tăria şi cerbicia ucigaşilor Mei. Nu vă lăsați furaţi de frica şi de spectacolul 
puterii lor. M-au acoperit de lovituri şi de scuipat în aşa fel încât nu mai 
recunoaşteți Chipul Meu, iar voi mă vedeţi pe mine Răstignit pe Cruce şi pe ei 
în fruntea poporului, în fruntea împărțelii. Îi vedeţi pe ei vorbind cu îndrăzneală 
din înălțime, binecuvântându-se singuri, bucurându-se de cursa pe care au 
întins-o şi de groapa pe care au săpat-o. Orbii! Nu văd că ei singuri se vor 


povârni în laţul pregătit pentru alții, şi nu au auzit când am spus: vai aceluia prin 
care vine sminteala! 


Iar voi, voi rămâneţi în dragostea Mea... 


- Doamne, ne-ai spus nouă să ne ferim de aluatul fariseilor şi saducheilor, de 
aluatul fățărniciei, şi ştiam de ei că vor să te ucidă, dar poporul..., chiar şi 
poporul?! Acum câteva zile poporul te primea cu stâlpări şi cu osanale, iar acum 
te-a omorât, ascultându-i pe ei?! 


- Fiecare ascultă de duhul care îl stăpâneşte. Lumea nu vrea să primească Duhul 
Adevărului, şi atunci primeşte duhul şi aluatul răutăţii, al fățărniciei, al urii şi al 
răzvrătirii, duhul lui luda şi al lui Barabas, duhul fariseilor şi al lui Cain şi al 
ucigaşului de oameni, căci tatăl duhului lumesc diavolul este... 


Au vrut să mă ascundă pe mine, Viaţa, în mormânt, neştiind şi nevoind să vadă 
că Viaţa, Izvorul Vieţii, nu poate fi înghițită de moartea diavolului şi a 
păcatului. 





Au vrut să mă ascundă în iad, ca să fure de la voi, prietenii Mei, Lumina şi 
Bucuria voastră, neştiind şi nevoind să vadă că iadul nu poate înghiţi Izvorul 
Luminii şi al Dragoste. 


Au vrut să acopere Frumuseţea Mea, mai multă decât a fulor oamenilor, cu 
ocări şi cu scuipat, neștiind şi nevoind să vadă că Izvorul Frumuseţii 
dumnezeieşti nu poate fi umbrit de duhul urâciunii. 


Au vrut să scape de Mine, neştiind şi nevoind să vadă că am scăpat oamenii de 
tirania diavolului. 

Nimeni care e câtuşi de puţin sincer nu poate să nu vadă că Hristos nu se află în 
vuietul lumii şi în zarva creată şi manipulată de farisei şi arhierei. În grotescul şi 
în spectacolul puterii silnice şi mincinoase. În nebunia minţii înfierbântate şi 
răzvrătite a lui Baraba. În pizma mâncătoare de frate şi în ură neîmpăcată faţă de 
Cel care stă ca un semn spre căderea multora. Iar cei care Îl urmează pe El, fi- 
vor şi ei semn spre întărâtarea celor care ascultă de diavol şi de lume. 


Fariseilor, dacă eraţi aşa de convinşi de dreptatea voastră din Lege, de ce a fost 
nevoie de toată înscenarea, de toate mărturiile mincinoase? De ce atâta teatru? 
Ce vă frământa şi va călca pe conştiinţă, de vreţi nu doar să Il acuzaţi, să Il 


condamnaţi, ci să Îl şi compromiteţi, să faceţi de ruşine pomenirea Lui? Şi dacă 
L-aţi condamnat, şi ştiţi că II veţi ucide, de ce şi bătaia de joc? 


Prefăcuţi şi mincinoșşi, ca tatăl vostru! 


Aţi stâlcit atunci cele drepte şi aţi sucit înțelesurile cuvintelor, ca să rătăciţi pe 
cei creduli şi să scoateţi calomnii şi acuzaţii nedrepte din dreptate şi adevăr; aşa 
faceţi şi acum. 


Aţi lucrat la întuneric şi, neavând cuvânt împotriva învăţăturii, aţi inventat, aţi 
ticluit, manipulând cuvinte şi oameni; aşa faceţi şi acum. 


Aţi invocat Legea şi pe Dumnezeu pentru a defăima, a prigoni, a batjocori şi a 
ucide pe Cel care v-a vădit de minciună; aşa faceţi şi acum. 


V-aţi prefăcut atunci a fi iubitori ai ordinii şi ai păcii, împotriva răzvrătirilor şi 
răscoalelor, dar aţi instigat mulţimea să aleagă tocmai pe răsculatul şi ucigaşul 
Barabas în locul Hristos, aşa faceţi şi acum. 


V-aţi prefăcut iubitori de neam şi de independenţă faţă de Cezar, dar pe 
Impăratul vostru L-aţi dat romanilor stăpânitori şi aţi strigat în cor: nu avem alt 





împărat decât pe Cezarul; aşa faceţi şi acum stârnind pe noul Cezar împotriva 
celor blânzi şi fără ajutor. 


o e 


Ceva bântuie în aer, se zbate. Hristos ne spune că timpul a venit. lar duhurile 
răutăţii ştiu că mult timp nu mai este. 


Şi atunci, ca să Îl ascundă pe Hristos de cei care ar putea să Îl urmeze pe El, 
duhurile fariseilor de azi se vorbesc iarăşi ca să facă zgomot mare şi vuiet, să 
facă zarvă şi nedumerire, să aţâţe lumea să aleagă pe Barabas şi să răstignească 
pe cei care au ales pe Hristos. Fiindcă pentru aceia, Hristos este Viaţă, Mâncare 
şi Băutură. lar asta este o vină îndeajuns de mare şi de neiertat! 


Da, mereu şi mereu, şi astăzi iarăşi duhurile potrivnice defaimă calea Duhului şi 
îi vrăjmăşesc pe cei care o iubesc şi o urmează pe ca. 


Da, iarăşi vor să-L ascundă pe Hristos Cel viu de la prietenii Săi şi să le dea în 
schimb litera oarbă a (fărăde)Legii care omoară, să le dea venin, mătrăgună, 
pârjol şi otravă. 


Să cercetăm întâi sufletele noastre. 


Să ne retragem cât mai mult din vuietul lumii, să ne ferim de aluatul răutăţii, 
orice nume de părută dreptate ar purta ea. Să fugim de pizma lui Cain. Mai cu 
seamă de zavistie, de batjocură şi de osândire, de toată otrava ucigătoare, letală, 
care îneacă sufletul şi orbeşte mintea. 


Ea ne face să dăm grabnic crezare tuturor zvonurilor, defăimărilor şi calo- 
mniilor. Ea ne face să îi urâm, în ascuns, de multe ori inconştient, pe cei mai 
buni ca noi şi să ne bucurăm atunci când sunt terfeliţi şi aruncaţi ca un gunoi, 
gândindu-ne că dreptatea lor era părută şi că, deci, noi putem sta în continuare 
în balta călduţă a patimilor noastre unde ne-am găsit culcuş. 


Ea va izbucni cu putere multă din vizuina unde am lăsat-o să se ascundă şi am 
hrănit-o în ascuns, când cel drept va fi ţinta batjocurilor, şi ne face să ne 
alăturăm şi noi alaiului demonic de hulitori şi torționari. 


Pizma este cea care face chipul lui Dumnezeu din fratele nostru de nerecunoscut 
în inima noastră, căci îl acoperim cu defăimare, cu ură, îi răpim şi îi negăm 
orice frumuseţe, şi îl sluțim după măsura noastră. 

Ca nişte prieteni ai Tăi să fim noi Doamne. Ca mironosiţele să Te căutăm dis de 
dimineaţă, simțind că fără Tine apele întunecate ale vieţii lumii acesteia ne 
înghit şi ne îneacă. Să nu ne laşi, Doamne, să ajungem ca luda cel care nu a voit 
să înţeleagă! Să nu fie Doamne, nimeni dintre noi care să nu vrea să înţeleagă! 
Care să asculte de cei intriganţi şi vicleni şi să te părăsească pe Tine, Izvorul 
vieţii, alegându-l pe oricare alt Baraba (chipul omului “dreptăţii” lumești, păti- 
maşe şi chipul falsificării ideologice sau politice a credinţei) ori alegând arginţii 
puternicilor lumii, în locul Iubirii şi Adevărului, la ceas de întunecare şi de 
încercare! 


Să căutăm să vedem cum de ne-am înstrăinat de Cel iubit? Unde L-am ascuns 
noi înşine de inima noastră, înainte ca cei ce Îl urau pe EI să Îl răstignească? 
Unde am pierdut harul cel dintâi, zdrobirea inimii şi dragostea? Unde ne-am 
risipit, fiecare întru ale sale, rătăcind ca oile pierdute? lar de nu avem în noi 
amintirea dragostei şi a lui Hristos, să ne cercetăm mai adânc, să vedem de nu 
cumva ne-am apropiat de EI, viclean, ca Iuda... 


Să ne amintim împreună de dragostea cea dintâi şi de porunca cea nouă lăsată 
nouă de Hristos: Să ne iubim unii pe alţii. 


Să ţinem dragostea. 


Să rămânem în Dragostea Lui. 


Să fim ca mironosiţele, de noapte mânecând sufletele noastre spre Cel iubit. 
Amin. 





Părintele Serafim de la Mănăstirea Casiel şi Doamna Silvia Radu despre 
taina femeii: „Dumnezeu are multe Magdalene pe care le aşteaptă să 
devină Sfânta Maria Magdalena” 


Din revista Familia Ortodoxă nr. 3 (38)/2012: Taina femeii şi darul lui 
Dumnezeu 


Părintele Serafim de la Mănăstirea Casiel: 


„Dumnezeu are multe Magdalene pe care le aşteaptă să devină Sfânta Maria 
Magdalena” 


Părinte, spuneţi-ne câteva cuvinte despre mama dumneavoastră... 


- Mama era, prin darul dânsei, o femeie creştină, dintr-o familie cu zece fraţi. 
Căsătorită fiind, apoi văduvă la bătrâneţe şi trecând prin cinul monahicesc, ca 
Maica Mihaela, eu zic că a fost cea mai bună mamă. A fost o mamă bună pentru 
că era credincioasă. Citea Psaltirea, o Psaltire pe noapte, şi mergea cu noi pe la 
mănăstiri, aşa că tata îi zicea „călugăriță”. A fost o femeie care a ştiut să rabde, 
să ierte şi să iubească mult... 


Să vă spun o întâmplare. Într-o bună zi, într-un sat vecin era un târg, iar tata - 
Doamne odihneşte-l! - zice: „„Mă i, femeie, trebuie să mergem să luăm boii ca 
să ne gătăm casa”. „Păi, cum să mergem, că azi e sărbătoare!” „Uite-aşa, 
mergem ”. Şi a mers, că era supusă bărbatului - dar a mers plângând că ea, de 
Sfântul Dumitru, nu ajunge la biserică. Și când a venit, s-a dus la Vecernie şi i- 





a spus uneia dintre surorile ei: „Vai, tu, Marie, ce păcat am făcut! Nu mi-l iert 
toată viaţa! ” „„Da” ce păcat? ” ,, Păi n-am fost la Sfânta Liturghie azi, că am fost 
la târg!” „Cum vorbeşti că n-ai fost la Sfânta Liturghie, că eu te-am văzut în 
biserică îngenunchind la icoană şi stând la locul tău?!” ,, Cum, tu, că am fost la 
târg!” Ca să o mângâie Dumnezeu, cred că un înger a luat chipul ei. Și a 
îngăduit Dumnezeu să afle minunea asta - că doară ea, cu sufletul, a fost acolo. 
Era o femeie credincioasă, că altfel nu putea să răzbească prin câte a trecut. 


Era şi foarte milostivă, că fără ştirea tatei mai mergea pe la preoți, pe la pustnici, 
le mai ducea câte ceva şi le spunea: „Uite, părinte, eu numai cu minciuna plec - 
că, dacă nu, se supără bărbatul”. „Fi, lasă, minte-l şi tu pe diavolul, că şi el 
minte pe toată lumea“. Dintre două păcate, îl alegea pe cel mai mic... 


Părinte, care s-ar cuveni Să fie rolul femeii în viaţa de familie? 


- In primul rând, o mamă trebuie să fie o creştină. Că, dacă mama e creştină şi 
se roagă, şi trăieşte credinţa prin viaţa ei de zi cu zi, atunci reuşeşte să aibă 
influenţă şi asupra soţului, şi asupra familiei, iar Dumnezeu se slăveşte prin ea. 


Mi-aduc aminte acum de o femeie în vârstă, care era pe patul de moarte şi le-a 
spus celor din familie: „Uite, eu mă duc dincolo şi cred că Dumnezeu îşi face 
milă de mine; nu pentru vrednicia mea, pentru postul, rugăciunea şi jertfa mea, 
ci pentru că eu m-am rugat Lui, şi Maicii Domnului, şi sfinților - şi m-or ajuta, 
şi-or face milă cu mine. Dar, chiar dacă mă duc acolo, eu n-oi fi liniştită şi 
împăcată când ştiu că voi sunteţi cu ţigara, cu băutura, cu furtişaguri, cu jocuri 
mecanice, cu droguri, cu toate păcatele acestea...” Şi acest cuvânt pe mulți i-a 
trezit. 


Părinte, vorbind de familie, vedem că astăzi S-a pierdut mult din frumuseţea 
şi armonia familiei de altădată. Cum de s-a ajuns aici? 


- Familia de altădată nu avea mass-media asta, care otrăveşte... 


De exemplu, când am venit încoace, am trecut pe lângă Mănăstirea Piatra- 
Fântânele. E o mănăstire care face graniţa între Ardeal şi Moldova. Şi 
duhovnicul de acolo îmi zice: „Uite, părinte, acum câţiva ani s-a pus curent aici, 
în sătucul ăsta împrăştiat, şi oamenii au ajuns de nerecunoscut. Pe vremuri, erau 
învăţaţi spre muncă. De mici copii ştiau că trebuie să postească, să grijească de 
un animal, să lucreze ceva. Acum, mass-media asta îi otrăveşte, sufletește îi 
distruge pe toţi”... 


Pe Sfinţia voastră de la ce vârstă v-au pus părinţii ca Să postiţi? 





- Păi, de când eram micuţi posteam. Dacă aveam şapte ani, trebuia să postim. 
Aşa era în familie la noi şi n-am murit niciunii. De ne-ar posti şi limba! 


Părinte, că tot aţi pomenit de mass-media... Cum se împacă viaţa de familie cu 
televizorul? 


- Creştinii buni şi adevăraţi nu folosesc otrava asta. Sunt atâţia creştini şi atâtea 
familii de creştini, pe care eu îi cunosc, care au scos televizorul! Părintele Rafail 
Noica, în cartea „Cultura Duhului“, zice că mass-media este împotriva Bisericii 
Ortodoxe. Şi sunt oameni care cunosc această realitate şi ţin seama de ea, pentru 
ei şi pentru familiile lor. Fără televizor, se pot ruga altfel. Altfel de duh, paşnic, 
este în casa lor. 


Ca duhovnic, ce aţi observat, care sunt cele mai dese motive de conflicte din 
familie? 


- În ziua de astăzi, conflictele şi vrajba din familie sunt din cauza păcatelor. 
Părintele Arsenie Boca spune clar pricina vrajbei în familie: se-ncepe cu 
stângul, se trăieşte în concubinaj, se face nunta păgânească cu muzică, cu 
lăutari... Ce caută satana la Taina lui Hristos? Că nunta-i Taină. Apoi, se feresc 
să aibă copii, fac avorturi, ajung la prea curvie şi, dacă au copii, îi pregătesc prin 
„pilda” lor. Sunt astfel de familii - şi e păcat, şi e dureros, dar Dumnezeu şi pe ei 
îi aşteaptă să se întoarcă. Prin necazuri, prin boli, prin greutăţi, îşi mai vin în 
sine. E plin Raiul de oameni care au trăit în păcate, dar şi-au venit în sine. Căci 
„Dumnezeu nu vrea moartea păcătosului, ci să se întoarcă şi să fie viu”. 


Ca să se ajungă la armonie în familie, un soţ adevărat, ca şi o soție adevărată, 
trebuie să fie de multe ori surd, mut şi orb. Adică bărbatul să vadă părțile bune 
ale femeii şi, pentru aceste lucruri bune, să facă pe surdul şi pe mutul la cele 
care nu-i convin. Şi femeia, la fel, să vadă părțile bune ale bărbatului, iar pentru 
celelalte să închidă ochii. 


Părinte, credeţi că este păcat felul în care se îmbracă multe din femeile zilelor 
noastre? 


- Lumea de astăzi trăieşte în alt duh... Multe femei poartă pantaloni. Nu au 
credinţă şi nu cunosc credinţa. Că, dacă ajung să cunoască credinţa noastră 
creştină ortodoxă şi îşi vin în sine, or să lepede nu numai pantalonii, ci şi 
păcatele şi patimile. Dumnezeu are multe Magdalene pe care le aşteaptă să se 
întoarcă, să devină Sfânta Maria Magdalena... 


Care credeţi că sunt nemulțumirile femeii creştine din ziua de astăzi? 





- Femeia creştină este nemulțumită când îşi vede copiii că se lăsă influenţaţi de 
această mass-media otrăvitoare şi de acest duh lumesc. Nu mai este viaţă curată 
şi trăirea care a fost pe vremuri. Dar lacrimile mamelor pot să-i întoarcă pe fii! 
Ca şi despre mama Fericitului Augustin s-a spus: „Nu se poate ca fiul atâtor 
lacrimi să se piardă!“ 


Cum ar trebui să procedeze mamele pentru a-şi învăţa copiii să se roage? 


- Ele însele rugându-se. Copilul să o vadă pe mama că îngenunchează şi se 
roagă. Şi sunt familii care se roagă împreună, au program de rugăciune, tatăl cu 
mama şi copiii. Astfel de familii încep ziua cu Dumnezeu şi-o sfârşesc cu 
Dumnezeu, şi trăiesc în Rai. Dar sunt puţine - să dea Dumnezeu să fie cât mai 
multe! 


Părinte, în afară de mama Sfinţiei voastre, ce femei v-au mai impresionat prin 
credinţa lor? 


- M-a impresionat foarte mult o femeie care, aflând că are cancer şi că mai are 
puţin de trăit, a aranjat cu familia să vină la mănăstire şi a venit la noi, a 
îmbrăcat cinul monahicesc - Maica Ecaterina. A mai trăit apoi câteva luni, dar 
nu s-a plâns niciodată de suferinţa ei. Şi era foarte sinceră la mărturisire, îşi 
spunea şi gândurile, şi a plecat din lumea asta liniştită, fără să zică un „vai”. Îl 
avea pe Dumnezeu, era o trăitoare a Ortodoxiei. 


Noi cum să-L dobândim pe Dumnezeu în inima noastră? 


- Pe Dumnezeu Il putem dobândi dacă scoatem păcatele prin spovedanie 
sinceră, completă, cu părere de rău, şi primim împărtăşania cu inima curată. 


Silvia Radu, sculptor: „Femeia are o delicateţe care trebuie hrănită prin 
gingăşia celor din jur” 


Doamna Silvia Radu, credeţi că femeia creştină poate schimba soarta unui 
neam? 


- Să ne gândim cum a schimbat Fecioara Maria soarta omenirii. De atunci, totul 
se bazează, pe această ființă unică şi minunată! Vă daţi seama cât este de 
important lucrul ăsta? Este esenţial. Adică ea, dintr-o dată, a devenit simbolul a 
ce e mai bun pe lumea asta. Fiecare femeie a primit atâta har de la Dumnezeu, 
pentru că a primit puterea de a da viaţă - ce har mai mare poate să fie decât 
acesta, de a da viaţă? 





Atunci, ca să răsplătească acest dar imens, ce ar trebui să facă? Ar trebui să facă 
totul ca să dea această viaţă, să-şi nască pruncii, să-i crească, să-i crească întru 
Dumnezeu. Nu sunt pentru matriarhat, dar femeia mi se pare că este cea mai 
importantă verigă în orice societate, în orice moment de pe lumea asta... 


Cum priviţi Supunerea femeii față de bărbat? Până unde consideraţi că 
trebuie să asculte femeia de bărbat? 


- Pentru mine, învăţătura Bisericii este foarte importantă. Am credinţa că dacă 
aşa s-a spus, înseamnă că este şi un motiv pentru care trebuie să asculți. Ca să 
nu mai spun că este şi foarte plăcut. L-am întrebat odată pe duhovnicul meu, 
Părintele Sofian: „Părinte, este grea viaţa asta călugărească?” „Este minunată, 
pentru că îţi oferă ascultarea - nimic nu e mai frumos decât să asculți şi să ştii 
că, pentru tot ceea ce faci, răspunde altul. Adică tu doar faci ceea ce ţi se spune, 
şi nu mai ai alte griji! - şi asta este minunat”. Ceea ce înseamnă că şi în căsătorie 
poate fi la fel. 


În momentul în care ai un bărbat de care poţi să asculţi, mi se pare că nu poate 
să existe fericire mai mare decât să-l stimezi, să-l respecţi şi să-l asculți. 
Desigur, îţi spui şi părerea - într-o căsnicie normală există un schimb de păreri 
între soţi. Dar mi se pare că o ascultare firească, pornită şi din dragostea faţă de 
bărbat, şi din dragostea față de învăţătura care te-a adus la a urma acestui 
îndemn (că femeia trebuie să se teamă de bărbat), o astfel de ascultare este un 
lucru foarte plăcut, foarte util şi îți ia de pe umeri o greutate pe care nu are nici 
un rost să o porţi tu. De ce să nu o poarte el, pentru că bărbatul e mai rezistent 
decât tine, care ai atâtea alte lucruri de care trebuie să răspunzi? Şi atunci e 
foarte bine că anumite responsabilități să le poarte el, iar tu doar să asculți. Mi 
se pare că este foarte feminină această poziţie. 

„... Nu suport feminismul, femeile astea care spun: „Vai, femeia n-are drepturi!” 
Ce-i asta, „drepturile femeii“? În momentul în care doi oameni se unesc cu 
dragoste unul faţă de altul, e clar că bărbatul o respectă pe femeie şi niciodată n- 
o să-i încalce drepturile fireşti pe care le are o femeie. Dar când femeia vrea să 
fie ea prima voce în casă, e ceva în neregulă acolo, nu-i firesc. Şi dacă bărbatul 
acceptă, înseamnă că e chiar jale. 


Aţi pomenit de duhovnicul dumneavoastră - Părintele Sofian Boghiu de la 
Antim. Cum privea el femeia? 


- Părintele Sofian spunea că, în primul rând, femeia trebuie să-şi facă copiii. Eu 
am acest mare păcat, că nu mi-am făcut copiii. Mă izbesc mereu de acest păcat, 
mă izbesc mereu cu capul de el şi îmi pare extraordinar de rău că s-a întâmplat. 
Și îmi spunea Părintele: „Totdeauna să spui acest lucru, totdeauna să-l 

mărturiseşti!” Şi-l mărturisesc în permanenţă, mulţumindu-i dânsului că mi-a 
spus să fac lucrul ăsta. 


Nimic nu-ţi poate da satisfacția pe care o ai în momentul în care ai copii. 
Indiferent ce împlinire ai avea într-o meserie, indiferent dacă ai avea o viaţă 
socială foarte reuşită, nimic nu poate să acopere această mare satisfacţie pe care 
ţi-o dă faptul că ai făcut ceea ce spune Dumnezeu că trebuie să faci. Şi ce 
frumos e un copil! Ce poate să fie mai minunat şi mai frumos decât un copil? 
Nimic altceva nu poate să egaleze asta... 


Orice femeie îşi doreşte să fie fericită. Credeţi că există o rețetă? Pentru că 
multe tipuri de reţete sunt oferite astăzi de către mass-media... 


- Orice om este fericit în momentul în care îşi face datoria. În momentul în care 
îți faci datoria şi treci peste aşa-zisele fericiri de moment, pentru că îți dai seama 
că este mult mai bine să le dai de-o parte, doar atunci poţi să găseşti adevărata 
fericire. În momentul în care reuşesc să mă îndepărtez de o plăcere personală, 
despre care ştiu că ulterior va avea efecte mult mai rele, ori pentru mine, ori 
pentru cei dragi, atunci am satisfacția datoriei împlinite. Pentru că noi nu trebuie 
să ne gândim niciodată doar la noi înşine, ci întotdeauna că fiind împreună cu 
ceilalţi. Asta mi se pare cel mai important lucru. În Biserică trebuie să ştim că 
suntem împreună şi suntem bucuroşi că suntem împreună, în societate suntem 


bucuroşi că suntem împreună, pe plan naţional şi aşa mai departe. Adică, dacă 
ne gândim unii la alţii, tot timpul vom fi mai întregi şi mai adevăraţi. 


Se vorbeşte foarte mult de taina femeii, de faptul că nu este înţeleasă. Care 
credeţi că ar fi această taină, taina sufletului ei? 


- Femeia are nevoie de dragoste, de încurajare, de înţelegere; femeia are o 
delicateţe care trebuie hrănită prin gingăşia celor din jur şi a bărbatului, în 
primul rând. La o femeie contează mai mult un zâmbet şi o floare decât orice 
altceva. Un zâmbet, o privire încurajatoare, toate lucrurile astea inefabile au o 
mare importanţă în viaţa ei. Mi se pare că suntem foarte, foarte sensibile şi din 
cauza asta trebuie să fim tratate cu aceeaşi sensibilitate. 


Or, în perioada asta modernă, toate lucrurile au devenit abrupte, dure, toată 
lumea vrea să alerge cu viteză puternică, să trăiască pasiuni puternice, toate se 
fac aşa, vijelios, cu urlete, cu strigăte. Pe când femeia are nevoie de lucruri mai 
subtile, mai delicate, de dragoste, de înţelegerea feminităţii ei. Are nevoie să-i 
respecţi acest dar al ei imens, care este dat de la Dumnezeu - maternitatea şi 
posibilitatea de a împrăştia în jurul ei dragoste, pentru că femeia are o putere de 
dragoste foarte, foarte mare. Altfel, dacă nu ar avea putere de dragoste, nu ar 
putea să fie mamă, nu? Sunt mame care au şi douăzeci de copii, şi reuşesc să-i 





iubească pe toţi la fel, reuşesc să-i crească la fel de bine. Într-o femeie este o 
depunere de sentimente imens de mare. Şi femeia e cu atât mai fericită cu cât 
poate să împrăştie aceste sentimente, să le dăruiască. Femeia este capabilă să 
dăruiască foarte multă dragoste...” 


Părintele Filothei Zervakos - “Când ruşinea femeilor va dispărea, atunci 
ziua Judecăţii va fi aproape“ 


Fericitul Filothei Zervakos, sfântul ucenic al Sfântului Nectarie de Eghina 
vorbeşte despre unul din semnele apropierii sfârşitului despre care.... se 
vorbeşte mai puţin, despre o anormalitate intrată, din păcate, în obişnuit, în 
firesc. Fericitul a descoperit ce a primit de la Dumnezeu ca viziune, ca una din 
cele două mari rele pentru care Dumnezeu bate lumea astăzi este, pe lângă 
avort, şi “goliciunea femeilor”, fenomen de proporţii fără precedent în istorie: 


“Umblă acum goale - deşi bărbaţii nu sunt mai prejos - însă mai mult femeile, 
iar aceasta nu este cu putinţă s-o rabde Dumnezeu. A răbdat pe păcătoşii din 
vremea lui Noe, pe cei din Sodoma şi Gomora, dar parcă nu ajunseseră la acest 
stadiu, să umble goi pe stradă şi să-şi arate trupurile lor goale la bărbaţi, ca să-i 
atragă spre păcat”. 


Prilej de a ne aminti că mărturisirea lui Hristos sau a închinării la idolul trup se 
face şi prin cele “exterioare” - dar reprezentative - ale noastre şi pentru a 
conştientiza că desfrânarea sau curăţia sunt cel mai lesne “propovăduite” nu prin 
cuvinte, ci prin exemplul nostru: 


Imbrăcămintea necuviincioasă a femeilor 





“Despre femei ce să mai spun? Nu au în minte altceva decât cum să se îm- 
podobească. Se întrec una pe alta în veşminte. Ce să spun şi despre îmbră- 
cămintea necuviincioasă pe care le îndeamnă să o poarte născocitorul răutăţii, 
diavolul. Vai şi amar! Cum de nu le e ruşine femeilor creştine? Țigăncile şi 
musulmanele se îmbracă decent, pentru a nu-i sminti pe bărbaţi, pe când femeile 
creştine, care au tradiție de la Hristos, de la apostoli, de la Sfinţii Părinţi să se 
îmbrace decent, au ajuns la nebunie desăvârşită prin felul în care se îmbracă! 
Taţii şi mamele să fie pilde bune şi să nu-şi lase copiii - povăţuindu-i cu iubire 
de Dumnezeu - să se îmbrace necuvios. lar bărbaţii să le ferească pe femeile lor 
de îmbrăcămintea indecentă, căci vor da socoteală în ziua Judecăţii. Femeile 
care intră în biserica lui Dumnezeu îmbrăcate necuviincios şi fără de ruşine, fac 
voia diavolului. Mai bine să nu calce pe la biserică, fiindcă în afară de faptul că 
nu au nici un folos din asta, îi vatămă şi îi smintesc şi pe ceilalți credincioşi din 
biserică. 


Îmi pare rău că sunt nevoit să cercetez şi să mustru. Nu vreau acest lucru, şi 
poate că-i întristez pe cei răspunzători de asta. Dacă nu v-aş iubi, nu v-aş 
cerceta. Îndreptaţi-vă şi atunci voi înceta şi eu să cercetez. Vai mie dacă voi 
tăcea, văzând asemenea fărădelegi! 


Când ruşinea femeilor va dispărea 


Într-o carte veche pe care am găsit-o cu mulţi ani în urmă, am citit printre altele 
că, atunci când ucenicii L-au întrebat pe Domnul nostru lisus Hristos când se 
vor întâmpla în lume semnele înfricoşătoare ale celei de-a Doua Veniri, când 
dragostea multora se va răci şi credinţa va pieri, Domnul le-a spus, printre 
altele: “atunci când femeile vor deveni bărbaţi şi bărbaţii femei“. 


Și Sfântul loan Gură de Aur, atunci când nişte creştini l-au întrebat când va fi a 
Doua Venire, le-a răspuns: “Când ruşinea femeilor va dispărea, atunci ziua 
Judecăţii va fi aproape“. Aceste profeţii ale Domnului nostru lisus Hristos şi ale 
Sfântului loan Gură de Aur şi ale altor prooroci, apostoli, Sfinţi Părinţi, despre 
care am vorbit mai devreme, se împlinesc astăzi cu precizie. 


De aici încolo încetează să te mai vopseşti 


Ca părinte duhovnicesc, am îndatorirea şi responsabilitatea să-i povăţuiesc pe 
fiii mei. Te povăţuiesc deci ca de aici încolo să încetezi a-ţi mai vopsi buzele, 
unghiile şi faţa şi să rămâi cum te-a zidit Dumnezeu. Nu-ţi dori să devii mai 
presus de Dumnezeu; fiindcă, atunci când te vopseşti cu culori roşii, Îl huleşti pe 
Dumnezeu. E ca şi cum ai spune: “Dumnezeu n-a ştiut sau n-a putut să mă facă 
cu buze sau unghii roşii; şi ceea ce n-a putut să facă Dumnezeu, o voi face eu, 
ca să par mai frumoasă să mă admire şi preţuiască bărbaţii şi femeile fără minte 





şi să-mi spună că sunt <<femeie fermecătoare>>, modernă, nu înapoiată“. Însă 
în felul acesta îl întristezi pe Dumnezeu şi pe mine, părintele tău duhovnicesc, şi 
pe toți oamenii cuminţi şi cu frică de Dumnezeu, şi-l bucuri pe diavol şi pe 
oamenii neînţelepți, bărbaţi şi femei. 


Aşadar, dacă Îl iubeşti pe Dumnezeu şi ţi-e frică de Dânsul, dacă mă respecţi şi 
pe mine, părintele tău duhovnicesc, din clipa aceasta în care primeşti scrisoarea 
mea, să încetezi a te mai vopsi. Și să-ţi împodobeşti de aici încolo sufletul cu 
smerenie, cuvioşenie şi virtuţi. Atunci se va bucura şi Dumnezeu, şi îngerii, şi 
Maica Domnului, şi sfinţii, şi te vor ocroti şi învrednici să intri în Împărăţia 
Cerurilor. 


Insă dacă vei urma moda şi te vei lua după femeile moderne, ca acuma, când le 
imiţi vopsindu-te, le vei imita şi la fumat, şi la jucat cărţi şi la altele, care sunt 
scârboase chiar şi când le aminteşte cineva”. 


(“Ne vorbeşte Părintele Filothei Zervakos”, Ed. Cartea Ortodoxă-Egumeniţa, 
2007, cap. “Imbrăcăminte“) 





Feminismul şi pervertirea feminităţii. Cu Părinţii Epifanie Teodoropulos şi 
Nicolae Tănase, într-un stil puţin mai nonconformist... 


Jin viata si invat 


—âmintelui + 


Fericitul Părinte Epifanie despre feminism 


Adesea accentua că feminismul este o perversiune a sexului feminin şi spunea 
pe un ton glumeţ: 

- Eu ştiu de ce au nevoie feministele, dar n-o pot recomanda, deoarece dacă s-ar 
întâmpla vreo moarte, va trebui să-mi pun epitrahilul în cui! 


Și când l-am întrebat ce are în minte, spuse: 
- Nimic altceva nu trebuie fără numai să meargă cineva la ora de întrunire a lor 
şi să dea drumul la câţiva şoareci, şi atunci vei vedea până unde merg 
declaraţiile lor despre curaj, egalitate, etc... 


Fericitul Părinte Epifanie despre munca femeilor 


Starețul înclină în mod vădit înspre punctul de vedere ca femeile căsătorite să nu 
lucreze în afara casei lor. Spunea adesea că se bucură să viziteze casele fiilor lui 
duhovniceşti ale căror femei nu aveau serviciu. Erau evidente ordinea, tihna, 
atmosfera călduroasă. Accentua adesea că femeile căsătorite ce lucrează au doi 
stăpâni: casa şi familia lor, pe de o parte, şi şeful sau clienţii, pe de alta. 


Cu toate acestea nu impunea în mod constrângător punctul său de vedere. Ştia 
să distingă situaţiile şi să iconomisească acele cazuri speciale. Astfel, puteai 
vedea multe din fiicele lui duhovniceşti că lucrează. Era cunoscător al nevoilor 





economice ale familiilor şi, deseori, al insuficientelor venituri ale bărbaţilor- 
soţi. Şi în timp ce, pe lângă altele, recomanda cumpătarea ca metoda cea mai 
potrivită de rezolvare a problemelor economice (asta o aplica Starețul), cu toate 
acestea nu propunea sărăcia de bunăvoie ca necesară pentru familii. 


Pe de altă parte, era informat că fetele tinere, astăzi, studiază sau îşi încep 
cariera lor înainte de a se căsători. N-a impus ca o condiţie că, dacă se vor 
căsători, să înceteze serviciul. Destule au făcut însă asta înainte să aibă copii. 
Starețul lăuda fapta aceasta, dar n-o impunea. Ci, lăsa fiecare personalitate să se 
echilibreze precum îi dictau chemările personale, condițiile, nevoile şi situațiile. 
Ceea ce-l interesa era sfinţirea persoanelor. 


(Din: “Crâmpeie de viaţă. Din viaţa şi învăţăturile părintelui Epifanie 
Teodoropulos”, Ed. Evanghelismos) 


“Familia ortodoxă”: Interviu cu Părintele Nicolae Tănase despre femeie, 
sexualitate, căsătorie, televizor ... 


Aţi alergat vreodată după ceva important, după ceva cu adevărat important?... 


lată-mă alergând după Părintele Nicolae Tănase, pe dealurile de la Valea 
Screzii. Prin hârtoape şi fiare vechi, peste scânduri ce se clatină ameninţător, 
prin noroaie şi pâraie, într-o zi friguroasă a lui decembrie trecut. Credeam că va 
fi un interviu la gura sobei, cu un ceainic fluierând vesel, la lumina cucernică a 
lămpii bunicii... Nici prin gând nu-mi trecea că Părintele îmi va smulge 
reportofonul din mână şi va porni, în pas grăbit, pe asemenea coclauri, 





răspunzând în acelaşi timp întrebărilor puse despre... femeie. Ajungem în 
curând pe o coamă a dealului, de unde satul ni se aşterne la picioare. Un loc de 
vis. Aşa o fi şi drumul către Rai? 


Părinte, ce părere aveţi, cum este femeia de astăzi faţă de femeia de pe 
vremuri? Ce s-a pierdut şi ce s-a câştigat prin modernitate? 


- Femeia, aşa cum era în trecut, ar fi fost bine şi rămână şi astăzi. Vorbim, 
desigur, despre un anumit tip de femeie, nu în general. Această femeie de pe 
vremuri avea o dexteritate a bunului simţ, pe când, în zilele noastre, destul de 
multe femei au pierdut-o. Odată cu această dexteritate, au pierdut şi relația pe 
care o aveau pe de o parte cu familia, pe de altă parte cu semenii, şi pe de altă 
parte cu Dumnezeu. Aceasta este pierderea, iar câştigul este o iluminare a minţii 
- dar nu în sens duhovnicesc, ci o „iluminare a raţiunii” care o face să piardă la 
capitolul sentiment. Femeia din vremurile trecute avea şi inimă, şi minte, şi 
voinţă. Femeia de astăzi are multă ştiinţă, iar sentimente, din păcate, dirijate sau 
inhibate. 


Cum ar putea să-şi recâştige sensibilitatea? 


- Sensibilitatea nu se pierde niciodată. Ea există, genetic o purtăm în noi, drept 
pentru care important este cum avem grijă de această sensibilitate, cum o 


educăm începând cu primii ani de viaţă. Vedeţi, la ora actuală nu toate fetiţele 
mai sunt crescute cum trebuie. [...] Totul se întâmplă pentru că Dumnezeu ne-a 
lăsat normali, iar noi, dacă începem să facem modificări, sigur că toate acestea 
se întorc împotriva noastră. 


„Facultăţile la femei trebuie făcute ca să se mărite bine” 


Sfinţia Voastră, cum vedeţi o creştină care să fie şi femeie modernă? Să aibă 
O viaţă şi în societate, şi în Biserică... 


- Eu am cunoscut odată o femeie, soţia poetului loan Alexandru, care avea vreo 
patru facultăţi şi vreo câteva doctorate, creştea cinci copii, nu se machia, nu se 
farda, nu cheltuia bani pe nu-ştiu-ce tip de haine, în schimb avea o anume ştiinţă 
de a se împodobi cu o năframă sau alta, dintr-o regiune sau alta a ţării... încerca 
să trăiască aşa în anumite momente de sărbătoare, şi reuşea. Vedeţi bine, era o 
femeie cu multe facultăţi - iar pe atunci nu se făceau multe facultăţi, ca astăzi. 
Nici nu aveai voie să faci a doua facultate! Şi am mai cunoscut o preoteasă, care 
avea şi ea două facultăţi, şi care a crescut şi ea cinci copii şi, toată viaţa, a 
vândut lumânări la biserică. 





Cineva ar putea spune: “A făcut atâtea şcoli ca să vândă la pangar?!”. Cu 
alte cuvinte, e un om preţios care este pus într-un loc în care oricine altcineva 
ar fi putut să Stea. 


- Aşa a considerat ea. Aşa a hotărât împreună cu soţul ei. Şi asta pentru că a 
făcut o distincţie foarte precisă între interesul general şi interesul de famile. Şi 
atunci, a preferat să crească cinci copii şi să-1 dea societăţii ca pe nişte stâlpi de 
rezistenţă şi să se sacrifice. Să nu înţelegeţi că dacă a crescut copii şi a vândut 
lumânări sau s-a ocupat cu nimicuri, aşa-zisele nimicuri, le-a neglijat pe 
celelalte! Adică pe mai departe a citit, pe mai departe a discutat, pe mai departe 
a avut un anumit nivel cultural. 


După părerea mea, facultăţile la femei trebuie făcute ca să se mărite bine. Adică, 
la facultate poţi întâlni un anumit tip de băiat, îți formezi o anumită viziune, iar 
apoi, dacă poţi să lucrezi o vreme, e bine. Să ştiţi că eu fac o mare diferență 
între a creşte copii şi „a sta la cratiţă”. Pentru că „a sta la cratiţă” este o expresie 
de acum peiorativă. Însă „femeia la cratiţă” nu este o prelungire a cratiţei, ci 
este o femeie care îşi înţelege rostul ei. Şi, dacă pe lângă rostul ei mai poate să 
mai facă şi altceva, e foarte bine. 


Rostul femeii este sacrificiul? 


- Rostul femeii nu este să fie sacrificată. Dar, dacă ea înţelege să se sacrifice, 
atunci este altceva, întrebarea care se pune este dacă ştie asta de la început sau 
nu, dacă face ce trebuie de la început sau nu. Totul este cum porneşte. Uneori, 
noi pornim fără să înţelegem ce avem de făcut - la nivel teoretic nu înţelegem. 
Ne căsătorim şi credem că totul este roz. Dar nu avem voie să fim utopici. Noi 
trebuie să fim realişti. 


Am cunoscut o fată care a citit foarte multe romane, în special romane de 
dragoste, câteva sute. Când i-a venit vremea să se mărite, a găsit un băiat, însă, 
când a dat cartea jos, i-a rămas în faţă un cu totul alt prototip decât întâlnise în 
sutele de romane pe care le citise. Drept pentru care acea căsnicie a eşuat, 
pentru că nu reuşea să aibă contact cu realitatea. 


„Dumnezeu m-a creat cum trebuie sau mai e nevoie să intervin şi cu?” 


Ce înseamnă frumuseţea pentru femeia creştină? Înseamnă asta o anumită 
ținută? Întreb pentru că vorbeau mai devreme despre importanţa păstrării 
feminităţii. .. 

- În primul rând, toate femeile sunt frumoase. În al doilea rând, orice concurs de 
tip „miss” este o jignire pentru femeie. Sunt foarte mulți bărbaţi cărora nu le 
plac acele femei care sunt declarate „femeia anului” sau mai ştiu cu cum. De ce? 





Pentru că fiecare femeie are specificul şi frumuseţea ei. Şi fiecare bărbat preferă 
un anumit tip de frumuseţe. Nu trebuie să mergem pe şabloane, pentru că omul 
este unicat, femeia este un unicat. Atunci, noi credem că o femeie trebuie să fie 
foarte îngrijită. Restul, Dumnezeu ştie cum a făcut pe fiecare şi ce i-a lăsat să 
atragă şi ce nu. 


Ce înseamnă „îngrijită”? Cineva poate să înţeleagă prin asta inclusiv 
machiajul, cerceii... 


- Întrebarea este cum privesc lucrurile. Consider că Dumnezeu m-a creat cum 
trebuie sau mai e nevoie să intervin şi eu? Şi pot interveni prin farduri, prin 
machiaj, prin coafură etc. Dacă eu cred că Dumnezeu m-a creat cum trebuie, 
atunci nu mai e nevoie de toate astea. Mi se pare foarte interesant că unii bărbaţi 
pot suporta lângă ei nişte soţii travestite în ceva care, de fapt, nu sunt! 


Unele femei din ziua de astăzi spun: „Trebuie să am libertate ca să fiu 
fericită. Pot să merg şi la biserică, dar pot să mă şi distrez, să mere şi în 
baruri, pot Să am şi o viaţă de noapte”. Cam unde-i linia de mijloc? 


- Nu există linie de mijloc. Linia de mijloc înseamnă „cale aurită”, dar la 
capitolul ăsta nu există linie de mijloc. Există negru sau alb. Ce legătură are 
lumina cu întunericul, sau ce legătură are înălbitorul cu cărbunarul? Că era o 
pildă: unul a vrut să înălbească rufele lângă un cărbunar şi toată spuza 
cărbunarului mergea pe rufele lui. Şi atunci au fost nevoiţi să se despartă, căci 
nu mai mergea aşa. Cu alte cuvinte, nu avem griuri în această problemă: ori e 
negru, ori e alb. Adică, o femeie care merge la biserică se „distrează” într-un 
anumit fel. În primul rând, se împlineşte duhovniceşte. În al doilea rând, 
celelalte aspecte trebuie să fie nevinovate. Adică, să zicem, poate să meargă la 
iarbă verde - numai că la iarbă verde se merge şi cu soţul, şi cu copiii, şi cu 
rudele, şi prietenii, nu separat: părinţii colo, copiii dincolo. Căci sunt lăsaţi 
copiii pe la bunici, unde îi îndoapă cu desene animate şi cu filme peste filme, iar 
părinţii sunt la iarbă verde şi mănâncă fripturi şi mici. În al treilea rând, există 
multe spectacole care nu au de-a face cu ceea ce este frivol sau cu ceea ce este 
jignitor şi o astfel de ieşire, pentru o femeie care îngrijeşte de copii, este de vis. 


Dacă vorbim despre o femeie care se fereşte să mai aibă cel de-al doilea copil, 
deşi în adâncul ei îl doreşte, ei bine, tocmai o astfel de femeie trebuie să-şi 
umple timpul, din cauza asta merge la bar, din cauza asta merge la concerte, din 
cauza asta priveşte la televizor cu orele şi cu lunile... 


„Informaţia, Dumnezeul nostru” 


E televizorul acel cărbunar lângă care nu putem să înălbim rufele? 





- Depinde cum privim. În general, televizorul nu este cu totul rău. Nu toate 
emisiunile sunt rele. Dar absolut toate sunt pierdere de timp. În trecut am ţinut 
mai multe conferinţe, iar una din temele cele mai agreate a fost: „Informaţia, 
Dumnezeul nostru“. Adică, am întrebat pe cineva: „Te uiţi la televizor?” şi mi-a 
zis: „Nu, părinte, eu... numai aşa, la ştiri“. Putem să zicem că este păcat să te 
uiţi la ştiri? Nu, nu este păcat să te uiţi la ştiri - păcat este că pierzi timpul. De-a 
lungul vremii, am încercat cu mai mulţi, mai ales cei care s-au spovedit la mine, 
să-i îndemn să stea în genunchi, la rugăciune, tot atât cât stau şi la televizor. Dar 
nu a mers. Mi-au zis: „Părinte, dar e imposibil!”. 


Adică televizorul ajunge să fie mai important decât Dumnezeu... 


- ŞI atunci ne vin în minte profeţiile Sfântului Cosma Etolianul, care a spus încă 
din secolul al XVIII-lea ca „va veni o vreme când diavolul va intra în casele 
oamenilor într-o cutie, iar coarnele le va pune pe casă“. Cutia asta va lua locul 
icoanelor de pe pereţi şi le va vorbi oamenilor, iar oamenii vor fi foarte 
ascultători. Aceste cuvinte au fost spuse cu două secole înainte de apariţia 
televiziunii! Atunci nu putem să nu privim lucrurile şi dintr-o asemenea 
perspectivă. 


Dacă sunt emisiuni duhovniceşti sau anumite slujbe - care nu pot înlocui 
slujbele de la biserică - dacă sunt anumite dezbateri, sau pelerinaje, sau 
documentare care arată minunile lui Dumnezeu în lume, sigur că nu putem 
spune: „Nu te uita la televizor“. Eu te întreb numai dacă te rogi tot atât cât te uiţi 
la televizor... 


Mai poate trăi cineva fără televizor în ziua de astăzi? 


- Am cunoscut un om, fostul ambasador al Poloniei, care era şi profesor de 
teologie, de greacă veche şi de Vechiul Testament şi lucra, în acelaşi timp, în 
Ministerul de Externe. Avea opt fete, era fiu de preot ortodox. Cea mai mare 
față avea 18 ani, iar cea mai mică avea 6 ani. Într-o împrejurare, am ajuns să 
locuiesc câteva zile în casa lui. Și, împreună cu el, am vizitat o mănăstire, am 
mers la biserică, toţi s-au împărtăşit, am slujit cu mitropolitul primat de atunci. 
Am stat cu ei aproape o săptămână. Sigur că în vreo trei-patru zile l-am întrebat: 
„Dar dumneavoastră nu aveţi televizor?“. Şi răspunsul a fost: „Părinte, oamenii 
serioşi nu au televizor“. „Bine, dar sunteţi diplomat şi trebuie să fiţi ultra- 
informat!” Şi mi-a zis: „Informaţiile îmi vin pe masă. Cele de care am eu 
nevoie“. „Dar copiii...?“, am mai întrebat. „O să vedeţi după-amiază“, îmi 
răspunde. 


Intr-adevăr, duminică după-amiază ne-am odihnit puţin, am mers în parc, am 
mâncat o prăjitură şi pe urmă ne-am dus la cinematograf. Aici am văzut un film 





de vis, „A opta zi”l, un film despre un tânăr cu Sindromul Down. Se numeşte 
„A opta zi” pentru că, atunci când i s-a citit în povestirea despre Creaţie: „A 
şaptea zi, Dumnezeu s-a odihnit“, el a spus: „lar în a opta zi, m-a făcut pe 
mine“. Adică „pe mine care n-am mamă, care sunt bolnav, care sunt internat la 
centru...“. Şi foarte interesantă a fost această duminică, aşa cum am petrecut-o 
cu ei, fără televizor... 


Bineînţeles că ambasadorul avea grijă să le ducă pe fete şi la mănăstiri, să le 
ofere o viaţă culturală, pentru că e foarte important să aibă ce povesti copilul 
când se află în compania colegilor lui. Să poată spune, fiecare după cum îl duce 
buzunarul, că a fost la Meteore, că a fost în Sfântul Munte, că a citit douăzeci de 
cărți sau că a fost în tabără la Durău... De curând, am citit că elevii finlandezi 
citesc o carte pe zi, obligatoriu. Probabil nici ei nu se uită la televizor, altfel n-ar 
avea când s-o citească... 
„Ascultarea de bărbat este o înfiorare” 


Mai e bună fecioria în ziua de astăzi? Nu e mai bine pentru doi tineri să aibă 
relaţii sexuale înainte de nuntă, să vadă dacă sunt potriviţi unul pentru altul - 
aşa cum se spune - şi să evite astfel viitoarele neplăceri? 


- Am auzit odată un părinte că a zis aşa: „Nu fur a ceea ce Dumnezeu oricum îţi 
dădea“. Adică un act sexual, şi înainte de căsătorie, şi după căsătorie, este 
acelaşi lucru. Ca act. Numai că înainte de căsătorie este un păcat foarte grav - nu 
grav, ci foarte grav şi cu multe repercusiuni - iar după căsătorie, deşi actul în 
sine este acelaşi lucru, prin Taina Cununiei, nu mai poate fi vorba de păcat. 


Să luăm o pildă. Atunci când construim o casă, interesul nostru este să punem o 
temelie foarte solidă, ca să reziste la cutremur. Dar cine face lucrul acesta 
aiurea, bineînţeles că îşi toarnă o temelie de doi lei, în care pune mult pământ, 
ceva ciment, nişte fier-beton aruncat, nişte paie, nişte fân şi pe urmă iar pune 
ciment... Şi va avea astfel o temelie pe care ulterior vrea să construiască 
frumos, şi o să reuşească - dar n-o să ţină. Cam asta e marea problemă. 


Vedeţi, abordăm greu asemenea subiecte, vorbim greu despre sex - dar să ştiţi 
că oamenii nu „fac sex“, oamenii sunt cununa creaţiei lui Dumnezeu, ei nu pot 
face sex. Sex fac animalele - şi atât. Mai interesant este că oamenii nu fac nici 
dragoste. Pentru că „dragoste” este un cuvânt care-L exprimă pe Dumnezeu 
Însuşi, deci oamenii nu pot să „facă dragoste”. Ei se iubesc. În rest, rămânem cu 
definițiile din dicţionar. Adică: cei care trăiesc necununaţi sunt „curvari”, iar cei 
căsătoriţi care au relaţii extraconjugale sunt „prea curvari”. Spun asta pentru că, 
la un moment dat, pe mai mulţi i-au deranjat cuvintele astea. Au zis că ar trebui 
îndulcite. Dar curvia rămâne curvie, nu putem să mângâiem anumite aspecte. 





Părinte, ce înseamnă ascultarea în cadrul căsătoriei? Ce înseamnă „femeia să 
se teamă de bărbat”Efeseni 5:3? Ce e teama asta? 


- Avem textul care zice: „Frica de Dumnezeu este începutul înţelepciunii“ Pilde 
1:7. Dar frica de Dumnezeu nu este o frică precum frica de sabie, de pistol, de 
moarte, sau de un om periculos. Este o înfiorare. De aceea, în traducerea 
înaltului Bartolomeu, spre exemplu, exista o explicaţie acolo că ar fi mai 
potrivit să zicem: „lară femeia să se înfioare spre bărbat“. Vasăzică, ascultarea 
de bărbat şi frica de bărbat este, de fapt, o înfiorare. Şi, dacă vorbim despre 
fiori, atunci este îndeajuns ca să înţelegem ce vrea să spună textul. Căci femeia, 
fiind egală bărbatului, nu poate să asculte de el în mod orbeşte. Numai că 
bărbatul, dacă este înţelept, se sfătuieşte cu femeia, pentru că Dumnezeu a 
înzestrat-o cu previziunea mai mult decât pe el, iară femeia, dacă e şi mai 
înţeleaptă, lasă bărbatului impresia că el conduce. 


(Râsete din toată inima.) 
- Să scrii acolo: „Reporterul a izbucnit într-un râs nestăpânit!”. 
- O să scriu. O să fac ascultare! 


1 Le huitieme jour - producţie belgiană din 1996. Regizor: Jaco Van Dormael. 


Actorii principali, Pascal Duquenne şi Daniel Auteuil, au câştigat împreună 
Palme d'Or pentru „Cel mai bun actor” la Festivalul de la Cannes, în 1996. 


A consemnat Anca Atanasiu 


(integral în: Familia Ortodoxă nr. 3 (38)/2012) 





Îmbrăcămintea fetelor, între decenţă şi feminitate 


Felul în care se îmbracă femeile şi adolescentele reprezintă o expresie a 
asumării sau a neasumării de către acestea a propriei feminităţi. Din ce în ce mai 
mult, în societatea actuală este promovată imaginea unei femei de acţiune, inde- 
pendente, dar care, din păcate, pe lângă aceste trăsături, este implicată într-un 
proces de diminuare a aspectelor legate de feminitate. 


Adaptarea la ritmul actual şi sentimentul că eşti o femeie a timpurilor noastre 
presupune uneori ajustări ale propriei personalităţi. Creşterea gradului de 
activism, viteza şi promptitudinea în reacţii, ocuparea unui număr din ce în ce 
mai mare de roluri în societate duce, la unele femei, pe lângă împlinirea şi dez- 
voltarea unor aspecte ale personalităţii, la negarea, inhibarea, înăbuşirea 
feminității. 


Nu de puţine ori vedem femei care, prin îmbrăcăminte şi atitudine, degajă un aer 
dinamic, sport, dar cu tentă masculinizată. 


La cealaltă extremă întâlnim adolescente şi tinere care îşi accentuează, în mod 
aproape ostentativ, doar sexualitatea. De multe ori acestea au primit sau au 
receptat mesajul că doar aşa pot atrage atenţia şi pot obţine admiraţia şi 
aprecierea pe care şi le doresc. Din păcate mesajul pe care îl transmit astfel este 
denaturat şi le pune de multe ori pe acestea în situaţii de vulnerabilitate. Nu de 
puţine ori genul de admiraţie şi de atenţie pe care îl primesc se reduce la cel 
exterior, superficial, rezervorul lor interior de iubire rămânând în continuare gol. 
Tipul de interacțiuni în care intră şi suferințele resimțite astfel duc doar la 
accentuarea convingerilor de tipul „toți bărbaţii sunt la fel”, „nimeni nu mă 
iubeşte aşa cum sunt”, „nu pot avea încredere în nimeni”. 


Banii nu cumpără calitate pentru suflet 


Un rol important în acest aspect îl are educația primită din familie, aspectele 
pentru care fiica, viitoarea adolescentă, este valorizată. Într-o familie cu frică de 
Dumnezeu, îmbrăcămintea decentă va fi promovată încă din copilărie. Apo- 
stolul spune „Asemenea şi femeile, în îmbrăcăminte cuviincioasă, făcându-şi lor 





podoabă din sfială şi din cuminţenie, nu din păr împletit şi din aur, sau din 
mărgăritare, sau din veşminte de mult preţ.” (1 Tim. 2, 9) 


Dar există situaţii, nu puţine, când aceste aspecte scapă de sub control. De multe 
ori, pentru părinţii care se simt vinovaţi că nu petrec suficient timp cu fiica, nu 
au suficientă disponibilitate pentru aceasta, e mult mai simplu să cedeze ne- 
discriminativ cererilor, în special celor de ordin material, ale acesteia. Deşi pe 
moment pare o soluţie bună, o modalitate a părinților de a-şi exprima iubirea, în 
timp se dovedeşte a fi neinspirată. Educaţia, discuţiile părinte-fiică, timpul 
disponibil pe care i-l acordă părintele transmite de multe ori pentru aceasta din 
urmă mesajul că este iubită, că i se acordă atenţie în mod necondiţionat şi toate 
acestea nu pot fi înlocuite cu bani. Mesajul de încredere de la părinți o va ajuta 
pe viitor să îşi clădească încrederea în sine şi să se aprecieze pe ea însăşi, nu 
doar prin aspecte de ordin exterior - vestimentaţie, accesorii - ci şi pentru calităţi 
interioare, sufleteşti. 


Vom arăta în continuare câteva posibile situaţii pe care părinţii le pot gestiona 
corespunzător, cu înţelepciune, în relația cu fiica lor. Până la o anumită vârstă, 
respectiv cea a majoratului şi a câştigării independenţei de ordin material, 
părinţii sunt încă responsabili de alegerile făcute de fiicele lor, putând avea o 
influenţă pozitivă asupra acestora. Este incontestabil faptul că, mai ales la vârsta 
adolescenţei, presiunea grupului, mai ales în termeni de modă, de „ce se poartă 
şi ce nu se poartă” este mare. 


Ceea ce poate face un părinte în acest context, este să îşi înveţe fiica să conducă, 
nu să fie condusă, să influenţeze pe alţii în loc să se lase influenţată, să aibă un 
sistem de valori stabile, în locul unor valori care se schimbă odată cu sezonul 
toamnă-iarnă. 


Ce mai poate face părintele e să atragă atenția asupra aspectelor pe care le 
consideră pozitive, de urmat, la persoanele care au valoare de model pentru fata 
lor. Astfel, îi vor arăta că o artistă este îmbrăcată decent, chiar dacă e artistă, o 
alta are părul prins, o alta este nemachiată. Pentru a putea oferi astfel de 
îndrumări, e nevoie de efort din partea părinților, de comunicare cu copilul, 
pentru a vedea care sunt preferinţele lui, de a încerca să-l înţeleagă, nu să-l 
condamne la modul general ori să condamne aprioric orice simpatie față de 
staruri, atitudine care nu face decât să mărească o distanţă care e posibil să 
intervină între ei la această vârstă. Chiar dacă nu le apreciaţi întotdeauna 
alegerile, încercarea de a vă cobori şi de a le vorbi de la nivelul la care sunt ei 
poate fi un start bun. 


Premisele decenţei se seamănă din copilărie 





De asemenea, este în cea mai mare parte rolul părinților să modeleze o atitudine 
responsabilă faţă de bani, de modul în care aceştia sunt cheltuiţi, precum şi de 
faptul că aceştia nu reprezintă valoarea supremă. Este fără îndoială o misiune 
dificilă, mai ales când presiunile societăţii acționează în sens invers - stimularea 
artificială a dorinţei de a deţine lucruri de care de multe ori nu avem nevoie şi a 
dorinţei de a ieşi în evidenţă prin imagine, vestimentaţie. Dacă în calitate de 
părinte vom încerca să contracarăm aceste tendinţe abia când copilul ajunge la 
vârsta adolescenţei, va fi aproape imposibil. De aceea, dacă de la vârsta copi- 
lăriei şi a preadolescenţei părinţii se îngrijesc de nevoile de bază ale copilului, 
referitoare la îmbrăcăminte, iar în ceea ce priveşte eventualele dorinţe - de 
exemplu aceea de a avea o haină la modă - să îl deprindă pe acesta să econo- 
misească, din sumele primite periodic de la părinţi, acesta va avea o altă per- 
spectivă asupra cheltuirii banilor. Implicat fiind în mod treptat, în limitele 
vârstei, în anumite decizii financiare ale familiei - spre exemplu planificarea şi 
economisirea banilor pentru o ieşire cu părinţii în oraş - copilul va deveni mai 
responsabil şi mai cumpătat şi când va veni vorba de propriile cumpărături. 





Sfaturile Sfântului Valeriu Gafencu către surorile sale despre cuminţenie, 
naturaleţe, simplitate 


O scrisoare inedită a fericitului Valeriu Gafencu către mama şi surorile sale 
- apărută în revista “Familia ortodoxă“, nr. 2(13)/2010 - 11 octombrie 1945 


Scumpă mamă, 


Mult iubitele mele surioare, dragii mei, 


Mă găsesc într-o stare de continuă bucurie sufletească. Mi s-au revărsat în suflet 
valuri de iubire. Numai cine a trăit astfel de momente le poate înţelege. 


Cu gândul la Dumnezeu vă port în inimă pe toţi, cu cele mai frumoase nădejdi 
ce mi-au înflorit în suflet după atâţia ani de suferință mare şi fericită. 


Ce bucurie mai mare poate trăi omul pe această lume, decât aceea de a se simţi 
în slujba binelui şi a iubirii, conştient de nimicnicia şi păcătoşenia sa?! 


Doamne! Ce bine am făcut eu în această viaţă de mi-ai dăruit asemenea bucurii, 
de mi-ai dăruit iubirea şi grija Ta, care nu m-au părăsit nici o clipă?! 


Scumpii mei, trăiesc o viaţă cu totul deosebită de aceea pe care obişnuit o 
trăieşte lumea. Cu alte preocupări, alte gânduri, alte bucurii. 


Cât aş fi de fericit ca bucuriile sufletului meu să ajungă până în inimile voastre! 





Vreau să vă ştiu curate, bune la suflet, blânde, iubitoare, senine, fericite, cu- 
minţi, ascultătoare, credincioase, pline de nădejde, - şi modeste - şi sănătoase. 


Să trăiţi o viaţă simplă, cât mai simplă. Participaţi cu viaţa voastră la simplitatea 
şi frumuseţea naturii. Îmbrăcaţi-vă modest şi curat. Rochiţele întotdeauna să vi 
le faceţi lungi, până mai Jos de genunchi. Pantofii să aibă tocurile cât mai joase 
cu putinţă. Să nu vă fardaţi. Cât de frumos şade unor fete în ţinuta lor naturală... 
Sub nici un motiv să nu vă boiţi buzele sau obrajii! 


Păstraţi-vă curate aşa cum Dumnezeu v-a lăsat, căci curăţenia - naturaleţea este 
adevărata frumuseţe şi podoabă... Nu vă duceţi pe la baluri. Vă cer mult 
deodată... În realitate, nu vă cer nimic altceva decât să fiţi model de cuminţenie 
şi desăvârşire creştină. 


Feriți-vă de prieteniile rele, căci păcatul se transmite pe nesimţite. Cu tot 
sufletul vă îndemn la o viaţă creştină! Gândiţi-vă că nimeni din această lume nu 
v-ar putea dori mai mult bine decât acela pe care vi-l doresc eu. 


Scumpa şi buna mea mamă, te rog din inimă ai grijă de sufletul fetiţelor mele 
scumpe! Şi îndeamnă-le şi matale la o viaţă creştină, aşa după cum Dumnezeu o 
doreşte. 


Mă rog întotdeauna pentru voi. Aştept senin ziua fericită când voi fi din nou în 
mijlocul vostru. In viaţa de închisoare am luat hotărâri mari, de viaţă curată şi 
de totală dăruire. Vreau să nu mai trăiesc pentru mine... 


Aş fi tare fericit dacă de Crăciun aţi veni toate patru, mama, Valentina, Norica, 
Zunea la mine. Ar fi minunat. Eu sunt cu voi şi vă sărut, Valeriu”. 


(Material furnizat de obştea Măn. Diaconeşti) 





Părintele Constantin Coman despre devotament şi despre dragostea 
manifestată în gest 


(fragment) 


R. Rădulescu: [...] Azi constatat dacă există o diferenţă între religiozitatea 
femeii şi religiozitatea bărbatului, intre manifestarea sentimentelor religioase 
la cele două genuri? Ştim că există, între femei şi bărbaţi, o diferenţiere. Aici 
se vede această diferenţă? 


Pr. Coman: Sigur că se vede. Orice analiză sociologică, psihologică şi, cu atât 
mai mult, bisericească sau duhovnicească, va observa această diferențiere, pe 
care eu aş prefera să o numesc specificitate. Se menţionează specificitatea 
manifestării firii femeiești şi specificitatea manifestării firii bărbăteşti. Există 
trăsături specifice firii bărbăteşti şi respectiv firii femeieşti, din care decurg şi 
vocaţii şi lucrări specifice. Acestea se manifestă şi în Biserică. Biserica observă 
cu atenţie şi îşi asumă funcțional specificul celor două firii în care Dumnezeu a 
„împărțit” firea omenească. Nici în Biserică bărbaţii şi femeile nu fac aceleaşi 
lucruri, ci bărbaţii fac unele lucruri, iar femeile altele. Preoţia, de exemplu, este 
o vocaţie şi o lucrare exclusiv bărbătească. Mă veţi întreba care este vocaţia 
exclusivă a femeilor? Este aceea de a naşte pe viitorii preoţi, asemenea Maicii 
Domnului. Nu este prea vizibilă această vocaţie. În ceea ce priveşte 
religiozitatea, dacă intră cineva în bisericile noastre astăzi, va observa că 
numărul femeilor este mult mai mare decât al bărbaţilor. 


R. Rădulescu: De ce? 


Pr. Coman: Femeile sunt mai credincioase, mai ataşate, mai deschise, mai 
râvnitoare, mai sufletiste decât bărbaţii în relaţia cu Dumnezeu. Aş îndrăzni şi 
o erminie mai specială. Relația — inclusiv relația cu Bunul Dumnezeu — este o 





chestiune care ţine mai mult de suflet şi mai puţin de minte. Bărbaţii, fiind mai 
cerebrali, cad mai uşor din ataşamentul, din fidelitatea, din râvna care susţin o 
relaţie. În plus, epoca raționalismului şi a materialismului, din care incă nu am 
ieşit, a făcut, din aceleaşi motive, mult mai multe victime între bărbaţi. 
Dumnezeu nu este o idee. Sigur, El poate fi exprimat sau închis, cu mari riscuri, 
şi în idei şi în concepte, poate deveni componentă importantă a unui discurs şi 
poate alimenta mintea noastră şi setea noastră de speculație. Dar Dumnezeu 
este, întâi de toate, o prezenţă personală, care ni se adresează, nu atât la 
nivelul discursului, ci cu atitudini, cu gesturi, cu acte care se recapitulează în 
manifestarea iubirii Sale faţă de oameni. Unui Dumnezeu iubitor care te 
copleşeşte, clipă de clipă, cu iubirea şi cu bunătatea Sa, este firesc să-i 
răspunzi la fel de personal şi de direct, la nivelul simţămintelor. "Toată 
iconomia dumnezeiască, adică suma manifestărilor lui Dumnezeu în istorie 
începând cu facerea lumii şi ajungând la întruparea Fiului Său pentru eliberarea 
oamenilor de sub stăpânirea păcatului şi a morţii — este expresia vizibilă a iubirii 
Sale de oameni şi chemarea continuă, adresată oamenilor, de a trăi relaţia de 
iubire cu Dumnezeu. Când proclamăm adevărul că Dumnezeu este existență 
personală, este comuniune de Persoane, nu facem filosofia conceptului de 
persoană, ci trimitem la un Dumnezeu viu şi iubitor. 


Expedierea relaţiei mele cu Dumnezeu într-o sumă de datorii religioase — 
rugăciunea, mersul la biserică, postul etc. -, presupune riscul formalismului, 
adică a unei participări pasive sau „absente”, care nu activează la propriu relația 
mea cu Dumnezeu cel viu şi personal. De vină este şi teologia de şcoală, care a 
dezvoltat discursul teoretic de multe ori speculativ despre Dumnezeu, separat de 
prezenţa reală şi continuă a lui Dumnezeu în viaţa noastră şi a lumii. 
Dominarea, de câteva veacuri, a raționalismului a produs o cultură centrată pe 
raportarea cerebrală, exterioară, seacă, uscată, lipsită de conţinut şi la 
Dumnezeu, ca şi la omul de lângă noi, precum şi la omenirea întreagă. Cultura 
minţii în detrimentul culturii inimii a produs un segment mare de aneraşti, care- 
şi cer legitimarea. Femeile cad mai greu victime acestui risc. Rămân mai 
sufletiste, mai vii, se raportează la Dumnezeu şi la lumea înconjurătoare mai 
mult cu inima. 


În casă, de asemenea, femeile sunt cele care ţin candela aprinsă, la propriu şi 
la figurat, urmând mironosiţelor femei. Este o moştenire extraordinar de 
frumoasă de la femeile mironosiţe, care merg cu râvnă la mormântul 
Mântuitorului Hristos, moştenire de care se bucură şi femeile credincioase de 
astăzi. Pentru mine, imaginea bunicii mele, apoi a mamei mele şi, acum, a soției 
mele, aprinzând candela în fiecare zi, o viaţă întreagă, este un gest de o 
consecvență, de un ataşament, de o fidelitate greu de egalat. Ca preot, recomand 
tinerelor soţii, care devin stăpâne ale casei soţului şi copiilor săi, să ţină cu 
multă râvnă de această rânduială. Să aprindă zilnic candela în casă. Primul lucru 





pe care trebuie să-l facă femeia, când se trezeşte dimineaţa, este să aprindă 
candelă. Când va aprinde candela, se va raporta imediat la Dumnezeu, va face şi 
o cruce şi, eventual, o scurtă rugăciune pentru soţ, pentru copii şi pentru cei din 
jur. Începe, astfel, ziua cu binecuvântare, începe ziua cu gândul la Dumnezeu. 
lar Dumnezeu nu rămâne dator! Binecuvântarea Lui se va revărsa asupra 
întregii case şi familii. Zona aceasta de aşezare duhovnicească statornică este 
cea mai roditoare. Acest lucru îl recomand cu insistenţă femeilor cu educaţie, cu 
profesiuni dintre cele mai pretenţioase... 


R. Rădulescu: Femei intelectuale...! 


Pr. Coman: Da, intelectuale. Le ajută mult să lupte împotriva tentației de a 
exila pe Dumnezeu în zona speculației teoretice. Celor care vin să se 
spovedească înainte de cununie le dau canon, între altele, soţului să cumpere o 
candelă de argint, prețioasă, iar soției să aprindă candela în fiecare zi dimineaţa, 
sau măcar duminică şi în zilele de sărbătoare. Gestul acesta, repetat zilnic, este 
un gest întemeietor, o aşează pe femeie într-o relaţie de fidelitate cu Durnnezeu, 
la care Dumnezeu, cum spuneam, nu va întârzia să răspundă. Cine se îndoieşte, 
poate verifica adevărul celor spuse de mine, făcând experimentul. Este o aşezare 
firească într-o relaţie, o aşezare completă, care presupune nu numai gândul, ci şi 
manifestarea gândului, nu numai credinţa, ci şi manifestarea credinţei. Este o 
mergere spre întâlnirea concretă cu Dumnezeu. Este ca şi cum I-ai da bineţe lui 
Dumnezeu, dimineaţa când te scoli: „Doamne unde eşti? Aici eşti? lată sunt şi 
eu aici! Bună dimineaţa! Mă rog să mă binecuvântezi pe mine şi toată, casa 
mea! Eu ca semn Iţi aprind această candelă!“ 


R. Rădulescu: Aşadar, gestul concret făcut din credinţă, are un rol foarte mare 
în cultivarea, în creşterea în credință. Vă întreb aceasta, pentru că există o 
tendinţă, am observat mai ales la unii bărbaţi, de a avea o credinţă spiritualistă, 
nebazată pe gesturi concrete. Spun: „Eu cred în sufletul meu...!” 

Pr. Coman: „Dar nu fac nimic...! 
R. Rădulescu: Fără gesturi! 


Pr. Coman: Nu ştiu care dintre partenerii unor astfel de oameni, s-ar mulţumi 
cu declaraţia: „Şi eu te iubesc, dar în felul meu, nu iţi arăt în nici un fel; nici 
flori nu-ţi aduc, nici daruri nu-ţi dau, nici nu te îmbrăţişez, nici nu te sărut, nici 
bineţe nu-ţi dau, nici la plimbare nu te invit..., dar ştii, te iubesc mult!” Este o 
chestiune aridă şi neproductivă şi evident amăgitoare şi mincinoasă. Acelaşi 
lucru se poate întâmpla şi în relația cu Dumnezeu! 





Mie nu-mi place cuvântul ritual, îmi place foarte mult cuvântul gest, semn, 
atitudine. Toate cele de mai sus sunt semne care se aşează în spaţiul unei relaţii 
personale, care dau conţinut concret unei relaţii. Acolo unde există un sentiment 
pentru celălalt, simţi nevoia să te manifeşti. lar Biserica noastră răsăriteană, din 
punctul acesta de vedere, este, cu adevărat, o Biserică centrată pe relaţia 
interpersonală, pe relaţia de dragoste, pentru că este plină de gesturi şi de semne 
— la praznice, la sărbători, la slujbe, la Liturghie, la sfeştanie, la pomelnice... 
Toată panoplia de slujbe, gesturi, ofrande, obiecte liturgice sunt subsumate 
relaţiei noastre vii cu Dumnezeu şi cu semenii noştri, cei vii şi cei trecuţi la 
Domnul. Pâinea, fructele aduse din pârga roadelor pământului, prinoasele de tot 
felul, lumânările, colacii, coliva, icoanele, candelele, sfeşnicele, cădelniţele, tot 
acest instrumentar se aşează şi dă conţinut real relaţiei cu Dumnezeu, relaţiei cu 
cei apropiaţi. Aceasta este viaţa normală, firească. 


Dacă există celălalt dincolo, relația mea cu el trebuie să prindă conţinut. 
Conţinut în semne, pentru că dragostea este duhovnicească, sufletească, nu se 
vede, dar ea se manifestă, se exteriorizează în gesturi. Lipsa gesturilor îl 
defavorizează foarte mult pe om. Aproape produce un handicap de netrecut. 


Îmi amintesc de o conferință a mea din tinereţe la facultatea de matematică din 
Bucureşti. Vorbeam despre relaţia de dragoste. Un student foarte inteligent mi-a 
spus la un moment dat: „Părinte, eu pot îmbrăţişa pe oricine în mintea mea!“ 
Eu, preot şi teolog, i-am spus: „Eu prefer să îmbrăţişez o singură persoană, dar 
cu braţele mele, nu numai cu mintea mea!“ 


Părintele Stăniloae spunea foarte clar: „Cel mai frumos şi mai convingător 

discurs despre dragoste este “îmbrăţişarea!”, 


(din: Pr. Constantin Coman, “Dreptatea lui Dumnezeu şi dreptatea 
oamenilor”, Editura Bizantină, Bucureşti, 2010) 





Pr. Vasile Gordon - Predică la Duminica a III-a după Paşti - a 
Mironosiţelor 


Hristos a înviat! 


lubiţi credincioşi, în duminica de astăzi aducem un pios omagiu femeilor 
mironosiţe, cele dintâi vestitoare ale Învierii Domnului. Ştim din Sfintele 
Evanghelii că trupul Domnului lisus Hristos a fost înmormântat în grabă, în ziua 
de vineri (pe care noi o numim acum a patimilor), ritualul ungerii, specific 
iudeilor, nefăcându-se complet. Sâmbăta nu era îngăduit a se face nici o lucrare 
care presupunea efort fizic, legea iudaică fiind extrem de aspră în această 
privinţă: nu era voie să se facă mai mult de 2000 de paşi. 


De aceea, abia a treia zi, duminica, întâia a săptămânii, femeile au mers la 
mormânt spre a împlini cele cuvenite pentru ungere. Ştim cu toţii care a fost 
urmarea: au găsit mormântul gol! Domnul înviase! Le-a vestit învierea şi 
îngerul, dar şi-au adus aminte şi de cuvintele Mântuitorului care spusese: „După 
trei zile Mă voi scula!” (Matei 16, 21). 


Astfel, aceste femei curajoase devin primele vestitoare ale celei mai mari 
minuni din istoria mântuirii: învierea. 


Iubiţi credincioşi, cine au fost, de fapt, aceste femei? Care este numele lor, ce 
ştim despre ele şi cum au ajuns să aibă zi osebită pentru pomenire? La aceste 
întrebări vom încerca să răspundem, cu ajutorul Domnului, în cele ce urmează. 





Pentru fiecare dintre ele avem mărturii în Sfânta Scriptură: pentru unele directe, 
pentru altele indirecte. Astfel, când vorbesc despre Învierea Domnului şi despre 
intenția femeilor de a unge Trupul Domnului, evangheliştii pomenesc patru 
nume: Maria Magdalena, Maria lui Cleopa (numită şi „cealaltă Marie”), 
Salomeea şi loana. 


Toate patru sunt amintite în legătură cu lucrarea de mirungere pe care 
intenționau s-o facă. Despre celelalte femei avem mărturii indirecte: Suzana 
(Luca 8, 3), Marta şi Maria, surorile lui Lazăr din Betania (loan 11, 1). 


Și acum socotim potrivit a spune câteva cuvinte despre fiecare dintre ele: 


Maria Magdalena a fost femeia din care Mântuitorul scosese şapte demoni 
(Luca 8, 3), până la întâlnirea cu lisus fiind stăpânită, aşadar, de duhuri 
necurate, ducând o viaţă uşoară. Originară din localitatea Magdala, nu departe 
de Capernaum, fusese căsătorită de mai multe ori, alunecând pe panta păcatului 
precum piatra se rostogoleşte pe pantele pământului. Dar piatra se opreşte, 
totuşi, undeva. Aşa a fost şi cu viaţa Mariei Magdalena. 


Tâlcuitorii biblici spun că ea ar fi fost „femeia păcătoasă” care a spălat 
picioarele Mântuitorului cu lacrimi în casa lui Simon fariseul din Capernaum 
(Luca 7, 36-48). Ei i-ar fi adresat Mântuitorul cuvintele: „Lertate îţi sunt păcatele 
tale. Credinţa ta te-a mântuit, mergi în pace!”. Din această clipă Maria a devenit, 
astfel, alături de alte femei cucernice, deosebit de ataşată de Cel Care o 
vindecase şi i-a redat demnitatea vieţii. 


ÎL va urma îndeaproape, iar evangheliştii au notat răsplata pe care Domnul i-a 
dat-o pentru râvna ei deosebită: a fost prima care s-a învrednicit să-L vadă după 
Înviere. Ştim, desigur, din tradiţie că Maicii Sale se arătase mai întâi. Fapt 
firesc, de aceea nici nu mai este menţionat de evanghelişti. Dar, iată, că după 
Maica Domnului, Maria Magdalena a fost cea dintâi dintre mironosiţe care L-a 
văzut înviat. 


Devine apoi o propovăduitoare neobosită a învierii, vestind întâi apostolilor, 
apoi altora nemenţionaţi în Evanghelii, dar pomeniţi în tradiții demne de 
crezare. Preotul scriitor Em. Copăceanu a adunat relatările despre această 
extraordinară femeie într-un interesant roman, cu titlul „Maria Magdalena”. 
Între altele, notează de exemplu că Maria, neîmpăcată cu decizia nedreaptă a lui 
Pilat în „procesul” Mântuitorului, l-a reclamat personal la Roma. Pilat a fost 
chemat aici, a fost judecat şi exilat la Lugdunum (Lyonul de azi), unde mai apoi 
s-a sinucis, frământat de remuşcări. 





In sfârşit, mai ştim că această femeie curajoasă a propovăduit şi în alte ţinuturi, 
murind la Efes. Biserica nu i-a uitat pilduitoarea ei râvnă şi i-a fixat zi anuală de 
pomenire la 22 iulie. 


Maria lui Cleopa, numită şi „cealaltă Marie” (Matei 28, 1), era verişoară cu 
Maica Domnului şi mamă a „fraţilor Domnului” (în fapt verişori): Iacov, luda, 
Iosi şi Simon. 


Ioana era soţia lui Huza, un iconom al lui Irod (Luca 24, 10). Ataşamentul ei 
față de Mântuitorul ne arată următorul lucru: creştinismul a pătruns, încă de la 
început, chiar în casele regale. 


Salomeea, pomenită de evanghelistul Marcu (16, 1), era soţia lui Zevedeu şi 
mamă a „fiilor lui”, lacov şi loan. Ea este cea care I-a cerut Mântuitorului ca 
aceşti fii să stea unul de-a dreapta, altul de-a stânga Lui, în împărăţia Sa (Matei 
20, 21), ca orice mamă grijulie care doreşte cel mai bun loc pentru copii. 


Susana, pomenită de evanghelistul Luca (8, 3) alături de Ioana lui Huza, care 
slujeau „din avutul lor” pe Mântuitorul şi pe ucenicii Lui. 


Marta şi Maria pot fi socotite, pe bună dreptate, în rândul femeilor mironosiţe, 
întrucât în casa lor din Betania, Mântuitorul poposea adeseori şi mai ales pentru 
faptul că Maria săvârşise aici ungerea cu mir a Domnului, prevestind astfel 
moartea şi îngroparea Lui (loan 12, 3). 


Iubiţi credincioşi, am pomenit, aşadar, câteva nume şi câteva lucruri legate de 
femeile mironosiţe. Vor fi fost, desigur şi alte femei ataşate de Mântuitorul şi 
misiunea Sa, pe care nu le cunoaştem cu numele. Fiecare a avut, însă, partea ei 
de lucru în ogorul propovăduirii, constituind un model admirabil pentru femeile 
creştine din toate timpurile. 


Unele au avut o lucrare mai contemplativă, cum este cazul Mariei, sora lui 
Lazăr. Altele, precum Marta, cealaltă soră, o lucrare practică. Amândouă 
lucrările se completează reciproc, fiind necesare pentru împlinirea misiunii 
creştine în lume... 


lată, în acest sens, o pildă din Pateric: A venit un frate la Avva Siluan din 
muntele Sinai şi văzând pe frați că lucrează cu mâinile a zis bătrânului: nu 
lucraţi mâncarea cea pieritoare, că Maria partea cea bună şi-a ales (cf. loan 10, 
42). Zis-a bătrânul ucenicului său Zaharia: Zahario, dă fratelui nou venit o carte 
şi îl pune într-o chilie care nu are nimic! Deci când a sosit ceasul al nouălea, lua 
seama la uşă, de vor trimite să-l cheme ca să mănânce. lar după ce nu l-a chemat 
nimeni, sculându-se a venit la bătrânul şi l-a întrebat: nu au mâncat fraţii azi, 





Avvo? Ba da, au mâncat, i-a răspuns bătrânul. Pe mine de ce nu m-aţi chemat? 
Zisu-i-a lui: fiindcă tu om duhovnicesc eşti. Tu partea cea bună ţi-ai ales! 
Atunci fratele, venindu-şi în fire, a zis: iartă-mă, Avvo! I-a zis lui bătrânul: 
Amin! 


Precum vezi, negreşit are trebuință Maria de Marta, căci prin Marta se laudă 
Maria. 


Iubiţi ascultători, de încheiere, vom mărturisi că femeile mironosiţe, admirabile 
propovăduitoare, sunt pentru noi nu numai exemple demne de urmat. Ele sunt 
totodată şi sfinte, rugătoare înaintea tronului Preasfintei Treimi. 


Pentru aceea ne adresăm lor acum să mijlocească înaintea Bunului Dumnezeu 
ca să ne învrednicească şi pe noi să-L mărturisim cu tărie pe Hristos Cel Înviat, 
precum ele pilduitor au făcut-o. Strigăm, aşadar, o dată cu femeile mironosiţe: 
Hristos a Înviat! 





Femeile purtătoare de iubire sunt devotate până la capăt şi nu părăsesc pe 
Cel rămas singur și batjocorit. Glasul lui Dumnezeu ne cheamă pe nume, 
iar dragostea Lui ne înviază.. Însuflarea și curajul de a urma lui Hristos 

primite din aşteptarea vie a împărăției sale (Predica PS Ignatie Trif și 
omilia Arhim. Zaharia Zaharou) 


Cuvânt de învățătură al Preasfințiţului Ignatie, episcopul Hușilor, rostit în 
Parohia „Sfântul apostol Toma” din cartierul clujean Mărăşţi, Protopopiatul 
Cluj II, în Duminica a 3-a după Paști (a Mironosiţelor), 22 aprilie 2018: 


Duminica de astăzi este numită Duminica Mironosiţelor sau a femeilor 
purtătoare de mir. În general, când auzim această sintagmă, de femei “purtătoare 
de mir”, ne gândim că aceste femei menţionate de sfinţii evangheliști, aveau 
drept “profesie” sau “specializare” faptul de a se ocupa cu ungerea celor morţi - 
ca şi cum ar fi fost preocuparea lor ca atunci când cineva moare, ele să ungă cu 
miresme, cu mirodenii trupul celui plecat în lumea de dincolo. Ne înşelăm! Nu 
pentru acest lucru sunt ele numite mironosiţe, ci pentru că ele purtau un altfel de 
mir în inima lor. Ele doar Îl iubeau pe Hristos. Nu aveau drept îndeletnicire 
această ungere cu mirodenii a morţilor, ci ele, femeile mironosiţe, am putea 





spune mult mai frumos: erau purtătoare de mirul dragostei lui Hristos. Şi fiind 
purtătoare de această iubire extraordinară, curajoasă, frumoasă după Hristos, 
Biserica a găsit de cuviinţă să le dedice imediat după sărbătoarea aceasta mare a 
Învierii lui Hristos, duminica de astăzi, numită Duminica Mironosiţelor. 


De ce le-am numit pe femeile mironosiţe - femeile purtătoare de iubire? Sunt 
câteva lucruri minunate pe care noi le învăţăm prin atitudinea pe care au avut-o 
faţă de Domnul. În general, noi când vorbim despre această duminică, punem în 
valoare ceea ce înseamnă darul acesta minunat şi binecuvântat care este femeia. 
Câteodată mai avem şi tendinţa aceasta păcătoasă, zic eu, de a intra în curentul 
ideologiilor vremurilor de astăzi şi să încercăm, să demonstrăm superioritatea 
femeii faţă de bărbat, aşa cum reiese din Evanghelia duminicii de astăzi, făcând 
un transfer şi scoțând în evidenţă curajul acestor femei, bărbăţia lor, dragostea 
lor ş.a.m.d. Într-un fel, cădem şi noi în această capcană de a dovedi cu orice preţ 
că femeia este superioară bărbatului şi prin faptul că ele au primit primele vestea 
Învierii: „Bucuraţi-vă!”. Poate fi un pic de adevăr aici, dar nu citit în cheia asta. 


Femeile mironosiţe cred că ne oferă alte lucruri minunate. În primul rând, ele 
fiind purtătoare de iubire, având o dragoste extraordinara faţă de Hristos, sunt 
cele care atunci când Hristos este părăsit, abandonat de toţi, inclusiv de apostolii 
săi, de cei care, într-un fel, o parte din ei ştiau cine este Hristos. 


L-au văzut pe Muntele Schimbări la Faţă, ştiau că este Dumnezeu şi nu pot să- 
L părăsească. L-au văzut în nenumărate conjuncturi în care Hristos a făcut 
minuni, i-a vindecat, L-au auzit cum a vorbit, aşa cum nimeni nu a putut să 
vorbească şi nici nu va putea vreodată aşa cum a vorbit Hristos. Prin urmare, 
apostolii aveau motive foarte întemeiate să nu-L părăsească pe Dumnezeu- 
Omul, pe Învățătorul lor, atunci când avea cea mai mare nevoie ca să fie 
aproape de El. 


Cine sunt cele care Îl însoțesc atunci când EI este singur pe Cruce, când EI a fost 
batjocorit aruncându-l-se vorbe urâte, când a fost persiflat şi ironizat? Femeile 
mironosiţe. Dragostea, când este frumoasă, autentică şi consecventă, nu-l 
părăseşte niciodată pe un om aflat în singurătate. Dimpotrivă, omul care 
iubeşte este cel care are această capacitate, indiferent dacă contextul este 
dificil şi delicat, să-l urmeze pe cel care, dintr-odată, se trezeşte că este un om 
Singur, un om amărât şi pe care nimeni, niciodată nu-l mai bagă în seamă. 
Femeile purtătoare de mir au făcut acest lucru extraordinar şi noi învăţăm că 
atunci când mai sunt oameni singuri, părăsiți, pe care nimeni nu-i caută 
niciodată, să învăţăm de la Femeile mironosiţe purtătoare de mirul acesta al 
dragostei să fim aproape de ei. 





Întotdeauna mi s-au încrustat în adâncul fiinţei mele cuvintele vrednicului 
mitropolit Bartolomeu, dintr-un interviu pe care l-a dat la o emisiune culturală, 
la un post de televiziune, a fost întrebat „Care lucru îl simţiţi cel mai dureros din 
viaţa dvs.?”, răspunde „Sunt cel mai trist că părinţii mei au murit singuri şi trişti, 
pentru că eram în închisoare şi n-am putut să fiu alături de ei.” 


Vedeţi, atunci când moare cineva, eşti aproape de el, nu-l laşi să plece singur, îl 
ţii de mână, îi mângâi fruntea, îi vorbeşti frumos, eşti atent la fiecare mişcare a 
celui care este pe marginea vieţii. Atâta importanţă şi semnificaţie capătă pentru 
tine, încât tu nu poţi să-l laşi în momentele acelea de moarte singur. Moartea 
poate fi şi cea sufletească şi cea duhovnicească, când toţi te părăsesc, toţi te 
batjocoresc - pe drept sau poate pe nedrept - este şi aceasta un fel de moarte: 
singurătatea. Şi dacă ai omul care să te iubească cu adevărat, nu vei fi singur. 


Un al doilea lucru frumos pe care îl învăţăm de la femeile mironosiţe este că 
atunci când noi Îl iubim pe Dumnezeu cu adevărat primim mai mult decât ne 
aşteptăm. Și, de fapt, asta înseamnă dragoste: să primeşti lucruri pe care tu 
însuţi conştientizezi în adâncul fiinţei tale că nu meriţi să le primeşti. 
Dragostea este cea pe care niciodată nu meriţi să o primeşti! Eşti atât de 
nevrednic în faţa celui care te iubeşte atât de frumos şi de covârșitor, când ştii că 
tu n-ai merita să fu iubit la intensitatea cu care cineva te iubeşte. 


Sunt nenumărate momentele în viaţa noastră când fiecare dintre noi ne-am 
simţit covârşiţi de dragostea pe care am primit-o. Poate ne-am aştepta să fim 
certaţi, să fim admonestaţi, şi noi am primit dragoste. Asta e un lucru 
extraordinar. De ce? Pentru că te înviază o asemenea dragoste. Şi dragostea este 
întotdeauna delicată, gingaşă, are o nobleţe a ei minunată. Nu răneşte niciodată. 


Femeile mironosiţe aveau în sufletele lor tristeţea Vinerei celei mari. Ele s-au 
dus să-L caute pe Hristos Cel răstignit, pe Hristos Cel batjocorit, Cel scuipat şi 
ocărât... Pe un asemenea Hristos Îl căutau dis de dimineață, ca să-şi facă ele 
rânduiala Celui pe care-L iubeau. Altfel nu s-ar fi dus, dis de dimineaţă, pentru 
că, fiind şi un context şi o atmosferă, o mentalitate patriarhală, când femeile nu 
aveau un rol aşa cum îl au astăzi. 


Femeile, purtătoare de mirul acesta al dragostei, au ignorat orice fel de pericol. 
Ar fi putut să se gândească la faptul că pot fi alungate de la mormânt de cei care 
îl păzeau. Nimic din lucrurile acestea! Ele aveau un singur gând: să-L îngri- 
jească pe Hristos Cel Răstignit. Şi spre marea lor uimire şi înfricoşare, cum ne 
spun toţi sfinții evanghelişti, au găsit un mormânt gol. De fapt, nu era gol, era 
plin de lumina Învierii lui Hristos şi au primit vestea că Hristos nu mai este 
acolo. Îngerii le-au spus: de ce-L căutaţi pe Cel viu între cei morţi? A înviat! 





Mergeţi şi spuneţi apostolilor că se va întâlni cu EI în Galileea, precum le-a zis 
mai înainte... 


Ce frumos, cât este de minunat Dumnezeu când Îl iubeşti, aşa cum aceste femei 
mironosiţe L-au iubit. Ele se gândeau să întâlnească un Hristos mort, pe Cel 
răstignit în Vinerea mare şi, spre marea lor bucurie, au întâlnit un Hristos Înviat; 
Cel care a biruit moartea pentru noi şi ne-a îndumnezeit firea noastră umană, 
făcând-o la fel de strălucitoare, frumoasă, plină de nobleţe, prin Învierea lui. 
Doar păcatul ne urâţeşte, ne mânjeşte pe fiecare dintre noi şi atât de groaznic 
este să ducem povara păcatului. Când iubeşti cu adevărat, aşa cum s-a 
întâmplat cu aceste femei purtătoare de mirul dragostei, Dumnezeu îţi dă 
întotdeauna mai mult decât meriţi şi mai mult decât te aştepţi tu. 


Și un ultim lucru pe care îl învăţăm de la femeile mironosiţe. De la Maria- 
Magdalena, care se duce şi ea dis de dimineaţă şi vede mormântul gol. Se 
întâlneşte cu Cineva, în grădina aceea unde era mormântul în care a fost 
îngropat Hristos. Şi ea se gândeşte că este grădinarul. Şi îl întreabă, cu sufletul 
cernit de durere: oare unde e Domnul? L-ai luat tu cumva de acolo şi L-ai pus în 
altă parte? Şi Hristos îi vorbeşte, dar nu-i recunoaşte glasul. 


Vedeţi, noi, la oamenii pe care îi iubim foarte tare, le ştim deja inflexiunile 
vocii, timbrul, toate pentru noi sunt nişte indicii: Este omul pe care-l iubesc! Şi 
cât de mult face glasul, vocea unui om dacă îl iubeşti - numai să-l auzi, deja îţi 
dă linişte, deja limpezeşte apele tulburi ale sufletului tău. 


Maria Magdalena nu l-a recunoscut atunci. Îl recunoaşte atunci când Hristos o 
strigă pe nume: Marie! Şi ea, în spontaneitatea ei, li spune Rabuni (Invăţă- 
torule)! 


Ce învăţăm noi de aici? Că Dumnezeu, ori de câte ori ne cheamă pe numele 
nostru, al fiecăruia, pe care l-am primit de la botez, este Cel care ne înviază pe 
Nol. 


În tradiţia semitică, numele nu era o simplă vocabulă pe care o atribui unui om 
ca să-l poţi identifica din multitudinea de oameni, ci numele însemna cel pe care 
Dumnezeu te va chema şi te va striga oriunde şi oricând. Şi în urma acestei 
chemări pe care ţi-o face Dumnezeu, tu ÎL vei recunoaşte. 


În Evanghelia de la loan se spune că oile îşi cunosc păstorul după voce. Noi 
putem să cunoaştem Păstorul după glasul Lui, numai în momentul în care El ne 
strigă: Păstorul îşi cheamă oile sale, le cheamă la Impărăţia lui Dumnezeu. 





Numai atunci reuşeşti tu, numai după ce te cheamă pe tine Dumnezeu pe nume, 
când te strigă Dumnezeu pe nume. Numai atunci Îl recunoşti pe Dumnezeu, aşa 
cum s-a întâmplat cu Maria Magdalena. 


(“Incă izvorăsc izvoare, drag chemându-ne pe nume ...”) 


Acest lucru cred că le învăţăm de la femeile purtătoare de mirul dragostei: 
Atunci când iubim nu lăsăm pe cineva singur, trist şi părăsit, atunci când are cea 
mai mare nevoie. 


Când iubim foarte mult pe cineva, primim mult mai mult decât merităm. Aşa 
cum s-a întâmplat cu femeile mironosiţe, care căutau un Hristos mort şi au 
întâlnit un Hristos Inviat. 


Femeile mironosiţe sunt cele care devin primele misionare ale Invierii lui 
Hristos. 


Atunci când te strigă Dumnezeu, tu înveţi să-L recunoşti pe EI şi să te adânceşti 
mai mult în El. 


Să ne ajute Domnul să le urmăm pe aceste femei purtătoare de mirul dragostei şi 
să devenim fiecare dintre noi nişte purtători ai dragostei lui Hristos! 


Părintele Zaharia Zaharou (de la Essex): Duminica Mironosiţelor 


Mironosiţele - Maria, mama lui lisus, Maria Magdalena, loana, Salomeea, 
Maria lui Cleopa, Suzana, Marta şi Maria din Betania - erau femei devotate lui 
Hristos, care, datorită marii lor iubiri pentru Domnul, au simţit în faţa mor- 
mântului gol prezenţa Celui care înviase. Mormântul gol a fost îndeajuns pentru 
a vorbi inimilor lor şi a le încredința de învierea iubitului lor învăţător. 


Această duminică ne oferă o minunată învăţătură. Citim în Evanghelie că în acel 
înfricoşat ceas, când Domnul Şi-a încredinţat duhul pe Cruce Tatălui Ceresc şi 
toată făptura a fost învăluită de ameninţarea morţii, apostolii au fost cuprinşi de 
spaimă şi s-au împrăştiat din pricina înfricoşatelor evenimente ce avuseseră loc. 


Insă, losif din Arimateea, neluând în seamă amenințările vrăjmaşilor Crucii, a 
aflat curajul şi îndrăzneala de a se înfăţişa înaintea lui Pilat şi a-i cere trupul 
Domnului lisus Hristos. Evanghelia ne oferă o foarte succintă caracterizare a lui 





Iosif, însă de mare însemnătate: el „aştepta Împărăţia lui Dumnezeu“ (cf. Luca 
23, 51). Prin urmare, era şi el unul dintre cei ce credeau în Dumnezeul lui Israel, 
Care a venit şi iarăşi va să vină, şi nădăjduiau în venirea Împărăției Sale. 
Această credinţă în Împărăţia lui Dumnezeu şi aşteptarea ei i-au dat îndrăzneala 
de a se înfățişa înaintea lui Pilat, primejduindu-şi astfel viaţa. Arunci când a zis 
că „Împărăţia lui Dumnezeu este înlăuntrul nostru” (cf. Luca 17, 21) Hristos 
a vorbit despre Sine, Cel ce vine să Se sălăşluiască în inimile tuturor celor ce- 
L iubesc. 


Și în cazul lui Nicodim suntem martorii unei prefaceri lăuntrice uimitoare. Dacă 
mai înainte Nicodim „venise noaptea la lisus” (cf. loan 3, 2), fiindu-i teamă şi 
ruşine să-L mărturisească public, acum, renăscut prin împăcarea cu Domnul şi 
prin prezenţa Lui cea vie, dă dovadă de mult curaj, îndrăznind să înmormânteze 
împreună cu losif trupul neînsuflețit al Domnului. Asemeni, şi inima noastră 
trebuie să ardă de aşteptarea venirii Domnului, a Celui care a venit, Care rămâne 
împreună cu noi până la sfârşitul veacurilor şi Care va veni din nou să judece 
viii şi morții. Dacă nutrim această aşteptare plină de nădejde, vom afla şi noi 
puterea şi îndrăzneala să luăm asupra noastră toată lucrarea cucerniciei pentru a 
bineplăcea lui Dumnezeu. 


Pentru a ne putea păstra vie însuflarea, avem trebuinţă atât de acea credință 
despre care ne învaţă Duminica lui Toma, credinţa „care este lucrătoare prin 
iubire” (Gal. 5, 6) în inimă, precum şi de aşteptarea Împărăției lui Dumnezeu. 
Cu alte cuvinte, pentru ca însuflarea noastră să fie statornică şi să sporească 
neîncetat, trebuie să avem mereu înaintea ochilor venirea Domnului şi să o 
aşteptăm cu nădejde. 


Primii creştini aveau o mare însuflare pentru că aşteptau venirea Domnului, care 
pentru ei era iminentă. De aceea se şi rugau zicând: „Să vină harul Tău şi să 
treacă lumea aceasta.” Ştiau că harul lui Hristos este Împărăţia lui Dumnezeu. Şi 
atât de mult tânjeau după venirea ei, încât îşi încheiau rugăciunea cu cuvintele: 
„Maran atha!” - „Vino, Doamne!” (1 Cor. 16, 22). Nu aşteptau apatici şi pasivi 
ca Acesta să vină, ci îl chemau să vină degrabă. Şi nu doar Îl chemau să vină 
degrabă, ci, după cum zice Sfântul Petru în epistola sa, şi „grăbeau venirea zilei 
Domnului” (cf. 2 Petru 3, 12), alergând cu nădejde spre ea. 


Aşteptarea Împărăției lui Dumnezeu, Împărăţie pe care o înțelegeau că prezenţa 
lui Hristos cel Înviat, era atât de intensă, încât le adumbrea pe toate şi le dădea 
puterea să păşească cu mult curaj pe calea muceniciei. Prin sângele acestor 
mucenici şi datorită rugăciunii lor de mijlocire pentru noi, s-a întărit credinţa pe 
pământ şi a ajuns până la noi, cei săraci, care suntem lipsiţi de această aşteptare 
intensă a Împărăției lui Dumnezeu, însă trăim în Biserică în pace. 





În Duminica Mironosiţelor învăţăm că dacă însetăm după Împărăţia lui Dumne- 
zeu şi aşteptăm venirea ei, dacă credem că Domnul va veni să judece lumea cu 
dreptate, atunci nu vom cădea în akedie, ci însuflarea noastră se va reînnoi 
neîncetat. De aceea, pentru noi lucrul cel mai însemnat este a nutri această 
dorinţă şi aşteptare de a ne uni cu Hristos. 


De fiecare dată când cei trei mari apostoli, Pavel, Petru şi loan, vorbesc despre 
desăvârşirea vieţii creştine pe care Hristos a adus-o pe pământ, ei o leagă 
numaidecât de cea de-a doua venire a Sa în slavă, căci aşteptarea Domnului 
lisus Hristos împărtăşeşte însuflarea şi puterea necesare dobândirii acestei desă- 
vârşiri. Îndrăznirea care izvorăşte din această aşteptare a făgăduinţei Domnului 
ne ajută să luăm asupra noastră desăvârşita lepădare de sine şi să nădăjduim în 
darul lui Dumnezeu, pentru ca să fim călăuziţi la tot adevărul (cf. loan 16, 13), 
la plinătatea iubirii lui Hristos, Care este Raiul cel adevărat şi împlinirea vieţii 
tuturor făpturilor cugetătoare. 


Ca şi creştini, noi ne apropiem de marele şi cel mai de pe urmă praznic al 
Cincizecimii cu inima plină de aşteptarea şi de tânjirea fierbinte după darul 
Duhului Sfânt, flacăra arzătoare a Mângâietorului, pe care Domnul a dăruit-o în 
această zi. Acest dar ne va ajuta să fugim de stricăcioasa deşertăciune a lumii, 
de ademenitoarea minciună a valorilor ei, precum şi de cea mai mare înşelare cu 
putință, aceea de a crede că iubirea iluzorie faţă de această lume s-ar putea 


împăca cu neprihănita iubire de Dumnezeu. 


Prin acest dar, Duhul Sfânt ne va aduce aminte de cuvintele dătătoare de viaţă 
ale Atotputernicului lisus (cf. loan 14, 26) şi ne va uni cu toţi sfinţii care au 
tânjit după arătarea Celui ce a venit şi iarăşi va să vină (cf. Evrei 10, 37). Căci ei 
au îndurat dureri şi nevoinţe pentru a lua cununa dreptăţii şi a se face părtaşi la 
praznicul minunat şi mai presus de fire al Cerului, la Lumina prezenţei Tatălui, 
a Fiului şi a Sfântului Duh. 


(în: Arhimandrit Zaharia Zaharou, Veşnicul astăzi, Editura Bizantină, 2018) 





“Bucuraţi-vă!” - Predici la Duminica mironosiţelor, ziua creştină a femeii. 
Reaşezarea în fire prin iubirea şi urmarea lui Hristos până la capăt vs. 
independenţă şi feminism/ Sfaturi pentru adevărata fericire a familiei 


La mulţi ani pe calea sfintelor mironosiţe, înmiresmaţi de bucuria iubirii şi o 
veşnicie fericită - urăm tuturor surorilor, soțiilor, mamelor şi fiicelor noastre! 


Protos. Hrisostom de la Măn. Putna - Predică la Duminica Femeilor 
Mironosiţe (2013) 


Martorii cei mai apropiaţi ai Învierii, cele care L-au urmat pe Hristos şi la bine, 
şi la rău, pe tot parcursul vieţii Lui, dar şi pe timpul morţii. Ele au fost acelea 
care nu s-au sfiit de ceea ce spuneau fariseii şi cărturarii, care nu s-au temut să 
fie recunoscute drept uceniţe ale lui Hristos. Ele sunt acelea, care, dincolo de 
orice, au rămas, continuu, alături de EI. Ele sunt modelul după care orice femeie 
creştină ar trebui să se ia. 


Astăzi, Duminica Mironosiţelor, este ziua creştină a femeii. Cele care, de obicei, 
sunt lăsate la urmă, cele care din umbră îşi fac lucrarea lor - acelea sunt astăzi 
sărbătorite de Biserica Ortodoxă. 


De ce Hristos, când a înviat, S-a arătat prima oară femeilor mironosiţe? Pentru 
că acestea simţiseră mult mai acut durerea Răstignirii, despărțirea morţii şi ele 
puteau să simtă cel mai mult şi bucuria Învierii. Şi ca să mângâie inimile lor, le- 
a spus “Bucuraţi-vă“, nu doar obişnuitul Lui salut “Pace vouă!“. 





Mironosiţele femei, stând la picioarele lui Hristos, urmându-L pe Acesta din 
umbră, nu au făcut altceva decât să se reaşeze în propria lor fire, fire care fusese 
murdărită, şi ajunsese să fie dispreţuită, prin căderea Evei. Care este acea fire? 


Protos. loan de la Sihăstria Putnei - Predică la Duminica Femeilor 
Mironosiţe (2015) 


“Suntem în Duminica a doua după Înviere şi în această Duminică a Miro- 
nosiţelor sărbătorim pe toate femeile creştine. Noi am încercat în mai multe 
rânduri să atragem atenția credincioşilor ca să nu mai sărbătorim ziua de 8 
martie, ci să sărbătorim a [treia] Duminica după Înviere că fiind ziua femeii, 
ziua mamei, din mai multe motive şi cel mai important motiv este pentru că ziua 
de 8 martie, ideea aceasta, vine dintr-un curent anticreştin. Se zice fals că ar fi 
ziua mamei, pe când cu adevărat este o zi în care mama este desfiinţată. Şi de ce 
spun acest lucru? Pentru că acel curent care vrea să promoveze egalitatea femeii 
cu bărbatul nu face altceva şi nu a făcut decât să smulgă femeia din rolul ei pe 
care-l avea acasă, de mamă şi de soţie şi să o înscrie în rândul clasei muncitoare. 
Din această cauză se mai numea şi Ziua Femeii Muncitoare. Deci nu mai stăm 
noi cu copiii, nu ne mai facem datoriile acasă, ci ne ducem să muncim, suntem 


egale cu bărbatul. Femeia intră în politică, are un rol conducător, şi iată de fapt 
asta este un lucru foarte rău pentru societate. 


Spunea Sfântul loan Gură de Aur: dați-mi mame creştine, mame bune, şi o să 
schimb lumea aceasta. Or, cel rău ştie lucrul acesta, rolul pe care îl are mama în 
educaţia unei societăţi sănătoase, în educaţia unei societăţi creştine. Şi atunci, 
iată că cel rău îi dă de lucru femeii şi o ia de lângă copii, de lângă familia ei, 
pentru că acuma ea trebuie să fie egală cu bărbatul şi să meargă la muncă... 


Vedeţi, [cei care zic] că vor o viaţă mai bună şi să trăiască bine [arată că lumea] 
se învârte în jurul banilor. Şi ei spun că trăim mai bine atunci când economia 
merge bine şi zice ca economia să meargă bine trebuie să fie numărul de 
consumatori mai mare şi astfel se dublează numărul celor care sunt con- 
sumatori. Avem şi femeile care produc bani şi atunci trebuie să cumpărăm toată 
oferta asta, toată invazia care apare pe piaţă, toate descoperirile astea ca să ne 
facem viaţa nesuferită şi să ieşim din liniştea asta pe care o aveam mai demult, 
fiind atât de fericiţi când eram noi copii şi nu ştiam nici de telefoane, nici de 
internet, nici de alte lucruri. 


De aceea, e bine să mergem împotriva curentului şi chiar dacă toţi sărbătoresc, 
majoritatea, că aşa e lumea. Când zice de fapt Sfântul loan Scărarul în prima 





scară: să te lepezi de lume, să mergi împotriva curentului, înseamnă de fapt să 
trăieşti frumos, să nu trăieşti cum trăieşte toată lumea. De fapt, să trăieşti bine 
înseamnă să trăieşti cu folos. lar cu folos este acolo unde este nevoie de noi, 
lângă copii, care au nevoie de noi, lângă familie. Pentru că nu banii rezolvă 
problemele, ci, de fapt, efortul nostru personal. 


Sigur că nu toţi sunt pregătiţi să sărbătorească această zi. Mulţi se pregătesc de 8 
Martie, dar sărbătoarea noastră, a creştinilor, este altfel. Putem să sărbătorim cu 
puţin şi sărbătoarea nu înseamnă doar mâncare şi băutură, ci, de fapt, e bucuria 
pe care poţi să o dăruieşti celui de lângă tine. Faptul că poţi să îi spui o vorbă 
bună, faptul că îl ierţi...putem face tot felul de bucurii celor de lângă noi, lucruri 
care nu necesită [neapărat] bani sau altceva. Bucuria creştinismului, aceasta e 
sărbătoarea adevărată. 


Cine au fost femeile mironosiţe? Femeile mironosiţe au fost cele care L-au 
urmat pe Hristos. Şi dumneavoastră sunteţi femei mironosiţe dacă o să trăiţi 
împreună cu Hristos. Ele se mai numeau purtătoare de mir şi, după ce 
Mântuitorul a fost îngropat, datorită faptului că era sâmbătă, nu mai aveau voie 
să meargă la mormânt să ungă trupul cu sfântul mir, s-au dus după aceea, 
duminica dis de dimineaţă. Şi ele au fost primele care au aflat această veste a 
Învierii. Îngerul le-a vestit faptul că Hristos a înviat şi ele au dus vestea mai 
departe şi |de atunci], noi spunem cu toţii: Hristos a înviat! 


Vedeţi, sectanţii nu fac lucrul ăsta pentru că ei nu înţeleg adevărata interpretare 
a Scripturii, la fel cum ei nu vestesc nici Naşterea Mântuitorului, când, de 
Crăciun, noi vestim prin colind, aşa cum îngerii au fost cei care au vestit 
păstorilor: Hristos Se naşte, slăviţi-L! Deci este o împlinire a Sfintei Scripturi, o 
trăire a credinţei noastre. A spus îngerul femeilor mironosiţe să vestească 
ucenicilor şi lui Petru că Hristos a înviat. Şi vedeţi, l-a evidenţiat în mod 
deosebit pe Petru. Din ce cauză? Pentru că el se lepădase de trei ori de 
Mântuitorul. Şi ştim şi acea Evanghelie când Mântuitorul l-a întrebat de trei ori 
dacă Îl iubeşte. Din ce cauză? Că el se lepădase de trei ori. [...] 


Sfântul Nicolae Velimirovici, atunci când comentează această Evanghelie de 
astăzi, ne spune că milostenia pe care o facem pentru cei adormiţi, este mult mai 
mare decât milostenia pe care o facem celor vii. Din ce cauză? Pentru că cel viu 
poate să-ţi mulțumească, poate să-ţi întoarcă înapoi, pe când dacă omul este 
adormit, atunci e un semn al credinţei, e un semn că tu crezi în învierea 
morţilor, în legătura asta pe care noi o avem cu cei de dincolo. Şi asta-i bucuria 
Învierii, faptul că noi ştim că odată o să ne întâlnim cu cei dragi care au plecat 
temporar din lumea aceasta. De aceea am spus că mult mai mult înseamnă să 
faci o faptă bună pentru cei adormiţi - pentru că mulți scriu pomelnice pentru 
cei vii, noi ne gândim aşa, la nevoile noastre şi uităm uneori de cei adormiţi. 





Deci să nu-i uităm pe cei adormiţi, ca să-i pomenim, pentru că e o legătură între 
noi şi ei. Viaţa adevărată începe atunci când noi credem că ea se termină, iar 
Hristos ne-a dat bucuria asta, faptul că după moarte urmează Invierea. 


Astăzi este ziua femeilor creştine şi, vedeţi, fie că este căsătorită sau fie că este 
necăsătorită, fiecare femeie poate să fie mamă. Spune Sfântul Apostol Pavel că 
femeia se va mântui prin naştere de copii şi Sfinţii Părinţi explică aceasta prin 
potolirea patimilor [care are loc] prin suferinţa pe care femeia o are atunci când 
naşte - şi bineînţeles că la mai multe naşteri e mult mai greu. Şi atuncea patimile 
se potolesc. Dar să nu uităm că femeia poate să fie şi o mamă spirituală. 


Ne aducem aminte ce spune (Psalmistul] că „mamă va zice Sionului omul”, 
prin faptul că putem să-i schimbăm, să-i renaştem pe cei din jurul nostru şi nu 
putem spune că astăzi nu e ziua şi a călugăriţelor, deci şi ele sunt nişte mame. 
Spunea cineva: ce produceţi voi, călugării? Că minerii scot cărbune, electricienii 
electricitate, dar voi ce faceţi? Şi ei nu-şi dau seama că de fapt rugăciunea ţine 
lumea asta. De-asta mai e [încă] pace pe aici, nu din cauză că se duc şi nu ştiu 
ce negocieri. Atâta timp cât nu e credinţă nu va fi pace. Şi rugăciunea este lucrul 
mai presus de orice lucru pe care noi îl facem. Şi spunea părintele Rafail Noica: 
ce spui tu frate, că ăştia sunt [ca nişte] copaci sterpi [fiindcă] n-au moştenitori? 
Aceştia [călugării sfinţi] nasc chiar şi după ce mor. Şi ştim atâţia sfinţi, nasc 
mir, tămăduiri, lumea o schimbă. Deci prin bunătate, prin rugăciune, schimbi 
lumea din jurul tău şi asta e o naştere spirituală. 


Fie că suntem căsătoriţi sau necăsătoriți, viaţa noastră trebuie să fie caracterizată 
prin bucuria credinţei, prin mulțumirea a ceea ce avem. Vedeţi, mulţi sunt ne- 
mulţumiţi că nu sunt căsătoriţi şi zic: vreau să mă căsătoresc, să-mi îndeplinesc 
rostul. Nu, rostul e să ne mântuim şi putem să ne mântuim şi fără să ne 
căsătorim, dar starea asta de nemulțumire ne aduce nefericirea. Alţii după ce se 
căsătoresc şi ei sunt nemulțumiți: că nu merge, că vedem că de fapt e o cruce, e 
o suferință. Ne-am imaginat noi o fericire înainte şi, de fapt, nu e ceea ce am 
crezut noi şi, de fapt, aicea este rezolvarea şi răspunsul: dacă nu este credinţă nu 
este nici fericire. De fapt, fericirea este să te mulţumeșşti cu ceea ce este, să-ţi 
duci crucea pe care o al. 


Mai dau eu trimitere la Virgiliu Gheorghe, să mai ascultați conferințele, să mai 
citiți cărțile, şi spunea care este principalul motiv de divorț: iubirea de sine. Că 
omul gândeşte fericirea altfel şi atunci tot suntem nemulțumiți. lubirea de sine: 
că vrem să trăim mai bine, să ne simţim mai bine, poftele şi, ştiu eu, să avem 
bunăstare, sau faptul că nu putem să răbdăm pe celălalt şi atunci, iată, iubirea de 
sine ne face nemulţumiţi, ne face nefericiţi. Şi atunci se destramă căsătoria şi 
atunci sigur că viaţa noastră nu mai are sens, pentru că atunci când nu ne ducem 
crucea ne depărtăm de la sensul nostru. Şi trebuie să ne gândim când vrem să ne 





căsătorim sau când vrem să dăm naştere la un copil, oare suntem pregătiţi 
pentru lucrul acesta? Pentru că cel mai important lucru pe care îl lăsăm 
moştenire copiilor nu sunt casele, averea, gardurile din jurul nostru ci de fapt 
este ce îi dăm noi, moştenirea genetică şi credinţa dacă putem după aia să i-o 
imprimăm. [...] 


Să nu uităm lucrul acesta: dacă sunt răi copiii e, poate, şi pentru faptul că noi am 
fost răi şi spunea Virgiliu Gheorghe că [ne plângem de copiii noştri că] sunt aşa 
neascultători când, de multe ori, viaţa din familia noastră este dezastruoasă. Şi 
atunci copilul cum să crească dus de mijloacele astea tehnice, de internet, 
televizor...? Astea i-au luat locul mamei. Fericirea vine atunci când ne 
mulțumim cu puţin. Şi spune înțeleptul Solomon: Bogăție şi sărăcie nu-mi da, 
ci dă-mi pâinea de care am nevoie, ca nu cumva, având prea mult, să uit de 
Tine, Dumnezeule, sau lipsindu-mi să Te defaim. 


Deci, când avem prea mult, şi iată cum suntem noi, ne ducem să căutăm, să 
strângem, nu mai avem timp de Dumnezeu, uităm de Dumnezeu. Când avem 
prea puţin, omul e nemulțumit, Îl defaimă pe Dumnezeu. Şi atunci, zice, să 
cerem pâinea cea de toate zilele, să fim fericiţi cu puţin, să ne mulţumim cu ceea 
ce avem. 


A fost săptămâna asta sărbătoarea Sfântului Gheorghe și mulţi dintre 
dumneavoastră aţi fost la obligaţiile pe care le-aţi avut la serviciu. Să ştiţi că 
sfinții de ziua lor dau daruri şi fiecare sărbătoare are darurile ei şi primim la 
biserică şi în credinţă darurile Duhului Sfânt. Şi să vă spun un dar din acatistul 
Sfântului Gheorghe. lată, a trecut Săptămâna luminată şi am început să citim din 
nou la Psaltire. Ştim că Psaltirea e bine să fie citită sub îndrumarea du- 
hovnicului, cu smerenie, cu atenţie şi, mai ales, cu înţelegere. E greu să 
înţelegem unele lucruri de acolo, dar iată, în acatistul Sfântului Gheorghe ne dă 
o interpretare: la psalmul 140 care spune untdelemnul păcătoşilor să nu ungă 
capul meu vrea, de fapt, să ne spună cum Sfântul Gheorghe nu a primit laudele, 
cinstirile păcătoşilor. Voiau să-l ademenească cu tot felul de laude, să-i dea 
daruri. Şi vedem atunci că în viaţa asta nu e bine să căutăm lauda lumii - 
untdelemnul păcătoşilor să nu ungă capul meu - iată o interpretare pe care o 
găsim în acatistul Sfântul Gheorghe şi atunci înţelegem că în viaţa aceasta 
trebuie să căutăm cele ale lui Dumnezeu, şi nu lauda lumii şi cele care sunt spre 
slava deşartă şi spre pierzarea sufletului. 


Nu este uşor să fii mamă, ştiţi cât este de greu să creşti un copil, să ajungă el 
mai mare, şi atunci noi avem datoria să ne cinstim părinţii, şi aici şi după ce mor 
să le facem pomenire, dar iată că, fiind aşa de ocupați în zilele noastre, nu mai 
avem timp nici să avem grijă de copii, dar nici să avem grijă de cei bătrâni. Se 
întâmplă că dăm bani să aibă cineva grijă de copiii noştri, nu ştim că efortul 





nostru personal înseamnă cel mai mult. Banii nu ne pot înlocui. Am ajuns că 
mergem ca la un bancomat sau ca la un dozator să bagi banul şi să-ţi iei de 
acolo, dar nu putem să înlocuim, e de datoria noastră să avem grijă de copii, să 
avem grijă de părinţii noştri. 


Spre încheiere o să am câteva sfaturi de la Sfântul loan Gură de Aur despre cum 
să ne educăm copiii, pentru că asta e durerea cea mai mare a mamei, cum să-şi 
educe copiii - sigur, asta e valabil şi pentru taţi, pentru fiecare dintre noi. Noi 
aici am mai actualizat, pentru contextul zilei de astăzi şi am mai adăugat unele 
lucruri la provocările pe care le trăim noi, dar primul lucru pe care îl spune 
Sfântul loan Gură de Aur este să nu încercăm să facem copiii aşa cum suntem 
noi. Niciodată lucrul ăsta! Ei au asemănarea fizică oarecum după noi, dar pe ei 
trebuie să-i conducem către chipul şi asemănarea lui Dumnezeu! Nicidecum noi 
nu suntem buni şi fiecare dintre noi trebuie să fie ca un copil care mereu să 
înveţe şi să devină mereu mai bun. Nici celui de lângă noi să nu-i cerem să fie 
aşa cum suntem noi. Fiecare are darurile lui, particularitățile lui, fiecare mergem 
către Dumnezeu, dar pe un alt drum. Fiecare are talanţii lui. 


Iarăşi spune Sfântul loan Gură de Aur să învăţăm copiii cu poveşti din Biblie. 
Sunt multe poveşti foarte frumoase, nu ştiu câţi dintre voi aţi pus la un copil să-i 
povestiţi ceva din Biblie. Şi-mi aduc aminte cu plăcere când cineva îmi spunea: 
<Tatăl meu mi-a spus de Iosif cu fraţii lui, cum l-au dus în Egipt, cum l-au 


vândut fraţii, cum s-au întâlnit...> şi multe povestiri frumoase sunt, cu David, 
cu lacov, foarte multe. Şi atunci aşa îl învăţăm de mic să trăiască în spiritul ăsta 
al credinţei. 


Mai zice: să nu-i căutăm prieteni slăviți, ci să-i căutăm prieteni buni. Să-l 
învăţăm smerenia de mic. Să nu ne abţinem să-l mustrăm atunci când greşeşte, 
deci să nu-l lăsăm să facă ce vrea el, pentru că altfel el nu învaţă să se con- 
troleze, pentru că sistemul lui nu prinde, nu are capacitatea să ştie că este o 
disciplină oarecare. Şi zice: copacul atunci îşi întăreşte rădăcinile, când îl bate 
vântul! Deci nu când îi dai totul de-a gata. Poate să fie învăţat cu greul şi de 
mic. Un rău, după ce pleacă la vale, nu mai poţi să-l întorci înapoi. De mic să se 
obișnuiască cu unele lucruri ale credinţei şi ale frumosului pe care noi trebuie 
să-l învăţăm. Să-l învăţăm să facă diferenţa. Vedeţi, la televizor, la toate 
lucrurile astea, câtă propagandă se face şi nu ştiu câţi au curaj să scoată 
televizorul din casă. Au fost câteva familii şi ei se bucură și e foarte bine, dar 
televizorul e foarte nociv pentru copii. Mai degrabă îi dai nişte cd-uri cu desene 
animate despre care ştii tu că sunt sănătoase decât să-l laşi să se uite la toate 
emisiunile. Şi se face şi propagandă anti Biserică şi caută să dea toate lucrurile 
negative, “mănânci” ceea ce vezi şi tu stai şi te uiţi şi te umpli cu o stare de 
negativism şi de satanism din pricina lucrurilor pe care le arată acolo. 





Spune că lupta cea mai mare pe care noi trebuie să-i învăţăm pe copii este să 
fugă de desfrânare, pentru că ei de mici pot să aibă atracţia asta către desfrânare. 
Și spune Sfântul loan Gură de Aur: ca să-i învăţăm de mici să le fie ruşine de 
păcatul ăsta. Fiecare cum îl luminează Dumnezeu. Și vedem, mai ales când au 
internet, băieţii, pentru că ei sunt înclinați spre violenţă şi sex şi părinţii nu-i pot 
controla, iar unii au devenit dependenţi şi numai de la şcoală. Deci cel mai 
repede se creează dependenţa de sex. Doar în două sau trei săptămâni şi deja e 
dependent. Şi mulţi au rămas dependenţi fără ca părinţii să ştie. 


Dar lucrul cel mai important e exemplul nostru. Dacă noi avem un exemplu bun 
pe care îl arătăm copiilor, chiar dacă ei nu ne ascultă acum, or să treacă anii şi or 
să vină greutăţile în viaţa lor, or să ajungă poate, şi ei părinţi şi atunci or să-şi 
aducă aminte de poveţele pe care noi le-am dat şi de faptul că au avut o mamă 
bună, o bunică bună, un tată bun. Deci, dacă nu acum, măcar peste 20-30 de ani. 
Exemplul nostru contează cel mai mult şi să nu-i facem să simtă că viaţa în 
Biserică e nesuferită. Să-i învăţăm că în Biserică învăţăm să trăim frumos, 
pentru că fericirea e atunci când crezi că viaţa continuă, nu se termină, când nu 
te întristezi când pierzi toate aici pe pământ, ci ai bucuria că dincolo poţi să 
câştigi viaţă veşnică. 


Să aveţi bucurie în ziua de astăzi toate femeile creştine şi aşa cum femeile 
mironosiţe au dus bucuria asta mai departe, aşa şi noi! Să avem o faţă pe care să 
se citească învierea noastră, chiar dacă sunt necazuri. Deci învierea să fie pe 
chipul nostru şi s-o răspândim şi celor din jur, nu doar cu cuvântul, ci 
bucurându-i. 


Aşa să ne ajute Dumnezeu. Amin”. 





Războiul deschis al diavolului de distrugere a familiei şi a femeii. Pr. Horia 
Prioteasa: “Vrăjmaşul vrea să fure mirul din casa fiecărui creştin”. Pr. 
Cezar Axinte: “Astăzi cronometrul lumii este în mâna femeii”. 
Obiectualizarea şi dezbrăcarea femeilor, alături de de-responsabilizarea 
bărbaţilor - semne ale sfârşitului lumii 

Predică de la Putna la Duminica Mironosiţelor, 2012, a pr. Horia Nicolae 
Prioteasa (Biserica Spitalului Fundeni, Bucureşti) 


(transcriere parțială) 


“[...] Cum pot femeile de astăzi să devină aşadar femei mironosiţe, purtătoare 
de mir? Este o lucrare foarte mare, este o lucrare amplă, unde trebuie să 
participe atât femeile în vârstă, credincioase, până la copilele de 12 ani, să 
zicem. Şi o să vedeţi de ce. Biserica ne cuprinde pe noi toţi, Biserica suntem 
noi, mireasa lui Hristos. Şi în biserică, iată, sunt mai multe femei decât bărbaţi, 





ceea ce înseamnă că puterea rugăciunii se află, iată, în această latură a femeii. Şi 
aici trebuie să fie lucrarea familiei, ieslea formării duhovniceşti. 


Dacă în familie există o comunicare şi o comuniune, o pace, copilul va creşte în 
credinţa în Hristos. Dacă copilul vede o bunică sau la bunic că se închină la 
masă, şi el se va închina, dacă vede pe tatăl său şi pe mama sa rugându-se, şi el 
se va ruga, va creşte în credinţă, va creşte cu post, mai puţin la început şi mai 
mult mai târziu. Dar stâlpul este femeia, care îl educă. Fa este cea care-l naşte, 
dar nu se opreşte aici, ci creşte şi îl educă duhovniceşte. 


Lucrarea vrăjmaşului este mai mult împotriva femeii decât împotriva bărbatului, 
pentru că femeia este cea care dă viaţă, este purtătoare de viaţă. Toţi suntem 
născuţi din femeie. 


Dar, iată ce spune Sfânta Scriptură: cel mai mare om născut din femeie este 
Sfântul loan Botezătorul. Însuşi Mântuitorul lisus Hristos, Fiul lui Dumnezeu, 
primeşte ascultarea față de Tată şi Se naşte, nu dintr-o femeie, ci dintr-o 
fecioară. De aceea, diavolul lucrează foarte mult împotriva Maicii Domnului, pe 
care nu o suportă. Şi, când vedem defăimarea Maicii Domnului de către unii şi 
de către alții ne dăm seama că aceea este lucrarea vrăjmaşului. Când auzi că 
Maica Domnului nu-i Născătoare de Dumnezeu, ci de om, avem de-a face cu 
cele mai urâte erezii antihristologice din primele veacuri. Dacă auzim că Maica 
Domnului nu este pururea fecioară, avem de-a face cu nişte erezii tot atât de 
vechi, dar îmbălsămate în chipuri moderne, noi, care explică că nu se poate 
lucrul acesta. Nu se poate la oameni, dar se poate la Dumnezeu. Aşadar, 
vrăjmaşul este împotriva Maicii Domnului şi împotriva femeii, pe care vrea să o 
distrugă, pe care vrea să o dezbrace, pe care vrea să o arate a fi jalnică, şi 
josnică înaintea lumii. 


lubiţi credincioşi, vedem aceasta că nu se întâmplă de foarte mulţi ani. Doar de 
câteva zeci de ani vrăjmaşul şi-a ascuţit foarte adânc săgețile şi sulițele împ- 
otriva noastră, împotriva femeilor noastre, împotriva purtătoarelor de mir, 
mironosiţe. Practic prin Sfântul Botez fiecare dinte noi suntem purtători de mir, 
căci peste trupurile noastre am fost unşi cu Sfântul şi Marele Mir. lată legătura 
cu Sfântul Botez. 


Și după al doilea război mondial - iată, de atunci, de câteva zeci de ani — vrăj- 
maşul a început să lovească în femeie, căderea în păcat dându-i gânduri de 
mândrie, şi i-a spus femeii să fie ca bărbatul. Deci o altă ispitire, o nouă ispitire 
a femeii din secolul care a trecut şi care se continuă acum, este: să fii ca 
bărbatul. De ce să fu tu mai mică ca bărbatul, de ce să asculţi tu de bărbatul tău 
când poţi să fii mai presus de el? Şi au început mişcările feministe, mişcări 
foarte puternice împotriva familiei. Alte păcate pe care le ştim, ale sodomiţilor, 





tot împotriva familiei ş.a.m.d. Adică vrăjmaşul a început să atace direct în 
familie pentru că acolo este cheia, şi acolo trebuie distrus. 


ȘI i-a zis femeii: de ce n-ai putea tu să porți pantaloni tu, ca bărbatul? De ce n-ai 
putea tu să-ți tunzi părul ca bărbatul? Şi de aici toate celelalte. După aceea au 
intervenit curentele muzicale. Vedem anii '70-'80 când, de la tradiţie, - că şi 
popoarele din occident au avut tradiție - s-au alterat, şi vrăjmaşul a dezbrăcat 
femeia, şi pe bărbat bineînţeles, şi le-a dat aceste “jocuri” [dansuri] care 
seamănă cu jocurile păgâne ale celor fără de Dumnezeu din veacuri, de dinainte 
de încreştinare. Dacă pe un videoclip recent, închidem sonorul, şi vedeţi cum 
dansează aceştia, veţi rămâne uimiţi că la un moment dat vedeţi ca la Teleen- 
ciclopedie jocurile [dansurile] băştinaşilor; sunt jocurile păgânilor, sunt 
închinări la idoli şi chemări la desfrânare. Deci, iată cum vrăjmaşul a dat omului 
această întoarcere la păgânism şi la închinare la idoli. 


Apoi, iubiţi credincioşi, vrăjmaşul, cu toată suita şi cavaleria lui demonică, şi-a 
ales două planuri - pentru Europa vorbind - Apusul şi Răsăritul. 


Pentru Apus, au început aceste mişcări feministe, împotriva femeii, împotriva 
familiei: “De ce să mai facem atâţia copii?”, “Lasă, să ne distrăm”, “De ce să te 
căsătoreşti de tânăr?”, “Căsătoreşte-te mai târziu”, “Cariera!”. Exact ce se 
întâmplă şi astăzi, dar acum mai accentuat. 


lar pentru Răsărit a început prigoana. Comunismul ateu, marxist-leninist a adus 
multă suferinţă creştinilor, biserici s-au închis - cunoaşteţi foarte bine şi nu mai 
insistăm. Ştim doar atât că au suferit foarte mulţi în grozave chinuri. Strategia 
diavolului din Răsărit a eşuat, pentru că Răsăritul a dat cei mai mulți sfinţi în 
perioada comunistă, după persecuțiile romane. 


Și atunci, au zis, după anii '90: schimbăm strategia. Mişcarea de răcire a omului 
față de Dumnezeu, din Occident, să o împingem către Răsărit, către Orient, şi 
să-l facem pe oamenii aceia care se închină, şi stau la Sfânta Liturghie, care 
priveghează, să se lepede de Hristos, încet, lent, pasiv, dar sigur! 


Unde ne aflăm noi acum? În acest punct, iubiţi credincioşi! Cu săgețile arză- 
toare ale diavolului ţintite către fiecare dintre noi, către fiecare familie a noastră 
pe care vrea să o distrugă şi să o altereze. Grijile lumești, neajunsurile, aduc la 
divorţ, la despărţire, la supărări. 


Adică el vrea să fure mirul din casa fiecărui creştin, mirul de la Botez, prin 
păcate, prin întinarea trupului, şi să ne depărteze de Sfânta Biserică şi de trăirea 
în Hristos cu adevărat. EI îi vrea pe copii rătăciţi, debusolaţi, să nu ştie [de 





Dumnezeu]. Le dă griji multe mamelor, care ar trebui să aibe grijă de copii mai 
mulți. 


Vedem, iubiţi credincioşi, că diavolul nu are două coarne acum, TV diabolic are 
trei, şi poate să aibă şi mai multe, şi unii dintre noi chiar... poate vom vedea 
câte coarne poate să aibă. Ştim că un corn este televizorul, cu televiziunea prin 
cablu sau antena, şi celălalt corn este calculatorul cu internetul cu tot. Coarne 
care devin din ce în ce mai solide. Şi a mai apărut un corn în mijloc, mic 
deocamdată, care este telefonul mobil, care nu mai e telefon mobil, ci a adunat 
cele două coarne, adică şi televizorul şi calculatorul într-unul. Astfel încât copiii 
nu se mai joacă frumos, ci sunt aşa, aplecaţi, cocoşaţi de spate, către nişte 
aparate foarte mici. Aici este pericolul cel mai mare, cornul acesta mic care 
poate să devină cel mai mare. 


În curând, nu va mai dura foarte mult, vom vedea holograme, adică ceea ce nu 
reuşeşte diavolul, că nu-i dă Dumnezeu voie să se arate, o să ne facem noi. Şi o 
să apară aşa, ca în filmele ştiințifico-fantastice vechi, care acum devin realitate, 
şi vrem să apară un artist, apare artistul. Şi cu timpul, probabil, vor da şi atacuri 
împotriva simţurilor noastre, a mirosului: vedem [deja] 3D-ul, vedem idolatria, 
care fură mirul nostru de mult preţ. 


Iubiţi credincioşi, lupta este la baionetă. Noi nu suntem pe timp de pace - e pace 
aşa, numai că nu ne bombardăm cu armele - suntem în plin război, un război 
deschis, ca în 1907, un război la baionetă. Avem nevoie de rugăciunea sfinţilor. 
Singuri nu vom putea face nimic. Avem nevoie de canon, de ascultare de 
duhovnic, de post, de milostenie, avem nevoie de timp pentru educaţia copiilor 
noştri, avem nevoie de femeile mironosiţe, adică de femeia virtuoasă. Fericite 
sunt femeile virtuoase, plăcute înaintea lui Dumnezeu mai întâi, şi apoi a 
oamenilor. Să fim plăcuţi înaintea lui Dumnezeu mai întâi, să avem o ierarhie a 
iubirii, că pe Dumnezeu mai întâi trebuie să-L iubim şi apoi pe ceilalți. 


Aşadar, suntem în plină lucrare şi noi. Să lucrăm, să ne străduim, să muncim 
duhovniceşte, să muncim şi pentru trup, şi în toată vremea şi în tot ceasul să 
aducem şi noi slavă lui Dumnezeu! 


Mulţumesc părintelui stareţ pentru că a îngăduit să ţin şi eu aici, nevrednicul, un 
cuvânt de învăţătură, mulţumim pentru rugăciuni, mulţumim pentru tot, pentru 
bucuria de a fi împreună, că aceasta este începutul Împărăției. De aici începe 
împărăţia lui Dumnezeu! Nu plecaţi din Biserică! Rămâneţi în corabia mântuirii, 
în corabia care ne duce spre Hristos, Domnul şi Dumnezeul nostru cel înviat din 
morți”. 





Predica Părintelui Cezar Petru Axinte (Capela Tinerilor din Mamaia) la 
Duminica a 3-a după Sfintele Paşti (a Mironosiţelor) - 22.04.2018: 


Transcrierea unui fragment (de la min.25) 


[...] 


Înţelegem femeia şi harismele şi rolul femeii şi în măsura în care suntem 
creştini. Cu cât eşti mai puţin creştin, cu atât obiectualizezi femeia, adică pentru 
tine este doar un obiect de satisfacere a unor nevoi. Ea, sărmana, pentru că 
trebuie să dea naştere la prunci, pentru că are harisma aceasta a maternității, se 
supune bărbatului şi în mintea ei se produce această translație a obiectualizării şi 
ea, sărmana, începe să-şi taie bucăţi din ea, să şi le pună de colo-colo, ca să 
placă bărbatului, să intre în grațiile lui. Dar ea, oricât s-ar amputa, dacă o obiec- 
tualizează, până la urmă tot acolo ajunge, adică la coşul de gunoi. 


Şi vedem că pe la 50 de ani, înnebunesc bărbaţii şi spun: Ce să mai fac cu tine, 
că eşti urâtă şi grasă... (...) Pe această filieră, a necredinței, a dispreţului, a 
obiectualizării, femeia suferă în continuare. Pentru că şi vrea să sufere, şi asta e 
altă discuţie. Trecem acum în alt plan, la ceea ce spune Sfântul loan Gură de 
Aur, ca un semn al sfârşitului lumii şi al iminentei Judecăţi este acela că femeia 
nu va mai avea ruşine. 


Şi vedem că se întâmplă astăzi, aşa cum diavolul vrea să răstoarne această 
imagine minunată a Raiului, când oamenii erau goi şi nu le era ruşine - pentru 





că ei nu socoteau lucrurile acestea în mod pătimaş, nu se împătimeau de om, nu- 
| obiectualizau, nu-l foloseau, nu-l epuizau, după care îl aruncau - şi diavolul a 
răsturnat această imagine şi a pus în mintea omului, că poate să stea sărmana 
femeie astăzi cât mai dezbrăcată, că asta înseamnă că este atrăgătoare. Şi vedem 
pe plajă - că mai duceam şi eu copii, fiindcă zicea preoteasa că au nevoie de 
vitamina D, ca să se fixeze calciul - şi acolo vedeam mămici dezbrăcate, 
aproape în pielea goală, cu copii de mână. Şi mă gândeam ce poate să fie 
aceasta, că femeia nu mai are nici un fel de ruşine. Bineînţeles că tot obiectua- 
lizându-se, tot dorind ea să fie atractivă [trupeşte], a ajuns să nu mai înţeleagă 
care este rostul şi rolul ei în mântuirea lumii. 


ŞI este o proporţie matematică aici: în măsura în care eşti credincios, în acea 
măsură o cinsteşti pe femeie. Pe cât eşti de necredincios, pe atât de puţin îţi 
cinsteşti şi îți respecţi femeia. Am auzit mulţi bărbaţi care [se pretind] foarte 
credincioşi sau evlavioşi, dar pentru care femeia este aşa, un rău necesar - o 
expresie atât de dramatică. Ei bine, Dumnezeu nu vrea asta, EI, după cădere, a 
pus această atracție extraordinară între bărbat şi femeie, încât spune: Taina 
aceasta mare este, că va lăsa bărbatul pe tatăl său şi pe mama sa şi se va uni cu 
femeia sa şi vor fi una. lată că, de la căderea în păcat, bărbatul a pus o graniţă, o 
despărțire între el şi femeie, când s-a lepădat de ea, şi o face până astăzi. 


In măsura în care înţelegi în ce fel Hristos şi-a dat viaţa pentru lume şi li urmezi 


lui Hristos ca şi bărbat căsătorit care înţelegi ce înseamnă crucea aceasta a 
familiei, în acea măsură poţi să îți dai viaţa pentru femeia ta. Dumnezeu ne-a 
iubit, dându-L pe Fiul Său la moarte pentru lume. Nu piroanele L-au ţinut pe 
Hristos pe cruce, ci dragostea Lui pentru lume. 


De aceea astăzi, zic bărbaţilor, femeile nu se supun şi nu ne mai ascultă, în felul 
în care Dumnezeu a înţeles această supunere, nu în care o înţelegem noi, pentru 
că nu le iubim. ŞI a le iubi înseamnă să fii gata să mori pentru ele, dar nu decla- 
rativ, ci asta se vede din purtare şi se simte în duh. Şi cel mai bine se simte, 
sigur, atunci când eşti în Biserică, când te apropii de Hristos şi în măsura în care 
amândoi vă apropiaţi mai mult de Hristos, atunci cei doi devin una, şi de fapt cu 
toţii devenim una. 


Dacă nu ar fi fost femeia creştină, astăzi cimitirile noastre erau mall-uri. Lăsaţi 
10 ani cimitirele în nelucrare, să nu meargă femeile şi nu va mai fi os pe os 
vreodată. De aceea, Dumnezeu vorbeşte atât de frumos despre femeie, despre 
capacitatea ei de jertfă. Mult i s-a iertat, pentru că mult a iubit. Şi mult a iubit 
pentru că mult i s-a iertat. Asta e valabil şi pentru bărbaţi, să nu credem că avem 
mai puţine păcate şi trebuie să ni se ierte mai puţin! 

Am vorbit mai mult despre femeie astăzi pentru că este ziua femeii creştine şi 
pentru că Biserica, de fapt Dumnezeu Însuşi, o cinsteşte pe femeie. Dacă va 





reuşi să înţeleagă care este sensul ei în lume, atunci îşi va putea împlini 
misiunea pe care i-a dat-o ei Dumnezeu pentru mântuirea lumii. Dacă nu va 
înţelege, femeia va grăbi judecarea acestei lumi, va grăbi sfârşitul. Trebuie să vă 
spun lucrul acesta, că astăzi timpul sau cronometrul [lumii] este în mâna femeii. 


Statisticile spun că - şi nu vorbim acum despre cei din Biserică, care au înţeles 
lupta, se spovedesc, se împărtăşesc - sărmanii bărbaţi, în toată lumea, sunt împă- 
timiți de patima aceasta generală a desfrânării. Consumă pornografie de la 
vârste mici, începe mintea să se strâmbe, să se strice, foarte greu se pot lupta 
dacă nu cunosc meşteşugul luptei. Dacă nu-l cunosc pe Hristos, nu au nici o 
şansă, sunt decrepiţi din cauza aceasta, nu mai doresc să-şi facă familii, nu mai 
pot fi responsabili, fug de responsabilităţi, fug de naşterea de prunci. 


Primul lucru pe care-l face femeia, după ce a rămas însărcinată, vine şi îi spune 
bărbatului, iar el îi spune: Dar de ce eşti aşa de [proastă], eşti rămasă în urmă, 
sunt atâtea metode [de a scăpa de copil]? Şi atunci din nou se pune o prăpastie, 
din nou femeia este singură, rămâne fără ocrotitor şi fără „preot” [al casei] care 
să fie gata să se jertfească pentru ea şi pentru familie. Şi atunci femeia nu mai 
ascultă, pentru că în inima ei se produce o împietrire. Şi e valabil pentru orice 
femeie, fie creştină sau nu, fiindcă sufletul este din fire creştin, de oriunde ar fi, 
şi cu atât mai mult sufletul femeii este creştin. Ea, simțindu-se singură, trebuie 
să reziste în această lume. Dar nu aşa va rezista, dându-și banii pe sulemeneli 
sau făcându-şi credit ca să-şi pună silicoane. 


ŞI asta o spun dat fiind că îmi plânge inima văzând că una din patru femei care 
are astfel de proteze de silicon, face un cancer de sân. Chiar zilele trecute am 
cunoscut pe cineva care a făcut cancer de sân de la silicoane şi nu poate să 
renunţe la ele, fiindcă îşi pune problema de cum va arăta în lumea aceasta... 
Vedeţi, [ţine la] lumea aceasta care a obiectualizat-o, [din pricina aceasta] ea a 
pierdut harul şi chiar dacă îşi pierde viaţa, şi nu numai viaţa aceasta [riscă să o 
piardă], ci şi moartea a doua, ferească Dumnezeu, ea nu va renunţa să se 
considere un obiect care să fie drăgălaş, mângâiat şi apreciat şamd... 


Dacă va reuşi să se smulgă din asta şi să se nască duhovniceşte - pentru că 
aceasta este harisma cea mai înaltă a femeii, maternitatea şi să-i nască 
duhovniceşte pe cei din familia sa sau chiar pe străini - dacă va înţelege asta, ea 
va întârzia sfârşitul lumii; dacă nu va înţelege, bineînţeles că suntem cu toţii în 
aceeaşi navă care a luat apă şi, de acum, se duce la fund. Am putea spune că ne 
bazăm foarte mult astăzi pe femeie. 





Pr. Pavel Gumerov, Familia - mica biserică: Despre hainele femeii 


LE: 


„Podoaba voastră să nu fie cea din afară: împletirea părului, podoabele de aur şi 
îmbrăcarea hainelor scumpe, ci să fie omul cel tainic al inimii, întru nestri- 
căcioasa podoabă a duhului blând şi liniştit...” (1 Petru 3, 3-4). 


În ceea ce priveşte felul de a se îmbrăca al omului, decent sau vulgar, mitro- 
politul Antonie de Suroj spune că trupul este partea văzută a sufletului. 


După ce a aflat acest lucru, cunoscutul rocker K. Kincev nu şi-a mai mutilat cor- 
pul cu noi tatuaje. Împodobindu-și trupul, îmbrăcându-l într-un anumit fel, 
femeia descoperă o părticică din taina sufletului său. De pildă, prin machiaj îşi 
împodobeşte chipul până la idealul cunoscut numai de ea însăşi. Privind deci o 
fată care se îmbracă indecent, te întrebi fără să vrei: „Este comportarea ei 
dezmăţată, aşa cum îi sunt şi hainele?” 


Vreau să remarc totuşi o nuanţă: nu toate femeile care se îmbracă indecent tind 
să fie o pradă uşoară pentru bărbaţi, deşi gândurile lor nu sunt dintre cele mai 
nevinovate. Cândva nu înţelegeam de ce se îmbracă multe fete de parcă se 
gândesc numai la sex. Pentru bărbaţi acesta este un semnal: „Nu sunt împo- 
trivă.” Se cunoaşte faptul că multe violuri au loc din cauza comportării inde- 
cente a femeilor. Apoi, am înţeles că fetele nu vor neapărat să iasă cu primul 
bărbat care le apare în cale. Mai curând, ele nu înţeleg ce impact are compor- 
tamentul lor asupra bărbaţilor. Se simt victorioase atunci când un tânăr le 
priveşte cu interes. Sunt apreciate, iar orgoliul le este satisfăcut. Sunt asemenea 





bărbaţilor corpolenţi care îşi etalează muşchii pe plajă sub privirea încântată a 
fetelor frumoase. Din păcate, sărmanele tinere nici nu bănuiesc ce gânduri 
perverse se ascund în mintea unor bărbaţi la vederea lor şi cât de rapid le pot 
materializa. 


Medicina susţine faptul că bărbatul se excită mai rapid decât femeia. Multor fete 
le place să se autoafirme cu ajutorul hainelor indecente şi al flirtului, să poarte 
victorii, apoi să-şi abandoneze victima. Acest comportament este dăunător sub 
toate formele. 


Am citit cum unei tinere fete îi plăcea enorm să râdă de bărbaţi. Odată, mătuşile 
ei credincioase au adus-o aproape forţat la Lavra Sfintei Treimi din Serghiev 
Posad. În timp ce se afla în biserică, a văzut un tânăr de o frumuseţe rară, care 
nu era atras deloc de aspectul ei. Acest lucru a înfuriat-o foarte tare. Apoi, când 
a aflat că tânărul este orb, a cuprins-o ruşinea şi a recunoscut cât de iraţională a 
fost comportarea el. 


Tinerii care doresc să se căsătorească trebuie să ţină cont de comportarea şi 
ținuta viitoarei mame a copiilor lor. lar fetele care vor să se căsătorească să nu 
uite că bărbaţii care au intenţii serioase nu-şi vor alege niciodată o uşuratică şi o 
cochetă notorie pentru viaţa de familie. 


Multe femei visează să se căsătorească. Este evident că în firea femeii stau 
căsătoria şi maternitatea. Dar este periculos să tinzi spre acestea cu orice preţ. 
Poţi să devii nefericită pentru totdeauna. Unele fete, în special cele care se 
apropie de 30 de ani, consideră că viaţa este trăită în van dacă nu se căsătoresc 
urgent. Şi nu contează cum este viitorul soț: alcoolic, necredincios sau 
dependent de droguri. Important este pentru ele să se căsătorească. Protoiereul 
Arcadie Şatov a rostit aceste vorbe înțelepte: „E mai bine să nu te căsătoreşti 
niciodată decât s-o dai în bară.” 


Cred că am tot vorbit despre femei şi am uitat să amintim despre regulile care se 
cuvin bărbaţilor. l-aş îndemna doar un lucru: „Fiţi bărbaţi!” Caracteristicile 
tinerilor contemporani sunt infantilismul şi frica de responsabilităţi. Urmarea 
acestora este căderea instituţiei căsătoriei. 


Aş vrea să amintesc despre o problemă deosebit de serioasă. Mulţi tineri con- 
sideră că viaţa sexuală trebuie să înceapă înainte de căsătorie. Ei se întreabă: 
„Ce vom face dacă suntem incompatibili în pat şi vom ajunge la divorţ?” Vreau 
să spun doar un lucru: numărul „căsătoriilor de probă” creşte, iar numărul 
divorţurilor nu scade, ci, dimpotrivă, e din ce în ce mai mare. Această abordare 
poate fi total eronată, poate dăuna foarte serios relației. Să zicem că tinerii au 
hotărât să „încerce”, au ratat şi s-au despărţit. lar rateul poate surveni din zeci de 





alte motive, compatibilitatea fiind pe ultimul plan. Relaţiile intime armonioase 
nu se nasc subit, ci se creează după o căsnicie îndelungată, în iubire şi prin 
cunoaştere reciprocă a dorințelor şi afinităilor sufleteşti. lată de ce tinerii 
trebuie să se păstreze curaţi până la nuntă. 


Trăim vremuri când oamenii, din cauza credinţei lor slabe şi a depărtării de 
tradiția strămoşească, au comis multe greşeli, nu şi-au păstrat curăţia trupească, 
au desfrânat. Cu toate acestea, harul lui Dumnezeu vindecă orice neputinţă a 
oamenilor şi umple cu darul său pe cei lipsiţi. De aceea, Dumnezeu va ajuta pe 
orice om care vine la EI cu toată inima. Numai să se întoarcă omul la Dumnezeu 
prin pocăință, spovedanie şi să-şi dorească schimbarea aceasta. 


De aceea, dacă aţi hotărât să vă legaţi viaţa cu o persoană, să nu-i reproşaţi 
trecutul în nici un caz. 


Tema noastră se referă la perioada premergătoare nunţii - o repetiţie generală a 
oamenilor dornici să se căsătorească, un test al sentimentelor. Cei doi tineri 
trebuie să înveţe chiar înainte de cununie cum să iubească, să ierte, să se bucure 
reciproc, să se roage unul pentru celălalt. 


La început, când am fost hirotonit, preotul coliturghisitor, un om încercat şi 
experimentat, mi-a spus: „Nu te obişnui să faci lucrurile prost de la început, 
străduiește-te să le faci corect şi bine, şi apoi totul va merge mult mai uşor.” 
Sfatul acesta este valabil şi pentru viaţa de famile. Tinerii trebuie să-şi conso- 
lideze relaţia până la căsătorie. 


În încheiere, vreau să rostesc câteva cuvinte de consolare pentru cei ce vor să se 
căsătorească. Nu vă temeţi de nimic. Omul care se căsătoreşte împlineşte po- 
runca Domnului: „Nu este bine să fie omul singur” (Facerea 2, 18), şi dacă el Îi 
cere Domnului ajutorul cu sinceritate, atunci îl va primi neapărat. 


(Pr. Pavel Gumerov, Familia - mica biserică, Editura Sophia, 2017) 





Fidelitatea şi dragostea femeilor mironosiţe 


In Duminica a treia după Paşti, Sfânta Biserică Ortodoxă le cinsteşte pe Sfintele 
Mironosiţe, motiv pentru care această duminică este numită “Duminica 
Mironosiţelor”. 


Ieri am vorbit deja despre felul în care Mironosiţele au fost, în esență, primele 
vestitoare ale Invierii Domnului şi, într-un anumit sens, aşa cum a spus un sfânt 
ierarh rus, apostoli către înşişi apostolii. 


lată ceva caracteristic: citind Evanghelia, atenţia noastră nu poate decât să fie 
atrasă către următoarea împrejurare. Când înşişi apostolii îl văd pe Învățătorul 
înviat, ei nu sunt imediat cuprinşi de credință deplină; și atunci când alții le spun 
că Învățătorul a înviat, ei nu pot crede aceasta așa cum ar trebui. 


Sfântul evanghelist Marcu chiar menţionează aceasta la un moment dat, când 
Domnul a apărut în faţa lor, EI a început să-i critice - adică, să-i mustre direct 
pentru necredinţa lor şi pentru împietrirea inimii lor, pentru că au auzit de 
Învierea Lui, dar nu au fost capabili să-i creadă pe cei care le-au vorbit despre 
Inviere. 


Dar dacă apostolii nu au putut să creadă în minunea Învierii, Mironosiţele 
imediat L-au recunoscut pe Cel care a apărut în faţa lor. Ele au fost emoţionate 
şi au alergat cu entuziasm, dar, în acelaşi timp, cu frică, de la mormântul 
Domnului; iniţial, le-a fost frică să spună aceasta cuiva, având în vedere cât de 
neobișnuit şi ciudat a fost ceea ce au auzit de la Înger. Dar, în timp ce fugeau, 





Cel pe care doreau să-L ungă cu mir binemirositor le-a apărut. Li S-a arătat şi 
le-a spus un singur cuvânt: “Bucuraţi-vă!”. Credincioasele Mironosiţe imediat 
au recunoscut că Mântuitorul este Cel care a apărut în faţa lor şi L-au prea slăvit 
cu bucurie. 


De ce astfel de bucurie? Înalt Preasfinţitul Mitropolit Antonie a scos în evidență 
cât de mult fidelitatea pentru adevăr şi infidelitatea către acesta înseamnă pentru 
cineva. Fidelitatea care este constantă şi fermă în toate lucrurile este opusul 
laşităţiu infidelităţii. Acesta a fost cazul aici, a spus Vlădica Antonie. 


Apostolii, în loc să-L urmeze pe Învățătorul lor când El (vorbind în termeni 
actuali) a fost arestat, au fugit în direcții diferite. Când Domnul a mers să-l 
învieze pe Lazăr, apostolul Toma a spus: Să mergem şi noi și să murim cu El 
(loan 11,16). Aceasta nu a întâmpinat nici o obiecţie din partea apostolilor. 
Înseamnă că erau de acord cu apostolul Toma. Totuși, în Grădina Ghetsimani, a 
reieşit faptul că erau înfricoşaţi și au fugit. Numai ucenicul iubirii, apostolul 
Ioan, şi-a înfruntat frica şi a fost nedespărţit de Învățătorul chiar şi pe Golgota, 
unde a stat cu Preasfânta Maică a Mântuitorului. 


ŞI totuşi apostolii au fugit - şi această infidelitate şi laşitate, care aruncă o umbră 
peste ochii lor, a fost remarcată de Vlădica Antonie. Dar credincioasele 
Mironosiţe au mers cu El pe Golgota şi au stat lângă Cruce jelind şi, în acelaşi 
timp, încercând să aline cumva prin iubirea și compasiunea lor, suferinţa teribilă 
şi supraomenească a Preasfintei Fecioare Maria. 


Ele nu L-au abandonat. Știm din Evanghelie cum a fost înmormântat și 
Mironosiţele au văzut unde L-au pus. Apostolii nu erau acolo...ei fugiseră. Din 
contră, Mironosiţele I-au rămas fidele până la sfârşit şi, în consecinţă, după cum 
spune Vlădica Antonie, conştiinţa lor şi intuiţia lor lăuntrică şi spirituală au 
rămas luminoase și curate. Prin urmare, ele imediat L-au recunoscut pe Cel care 
a apărut în faţa lor, preaslăvindu-L fără nici o ezitare drept Iubitul Învățător şi 
Biruitor al morții. 


Imaginați-vă numai prin ce a trecut Sfânta Mironosiţă Maria Magdalena când 
plângea neconsolată la mormântul Celui care a eliberat-o de necuratele duhuri 
rele, scoțând din ea şapte demoni. După ce a fost realizat acest fapt, ea a devenit 
o ucenică fidelă a Iubitului ei Învățător. Aici ea plânge neconsolată la mor- 
mântul Lui și, deodată, ea aude de la Cineva exact acea voce spunând “Maria” - 
acea voce dragă şi de neuitat, care odată a scos din ea şapte demoni. Din 
moment ce inima Mariei a izbucnit în desfătare şi bucurie, s-a întâmplat numai 
pentru că era Izvorul Vieţii, Însuşi Hristos, Cel care a vorbit cu ea. Ce tranziţie, 
de la suferință neconsolată la bucurie frenetică! 





Prin urmare, să ne amintim ce înseamnă fidelitatea şi devotamentul şi ce 
înseamnă o conștiință curată. Sfintele femei au făcut totul pentru a-l arăta 
atenţie Învăţătorului lor. Netemându-se de pericole, ele merg pe Golgota, ÎL 
însoțesc, stau lângă Cruce pe Golgota, privesc respectuos cum Învățătorul lor 
este înmormântat - şi pentru aceasta ele au bucuria de a-L vedea în slavă, înviat 
din morți, înaintea apostolilor. 


Să ţineţi minte cât de important este să fii credincios lui Dumnezeu. Fidelitatea 
şi devotamentul pentru El aruncă lumină asupra conştiinţei umane și luminează 
mintea umană. Dimpotrivă, când o persoană comite acte de infidelitate și trădare 
a lui Dumnezeu şi adevărului, sufletul ei devine împietrit, conștiința ei este întu- 
necată şi devine greu pentru ea să recunoască adevărul, să-l venereze. 


Toată lumea ar trebui să ţină minte asta şi să se roage întotdeauna ca Domnul să 
ne înveţe să-l fim fideli Lui mereu şi în toate, aşa cum Mironosiţele I-au fost 
fidele. Fidelitatea lor le-a dus până la sfârşit şi ele au primit bucuria de nespus 
de a-L vedea pe Învățătorul lor înviat şi de a-L prea slăvi imediat. 


Exemplul fidelității si iubirii lor ar trebui să fie un exemplu edificator pentru 
fiecare suflet creştin; un exemplu,când este urmat, care va demonstra fidelitatea 
cuiva către Domnul până la sfârşit şi va acorda bucuria de a-L vedea. Amin. 


Sursa: www.pravmir.com 
Traducere: Denisa Borza 





Cătălin Sturza - Femeia, „un martor prost”? 


Dacă creştinismul ar fi vrut să reuşească în Antichitate, nu ar fi trebuit să 
admită, vreodată, că femeile au fost primele care au descoperit mormântul gol şi 
primele care l-au văzut pe lisus Hristos după ce Acesta a înviat. Și nici nu ar fi 
trebuit să accepte că femeile se numărau printre principalii susținători ai lui 
Hristos şi, de asemenea, că se numărau printre lideri, în grupul extins de ucenici. 


În lumea antică, condiţia femeii era degradantă. În Grecia Antică, de exemplu, 
femeile nu se puteau împărtăşi din cultura intelectuală a bărbaţilor - rolul femeii 
se limita la a fi soţie, când femeia făcea parte din aristocrație, şi la a practica 
diverse arte, precum muzica şi dansul. În aceste situaţii, care erau cazurile 
fericite, tatăl alegea soţul, iar soţul lua toate deciziile în numele femeii, care nu 
avea nici dreptul de comerţ, şi nici pe acela de a scrie un testament. Dar cea mai 
mare parte a populaţiei nu era formată din oameni liberi, ci din sclavi. De aceea, 
cele mai multe tinere, care aparțineau păturii celei mai de jos, nu se puteau 
mărita, fiind condamnate la o viață de desfrâu. Femeia nu se bucura, astfel, în 
lumea antică, nici de drepturi, nici de libertate, nici de credibilitate, nici de 
onoare. 


În tribunale, femeile erau privite drept martori proşti, pe care nu te poţi încrede. 
„Stereotipurile de gen“ nu erau deloc neobișnuite în lumea antică. Quintilian 
spune undeva că, atunci când e vorba de crimă, bărbații vor comite, de obicei, 
Jafuri, în timp ce femeile vor comite, de obicei, omor prin otrăvire. Tribunalele 
grecești şi romane excludeau, în general, dintre martori femeile, sclavii şi copiii. 
În plus, femeile nu vorbeau în întruniri publice - se aştepta de la o femeie să 
vorbească doar prin intermediul bărbatului ei. Așadar, ar fi fost mult mai simplu, 
pentru primii creștini, să pună descoperirea mormântului gol pe seama unor 
discipoli-bărbaţi precum Petru sau loan, sau pe seama unui personaj influent 





şi/sau bogat, precum Cleopa sau Nicodim. Faptul că nu au făcut-o arată, o dată 
în plus, autenticitatea mărturiilor evanghelice - în ciuda stigmatului, în ciuda 
prejudecăţii generalizate cu care ştiau că se confruntă, evangheliștii au preferat 
să spună adevărul, în loc să denatureze faptele. 


Ca să pun lucrurile într-un context şi mai larg, Socrate spunea că femeia trebuie 
să tacă în disputele intelectuale, ca „nu cumva să tulbure înţelepciunea băr- 
baţilor“. Însă evangheliştii ni-l descriu pe Hristos stând de vorbă cu femeia 
samariteancă şi purtând o adevărată dispută intelectuală cu ea, la marginea unei 
fântâni. La evrei, unui învăţător de lege nu îi era permis să stea de vorbă cu o 
femeie, nici dacă aceasta ar fi fost propria lui soră. Hristos îl învie pe fiul 
văduvei din Nain; o învie, de asemenea, pe fiica lui lair, mai marele sinagogii 
din Capernaum; o primeşte cu milă pe Maria Magdalena, o desfrânată notorie, 
la vremea respectivă; ia apărarea unei femei prinse în adulter, demascând 
fățărnicia fariseilor care o condamnau; primeşte numeroase femei în rândurile 
ucenicilor, precum mironosițele Marta şi Maria. 


Ne putem imagina revolta fariseilor şi a cărturarilor în fața acestor gesturi ale lui 
Hristos care nu doar că încălcau tradiţiile - încălcau și ceea ce pentru ei repre- 
zenta un cod al onoarei: nu porți dezbateri intelectuale cu femei şi nu salvezi de 
la lapidare o femeie adulterină. 


Prin răscumpărarea adusă de Hristos, femeia nu mai este, aşadar, nici inferioara, 
nici sclava bărbatului, ci este egala lui în drepturi şi în demnitate. Din sclave 
face surori; din servitoare - soţii; din desfrânate notorii - învățăcele fidele care ÎL 
urmează pe Mântuitorul pretutindeni, spunea cineva, comentând schimbarea 
uriașă de mentalitate pe care o aduce creştinismul cu privire la rolul, drepturile, 
libertatea şi demnitatea femeii. 


Fecioara Maria, care se bucură de o cinste și o venerație imense în grupul 
apostolilor, este chipul şi idealul de sfințenie al femeii creștine; când cei care 
atacă creştinismul se plâng de „discriminarea femeii în creștinism”, uită să 
spună că, pentru creştini, deasupra tuturor tuturor sfinților, bărbaţi sau femei, şi 
chiar deasupra tuturor cetelor îngereşti stă o femeie - Fecioara Maria. Ea este un 
model al virtuţilor, al bunătăţii, curajului, blândeţii, modestiei, curăţeniei, cre- 
dinței și devotamentului, şi un model al maternității - inclusiv al celei spirituale, 


orfanilor, a protejării celor slabi şi a îmbărbătării celor care îşi pierd speranţa. 


Incă o serie de observaţii cu privire la rolul femeii astăzi, din secolul XXI, în 
afara lumii creştine 





Când scriu acest text, în majoritatea curților de judecată de lege Sharia, mărturia 
unei femei are doar o jumătate din greutatea cuvântului unui bărbat: în acest fel, 
e nevoie de mărturia a două femei pentru echivalarea mărturiei unui bărbat. 


În Arabia Saudită femeile trebuie să obţină permisiunea scrisă din partea celei 
mai apropiate rude de sex masculin ca să poată ieşi din ţară sau ca să se poată 
îmbarca pe mijloacele de transport în comun cu care să călătorească între 
diferitele părți ale regatului. Femeile din Arabia Saudită nu au voie nici să 
obțină permise de conducere. 


Cele aproximativ zece milioane de femei din Pakistan rămân în afara registrelor 
de votanţi pentru simplul motiv că nu li s-au făcut acte de identitate. 


În Bahrain, unde legislaţia care reglementează problemele familiale nu este 
sistematizat, judecătorii au puterea absolută de a le nega femeilor custodia 
propriilor copii, pentru orice motiv. 


În anul 2012, în Somalia, Amnesty International și presa locală au raportat că 
miliția islamistă a acuzat de adulter o fetiţă de 13 ani, după ce aceasta le-a spus 
autorităților că trei bărbaţi o violaseră. A fost ucisă cu pietre de zeci de oameni, 
într-un stadion pe care se aflau o mie de persoane. 


Ce ar deveni femeia fără creștinism? O vedem, pe de o parte, în afara lumii 
creştine, unde femeile sunt lipsite de drepturi elementare, de educație, de lber- 
tate şi de demnitate. O vedem și în interiorul lumii creștine unde, sub influența 
unor mode şi curente ideologice, şi bărbaţii, și femeile pornesc pe căi confuze, 
spre o utopică egalitate absolută (neutralitate!) care neagă complementaritatea 
dintre sexe şi care face din feminitate şi din masculinitate, din fidelitatea 
reciprocă şi din maternitate, din devotament şi din altruism, din armonia dintre 
adevăr, frumos şi bine concepte perimate şi depășite. Rezultatele le vedem în 
hipersexualizarea femeilor şi a copiilor, în tratarea femeii ca pe un pur obiect 
sexual, şi nu doar în industria filmelor erotice, în numărul tot mai mare de 
familii destrămate şi de copii care cresc cu un singur părinte, când nu ajung la 
orfelinat. 


Să ne amintim, aşadar, de demnitatea la care femeia a fost ridicată de creștinism 
- sau, dacă ne place, că Hristos a reaşezat femeia în demnitatea care pe drept i se 
cuvenea acesteia. ŞI de atributele femeii purtătoare de mir - de femeie care dă 
viaţă şi ocroteşte viața, care oblojeşte, susține, munceşte, inventează, e şi soție şi 
mamă, în sens tradițional, și modernă, în toate sensurile bune ale cuvântului. 





Pr. Roman Matiukov - Noi am învăţat... 


Noi am învăţat: să aprindem lumânări şi să facem avorturi; să sfințim crenguţe 
de salcie și să ne ruinăm familile; să construim biserici și să trăim în curvie; să 
ne închinăm la icoane şi să rămânem indiferenți la suferinţa altora; să mergem la 
Biserică și să-i chinuim pe cei de acasă. 


Oare poate să mai continuie mult timp această stare a lucrurilor? Există o cale 
de ieşire? Desigur! E timpul să încetăm să trăim „conform conștiinței”, şi să 
începem în sfârşit să trăim conform Evangheliei, pentru că s-a dovedit că nu 
prea ne putem baza pe conștiința noastră, iar uneori chiar e imposibil. 


Este timpul să ne oprim în sfârșit să credem „în suflet” şi „în felul nostru”, 
deoarece să ne hrănim copiii în suflet, să primim salariu în suflet și să fim 
comod îmbrăcaţi în suflet nu e prea posibil. 


Este timpul să ne aducem aminte de cuvintele lui Hristos că „nu oricine Îmi 
zice: Doamne, Doamne, va intra în Împărăţia Cerurilor, ci cel ce face voia 
Tatălui Meu Celui din ceruri.” (Mt. 7, 21). Ne-am bucurat prea devreme de 
„renașterea credinţei” şi prea repede am uitat că uneori credința, e mai rea decât 
necredinţa, căci de fapt Hristos a fost răstignit nu de atei. 


Sensul credinţei constă în transformarea interioară a omului, iar atunci când un 
asemenea scop nu există, credinţa devine ipocrizie și fariseism, sau doar un 
ritual, care are scopul să ne încreadă că suntem „duhovniceşti” și „credincioși”. 


sursa pravmir.ru 
traducere Lozan Natalia 





Să ne grăbim să turnăm mirul compătimirii asupra aproapelui nostru ! Să 
tindem spre Lumina care va străluci în mijlocul întunericului răului din 
lume! 


Mirul compătimirii 


Şi iată că era în cetate o femeie păcătoasă; şi aflând că EI stă la masă în casa 
fariseului, a adus un alabastru cu mir. (Luca 7, 37) 


““Câtă vreme îl mai aveţi, nu lăsaţi neîntrebuinţat mirul din vasele de alabastru 
ale iubirii voastre şi ale ajutorării aproapelui. Turnaţi asupra lor preţiosul mir al 
compătimirii. Spuneţi-le semenilor voştri cuvinte de mângâiere, îndulciţi-le 
viaţa cu fapte de iubire, atâta timp cât iubirea voastră mai poate să-i aline şi să-i 
bucure. Cuvântul bun pe care îl veţi spune despre ei când nu vor mai fi în viaţă, 
spuneţi-l mai bine acum, în prezenţa lor. Florile pe care aţi vrea să le puneţi pe 
morminte, duceţi-le mai bine acum, să-şi împodobească casa. 


Prietenii noştri duc deseori lipsa de compasiune, de ajutor; să nu le refuzăm 
acum, cât timp mai pot să ni le aprecieze, să venim la ei, cât timp mai sunt în 
viaţă, cu vasele noastre de alabastru pline cu mir, să le dăm curaj şi putere, la 
ceas de singurătate. Să învăţăm, ca şi femeia aceea, cât timp încă nu-i târziu, că 
putem să-i ungem cu mir. 


Dincolo de mormânt nu-i mai putem ajuta pe fraţii noştri; în faţa mormântului 
deschis iubirea ne va rămâne neputincioasă, iar florile noastre nu vor mai păstra 
mireasma trecutei lor vieţi”. 





Grăbeşte-te! 


Lucrurile Celui ce M-a trimis trebuie ca Eu să le fac până este ziuă; că vine 
noaptea, când nimeni nu poate să lucreze (loan 9, 4) 


Cât de des ni se întâmplă să pierdem ocazia de a ajuta un sărac, de a ne arăta 
compasiunea faţă de un om aflat în suferință, de a cerceta un bolnav, de a 
bucura şi a da alinare unui bătrân sau unui copil! Târziu ne dăm seama cât de 
mult am pierdut dezinteresându-ne de viaţa oamenilor cu care ne-am aflat în 
relaţie. Poate că sufletul le va fi fost copleşit de durere, sau le va fi fost apăsat 
de răul lumii, că un cuvânt bun din partea noastră, spus la timp, le-ar fi risipit 
negura din suflet, care putea fi ameninţarea beznei veşnice. Am avut deseori în 
preajmă un copil; am arătat oare un semn de iubire adevărată față de sufletul lui 
gingaş? Nu! Şi acel copil a crescut ca un om fără credinţă, rătăcind poate şi 
astăzi brambura, sau pe căile desfrânării, pentru că n-am ştiut să-l oprim la 
vreme. 


Inimile bătrânilor sunt sfâşiate de singurătate, câţi dintre ei nu varsă lacrimi în 
taină? Noi trecem pe lângă ei fără să-i luăm în seamă şi, dintr-o dată, venind 
moartea, ne trezim că nu mai putem face nimic pentru ei. Atunci, cuprinşi de o 
neputincioasă durere, venim la trupurile lor lipsite de viaţă, îi ducem la groapă 
oftând şi plângând. Dar e prea târziu, ochii lor închişi pentru totdeauna nu mai 


pot să ne vadă, gura lor nu ne mai poate vorbi, nimic nu mai putem face pentru 
ei! Ni se strânge inima, ne mustră conştiinţa, ne dăm seama tot ce am fi putut 
face şi n-am făcut, ne recunoaştem nepăsarea, neatenţia pe care nu le mai putem 
drege şi nici întoarce timpul înapoi. Am fi putut aduce un pic de bucurie în viaţa 
bătrânilor, cu un cuvânt bun, mângâietor, cu un ajutor dat la timp, cu o 
preocupare sinceră, dar acum nu putem face mai mult decât să aducem nişte 
flori şi să plângem lângă un trup neînsuflețit! 


Să fim „toţi într-un gând, compătimitori, iubitori de fraţi” (1 Petru 3,8) până 
când mai este timp, să nu lăsăm de azi pe mâine, să ne grăbim să punem suflet 
în ajutorarea aproapelui. Să fim sârguincioşi în a lucra Domnului. 


Lumina lui Hristos 


Fiindcă voi sunteţi toți fi ai luminii... ca fu ai luminii să umblaţi. (| 
Tesaloniceni 5, 5; Efeseni 5, 8) 


Căci cu Tine întunericul nu va fi întuneric şi noaptea lumina va fi ca şi ziua. 
(Psalmi 138, 12) 





Toate plantele se îndreaptă spre lumină, din dorinţa de a primi de la ea putere 
proaspătă, dătătoare de viaţă. Să tindem şi noi mereu spre lumină, să nu 
rămânem în partea întunecată a vieţii. Oricât de mare ar fi durerea care ne-a 
lovit, oricât de grele ar fi suferințele care ne tulbură sufletul, să nu 
deznădăjduim ci, îndreptându-ne mereu spre lumină, să sorbim din ea forțe 
proaspete, energii noi, pentru a sluji semenilor, aducându-le lumina şi căldura 
iubirii şi a alinării. 


Să nu uităm că lumina este Hristos Însuşi, a Cărui forţă de atracţie este aceeaşi 
cu a soarelui pentru o floare. El cheamă sufletele din întuneric la lumină, iar 
atunci când vin la EI le face mai puternice, în stare să iradieze ele însele lumină, 
lumină din lumina Sa. Lumina care nu se stinge niciodată. Cu cât este mai mare 
întunericul din jur, cu atât străluceşte în suflete mai puternic lumina lui Hristos, 
cea pe care EI a sfinţit-o şi care, asemenea unui luminător, luminează şi cele mai 
întunecate locuri. 


Să-L primim în inimă pe Hristos 


“Tar ei, ducându-se, au pecetluit piatra şi au întărit cu strajă paza mormântului” 
(Matei 27, 66) 


Apar din când în când timpuri grele, când ni se pare că triumfă puterea 
întunericului şi că biruinţa este de partea vrăjmaşului lui Hristos. Domnul a 
îngăduit pironirea pe cruce a Fiului lui Dumnezeu, punerea Lui în groapă; 
mormântul părea să se fi închis cu El pentru totdeauna, nu se mai vedea decât 
imensa piatră cu pecetea pusă pe ea. Este priveliştea care i-a umplut de jale pe 
Apostoli. 


Deseori ni se pare şi nouă că credinţa este pângărită, înfrântă... Dumnezeu nu- 
Și face auzit glasul, sau poate nu ajunge la urechile noastre, iar fărădelegile nu 
încetează. 


Lumina a fost cuprinsă de o beznă de nepătruns, brutala forță vrăjmaşă pare să fi 
învins adevărul şi dreptatea. În disperare, cu sufletele copleşite de durere, 
apostolii lui Hristos se întreabă: De ce oare Hristos S-a lăsat pe Sine acoperit de 
o lespede de mormânt? 


Astăzi trăim ceasul înfrângerii, mâine, ceasul biruinţei. Chiar dacă în istoria 
popoarelor, din pricina mulţimii păcatelor omeneşti, Hrisos apare de mai multe 
ori înfrânt decât biruitor, să fim convinşi că, după mulţi ani de stăpânire a 
forțelor răului, va veni deplină biruinţa, văzută, încununată de slava a lui 
Hristos, în faţa Căruia „tot genunchiul se pleacă, al celor cereşti, al celor 
pământeşti şi al celor dedesubt” (cf.Filipeni 2, 10). 





Fiecare dintre noi, care repetăm zilnic “vie împărăţia Ta”, poate grăbi venirea 
acestui timp, dându-și inima în stăpânirea lui Hristos şi înmulţind numărul celor 
care, aflați sub domnia păcatului şi al trupului, se închină lui Hristos cu întreaga 
fiinţă şi cu toată viaţa lor”. 


(din: “Fiecare zi, un dar al lui Dumnezeu - 366 Cuvinte de folos pentru toate 
zilele anului“, Editura Sophia, 2008) 





Adrian Păunescu - Durerea femeiască 


Poezie celebră de Adrian Păunescu - Durerea femeiască (Cea mai frumoasă 
poezie) 


V-am tot iertat, v-am tot acoperit, 
Şi, să mai amânăm, nu-i înţelept, 


Ar fi, să recunoaştem, în sfârşit, 
Femeia, n-are, totuşi, nici un drept. 


Muncim, ca nişte sclave, zi de zi, 
Frumoase-am fost, pe cel dintâi traseu, 
Și condamnarea de-a ne urâţi, 

Chiar voi, ce ne iubiţi, ne-o daţi, mereu. 


Stăm în picioare, încă de cu zori, 

Și vă miraţi că nu mai sunt subțiri, 

Dar voi, care vă credeţi tot feciori, 

De ce nu arătaţi ca nişte miri? 

Pe unde ne daţi dreptul de-a munci, 
Lucrăm istovitor, cu voi în rând, 

Din când în când, în burți ne daţi copii, 
Iar voi plecaţi la altele, râzând, 


Când suferiţi, ne cereţi lângă voi, 

Ori vă-mbătaţi, ori aţi trudit prea mult, 
Vă plângem, când vă duceţi la război, 

Sau când vă speriaţi, la vreun consult. 





Eroic v-am iubit nelegitim, 

ŞI legitim, eroic v-am iubit, 

Ne bateţi, ne-nşelaţi şi noi o ştim, 
Ba, alteori, intrăm în circuit. 


Iar cele care, azi, pe termen scurt, 
Vă fură amintirile de ieri, 

Îşi vor plăti plăcerea unui furt, 
Fatal, cu furtu-aceleiaşi plăceri. 


Și, uneori, păcătuim curat, 

Crezând, prin lacrimi mari, de ochi atei, 
Că însuşi Dumnezeu este bărbat 

Şi nu le înţelege pe femei. 


Dar, vai, a fost odată prea frumos, 
Ca-n filmele de dragoste a fost, 
Şi-acum, ne omorâm sârguincios 
Și zilnic ne distrugem fără rost. 


Ne-nvinge viaţa fără orizont 

Și voi ne-nvingeţi, într-un mod câinesc, 
Trăim ca nişte văduve de front 

Și mâinile mereu ni se aspresc. 


Acum, când auziţi acest reproş, 
Priviţi, fără privire, înapoi, 
Încuvinţaţi din cap, mărinimoşi, 

Și credeţi că nu-i vorba despre voi. 


ȘI, totuşi, e vorba despre toţi 
Sunteţi la fel de răi şi de flămânzi, 
Durerea femeiască pentru soţi, 
E-un credit fără giruri şi dobânzi. 


Vă e urât cu noi, vă e urât, 

Și ne-aţi ucide, dragilor bărbaţi, 
Aşa că vă rugăm numai atât: 
Puteţi să ne jigniţi, să ne-njuraţi, 


Dar faceţi-o cu tonul coborât 
Și pân-adorm copiii, aşteptaţi. 





Piatra duhului lumii de pe mormântul inimii 


7 + brivon bx Brin da 
7 AG d Tonoc în0v 


Oameni şi demoni/ Marius lordachioaia: Spovedania unui paralitic 
necivilizat (cei civilizaţi nu se spovedesc) 


Tot mai împovărat şi mai greu mi-e sufletul 
mai ales de truda de-a nu părea așa 

sub zâmbetul civilizat ce-ascunde osteneala 
tot mai de piatră e inima mea. 


Căci se încapățânează să ducă muntele 
pe care lumea îl ridică în fiecare 
muntele deznădejdii ce rămâne din viaţa 
făcută ca sufletele să ni le-omoare.... 


Viaţa suptă la creşa învăţaţă la şcoală 
perfecționată zilnic la "locul de muncă” 
făcută din trufia cunoștinței care 

nu lasă inima să vadă şi să plângă 

ca să nu se spargă temelia acestei lumi 
care-l chiar inima noastră de piatră 

şi să nu ţâşnească din spărtură iubirea 
viața oamenilor cea adevărată... 


căci lumea e piatra de pe mormântul iubirii 
de-aceea mă duc la preot s-o dea, 





cu puterea Celui ce ne-a spus s-o învingem, 
la o parte acum de pe inima mea.... 





Sfintele fecioare - între prohodire şi prăznuire. “Priviţi spre cer, 
surioare...” - poeziile Maicii Teodosia pentru Duminica Mironosiţelor 


BD te suey tou 


Sfintele Fecioare 
de Zorica Laţcu (Maica Teodosia) 


Am cunoscut că cerul e gol. lisus îşi duce 
Spre Golgota jertfirii mereu aceeaşi Cruce. 


In calea Crucii iese, să-i îndulcească-amarul, 
Fecioara Veronica, ţinând în mâini ştergarul. 


lar Maria Prea Curată, în Sfânta Ei durere 
Işi sfâşie genunchii în lungă-ngenunchere. 


Cu teamă să n-o prindă pe calea Sfântă zbirul, 
Aleargă Magdalena, ducând şi astăzi mirul. 


Şi iarăşi se aude, în marginea gheenei 





Căzând cu ploi de lacrimi, suspinul Magdalenei. 


Și iarăşi cu batjocuri, e defăimat în lume, 
De gură hulitoare, prea sfântul dulce nume, 


Și Sfintele Fecioare azi sânge varsă iară 
Să spele-n munci cumplite a cuielor ocară. 


Când se gătesc în grabă privelişti nemiloase 
Voi cum să staţi departe, fecioare luminoase? 


Când iarăşi se găteşte paharul cu otravă, 
Mai poate sta viteaza Varvara sus în slavă? 


Când roata se-nvârteşte stropind cu sânge tina, 
Cum va putea în Ceruri să stea Ecaterina? 


Când şi astăzi râd păgânii de nunta cea cerească, 
Putea-va Dorothea să nu mărturisească? 


Când plâng copii de foame şi n-au cui să cerşească, 
Putea-va Filoteia să nu îi miluiască? 


Când sfintele icoane sunt prigonite, oare 
Teodora n-o fi din nou biruitoare? 


Eu am văzut că cerul e gol... Şi când odată 
Işi va-nceta şi Mielul jertfirea necurmată, 


Atunci abia, senine, vă veţi sui fecioare 
Să-mpărăţiţi cu Mielul în slăvi strălucitoare. 


XXX 
Prohodire 


de Zorica Laţcu (Maica Teodosia) 


Vă-ntreb pe cine plângeţi, copile din Sion, 
Şi pentru cine-aduceţi în vasul vechi arome, 
De jalea cui veşmântul și l-a cernit Salome 
Și plânsul pentru cine răsună în Chedron? 





Când miezul alb al zilei în umbre s-a-nvelit 

Şi-n templul sfânt cu zgomot s-a rupt catapeteasma 
Sub Cruce, prohodirea de ce-şi varsă mireasma, 
Din ochii arși de lacrimi, din trupul istovit? 


De ce să-i strângeți braţul cu patimă la sân? 
Şi giulgiul nou, copile, de ce-l roşiți în jale? 
Şi vă răniţi genunchii în pietrele din cale 

Şi pentru cine-aprindeţi făclii de dor păgân? 


Priviţi spre cer, surioare. Cu trupul preacurat. 
Mai alb ca pâinea jertfei din sfintele altare, 
Mai alb decât potirul cu binecuvântare, 

EI stă în tronul slavei, de slavă-nconjurat. 


Din palma Lui nu curge şiroi de sânge greu, 
Ci vinul bucuriei din veşnic sfânta cină. 
Din coasta Lui ţâşneşte izvorul de lumină, 
Menit pe veci să facă din om un Dumnezeu. 


Nu-L ungeţi cu miresme pe Cel de-a pururi viu 

Şi nu-L culcaţi, fecioare, în giulgiu, sub piatra rece, 
Căci iadul plin de flăcări nu va putea să sece 
Izvorul de viaţă ce curge prin pustiu. 


Vă-ntreb pe cine plângeţi, copile din Sion, 
Şi pentru cine-aduceţi în vasul vechi arome, 
De jalea cui veşmântul şi l-a cernit Salome, 
Şi plânsul pentru cine răsună în Chedron? 


Gătiţi-vă mai bine cu sfinte bucurii 

În alb veșmânt de raze și-n flori de fericire, 
Gătiţi-vă cu crinii ce-au dat Buna-Vestire 
Şi-n aur de iubire topiți podoabe vii. 


Pe harfe de lumină cântaţi cu vers de foc, 
În glas de alăute şi-n sunet de chimvale. 
Din suflete, făclie aprindeţi-i în cale, 

Că-n veci lumina lumii scăpă de sub obroc. 


In imn de biruinţă, copile din Sion, 
Gătiţi pentru-nviere în vasul vechi arome, 
Veşmânt de sărbătoare să-mbrace azi Salome 





ŞI stih de bucurie răsune în Chedron. 


(din: Zorica Latcu — Teodosia, Poezii, Editura Sophia, 2008) 





Mireasma sfinţeniei: Chipuri mărturisitoare, mâini mărturisitoare 


POVESTIRI 
DINTR-O 
MĂNĂSTIRE 
DE MAICI 


Imbrăţişează icoana Preasfintei, ca şi cum ai îmbrăţişa-o pe însăşi mămica ta, şi 
strig-o ca un micuţ copilaş pe maica noastră: „Măicuţa mea, ajută-mă, dă-mi 
ceea ce este de folos sufletului, precum ştii !” 


Mâini bătrâne, chipuri tinere 


Întrucât maicile poartă veşminte negre, largi, nu ai ce vedea, când le priveşti, în 
afară de mâinile şi chipurile lor; oricum, aceste două componente îţi revelează 
întreaga lor viaţă. Din proprie experienţă, vă pot spune că sunt extraordinar de 
tinere la înfăţişare; deseori arată mult mai tinere decât sunt. 


Prima dată când am văzut o monahie ortodoxă, mi s-a părut o apariţie stranie. 
Cred că aceasta se datora, în primul rând, faptului că foarte rar vedem o femeie 
complet nemachiată şi, în al doilea rând, camilafcăi de pe cap, care-i acoperea şi 
toată fruntea. Cu toate acestea, n-a trecut mult şi am descoperit câtă frumuseţe 
au chipurile lor. Au o înfăţişare plăcută, plină de naturaleţe, care a dispărut de 
ceva timp din lumea noastră contemporană. 





Mâinile lor reprezintă exact opusul celor tocmai afirmate; aproape întotdeauna 
mâinile lor arată bătrâne şi uzate, din cauza eforturilor fizice, brăzdate de 
tăieturi şi cicatrici. 


Odată, când mi-am ars degetul mare într-o tigaie în timp ce prăjeam ceva, i-am 
spus soţului meu, râzând: - Sper să-mi rămână o cicatrice după asta, să am şi eu 
mâna la fel ca mâinile maicilor! 


Spre deosebire de chipurile lor tinere, mâinile maicilor arată cu treizeci de ani 
mai bătrâne decât vârsta lor biologică. 


I-am spus acest lucru maicii Rafaela cândva şi ea a replicat: 
- Mâinile mele au îmbătrânit din cauza muncii, iar feţele noastre arată tinere 
pentru că nu ne machiem. 


Parţial, acesta e adevărul; desigur machiajul, care predomină în lumea contem- 
porană, poate îmbătrâni considerabil figura cuiva, dar cu cred că figurile mai- 
cilor reflectă puritatea din inima lor. Ele se roagă şi muncesc zi şi noapte pentru 
a-şi purifica neîncetat inima, pentru a se învrednici să fie sălaşuri ale Duhului 
Sfânt. Zi şi noapte se luptă să se supună şi să accepte greutăţile ascultărilor 
monahale. Zi şi noapte se luptă cu propriile lor slăbiciuni, cu gândurile şi 
simţămintele lor, cu autocompătimirea şi îndreptăţirea de sine. Zi şi noapte îşi 
iau crucea şi cu privirile aţintite asupra lui Hristos Domnul îşi pun viaţa la 
picioarele Crucii Lui. Am văzut acest lucru pe chipurile lor. 


Am stat lângă ele nenumărate ore, şi când muncesc, şi când se roagă. Am 
învăţat multe de la răbdarea lor, de la lupta lor şi de la sacrificiul lor de sine. 
Chipurile lor strălucesc de seninătatea izvorâtă din moartea faţă de propria voie. 
La nivel individual, fiecare dintre ele a ajuns să fie un vas ales al Preasfintei 
Treimi, iar chipul fiecăreia vădeşte aceasta. 


După ani şi ani de convieţuire cu ele, de rugăciune şi de activităţi casnice, de 
veselie şi tristeţe trăite împreună cu ele, mâinile mele au rămas tinere şi netede, 
iar chipul meu, uzat şi îmbătrânit. Totuşi nu renunţ la speranţa că, într-o bună zi, 
cu ajutorul rugăciunilor lor, le voi ajunge din urmă şi voi dobândi ceea ce încerc 
şi eu de atâta timp să obţin: să mor faţă de propria voie, să mă lepăd de mine 
însămi, ca să pot trăi întru Hristos Domnul. 


(Din: Constantina Palmer, Mireasma sfinţeniei. Povestiri dintr-o mănăstire 
de maici, Editura Sophia, 2015) 





Noul Materic (1). “Omul nu se mântuieşte decât prin smerenie adevărată”. 
Puterea pocăinţei de a preschimba desfrânarea în sfinţenie şi mucenicia 
păzirii fecioriei . “Cel ce m-ai zidit, miluieşte-mă!” 


NOUL 


MATERIC 


CUVINTE DE SUFLET FOLOSITOARE, 
UITATE SAU NECUNOSCUTE, 
DESPRE FEMEI PREACINSTITE ŞI SFINTE 


Noul Materic. Cuvinte de suflet folositoare, uitate sau necunoscute, despre 
femei preacinstite şi sfinte: 
(fragmente) 
XVIII 


Spus-a Ammâ Teodora: Omul nu se mântuiește nici prin asceză, nici prin 
priveghere, nici prin alt fel de nevoinţă, ci numai prin smerenie adevărată. 


Căci era un anahoret care izgonea demonii și voind să afle de la ei înșiși prin 
care mijloc sunt alungați, [îi întreba]: „Prin post?” 


lar ei îi răspundeau: „Noi nici nu bem, nici nu mâncăm.” 


„Prin priveghere?” „Noi nu dormim.” 





„Prin retragerea la pustie?” 
„Noi trăim întotdeauna în locuri pustii.” 
„Ce vă face aşadar să ieşiţi |din oameni]?” 


Atunci au mărturisit: „Nimic nu ne poate birui în afară de smerenie, care este 
arma de biruință împotriva demonilor.” 


XIX 


Un monah de la mănăstirea Avvei Severian a fost trimis cu o ascultare undeva 
în părțile oraşului Elefteropole. Și a fost găzduit în casa unui agricultor iubitor 
de Hristos ce avea o singură fată, a cărei mamă murise. Rămânând pentru scurtă 
vreme în casa lui, diavolul, veşnicul dușman al oamenilor, i-a sădit monahului 
în minte gânduri necurate către fată şi, muncit [de acest gând], căuta prilej să 
cadă în păcat cu ea. 


Dracul care seamănă războiul în oameni 1-a oferit şi prilejul potrivit. Plecând 
tatăl fetei în Ascalon cu treburi ce nu sufereau amânare și văzând [monahul] că 
în casă nu se mai afla nimeni, ci numai el şi fata, s-a dus la ea, cu gândul de ao 
silui. 


Dar ea, văzându-l tulburat, aprins şi gata să săvârşească fapta, i-a spus: „Frate, 
nu te tulbura și nici să faci ceva necuviincios cu mine. Tatăl meu nu se va 
întoarce nici astăzi, nici mâine; ci mai întâi ascultă ce am să-ţi spun, şi apoi - 
Domnul ştie - voi face de bunăvoie cu tine tot ce doreşti.” 


Atunci a început să-i vorbească cu multă pricepere: „Cu adevărat, de când ești 
în mănăstire, fratele și domnul meu?” 


„De treizeci şi şase de ani.” 
„Ai mai fost vreodată cu o femeie?”, îl întrebă. 
„Nu”, îi răspunse, „de aceea vreau să cunosc.” 


„ȘI vrei”, grăit-a aceea, „ca în schimbul unui ceas [petrecut cu o femeie] să 
pierzi osteneala atâtor ani? Oare câte lacrimi n-ai vărsat ca să-ți păstrezi trupul 
nepătat și neîntinat înaintea lui Dumnezeu, și acum vrei ca toată osteneala ta s-o 
pierzi pentru o plăcere de câteva clipe? În afară de asta, ai suficiente mijloace să 
ne căsătorim și să mă întreţii?” 

„Nu”, i-a răspuns fratele. 





„Intr-adevăr”, i-a spus iarăşi fata, „nu te mint: dacă o să mă necinsteşti, o să fiu 
pricina multor rele care vor veni asupra ta.” 


„În ce fel?”, a întrebat monahul. 


„În primul rând”, răspuns-a ea, „îţi vei pierde sufletul; în al doilea, de la tine se 
va cere şi sufletul meu. Şi-ţi zic asta ca să ştii; şi luându-L. ca martor pe Cel ce a 
spus Să nu minţi, te încredințez că, dacă mă vei necinsti, îmi voi lua viaţa, 
spânzurându-mă. Așa vei săvârşi ucidere, și la Judecata [viitoare] vei fi tras la 
socoteală ca un ucigaș. Aşadar, înainte de a fi pricina relelor ce vor veni asupră- 
ți, întoarce-te în pace la mănăstirea ta, şi-mi vei fi foarte recunoscător.” 


Venindu-și fratele în fire și deşteptându-se, a ieşit imediat [din casă] şi s-a întors 
la mănăstirea sa. A făcut metanie în fața Egumenului făgăduind să nu mai iasă 
din mănăstire [niciodată]. După trei luni a plecat la Domnul. 


Să ştiţi, fraților, că aşa cum Se sileşte Dumnezeu să-l mântuiască pe om din 
orice pricină, într-atât se sileşte şi diavolul să-l dea pierzării spre sfârşitul vieții. 


Aţi ascultat şi ați văzut cum înţelepciunea fiicei, sau mai degrabă iubirea de 
oameni a lui Dumnezeu, nu a îngăduit ca fratele să cadă şi nici ostenelile sale să 
se risipească. 


9.4 


Povestea Avvă Casian: A fost [odată] un Bătrân, de care avea grijă o fecioară 
sfântă. Și oamenii spuneau că „nu sunt curaţi”. A ajuns asta la urechile 
Bătrânului. Când [a simţit că] i se apropie sfârșitul, a zis Părinților: „Când voi 
muri, să-mi sădiți toiagul la mormânt; dacă va odrăsli și va da rod, să ştiţi că am 
fost curat de femeie; iar dacă nu va odrăsli, să ştiţi că am căzut împreună cu ea.” 
I-au sădit toiagul şi după trei zile a făcut rod şi au slăvit cu toții pe Dumnezeu. 


XXI 


Fraţii [mei] adevăraţi, vreau să vă povestesc pocăinţa minunată și luminoasă a 
fericitei Taisia, a celei oarecând desfrânată, care s-a stins de îndată ce şi-a 
împlinit pocăinţa. Căci cuvântul acesta e foarte folositor şi aducător de 
mângâiere celor ce vor să se pocăiască de relele săvârşite în vremea nepurtării 
de grijă, pricinuind zdrobirea inimii pentru cei care Îl iubesc pe Dumnezeu. 


Fericita Taisia aşadar a fost înzestrată cu o frumusețe trupească uimitoare şi 
plină de strălucire. Dar de copil, mama sa a dus-o pe calea pierzării2; numele ei 
era cunoscut pretutindeni mulțumită frumuseţii fizice, astfel că veneau la ea 





chiar şi cei ce locuiau în depărtări; toți cei care treceau pe acolo şi-i vedeau 
frumusețea nu se mai puteau sătura de ea, fiindcă o pasiune nebună, asemenea 
unui foc [nestins], se aprindea în inima celor ce-o vedeau. Şi mulţi își vindeau 
averea părintească numai să poată sta de vorbă cu ea. lar cei neavuţi își vindeau 
[până şi] veșmintele ca să-şi împlinească [aceeași] dorință. 


Auzind Sfântul Serapion cel din Sidon3 că prin frumuseţea fizică îi amăgeşte pe 
mulți spre pierzanie, s-a îmbrăcat în veşminte lumești, luând cu el bani, şi s-a 
dus la ea. Când a ajuns acolo şi a văzut-o, a scos o monedă și i-a dat-o. 

lar ea i-a spus: „Să intrăm în casă!” Imediat ce au intrat, a văzut Starețul un pat 
înalt, frumos așternut. Urcând ea în pat, s-a aşezat şi l-a chemat şi pe Stareţ să 
vină lângă ea. 

Dar el o întrebă: „Nu există o odaie mai ferită?” 

„Există”, îi răspunse aceea. 

„Să mergem acolo!”, îi spuse Starețul. „Dacă ţi-e ruşine de oameni”, i-a zis 
fericita, „aici nu ne vede nimeni; dar dacă ţi-e frică de Dumnezeu, El ne va 


vedea oriunde ne-am duce.” 


La auzul acestora Starețul o întrebă: „Dar crezi cu adevărat că există Dumne- 
Asu 


„Cred”, îi răspunse aceea. 


Iarăşi a întrebat-o Starețul: „Crezi în Impărăție şi în iad?” 


„Știu că şi acestea există”, i-a răspuns ea. 


„Dacă ştii toate acestea”, o întrebă Starețul, „de ce îi duci la pierzanie pe fiu 
oamenilor?” 


lar ea, cu inima străpunsă de acest cuvânt şi toată în lacrimi, se aruncă la 
picioarele Sfântului şi îi zise: „Dacă tu crezi că mai există pocăință pentru cei 
păcătoşi, lasă-mi, rogu-te, Sfinte Părinte, numai trei ceasuri; apoi voi face ceea 
ce voieşti.” Iar el, arătându-i locul unde avea să-l găsească, a lăsat-o şi s-a dus. 


lar ea, adunându-şi deîndată tot câştigul de pe urma desfrânării, l-a ars în 
mijlocul oraşului, zicând: „Veniţi voi, toţi cei cu care m-am desfrânat, şi vedeți 
cele în chip urât câştigate cum ard sub ochii voştri chiar în ceasul de-acum!” Şi 
erau patru sute de litre de aur. 





După ce a ars totul, a mers acolo unde o aștepta Starețul. Văzând-o, Bătrânul a 
primit-o şi a dus-o la o mănăstire de fecioare, unde a așezat-o într-o chilie 
pentru care a mijlocit el însuşi. A încuiat uşa, a pecetluit-o cu plumb, lăsând 
doar o mică deschizătură, spre a pătrunde lumina. 


Starețul i-a poruncit Maicii mănăstirii să-i dea în fiecare zi un artos uscat şi un 
mic pahar de apă. 


Și fericita i s-a adresat Stareţului, întrebându-l: „Cum vrei să mă rog lui 
Dumnezeu pentru iertarea păcatelor pe care le-am săvârşit?” 


„Tu nu eşti vrednică”, i-a răspuns Starețul, „să te rogi la Dumnezeu, nici să-l 
rosteşti numele cu buzele tale, nici să-ți întinzi mâinile spre EI, căci buzele tale 
sunt murdare şi necurate şi mâinile tale sunt întinate de fărădelegi; ci doar să 
stai cu privirea spre răsărit fără să spui nimic altceva decât acest cuvânt: Cel ce 
m-ai zidit, miluieşte-mă!” Şi vreme de trei ani în acea chilie a făcut aşa. 


Milostivindu-se de ea, Starețul s-a dus la Avvâ Antonie, fiindcă voia să afle de 
la el dacă Dumnezeu a iertat-o sau nu. Ajungând la el, i-a vorbit despre ea, iar 
Antonie cel mare, deîndată ce a auzit, şi-a chemat ucenicii şi le-a spus: „Să ne 
închidem, fraților, fiecare în chilia sa şi să ne rugăm cu osârdie lui Dumnezeu o 
zi întreagă, ca să vedem cui i se va descoperi lucrul pentru care a venit aici 


Avvă Serapion.” 


Făcând cu toţii după poruncă şi înălțând multă rugăciune, Avvâ Pavel, cel mai 
mare dintre ucenicii săi, a luat înştiinţare şi a văzut un pat pregătit şi plin de 
slavă. Trei fecioare cu lumânări aprinse vegheau în fața patului pe care se afla 
cununa cea neveştejită. 


Aşadar, văzându-le pe acestea Avvă Pavel a spus: „Slava aceasta a patului și a 
cununii nu e a nimănui altcuiva decât a Avvei Antonie.” Atunci s-a auzit un 
glas, care a zis: „Patul şi cununa aceasta nu sunt ale Părintelui tău Antonie, ci 
ale Taisiei, care a fost oarecând desfrânată.” La venirea dimineţii, le-a povestit 
celorlalți visul pe care I-a avut. 


Cum s-a întors Bătrânul Serapion de la Avvă Antonie, a intrat cu bucurie în 
mănăstirea de fecioare, a deschis uşa chiliei, în care fericita era închisă, voind să 
o scoată afară; dar aceasta, dându-și seama de lucrul acesta, îl ruga zicând: 
„Lasă-mă, Părinte, până la moarte în chilia asta pentru multele mele păcate, ca 
Dumnezeu să mă ierte!” 


Atunci i-a spus Bătrânul: „lată că lubitorul de oameni Dumnezeu S-a milostivit 
de tine şi ţi-a primit pocăinţa.” 





Aşadar, de îndată ce a scos-o de acolo, fericita i-a zis: „Crede-mă, Părinte, că 
din ziua intrării mele în această chilie, toate păcatele săvârşite de mine le-am 
aşezat în faţa ochilor asemenea unei poveri uriaşe şi nu m-am gândit decât la 
ele, rugându-L pe Bunul şi Milosârdul Dumnezeu să mi le şteargă; și aşa cum 
suflarea gurii mele nu a încetat, tot aşa şi gândul la păcatele mele nu s-a depărtat 
de la mine, până în ceasul de acum, când ai venit la mine.” 


I-a spus Bătrânul: „Nu pentru pocăinţa ta Dumnezeu te-a iertat, ci pentru acest 
gând pe care l-ai nutrit, dăruindu-te lui Dumnezeu.” 


A mai rămas deci împreună cu fecioarele [mănăstirii] încă cincisprezece zile, 
locuind singură; după împlinirea celor cincisprezece zile, înțelegând că peste 
trei zile avea să-i vină sfârşitul, s-a rugat lui Dumnezeu şi, spre a-l mulțumi, a 
luat chipul [monahicesc]. Căzând bolnavă pentru scurt timp, a adormit [somnul 
de veci], prin harul lui Hristos, a Căruia este slava în vecii vecilor. Amin. 


XXII 
Despre fecioara luată captivă de perşi 
Ne-a povestit un Bătrân cum o fecioară a fost prinsă și luată captivă de un pers; 
aceasta era foarte frumoasă la trup. S-a rugat așadar stăruitor Stăpânului Hristos 


ca până la sfârşitul ei să fie păzită nestricată. Şi rugăciunea ei cucernică şi bine- 
plăcută lui Dumnezeu a fost ascultată. 


Într-una din zile, pe când încă mai zăbovea la masă, amețit de vinul care-l 
îndemna să-şi împlinească pofta de a strica pe sfânta fecioară, după plecarea 
obișnuită a comesenilor, persul, care o luase prizonieră, nu înceta să o îmbie să 
se desfrâneze cu el. Aşadar, fecioara aceasta sfântă, înţelepțită de Dumnezeu, 
Cel care a înţelepțit-o şi pe prea curajoasa ludita împotriva tiraniei şi 
neînfrânării lui Olofern, a izbutit să facă la fel şi acum cu [persul] acesta, gata să 
o siluiască pe mielușeaua lui Hristos. 


l-a spus cu ajutorul tălmaciului: „Ce n-aş da oare pentru a ajunge în patul 
stăpânului meu? Fiindcă eu încă de acum te iubesc ca pe un Stăpân ce ești, 
vreau să-ți încredinţez un lucru minunat, pe care cei mai mulți nu-l cunosc, 
folosit de bizantini.” 


„Spune-mi”, îi zise acela. 
„Există o plantă”, îi spuse ea, „celor mai mulţi necunoscută; dacă cineva o 


culege şi, zdrobind-o, își va unge trupul cu lichidul din ea, sabia nu va putea 
aduce vătămare niciodată trupului celui uns.” 





Insă stricatul acela i-a zis: „Acum fă-mi pe plac şi mai târziu, la vremea 
potrivită, o să-mi arăţi şi planta cu pricina.” 


lar ea îi răspunse: „Nu poate face asta femeia care a fost stricată, ci doar 
fecioara care n-a cunoscut nunta şi a rămas neatinsă; altfel planta miraculoasă, 
de care am vorbit mai înainte, nu are nici o putere pe câmpul de luptă.” Aşa a 
lăsat-o în pace în seara acelei zile pe fecioara care, pentru moment, a scăpat de 
primejdia necinstrii. 


In zorii zilei următoare el îi spuse: „Vino să-mi arăţi planta de care mi-ai 
vorbit.” 


lar fericita aceea ieşind numai cu el s-a prefăcut că a găsit planta dorită, şi a zis: 
„lată, aceasta e!” 


„ȘI de unde ştii”, o întrebă bărbatul, „că are puterea de care mi-ai vorbit?” 


„Fărâmiţeaz-o [cu mâna]”, i-a răspuns, „unge o parte a corpului tău, în orice loc 
vrei, încearcă cu sabia şi vei vedea puterea ei.” La refuzul lui, Sfânta muceniţă 
şi prea frumoasa fecioară, dorind să se pună pe ea însăşi în primejdie pentru 
apărarea nuntirii cu Stăpânul Hristos, a fărâmiţat planta şi şi-a uns cu lichidul 
ieşit din ea gâtul, spunând aceluia: „Apucă sabia cu ambele mâini și loveşte-mi 
cu toată puterea ta gâtul, şi din aceasta vei afla lucrarea acestei plante: fierul nu 
mă va vătăma defel.” 


Cu voia lui Dumnezeu, el s-a lăsat înduplecat de cuvintele fericitei şi, socotind 
că poate da dovadă de priceperea dobândită în război, a apucat sabia, a slobozit- 
o cu toată puterea asupra gâtului fecioarei şi dintr-o singură lovitură i-a retezat 
sfântul ei cap. 


Pricepând că sfânta fecioară şi-a bătut joc de el, a început să scrâşnească din 
dinţi: dar asta nu i-a folosit la nimic. Căci ea a împlinit scopul luptei sale, care a 
fost păstrarea fecioriei şi, lăsând o pildă pentru cele ce doresc să nu-și piardă 
fecioria, a primit de la Hristos cununa nevoinţei. 


Pentru aceea, iubiții mei fraţi, şi noi s-o urmăm pe aceasta şi cu năzuinţa de a 
dobândi castitatea, să ne împodobim şi sufletul împreună cu trupul, ca să nu ne 
ruşinăm în ziua Judecăţii lui Hristos, Dumnezeul nostru, Căruia [Il se cuvine] 
slava în veci. Amin. 


XXIII 





Ne-a povestit Avvâ Teonas că în Alexandria, pe vremea Papei și Patriarhului 
Alexandriei Pavel, unei copile i-au murit părinţii, lăsându-i o avere foarte mare; 
iar ea încă nu apucase să fie botezată. Așadar, într-o zi, pe când lucra în grădină, 
vede pe cineva care se pregătea să-şi ia viaţa prin spânzurare. Aleargă deci la el 
şi îl întreabă: „Ce faci, omule?” 


„Lasă-mă, copila mea”, îi răspunde, „pentru că sunt într-un foarte mare necaz.” 


„Să-mi spui tot adevărul”, îi zice copila, „şi, pe cât îmi e cu putinţă, o să te 
2) bă E fi) Lutebă 
ajut.” 


„Am foarte mari datorii şi cei ce m-au împrumutat mă împilează, aşa că m-am 
hotărât mai degrabă să mor decât să-mi trăiesc viaţa în felul acesta nenorocit”, îi 
spune el. 


„Mă rog ţie”, îi zice copila, „ia tot ce am și plăteşte-ţi datoriile, numai pe tine să 
nu te pierzi!” Luând [bani] de la ea, a întors datoria şi şi-a aflat slobozirea. 


Ajungând ea la strâmtoare şi neavând [cele de trebuinţă ca] să-şi poarte de grijă, 
fără de părinţi, a început de nevoie să se prostitueze. Spuneau unii: „Cine ştie 
judecăţile lui Dumnezeu şi de ce îngăduie să cadă cineva?!” Însă după un timp 
s-a îmbolnăvit şi, venindu-și în fire, s-a zdrobit cu inima, pocăindu-se. 


Le spunea vecinilor: „Pentru Domnul, faceți milostenie cu sufletul meu şi 
rugaţi-l pe Papa [şi Patriarhul Alexandriei] să mă facă creştină!” 


Insă cu toţii o dispreţuiau, zicând: „Oare cine o s-o primească de vreme ce nu-i 
decât o desfrânată?” Şi era foarte întristată din această pricină. 


In timp ce se afla în această stare, 1 se arată Ingerul Domnului sub chipul omului 
căruia ea îi făcuse bine şi o întreabă: „Ce s-a întâmplat?” 


„Doresc să devin creştină”, îi răspunde aceea, „și nimeni nu vrea să mijlocească 
pentru mine.” 


„Nu te întrista”, îi spune acela; „o să găsesc eu pe cineva care să te ia sub a sa 

ocrotire!” Şi s-a întors cu alți doi Ingeri, care au luat-o şi au dus-o la biserică. 
Schimbându-şi din nou chipul, au luat înfățișare nobilă de augustali; şi i-au 
chemat cu adevărat pe clerici, adică pe preoţii și pe diaconii rânduiți pentru 
aceasta. Și îi întreabă clericii: „Dragostea voastră se face chezașă pentru ea?” 





„Da, noi ne punem chezași pentru ea”, răspund aceia. Luând-o, aşadar, au 
botezat-o; purtând veşminte albe, s-a întors acasă, însoțită de ei; după ce au 
adus-o înapoi, s-au făcut nevăzuţi. 


lar vecinii, văzând-o îmbrăcată în alb, după plecarea acelora, au întrebat-o: 
„Cine te-a botezat?” Şi ea le-a făcut cunoscute cele petrecute, cum că „au venit 
unii, m-au luat, m-au dus la biserică, au vorbit cu preoţii, iar aceia m-au 
botezat”. 


„Cine sunt aceştia?”, au întrebat-o. Şi pentru că nu ştia să le spună cine au fost, 
s-au dus şi au adus la cunoştinţa Papei cele întâmplate; chemându-i Papa pe 
preoții care-au botezat-o, îi întreabă: „Voi aţi botezat-o pe această fiică?” 


lar ei au răspuns: „Rugaţi de cutare şi de cutare, persoane cu rangul de 
augustali, am botezat-o.” 


Trimiţând Papa după ei, i-a chemat [la el]; din grija de cele dumnezeiești, 
încerca să afle de la ei dacă au fost chezaşii fetei, iar aceia i-au răspuns: „Nu 
ştim NIMIC, ŞI nici nu ne-amintim să fi făcut vreodată aşa ceva.” 


Atunci Papa a priceput sfinţenia lucrului petrecut. Chemând pe fată, a întrebat- 
o: „Spune-mi, fiică, ce bine ai săvârşit în viaţa ta?” 


„Eu”, răspunde aceea, „o desfrânată şi un suflet sărman, ce bine-aş fi putut 
săvârşi?” „Oare nu-ți amintești să fi săvârșit tu nici un bine cât de mic?”, o 
întrebă Papa. 


„Nu”, a răspuns, „însă odată am văzut pe cineva gata să se spânzure pentru că 
era foarte strâmtorat de cămătari şi atunci mi-am dat toată averea ca să-i plătesc 
datoriile.” Acestea spunând, a adormit în Domnul. 

Şi a spus Papa: „Drept eşti, Doamne, şi drepte sunt judecăţile Tale!” 


XXIV 


Ne-a povestit Avvă loan, egumenul de la Kellia, că în Egipt era o desfrânată 
prea frumoasă și foarte bogată şi căpeteniile [oraşului] veneau la ea. Aşadar, 
într-una din zile, ivindu-se un prilej, a mers la biserică şi a voit să intre. 


Dar ipodiaconul, stând în ușă, n-a lăsat-o să intre, spunându-i: „Nu eşti vrednică 
să intri în casa lui Dumnezeu, că eşti necurată!” Aşa cum se certau, a auzit 
episcopul zarva şi a ieşit [din altar]. 





Atunci i-a spus desfrânata: „De ce nu mă lasă să intru în biserică?” 

„Nu-ţi este îngăduit”, răspunse episcopul, „pentru că ești necurată.” 

„N-o să mai desfrânez”, îi zise. 

„Când vei aduce aici averea ta”, i-a spus episcopul, „îmi voi da seama că nu mai 
desfrânezi.” De îndată ce i-a adus averea, acesta luând-o a aruncat-o în foc; şi a 
condus-o în biserică, în timp ce ea plângea şi spunea: „Dacă aici mi s-a 
întâmplat aşa ceva, oare dincolo ce am să pătimesc?” S-a pocăit şi a ajuns vas 


ales. 


SI THCODORA ST THAIS ST STHKLETINE ST NACAINA 


(din: Noul Materic. Cuvinte de suflet folositoare, uitate sau necunoscute, 
despre femei prea cinstite și sfinte, Editura Sophia, 2016) 





Pr. Constantin Sturzu - Bărbatul şi femeia au chemări şi lucrări 
complementare în istoria mântuirii 


Duminica mironosiţelor este, printre altele, şi prilej de a reflecta asupra modului 
în care Domnul a ales să Se arate ucenicilor (şi ucenicelor!) după Înviere. Deşi 
nu e consemnat în Scripturi, Tradiţia ne spune că Maica Domnului este cea care 
L-a văzut prima pe Fiul său Cel Înviat. Absolut firesc! Cine putea fi mai 


pregătită şi mai dornică de a Se reîntâlni în trup cu Fiul şi Dumnezeul său? 


Dar de ce apoi „purtătoarele de miruri” L-au văzut pe Domnul, şi nu apostolii? 
NI se va spune că ele au mers la mormânt şi au avut această şansă, pe când 
ucenicii au stat închişi în casă. Dar atunci de ce nu li s-a arătat şi celor doi 
apostoli, Petru şi loan, care au alergat la mormânt imediat ce le-a dat vestea 
Maria Magdalena? Sau cine-L putea opri pe Hristos să treacă prin uşile încuiate 
şi să vină mai întâi la apostoli, încă de dimineaţă? De ce mai trebuia aşteptată 
seara zilei Învierii? 


Evident, nimic nu este întâmplător în Sfintele Scripturi. Faptul că femeile alea- 
rgă spre mormânt, în timp ce bărbaţii se ascund, dar că şi unii, şi alţii se 
întâlnesc cu Mântuitorul ne arată că imediat după Înviere continuă lucrarea de 
vindecare a firii omeneşti, survenită şi ca urmare a dezbinării dintre Adam şi 
Eva, la călcarea poruncii în Rai. Atunci amândoi protopărinţii s-au ascuns 
împreună „printre pomii Raiului” (v. Facerea 3, 8-10). Acum, acest tip de 
"solidaritate" ia sfârşit. Aşa cum femeia a gustat prima din rodul pomului oprit, 
tot seminţia femeiască este prima care decide să iasă din „ascunzătoare”. Atunci 
cei doi, Adam şi Eva, s-au ascuns de „faţa Domnului Dumnezeu”, de Cel ce le 
dăduse Viaţă. Moartea, iată, le-a scos acum pe mironosiţe din „bârlogul” 
egoismului şi al instinctului de supravieţuire. Ele au mers să poarte grijă de un 
trup neînsufleţit şi s-au întâlnit cu Însăşi Viaţa. 





Aşa cum Domnul a "păcălit" iadul, care credea că primeşte doar un om şi „s-a 
întâlnit cu Cerul”, tot aşa le-a „momit” pe mironosiţe, cărora le-a „prăvălit 
piatra de pe uşa mormântului” - adică în chip văzut şi simbolic le-a arătat că 
Raiul s-a deschis, cum şi zice azi preotul la Sfânta Liturghie: „Ca un purtător de 
viaţă şi mai înfrumusețat decât Raiul cu adevărat şi decât toată cămara împă- 
rătească mai luminat s-a arătat, Hristoase, mormântul Tău, izvorul învierii 
noastre”. 


La bărbaţi (la apostoli) a mers Hristos să li Se arate deodată stând în faţa lor, 
„uşile fiind încuiate, unde erau adunaţi (...) de frica iudeilor” (loan 20, 19). Nu 
cumva este aici o forțare a libertăţii omului? Căci ştim că Dumnezeu nu dă 
buzna nicăieri: „lată, stau la uşă şi bat” (Apocalipsa 3, 20). Numai dacă cineva 
doreşte să-l deschidă uşa inimii, El intră. Mai ales că ei nu puteau crede în 
Învierea Lui, ci „înspăimântându-se şi înfricoşându-se, credeau că văd duh” 
(Luca 24, 36-37). Şi totuşi, aici nu este vorba despre o încălcare a libertăţii. 
Domnul S-a arătat acolo unde a spus că Se va arăta. Nimeni nu era obligat să fie 
de faţă, drept dovadă că Toma nu era acolo. Ei s-au adunat „în Galileea, la 
muntele unde le poruncise lor lisus. Şi văzându-L, 1 s-au închinat, ei care se 
îndoiseră” (Matei 28, 16-17). 


Locul unde S-a arătat mai întâi Hristos ucenicilor se numeşte şi astăzi „Mica 
Galilee” - este o zonă de pe Muntele Măslinilor, acolo unde se adunau gali- 
leenii atunci când ieşeau din Ierusalim. Maicii Domnului şi Mariei Magdalena li 
se arată Domnul şi individual. Dar ucenicilor li se arată doar dacă sunt adunaţi 
în comunitate sau măcar doi - cazul lui Luca şi Cleopa, în drum spre Emaus. 
Bărbatul a fost primul care a rupt unitatea în Rai, atunci când Adam a dat vina 
pe femeie pentru căderea lui. Chiar dacă erau „adunaţi de frică”, nu din cauze 
nobile, totuşi apostolii erau într-un soi de unitate binecuvântată, iată, de 
prezenţa lui Dumnezeu. 


Încă din primele ore ale Învierii, Domnul lucrează la a tămădui firea omenească, 
scoţându-o la lumină şi redându-i unitatea. Sesizăm un soi de nerăbdare 
soteriologică, precum atunci când a exclamat: „Foc am venit să arunc pe pământ 
şi cât aş vrea să fie acum aprins! Şi cu botez am a Mă boteza, şi câtă nerăbdare 

am până ce se va îndeplini!” (Luca 12, 49-50). Nu este vorba nici o clipă de a 
valoriza mai mult femeia decât bărbatul, atunci când le evocăm pe mironosiţe. 
„Femeile au fost primele care au prea slăvit pe Hristos Cel înviat, iar apostolii 
primii care au suferit pentru El. Femeile erau pregătite cu miresme, iar apostolii 
pentru chinuri. Femeile au intrat în mormânt, iar apostolii aveau să intre curând 
în temnițe. Femeile s-au grăbit să-şi arate lauda, iar apostolii au îmbrăţişat 
lanţuri pentru El. Femeile au vărsat mir, iar apostolii şi-au vărsat sângele” (Petru 
Hrisologul, Predica 79). 





Bărbatul şi femeia au chemări şi lucrări complementare în istoria mântuirii, dar 
aceeaşi Cale. De remarcat că, la început, a făcut Dumnezeu pe om ca „bărbat şi 
femeie” (Facere 1, 27). Apare, deci, o distincție. Pentru cei ce devin mădulare 
ale Trupului Bisericii „nu mai este însă parte bărbătească şi parte femeiască, 
pentru că toţi una sunt în Hristos lisus” (cf. Galateni 3, 28). În Dumnezeu-Omul 
ne găsim, aşadar, adevărata identitate şi gustăm din desăvârşita unitate. 





Pr. Constantin Sturzu - Nu deznădăjdui, dragul meu, şi lisus a fost 
perceput ca un ratat 


Ți se pare că viaţa ta a ajuns în punctul cel mai de jos, că nu ai realizat mai 


nimic din ceea ce ţi-ai propus. Ai avut atâtea visuri şi acum rătăceşti printre 
ruinele lor. Crezi că eşti un om de nimic, iar cei din jur îţi întăresc această idee. 
Te simţi ca un trădător, iar prima persoană pe care ai trădat-o eşti tu însuţi. Ştii 
că ai avut atât de multe daruri de la Cel de Sus, dar constaţi că ţi-ai bătut joc de 
ele. Deznădejdea îți dă târcoale precum o hienă care aşteaptă să mori. Un ratat! 
Aşa te vezi. lar rataţii nu merită decât disprețul şi uitarea. Cine sau ce te-ar mai 
putea scoate din această capcană întinsă de iscusitul vânător care este diavolul? 


Și totuşi există Cineva care a gustat din această condiţie şi a biruit-o. A biruit-o 
şi pentru tine. Numele lui este lisus. Te-ai gândit că EI, Fiul lui Dumnezeu, a 
fost un om care a cunoscut ratarea? Unul despre care toţi au crezut că a eşuat? 
Odată ce S-a lăsat prins şi supus ocărilor şi chinurilor de tot felul, lumea nu a 
mai crezut în puterea Lui dumnezeiască. Îi cereau să Se dea jos de pe Cruce, 
spre a crede în EI. Dar EI Şi-a asumat până la capăt condiţia ratatului, a Celui ce 
părea că nu-Şi poate duce misiunea până la capăt (paradoxal, EI tocmai prin asta 
o împlinea!). Propovăduise iminenta venire a Împărăției lui Dumnezeu şi iată-L 
acum spânzurat pe lemn, ca unul dintre tâlhari, ca un făcător de rele. „Şi sta 
poporul privind, iar căpeteniile îşi băteau joc de EI, zicând: Pe alții i-a mântuit; 
să Se mântuiască şi pe Sine Însuşi, dacă EI este Hristosul, alesul lui Dumnezeu” 
(Luca 23, 35). 





Chiar şi ucenicii cei mai apropiaţi au crezut că s-a sfârşit totul, că misiunea lui 
lisus pe pământ eşua lamentabil. Şi cum n-ar fi gândit aşa, când au auzit că El 
Însuşi, pe Cruce, strigase cu glas mare „Dumnezeul Meu, Dumnezeul Meu, de 
ce M-ai părăsit?” (Marcu 15, 34). Aşadar, ÎL părăsise Dumnezeu, un soi de 
scurtcircuit avusese loc şi se stinsese „Lumina lumii” (loan 8, 12). Unul dintre 
ucenici, Cleopa, pe drumul spre Emaus, sintetizează toată această convingere, 
că totul se sfârşise şi că nu mai aveau nici o aşteptare de la lisus Nazarineanul: 
„lar noi nădăjduiam că EI este Cel ce avea să izbăvească pe Israel” (Luca 24, 
21). „Nădăjduiam”, dar acum este îngropată nădejdea noastră. 


lar când Şi-a dat duhul, lăsând pe Cruce un trup neînsuflețit, cine să-L mai 
cerceteze? Surprinzător, unul dintre ucenici, un „sfetnic ales”, anume Iosif din 
Arimateia, a avut acest acces de omenie elementară, a căpătat curaj şi, „îndrăz- 
nind, a intrat la Pilat şi a cerut trupul lui lisus” (Marcu 15, 43). Cine s-ar fi 
gândit să poarte grijă de Trupul Unuia ce eşuase pe Cruce? Ce rost ar fi avut să- 
şi rişte cineva viaţa pentru - în ultimă instanţă - un simplu cadavru? Ce mai 
conta? Mai mult, se ştia cât de porniţi erau iudeii să-i vâneze pe toţi ucenicii 
Galileanului, aşa că de ce să rişte cineva inutil? 


E atât de umană şi de înduioşătoare această grijă a lui losif şi a lui Nicodim, cel 
care i s-a adăugat ulterior, „aducând ca la o litră de smirnă şi aloe”. Ce au făcut 
aceştia depăşeşte orice logică omenească: şi-au periclitat funcţia, şi chiar propria 


viaţă, spre a se îngriji de semnul inert al unui mare eşec, de rămăşiţele unei 
misiuni ce fusese plină de minuni şi de cuvinte „cu putere multă”. 


Lor li se adaugă, apoi, femeile mironosiţe, convinse şi ele că tot îngropat vor 
găsi Trupul lui lisus, chiar şi în a treia zi de la Răstignire. Şi-au învins frica de 
soldaţii care păzeau acolo şi se întrebau doar: „Cine ne va prăvăli nouă piatra de 
la uşa mormântului?” (Marcu 16, 3). Chiar şi după ce au găsit mormântul gol, 
tot nu credeau că lisus a înviat. O vedem pe Maria Magdalena plângând şi 
întrebând, la un moment, pe Cel pe care-L confundase cu grădinarul: „Doamne, 
dacă Tu L-ai luat, spune-mi unde L-ai pus şi eu ÎI voi ridica” (loan 20, 15). Deşi 
Domnul le încredinţează pe aceste curajoase femei, totuşi ele „erau cuprinse de 
frică şi de uimire, şi nimănui nimic n-au spus, căci se temeau” (Marcu 16, 8). lar 
când au vorbit, la un moment dat, cuvintele lor despre Învierea Învăţătorului „au 
părut înaintea ucenicilor ca o aiurare şi nu le-au crezut” (Cf. Luca 24, 11). 


lată, dragul meu, pe scurt, povestea Celui ce a gustat din plin condiția eşecului. 
Dar această „ratare” a Sa ascundea, de fapt, o mare biruinţă - împlinirea unei 
promisiuni făcute de Dumnezeu încă de la izgonirea din Rai a primilor oameni. 
Spre deosebire de EI, noi chiar suntem nişte rataţi, îmi spui. Dacă Domnul lucra, 
de fapt, la mântuirea noastră, în timp ce toţi credeau că s-a terminat, dacă ratarea 
era, de fapt, parte din izbândă („cu moartea pe moarte călcând”), la noi pare că e 





ratare pur şi simplu. Că nu e nimic bun, nu poate fi, nu avem cum să mai găsim 
ceva bun în eşecul nostru. Dar, până la urmă, ce este un eşec dacă nu o moarte, 
o punere în mormânt? Viaţa mea se face ca un mormânt în care locuiesc. Dar 
tocmai această îngropare e anticamera învierii ce mi se pregăteşte de către 
Dumnezeu. Unde omul vede o groapă ce se deschide ca să-l înghită, Dumnezeu 
vede pântecele din care va să se nască omul cel nou (Cf. Coloseni 3, 10). 
Aceasta avem de învăţat din moartea ruşinoasă a lui Hristos pe Cruce şi din 
îngroparea Lui. 


Sfânta şi dumnezeiasca Liturghie nu se poate sluji decât pe pânza numită 
antimis şi pe care este zugrăvită punerea în mormânt a Trupului lui Hristos, 
adică momentul culminant al „ratării”. De aceea, nu te poţi apropia de Sfântul 
Potir dacă te vezi altfel decât un soi de ratat. Asemănându-te cu Hristos în 
această cea mai de Jos condiţie umană, primind Trupul şi Sângele Său, te poţi 
împărtăşi şi din slava Învierii Sale. Ratându-te pe tine, te poţi întâlni cu Hristos. 
Aşa că nu deznădăjdui, dragul meu, văzând că ai eşuat. Gândeşte-te că abia 
acum eşti pregătit să trăieşti cu adevărat, să primeşti Viaţa care nu poate fi ţinută 
de nici un mormânt. 





Pr. Eugeniu Rogoti - Cine s-a învrednicit a fi martor al învierii? 
Cine s-a învrednicit a fi martor al învierii? 


Femeile purtătoare de mir au fost primii martori ai faptului că Hristos a înviat. 
Învierea nu a putut fi văzută de nimeni, pentru că ochiul omenesc nu este în 
stare să vadă ceea ce se întâmplă în lumea de taină a lui Dumnezeu. Învierea lui 
Hristos a însemnat, în primul rând, mormântul gol şi îngerii care străjuiau 
giulgiurile rămase. Ca să-i încredinţeze de această mare minune, care pune 
bazele Bisericii - adunarea ce-şi asumă învierea în Hristos -, Mântuitorul Se 
arată mironosiţelor şi ucenicilor în mai multe rânduri. Gestul femeilor purtătoare 
de mir, pomenite în această duminică, mărturisesc importanţa ducerii la 
împlinire a rânduielilor cuvenite înmormântării Domnului nostru lisus Hristos. 
Ritualul care poate părea lipsit de importanţă uneori capătă sensul cel mai 
profund atunci când devine punct de pornire pentru o schimbare lăuntrică. 


De aici şi îndrumările privind asceza, adică exerciţiul ritualurilor care-l fac pe 
om să intre într-un ritm care rezonează cu lumea lui Dumnezeu. Totuşi, ritualul 
trebuie înţeles corect, ca să nu devină o simplă superstiție, cum vedem adesea că 
se întâmplă. Diferenţa dintre ritualul sacru, care te introduce în atmosfera de 
rugăciune şi te scoate din lumea obişnuită, şi superstiție este foarte greu de 
sesizat. De aici şi încrâncenarea celor care absolutizează ritualurile, 
transformându-le astfel în lucruri care-şi pierd din conţinut, păstrând numai 
forma. 


Ritualul ungerii cu aromate a trupului Celui pus în mormânt pe grabă, lucrare 
săvârşită cu o întârziere de câteva zile, dar înțeleasă corect de femeile care-L 





simțeau aproape pe Învățătorul din Nazaret, a adus pentru ele transformarea 
minţii lor ca să înţeleagă marea taină a Învierii. Mărturia acestor femei rămâne 
pentru totdeauna în istoria Bisericii, iar deschiderea inimilor lor a înnoit şi 
mintea lor. Apostolii au primit vestea învierii lui Hristos de la femei şi apoi s-au 
încredinţat mai ales prin vederea Mântuitorului şi chiar pipăirea rănilor Lui, 
cum a făcut Toma. Femeile nu au avut curajul să ceară acest lucru şi nu s-au 
îndoit de realitatea sculării lui Hristos din mormânt, chiar dacă aşa ceva părea 
cu totul ieşit din comun, fie şi după episodul Lazăr. 


Gestul femeilor purtătoare de mir rămâne pentru noi un îndemn la înţelegerea 
ritualurilor, fără ca acestea să fie transformate în cele mai bizare forme de 
superstiție, din cauza lipsei de catehizare sau a nepăsării tuturor celor implicaţi. 
Privind în calendarul bisericesc, în această perioadă pomenirea sfinților este 
mutată, la fel cum a fost mutată odinioară ungerea Trupului mort al lui Hristos, 
pentru a lăsa praznicul să fie evident. Acesta este pentru noi un exemplu în 
amânarea pomenirilor personale atunci când Biserica rânduieşte un praznic 
mare sau pomenirea unui sfânt pe care-l cinstim în chip deosebit. Acest lucru nu 
va însemna nici o neglijare a celor adormiţi din neamul nostru, ci dimpotrivă, o 
înţelegere dreaptă a rânduielilor şi ritualurilor bisericeşti, care nu vor deveni 
simple ceremonii lipsite de consistenţă duhovnicească. 





Pr. Ciprian Florin Apetrei - Duminica purtătoarelor de mir şi a lui Iosif cel 
cu bun chip 

În Duminica a treia după Paşti, Biserica Ortodoxă le sărbătoreşte pe femeile 
mironosițe şi face amintire, de asemenea, de dreptul Iosif din Arimateea. 
Sinaxarul din Penticostar arată că în această duminică le pomenim pe femeile 
purtătoare de miruri de mare preţ care s-au dus să ungă Trupul Mântuitorului în 
ziua Învierii Sale din morţi. Ele sunt martori ai mormântului gol ca semn văzut 
al Învierii lui Hristos. 


Dreptul Iosif este cel care L-a îngropat pe Domnul nostru lisus Hristos, iar 
femeile mironosițe sunt cele care descoperă mormântul gol şi devin primele 
vestitoare ale Învierii. Ele au venit în prima zi a săptămânii, adică duminica, 
pentru a împlini ritualul iudaic legat de înmormântare, pe care nu l-au putut face 
la moartea Mântuitorului din cauza Sabatului şi a Paștelui iudaic. Ele descoperă 
mormântul gol, primind vestea Învierii Domnului de la înger, după cum aflăm 
din relatările consemnate în cele patru Evanghelii din Noul Testament (Matei 
28, 1-10; Marcu 16, 1-11; Luca 24, 1-12; loan 20, 1-10) şi vin la apostoli să le 
vestească cea mai mare minune a tuturor timpurilor, Învierea lui Hristos. 
Numele acestor femei sunt precizate de toţi evangheliştii, unii menţionând pe 
unele dintre ele, alţii pe altele. 


Intre femeile mironosiţe le regăsim pe: Maria Magdalena, Maria lui Cleopa, 
numită și mama lui lacov, loana, femeia lui Huza, alături şi de Salomeea şi Su- 
zana. 





În prim-plan, între femeile mironosiţe o avem pe Sfânta Maria Mapdalena, 


sărbătorită de Biserica noastră în Duminica a treia după Paşti şi în data de 22 
iulie. Sfânta Maria Magdalena era din seminţia lui Neftalim. S-a numit Mag- 
dalena după localitatea Magdala, din Galileea de Sus, unde s-a născut sau a trăit 
mai mult, oraş aşezat cam la 5 km spre nord de Marea Galileei. Este femeia din 
care Mântuitorul lisus Hristos a scos şapte demoni (Luca 8, 2) şi care împreună 
cu altele I-au urmat şi I-au slujit apoi (Luca 8, 2-3). Ea face parte din grupul 
mironosiţelor care au stat lângă crucea Lui (loan 19, 25) şi au mers dis de 
dimineaţă la mormântul lui lisus să ungă Trupul Lui cu miresme (Marcu 16, 
1-2). Şi tot ea este aceea căreia i S-a arătat Iisus întâi după Înviere (Marcu 16, 9; 
Ioan 20, 11) şi a fost cea dintâi vestitoare a Învierii Lui (Marcu 16, 10; loan 20, 
18). 


După Înălţarea Domnului la cer, o aflăm împreună cu Sfinţii apostoli. După 
Duminica Cincizecimii, a plecat şi Maria Magdalena la propovăduire ca una ce 
era îîntocmai cu apostolii”. Străbătând multe ţări, a propovăduit Evanghelia 
Domnului prin cetăţi şi sate, aducând mulţi păgâni la Dumnezeu. Și ajungând la 
Roma, îa stat înaintea cezarului Tiberius, care, fiind bolnav de un ochi, Sfânta 
Maria Magdalena l-a tămăduit". Ea a istorisit împăratului Tiberius (14-37) toate 
cele despre Mântuitorul Hristos, nedreapta pătimire, răstignirea, moartea şi 
Învierea Sa. 


Din Roma, Sfânta Maria Magdalena s-a dus la Efes, unde se afla Sfântul Ioan 
evanghelistul, ajutându-l în apostolie. Acolo a şi murit. Sfântul loan a înmor- 
mântat-o la intrarea peşterii din muntele Ohlon de lângă Efes. Moaştele ei au 
fost mutate de împăratul Leon înțeleptul (457-474) în Mănăstirea îSfântul 
Lazăr" din Constantinopol, zidită de el. 


O altă femeie mironosiţă este Maria lui Cleopa, numită şi mama lui Iacov, 
pomenită de Biserică la 23 mai. A fost soția lui Cleopa, unul dintre cei 70 de 


ucenici ai Mântuitorului, verişoară cu Maria, şi L-a urmat pe Mântuitorul încă 
de la începutul activităţii Sale mesianice din Galileea. A fost prezentă la Sfintele 
Pătimiri şi la îngroparea Mântuitorului lisus Hristos. Ea a fost martoră a 
Pătimirilor Domnului alături de celelalte femei mironosiţe. 


Joana, femela lui Husa, administratorul palatului lui Irod, este una dintre fe- 


meile mironosiţe care împreună cu Suzana îslujeau din avutul lor" (Luca VIII, 
3) lui lisus Hristos şi Apostolilor. Ea este amintită alături de celelalte femei 
mironosiţe în ziua Invierii, când Domnul Hristos li se arată (Luca XXIV, 10). 


Între femeile mironosiţe le regăsim pe Salomeca și Suzana. Salomeea a fost 


una dintre femeile mironosiţe care slujeau lui lisus şi care au mers la mormântul 
Domnului în ziua duminicii pentru a-L unge cu miresme. Suzana a fost una 





dintre femeile mironosiţe care au slujit Domnului şi apostolilor (Luca 8, 3). E 
prezentă între celelalte femei cărora li S-a arătat Domnul după Inviere. 


Dreptul Iosif din Arimateea 


Ucenic în taină al Mântuitorului lisus Hristos, dreptul Iosif din Arimateea este 
amintit pentru prima dată în Sfânta Scriptură în contextul Pătimirilor Mân- 
tuitorului. A fost om plăcut lui Dumnezeu şi L-a cinstit când alţii Îl necinsteau, 
când alţii L-au condamnat la moarte. 


Pe lângă Duminica a treia după Paşti, dreptul losif din Arimateea este sărbătorit 
și în data de 31 iulie. EI era originar din Arimateea, din vechea cetate Rama, 
locul naşterii prorocului Samuel, oraş al seminţiei lui Veniamin, amintit de 
evanghelistul Matei (Matei 2, 18). Datorită funcției importante pe care o 
deținea, nu putea să-L mărturisească direct pe lisus, întrucât se hotărâse de către 
Sinedriu ca oricine Îl va mărturisi pe lisus să fie excomunicat din sinagogă şi, 
evident, să piardă şi alte drepturi (loan 9, 22, 34; 12, 42; 16,2). 


Sfinţii evangheliști îl mai prezintă pe losif din Arimateea ca fiind bogat, nu doar 
material, ci şi spiritual, de vreme ce se spune despre el: „Şi iată un bărbat cu 
numele Iosif, sfetnic fiind, bărbat bun şi drept” (Luca 23, 50-51). După moartea 
pe Cruce a Domnului nostru Iisus Hristos, având în vedere poziţia şi influenţa 
pe care le deţinea, losif a mers la Pilat şi l-a rugat să-i permită să coboare Trupul 
lui lisus de pe cruce, ca să-L îngroape, fiindcă aşa prevedea legea iudaică, pe 
care o respecta cu strictețe. Ataşamentul său față de Mântuitorul se vede şi în 
ceea ce a făcut mai departe: „Şi coborându-L, L-a înfăşurat în giulgiu de in şi 
L-a pus într-un mormânt săpat în piatră, în care nimeni, niciodată, nu mai fusese 
pus” (Luca 23, 53). 


Sfântul evanghelist Matei ne spune că, de fapt, losif din Arimateea a renunţat la 
propriul mormânt săpat în piatră în favoarea Domnului, împlinind profeția lui 
Isaia, care vestise că Mesia va fi condamnat împreună cu cei răi, dar mormântul 
lui va fi pus la un loc cu cel bogat. 


Datele tradiției precizează însă că şi lui i S-a arătat Domnul înviat, dăruindu-i 
bucuria şi deplinătatea credinţei. losif fusese arestat, întrucât grija sa faţă de 
Trupul Domnului a fost considerată un act de trădare de către iudei. Eliberat din 
închisoare, losif a fost exilat. De fapt, acesta a fost şi prilejul ca sfântul să poată 
predica Evanghelia altor popoare. Întâlnirea cu Domnul înviat I-a determinat să 
nu mai fie ucenic doar „în taină”, ci un mărturisitor plin de curaj al Fiului lui 
Dumnezeu. 





Sfântul apostol Filip l-a însărcinat cu predicarea Învierii în Insulele Britanice, 
fapt atestat de istoricul Ipolit (170-236); cu toate acestea, alţi istorici şi scriitori 
creştini indică creştinarea timpurie a Britaniei: Eusebiu al Cezareei (260-340), 
Ilarie de Poitiers (300-376), Sfântul loan Hrisostom (347-407). 


Debarcând în Marsilia, împreună cu Lazăr cel înviat şi cu surorile lui, Marta şi 
Maria, losif a mers mai întâi în Galia şi apoi în Britania, în jurul localităţii 
Glastonbury, unde a ridicat biserici şi a încreştinat pe mulți. 


Dionisie din Furna arată că Sfântul Iosif din Arimateca se reprezintă în icoanele 
îngropării lui Hristos, în chipul unui bătrân. Astfel, el este zugrăvit cerând 
Trupul lui Hristos de la Pilat, la luarea Trupului Domnului de pe Cruce, la 
plângerea Sa dinaintea înmormântării şi la îngroparea Domnului. Sfânta Tradiţie 
păstrează menţiunea că în spatele Bisericii Sfântului Mormânt se găsesc mor- 
mintele lui losif din Arimateea şi Nicodim. 


În duminica ce urmează să cântăm: “Iosif cel cu bun chip, de pe lemn luând 
prea curat Trupul Tău, cu giulgiu curat înfăşurându-L şi cu miresme în mormânt 
nou îngropându-L, L-a pus.” Și să mărturisim: “Purtătoarele de mir de 
dimineaţă venind şi mormântul gol văzându-l, au zis apostolilor: Stricăciunea a 
stricat-o Cel puternic şi pe cei din iad i-a scos din legături; vestiți cu îndrăznire 
că a înviat Hristos Dumnezeu, dăruindu-ne mare milă.” 





Pr. Vasile loana - Cine au fost femeile mironosițe? 


Femeile mironosiţe au fost femeile care L-au urmat pe Hristos şi care şi-au tran- 
sformat viaţa o dată ce s-au întâlnit cu Hristos. Viaţa lor a devenit o viaţă de 
jertfă din acel moment, pentru că s-au pus la dispoziţia slujirii lui Dumnezeu și a 
apostolilor şi astfel viaţa lor a fost împlinită. 


Aceste femei mironisiţe au avut câteva calități. Ele s-au dus la mormânt după ce 
Domnul nostru a fost răstignit şi îngropat. Ele dis de dimineaţă, aşa scrie Sfânta 
Scriptură, s-au dus la mormânt să-L caute pe Domnul nostru lisus Hristos. Și 
iată că dragostea lor pentru Dumnezeu a fost aşa de mare, ele doreau atât de 
mult să fie cu Dumnezeu, încât pentru ele nici nu conta faptul că Domnul este 
într-un mormânt. Ele voiau să ajungă la Domnul. Și îşi puneau doar problema 
puterii lor fizice, limitate: „Cine ne va prăvăli nouă piatra de la uşa mor- 
mântului?”. Şi, iată că atunci când au ajuns la mormânt, au văzut că piatra care 
era mare, fusese răsturnată. Şi astfel, aceste minunate femei mironosiţe au fost 
primele martore ale Învierii Domnului. 


Femeile mironosiţe sunt un exemplu pentru femeia creştină de astăzi. Femeia 
creştină de astăzi este candela aprinsă a familiei. Femeia creştină de astăzi Îl 
mărturiseşte pe Dumnezeu prin tot ceea ce face ea. De altfel, cum spune Sfântul 
apostol Pavel, că femeia îşi sfințește soţul prin credința ei. 


Prea iubitele noastre doamne credincioase, vedem tot efortul pe care îl faceți. 
Vedem tot ce faceţi şi să ne iertați dacă uneori nu vă spunem. Ar trebui să v-o 
spunem mai des că apreciem munca voastră, apreciem jertfa voastră, apreciem 
dragostea voastră! 





Astăzi este ziua voastră, ziua femeii creştine, ziua modelului femeii creștine și 
anume femeile mironosiţe, cele care, iată, au vrut să fie cu Dumnezeu în orice 
situație, curajoase. Gândiţi-vă câtă tărie au avut aceste minunate femei. Ele au 
stat pe Golgota împreună cu Domnul, cu Măicuţa Sfântă şi cu Sfântul loan 
evanghelistul. Ele au văzut cum Domnul a fost răstignit. Ele au văzut cum 
Domnul a fost bătut. Şi curajul lor, puterea credinţei lor şi dragostea lor au fost 
atât de mari încât nu l-au părăsit niciodată pe Domnul și Domnul nu le-a părăsit 
niciodată pe ele. 


Așadar, dacă tu, prea iubită credincioasă, nu-L părăseşti pe Domnul, te rogi 
Domnului, te aşezi în stare de jertfă şi arăţi iubirea tuturor celor din casa ta, 
Domnul va fi cu tine! 


Femeia jertfitoare este mâna lui Dumnezeu pe pământ! Voi daţi viață, doa- 
mnelor. Voi aduceți viaţa și o ţineţi în voi, o transmiteţi și o aduceţi omenirii. 
Voi păstraţi cu dragoste viaţa şi o dăruiți lumii. Voi aveţi nopţi albe atunci când 
copilul este mic, voi aveţi resurse uriaşe de răbdare, voi sunteți acelea care prin 
jertfa voastră ne-aţi ajutat pe noi să devenim ceea ce suntem noi astăzi. N-am fi 
fost ceea ce suntem astăzi, dacă n-am fi avut nişte mame minunate, care n-au 
dormit nopțile. Este o inechitate să spunem că Suntem egali. Bărbaţii şi 
femeile nu sunt egali, ci sunt complementari. Fiecare dintre noi are ceva 
special, are un dar special pe care Dumnezeu L-a dat. 


lar vouă, doamnelor, v-a dat multe daruri pentru care ar trebui, în această zi 
sfântă, să mulțumiți Domnului. Să mulţumiţi Domnului pentru darul sfânt al 
vieţii, să mulțumiți Domnului pentru darul sfânt al răbdării, pentru darul cre- 
dinţei şi pentru toate darurile pe care Domnul le-a revărsat în inimile voastre, 
doamnelor. 


Să vă dea Domnul putere să fiți candele vii ale familiilor şi să fiţi cele care păs- 
trați credinţa, duceți mai departe, prin educația pe care o daţi copiilor, valorile 
neamului nostru românesc şi creştinesc. 


Dumnezeu să vă ocrotească dragile noastre doamne. La mulţi ani de ziua 
voastră, ziua femeilor creştine! 





Arh. prof. drd. Adrian Dobreanu - Gânduri la Duminica mironosițelor 


Odoxologia.ro 


Conform finalurilor Sfintelor Evanghelii acelor patru evangheliști, femeile care 
au însoţit pe lisus în toată propovăduirea Lui, dar mai cu seamă Maria Mag- 
dalena, Maria, mama lui lacov, loana, Salomeea, Maria, mama lui Zevedeu, ele 
- şi nu ucenicii - au rămas la picioarele crucii și apoi la mormântul lui lisus, 
după cum nu au avut linişte în zilele următoare, ci s-au dus la mormânt, 
„aducând miresmele pe care le pregătiseră” pentru trupul Domnului lor. 


În ceea ce le priveşte pe femeile care au stat lângă Crucea lui Hristos și la 
mormântul Lui, Sfântul loan Gură de Aur spune că „femeile priveau cele ce se 
petreceau; femeile care suferiseră alături de EI, care plânseseră pentru EI. Uită- 
te cât de mare e stăruința lor! l-au urmat slujindu-L și au fost de față în mijlocul 
primejdiilor. De aceea au şi văzut totul: cum a strigat, cum şi-a dat sufletul, cum 
s-au despicat pietrele şi toate celelalte”. 


Se uită adesea sau nici măcar nu se remarcă faptul că la ziua sărbătoririi Mariei 
Magdalena, Mineiul lunii iulie nu se sfieşte să o numească pe această fostă 
păcătoasă, dar sfântă de înaltă categorie, adică „evanghelistă şi întocmai cu 
apostolii”. 


S-a vorbit şi se vorbeşte şi astăzi despre Duminica Sfintelor femei purtătoare de 
mir. Nu trebuie uitat faptul că, toate femeile creştine ortodoxe şi fiicele acestora 
sunt mironosițele Bisericii Ortodoxe de astăzi şi din toate timpurile. 


Copilele şi tinerele fiice aduc mir lui Hristos viața lor curată, fecioria, rugă- 
ciunea şi ascultarea de părinți. Mamele creştine aduc Stăpânului Hristos cel mai 
prețios mir creştin, adică naşterea, creşterea şi educarea copiilor lor în frica de 





Dumnezeu. Mamele în vârstă, bunicile şi văduvele care sunt nelipsite din sfin- 
tele biserici, aduc lui Dumnezeu mirul lacrimilor, al rugăciunilor şi păstrează cu 
sfințenie evlavia ortodoxă pe care o moştenim din strămoși. 





Pr. Lect. Dr. Marian Vild - Mărturisitoarele Învierii sau dragostea care 
biruieşte frica 


TAe 0 Toflor 


Duminica a 3-a după Paşti (a Mironosiţelor) Marcu 15, 43-47; 16, 1-8 


Sfintele Evanghelii consemnează în unanimitate faptul că femeile care-L urmau 
pe Hristos au fost nu numai primele care s-au bucurat de vestea Învierii, dar şi 
primele mărturisitoare ale acestui eveniment. Dragostea lor nețărmurită pentru 
Hristos le-a făcut curajoase şi mărturisitoare. Nimic nu poate birui dragostea 
care „nu cade niciodată” (1 Cor 13, 8) şi care este mai tare decât moartea (cf. 
Cânt 8, 6). Deşi vestea pe care ele o aduc este neîmpărtăşită inițial de grupul 
apostolic, evenimentele ulterioare vor confirma cele spuse de acestea, fapt ce va 
pune în valoare curajul, credinţa şi dragostea lor. lată de ce Biserica le-a dedicat 
una dintre duminicile perioadei pascale, mironosiţele fiind pentru comunitatea 
creştină model de credinţă, fidelitate şi dragoste. 





Cine erau femeile mironosițe? Identitatea personajelor feminine numite „miro- 
nosiţe”, din pricina faptului că au venit dis de dimineaţă în prima zi a săptămânii 
la mormântul Domnului cu miruri pentru a continua ritualul de îmbălsămare, 
este dezvăluită parțial de Sfinţii evanghelişti. Astfel, toți cei patru evanghelişti 
redau numele Mariei Magdalena ca făcând parte din acest grup. La acesta se 
adaugă Maria lui Iacov, Salomeea (Marcu) şi loana (Luca). 


Sfântul apostol şi evanghelist Luca precizează că acest grup era mai mare când 
afirmă că erau „şi altele împreună cu ele”. Aşadar, avem patru nume: Maria 
Magdalena, Maria lui lacov, Salomeea şi loana - probabil personajele cele mai 
cunoscute dintr-un grup mai numeros. 


Despre Maria Magdalena ştim că numele îi vine de la mica cetate din Galileea 
numită Magdala. Din Luca 8, 2 aflăm că ea era una dintre femeile care au fost 
vindecate de duhuri rele şi de boli şi care Îl urmau pe lisus. Evanghelistul Marcu 
ne spune că din ea scosese Hristos şapte demoni. Este clar că, după vindecare, a 
făcut parte dintr-un întreg cortegiu de femei care L-a însoțit discret pe Hristos 
din Galileea în ultimul Său drum spre Ierusalim. După evanghelistul loan, Maria 
Magdalena a stat chiar lângă Crucea lui lisus după Răstignire şi tot ea, rămasă 
mai în urmă, se bucură de vederea lui Hristos care i se arată şi îi spune celebrele 
cuvinte: „Nu te atinge de Mine căci încă nu m-am suit la Tatăl Meu” (In 20, 17). 


Majoritatea Părinților Bisericii şi exegeților consideră că expresiile „Maria lui 
Iacov”, „cealaltă Marie”, „sora mamei Sale” şi „Maria lui Cleopa”, pe care le 
folosesc evangheliştii, se referă la aceeaşi persoană. Este vorba despre o very- 
şoară a Maicii Domnului, căsătorită cu Cleopa, ea fiind mama „fraţilor Domnu- 
lui”, lacov fiind unul dintre aceştia (In 7, 3). 


Coroborând textele din evanghelistul Matei care foloseşte sintagma „mama 
fiilor lui Zevedeu” (Mt 27, 56), cu cele de la evanghelistul Marcu care vorbeşte 
de Salomeea (Marcu 16, 1), exegeza tradiţională identifică cele două persoane 
ca fiind una, şi anume, Salomeea, soția lui Zevedeu şi mama Sfinților apostoli 
Iacov şi loan. 


Din Luca $, 2 aflăm că loana era soţia lui Huza - un dregător al regelui Irod 
Antipa, fiind pomenită alături de Maria Magdalena printre femeile care au fost 
vindecate de lisus. După acest moment a urmat Domnului, iar după o veche 
tradiţie, ea ar fi fost femeia care ar fi dezgropat capul Sfântului loan Botezătorul 
şi l-ar fi reîngropat cu cinste într-un vas de lut pe Muntele Măslinilor. 


Maica Domnului - martoră a Invierii 





Relatările Sfintelor Pătimiri notează că în fruntea grupului de femei era Maica 
Domnului, însă ea nu mai apare menţionată între femeile venite în prima zi a 
săptămânii la Mormântul Domnului. Acest lucru ar putea stârni nedumeriri. 
Cum de chiar Maica Sa lipseşte în această zi? Explicaţia o găsim în tradiţia 
patristică. 


Astfel, Sfântul Maxim Mărturisitorul, consemnând o veche tradiţie, notează că 
Maica Domnului nu s-ar fi depărtat nici măcar o clipă de la mormântul Fiului ei 
şi că ea ar fi fost singura care a fost părtaşă la momentul Învierii, însă a păstrat 
toate acestea în „inima ei” (cf. Lc 2, 19). Probabil că respectul faţă de această 
discreţie îi face pe evanghelişti să nu noteze acest moment. 


Uceniţele Domnului au biruit frica prin dragoste 


Deşi nu apar nicăieri în Noul Testament cu acest nume, femeile mironosiţe sunt 
numite în imnografia Bisericii „uceniţele Domnului”. Şi acest lucru pe bună 
dreptate, întrucât ele L-au urmat pe Hristos şi înainte de Pătimiri şi Îngropare, 
dar şi după. Maria Magdalena vine la mormânt să-L caute pe „Domnul meu” (In 
20, 13). Hristos rămâne Domnul ei, chiar dacă a suferit moarte de ocară. În 
opoziţie cu această fidelitate extraordinară, nu putem să nu ne gândim la rela- 
tarea lucanică despre cei doi ucenici spre Emaus care Îi mărturisesc chiar lui 
Hristos Înviat (pe care nu Îl recunosc) că finalul Său a fost dezamăgitor pentru 
speranţele lor: „lar noi credeam că El este Cel ce avea să izbăvească pe Israel”. 


În schimb, femeile mironosiţe se dovedesc a fi înţeles mai bine mesajul lui 
Hristos şi misiunea Sa, dacă nu teoretic, atunci cu siguranță măcar printr-o 
intuiție extraordinară de care este capabilă firea femeiască, ce se păstrează în 
curăţie, ascultare şi dragoste. Într-adevăr, există o intuiţie feminină a lumii 
spirituale dovedită de aplecarea în general a femeilor către preocupări spirituale. 
De aceea, întotdeauna vom găsi mai multe femei decât bărbaţi în Sfintele 
Biserici; iar atunci când această intuiţie este rău canalizată, mai multe femei 
vrăjitoare şi descântătoare decât bărbaţi cu astfel de preocupări. 


Paul Evdochimov avansa ideea că acest lucru se datorează faptului că femeia 
este hărăzită de Creator cu puterea de a da viaţă şi, în acest fel, ea este mai 
aproape de Duhul lui Dumnezeu - Dătătorul de viaţă. 


Oricum ar fi, femeile mironosiţe rămân modele de fidelitate nesmintită, de râvnă 
neobosită şi de curaj duhovnicesc, adevărate uceniţe ale lui Hristos. De ce au 
fost ele mai fidele, mai curajoase decât apostolii şi de ce s-au învrednicit de a 
vedea primele „arătare de îngeri” şi chiar pe Domnul Înviat? Pentru că au iubit 
mai mult şi nimic din cele ale lumii acesteia nu le-au putut deturna această 
dragoste neţărmurită. Este ceea ce Sfântul apostol Pavel va spune mai târziu 





corintenilor, arătându-le că „dragostea nu cade niciodată”. Într-adevăr, cel care 
iubeşte nu se poate sminti, nu va cădea în descurajare şi nu va fi dezamăgit 
niciodată. Mai mult, iubirea autentică este incompatibilă cu frica - element ce 
dovedeşte prezenţa egoismului. 


Sfântul Antonie cel mare spunea chiar că nu îi este frică nici măcar de Dumne- 
zeu, pentru că ÎL iubeşte, iar „dragostea scoate afară frica”. Cel care iubeşte este 
eliberat de orice constrângere, de aceea Fericitul Augustin spunea „iubeşte şi fă 
ce vrei”. În fapt, dragostea, care înseamnă deschiderea către celălalt şi punerea 
sinelui pe planul secund, este cea care ne apropie autentic de Dumnezeu, care 
este Dragostea Însăși (1 In 4, 8). 


Duminica mironosiţelor - ziua femeii creştine 


Dacă există vreo zi dedicată femeii creştine, atunci cu siguranţă aceasta este Du- 
minica Mironosiţelor. Acest lucru pentru că ele reprezintă tot ceea ce are mai 
frumos şi mai nobil firea umană: dragostea fierbinte, fidelitatea până la riscul 
VIEţii şi credinţa nestrămutată. Ceea ce fac acum femeile mironosiţe este înţeles 
de imnografi ca marcând finalul întristării datorate păcatului: „Când ai grăit 
mironosițelor femei cu bucurie, întristarea Evei, maica noastră dintâi ai sfârşit 
prin Învierea Ta, poruncindu-le ucenicilor tăi să vestească că Mântuitorul a 
înviat din mormânt” (Condac la Duminica Mironosiţelor). 


Vieţile a nenumărate femei asemenea mironosiţelor, care au trăit în discreţie, 
fidelitate şi dragoste sunt consemnate în istoria bimilenară a Bisericii. Este ziua 
când ar trebui să ne amintim de ele şi de calea pe care acestea au urmat-o. Este 
calea dragostei care nu poate fi deturnată de nimic şi care asigură aflarea 
Adevărului şi a bucuriei autentice. După modelul acestor modeste femei suntem 
şi noi invitați să păşim pe ea. 





Icoana Mironosiţelor a Maicii Domnului 


DE 5 5 5... 


Descoperită de 1 mai, În timpul... muncii 


În ziua de 1 mai 1647, Andrei Ivanov lucra pământul, ca de obicei. Era o zi 
aparent ca toate celelalte, într-o zonă a regiunii Kazan, lângă Bolsaya Kuzneta, 
la 15 verste de oraşul Tarevokoksaisk. În timpul lucrului, Andrei a zărit o 
Icoană pe terenul său. A vrut să o ridice, dar Icoana a dispărut dintr-o dată. 
Uluit, el s-a uitat în jur şi a văzut-o iarăşi, de data aceasta într-un copac de pe 
margine, stând nesprijinită între crengi. 


Înţelegând că este susținută de Îngeri sau, în orice caz, de putere dumnezeiască, 
Andrei nu s-a mai apropiat de ea fără rugăciune. Icoana s-a lăsat atinsă şi dusă 
în casa lui Andrei. Imediat s-a auzit în sat de ea şi au venit zeci, sute, apoi mii 
de pelerini, Icoana fiind făcătoare de minuni. 





Pe locul apariţiei Icoanei s-a ridicat o mănăstire, iar Icoana este dusă adesea în 
procesiune, fie în împrejurimi, poposind pe la casele credincioşilor, fie în oraşe 
mai depărtate, până la Moscova. 


Este numită „A Mironosiţelor” deoarece originalul le cuprinde şi pe femeile 
mironosiţe, alături de Maica Domnului. 


Icoana Tarevokoksaisk (a Mironosiţelor) este cinstită de trei ori pe an: 
4 la | mai, ziua descoperirii sale; 
4 a treia duminică după Paşti (a femeilor mironosiţe) şi 
4 la 23 iunie, în ziua Icoanei Vladimir a Maicii Domnului, cu care se 
înrudeşte ca tip iconografic. 


(publicat în Monitor - Lăcaşuri Ortodoxe 16/2010) 





IPS Timotei prahoveanul - Mironosiţele de odinioară şi femeile de acum, 
următoare Domnului 


Timotei Prahoveanul, episcop-vicar 
al Arhiepiscopiei Bucureştilor 
- 30 apr, 2020 


Ne aflăm într-o perioadă plină de lumină, bucurie şi cântare doxologică întru 
cinstea marii sărbători a Invierii Domnului. 


In răstimpul de la Inviere până la Inălţare, avem câteva popasuri deosebite pe 
care le prăznuim cu bucurie: ziua Sfintelor Paşti, Vecernia Invierii (A doua 
Inviere), Duminica Apostolului Toma şi Duminica Femeilor Mironosiţe. 


Acest termen pe care îl auzim, mironosițe, a căpătat în vorbirea de zi cu zi 
nuanțe peiorative, dar cuvântul dintru început, amintit în paginile Sfintelor 
Evanghelii, le reprezenta pe femeile purtătoare de mir în vederea ungerii 
trupului Domnului, care merită respectul nostru. Unele erau cunoscute, iar 
altele, de-a dreptul anonime. 


Femeile mironosițe au lăsat toate şi L-au urmat pe Domnul. Numele unora 
dintre ele s-au păstrat: Maria Magdalena, Salomeea, Maria lui losie sau a lui 
Iosif, o altă Marie, loana şi Marta şi Maria, surorile lui Lazăr, şi altele. Se pare 
că erau zece sau chiar mai multe. 





Dintre ele, cea mai cunoscută era Maria Magdalena. Nu avem infor-ma-ţii certe 
că a fost o femeie de factură îndoielnică. Știm însă că Domnul a scos din ea 
şapte demoni. Unii spun că ar fi fost femeia adulteră pe care Mântuitorul a 
iertat-o când a scris pe nisip păcatele celor care doreau să o lapideze. Literatura 
bizantină nu acceptă afirmaţia de femeie păcătoasă pentru Maria Magdalena. Se 
cunoaşte că ea L-a urmat pe Domnul până la capăt. A mers împreună cu 
celelalte femei pe urmele Domnului, când EI îşi purta Crucea. A rămas în 
preajmă împreu-nă cu ucenicul iubit al Mântuitorului, Evanghelistul loan, cu 
celelalte femei şi s-a bucurat prima de vederea Domnului înviat, când, dorind să 
împlinească tradiția sau ritualul legat de legea iudaică, femeile miro-no-siţe, 
învingând teama, au venit dis-de-dimineață la mormânt şi vedere îngerească 
văzând s-au înspăimântat. Şi pe când mergeau către mormântul de lângă 
Golgota, ca să împlinească ritualul iudaic care cerea ca trupurile celor morți să 
fie unse cu miruri aromate (de unde şi numele de mironosițe sau purtătoare de 
miruri), femeile cugetau: cine ne va prăvăli nouă piatra de la uşa mormântului 
Domnului? Când au ajuns la mormânt, au văzut că piatra care era foarte mare 
fusese răsturnată. S-au uitat în mormânt, n-au văzut trupul Domnului aşezat 
acolo vineri seara, au găsit doar pânzele. Ulterior s-au întâlnit cu cineva pe care 
l-au considerat a fi grădinarul, dar care de fapt era Domnul. 


De ce oare Mântuitorul Hristos s-a arătat întâia oară femeilor mironosiţe, care 
au fost doar în anumite momente de ajutor activităţii apostolice? 


Evangheliile ne amintesc de pre-zenţa femeilor mironosiţe, dar Apostolii au fost 
martori la cele mai importante momente ale propovăduirii publice a Domnului. 
Cu toate acestea, ucenicii Domnului s-au lepădat uşor. Din consemnările 
evangheliştilor aflăm că în ziua Învierii aceştia se aflau închişi prin case de frica 
iudeilor. Singurele care au învins teama au fost femeile miro-no-siţe. Ele şi-au 
părăsit locuinţele şi s-au îndreptat către mormânt, iar ucenicii Domnului au 
rămas ferecați în continuare. La fel s-a întâmplat și în timpul judecării 
Mântuitorului şi al drumului spre Golgota. 


Domnul le-a recompensat pentru curajul şi dragostea fără margini spunându-le: 
Bucuraţi-vă! Nu vă temeți... Astfel, mironosiţele au devenit apostolii Invierii, 
primele mărturisitoare şi martori ai negrăitei minuni. 


O întâmplare din viaţa Sfântului Mitropolit losif Naniescu al Moldovei este 
plină de învăţăminte pentru femeile creştine din zilele noastre, următoare 
mironosițelor din vremea Mântuitorului. 


Sfântul Mitropolit losif Naniescu (cel Milostiv) era preocupat de muzică, cânta, 
slujea frumos, îi plăceau slujbele și a reorganizat cântarea bisericească corală. 
Avea o deosebită sensibilitate liturgică, nu îngăduia să se cânte oricum în 





biserică. A hotărât în Catedrala Mitropolitană din lași să organizeze un cor mixt, 
îngăduind şi femeilor care aveau voce şi cunoştinţe muzicale să facă parte din 
această corală. 


Îndată după înfiinţare, presa din Iaşi, care îl lovea adeseori pe marele ierarh, l-a 
criticat cu asprime. În prima duminică după ce corala mixtă a cântat la Sfânta 
Liturghie s-a spus: Mitropolitul strică tradițiile şi a îngăduit femeilor să cânte în 
biserică, noi ştim că femeile nu au voie să cânte ori să zică ceva în biserică. 
Mitropolitul, cu răbdare, a aşteptat momentul predicii şi le-a spus: M-aţi criticat 
din nou că am pus femeile să cânte în corul Mitropoliei, făţarnicilor, cine au fost 
primele la mormânt, nu femeile mironosiţe, când bărbaţii stăteau închişi în case 
de frica iudeilor? Oare nu au posibilitate şi aceste femei să cânte la Liturghie, nu 
să facă cele hărăzite slujitorilor Bisericii, pentru că aceasta nu este îngăduit, dar 
să laude pe Dumnezeu nu se cuvine şi lor, celor mai evlavioase dintre creştini? 


Aşa a fost în vremea Mântuitorului, aşa a rămas și în vremea noastră. Astăzi, 
numărul femeilor în biserică este mai mare decât al bărbaților. Tot ele merg la 
mormânt să aprindă o lumânare sau un bob de tămâie pentru cei care s-au mutat 
din lumea aceasta. Număraţi cu atenţie pe cei care doresc să împlinească faptele 
bune, să meargă la bolnavi sau la oamenii singuri şi veţi observa că mai multe 
sunt femeile, iar evlavia lor este remarcată pretutindeni. 


Avem de învăţat din evlavia și dă-ruirea de atunci a femeilor miro-no-siţe şi ale 
acelora din vremea noastră. 


Biserica a sintetizat acestea în imnografia ei: Pe Soarele cel mai îna-inte de 
soare, Care a apus oarecând în mormânt, întâmpinatu-L-au către dimineaţă, 
căutându-L ca pe o zi, mironosiţele femei și, una către alta, grăiau: O, 
prietenelor, veniţi să ungem cu miresme Trupul Cel de viaţă purtător şi îngropat, 
Trupul Care a înviat pe Adam cel căzut, Care zace în mormânt... 


Femeile mironosiţe aveau încredere că trupul ce trebuia uns după obiceiurile 
Legii nu era al unui mort. Ele ştiau că Hristos este Viaţa și Lumina lumii. De 
aceea, spuneau: Să mergem şi să ungem cu miresme 'Trupul Care a înviat pe 
Adam cel căzut şi Care acum a fost aşezat în mormânt. Să mergem să ne 
sârguim şi noi asemenea magilor care I-au adus daruri. Dar noi să mergem şi în 
loc de daruri să-l aducem miruri Celui Ce nu în scutece, ci în giulgiu a fost 
aşezat (...). Şi să plângem şi să cântăm O, Stăpâne, scoală-te, Cel Ce dai celor 
căzuţi ridicare. 


Aceasta a fost nădejdea femeilor mironosiţe şi nădejdea noastră a tuturor. Dacă 
EI a înviat, și noi vom învia. El Insuși le-a spus ucenicilor Săi: Eu sunt Invierea 
şi Viaţa, cel ce crede în Mine, chiar dacă va muri, va trăi în veci (loan 11, 25). 





Atitudinea pe care au avut-o femeile mironosiţe la mormântul Domnului este 
plină de recunoştinţă şi duioşie. 


Ce am face noi fără mamele creş-tine, fără iubitoarele de Hristos femei, care şi- 
au crescut frumos copiii, în frică de Dumnezeu? Ce am face fără gingășia 
mamei creştine, care întotdeauna, dar mai ales în vre-murile grele, au arătat 
iubirea față de prunci, educându-i în spirit creş-tin înalt? Şi dacă avem nevoie 
acum de prunci, pentru că rămânem tot mai puţini și mai înstrăinați, tot mai 
singuri, avem în primul rând nevoie de mamele care-i educă în autenticul spirit 
creştin. O mamă iu-bitoare de Dumnezeu nu este indiferentă față de copilul ei, 
nu îngăduie o educaţie care îl poate înstrăina pe prunc de Biserică, de părinţii lui 
şi de ceea ce este mai sfânt pe pământ. 


Fericite sunt mamele care îşi împlinesc misiunea până la capăt, pentru că vor 
primi răsplată de la Domnul. 


În ziua de 8 martie, toţi aleargă în locurile unde pot cumpăra flori, spunând că 
este ziua dedicată femeii. Totuşi, caracterul acestei zile este de cele mai multe 
ori strict comercial şi convenţional. Biserica consideră că Duminica Femeilor 
Mironosiţe și sărbătoarea Bunei Vestiri sunt momentele când trebuie să ne 
aducem aminte de jertfa şi dragostea fără margini a femeilor de acum şi de 
altădată. Acestea sunt momentele firești de cinstire a femeii creştine, care dis- 
de-dimineaţă unge cu mirul rugăciunii sufletele celor dragi, îngrijorându-se, 
poate, cine va da la o parte piatra necredinţei de la intrarea în anumite inimi. 
Astfel, oferim cu adevărat atenție și mulțumire mamelor, bunicilor noastre, 
surorilor şi celorlalte. 


Ne rugăm Preamilostivului Dumnezeu să dăruiască întotdeauna Bisericii, 
comunităţii creștine, oameni evlavioşi şi în special femei cu adevărat următoare 
Domnului aşa cum au fost femeile mironosiţe, mulțu-min-du-l pentru darurile 
pe care le-a revărsat în mamele şi bunicile noastre, care vin la biserică dis-de- 
dimineaţă și au curajul mărturisirii răsărit dintr-o dragoste fără margini, pe care 
Dumnezeu le va răsplăti în ziua Judecăţii Lui celei drepte. 





PS Calinic, arhiepiscop al Argeşului şi Muscelului - Doamne, ce fiinţă este 
femeia! 


Acum, la începutul bătrâneții mele, îmi pot desluşi ceea ce m-a fascinat din 
primăvara copilăriei! Cele două ființe unice pe pământ şi în Cer: Maica 
Domnului şi mama care m-a născut! Cele mai apropiate fiinţe fără de care n-aş 
fi fost şi n-aş fi primit ocrotirea sub Sfântul Omofor. 


De câte ori stăteam la masă şi mai întârziam în glume şi în zbenguieli, mama 
mi-o reteza scurt: Mâncaţi mai repede că Maica Domnului stă în genunchi! 


Îşi poate imagina oricine ce efect extraordinar au avut spusele mamei, pe un ton 
extrem de serios, care-mi face fiori şi acum, când scriu aceste rânduri. N-am 
mai auzit niciodată pe nimeni spunând. Cum adică, să stea Maica Domnului în 
genunchi atât timp cât noi mâncăm? De unde a auzit mama acest lucru? N-am 
întrebat-o şi nici n-am aflat până acum. S-ar putea să se mai spună aceste 
cuvinte în spaţiul nostru binecuvântat de Dumnezeu! 


De atunci făceam parte din cele două case: a Maicii Domnului şi a vrednicei 
mele mame şi ori de câte ori vorbesc şi-mi aduc aminte de mama, gândul îmi 
zboară la toate femeile de la începutul lumii până azi! 


Ce minune a mai creat Dumnezeu! Femeia straşnică! A pus Dumnezeu atâta 
plinătate şi atâta forță în sinea ei, deşi pare şi chiar este atât de sensibilă şi chiar, 
se poate spune, extrem de fragilă. Auzeam uneori spunându-se de către unii 
bărbaţi că femeia nu trebuie atinsă nici cu un fulg, aşa trebuie să ne purtăm de 
delicat şi frumos. 


Când eram student la Sibiu, profesorul meu Grigore Marcu, o celebritate în 
Studiul Noului Testament, când a intrat într-un magazin l-am auzit cât de 





frumos a salutat pe doamnele de acolo şi cât de suav le-a sărutat mâinile, spre 
surpriza mea - o mărturisesc - totală! Nu m-am aşteptat să-mi văd pe cogemitea 
profesorul şi preotul să facă un gest pe care nu-l mai văzusem. Deşi era cam 
potrivit de statură, l-am văzut cum creştea spre înalturi, mai ales că, tânăr fiind, 
l-am privit atent să văd dacă nu cumva glumeşte. Era de maximă seriozitate! A 
crescut în ochii mei profesorul exigent, dar au crescut şi acele doamne care au 
primit cu drag, dar şi cu o obişnuită stare. 


Femeia este conştientă că este valoroasă chiar dacă nu are timp s-o arate prea 
des. Este prea ocupată cu lucrurile serioase şi nu glumeşte asupra rosturilor sale 
sădite de Dumnezeu: de mamă, de gospodină, de vatră caldă în virtuţi şi vreri 
creştine, de vrednicii de fiecare zi care nu se văd şi de care, uneori, te cuprind, 
fără să vrei, unele amărăciuni, dacă nu sunt recunoscute de cei din Jur. 


Mama, soția, gospodina, întreita lucrare, şi osteneala fără margini, de nimeni 
ştiută, mereu împrospătată şi de la capăt, din nou luată! De unde atâta forță? Ai 
putea spune că este de domeniul supranaturalului! Mă uitam la mama şi o 
vedeam cu câtă forţă lucrează o zi întreagă şi noaptea până a doua zi. N-am mai 
văzut o aşa ființă, şi de dragul ei o ajutam din răsputeri. Pentru mine, mama, 
soţia, gospodina, este întreita minune printre noi, oamenii. 


Şi, Doamne, de câte ori n-am umbrit întru întristare această întreită minune! Ori 
de câte ori am supărat pe mama mea cea scumpă, am avut cumplite dureri în 
suflet şi acum simt ca şi atunci, ba, mai mult, cu cât trece timpul, durerea creşte 
şi mai mult. Nu că aş fi supărat-o peste măsură, dar mai ales că nu i-am 
mulțumit niciodată că m-a născut, că m-a crescut, m-a învăţat, m-a dus la 
Biserică, m-a vegheat să nu mă frig pe sobă sau să cad în fântână. 


Când mama a venit la Curtea de Argeş şi a intrat pe uşa palatului, unde, în anul 
1936, tata a stat de gardă când era în armată, mi-a povestit cum m-a pierdut într- 
o zi din ochi. Aveam 2 ani! Strigând după mine disperată, a întâlnit-o pe moşica 
lui Cojoc, vecina noastră de casă, şi întrebând-o dacă m-a văzut cumva, 1-a spus: 
Tu, Ileană, Costică mergea pe cărare spre fântână, fugi să nu păţească ceva. M-a 
găsit cu burta pe buduroiul fântânii, uitându-mă în apă, cum fac şi acum! M-a 
luat de cămăşuţă de pe spate în sus ca să nu mă sperii! Vai, mi-a spus mama, 
parcă s-a întâmplat ieri. Am nişte emoţii grozave! Când mi-a povestit, m-a 
cuprins un straşnic plâns pe dinăuntru! Câtă grijă la o mamă şi că nu uită nimic! 
Nici un amănunt! 

Când spui mamă, spui un univers! Când spui femeie, spui viaţă! Când spui 
soţie, spui speranţă! Ea, femeia, mama, soţia, gospodina, umple totul: casa, 
lucrarea, bucuria, fericirea, văzduhul, cerul! Doamne, ce fiinţă este femeia! 





Dacă ar şti ea însăşi cât este de valoroasă! Dar s-o lăsăm aşa, mai bine să nu ştie 
pentru că în final ea este o taină a lui Dumnezeu printre noi, oamenii. 


Să nu fim barbari cu femeia pentru că este viaţă şi cu ea ţine Dumnezeu! Să nu 
uităm! 


sursa ziarullumina.ro 





"Hristos Cel Înviat, văzând dragostea pe care noi I-o arătăm, intervine şi 
dizlocă toate pietrele, toate stavilele care stau în calea întâlnirii cu EI”. 
Predica însufleţitoare a Înaltpreasfinţitului lerotheos la Iaşi, în Duminica 
Mironosiţelor despre experienţa personală a Învierii 


(icoana de loan Popa) 


“Toţi suntem invitați să devenim [bărbaţi mirofori şi] femei mironosițe, să 
mergem împreună spre Biserică - care este deopotrivă și locaşul de 
închinăciune, dar şi inimile noastre - şi să aducem la această Biserică şi locaş, la 
acest mormânt, prinosul nostru de mir - adică rugăciunile şi pocăinţa noastră - şi 
atunci va ieși în întâmpinarea noastră Hristos Însuşi...” 


ie e se 


Astăzi este Duminica femeilor mironosiţe şi le cinstim şi le sărbătorim pe 
acestea și, de asemenea, pe losif din Arimateea şi pe Nicodim. Este foarte 
important faptul că femeile mironosiţe au arătat o foarte mare dragoste faţă de 
Mântuitorul Hristos. Se mișcau și trăiau mai mult prin inima lor decât prin 
mintea lor. 


Sfântul Paisie Aghioritul spunea faptul că apostolii, lucrând mai mult raţional, s- 
au închis în locașurile lor de frica iudeilor. lar, femeile mironosiţe, lucrând mai 





mult cu inima lor nu s-au înspăimântat şi, cumpărând mir, de dimineaţă, au mers 
spre mormântul Domnului. Acest lucru înseamnă că atunci când ne îndreptăm 
către Hristos trebuie să ne îndreptăm mai mult cu inima decât cu mintea. 


Citind Sfânta Evanghelie de astăzi, dar şi ascultând troparele de aseară, extra- 
gem trei întrebări mai importante. Prima dintre ele este legată de faptul că 
femeile mironosiţe au cumpărat mir şi, dis de dimineaţă, s-au dus să ungă trupul 
lui Hristos. 


Și, se întrebau între ele: cine ne va prăvăli nouă piatra de la uşa mor- 
mântului? Era o întrebare foarte importantă pentru că la intrarea mor-mântului 
era o piatră foarte voluminoasă pe care nu o puteau mişca. Cu toate acestea nu 
s-au înspăimântat şi mergeau către mormânt. Aşadar aveau o problemă, dar 
aceasta nu le-a oprit să-şi continue drumul lor. 


Şi, când s-au apropiat de mormânt au văzut că piatra fusese dată la o parte de la 
intrarea mormântului. Acest lucru înseamnă că trebuie să avem o dragoste foarte 
mare față de Dumnezeu, dincolo de diferitele probleme pe care le vom 
întâmpina în viaţa noastră. Există diferite pietre mari și voluminoase care stau 
stavilă în calea întâlnirii noastre cu Dumnezeu, dar noi trebuie să înaintăm cu 
foarte mare tărie de caracter şi dragoste, încercând să ne întâlnim cu EI. 


Omul a fost creat de Dumnezeu având în el avânt şi dragoste de întâlnire cu 
Dumnezeu. Nimic nu ar trebui să ne oprească în drumul nostru de a-L întâlni pe 
Hristos Cel Înviat. Şi, atunci, Mântuitorul Hristos, văzând dragostea pe care noi 
I-o arătăm, intervine şi dizlocă toate pietrele și toate problemele pe care le 
întâlnim. Nici un element şi nici un lucru omenesc nu ne poate opri să ne 
întâlnim cu Hristos Cel Înviat. În cel mai critic moment intervine Mântuitorul 
Însuși prin îngerii Săi şi dă la o parte toate stavilele. 


A doua întrebare pe care o extragem din Evanghelia de astăzi este ceea ce a spus 
îngerul - când femeile mironosițe au intrat în mormântul Domnului au văzut 
acolo un înger de lumină. Si, ele mergând să ungă trupul lui Hristos cel răstignit 
şi aşezat în mormânt, îngerul le-a întrebat: ce căutați pe Cel viu între cei morţi? 
De ce Îl căutaţi pe Dumnezeu cel viu între cei care sunt morţi? - pentru că a 
înviat, nu nu există aici trupul lui. Ceea ce înseamnă că Hristos în care credem 
este viu, nu este mort. Nu este un Dumnezeu idee sau valoare din această lume. 
Noi nu credem într-un Dumnezeu care o dată, într-un moment al istoriei, a trăit 
şi apoi a murit. Credem în Hristos cel viu, Cel Înviat. Același Hristos ne-a 
mărturisit în cartea Apocalipsei că: “Eu, iată, M-am făcut mort, dar trăiesc în 
vecii vecilor“, “Eu sunt începutul și sfârșitul, Alfa şi Omega“. 





Nu credem într-un Dumnezeu mort. Şi, cum înţelegem acest lucru? Pentru că, 
atunci când trăim cu adevărat în credința ortodoxă, dobândim experiența 
Mântuitorului Hristos Înviat, în inimile noastre. Aşadar Dumnezeu este viu, 
Dumnezeu este cel ce viețuieşte, dar, în acelaşi timp, este și Dumnezeul celor 
vii, este Dumnezeul oamenilor ce sunt vii. Hristos a spus că: Eu sunt 
Dumnezeul lui Avraam, Isaac si Iacov. Nu sunt Dumnezeul celor morți, ci sunt 
Dumnezeul celor vii. Ceea ce înseamnă că Dumnezeu locuieşte şi Se aşază în 
inimile oamenilor celor vii, ale prietenilor Săi. 


Şi noi cunoaştem faptul că Hristos a înviat nu pentru că ne-au spus acest lucru şi 
ne-a împărtășit acest adevăr anumiţi oameni, şi nu pentru faptul că există 
diferitele tradiții şi obiceiuri, ci pentru că întâlnim oameni care sunt prieteni ai 
lui Dumnezeu, oameni în care locuieşte Hristos Cel Înviat. 


ŞI, atunci când Dumnezeu îngăduie şi ne binecuvântează, şi noi putem dobândi 
experiența Dumnezeului celui viu în inimile noastre. Nu credem în ceva care a 
existat cândva şi acum nu mai există, nici nu așteptăm pasiv să ne întâlnim cu 
Mântuitorul Hristos la cea de-a doua Sa venire, ci trăim plenar, de acum, viața 
Mântuitorului Hristos în Biserica Sa. 


Biserica este un locaş de închinăciune mare, în care se săvârşeşte Sfânta 
Liturghie dar, de asemenea, şi trupul nostru este locaş al Duhului Sfânt, al lui 
Dumnezeu, şi în inimile noastre are loc rugăciunea în chip neîncetat, şi astfel 
putem avea experienţa Mântuitorului Hristos înviat în inimile noastre. 


A treia întrebare, pe care am auzit-o la troparele Suihirilor de la slava Vecerniei 
de ieri, este o creaţie a Sfântului Cosma, care adresează următoarea întrebare 
Sfintei Maria Magdalena. Când Maria Magdalena a mers la mormânt şi a crezut 
că a fost furat trupul lui Hristos, scrie acest tropar: cine a furat nădejdea 
noastră? 


[Mironosiţele femei la mormântul Tău ajungând şi pecețile gropii văzând şi 
neaflând prea curat Trupul Tău, tânguindu-se cu sârguinţă au venit, zicând: Cine 
a furat nădejdea noastră? Cine a luat pe mortul cel gol şi cu smirnă uns, pe Cel 
ce este unul mângâierea Maicii Sale? O cum S-a omorât Cel ce a înviat morţii! 
Cum S-a îngropat Cel ce a prădat iadul! Ci, scoală-Te, Mântuitorule, a treia zi 
ca Cel ce însuţi eşti puternic, precum ai zis, mântuind sufletele noastre.] 


Hristos a fost şi atunci, dar și astăzi, în vremea noastră, nădejdea oamenilor. 
Atunci oamenii erau dezamăgiţi din pricina tuturor evenimentelor care se 
întâmplau în viaţa lor. Erau dezamăgiţi şi de puterea politică lumească, dar şi de 
puterea bisericească a vremii. Şi, auzindu-L pe Mântuitorul Hristos vorbind și 
făcând minuni, spuneau că Acesta este nădejdea noastră. Dar când au văzut că a 





fost răstignit Hristos, atunci au fost dezamăgiţi. Si au spus, aşadar: cine ne-a 
furat nădejdea? lar cei doi ucenici care mergeau spre Emaus spuneau 
Mântuitorului Însuşi: iar noi, credeam că Acesta va fi cel care va izbăvi pe 
Israel. Dar, imediat ce au adresat aceste întrebări, atât Maria Magdalena, cât şi 
cei doi ucenici... celei dintâi Mântuitorul i-a spus pe nume: Maria. Şi ea atuncea 
a răspuns: Învăţătorule! 


Nu poate nimeni să ne fure nădejdea, oricâte probleme am avea în viaţa 
noastră, oricâţi potrivnici am avea. Și toate cele ce există în această lume să 
fie nimicite, şi toată puterea acestei lumi să cadă asupra noastră, nimeni nu 
ne poate fura nădejdea. lar această nădejde este Mântuitorul Hristos Înviat. 
În Acesta credem și pe Acesta Îl avem în inimile noastre. 


Aşadar, de fiecare dată când participăm la Sfânta Liturghie - aşa cum suntem 
astăzi adunaţi aici, în Duminica femeilor mironosiţe dar și a bărbaților mirofori, 
purtători de mir, cum sunt Iosif şi Nicodim; acest lucru arată unitatea şi unirea 
care există între femeile şi bărbaţii purtători de mir în Domnul Hristos Cel Înviat 
- de fiecare dată când participăm la Sfânta Liturghie ne întâlnim cu aceste trei 
întrebări: cine ne va depărta piatra? Venim în biserică mâhniți și supăraţi din 
pricina diferitelor probleme, din pricina diferitelor boli şi dezamăgiri dar, când 
venim şi participăm la Sfânta Liturghie vedem cum toate acestea sunt înlăturate, 
pentru că ne întâlnim cu Domnul Hristos Însuși. Şi atunci când ne întâlnim cu 
Domnul nostru lisus Hristos, toate celelalte se preschimbă şi trec în marginea 
vieţii noastre de zi cu zi. 


De asemenea, în Sfânta Liturghie primim răspunsul la întrebarea: de ce ÎI 
căutați pe Cel viu între cei morţi? Venim şi ne întâlnim cu Hristos Cel Înviat şi 
Viu, prin rugăciune și prin Sfânta Împărtășanie, dar ne întâlnim în locaşul cel 
sfânt, în biserică, cu oamenii în care locuieşte Hristos Cel Înviat. 


Sfânta Liturghie este o stare harismatică a Duhului Sfânt, pentru că toți cei care 
participă la Sfânta Liturghie participă şi primesc harul Duhului Sfânt. ȘI, în 
același timp, au loc două sfinte liturghii. O Liturghie în Sfântul Altar, pe Sfânta 
Masă, unde se jertfeşte Mielul lui Dumnezeu şi cealaltă liturghie în jertfelnicul 
lăuntric al inimii noastre, a fiecăruia dintre noi. Şi astfel înţelegem şi trăim 
faptul că Hristos este Dumnezeu cel Viu şi Dumnezeul celor vii. 


Si, spre sfârșitul Sfintei Liturghii, primim și răspunsul la întrebarea: cine ne-a 
furat nădejdea? Se termină Sfânta Liturghie spunându-se: nimeni nu poate să 
fure nădejdea noastră, adică pe Hristos. Poate putem avea foarte multe pro- 
bleme, putem avea foarte multe mâhniri și tristeți în interiorul nostru, dar 
nădejdea noastră este Hristos. Nimeni nu ne poate priva şi lipsi de această 
nădejde. Şi acest lucru îl vedem în viaţa sfinților martiri, şi cum vedem în viața 





Sfintei Parascheva, şi a altor cuvioşi şi asceţi. Au trăit totdeauna împreună cu 
Hristos. 


Prin urmare, toţi suntem invitați să devenim [bărbați mirofori și] femei 
mironosiţe, să mergem împreună spre Biserică - care este deopotrivă şi locașul 
de închinăciune, dar şi inimile noastre - și să aducem la această Biserică şi lo- 
caş, la acest mormânt, prinosul nostru de mir - adică rugăciunile şi pocăința 
noastră - şi atunci va ieşi în întâmpinarea noastră Hristos Însuşi. 


ȘI vom dobândi experienţa personală a faptului că Hristos a înviat. Nu pentru că 
acest lucru ne-au spus alți fraţi ai noştri, nu pentru că acest lucru este cântat în 
troparele Bisericii, ci pentru că avem această încredințare şi o trăim în inimile 
noastre. Si, atunci, după fiecare Sfântă Liturghie, putem mărturisi ceea ce a spus 
şi a mărturisit Sfântul Serafim de Sarov: Hristos a inviat, bucuria mea! Amin! 





Datoria de a duce mărturia lui Hristos în lume, prin viaţa noastră - 
Predică la Duminica femeilor mironosiţe: “A crede în Hristos înseamnă a-L 
lua din biserică în relaţiile de fiecare zi dintre oameni” 


0VR 6CII AG, 


IPS Irineu Pop-Bistriţeanul/ Doxologia: Predică la Duminica a III-a după 
Paşti - a Mironosiţelor - Să ducem mărturia noastră în lume 


“Dreptmăritori creştini, Duminica de astăzi se numeşte a Mironosiţelor, fiind 
închinată acelor femei binecredincioase, care L-au urmat cu statornicie pe lisus 
şi nu s-au despărțit de EI în vremea mântuitoarelor Patimi. 


lată numele lor: Maria Magdalena, loana, femeia lui Huza, Suzana, Maria, 
mama lui lacob cel mic, Salomeea, mama fiilor lui Zevedeu. Venind să ungă 
trupul lui lisus cu aromate, ele au înfruntat întunericul nopţii, teama privind 
răsturnarea pietrei de pe mormânt şi ura iudeilor. 


Devotamentul, iubirea şi Jertfa acestora au fost răsplătite prin aceea că Domnul 
Cel Inviat li S-a arătat mai întâi lor. Pline de bucurie, s-au dus să vestească, la 
început prin cuvânt, apoi prin faptă, adevărul izbăvitor al Invierii. 


lubiţi credincioşi, învăţătura esenţială care se desprinde din comportarea miro- 
nosiţelor este să avem convingerea că Acela Care a înviat a treia zi din groapă 
ne trimite prin glasul îngerului, întocmai ca pe mironosiţe: „Mergeţi şi spuneţi 
lumii că am înviat. După ce aţi gustat bucuria bucuriilor şi aţi văzut că bun este 
Domnul şi ce reazem aveţi în lupta vieţii prin Biruitorul morţii, mergeţi şi 
spuneţi altora mesajul Mormântului gol, vestea eliberării, vindecării, mângâierii 





şi îndeplinirii oricărei dorinţe şi năzuinţe nobile pe arena istoriei. Nu păstraţi 
misterul bucuriei numai pentru voi!”. 


Nu există ceva mai dureros pentru un creştin decât să aibă o viaţă care nu se 
potriveşte deloc cu credinţa sa, ori cu ceea ce face duminica la biserică. Aceştia 
sunt creştinii nominali care, o dată pe săptămână Îl adoră pe Dumnezeu, în rest 
trăiesc mai prejos decât păgânii. Printr-o astfel de comportare, Îl îngrădim pe 
Hristos în biserică zicându-i: „Stai aici, fiindcă aici Îţi este locul. Stai aici şi în 
duminicile viitoare Te vom adora iarăşi”. 


Religia creştină nu este o afacere individuală, ci o preocupare împărtăşită. In 
mijlocul lumii noastre, rănită de păcat şi zdrobită de suferință, se cade a fi 
mesagerii Invierii şi ai speranţei, prin cuvânt şi faptă. 


Marele apologet Tertulian (220) când voia să-i convingă pe păgânii din vremea 
sa să vină la credinţă, pe lângă alte dovezi, le arăta Evanghelia vie, adică viaţa 
curată şi sfântă a ucenicilor lui Hristos. 


lar păgânii, văzând pilde atât de frumoase, se lepădau de închinarea la idoli şi 
treceau sub steagul Crucii. Din Vieţile Sfinților aflăm că mulți păgâni şi de- 
mnitari împărăteşti s-au convertit la creştinism văzând purtarea exemplară, 
spiritul de jertfă şi răbdarea în chinuri a primilor creştini. 


Să ne amintim, de pildă, de Sfântul Haralambie (7202), episcop de Magnezia (în 
Asia), care a suferit chinuri grele în timpul împăratului Sever. Văzând răbdarea 
sa, mulţi s-au lepădat de idoli şi au crezut în Hristos. Însăşi Galina, fiica 
împăratului, auzind de vitejia sfântă a acestuia, a crezut în Hristos şi s-a botezat. 


Să ne amintim şi de Sfântul Calistrat (304), ostaş la Roma, în timpul 
împăratului Dioclețian. După grele schingiuiri, a fost dus la judecată şi trecând 
pe lângă un templu păgânesc, s-a rugat şi toți idolii au căzut la pământ, 
sfărâmându-se. Văzând această minune, 184 de slujitori idoleşti au crezut în 
Evanghelie şi L-au mărturisit şi ei pe Hristos Domnul. 


Intr-o civilizație întemeiată tot mai mult pe producţie şi consumarea bunurilor 
materiale, sfâşiată de violenţă şi tensiuni între generaţii şi partide, purtată aiurea 


familiale, de chestionarea valorilor tradiţionale, într-o lume de criză este nevoie 
de râvna femeilor mironosiţe şi a primilor creştini. Aceasta înseamnă a lăsa 
Mormântul şi a alerga pretutindeni, spunând şi dovedind concret că Crucificatul 
Înviat din Nazaretul Galileei este Domnul istoriei şi Eliberatorul celor osteniţi şi 
împovăraţi, al celor ce suspină şi suferă. Aşa vom răspândi lumină şi voie bună 
în întunericul stricăciunii şi tristeţii morții ce bântuie pământul. 





Sfântul Apostol Pavel a fost ales ca să-L vadă pe Domnul pe drumul Da- 
mascului şi să-L audă vorbindu-i din cer. El a avut, astfel, o alegere de 
neasemănat. Dar binecuvântarea ce venea din această chemare, nu era numai 
pentru el, ci ea trebuia să se răsfrângă şi asupra altora, chiar asupra tuturor 
oamenilor prin mărturisirea sa (cf. Fapte 22, 14-15). EI îşi va consacra întreaga 
viaţă în slujba vestirii adevărului dumnezeiesc pretutindeni, cu cuvântul şi cu 
fapta. Europa îi datorează lui faptul de a cunoaşte azi Evanghelia. 


Sfântul Apostol Petru, propovăduind pe Domnul, spunea: „Dumnezeu L-a înviat 
pe Acest lisus, Căruia noi toţi li suntem martori” (Fapte 2, 32). 


Toţi Apostolii au pătimit şi au murit pentru Hristos, dovedindu-se adevăraţi 
împlinitori ai cuvântului dumnezeiesc şi martori ai Învierii. Noi suntem, la fel, 
datori să fim martori a ceea ce a făcut Domnul pentru noi. Dacă ascundem 
această prețioasă descoperire, este spre răul nostru. Dar, mai întâi, trebuie să 
auzim noi înşine această veste bună, altfel nu am avea ce mărturisi; apoi, să fim 
plini de râvnă ca să ducem mărturia noastră. 


Aceasta trebuie să fie personală: „Voi sunteţi martori” (cf. Lc. 24, 48). Ea 
trebuie să fie pentru Domnul Hristos: „Voi veţi fi Mie martori” (cf. Fapte 1, 8). 


Mărturisirea pentru EI trebuie să fie înaintea altor treburi; ea nu trebuie să se 
adreseze numai la câţiva aleşi, care ne primesc cu bunăvoință, ci „în faţa tuturor 
oamenilor” (Fapte 22, 15): bogaţi şi săraci, tineri şi bătrâni, buni şi răi. 


Mărturia nu constă numai în a-L adora pe Domnul în faţa Sfântului Altar, ci şi 
în a-L sluji şi în afara bisericii, prin ceea ce facem la locul de muncă, în familie, 
în şcoală şi pretutindeni în societate. 

Pe Hristos Îl mărturisim slujind pe fraţii noştri mai mici: bolnavi, întemnițați, 
goi, flămânzi, părăsiți, singuri şi marginalizaţi. Faţă de toți aceştia, cu care 
Hristos Se identifică, trebuie să săvârşim fapte bune, care, în mod sigur, vor 
avea ecou în veşnicie. 


Marea ispită pentru mulţi creştini şi în special pentru ortodocşi, este să 
considere că mărturia lor se opreşte la uşile bisericii, ori se întinde doar până la 
cei intimi lor. Dar este ceva mai mult. 


Toată teologia, toată credinţa creştină, dacă e cu adevărat o viziune a lui 
Dumnezeu, o comuniune iubitoare cu Dumnezeu, este izvor de acţiune, de faptă 
eliberatoare. Dacă prin Botez am devenit mădulare ale Bisericii, avem datoria 
sfântă să fim paznicii celor ce încalcă rânduiala morală a comunităţii noastre 
creştine. 





Fericitul Augustin scrie undeva că întoarcerea unui rătăcit şi izbăvirea din 
greşeală a unui păcătos este un lucru mai măreț decât crearea cerului şi a 
pământului. După ce în Sfânta Liturghie, lângă Altar, ca lângă Sfântul Mormânt, 
ne-am înnoit fiinţa, trebuie „cu pace să ieşim” pe tărâmurile lumii acesteia, în 
case, în birouri, în consiliile oamenilor de stat, în toate sectoarele societăţii 
noastre şi să le transfigurăm cu harul şi cu iubirea lui Hristos. 


Dacă venim la biserică şi Il primim pe Domnul în Sfânta Euharistie, trebuie să- 
L luăm din biserică în lume, ca să o modelăm după principiile lui Hristos. 


lubiţii mei, citeam undeva că odată o biserică a ars până la pământ. Numai o 
icoană a Mântuitorului Hristos a fost salvată. Ea a fost aşezată de un pompier pe 
trotuarul din faţa bisericii. Un vecin nebisericos a observat icoana şi a zis: 
„Acum este prima oară când aceşti oameni L-au luat pe lisus afară din biserică, 
pentru ca să-L vadă şi alțu”. 


Noi să nu ne asemănăm cu acei creştini lipsiţi de râvnă, pentru că cine nu 
exprimă credinţa în afara bisericii este un necredincios. Un cult care nu se 
manifestă în acte de iubire şi mărturisire este o minciună, o deghizare. A crede 
în Hristos înseamnă a-L lua din biserică în relaţiile de fiecare zi dintre oameni. 
A crede în Hristos înseamnă a face cunoscută prezenţa Lui pe pământ, săvârşind 
„Liturghia după Liturghie”. 


Noi putem urma pe femeile mironosiţe şi „rânduiala de mironosiţă”, dacă 
permanentizăm lumina şi duhul Sfintelor Paşti în viaţa noastră, în casa noastră, 
în societatea noastră. Aceasta este, de fapt, adevărata cucernicie sau evlavie, 
care, după Sfântul Apostol Iacob, înseamnă a fi solidar cu cei aflaţi în necazuri 
şi a te păstra curat în mijlocul acestei lumi (cf. lac. 1,27). 

Aşa făcând, merităm numele de fii ai Învierii şi suntem, într-adevăr, martori ai 
Domnului Înviat în lumea cea răscumpărată. O astfel de mărturisire nu va fi 
lipsită de răsplată cerească, fiindcă Mântuitorul nostru ne promite: „Oricine va 
mărturisi pentru Mine înaintea oamenilor, mărturisi-voi şi Eu pentru el înaintea 
Tatălui Meu, care este în ceruri” (Mt. 10, 32). Amin”. 





PS Sebastian - Predica la Duminica a III-a după Paşti a Sfintelor Femei 
Mironosiţe — Viaţă şi Inviere 


„Cine ne va prăvăli noua piatra de la uşa mormântului?” (Mc. 16, 3) 


“Dreptmăritori creştini, Duminica de astăzi este cunoscută în Biserica noastră şi 
este trecută în calendar drept Duminica Sfintelor Femei Mironosiţe, adică a 
acelor femei prezente adeseori în preajma Mântuitorului Hristos şi a grupului 
Său de apostoli înainte de răstionirea şi moartea Domnului şi primele care 
află de la înger vestea Învierii celei mai presus de fire în Duminica Paştilor. 


Ce căutau aceste femei în dimineaţa Învierii la mormânt, ne spune pericopa 
evanghelică de astăzi, arătând cum losif din Arimateea, sfetnic credincios, 
admirator şi ucenic în taină al Domnului Hristos, a cerut guvernatorului Ponţiu 
Pilat trupul lui lisus, pentru a-l înmormânta. A cumpărat pânza de în, l-a 
înmiresmat trupul şi l-a înfăşurat în grabă, pentru că se apropia ceasul în care 
începea la iudei sărbătoarea Paştilor, şi l-a depus în propriul său mormânt, un 
mormânt nou, săpat în stâncă. 


În dimineaţa Învierii, femeile mironosiţe veniseră să desăvârşească ritualul 
ungerii cu mir, făcut în grabă vineri către seară, întrebându-se una pe alta: „Cine 
ne va prăvăli noua piatra de la uşa mormântului?” (Mc. 16, 3), pentru că 
iudeii, auzind că lisus Hristos spusese că „după trei zile va învia” (Mt. 27, 63), 
au solicitat, pentru mai multă „siguranţă”, pecete şi pază guvernamentală la 
mormânt. 


» Venind femeile mironosiţe, au găsit piatra răsturnată de pe mormânt şi un 
tânăr şezând în partea dreaptă, îmbrăcat în veşmânt alb, şi s-au spăimântat. 
lar el le-a zis: Nu vă înspăimântați! Căutaţi pe lisus Nazarineanul Cel 
răstignit? A înviat! Nu este aici. lată locul unde L-au pus. Dar mergeţi şi 





spuneţi ucenicilor Lui şi lui Petru că va merge în Galileea mai înainte de voi; 
acolo Îl veţi vedea, după cum v-a spus. Și ieşind, au fugit de la mormânt, că 
erau cuprinse de frică şi de uimire, şi nimănui nimic n-au Spus, căci se 
temeau ” (Mc. 16, 4-8], ne spune Evanghelia astăzi. 


lubiţi credincioşi, un lucru ne apare tuturor cât se poate de clar în faptul învierii 
Domnului — nimeni nu a crezut că El a înviat din morţi! Nimeni! Nici cei care 
au cerut lui Pilat să fie răstignit, dar nici cei care au fost martori minunii ce s-a 
făcut de la ceasul al şaselea până în ceasul al nouălea, când întuneric şi cutremur 
au cuprins întreg pământul. N-au crezut că Mântuitorul a înviat nici chiar 
ucenicii Lui (Mc. 16, 11-14), deşi L-au auzit în mai multe rânduri spunându-le 
că va fi dat în mâinile necredincioşilor care-L vor omori, iar a treia zi va învia 
(Mt. 16, 21; 17, 23; 20, 19; 26,61). În fine, n-au crezut că lisus Hristos a înviat 
nici femeile mironosiţe, care au venit duminică dimineaţă să ungă trupul mort al 
lui lisus cu miresme... 


Ceea ce, însă, nu au crezut contemporanii şi conaţionalii lui Hristos, ceea ce n- 
au crezut nici mulţi dintre urmaşii acelora, ceea ce nu au crezut nici ucenicii Săi 
şi nici femeile mironosiţe... iată că s-a întâmplat! Hristos a înviat din morţi, 
biruind moartea, prăvălind piatra de la uşa mormântului Său, dar şi de pe 
mormântul nostru, pentru că El nu a înviat pentru Sine, ci pentru noi. Nu Și- 
a dat viaţa pentru Sine; n-a murit din Slăbiciune — pentru că nu a ştiut, ori 
nu a putut să Se apere de furia necredincioşilor iudei — ci a murit pentru a 
învia şi a ne învia şi pe noi, prăvălind piatra de pe uşa mormântului nostru. 


Dragii mei, pentru mulţi dintre noi, cea mai mare catastrofă şi cea mai mare 
drama care ni se poate întâmpla în viaţă este moartea. De ea fugim cel mai mult. 
Fiecare dintre noi ne agăţăm cu toate speranţele noastre de viaţa aceasta. De ce? 
Pentru că, în mod greşit socotim că moartea este sfârşitul „vieţii”; iar nu „viaţa” 
este sfârşitul morții. 


Pentru că şi noi, ca şi ucenicii Mântuitorului şi femeile mironosiţe, călătorim în 
această viaţă cu întrebarea: „Cine ne va prăvăli nouă piatra de la uşa 
mormântului?” Cine va preface moartea noastră în „viaţă ”? Şi, din păcate, 
mai sunt şi astăzi unii care nu cred că dincolo de moarte este viaţă şi, pentru 
aceasta, abordează moartea ca pe cea mai mare tragedie care li se poate 
întâmpla, deşi aceasta este un lucru pe cât de comun, pe atât de firesc şi de 
sigur. Cu toţii, vrem-nu vrem, ne apropiem de moarte cu fiecare clipă pe care o 
trăim şi, iată, evanghelia de astăzi ne arată că în Hristos moartea este Înviere, 
căci prin Învierea Sa Hristos a prefăcut moartea în „viaţă”. 


Mentalitatea aceasta, gândirea aceasta pământească pe care au avut-o cei din 
vremea Mântuitorului, văzând în Hristos „un învăţător mort”, chiar dacă unul de 





excepție, ne pândeşte de multe ori şi pe noi, cel puţin la nivelul 
subconştientului, atunci când privim moartea ca pe „marea catastrofă finală a 
existenţei noastre”. Nici nu vrem să vorbim despre ea! Nici nu acceptăm să ni se 
spună că într-o zi vom muri şi noi, deşi ziua aceea nu ar fi altceva decât [în 
cazul fericit, n.n.] ziua intrării noastre în Împărăţia Mântuitorului Hristos Cel 
înviat! 


Femeile mironosiţe constată astăzi pentru noi toți că moartea care ne sperie 
atât de mult duce, de fapt, la înviere. Duce la viaţă în Hristos, cu o condiţie, 
însă: să-L sSlujim pe Domnul Hristos ca Dumnezeu adevărat, şi EI va ridica 
piatra de pe mormântul mentalităţii noastre pământeşti. 


Ce învăţăm din evanghelia de astăzi? Învăţăm că trebuie să-L slujim pe 
Dumnezeu după putinţă şi înţelegerea noastră, şi El va avea grijă să 
prăvălească această „piatră ” grea care ne ţine legate mintea şi gândirea mai 
mult de cele materiale, de cele trecătoare, şi nu ne lasă să-L înţelegem aşa 
cum ni S-a revelat El. Citiţi Sfintele Evanghelii şi vedeţi că Mântuitorul nu S-a 
arătat preocupat atât de cele din lumea aceasta, cât de cele de dincolo! Nu S-a 
arătat niciodată îngrijorat de faptul că — de exemplu — romanii cotropiseră Țara 
Sfântă, chiar dacă iudeii vedeau în EI pe „liderul eliberator” de aceia; nu L-a 
interesat cine era rege în vremea aceea peste Israel, cu toate că Irod s-a temut de 
El că îi va lua locul; nu L-a interesat politica! Înrordeauna mesajul 
învățăturilor Sale avea în vedere pregătirea pentru lumea şi viaţa de dincolo 
de moarte, pentru Împărăţia Cerurilor. 


Apropo de politică! În aprilie 2007 Parlamentul României l-a suspendat pe 
preşedintele ţării, provocând o serie întreagă de opinii pro şi contra. A fost un 
fapt cât se poate de controversabil într-o „democraţie”! Biserica a fost chemată 
şi ea să-şi spună un punct de vedere şi, iată ce a fost de precizat: cauzele acestei 
„gâlcevi a înţelepților cu lumea” nu trebuiesc căutate numaidecât în imediatul 
lumii politice de atunci şi de astăzi! Ar trebui să ne întoarcem la anul 1789 când, 
prin Revoluţia Franceză, s-au pus bazele unui sistem politic fără de Dumnezeu. 
Trebuie s-o spunem foarte clar: nu Dumnezeu a conceput „democraţia”, 
Dumnezeu a instaurat „teocrația”, iar Sfânta Scriptură a Vechiului Testament ne 
arată ce fel şi cum anume erau rânduiţi „conducătorii” poporului Său şi, mai 
ales, după care „Constituţie”: erau aleşi de Dumnezeu şi rânduiți de Acesta cu 
ungere sfântă, iar nu cu „mandat de serviciu” pe patru sau cinci ani. Punând pe 
„om” în centrul lumii, iar nu pe Dumnezeu — Stăpânul ei, oamenii L-au izgonit 
pe Acesta din viaţa publică, înlocuind sistemul teocratic cu cel democratic, 
construit de oameni, pentru oameni şi, de cele mai multe ori, cu oameni care au 
prea puţin de-a face cu Dumnezeu. Unde a fost Dumnezeu în toată acea 
tulburare? Acolo unde L-au izgonit şi L-au marginalizat oamenii: în sufletele 





unora care au înţeles demult că Dumnezeu nu mai poate avea prea mult de-a 
face cu acest sistem politic neteocratic. 


Încă un lucru: mă gândesc de multe ori şi sunt uimit de faptul că Dumnezeu nu 
s-a „grăbit” deloc să descopere oamenilor de ştiinţă atâtea „secrete” ale lumii 
acesteia! lată, omul a descoperit abia de curând, în ultimele secole, secretele şi 
mijloacele de îmbunătăţire a condiţiilor de viaţă, şi vreau să vă întreb: a devenit, 
odată cu exploatarea acestora, omul mai bun? A devenit cumva mai înţelept, 
folosind toate aceste cuceriri ale ştiinţei şi tehnicii, sau a devenit doar mai 
inteligent şi mai informat? Din păcate, nu a devenit şi mai înţelept, pentru că 
evenimente cutremurătoare la care asistăm în ultima vreme, şi a căror cauză nu 
este decât omul (războaie cu arme ultraperformante de distrugere în masă, 
calamităţi “naturale” ca urmare a distrugerii ecosistemului, etc.) explică de ce I- 
au fost „indiferente”, parcă, lui Dumnezeu, milenii întregi, atâtea „facilități”, 
fără de care acum noi nici măcar nu concepem că am mai putea trăi — 
automobilul, electricitatea, telefonul, mijloacele moderne de comunicare în 
masă, „inteligenţa” cibernetică, internetul etc. Nu vreau să spun, Doamne 
fereşte, că acestea sunt rele, ci că răul decurge din folosirea lor în mod 
distructiv, spre hrănirea orgoliului şi ambițiilor unora în detrimentul altora, 
pentru supremație militară, politică sau economică, împotriva omului, creând 
adevărați monştri care luptă împotriva binelui, frumosului şi chiar împotriva 
vieţii. Astfel, poate ar trebui să ne întrebăm dacă nu cumva am fi fost mai 
„buni” şi mai „înţelepţi” fără ele... 


Acum înţelegeţi de ce Mântuitorul lisus Hristos S-a arătat prea puţin preocupat 
de viaţa aceasta trecătoare? Prin învăţătura Sa, El S-a arătat interesat mai ales de 
viaţa noastră de dincolo, prăvălind piatra de la uşa mormântului ce stătea în 
calea „învierii” noastre. Şi, pentru noi, care vom înţelege să-L slujim aşa cum 
ne-a cerut-o EI, făcându-ne datoria de buni credincioşi, este gata să prăvălească 
şi piatra de pe mormântul nostru, de pe viaţa noastră, ca să putem trăi în veci 
împreună cu EI, Amin!” 


(f Sebastian, episcopul Slatinei şi Romanatilor, Predici la Duminicile de 
peste an, Slatina, 2011) 





IPS Antonie Plămădeală - Duminica a III-a dupa Paşti - Cele dintâi martore 
că Hristos a Inviat - Mironosiţele 


Ca şi cuvântul "fariseu"”, care la origine, în spiritualitatea iudaică, însemna 
"ales”, "deosebit", în sensul cel bun al cuvântului dar care în spiritualitatea 
creştină a devenit simbol al prefăcătoriei sinonim cu "formalist"”, "lăudăros", 
"înşelător”, "făţarnic", "impostor", fiindcă una zice şi alta face, "mormânt 
văruit", alb şi curat la vedere, dar putred pe dinăuntru, tot aşa cu cuvântul 
"mironosiţă” trece printr-o uşoară tendinţă de a se peioriza şi a însemna femeie 
care afectează evlavia fără s-o aibă cu adevărat. "O mironosiţă dintr-acelea”... 
auzim adesea cu intenţia de a ni se sugera că, în ce mai bun caz se preface a fi 
evlavioasă, dacă nu cumva e de-a dreptul bigotă. Sensul cuvântului e gata să 
îmbrace înţelesuri aproape contrarii, căci bigotul suferă de îngustime de minte, 
dar nu de lipsă de sinceritate. 


Dacă în cazul fariseului nu mai avem ce face, pentru că chiar fariseii şi-au făcut- 
O, cum se zice, cu mâna lor, acreditându-şi în istorie o definiţie care i-a 
dezavantajat, şi pe care chiar Mântuitorul a folosit-o ca atare ori de câte ori s-a 
întâlnit cu dânşii - poate cu o singură excepţie: Nicodim (loan 3) -, în cazul 
mironosiţelor se face nedreptate atât prototipului istoric, precum şi cuvântului. 
Cum însă cuvintele îşi au destinele lor, ţinând de legi care nu pot fi controlate şi 
care delimitează până la măsuri infinitesimale anumite nuanţe, o asemenea 
delimitare subtilă s-a operat în timp şi cu cuvântul mironosiţă. Ceea ce nu 
înseamnă că în acest caz n-ar mai fi încă posibilă o reabilitare, măcar pentru a 
păstra cuvântul, în vorbirea biblică, sensul lui originar, ceea ce nu mai e posibil 
cu celălalt cuvânt - fariseu. Cel puţin în spiritualitatea creştină. Aici, 
stigmatizarea prototipului e aspră, categorică şi netă: 


"Pe scaunul lui Moise s-au aşezat cărturarii şi fariseii. Deci - acest deci fără o 
premiză majoră alta decât arătarea numelui lor, ceea ce însemna că numele era 





deja compromis în faţa opiniei publice şi în limbajul curent - foate câte vor zice 
vouă, să păziţi şi să faceți, iară după faptele lor să nu vă luaţi, căci ei zic dar 
nu fac. Leagă sarcini grele şi cu anevoie de purtat şi le pun pe umerii 
oamenilor, iar ei nici cu degetul nu vor să le mişte. Toate faptele lor le fac ca 
Să fie văzute de oameni". 


"Vai vouă, cărturari şi farisei făţarnici, că daţi zeciuială din mentă, din mărar 
şi din chimen şi nesocotiţi cele mai de seamă ale legii: dreptatea, mila şi 
credinţa. Acestea trebuia să le faceţi şi pe acelea să nu le lăsaţi". 


"Povăţuitori orbi, care strecuraţi țânţarul şi înghiţiți cămila". 


"Vai vouă, cărturari şi farisei făţarnici, că voi curăţiţi partea cea din afară a 
paharului şi a blidului, iară pe dinăuntru Sunt pline de răpire şi de 
nedreptate!..." 


"Vai vouă, cărturari şi farisei făţarnici, că vă asemănaţi mormintelor văruite, 
care pe din afară par frumoase, iar înăuntru sunt pline de oase de morţi şi de 
toată necurăţia. Aşa şi voi, pe din afară păreţi oamenilor că sunteţi drepți, iar 
înăuntru Sunteţi plini de făţărnicie şi de nelegiuire!" (Matei 23, 3 şi urm.). 


Mironosiţele sunt însă femei evlavioase, onorabile, unele sunt mame, printre 
care şi Maica Domnului. Au luat parte la răstignire, cu sufletele sfâşiate de 
durere pentru nedreptatea ce se făcea unui om sfânt pe care îl iubiseră cu iubire 
curată, şi apoi, potrivit tradiţiei, s-au dus cu mir la mormânt - mormintele erau 
săpate orizontal în stânci, nu în adâncime ca astăzi, şi erau astupate cu pietre ce 
puteau fi înlăturate - ca să ungă după ritual corpul înfăşurat în giulgiuri albe de 
pânză. 


"Iar după ce a trecut ziua Sâmbetei, când se lumina spre ziua cea dintâi a 
Săptămânii, a venit Maria Magdalena şi cealaltă Marie să vadă mormântul", 
scrie Sfântul Evanghelist Matei (28, 1). Sfântul Marcu dă şi mai multe 
amănunte: "Iară după ce a trecut sâmbătă, Maria Magdalena, Maria lui Iacov 
şi Salomea au cumpărat miresme, ca să meargă să ungă pe lisus. Și în ziua 
întâia a săptămânii, foarte de dimineaţă, când răsărea soarele, au venit la 
mormânt" (Marcu 16, 1-2). 


În afara acestor amănunte, privind miresmele şi obiceiul ungerii trupului, 
Sfântul Luca mai precizează că femeile acestea erau dintre "cele care veniseră 
cu lisus din Galileia" (Luca 23, 55) şi că, în afara celor numite, "împreună cu 
dânsele au venit şi altele" (Luca 24, 1) şi le numeşte împreună cu cele 
cunoscute deja: "Maria Magdalena, loana, Maria, mama lui lacov, şi altele" 
(Luca 24, 10). Sfântul loan, preocupat mai ales de convorbirea lui lisus cu 





Maria Magdalena, se opreşte mai îndelung asupra acestui episod (loan 20, 1 şi 
urm.). 


Acestea erau mironosiţele. Fie convertite în sensul cel mai profund al 
cuvântului, de la păcat la virtute, fie mame. Mama lui lisus, a lui Iacov şi ale 
celorlalți apostoli. Mamele bune şi generoase, grijulii şi compătimitoare că în 
propria lor carne şi în propriul lor suflet, mamele aşa cum au fost dintotdeauna 
şi cum sunt şi astăzi, şi cum vor fi în vecii vecilor. Cu nedreptate deci s-a 
convertit cuvântul mironosiţă în ceva ce ar presupune bigotismul sau chiar, ca şi 
la farisei, o bine ascunsă fățărnicie. Fireşte, nu ne putem lupta cu cuvântul. Cum 
multe lucruri se falsifică în istorie, vor fi fiind şi asemenea femei care, din zel 
nepriceput sau din viclenie insuficient ascunsă, au compromis sau compromit 
ceea ce desemnează în Noul Testament cea mai onorabilă dintre însuşirile 
feminine, dragostea, duioşia, respectul tradițiilor, comuniunea cu cei plecaţi. 


Ni să rămânem ÎI acest înţeles al lor. Cuvântul înseamnă 

'. Mirul este un fel de untdelemn siloz din foarte multe 
substanțe aromate, cu care se îmbălsămau morţii. Mai târziu, în istoria 
creştinismului, mirul a devenit substanţa ungerii în Taina Mirungerii, care se 
administrează îndată după Botez, apoi la Sfântul Maslu şi la alte ceremonii 
bisericeşti, precum sfințirea bisericilor, ungerea împăraţilor, odinioară, în Bizanţ 
şi în alte părți, iar în romano-catolicism şi la Taina Preoţiei. 


Biserica ne aminteşte astăzi despre femeile purtătoare de mir care, a treia zi 
după înmormântarea lui lisus, s-au dus la mormânt, potrivit obiceiului, să-L 
îmbălsămeze, să-L miruiască, să-l acopere giulgiurile cu acest mir bine 
mirositor, care să biruiască sau măcar să atenueze mirosurile corpului în 
putrezire, măcar pentru perioada în care cei dragi veneau la mormânt într-o 
ultimă încercare de păstrare a comuniunii de dragoste şi a legăturilor sufleteşti 
brusc dezlegate şi tăiate. Istoria pe care o relatează evangheliştii începe cu 
pogorârea de pe cruce. Ni se spune cum un ucenic de taină al lui lisus, losif din 
Arimateia, membru al Sanhedrinului - căci e numit "sfernic însemnat" (Marcu 
15, 43) s-a dus la Pilat şi a cerut corpul lui lisus ca să-l îngroape. Pilat s-a 
mirat - spune evanghelistul Marcu - (15, 44) că Iisus a murit aşa devreme, dar 
nu S-a încredinţat pe spusele lui Iosif, ci a chemat un Sutaş, un comandant 
militar, pe care l-a întrebat dacă e adevărat că cel răstignit a murit. Sutaşul i- 
a confirmat moartea. Atunci Pilat i-a dat lui Iosif corpul ca să fie îngropat. 


Episodul pogorârii de pe Cruce, cel al înmormântării, ca şi cel al punerii pietrei 
deasupra mormântului sunt povestite cu amănunte, până se ajunge la momentul 
dimineţii zilei celei dintâi a săptămânii, care era duminică, când, în zori, spre 
răsăritul soarelui, mironosiţele au venit cu mir la mormânt. Se gândeau cum vor 
face "să prăvălească", precum spun textele vechi, piatra care, ca o uşă, închidea 





mormântul şi care era foarte grea. Trebuia dată la o parte cu grijă, ca să poată 
apoi fi pusă la loc. Spre uimirea lor, când au ajuns acolo, au văzut că piatra 
era dată la o parte. Înăuntru au văzut un bărbat tânăr, îmbrăcat în haina albă 
ca lumina (Marcu 16, 5). 


Evanghelistul spune că "s-au spăimântar”. S-au spăimântat pentru că nu era 
ceea ce aşteptau ele să vadă. Cine nu s-ar fi spăimântat? Aşteptau să găsească 
acolo corpul lui lisus cel îngropat şi, când colo, au văzut în loc "șezând în 
dreapta" un tânăr. Mai mult decât aceasta, tânărul a stat de vorbă cu ele. Să 
remarcăm amănuntele: şedea în dreapta. Aceste precizări sunt foarte importante 
pentru istoricitatea evenimentului. Mai întâi le-a liniştit, cum era şi firesc: "Nu 
vă spăimântaţi”! Pe lisus Nazarineanul Cel răstignit II căutaţi? Cel care a 
fost aici îngropat? Nu mai este aici. S-a sculat. "Duceţi-vă şi spuneţi 
ucenicilor Lui şi lui Petru că va fi mai înainte de voi în Galileia. Acolo îl veţi 
vedea, cum v-a spus EI" (Marcu 16). Femeile s-au spăimântat şi mai tare. 
Evanghelistul spune: le-a apucat groaza, cutremurul şi frica şi au fugit. Le era 
atât de frică, încât nici n-au spus nimănui nimic. Probabil Maria Magdalena va 
fi rămas acolo, pentru că ei i s-a arătat chiar lisus şi a stat de vorbă cu ea. 


În legătură cu acestea aş vrea să mă opresc asupra câtorva lucruri. Evangheliştii 
notează aici faptele aşa cum s-au petrecut ele, foarte firesc. lată, nu se feresc 
deloc să noteze că femeilor mironosiţe le-a fost teamă, că s-au îngrozit, că s-au 
spăimântat. Ei notează totul aşa cum a fost. Dacă ar fi vrut să ne prezinte un 
tablou ideal, eroic, al învierii Mântuitorului, atunci fără îndoială că n-ar fi notat 
frica mironosiţelor, îndoiala şi necredinţa lor în înviere. Şi nu numai a lor, ci şi a 
apostolilor, când li s-a povestit. "Aceştia însă auzind (de la Maria Magdalena) 
că EI este viu şi a fost văzut de dânsa, nu au crezut" (Marcu 16, 11). În trei 
versete la rând, Sfântul Marcu insistă că toţi cei cărora li s-a povestit despre 
înviere "n-au crezut". Femeile s-au înspăimântat, iar ucenicii n-au crezut. 


Tocmai aceste reacţii fireşti Sunt cele mai puternice argumente pentru 
veridictatea învierii. Evangheliştii care au notat evenimentele nu le-au inventat, 
nu le-au potrivit ca să le iasă lor bine, ca într-un roman extraordinar cu eroi 
pozitivi, pentru a prezenta o istorie a învierii cât mai frumoasă, ci le-au relatat 


aşa cum au fost ele, învăluite de îndoieli şi necredință. Numai întâlnirea 


Aş vrea să mai precizez un lucru, spre a nu cădea în vreo răstălmăcire. De ce 
oare îngerul a recomandat mironosiţelor în mod special să-i spună despre 
înviere "şi lui Petru”? Unii tind să creadă că în felul acesta i-ar fi acordat un 
primat, că l-ar fi deosebit de apostolii ceilalți. Ori e tocmai dimpotrivă. Numai 
Petru se lepădase de trei ori de Iisus, în vremea Patimilor. Ca nu cumva să se 
creadă şi el lepădat de lisus, ca să i se dea speranţa reintegrării în apostolat, 





ceea ce s-a şi întâmplat, de aceea îngerul l-a menţionat în chip special. Cred 
că acest lucru e bine înţeles de toţi cei care privesc episodul cu bună credinţă. Şi 
unor copii de li s-ar povesti întâmplarea cu lepădările şi apoi această menționare 
a lui Petru de către înger, ar înţelege uşor motivul! 


Ingerii vorbesc 
toate limbile lumii. Sunt limbile lor paterne. Scriptura ne vorbeşte de altfel de 
mai multe ori despre existenţa îngerilor. 

4 Un înger a venit şi a vestit Fecioarei Maria că va naşte fiu (Luca 1, 26), 
un înger i-a vestit lui Iosif că Maria va naşte, fără ca Iosif "s-o fi 
cunoscut" (Matei 1, 20). 

4 Un înger i-a vestit lui Iosif şi Mariei să fugă în Egipt (Matei 2, 19-20), şi 
de multe alte ori în Sfânta Scriptură este vorba despre aceste fiinţe 
supranaturale. 


De altfel, teologia creştină arată că există nouă cete de îngeri, numite de PI 
serafimii, heruvimii, scaunele, domniile, puterile, 


Stăpâniile, începătoriile, arhanghelii şi îngerii. 

e potent Mironisiţele au avut deci privilegiul extraordinar de a sta de vorbă 
cu o ființă supranaturală, cu un înger, şi de a afla chiar din gura lui că lisus a 
înviat. Ambasadorul era pe măsura Domnului său! 


Aceasta este întâmplarea pe care ne-o reaminteşte Evanghelia de astăzi, spre a 
ne întări credinţa în învierea Domnului şi prin mărturia mironosiţelor. 


Se vorbeşte mult astăzi despre rolul femeii în societate şi, în ceea ce ne priveşte 
pe noi, în creştinism. În multe locuri în lume femeile mai sunt încă supuse 
multor discriminări, cu privire la plata muncii, inferioară bărbaţilor, cu privire la 
accesul la diferite profesiuni, în viaţa publică etc. O discuţie aprinsă are loc în 
ultimii ani şi în ceea ce priveşte rolul şi locul femeilor în creştinism. În această 
privinţă Ortodoxia îşi are punctul ei de vedere, asupra căruia ne vom opri în 
câteva cuvinte, pentru că e din ce în ce mai greu să ne eschivăm de la discuţia 
care cuprinde tot mai largi cercuri feministe, iar femeile sunt buna jumătate care 
alcătuiesc Biserica lui Hristos, împreună cu bărbaţii. 


Să fixăm împreună câteva jaloane, câteva dintre cele multe care se pot spune 
despre locul şi rolul femeii în creştinism, potrivit învăţăturii Mântuitorului 
Hristos şi a apostolilor Săi. Să încercăm să comentăm câteva învățături dintre 





acestea, fără pretenția, desigur, de a epuiza aici, în scurtul timp pe care îl avem, 
întreaga problemă. 


Spre exemplu, la un moment dat, PI 55 în Epistola 1 către 


Timotei (2, 15) spune că "femeia se va mântui prin naştere de prunci, dacă va 
vieţui cu smerenie, în credinţă, în iubire şi în sfinţenie". Vedem în aceste 
cuvinte ale Sfântului Pavel, temelia învăţăturii creştine despre îndatorirea de a 
perpetua viaţa pe pământ. Şi cine ar putea spune că e puţin, sau că e ceva lipsit 
de importanţă? Este un principiu creştin fundamental, acesta, prin care se 
îndatorează femeia să nască prunci, potrivit de altfel vechii învățături, vechii 
trimiteri a lui Dumnezeu pe pământ a primei familii, când a spus: "Creşteţi şi vă 
înmulțiți şi umpleţi pământul şi-l Stăpâniţi" (Geneza 1, 28). E o poruncă 
dumnezeiască, nu e ceva lăsat la voia, la îndemână şi la hotărârea noastră. În 
Evanghelia după Sfântul Matei (19, 6) Mântuitorul spune: "Ceea ce a unit 


sziţ 


Dumnezeu, omul să nu despartă". 


lată învăţătura creştină despre familie. Mulţi se vor întreba acum: dacă e 
poruncă, de ce unii se exceptează de la căsătorie, fie bărbaţi, fie femei? Nu e o 
călcare de lege? În Vechiul Testament, femeia care nu năştea era socotită şi se 
socotea şi ea blestemată. De aceea putea fi repudiată. Mântuitorul însă a pledat 
pentru soliditatea familiei, îngăduind despărțirea numai din motive de 
infidelitate. Când a fost întrebat cum se justifică unii care nu se căsătoresc 
deloc, s-a ferit să dea o explicaţie deschisă. A sugerat-o însă. l-a exclus 
bineînţeles pe fameni (născuţi sau deveniți prin violentare), dar a făcut referire 
şi la cei care rămân necăsătoriți "pentru împărăţia lui Dumnezeu" (Matei 19, 
12). Îi va fi avut în vedere pe cei care se dedică exclusiv slujirii lui Dumnezeu şi 
oamenilor, prin opere de caritate, prin dăruire totală, în care să nu fie 
împiedicaţi de nimeni. Pe unii ca aceştia 1-a îndreptăţit, încheind scurt discuţia 
printr-una din sentinţele sale enigmatice: "Cine poate cuprinde, să cuprindă" 
(Matei 19, 12). Sentința se poate referi la ascultătorii care îi puseseră întrebarea, 
dar şi la cei în cauză: cine poate rămâne necăsătorit, să rămână! 


E limpede însă ca regulă generală rămâne familia. Parcă anume pentru a su- 
blinia această idee, îndată după convorbirea despre căsătorie-necăsătorie, lisus 
cheamă la sine pruncii. E ca un fel de concluzie a convorbirii. Şi cât de frumos 
vorbeşte atunci când spune: "Lăsaţi copiii şi nu-i opriţi să vină la Mine, că a 
unora ca aceştia este Împărăţia Cerurilor"" (Matei 19, 14). Mântuitorul 
fundamentează prin aceste cuvinte familia ca organism social binecuvântat de 
Dumnezeu. 


Sfântul apostol Pavel, în Epistola către Galateni (3, 28), spune: De acum înainte, 
potrivit cu învăţătura Domnului nostru, "nu mai există nici iudeu, nici elin, nici 
rob, nici slobod, nu mai există nici parte bărbătească, nici parte femeiască, 





SIL] 


căci în Hristos lisus voi toţi una sunteţi". Prin această învăţătură, Sfântul Pavel 
vine să schimbe în mod fundamental opinia despre relaţiile dintre bărbat şi 
femeie din lumea de atunci. Trebuie să ştiţi că atunci - şi încă şi astăzi -in multe 
părţi din lume, în Orient îndeosebi, raportul dintre bărbat şi femeie mai este încă 
un raport ca între sclav şi stăpân, femeia fiind sclava bineînţeles. De altfel, chiar 
astăzi, şi închipuiți-vă cum va fi fost în trecut, chiar astăzi privilegiul de a se 
ruga în sinagogă aparține mai mult bărbaţilor. Şi tot aşa e şi la musulmani. 


M-am întâmplat odată la Cairo şi am văzut o înmormântare. Trecea convoiul 
pe stradă, dar în convoi nu era absolut nici o femeie. Am întrebat pe 
însoțitorii egipteni: de ce nu e nici o femeie? Mortul acesta n-a avut pe 
nimeni, «N-a fost căsătorit, nu a avut nici o rudă, nici mama, nici o soră? - A, 
nu, femeile n-au voie să-l însoţească pe mort până la mormânt. E numai 
privilegiul bărbaţilor. Femeile rămân acasă. 


Şi multe alte privilegii aveau în trecut şi au şi astăzi numai bărbaţii în Orient. 
Femeile erau socotite ființe de mâna a doua, dacă nu chiar sclave. Şi astăzi încă, 
niciodată o soţie nu merge pe stradă înaintea bărbatului. La multe popoare 
bărbaţii aveau drept de viaţă şi de moarte asupra femeilor. Şi le puteau alunga 
oricând de acasă. Ei bine, Mântuitorul, şi Sfântul Pavel fixează această 
învăţătură a Mântuitorului, vine să declare egalitatea bărbatului cu femeia. 
De acum încolo nu mai există parte femeiască sau parte bărbătească, adică 
nu mai există diferenţe între sexe. Toţi suntem una. 


Sfântul Pavel merge şi mai departe în Epistola către Efeseni (5, 22 şi urm.) 
atunci când, definind Biserica drept Trup al lui Hristos şi subliniind unitatea 
organică dintre Capul-Hristos şi Biserica-Trup, arată că prin căsătorie se 
realizează tot o astfel de unitate organică, soţul şi soţia devenind şi ei un singur 
trup. 


Bărbatul trebuie să-şi iubească femeia cum îşi iubeşte propriul trup, precum 
Hristos iubeşte Biserica. Trebuie să fim de acord că o asemenea analogie, dacă 
n-ar veni din gura Sfântului Pavel, le-ar fi fost greu altora s-o îndrăznească. Dar 
ea vrea să întărească la modul cel mai înalt posibil sfinţenia căsătoriei şi 
egalitatea celor doi parteneri de destin, care devin un destin, încetând de a fi 
două destine. 


Femeia e protejată şi prin aceea că nu e îngăduită părăsirea ei în afară de motive 
de adulter. Adulterul înseamnă denunţarea unităţii, aşa încât nici măcar atunci 
nu ea e cea părăsită, ci ea iese din condiţia de unitate în care a intrat prin 
căsătorie. 





Această învăţătură a Mântuitorului, dezvoltată de Sfântul Pavel, despre rapor- 
turile dintre bărbat şi femeie şi despre locul femeii în societate, a fost o 
adevărată revoluție în viaţa socială a vremii de atunci. Poate că aşa şi trebuie să 
ne explicăm faptul că pe Mântuitorul îl urmau multe, foarte multe femei. Se 
spune adesea în multe texte biblice: Erau atâtea mii de bărbaţi, afară de femei şi 
de copii. Numărul acestora va fi fost şi mai mare, atât de mare încât nici nu 
putea fi evaluat. 


Apostolii au fost însă toţi bărbaţi. Să fi fost şi acesta un tribut adus mentalităţii 
vremii? Se ştie că Mântuitorul, de fapt, a fost foarte atent, întotdeauna cu 
femeile. A avut atitudini de iertare, în cazuri de toţi condamnabile. 


4 A iertat pe femeia păcătoasă atunci când toți ceilalți erau gata s-o ucidă 
cu pietre. Aşa a făcut din ea o sfântă, 

+ iar din Maria, sora Martei şi a lui Lazăr, a făcut un model pentru 
contemplative. 

4 A stat de vorbă cu femeia samarineancă, deşi lucrul era interzis de legea 
iudaică şi condamnabil. 


Atitudinile lui au fost întotdeauna dictate de dorinţa de a pune semnul egalităţii 
între bărbaţi şi între femei, şi n-a făcut niciodată vreo deosebire între drepturile 
şi îndatoririle unora şi ale altora, fie în viaţa socială, fie în viaţa de dincolo, în 
afară, desigur, de cele înscrise în structura specifică a sexelor, dată de la creație, 
precum naşterea de prunci pentru femei. 


Toate aceste trei lucruri pe care am vrut să le punctez, şi anume: 
= învăţătura creştină despre procreaţie, ca menire esenţială a 
convieţuirii dintre bărbat şi femei; 
= învăţătura creştină despre familie, ca fundament al vieţii sociale şi 
instrument al procreaţiei, şi 
= învăţătura creştină despre egalitatea dintre bărbat şi femeie 


că creştinismul a adus învățături pozitive, învățături înaintate, faţă de concepţiile 
şi morala din vremea sa. Ele sunt valabile şi astăzi. Duc la consolidarea 
societăţii, la stabilizarea şi la sanctificarea rostului familiei, la perpetuarea şi 
apărarea vieţii, care este una din datoriile esenţiale ale oamenilor pe pământ. 


In toate acestea, femeile pot şi sunt chemate să joace un rol dintre cele mai 
importante. Spunea cineva: Daţi-mi o generaţie de mame bune şi voi transforma 
lumea. Cât e de adevărat acest lucru! O generaţie de mame bune ar fi o 





generaţie de mame care să-i înveţe pe copiii lor să fie buni, să fie drepţi, să fie 
respectuoşi, să înveţe, să fie prin toate ale lor creatori, să-şi iubească aproapele 
şi pe Dumnezeu, să cultive binele şi frumosul, să cultive adevărul. O generaţie 
de astfel de mame, care ar scoate o generaţie de astfel de copii, fără îndoială ar 
transforma lumea, ne-ar da o societate mai bună, o altfel de societate decât 
această societate din lumea de azi, care pregăteşte pe ici, pe colo, în diferite 
colțuri ale lumii, războaie şi distrugeri. Femeile, cu sensibilitatea lor deosebită, 
au fost întotdeauna mai aproape de Dumnezeu, mai aproape de Biserică, şi 
acest lucru trebuie să fie în continuare încurajat, pentru că de aici îşi iau ele 
sursa învățăturilor pe care trebuie să le transmită copiilor lor. 


Citeam undeva că în Franţa s-a făcut la un moment dat un test. S-a pus o 
întrebare la care a fost chemată multă lume să răspundă, întrebarea a fost 
următoarea: De ce în închisori sunt mai mulți bărbaţi decât femei? Au venit tot 
felul de răspunsuri. Unul singur a câştigat, şi anume acela care a răspuns aşa: 
În închisori sunt mai mulți bărbaţi decât femei, pentru că în biserici sunt mai 
multe femei decât bărbaţi! Spre bucuria noastră, la noi în biserică părţile sunt 
egale. Închisorile ar trebui să fie goale! 


Mironosiţele care s-au dus la mormânt l-au găsit gol şi au anunţat ele, cele 
dintâi, că Hristos a înviat! 





Patriarhul Bisericii Ortodoxe Române Daniel - Femeile mironosiţe - modele 
de curaj, credinţă şi evlavie în Biserică 


În Duminica a treia după Paşti, numită şi "Duminica Femeilor Mironosiţe”, 
prăznuim potrivit sinaxarului din Penticostar pomenirea femeilor purtătoare de 
miruri de mare preţ care s-au dus să ungă trupul Mântuitorului în ziua Învierii 
Sale din morţi. Tot în această duminică se face pomenire de Iosif cel cu bun 
chip sau de neam nobil şi de Nicodim care au fost martori ai îngropării 
Mântuitorului nostru lisus Hristos. 


Sfintele femei mironosiţe, dascăli ai Bisericii prin modul lor de a fi 
credincioase 


Această duminică are o semnificaţie deosebită şi pentru că ea ne arată că în 
Biserică învăţăm credinţa vie nu numai din învăţătura Sfinților Apostoli care 
este fundamentală pentru toţi, ci învăţăm şi din pilda vieţii sfinţilor. 


De aceea, în Biserică, pe lângă Sfânta Evanghelie şi Scrierile Apostolilor mai 
citim şi Vieţile Sfinţilor. Sfintele femei mironosiţe din Evanghelia după Sfinţii 
Marcu şi Matei sunt mari dascăli ai Bisericii nu atât prin învăţătura lor 
teologică, întrucât ea nu putea fi diferită de cea a Apostolilor, cât prin modul 
lor de a fi şi de a făptui, prin modul lor de a exprima legătura lor de credinţă 
şi curaj, de smerenie şi preţuire faţă de Mântuitorul Cel răstignit şi înviat din 
morți. 


Sfinţii Părinți ai Bisericii, mai ales Sfântul loan Gură de Aur, compară curajul 
femeilor mironosiţe cu teama prea mare a Apostolilor. Pe când ucenicii Apostoli 
erau adunaţi şi încuiaţi în casă de frica iudeilor, dis de dimineaţă, la revărsatul 
zorilor, Maria Magdalena, Maria, mama lui lacov şi a lui losie, şi Salomeea au 
cumpărat aromate sau miresme ca să ungă trupul Mântuitorului după tradiţia 





iudeilor. Evanghelia după Sfântul Marcu ne arată că în sufletul acestor femei 
iubirea Sau prețuirea faţă de Hristos era mai tare decât teama de primejdie, 
ele aveau un curaj deosebit, pe care în dimineaţa Învierii lui Hristos nu l-au avut 
ucenicii Săi. 


Ungerea trupului mort cu aromate semnifica dorinţa de a împiedica 
descompunerea acestuia 


Mironosiţele sunt femei credincioase care L-au admirat şi L-au prețuit pe 
Mântuitorul lisus Hristos, iar unele dintre ele au văzut răstignirea Lui şi au plâns 
pentru suferințele Lui. De aceea, cu multă duioşie şi mult respect, dis de 
dimineaţă, în ziua cea dintâi a săptămânii, care urma după sâmbătă, au mers ele 
la mormântul Mântuitorului lisus Hristos ca să împlinească ceea ce a început să 
facă Iosif din Arimateea şi Nicodim, şi anume ungerea cu aloe şi cu smirnă a 
trupului Mântuitorului, ele aducând acum miruri de mare preţ pentru a cinsti 
după obicei pe lisus Domnul Cel îngropat, şi, în acelaşi timp, pentru a împiedica 
descompunerea sau stricăciunea trupului Său. 


Invierea Domnului, trecerea Sa la viaţa cerească 


Spre surprinderea acestor femei curajoase, Cel ce trebuia uns cu miruri de mare 
preţ a înviat din morți, iar stricăciunea n-a cuprins trupul Său. De ce? Fiindcă 


învierea lui Hristos nu este revenire la viaţa biologică marcată de compunere 
şi descompunere, ci la viaţa 


veşnică, la viaţa fără de moarte şi fără de stricăciune, cum ne arată cântările 
"Duminicii Femeilor Mironosiţe”. 


Aceste femei sunt pline de curaj, pentru că dragostea şi respectul lor faţă de 


In dimineaţa Invierii Mântuitorului lisus Hristos, femeile mironosiţe au fost 
cele mai curajoase fiinţe umane dintre toți oamenii care L-au cunoscut pe 
Hristos Mântuitorul. 


Dis de dimineaţă, pe când se revărsau zorile sau pe când răsărea soarele, femeile 
mironosiţe, înfruntând întunericul şi teama că li se poate întâmpla ceva 
neprevăzut, întrucât mormântul fusese sigilat şi păzit de către ostaşii romani, 
aveau o altă preocupare, şi anume se întrebau între ele: cine ne va prăvăli piatra 
de pe mormânt? 





Deoarece piatra era mare şi grea, grija lor era firească. Dar Evanghelia după 
Sfântul evanghelist Marcu ne spune că îndată după ce şi-au exprimat această 
grijă sau preocupare, ridicându-şi ele privirea spre locul unde se afla mormântul, 
au văzut piatra răsturnată. Cu toate că nu era acolo nici un bărbat puternic ca să 
le dea o mână de ajutor, pentru dragostea, îndrăzneala, curajul şi prețuirea lor 
faţă de Hristos, s-a făcut o minune. 


ŞI anume un înger al lui Dumnezeu a coborât din cer şi a răsturnat piatra de la 
uşa mormântului, a prăvălit-o nu ca să învieze Hristos, pentru că EI înviase deja 
nestricând peceţile mormântului după cum S-a născut din Fecioara Maria fără 
să-i strice fecioria ei şi după cum a intrat prin uşile încuiate după Înviere. 
Îngerul a prăvălit piatra de pe mormântul Mântuitorului deja înviat din morţi 
pentru ca ele să poată vedea mormântul gol. 


Evanghelia după Sfântul evanghelist Marcu ne spune că femeile mironosiţe au 
intrat în mormântul în care a fost lisus îngropat şi acolo au întâlnit un înger care 
era îmbrăcat în veşmânt alb ca un tânăr şi care le-a spus: "Căutaţi pe lisus 
Nazarineanul, Cel răstignit? A înviat! Nu este aici. lată locul unde l-au pus. 
Dar mergeţi şi spuneţi ucenicilor Lui şi lui Petru că va merge în Galileea." 
(Mc. 16, 6-7) 


Dragostea şi curajul mironosiţelor au fost răsplătite cu bucuria de a se întâlni 


cu Însuşi Hristos Cel înviat 


Ele au ieşit din mormântul Domnului cu spaimă şi cu teamă multă, spune 
Evanghelia după Marcu, şi nu au spus nimănui nimic. lar Evanghelia după 
Sfântul evanghelist Matei ne spune că pe când mergeau ele de la mormânt spre 
casă, lisus Cel înviat din morţi le-a întâmpinat şi le-a zis: "Bucuraţi-vă, nu vă 
temeţi!" (Matei 28, 9). Cu alte cuvinte, dragostea lor, prețuirea lor, curajul lor 
şi credinţa lor că EI a înviat au fost răsplătite cu bucuria de a se întâlni cu 
Însuşi Mântuitorul lisus Hristos Cel înviat din morţi. lar această întâlnire a 
femeilor mironosiţe cu Mântuitorul lisus Hristos Cel înviat din morţi a 
confirmat ceea ce îngerul le-a spus, şi anume Evanghelia Învierii sau vestea cea 
bună a Învierii. Îngerul le-a spus: "Nu este aici. A înviat” (Matei 28,6). 


Sfântul evanghelist Matei spune că în momentul în care ele s-au întâlnit cu 
lisus Cel înviat, EI le-a spus "Bucuraţi-vă. Nu vă temeţi”, iar ele s-au 
închinat Lui până la pământ şi au cuprins picioarele Lui. 


Mironosiţele, apostoli către apostoli 


Prin această atitudine a lor atât de evlavie, de respect, de preţuire, de dragoste 
pentru Hristos, cât şi prin faptul că au crezut fără îndoială, fără a mai pune 





fost trimise de înger către cei ce vor fi trimişi de Hristos să vestească în toată 
lumea Invierea Lui şi învierea cea de obşte. 


Ingerul le-a binevestit lor, iar ele au binevestit ucenicilor Mântuitorului lisus 
Hristos taina, adevărul şi bucuria Invierii lui Hristos. Femeile mironosiţe 
sunt cele dintâi ființe umane care mărturisesc Invierea Mântuitorului, iar 


modul în care Hristos Domnul le răsplăteşte evlavia şi credinţa lor este 
minunat. E NE EROI Vedem aici taina 


După ce au auzit Evanghelia Invierii binevestită de către înger şi au crezut ceea 
ce îngerul le-a spus, femeile mironosițe s-au împărtăşit apoi cu bucurie de 
prezenţa lui Hristos Cel răstignit şi înviat, Care le-a întâmpinat pe cale. 


Ne împărtăşim cu EI din "locul unde au stat picioarele Lui”, adică din Sfântul 
Altar unde se pregăteşte şi se sfinţeşte Fuharistia. 


Femeile mironosiţe ne arată cum trebuie să-L primim sau să-L întâmpinăm pe 
Hristos Cel înviat, şi anume cu metanie până la pământ. De /a ele au învățat 
slujitorii Sfântului Altar ca atunci când intră în Sfântul Altar să se închine 
până la pământ, ca şi când ar cuprinde picioarele Mântuitorului lisus Hristos 
simbolizat prin masa Sfântului Altar pe care se află tot timpul Evanghelia Sa, 
Crucea Sa şi Euharistia Sa (Trupul şi Sângele Său), în care se exprimă iubirea 
Sa jertfelnică pentru Dumnezeu şi pentru oameni. De la femeile mironosiţe 
învăţăm, aşadar, cum să ne comportăm în biserică când ne întâlnim cu Hristos 
Cel înviat din morți. Ele nu au zis nimic, ci doar s-au închinat şi au cuprins 
picioarele Lui în semn de evlavie, de respect şi de preţuire multă. 


Când oamenii nu ne mai ajută, 
Dumnezeu trimite îngeri să ne ajute 





Când mergeau ele spre mormânt, femeile mironosiţe se întrebau: "Cine ne va 
prăvăli piatra de la uşa mormântului?” (Marcu 16, 3) Evanghelia ne-a arătat 
cum a răspuns Dumnezeu la întrebarea lor. 


Când există în viaţa noastră momente de singurătate, de neajutorare, când nu 
mai putem conta pe nimeni dintre oameni, când cei care ar trebui sau ar putea să 
ne ajute nu o fac, numai nădejdea în Dumnezeu şi iubirea faţă de Hristos pot 
deveni izvor minunat de putere. Adesea, când nu se mai găsesc oameni care Să 
ne ajute, ne ajută chiar îngerii lui Dumnezeu. Ei ne scot tainic dintr-o situație 
dificilă sau dintr-o încercare grea dacă nădăjduim în ajutorul lui Dumnezeu şi 
dacă ne rugăm cu evlavie lui Hristos. 


Femeile mironosiţe reprezintă puterea credinţei în Hristos şi a iubirii faţă de 
Hristos, iubire mai mare decât orice calcul de ajutor omenesc din lumea 
aceasta. 


De aceea, se cuvine ca în această zi a "Duminicii Femeilor Mironosiţe” să ne 
aducem aminte de toate femeile care din timpul Apostolilor până astăzi au arătat 
credinţă, preţuire şi evlavie pentru Hristos. 


Femeile mironosiţe - modele pentru toate femeile credincioase dedicate slujirii 
lui Dumnezeu şi oamenilor 


Femeile mironosițe sunt icoana tuturor femeilor credincioase din Biserică, 
femei care prin credinţa, curajul şi jertfelnicia lor au devenit muceniţe, 
mărturisind pe Hristos Cel răstignit şi înviat, au devenit cuvioase maici din 
mănăstiri şi harnice mame creştine din familie, care au dat naştere copiilor şi 
i-au crescut în credinţa lui Hristos binevestind în casă, în familie, 


EI Cel ce a biruit păcatul, iadul şi moartea şi ne-a dăruit 
arvuna vieţii veşnice. 


Cunoaştem numele unor femei mironosiţe din Noul Testament, şi anume: 

% Maria Magdalena, 

X Maria, mama lui Iacov şi a lui Iosif sau losie, 

X Maria lui Cleopa, 

X% Ioana, soţia lui Huza, un ispravnic al regelui Irod, 

4 Salomeea, 

X Suzana, 
care au ajutat pe Mântuitorul şi pe Sfinţii Apostoli în lucrarea lor sfântă de 
propovăduire a Evangheliei. 





Ele au ajutat cu bani sau cu munca necesară pentru pregătirea meselor şi a 
hainelor, adesea în călătoriile pe care Mântuitorul şi ucenicii Săi le-au făcut în 
Țara Sfântă. Ele sunt icoana femeilor credincioase, care susţin financiar sau cu 
munca lor construcția de biserici, împodobirea lor, ajutorarea săracilor, a 
copiilor orfani, a bătrânilor, a bolnavilor. Deşi în Evanghelii ele nu apar 
totdeauna în prim-plan, totuşi Evangheliile le menţionează. 


Femeile mironosiţe reprezintă, de asemenea, pe toate femeile care dis de 
dimineaţă, la revărsatul zorilor, merg la icoana Mântuitorului lisus Hristos şi-l 
cer ajutor să prăvălească atâtea "pierre grele ale vieţii” de pe inima sau sufletul 
lor. Ele reprezintă pe toate femeile care cer ajutorul lui Hristos pentru a putea 
creşte copiii în credință, pentru a fi soții credincioase în familie şi femei 
evlavioase în Biserică, pentru a fi purtătoare de valori ale credinţei, deoarece 
aromatele de mare preț pe care femeile credincioase le aduc lui Hristos sunt 
bogăţia şi valorile credinţei în Hristos, bogăţia spiritualităţii sau a legăturii 
omului cu Dumnezeu, adică darurile Duhului Sfânt ca arvună a bunătăţilor 
veşnice din Împărăţia Preasfintei Treimi. 


Femeile mironosiţe reprezintă şi pe acele femei care au devenit, prin lacrimi de 
pocăință şi prin multă rugăciune, prin nevoinţă şi prin slujbe dis de dimineaţă în 
biserică, maici monahii născătoare de virtuţi ale credinţei creştine. 


Aşadar, ca femei credincioase, ele reprezintă deodată mamele din familii şi 
maicile şi surorile din mănăstiri. Ele reprezintă şi pe femeile care arată milă 
faţă de cei îndoliaţi, faţă de cei întristaţi, faţă de cei ce sunt în pragul 
stricăciunii vieții din cauza păcatului şi a morţii. 


Există, în acest sens, o mulțime de femei credincioase care veghează la 
căpătâiul bolnavilor în spitale, o mulțime de profesoare de religie, o mulţime de 
asistente medicale, de asistente sociale, o mulțime de femei care lucrează în 
instituţii de cultură şi de solidaritate socială purtând în sufletul lor şi arătând în 
jurul lor lumina şi bucuria Învierii lui Hristos. 


Să ne ajute Bunul Dumnezeu să învăţăm de la femeile mironosiţe curajul de 
a-L căuta pe Hristos, credinţa puternică în Invierea Lui şi bucuria de a ne 





întâlni cu El în fiecare duminică şi sărbătoare spre slava lui Dumnezeu şi 
spre a noastră mântuire. 


Amin! 





Credinţa vie a femeilor mărturisitoare - izvor de lumină şi bucurie 


Preafericitul Părinte Daniel, patriarhul Bisericii Ortodoxe Române, a 
adresat un cuvânt de binecuvântare şi recunoștință tuturor femeilor 
creştine cu prilejul Duminicii Femeilor purtătoare de mir (30 aprilie 2017) 


Hristos a înviat! 


În Duminica a treia după Paşti, numită şi Duminica Mironosiţelor, Biserica 
Ortodoxă le pomeneşte pe femeile purtătoare de miruri sau aromate, care, în 
dimineaţa Învierii lui lisus Hristos, au mers primele la mormântul Domnului şi 
au fost întâmpinate de lisus Hristos Cel înviat. De aceea, Sfântul Sinod al 
Bisericii Ortodoxe Române a consacrat această zi de sărbătoare tuturor femeilor 
creştine dreptmăritoare, urmaşe ale mironosiţelor, care mărturisesc credinţa lor 
în Învierea Domnului Iisus Hristos în familie şi în societate. 


În momentele Sfintelor Pătimiri ale Domnului nostru lisus Hristos „erau acolo 
multe femei, privind de departe, care urmaseră din Galileea pe lisus, slujindu-l, 
între care era Maria Magdalena și Maria, mama lui lacov şi a lui losi, și mama 
fiilor lui Zevedeu” (Matei 27, 55-56). Prin fidelitatea şi evlavia lor, aceste femei 
s-au dovedit mai curajoase şi mai devotate Domnului lisus Hristos, decât 
ucenicii Săi. 


În Duminica Învierii lui lisus, pe când răsărea soarele, Maria Magdalena, Maria, 
mama lui lacov, Salomeea şi loana au venit cu miruri, pentru a unge trupul 
Domnului lisus, aşezat în grabă în mormânt în Vinerea Răstignirii Sale, 
înfruntând teama de cei care L-au răstignit. Curajul şi evlavia femeilor miro- 
nosițe au fost răsplătite de binevestirea îngerilor și de către Domnul lisus 
Hristos Cel înviat, care „le-a întâmpinat, zicând: Bucuraţi-vă! lar ele, 





apropiindu-se, au cuprins picioarele Lui şi 1 s-au închinat” (Matei 28, 9). Apoi, 
alergând „cu frică şi cu bucurie mare” (Matei 28, 8) să vestească ucenicilor lui 
lisus Învierea Sa, femeile mironosiţe au devenit „apostoli către apostoli”, după 
cum le-a numit Sfântul loan Gură de Aur. 


Vestirea Învierii Domnului Hristos de către femeile mironosiţe a deschis în 
istorie drumul mărturisirii credinței în Hristos Cel răstignit şi înviat de către 
mulțimi de femei muceniţe și cuvioase, mame şi fiice, ostenitoare în gospodărie 
sau regine şi împărătese creştine. 


În acest sens, Sfânta împărăteasă Elena a arătat iubire smerită şi evlavie faţă de 
Hristos Cel răstignit şi înviat, căutând, cu multă osteneală şi cheltuială, şi 
descoperind, cu bucurie, Sfânta Sa Cruce, cea dătătoare de viaţă, iar apoi a con- 
tribuit financiar la construirea bisericii Sfântului Mormânt din Ierusalim, 
precum şi la zidirea altor biserici din Țara Sfântă. 


Astăzi, în contextul anului 2017, declarat în Patriarhia Română drept An 
omagial al sfintelor icoane, al iconarilor şi pictorilor bisericești, amintim că, în 
Biserica Ortodoxă, cinstirea sfintelor icoane a fost restabilită de către două 
sfinte femei, şi anume: Sfânta împărăteasă Irina, care a convocat, în anul 787, 
Sinodul al VII-lea Ecumenic de la Niceea şi Sfânta împărăteasă Teodora, care a 
convocat, în anul 843, Sinodul din Constantinopol. 


Duminica a treia după Paști ne pune în faţă icoana Sfintelor Femei Mironosiţe, 
chip al iubirii jertfelnice şi curajoase, al compasiunii, al credinței puternice şi al 
dărniciei. Asemenea lor, femeile creștine evlavioase şi harnice din România 
susțin construirea de lăcaşuri sfinte şi educația religioasă a copiilor în şcolile 
publice, cultivă iubirea milostivă faţă de cei aflați în spitale şi în instituţii de 
asistenţă socială, ori excelează în alte domenii de activitate benefică pentru 
poporul român, dar mai ales, ca mame şi soţii, aduc pace şi bucurie sfântă în 
familuile lor și în societate. 


În această Duminică adresăm tuturor femeilor creştine cuvânt de binecuvântare 
şi recunoştinţă pentru întreaga lor lucrare săvârşită cu multă dăruire de sine şi ne 
rugăm Domnului nostru lisus Hristos, Cel înviat din morţi, precum şi Sfintelor 
Femei Mironosiţe să umple sufletele lor de pace şi bucurie, să le dăruiască 
sănătate şi mult ajutor! 


Întru mulți şi binecuvântați ani! 
Daniel, patriarhul Bisericii Ortodoxe Române 





Prea fericitul părinte Daniel, patriarhul Bisericii Ortodoxe Române - 
Femeile mironosiţe - modele de mărturisire a credinţei în Hristos cel înviat 


Hristos a înviat! 


Biserica Ortodoxă cinsteşte în Duminica a 3-a după praznicul Învierii Domnului 
pe Sfintele Femei mironosiţe care, „în prima zi a săptămânii (Duminică), pe 
când răsărea soarele” (Marcu 16, 2), au venit la mormântul Mântuitorului lisus 
Hristos cu miresme de mare preţ, primind de la îngeri, înaintea tuturor, vestea că 
Hristos a înviat din morţi. Aceste femei purtătoare de mir au devenit măr- 
turisitoare curajoase ale Învierii Domnului, învrednicindu-se de marea bucurie a 
întâlnirii cu Însuși Hristos cel înviat din morţi. 


Femeile mironosiţe, despre care amintesc autorii Sfintelor Evanghelii, sunt nu- 
mite în cântările Bisericii noastre „uceniţele Domnului” (Troparul Învierii, 
glasul al 4-lea). Ele au deschis calea mărturisirii credinţei în Învierea Mân- 
tuitorului lisus Hristos pentru toate femeile dreptmăritoare: de la sfinte muce- 
nițe, sfinte cuvioase, sfinte împărătese şi până la mamele creștine care nasc şi 
cresc copiii în credinţă şi iubire faţă de Dumnezeu şi de semeni. 





În contextul anului 2018, proclamat în Patriarhia Română ca An omagial al 
unităţii de credinţă şi de neam şi An comemorativ al făuritorilor Marii Uniri din 
1918, ne amintim în mod deosebit de acele femei din poporul român care, în 
1918, prin strădania şi jertfelnicia lor, au contribuit la înfăptuirea Marii Uniri. În 
acest sens, evocăm cu recunoştinţă contribuția Reginei Maria a României - un 
adevărat simbol al curajului, al devotamentului şi al iubirii față de poporul 
român. 


De asemenea, amintim de Ecaterina Teodoroiu, care şi-a dat viața în Războiul 
pentru Întregirea neamului (1916-1918), precum și de Elena Alistar, soţie de 
preot, care a militat activ pentru unirea Basarabiei cu ţara-mamă, singura femeie 
care a făcut parte din Sfatul Ţării de la Chişinău, când acesta a votat unirea cu 
Regatul României. 


Duminica mironosițelor le cheamă pe toate femeile să devină „uceniţele 
Domnului”, prin căutarea şi aflarea lui lisus cel răstignit şi prin răspândirea ma- 
rii bucurii a Învierii Sale. Femeile şi mai ales mamele creştine de astăzi trebuie 
să vadă în femeile mironosiţe adevărate modele care le inspiră să ducă o viaţă 
de sfințenie și dăruire de sine în cadrul Familiei, Bisericii şi Societăţii. Astfel, 
prin credinţă şi evlavie, prin hărnicie şi dărnicie, se pot păstra şi cultiva armonia 
şi buna-înţelegere în familie, se pot apăra şi promova valorile familiei creştine, 
precum și educarea copiilor în iubire de Biserică şi de Neam. 


Cuvintele „Bucuraţi-vă! Nu vă temeți!” (Matei 28, 9-10), rostite de Mântuitorul 
lisus Hristos cel înviat femeilor purtătoare de miruri, transmit lumină și astăzi şi 
putere duhovnicească tuturor femeilor, încurajându-le să fie purtătoare de valori 
sau de virtuţi ale dreptei credințe şi să mărturisească importanța naşterii de 
prunci care să fie crescuţi şi educați în credinţă şi în iubire milostivă, spre dă- 
inuirea poporului român ca popor creştin în istorie, purtător de Cruce şi de 
Inviere. 


Ne rugăm lui Dumnezeu să dăruiască tuturor femeilor creştine, precum le-a 
dăruit şi Sfintelor Femei mironosițe, tărie în credinţă şi curaj în a-L mărturisi şi 
a-L cinsti pe Domnul lisus Hristos cel înviat, adresându-le cuvinte de bine- 
cuvântare, mulțumire şi recunoştinţă pentru activitatea lor bogată şi plină de 
dăruire de sine. Totodată, le felicităm şi le dorim multă sănătate şi fericire, pace 
şi bucurie, întru mulți şi binecuvântaţi ani! 


+ Daniel, patriarhul Bisericii Ortodoxe Române 


*** Mesajul prea fericitului părinte Daniel, patriarhul Bisericii Ortodoxe 
Române, la Duminica mironosițelor (22 aprilie 2018) 





Patriarhul Daniel la Duminica mironosiţelor: Femeia credincioasă este o 
pildă de dăruire şi responsabilitate 


Sfintele Femei Mironosiţe - lumini pentru familie şi societate 
10/05/2019 


Hristos a înviat! 


In Duminica a treia după Sfintele Paşti, cunoscută sub denumirea de Duminica 
Mironosiţelor, cinstim pe femeile purtătoare de mir sau de aromate, primele 
persoane care au primit de la îngeri vestea Invierii Domnului nostru lisus 
Hristos. 


Prezenţa femeilor mironosiţe la mormântul Domnului reprezintă un act de mare 
curaj şi de mărturisire a credinţei în Hristos, prin faptul că dragostea şi evlavia 
lor pentru Domnul lisus Hristos au fost mai puternice decât teama de cei care 
păzeau mormântul. 





Femeile mironosiţe reprezintă icoana tuturor femeilor evlavioase din Biserica 
lui Hristos, care prin credinţa, curajul şi jertfelnicia lor au devenit muceniţe, 
mărturisind pe Hristos Cel răstignit şi înviat, au devenit cuvioase maici în 
mănăstiri, sau harnice mame creștine în familie, binevestind că Hristos - 
Domnul, adesea, în mod neașteptat, Se întâlneşte cu noi şi devine viaţa vieții 
noastre. 


În contextul anului 2019, proclamat în Patriarhia Română ca An omagial al sa- 
tului românesc (al preoților, învăţătorilor şi primarilor gospodari), ne aducem 
aminte cu recunoștință de acele femei din poporul român, harnice bunici şi 
mame, soţii sau surori, care, din timpul Sfinților Apostoli şi până astăzi, au 
apărat şi au transmis din generaţie în generaţie, în timp de pace şi în timp de 
prigoană, valorile spirituale, culturale şi morale ale credinţei şi ale poporului 
român. În mod deosebit menţionăm azi preotesele, educatoarele şi învăţătoarele 
din satele româneşti. 


Crescându-şi copiii în familie, sau rugătoare şi lucrătoare în mănăstiri, femeile 
creştine evlavioase şi curajoase au fost mărturisitoare ale credinţei şi pro- 
motoare ale comuniunii şi ale dărniciei sau generozității. 


Ca soţie, femeia credincioasă şi harnică este pentru popor o pildă de dăruire şi 
de responsabilitate, întrucât aduce pace şi bucurie în familie şi promovează 
speranţa şi demnitatea în societate. 


Ca mamă, femeia creştină evlavioasă modelează conştiinţa şi simțirea copiilor, 
fiind izvor de afecțiune şi icoană a dăruirii şi purtării de grijă pentru întreaga 
familie, semn de binecuvântare divină şi bucurie pentru Biserică, urmând 
sfintelor femei din calendarul Bisericii Ortodoxe Universale. 


În România de azi, o mulţime de femei contribuie la educaţia copiilor şi 
tinerilor, în grădiniţe, în şcoli şi în universităţi. Multe femei lucrează în unităţi 
medicale şi în centre sociale unde aduc alinare bolnavilor, încurajare celor 
săraci şi singuri, iar alte femei contribuie la viaţa societăţii în diferite domenii 
de activitate: parohii din ţară şi străinătate, administraţie publică, cercetare 
ştiinţifică, arte, agricultură, industrie, comerţ, armată etc. 


Cu prilejul Duminicii Mironosiţelor, adresăm felicitări, mulţumiri şi bine- 
cuvântări tuturor femeilor care cultivă şi mărturisesc, prin rugăciune, prin 
cuvânt şi faptă, credința în Hristos - Domnul Cel răstignit şi înviat, oferind 
multă lumină şi bucurie în viaţa Bisericii, a Familiei şi a Societăţii. 


Le dorim tuturor sănătate şi mântuire, pace şi bucurie sfântă întru mulți şi bine- 
cuvântaţi ani! 





! Daniel, patriarhul Bisericii Ortodoxe Române 





Pr. Silviu Cluci - Locul întâlnirii Domnului cu femeile mironosiţe pe 
Drumul Crucii 


_ > 
m.l pi TE aa O-doxolagia.ro 


A opta oprire de pe Drumul Crucii este la locul întâlnirii Mântuitorului cu 
femeile mironosiţe. 


Întâlnirea Domnului cu femeile mironosiţe este relatată de Sfântul evanghelist 
Luca: „lar după El venea mulțime multă de popor şi de femei, care se băteau în 


piept şi ÎL plângeau. Şi întorcându-Se către ele, Iisus le-a zis: Fiice ale Ierusa- 
limului, nu Mă plângeți pe Mine, ci pe voi plângeţi-vă şi pe copiii voştri. Căci, 
iată, vin zile în care vor zice: Fericite sunt cele sterpe şi pântecele care n-au 
născut şi sânii care n-au alăptat! Atunci vor începe să spună munţilor: Cădeţi 
peste noi; şi dealurilor: Acoperiţi-ne. Căci dacă fac acestea cu lemnul verde, cu 
cel uscat ce va fi?” (Luca 23, 27-31). 


Astăzi, în acest loc se află Mănăstirea Ortodoxă „Sfântul Haralambie”. În zidul 
bisericii „Sfântul Haralambie” sunt sculptate în piatră o cruce şi inscripția 
„IS.HS.NIL.KA - lisus Hristos Biruitorul”, spre amintirea cuvintelor Domnului 
nostru lisus Hristos. 

Milesevo Monastery, Serbia, 
13th century, "White Angel" fresco 














——— 


a IRIS 


GE, 








- a E în, a d 
d. IL. v y: 4 di | P. 


j Po i dle = F “ue. b 
nd e posi bi d API AP tii 


a 





asi 


STA TES TIR IIA TI TERTA TEA TARIE DIA TOATE [IA PISTĂ IRITATII 3 





PE SITE EI EDT Cea PETE PIE ae e 
ase iz =RU 


3 3 


AS ZI 


îti 


IDEII PERIE 


Te 


=! 
i 
i] 


io 


sape tite ziar 


ERIE E e ETP DE ERA 275 EET rar SOL 


Eee Riu DIR 

























































































- P Ă ă : d 
HHIOPUTERNE 3: JE Odă 7972 IRA 


BV LAd ENUTRDIPA20 FR Ut 








CI 


=, (3 > 


dh ECTIN CA 
” WrEPOH... 


AAN 


2 
2 
2 
= 
(- 4 
= 
= 
= 
3 
fn 
«> 
a 
= 
x 
e 
mat 




















AFONOGMILUL + 


TI A PHRl 





y 5 J 
diitnas a aa Caz sa 2 


|] 
a"... 





ae 


. DI ae , 
Pe e 








UP! 


DOO 


d 
IP 


în îi 
— 
=> 











FAIT 


CHASTIY 


—.. 


Sfintele mironosiţe Salomia şi Susanna 





SP. YV. MARIA SP. I0R. MIMROPAN SP. CW. MARTA 





Sfintele Mironosiţe 


Maria şi Marta 


(4 iunie, Duminica a 3-a după Paști) 


- au fost surorile Sf. Lazăr, cel înviat de Hristos 


după patru zile de la moarte; 

- au avut bucuria de a-L avea oaspete în casa lor 
pe Mântuitorul Hristos; 

- odată cu izbucnirea persecuției asupra Bisericii 
din lerusalim, Dreptul Lazăr a fost alungat din oraș 
iar surorile sale l-au însoțit în propovăduirea 


credinţei în alte ținuturi. 


() BASILICA.RO 


Sf. Mironosiţă 


Uzaăânaă 


(Duminica a 3-a după Paști) 


- Sf. Luca o menţionează în Evanghelie spunând 
că „slujea din avutul ei” Mântuitorului și 
apostolilor Lui (Luca 8, 3); 

- l-a însoţit pe Hristos pe Drumul Crucii, alături de 


celelalte femei mironosițe. 





(E) BASILICA.RO 


Sf. Mironosiţă 


oana 


(27 iunie, Duminica a 3-a după Paști) 


- conform tradiţiei, ea a fost cea care a recuperat capul 
Sfântului loan Botezătorul după ce Irod a dat ordin 

să-i fie tăiat şi aruncat; 

- este amintită în Evanghelie (Luca 8:3) ca fiind una 
dintre femeile care Îl urmaseră pe Hristos din Galileea şi 


care îi ajutau pe ucenicii Domnului, împreună cu 


i Suzana, Maria Magdalena şi alte femei. 


($) BASILICA.RO 


Sf. Mironosiță 


Maria lui Cleopa 


(23 mai, Duminica a 3-a după Paști) 


- este menționată în momentul răstignirii Mântuitorului: 
"Și stăteau lângă crucea lui lisus mama Lui și sora 

mamei Lui Maria lui Cleopa și Maria Magdalena.” 

(loan 19:25); 

- afost printre sfintele femei mironosițe care, în 
dimineaţa Învierii, ducându-se să ungă cu miresme 
trupul Domnului, au găsit piatra răsturnată și pe 

îngerul Domnului care le-a spus că Hristos a înviat; 


- afost verișoara Maicii Domnului. 





() BASILICA.RO 


Sf. Mironosiţă 


alomeeca 


(3 august, Duminica a 3-a după Paști) 


- afost soţia lui Zevedeu şi mama celor doi Sf. Ap. 
lacov şi loan Evanghelistul; 

- afost de faţă la patimile şi răstignirea lui lisus Hristos 
- în dimineaţa Sf. Învieri a fost la mormânt împreună 
cu celelalte mironosiţe, cărora li s-a arătat Hristos; 

- după ce a fost întemnițată pentru credinţa ei, a fost 
abandonată împreună cu mai mulți creștini într-o 
corabie în mijlocul mării. Astfel a ajuns împreună cu 
Maria lui Cleopa într-o insulă din Sudul Franţei, 


unde au propovăduit cuvântul Domnului. 


($) BASILICA.RO 


SFINTELE FEMEI MIRONOSIȚE 


Biserica Ortodoxă cinstește în 3 august 
pe SF. MIRONOSIȚĂ SALOMEEA. 
Află mai multe despre acele 
purtătoare de mir care, 
alături de Maica Domnului, 
au privegheat pe 
Mântuitorul Hristos 
în timpul Sfintelor Patimi, 
când era părăsit chiar 
de cei mai apropiați! 





Veronica - Sfânta care 
a șters o faţă însângerată 
și a găsit Invierea 


Atunci când lisus a fost chinuit și 
obligat să-Și ducă crucea spre 
răstignire, Veronica L-a așteptat la 
poarta cetăţii, cu un ștergar alb, 
dorind să-l aline suferința. În fuga 
evenimentelor, sfânta a reușit să 
șteargă dumnezeiasca față. A vrut să 
facă un dar mic și a primit o mare 
răsplată - pe ștergar imprimându-se 
chipul Mântuitorului lisus Hristos, 
prima icoană creștină. 

Sf. Mironosiţă, întocmai cu Apostolii, 


Maria Magdalena 


(22 iulie, Duminica a 3-a după Paști) 


- a fost cea dintâi uceniţă şi mironosiţă a lui Hristos, 
slujindu-L până la moartea pe cruce şi îngropare; 

- Hristos a alungat dintr-însa şapte diavoli, făcând-o 
sănătoasă cu trupul şi cu sufletul, luminându-i cugetul cu 
lumina unei noi vieţi (Marcu 16, 9; Luca 8,2); 

- s-a învrednicit a fi cea dintâi care a primit de la înger 
vestea Învierii Domnului și prima care L-a văzut pe Hristos 
după dumnezeiasca Lui Înviere din morţi; 

- după Înălţarea la cer a Domnului, a propovăduit dreapta 
credinţă alături de Sf. Apostoli, de aceea este numită 


întocmai cu Apostolii. 

e Duminica în care le cinstim pe femeile mironosiţe este 
şi ziua de cinstire a femeii creştine. 


e Femeia creştină de astăzi trebuie să fie o vestitoare a 
Invierii Domnului, asemenea femeilor mironosițe. 


La mulţi ani, cu 
multe bucurii, 
tuturor femeilor 
creștine! 

vemeile sunt ca florile: toate sunt 
i Mii dar fiecare în felul ei. 


! Bărbatul trebuie să se plece să o ia, 


adică să-i arate eleganță, preţuire... 
(tunci floarea îşi arată şi mirosul 
şi calitățile ascunse, pentru că tu 
al ştiut să răscoleşti adâncurile 
ŞI ai făcut din ea 
ceea ce nu ştia ea că este. 
Femeia trebuie preţuită, să ştiţi, 
pentru că mai întâi ne reprezintă 
O Femeie în Împărăţia Cerurilor: 


Maica Domnului. 


Me cutremuri, ţi-e şi frică să vorbeşti, 
comparând-O pe Ea cu oamenii.” 

La mulți anii, femeilor creştind! 


1 Domul să vă dărniaică Bagostea și ir e a 
"- amironosițe, spre a fecandele ale crearea şi înăf elepesattraă, întru 
Pi . ua RC w Wa. he ţa Ps... . 
șargutulțirea deagăst ei, 7ă0dirăă i blimdeții în jurul vostru! 





